
ÎNVĂȚĂMÎNTUL ÎN VECHIUL BUCUREȘTI 


Io) ca 


ŞCOALA DOMNEASCĂ DE SLOVENIE 


Cartea cea mai folositoare este Istoria palriei sale, 
Înir-însa el îşi vede trecutul, timpul de față şi viitorul. 
Faptele strămoşilor au cea mai mare influență spre íin- 
dreptarea urmașilor. 


P, Poenaru 


Noţiunea de şcoală, cu înţelesul său de instituție publică de învă- 
ţămint, apare destul de tirziu în trecutul ţării noastre. Abia către jumăta- 
tea secolului al XVIII-lea se întemeiază în Bucureşti, ca și în unele oraşe 
ale țării, şcoli de învățămint public, unde se adunau copiii ca să deprindă 
scrisul și cititul şi să-și însuşească unele cunoștințe de cultură generală sau 
de limbi străine. 


Cu toate acestea, încă din primele timpuri ale consolidării Țării Ro- 
mâneşti ca stat feudal desine stătător, în marile mănăstiri cu trecut istoric, 
cum au fost: Vodița, Tismana, Cozia, Cotmeana și altele, au existat centre 
de cultură şi începuturi de școală. Ele au fost întemeiate, desigur, după ce 
viaţa monahală a fost organizată cu concursul învățatului călugăr Nicodim, 
venit din sudul Dunării. În acea vreme, în cancelaria domnească, limba 
documentelor, precum și slujba religioasă se făceau în limba slavonă, care 
s-a impus ca limbă oficială şi care-a ayut o durată destul de lungă, în 
ambele principate. 


În mănăstirile mai sus amintite au existat deci, foarte de timpuriu, 
unele începuturi de școală unde tinerii dedicați vieţii monahale învățau sceri- 
sul şi cititul slovenesc care avea în vedere slujbele religioase, scrierea pomel- 
nicelor şi a letopiseţelor, în care se însemnau evenimentele mai importante 
din ţară. Și tot acolo, călugării cu știință de carte pregăteau pe acei ti- 
neri care trebuiau să fie grămătici în cancelaria voievodului, pentru întocmi- 
rea hrisoavelor şi în general a tuturor actelor domneşti, în care invocaţiile 
şi blestemele arătau puternica influenţă a bisericii care, ca un auxiliar pre- 
țios al domnului, avea un rol important în conducerea statului feudal. 

În mănăstirile de mai sus şi în multe altele de mai tirziu s-au predat 
primele învățături de slovenie, timp de sute de ani, la zeci și zeci de gene- 
raţii. Și cu toate că aceste centre de cultură n-au avut caracterul de mai 
tirziu, de şcoli oficiale, cu un program de învățămînt, manuale și dascăli 
anume salarizaţi pentru această muncă şi pricepere, ele au fost cele care au 
contribuit atit de mult la cultura, atit cit a fost, a clasei stăpinitoare, pre- 
cum și la cunoașterea istoriografiei din acele vremuri. 

Apariţia tiparului şi înfiinţarea tipografiilor la citeva din mănăstirile 
din Țara Românească şi Moldova au impus ca viitorii tipografi-călugări să 
cunoască nu numai meșteșugul tiparului, dar şi priceperea scrisului și citi- 
tului slovenesc în care se făceau tipăriturile. Astfel, în cadrul acestor mă- 


năstiri, numărul celor care învățau limba slavonă şi mai tirziu limba greacă, 

începu să crească, cu un scop bine determinat, iar școlile să dobindească 
aspectul unui învăţămînt organizat, putindu-şi schimba între ele atit pe das- 
călii ce predau cursurile, cît și pe ucenicii care primeau învăţătura şi meg- 
tegugul tiparului. Cu timpul, se simţi nevoia ca alături de buchisirea și în- 
văţarea limbii slavone să se adaoge cunoştinţe de cultură generală în domeniul 
teologic şi practic-ritual, ca din aceste şcoli să iasă alături de diaci și 
logofeţi, chiar preoţi pentru bisericile din ţară. Apăru astfel un învăţă- 
mint teologic, cu școli din ce în ce mai multe și mai bine organizate, care 
corespundeau cererilor din ce în ce mai numeroase de preoţi și dascăli. Con- 
ducerea bisericilor şi mănăstirilor din Ţara Românească și din Moldova in- 
cepu astfel să se intereseze de aceste şcoli şi să le ia sub controlul și ocro- 
tirea lor. Odată cu începutul secolului al XVIII-lea se poate vorbi în Țara 
Românească și mai ales în București de un învățămînt teologic slovenesc şi 
grecesc. 

După 1700, dar mai ales în a doua jumătate a secolului al XVIII-lea, 
se dezvoltă şi un învăţămînt laic în cele două principate. Contactul tot 
mai activ cu Rusia, care îşi întindea influenţa spre sud-estul Europei, dar 
mai ales războaiele dintre ruşi şi turci, din a doua jumătate a secolului, 
prilejuiră și grăbiră nevoia unei culturi de caracter umanist şi de limba 
franceză și greacă în rindul clasei boierești. Ofițerii ruși pe care evenimentele 
politice de după 1750 îi aduseseră în București şi care vorbeau limba fran- 
ceză şi germană, impuseră odată cu manierismul de aspect apusean, care se 
răspindise în aristocrația rusească încă de la Petru cel Mare, chiar limba și 
literatura franceză. Mai mult decit atit, după 1750, dar mai ales după iz- 
bucnirea Revoluţiei burgheze din Franţa, începură să pătrundă în Principa- 
tele române un număr din ce în ce mai mare de „profesori“ francezi și greci, 
care îşi găsiră repede plasament în casele boiereşti, pentru odraslele care tre- 
buiau să adopte moda vremii de a învăţa limba franceză și greacă. Dezvol- 
tarea forţelor de producţie către sfirșitul secolului al XVIII-lea și începutul 
celui următor, care schimbă aspectul feudal al relaţiilor de producţie, trezi 
la viaţă clasa burgheză, spori şi mai mult nevoia acestui „învăţămînt de fa- 
milie“ şi impuse înființarea unor școli în afara curților boierești. Încă din 
primele decenii ale secolului al XIX-lea se poate vorbi în Bucureşti de un 
invățămînt public, către care începu să se îndrepte tot mai stăruitor grija 
şi interesele statului, cu toată efemera stăpinire a domnilor. Şcolile care 
se înfiinţară în Bucureşti, după 1820, şi la care participau un număr tot 
mai mare de odrasle ale boiernașilor și orășenilor (slujitori ai domniei, negus- 
tori şi meșteșugari) impuseră limba românească ca limbă de predare în dau- 
na limbii greceşti şi franceze, care se mențineau încă în „învățămîntul de fa- 
milie“ al protipendadei. Limba română se angajă într-o luptă surdă, dar 
acerbă pentru ca să se înscăuneze ca limbă oficială de învățămînt public 
în cele două Principate. 

Școala domnească de la biserica Sf. Gheorghe Vechi din Bucureşti, 
avînd un caracter special şi răspunzind unor nevoi de organizare bisericească 
şi de cancelarie, şi-a păstrat de-a lungul întregului secol al XVII-lea şi 
al XVIII-lea misiunea și aspectul său şi a reuşit să existe pină către 1850, 
cu toate însușirile și defectele sale. Este adevărat că această școală a fost 
silită să cedeze vremii şi să accepte unele modificări de program și de metodă 
didactică, cind limba română începuse să devină o necesitate de viață 
în stat şi cînd începură să apară „școli de rumânie“ în Bucureşti şi în ju- 
deţele ţării. Reforma lui Alexandru Ipsilanti, care i-a adus chiar unele modi- 
ficări de structură didactică, i-a păstrat totuşi caracterul său de şcoală 
specială și i-a menţinut faima în sud-estul european, de unde veneau elevi 

să înveţe carte slavonească. Acest caracter de şcoală specială, care a fixat 
linia acesteia, s-a păstrat de-a lungul celor trei veacuri de existenţă, ră- 
minind totdeauna o „şcoală de slovenie“. Promoţiile sale au rămas să răs- 
pundă în ţară nevoilor de preoţi şi diaconi, dar mai ales nevoilor de gră- 
mătici și logofeţi, de care se simţea nevoie în cancelariile domneşti. 


De cînd datează şcoala de la Sf. Gheorghe Vechi. Despre biserica Sf. 
Gheorghe Vechi din Bucureşti nu avem date precise şi istoricul ei este 
infăşurat în legendă şi nesiguranţă. Se ştie numai că, pînă pe la 1660, această 
biserică cu clădirile sale anexe a fost loc de așezare și scaun mitropo- 
litan al Țării Românești, era deci pînă la această vreme cea mai mare 
şi mai arătoasă biserică din, Bucureşti. Ceea ce se ştie sigur este că această 
biserică a fost refăcută la 1724 de către chiurci-başa lamandi Dragul și so- 
ţia sa Smaranda 1, și că a ars aproape complet în focul cel mare din 1847. 
Se pare că refacerea bisericii s-a început imediat după incendiu, în factura 
cea nouă în care se vede și astăzi, fiindcă pisania actuală datează din 1849. 
Această pisanie conţine însă date fanteziste cu privire la trecutul ei, fă- 
cînd din vornicul Nedelcu Bălăceanu și jupineasa sa Anca ctitori ai biseri- 
cii, încă din 1492. Lucrul nu era posibil, aşa cum o spune lămurit George 
D. Florescu, fiindcă acest Nedelcu Bălăceanu este mare vornic în domnia 
lui Petru cel Tiînăr, fiul lui Mircea Ciobanul, care domnește în Bucureşti 
din septembrie 1558 şi pină în iunie 1568. 

Faptul că biserica Sf. Gheorghe Vechi a fost scaun mitropolitan în 
prima jumătate a secolului al XVII-lea, explică importanţa ei faţă de ce- 
lelalte biserici din București şi lămurește de ce prima şcoală domnească 
din capitala ţării a fost găzduită între zidurile ei. Date precise despre înce- 
puturile şcolii nu avem; se știe numai că a fost prima școală domnească 
de slovenie din Bucureşti. Într-o jalbă din 1819, deci destul de tirziu, un 
dascăl al şcolii, Chiriţă, spune că şcoala „este aşezată pe locul sfintei Mi- 
tropolii, din vechime, încă din zilele răposatului întru fericire Şărban Vodă 
Cantacuzino“ 2. Dascălul Chiriţă, reproduce, desigur, o tradiţie orală cu oa- 
recare temei istoric. Se pare că şcoala exista chiar cu un veac mai înainte 
şi că Șerban Cantacuzino numai a reorganizat-o în timpul domniei sale. De 
altfel tot el întemeiase în 1679, deci în cel de-al doilea an de domnie, „Aca- 
demia“ de la mănăstirea Sf. Sava, cu limba de predare greaca veche şi 
cu dascăli aleşi şi bine plătiţi, sub direcţia lui Sevastos Kymenites, un das- 
căl învăţat şi cu bună reputaţie în vremea sa. Pe lingă aceste două şcoli 
— „Academia“ de la Sf. Sava, școală superioară de cultură grecească, și 
şcoala de slovenie de la Sf. Gheorghe Vechi — spătarul Mihai Cantacuzino 
înfiinţează în primii ani ai secolului al XVIII-lea, o nouă școală la biserica 
Colțea’, zidită de el, la care vornicul Șerban Cantacuzino construiește locuinţe 
pentru dascăli şi un „paraclis“4 pentru şcolari. 

Odată cu înfiinţarea „Academiei“ de către Șerban Cantacuzino, vechea 
şcoală de slovenie de la Sf. Gheorghe Vechi își pierde din importanţă. Ea 
devine o şcoală de rang secundar pentru învăţarea limbii slavone, întrucit 
„Academia“ de la Sf. Sava — unde se învățau logica, retorica, fizica, as- 


1 George D. Florescu, Din vechiul București, Bucureşti, 1935, p. 99. 

2 Arh. St. Buc., Mitropolia București, CCXLVI — 11; 28 iunie 1819. 

3 I. Ionașcu, Scoala de la Coljea, în „Biserica ortodoxă română“, LVI (1938), 
nr. 11—12, p. 810—822. În acest articol autorul se ocupă, documentat, de dascălii Lucin, 
Gheorghe, Dima și Ioan care au funcţionat între 1732 şi 1781. 

4 N. Iorga, Genealogia Cantacuzinilor, București, 1902, p. 342; I. Ionașcu, op. cit., 
p. 815. 

tronomia, metafizica, gramatica și unde se făceau lecturi din Xenofon, Plu- 
tarh şi Tucidide — devenise şcoală de cultură superioară în limba greacă. 
Această întiietate se menţine și în domnia lui Constantin Brincoveanu, mai 
ales după ce spătarul Mihai Cantacuzino înființează școala de la biserica Col- 
țea, unde pe lingă cunoștințele de cultură generală se preda şi un curs de 
muzică bisericească. 

Şcoala de slovenie de la biserica Sf. Gheorghe Vechi, pusă direct sub 
autoritatea mitropolitului, pregătea în afară de preoţii de care se simţea 
nevoia în Bucureşti și pe lugofeţii folosiţi la cancelaria domnească pentru 
scrierea hrisoavelor în limba slavonă, dar mai ales pentru traducerea celor 
vechi, care erau prezentate la diferite judecăţi în fața divanului. Deşi re- 
dactarea hrisoavelor în limba slavonă se făcea din ce în ce mai puţin sau 
aproape de loc după 1700, totuşi „logofeţii de 'slovenie“ de pe lingă divan 
nu încetaseră a fi solicitaţi pentru traducerea actelor vechi, folosite în pro- 
cese ; iar unii dascăli de la această şcoală au fost în cursul secolului al XVIII- 
lea adevărate autorităţi în materie de limbă slavonă. Despre aceştia vom 
vorbi mai jos. 

Deşi în cancelaria domnească a lui Brincoveanu nu se mai foloseşte 
limba slavonă, totuși cunoașterea acestei limbi era o necesitate pentru cul- 
tura epocii. Așa se explică de ce mitropolitul Antim Ivireanu tipărește în 
1697, la mănăstirea Snagov o gramatică slovenească alcătuită din 250 de foi. 
În prefața cărții el afirmă că nu există în ţară o asemenea lucrare, deşi 
încă sînt cărți care se citesc în slavoneşte, iar chiar Constantin Brincoveanu 
a înfiinţat „o școală de învăţătura limbii slovenești pentru copiii de virstă 
fragedă“. 


* 


Din documentele studiate cu privire la această şcoală domnească de 
slovenie, reiese că istoricul său se poate împărți în două părți distincte, 
hotărnicite de anul 1775. Prima parte cuprinde activitatea școlii de la înce- 
puturile sale pînă în acel de al patrulea sfert al veacului al XVIII-lea, 
cînd informațiile documentare sint mai numeroase şi cînd școala marchează 
epoca sa cea mai activă și mai importantă. A doua parte începe la 1775, 
cînd şcoala este reorganizată de Alexandru Ipsilanti şi ţine pînă la 1847, 
cind biserica Sf. Gheorghe Vechi şi anexele sale sint distruse pînă în temelie 
de marele incendiu care preface în scrum şi cenușă o mare parte din București. 


Organizarea şi funcționarea şcolii pînă la 1775. Şcoala de slovenie de la bi- 
serica Sf. Gheorghe Vechi s-a bucurat de multă faimă în tot cursul secolu- 
lui al XVIII-lea, dar mai ales în primele trei sferturi ale acestui veac. Epoca 
aceasta de glorie didactică a prilejuit-o faptul că biserica devenise sediu 
mitropolitan și că mitropoliţii Țării Românești din această vreme i-au acor- 
dat sprijin bănesc și i-au controlat activitatea, îndrumind-o să răspundă ne- 
voilor pe care le avea biserica și statul în acea vreme. 

a. — Scopul şcolii de slovenie. Nevoile la care trebuia să răspundă şcoala 
de slovenie se refereau mai întîi la pregătirea viitorilor preoți de mir şi 
călugări din Bucureşti şi din eparhia Bucureştilor. Limba slavonă era limba 
cărţilor bisericești şi a slujbelor religioase din biserică; ea trebuia cunoscută 
de cei care executau 'ritualul, ca textele religioase să fie exact prezentate 
şi interpretate. Şcoala era astfel instituţia de pregătire și formare a viito- 
rilor preoţi, cărora le revenea în primul rind conducerea bisericilor din 
București. Este adevărat că şcoli de slovenie pentru preoţi începuseră să ia 
fiinţă încă din secolul al XVII-lea pe lingă unele biserici și mănăstiri, în 

cadrul fiecărei episcopii din ţară. La sfirşitul acestui secol existau asemenea 
şcoli de slovenie cu cîte un dascăl nu numai la Buzău și la Rimnic pe lingă 
episcopiile respective, dar chiar la Tîrgovişte (poate vechea școală de slove- 
nie a fostei mitropolii din acest oraș), la Slatina și la Cimpulung. 


O altă nevoie la care trebuia să răspundă școala de slovenie din 
Bucureşti era în legătură cu pregătirea și formarea logofeţilor și diacilor de 
care avea nevoie cancelaria domnească. În secolul al XVI-lea și în prima 
jumătate a secolului al XVII-lea, cînd actele importante emise de domn se 
redactau în limba slavonă, logofeţii și diacii din cancelariile domnești tre- 
buiau să cunoască perfect această limbă. Aceştia nu dispar totuși cînd lim- 
ba slavonă este înlocuită de limba română în cancelaria domnească; apare 
nevoia de a se traduce vechile documente slavoneşti, mai ales în procesele 
pe care le judecau domnii şi divanul domnesc. Din această pricină, școala 
de slovenie de la biserica Sf. Gheorghe Vechi, ca şi alte școli de slovenie 
din țară, rămîn încă în plină activitate de-a lungul secolului al XVIII-lea și 
chiar în prima jumătate a celui următor. 

Înmulțirea școlilor de slovenie din ţară, alături de sprijinul larg pe care 
mitropoliţii l-au dat, școlii din Bucureşti, au făcut ca școala de la biserica 
Sf. Gheorghe Vechi să dobindească autoritate didactică față de celelalte 
şi să devină faţă de acestea o școală de rang superior. Faima acestei şcoli 
se menţine nu numai în ţară, ci trece chiar peste hotarele ei. Aşa se explică 
de ce încă din prima jumătate a secolului al XVII-lea au venit în Bucureşţi 
să înveţe slovenia, mulți elevi din sud-estul balcanic. Aceasta era situația 
şcolii la începutul domniei lui Șerban Cantacuzino, care, odată cu înființa- 
rea „Academiei“ de limbă greacă veche de la Sf. Sava, reorganizează şi 
şcoala de slovenie. 


b. — Bugetul școlii de slovenie. În timpul domniei lui Șerban Cantacuzino 
nu poate fi vorba despre o reorganizare de programă şi de metodă. Acesta, 
preocupaţ, să dea ființă „Academiei“ de la Sf. Sava și s-o înzesţreze cu local 
propriu și cu un corp didactic ales, a acordat mult mai puţin interes şcolii 
de slovenie de la biserica Sf. Gheorghe Vechi. Această școală slovenească, 
după cît cunoaștem din actele de mai tirziu, avea doi dascăli şi un număr 
însemnat de elevi, pe cînd „Academia“ avea trei dascăli, care predau filo- 
sofia (logica, psihologia şi metafizica), teologia, gramatica şi retorica şi apoi 
ştiinţele fizico-matematice. La amindouă școlile dascălii și elevii duceau via- 
ţa în comun; elevii aveau îmbrăcăminte de la şcoală. Prin reorganizarea 
dată de Șerban Cantacuzino, școala de la biserica Sf. Gheorghe Vechi, ca 
şcoală domnească, intră în subvenţia Vistieriei, asigurindu-se astfel plata 
simbriei dascălilor, a întreţinerii lor şi a elevilor precum și a diferitelor cheltu- 
ieli necesare funcționării ei. Este sigur că și pînă atunci tot Vistieria plătea 
simbriile dascălilor, plata se făcea însă neregulat, după cum dispunea de fon- 
duri vistieria. Șerban Cantacuzino a statornicit modalitatea ca Vistieria să 
execute plățile pentru școală și această modalitate s-a menținuț şi în timpul 
domniei lui Constantin Brîncoveanu (16881714) şi a lui Ştefan qantacuzino 


(1714—1716). 


Urcarea pe tron a lui Nicolae Mavrocordat și începuturile epocii fana- 
rioților, creează condiții grele de existență pentru școala de slovenie. Între 


acestea plata neregulată, cu întirzieri mari, a simbriei dascălilor era una din 
marile greutăți cu care se lupta şcoala de la biserica Sf. (Gheorghe Vechi. 
Într-o însemnare, din 1 septembrie 1741, despre lefurile ce se dădeau qas- 
călilor de la şcolile domneşti din Bucureşti și din celelalte oraşe din Țara 

Românească 5, se vede că cei „doi dascăli de carte slovenească“ de la bi- 
serica Sf. Gheorghe Vechi erau plătiţi cu cite 10 taleri pe lună, pe cind 
dascălul slovenesc de la Buzău „inlăuntru la episcopie“ numai cu 5 taleri 
pe lună, iar ceilalți dascăli slovenești de la Rimnic, Tîrgovişte, Cimpulung 
şi Slatina numai cu cite 3 taleri. În document se menţionează suma de 
400 taleri, „la 12 ucenici carii sint orinduiți pentru preoţie cu toată chel- 
tuiala lor peste an“, fără să se precizeze dacă aceștia sint din „Academia“ 
de la Sf. Sava, sau de la școala de slovenie de la biserica Sf. Gheorghe 
Vechi. Se pare că este vorba de ucenicii de la Sf. Sava, astfel că plata celor 
de la școala de slovenie nu se mai făcea din Vistierie. 


Vistieria plătea anevoios şi cu mare întirziere simbria dascălilor, iar 
faptul prilejuia numeroase jalbe către domnie din partea acestora. Ca să 
pună capăt acestei triste situaţii Grigore Ghica hotărăște, la 17 ianuarie 
1749, ca plata dascălilor să nu se mai facă de către Vistierie. Hrisovul spu- 
ne: „pre lîngă alte griji ale noastre, multă purtare de grije avem şi pentru 
şcoale care văzindu-le că sănt cu orînduială nestatornică şi fără îndreptare 
și cunoscind domniia mea grija didascălilor care au spre a cere și a-și lua 
plata lor cea rinduită, pentru ca să uşurăm și pre didascali cei dupre vreami 
de această grije turburătoare și zăticnitoare lucrului lor şi ca să așezăm 
cuviincioasă bună rînduială şi stare şcoalelor, am socotit a fi cu cale să rîn- 
duim asupra lor ispravnic și purtătoriu de grijlă] vrednic ca să le poarte 
lor de grijă pentru toate căte ar avea trebuinţă și să împartă fieșcăruia 
din didascăli plata ce i s-ar cădea despre potriva lor“8. Domnul numește 
astfel ca ispravnic al şcolilor pe mitropolitul ţării, la această dată Neofit, 
căruia îi dă ca sarcină „ca de acum înainte să aibă arhierească purtare de 
grijă a școalelor, stringind de la preoţii ţării darea cea dupre an care s-au 
orănduit lor și dintr-aceia să împartă didascălilor simbriile ceale tocmite“. 

Reforma lui Grigore Ghica nu rezolva totuşi problema unui buget fix 
și real al şcolilor domneşti din Bucureşti şi nu înlătura în întregime necazu- 
rile de care se plingeau dascălii. Şi pînă atunci Vistieria plătea lefurile das- 
călilor din încasările realizate din darea pe care o plăteau preoţii şi pe care 
tot mitropolitul o încasa și o vărsa la Vistierie. Reforma aducea ca lucru 
nou numai faptul că mitropolitul administra singur încasările din darea preo- 
ţilor și plătea direct salariile dascălilor. Încasările din acest impozit pus pe 
preoţi nu acopereau însă bugetul de cheltuieli al celor două școli domnești 
din București. Prin această reformă se evita numai ca Vistieria să nu dea 
altă destinaţie sumelor încasate, ca dascălii să nu-și poată primi simbriile 
decit cu luni de întirziere. Faptul că veniturile din darea preoților nu acope- 
reau bugetul de cheltuieli al şcolilor menținea încă nemulțumirea dascălilor. 


Întirzierea plăţii simbriilor la cei doi dascăli de slovenie de la bi- 
serica Sf. Gheorghe Vechi se menţine și după reforma lui Grigore Ghica, 
fiindcă darea preoților nu asigura plata salariilor. Astfel din condica Mitro- 
poliei, care cuprinde acte şi însemnări dintre anii 1739 şi 1805, se vede că 
dascălii de slovenie primeau salariile cu şase luni întirziere: „luat-am noi 
amindoi dascălii sloveneşti simbria noastră de şase luni, de [pe] lună cite 
taleri 10 de om..., și aceşti bani i-am luat de la sfinţiia sa părintele mitro- 
politul. Octomvrie 20 dm, leat 7259*7. 


5 Arh. St. Buc., ms. 139 f. 175. 
* Idem, Diplomatice, 21. 
? Idem, ms. 139, f. 179—180. 

Urmaşii la domnie ai lui Grigore Ghica voievod (Matei Ghica și Constan- 
tin Racoviţă) întăresc hrisovul din 1749, primul la 23 octombrie 17528 și 
al doilea la 18 octombrie 17532. În a doua domnie a sa (1763—1764) Con- 
stantin Racoviţă, dă un alt hrisov la 26 iunie 176310 în care întăreşte dis- 
poziţiile luate de domnii dintre cele două domnii ale sale, cu privire la bu- 
getul şcolilor domnești din București. Se pare că mitropolitul Filaret sau 
Grigore, constatind că încasările din darea preoților nu acoperă simbriile 
dascălilor și cheltuielile de întreţinere a celor două şcoli, cer lui Constantin 
Mavrocordat sporirea veniturilor şi acesta aprobă ca veniturile mănăstirii 
Glavacioc, scutită de dările pentru domnie, să se verse la fondul școlilor 
domnești, redus pină atunci numai la încasările din dajdia preoţilor. „Deci 
— spune hrisovul lui Constantin Racoviţă — de vreame ce din voia atot- 
puternicului Dumnezeu viind al doilea rind domn Ţării Româneşti și înștiin- 
ţăndu-ne cu anafora dumnealor cinstiţii şi credincioşii boiarii cei mari ai 
divanului domniei meale, cum că fiind mai nainte obiceaiu de să da plata 
dascălilor de la vistierie şi fiindcă vistieria are multe gi deosebite cheltuieli, 
de multe ori nu le-au fost viind rind dascălilor a-şi lua plata căte patru- 
cinci luni, au fost găsit dumnealor cu cale ca să să scoată de la bir mănăs- 
tirea Glavaciocul şi să să dea asupra prea sf. părintelui mitropolitului țării 
şi sfinţiia sa, din venitul mănăstirii, să dea lefile dascălilor și cheltuiala 
bisericii domnești. Care aşezămînt s-au fost întărit şi de domniia sa Costan- 
din vodă Mavrocordat.“ 


Prin acest hrisov se ridica bugetul şcolilor la 1500 taleri pe an, fiindcă 
din acest buget se acoperea și „cheltuiala besericii domnești pentru 
untdelemn, ceară, i tămăe, pe lună taleri 20“. De asemenea simbria unor 
dascăli se mărise: „adecă dascălului celui mare de la sventăi Savva pe lună 
taleri 40, dascălului al doilea taleri 30, dascălului al treilea taleri 10; şi 
întiiul dascăl slovenesc taleri 15 și al doilea taleri 10“. Hrisovul atrăgea 
atenţia beneliciarilor: „însă atăta dascălii să se afle cu priveghiare pentru 
procopseala învățăturii ucenicilor, căt şi preoţii besearicii domnești să aibă 
purtare de grije pentru podoaba sfintei besearici.“ 

Dar nici cu veniturile mănăstirii Glavacioc nu s-a rezolvat definitiv 
problema salariilor. Dascălii de la „Academia“ Sf. Sava au cerut sporirea 
salariilor, ameninţind cu părăsirea școlii. În această situaţie Ștefan Racoviţă 
(1764—1765) încearcă să rezolve cererile dascălilor, sporind bugetul școlilor 
cu veniturile mănăstirii Tuturor Sfinţilor: „unul din dascălii elineşti nemul- 
ţămindu-să numai cu taleri 30 pe lună leafa sa, i s-a fost orinduit de domniia 
sa de i s-au sporit leafa cu taleri 20, care bani taleri 10 s-au luat din par- 
tea celuilalt dascăl şi taleri 10 ce lua dascalul al treilea ce au lipsit. Și au 
rămas un dascăl cu taleri 50 şi altul cu taleri 30, care şi acesta acum 
nemulțumindu-să numai cu taleri 30 leafa sa, ne-au adus aminte sfințiia sa 
părintele mitropolitul pentru mănăstirea Tuturor Sfinţilor, cum că pentru 
datorie și lipsă, neavind nici vistieria de unde să ia dajde s-au scos de la 
bir încă din zilele domniei sale Costandin voevod Mavrocordat... Deci și 


domniia mea cunoscînd că iaste cuviincios acest ajutor, ca și dascălul să se 
mulțămească și mănăstirea încă pentru aceasta să nu mai intre în dajdea 
Vistieriei, printr-acest cinstit și bine închipuit hrisov al domniei meale iz- 
brănim şi hotărim ca să fie această mai sus zisă sfăntă mănăstirea Glava- 


8 Idem, Diplomatice, 25. 
9 Idem, 26. 
10 Idem, 34. 

ciogul şi mănăstirea Tuturor Sfinţilor în pace și ertată de toate dăjdile“ 11. 
Pentru cei doi dascăli de la școala de slovenie nu se acordă nici o majo- 
rare, ei rămin cu vechile simbrii, unul cu 15 taleri lunar și celălalt cu 
10 taleri. 


Ștefan Racoviţă constată în curînd că veniturile celor două mănăstiri 
nu pot acoperi cheltuielile celor două școli domnești din București și că dascălii 
sînt încă nemulţumiţi din pricină că nu primesc regulat lefurile. Pentru acest 
motiv, el dă un nou hrisov 12, în 10 iunie 1765, prin care scoate de la bir și 
mănăstirea Dealul, ca veniturile sale să se verse la bugetul școlilor, în locul 
mănăstirii Tuturor Sfinţilor. „Dar pentru neajungerea pănă la împlinirea 
simbriilor — spune hrisovul — şi pentru că am socotit domniia mea că ar mai 
fi trebuinţă de un al treilea dascăl la școala elinească pentru învăţăturile 
gramaticii, ne-am milostivit domnia mea de am mai orinduit iarăși supt purta- 
rea de grijă a arhipăstoriei sale şi sfănta mănăstire Dealul, care şi aceasta să 
fie iarăși scutită de toate bucatele și domneștile ei mile. Și sfinţia sa să așeze 
epitropi părinţi iscusiți, oameni cu frica lui Dumnezeu, să străngă venitul 
acestor doao sfinte case, luindu-le seama cu amăruntul pe tot anul, ca şi dascălii 
să-şi aibă simbriia lor cu lesnire şi făr de scădere, şi sfintele acestea mănăstiri 
cu prisosul să să ușureze de povara datoriilor“. 


Se pare că veniturile celor două mănăstiri — Glavacioc şi Dealul — au 
putut acoperi cheltuielile celor două şcoli domnești, fiindcă pînă la reforma 
realizată de Alexandru Ipsilanti nu se mai găsesc plingeri din partea dascălilor 
pentru neplata salariilor. Mănăstirea Dealul era dotată cu averi frumoase și 
veniturile sale erau îndestulătoare. 


În afară de simbriile lunare, dascălii de la școala grecească din Bucureşti 

mai primeau o alocaţie de hrană, plătită în bani sau în natură, luînd masa 
în comun cu elevii, și diferite scutiri de dări și privilegii. Alocaţia de hrană 
în bani care se adăuga la salariu a fost introdusă de Şerban Cantacuzino la 
„Academia“ de la Sf. Sava și menţinută de Constantin Brincoveanu ; mai tîr- 
ziu, sub Grigore Ghica, a fost introdusă în salariu și nu se mai făcea menţiune 
aparte despre această sumă. Motivarea alocaţiei de hrană în bani se datorește 
faptului că dascălii de la Sf. Sava fiind greci, aduşi din Constantinopol sau 
din alte centre de cultură grecească din sud, li s-au oferit condiţii de salarizare 
şi de existenţă cît mai bune, ca să fie ispitiţi să vină în București. Chiar salari- 
zarea lor era mult mai mare decit a dascălilor de slovenie de la Sf. Gheorghe 
Vechi, pentru că ei aveau o oarecare faimă în epoca lor. Dascălii de slovenie 
fiind autohtoni, uneori chiar preoţi la biserica pe lingă care funcţiona școala, 
cum este cazul lui popa Florea, ei nu pretindeau alocaţie de hrană, ci cel 
mult să ia masa în comun cu elevii; au primit în schimb, mai ales după 1750, 
scutiri de dări pe produsele agricole, pe vii, vite şi cîrciumi. 
c. — Elevii școlii de slovenie. Numărul elevilor care urmau școala de la biserica 
Sf. Gheorghe Vechi n-a fost niciodată prea mare, mai ales că cheltuielile școlii 
erau plătite de Vistierie. Aceste cheltuieli au fost rău văzute şi de domni și 
de boieri şi se acordau cu mare greutate. Din această pricină se primeau în 
şcoală elevi puţini ca să nu sporească cheltuielile. Astfel, în 1741 școala avea 
numai „12 ucenici, carii sănt orănduiţi pentru preoţie“ 13, 


11 Idem, 36; 30 mai 1764. 
12 Idem, 39. 
15 Idem, ms. 439, f. 175. 

Elevii nu erau numai pămînteni, din București sau din ţară, ci erau și 
străini, mai ales din sudul Dunării, atrași aici de faima pe care o dobindise 
şcoala în secolul al XVII-lea: „nu numai din copii păminteşti să află la această 
școală, ci și alţii, streini, dupren alte țări sănt veniţi“ 14, 

Presupunem că şi şcoala domnească de slovenie punea la dispoziţia 
școlarilor toate cele necesare pentru viață (locuinţă, hrană, îmbrăcăminte): 
„cu toată cheltuiala lor peste an“ 15. În jurul bisericii Sf. Gheorghe Vechi 
erau construite chilii pentru locuința ucenicilor, precum şi bucătarii și săli 
de masă. Se pare că această organizare a şcolii a început din primul an de 
domnie al lui Șerban Cantacuzino, după ce a înfiinţat „Academia“ de la Sf. 
Sava. Se pare că, după modelul acestei şcoli domnești de limbă elenă, a fost 
organizată și şcoala de slovenie. Această situaţie se menţine, cu lipsurile ineren- 
te domniilor scurte și nesigure din secolul al XVIII-lea, pînă la reforma 
lui Alexandru Ipsilanti. 

Elevii școlii de slovenie nu aparţineau claselor celor mai înstărite și cu 
un rol politic mai activ în conducerea statului. Ei erau copii de boieri scăpătaţi, 
de boiernaşi, de preoţi, de negustori şi meșteșugari. Deși se spunea că în școală 
puteau să intre „atit feciorii dă boeri, cit şi alţii dă mai jos“ 18, „fiind metaheri- 
sit tot norodul cu această învăţătură la toate trebuinţele“ 17, totuși se inter- 
zicea feciorilor de ţărani pătrunderea în şcolile domnești. Acest lucru s-a 
stabilit definitiv sub Alexandru Ipsilanti, care hotărise să fie primiţi în școală 
numai elevi „de neam bun, adică copii[i] boerilor în lipsă [săraci], sau urmașii 
boerilor numiţi mazili, sau şi străini săraci, nu însăşi ai țăranilor care se îndelet- 
nicesc cu plugăria și păstoria ; rivna lor este de folos întru lucrarea pămîntului 
şi creşterea vitelor“ 18. 

Astfel în şcolile domnești nu puteau pătrunde decît copiii celor bogaţi, 
aparţinind clasei boierești sau neguțătoreșşti şi erau interzise formal copiilor 
de ţărani, care trebuiau să rămînă la munca cîmpului, în asuprirea și exploata- 
rea boierilor. Ideea de școală populară, deci școală a întregului popor, care 
apare uneori în documentele vremii, era numai o figură de stil, fiindcă ţărăni- 
mea nu putea beneficia de roadele învățăturii. 


Școala de slovenie în prima domnie a lui Alexandru Ipsilanti. Între domnii 
care s-au perindat pe tronul Țării Româneşti în epoca fanariotă, mai 
ales în cea de-a doua parte a acestei epoci, Alexandru Ipsilanti este o 
figură aparte. Grec din Fanar, deştept și abil, el urcă repede treptele 
demnităţilor funcţionăreşti ale Porții otomane și ajunge mare dragoman, 
o funcţie și un titlu foarte rivnit la Istanbul, în ultimul sfert al secolului 
al XVIII-lea. Foarte învăţat, destul de înțelept ca să se strecoare prin țesă- 
tura de intrigi din conducerea Imperiului otoman, și, mai presus de 
orice bun gospodar, el este numit domn în București la 15 septembrie 1774 
şi cirmuieşte țara mai bine de șapte ani, pînă la 4 ianuarie 1782, cînd ceru 
singur să fie mazilit. El făcu această cerere ca să scape cu faţa curată din 
situaţia în care-l pusese feciorii săi, Constantin şi Dumitru, ce fugiseră din 
țară şi trecuseră în Austria, într-o vreme cînd era încă mare tensiune între 
cele două imperii. Revine totuși ca domn în București, într-o scurtă domnie 
(august 1796—noiembrie 1797). 


14 Idem, ms. 3. f. 122 v-124; ms. 26. f. 56—57. 

15 Idem, ms. 3, f. 175. 

1 Idem, Diplomatice, 51. 

1 Idem, ms. 3, f. 122v.—124; V. A. Urechiă, Istoria românilor, vol. III, p. 168—169. 
18 Idem, Diplomatice, 61. 

Alexandru Ipsilanti era un om cult și iubitor de școală. La puţină vreme 
după urcarea în scaunul Ţării Româneşti el se interesează de școlile existente 
în Bucureşti și în țară și îşi propune să le dea o nouă organizare. Interesul său 
se îndreaptă mai ales spre „Academia“ grecească de la mănăstirea Sf. Sava, 
care avusese oarecare faimă în lumea grecească, mai ales în prima jumătate 
a veacului XVIII-lea. Această şcoală întemeiată de Șerban Cantacuzino și 
sprijinită de Constantin Brincoveanu, avusese dascăli greci renumiţi sub 
Mavrocordaţi, dar neajutorată de nimeni, fusese părăsită, după 1750. Alexandru 
Ipsilanti își îndreaptă către această „Academie“ grecească tot interesul și 
toată pasiunea sa de mare iubitor al cărții şi al şcolii. La 1 februarie 1775 el 
cere mitropolitului 1%, care din timpul domniei lui Grigore Ghica este purtătorul 
de grijă al școlilor, să cerceteze „ce rinduială avea școala elinească, adică căţi 
dascăli era[u], căţi ucenici avea, ce mathimate le paradosea, căte clasii, căte 
cătă leafă avea dascălii şi de unde anume li să da“. El arată scopul pentru 
care cere aceste informaţii: „dorind domnia mea a vedea şcoala elinească la 
starea cea mai bună care poate fi, cu dascăli buni şi cu ucenici mulţi, cari prin 
silinţa dascălilor să se procopsească, atăt feciorii dă boeri, căt și alții de mai 
jos“. 

Bunele intenţii ale noului domn nu se mărgineau numai la şcoala elineas- 
că; el ştia că în București există și şcoala slovenească de la mănăstirea Sf. 
Gheorghe Vechi, cu un trecut strălucit de peste două sute de ani și cu o faimă 
bine cunoscută în sud-estul european. El cere deci informații și despre această 
şcoală: „asemenea și pentru şcoala slovenească, căți dascăli eralu], pănă la 
căţi ucenici avea, ce învățătură le da, și leafa dascălilor, de unde și căte căt 
li se da“. 


Cercetarea mitropolitului pe care o cerea Alexandru Ipsilanti trebuia 
să se refere și la starea prezentă a celor două școli. „După această să faci 
prea sfinţia ta cercetare dă starea de acum la ce rănduială să află, atăt elineasca, 
căt și sloveneasca: căți dascăli sănt și dă sănt buni învăţaţi şi dă să silesc spre 
procopseala ucenicilor; căţi ucenici au şi ce învățături le paradosesc anume, 
cum am zis mai sus, căte cătă leafă să dă deascălilor, de unde anume şi de 
au şcoale, la ce locuri anume.“ 


Din ordinul lui Alexandru Ipsilanti se vede că domnul cunoștea problema 
învăţămîntului și ştia ce anume informaţii trebuia să pretindă, ca să poată 
avea o vedere de ansamblu exactă despre cele două școli din București. Din 
cele pretinse reiese și intenţia unei adevărate reforme a școlilor pe care o urmărea 
Ipsilanti, chiar de la inceputul domniei sale. La 22 decembrie 1775, fusese 
numită Obşteasca epitropie a şcolilor, compusă din următorii boieri epistaţi: 
biv-vel serdar lanache Lehliu, biv-vel medelnicer Dumitrache, biv-vel medel- 
nicer lanache Villara, biv-vel clucer de arie Lupu, biv-vel vtori logofăt Constan- 
tin, biv-logofăt de vistierie Neacșu Piteșteanu, postelnicul Ștefan Greceanu 
şi grămaticul Mihalache. Se cuvine să menționăm că biv-vel medelnicer Dumi- 
trache este autorul unei cronici în care sînt povestite evenimentele dintre 1769 
şi 1775 și că Neacșu Piteșteanu 20 este copistul acestei cronici. Totuși Alexandru 
Ipsilanti nu cere acestor epitropi informaţiile despre şcoală, ci se adresează 
mitropolitului Grigore care, fiind supraveghetorul școlilor, era cel mai în 
drept să dea informaţii precise şi complete despre ele. 


Nu cunoaștem anaforaua mitropolitului Grigore pe care trebuia să-și 
fi pus semnătura și episcopii din Buzău şi din Rimnic, avem însă la îndemină 


19 Jdem, 51. 
20 V, A. Urechiă, op. cit., p, 153. 

hotărirea 21 lui Alexandru Ipsilanti din 17 martie 1775, urmare la această 
anafora. „Nici un lucru nu iaste care să pricinuiască podoaba cea de apururea 
la politiile cele mai deosebite — începe hrisovul — decit învăţătura şi aflarea 
ştiinţelor, de vreme ce aceasta iaste podoaba cea adevărată a sufletului, aceasta 
luminează mintea cu cunoştiinţa şi privirea fiinţelor“. Apoi se motivează 
măsura de reorganizare a celor două școli „cum că mulți neînvăţaţi şi lipsiți 
de cunoștința sfintelor scripturi să înalţă la vredniciia sfinţenii și a preoţii 
care în loc de folos pricinuiesc stricăciune la norodul cel bine credincios, căzind 
din neştiinţă în lucruri netrebnice, care nu să cuvine nici a le zice“. 


Hrisovul expune apoi planul de organizare al mai multor şcoli, începind 
cu cea de la mănăstirea Sf. Sava, pe care „să o arătăm în căt va fi prin putinţă 
ca o academie, pentru ca să să învețe într-însa neîncetat și cu toată silința 
atăt mathimile cele încercuite ale gramaticii, loghichii, retoricii, căt și ale 
filosofiei, mathematicii şi bogoslovii, theologhie și dialectnile [sic] grecească, 
latinească, franţozească, slovenească și rumănească“, apoi „alte doao școale 
de mathimi greceşti şi rumăneşti, una la Craiova în episcopia Rămnecului şi 
alta în episcopia Buzăului, la Buzăuf şi în fine, „la politiile judeţelor să înteme- 
iem școale deosebite de limba slovenească și rumănească“. Se fixează în hrisov 
două grade deosebite de școli: cele din Bucureşti deveneau şcoli de gradul al 
doilea, iar cele din provincie erau școli de gradul întii „la carele pedepsindu-să[ ?] 
ucenicii şi făcăndu-să din dăstul la ale gramaticii, să să mute de acolo la școalile 
de aici din Bucureşti, la învăţăturile științei, adică a celor epistimonicești și 
altor diialicteif. 

Chestiunea cea mai importantă, de care depindea realizarea proiectului 
schiţat mai sus, era însă bugetul. În această privinţă, Alexandru Ipsilanti 
găsi sursa de alimentare a fondurilor pentru școli în veniturile mănăstirilor. 
El văzu că acest buget, care trebuia să ajungă „ca la treizeci de pungi de bani 
pe fieştecarele aní, nu se putea realiza din veniturile statului adunate la 
Vistierie. Ipsilanti însă voia să realizeze, alături de fondul școlilor, şi fondul 
milosteniilor „pentru mila de obşte, carele este să se facă pururea la scăpătate 
obraze şi persoane ce au trebuinţă“. El din şcoli și din milostenie a făcut o 
singură problemă: „deci, de vreme ce aceste două de obște folositoare lucruri, 
atit cesti [acesta] pentru şcoale, căt şi cel pentru milostenie, făr de nici un fel 
de îndoială, sănt nu numai dăruite de Dumnezeu, ci şi dumnezeeşte am găsit 
cu cale ca să orinduim cele ce sănt trebuincioase pentru sistima şi așezămîntul 
lorit. El hotărî deci ca cele două fonduri să se scoată din veniturile mănăstirilor, 
atit de la cele închinate, cit şi de la cele libere: „cu acest scopos am hotărit 
ca să facem toate aceste sfinte mănăstiri cu totul nedajnice şi făr de cerere 
de orice dare spre partea domneştii noastre visterii și slobode de orice slujbă 
domneascăft. 

Pentru punerea în practică a acestei hotăriri, Alexandru Ipsilanti nu- 
mește o comisie sub conducerea mitropolitului, compusă din cei doi episcopi 
şi veliţi boieri, „de la dumnealui vel ban păn la dumnealui vel vistierit, care 
să cerceteze „cu amăruntul starea fieștecăriia mănăstirii! şi să orînduiască suma 
pe care s-o verse în scopul hotărit. El recomandă comisiei să examineze hrisovul 
de milostenie dat de Ștefan Racoviţă voievod, pentru ca să se stringă cele 
treizeci de pungi cu bani pentru şcoli, iar „ce va prisosi din datul mănăsti- 
rilor să se orinduiască la cutiia de milosteniitt; cere însă comisiei să facă 
anafora (raport) în scris de orinduiala ce va face: „dar fără de zăbavă să avem 


domniia mea prin anafora arătare pre larg de toateit. 





21 Arh. St. Buc., Suluri, 36. 

Alcătuirea acestei comisii se pare că anulase obșteasca epitropie numită 
prin hrisovul din 22 decembrie 177522. Astfel problema școlilor rămîne în 
mina mitropolitului, a celor doi episcopi şi a marilor boieri de divan, care 
înaintează lui Alexandru Ipsilanti anaforaua din 2 aprilie 1776. Gomisia începe 
prin a lăuda megalopsihiia și filantropia domnească: „megalopsihiia sa arată 
unde măria ta nici cum n-ai suferit a face vreo împărtășare din prisosul mănăs- 
tirilor, ci tot ai binevoit ca să să orînduiască pentru luminarea ţării şi podoaba 
obștii ce să cîştigă prin învăţătură, iar filantropia străluceşte unde înălțimea 
ta ne poruncești să ne îngrijim a căuta un hrisov al mării sale Ștefan voevod 
Racoviţă pentru rinduiala cutii de milostenie, ca să se așeze cel mai cu cale 
tropos [mod] de unde să să străngă trebuinciosul ajutor pentru obrazele cele 
scăpătate“. Anaforaua arată că suma pe care o plăteau mănăstirile „pînă 
acum la răzmeriţă“, adică pînă la începutul războiului care se încheie prin 
Pacea de la Kuciuk-Kainargi (1774), era de 9000 taleri. Se arată de asemenea 
că mănăstirile au datorii mari, „încăt şi-au pus vasele lor pe la datornici“; 
că cele închinate nu mai pot „să ajute scaunele patrierșăşti şi mănăstirile unde 
este legat ajutor prisosului lor, şi că cele mai multe sînt dărăpănate”, așa că 
peste trebuinţă a începe din anul acesta a să drege și a să preînnoi“. Avind 
în vedere această situație suma de 9575 taleri pe care trebuia să o stringă 
mănăstirile pentru ajutorul şcolilor era destul de mare. „Și neputind mai mult 
apăsa și a cere ajutor de la mănăstiri, am socotit, acum în anul acesta, să să ia 
această sumă și fiindcă într-acest an vor isprăvi și socotelile mănăstirilor să 
va vedea unde puindu-să şi darea aceasta ce vor să facă mănăstirile la şcoale, 
să va arăta cit le rămîne prisosul, care acela tot iarăși să va adăogi la această 
faptă bună pentru shoale“. Gomisia cere însă lui Alexandru Ipsilanti să înnoias- 
că mănăstirilor toate hrisoavele lor de danii și privilegii, ceea ce domnul 
face imediat. 


omisia propune: „să să plătească dascălilor dupe cum să vor tocmi“; 
„Să să chivernisească ucenicii dupe cum să va socoti“; „să să dreagă şi oareşi- 
care chilii pentru ucenici“ ; și să se orînduiască şcolilor din București „purtători 
de grijă şi grămătici“, care „pentru osteneala lor, din venitul casii shoalelor şi 
a cutii, să aibă a lua căte taleri 30 fieştecarele pe lună, afară de privileghiurile 
ce le vei faee măria ta“. 

Alexandru Ipsilanti aprobă şi întărește anaforaua la 28 aprilie 1776. 
El hotărăşte însă ca „banii să se adune la Mitropolie și făcăndu-se de către noi 
orănduiala pentru dregerea șhoalelor și plata dascălilor, iar luatul și datul să 
se lucreze prin măna orănduiţilor purtători de grijă, după alegerea prea sfinţii 
sale părintele mitropolitul, a iubitorilor de Dumnezeu episcopi şi a cinstiților 
blagorodnicilor și a credincioșilor boierii domnii mele, epitropilor“. El hotărăşte 
de asemenea ca după primul an, după ce se va stabili venitul fiecărei mănăstiri, 
„să să împlinească celelalte cheltuieli ale shoalelor“. Abia atunci, după ce 
bugetul se va stabili definitiv, se va începe zidirea şi repararea școlilor. (it 
priveşte simbria dascălilor, „învățătura a fieștecărora chip de mathime și 
pentru hraia ucenicilor celor scăpătaţi, vom orîndui anume în cinstitul dom- 
nescul nostru hrisov, ce să va da pentru aceasta.“ 

În primii ani ai domniei lui Alexandru Ipsilanti începe reconstrucţia școlii 
elinești de la Sf. Sava, despre care Atanasie Comnen Ipsilanti, pe care-l citează 
V. A. Urechiă 3%, spune că „s-au făcut cu propriile sale cheltuieli“. Gronicarul 
spune că școala a fost clădită „cu multă cheltuială“ şi că este „o zidire colosală 


33 jdem. 
2 V. A. Urechiă, P4453- 

cuprinzind mai multe case, atit pentru predarea lecţiuniloru, căt şi pentru 
locuinţa profesorilor şi a multor şcolari, vreo 75, cu refectoriu, hucătărie și 
brutărie“. Faptul că domnul ar fi făcut toate acestea din hanii săi proprii, 
nu reiese din nici unul din documentele în legătură cu școala de la Sf. Sava. 
Din contră, din stăruința de a scoate bugetul şcolilor din venitul mănăstirilor, 
aşa cum am văzut mai sus, cit şi din faptul că şcoala n-a fost gata decit în 
1779, reiese că toate aceste cheltuieli n-au fost suportate din buzunarul dom- 
nesc, ci din bugetul școlilor întocmit de comisiunea numită în acest scop. 


Am văzut însă că Alexandru Ipsilanti făgăduieşte un nou hrisov în 
care să desăvirşească organizarea didactică şi administrativă a şcolilor. Acest 
hrisov, care este fără îndoială foarte interesant, apare abia în ianuarie 1776 
şi se referă numai la școala de la Sf. Sava, către care domnul își concentrează 
toată atenţia și grija. Se pare că hrisovul a fost scris direct în limba greacă 
şi numai apoi tradus și scris în condica domnească. Nu înţelegem de ce V.A. 
Urechiă reproduce în colecţia sa de documente textul decretului din cartea 
lui Atanasie Comnen Ipsilanti, tradus de profesorul Dimitrie Covati și nu redă 
textul românesc din condica respectivă, deși constată că traducerea „nu este 


mult deosebită“ de cea din condică 24. 


Hrisovul începe printr-un preambul, care nu mai reproduce servil 
textul hrisoavelor anterioare, cum se practica în cancelariile domneşti din 
epoca fanariotă, ci debitează idei noi, în forme stilistice îngrijite. „Nici un 
lucru nu e în stare — se scrie în hrisov — să conducă pe oameni către bunul 
traiu și adevărata fericire ca învăţătura, cînd este îngrijită şi virită în sufletele 
încă fragede ale acestora. Într-adevăr toate celelalte, căte se admiră de oameni 
sînt nu numai fără realtu [real] şi fără eleganță, dar încă nici să contribuiesc 
la fericire, lipsite fiind de învăţătură. Căci și dacă toate vor fi adunate la un 
loc, n-ar putea face vreodată traiul armonios, nici pe posesorii acestor lucruri, 
fericiţi. Invăţătura, regulănd și punănd la cale bună și pe celelalte, a devenit 
pentru oameni un ornament familiar şi sigur rămănandu și pe lăngă cei în 
viaţă şi lăngă cei morți. Ea instruiește pe oameni a trăi şi în același timp 
a lucra cu rațiune, învățăndu-i prin nişte reguli foarte exacte a deosebi atăt 
ce-i adevărat, precum și frumosul. Și întru căt priveşte acţiunile oameni- 
lor, ea este un conducător bun, fiind călăuza justiţiei, modestiei și-a celorlalte 
virtuţi şi perfecţionănd sciinţa economică şi chiar cea politică. lar pe cei ce 
se ocupă cu teorii nu numai că le serveşte de călăuză pentru toate cele de pe 
pămînt, învățăndu-i a vedea natura loru și a măsura distanţele de pe pămintu 
ale munților și mărilor, dar şi cănd merg mai nainte ea îi ţine în suspensiune 
percurgănd cele de sus şi privindu cele stabilite în ether, şi îi face să descopere 
mișcările, confuncţiunile şi distanţele corpurilor cereşti. Și în urmă, prin aceste 
creațiuni, îi face să cunoască, căt este cu putinţă, şi să laude pe Dumnezeu, 
făcătorul și creatorul tuturor acestora şi astfel învăţătura îi face să devină 
fericiţi, păzindu-le cunoscinţa creaţiuniloru. Invăţătura împodobește și înfru- 
mușşeţează şi pe oamenii tribunei [oratorii] şi îi pregătesce să vorbească pentru 
pietate la cei ce o cer. |nvăţătura face cetăţenii buni și pe cei ce administrează 
afacerile publice, întrebuințăndu întru toate rațiunea, și ținta lor fiind întot- 
deuna binele. De aceea și oraşele vestite, care s-au distins altădată și acum 
prin civilizaţiunea lor, pe acestea a făcut-o ohiectu de emulaţie între dănsele, 
măndrindu-se mai multu pentru înţelepciunea lor, de cît pentru altele mai multe 


avantagii ale loru.“ 


24 Ibidem, p. 154—161 

O dispoziţie nouă pe care o afirmă hrisovul esţe cu privire la răspindirea 
învăţăţurii în ţară. „Am hoţărăţ ca și în ţoaţă ţara noasţră domnească, în 
fiecare comună, să se orănduiască învățăţori penţru limba locală și cea sloveneas- 
că, care să înveţe pe copii carţe, pentru ca să nu fie nesciuţori de aceasţa cănd 
vor ajunge în virsţă“. Aceasţă hoţărire n-a fosţinsă realizaţă, deși în ţimpul 
domniei lui Alexandru Ipsilanţi s-au înființaţ ciţeva şcoli săţeşţi. 

Hrisovul hoţărăşţe ca la școala de la Sf. Sava să fie nouă profesori, 
„toţi speciali în sţudiile ce vor preda: doi de șţiinţele gramaţicale, doi de 
maţemaţice, adică ariţmeţică, geomeţrie şi asţronomie și isțorie, unul de șţiin- 
ţele naţurale, unul de ţeologie, şi trei de limbile: laţinească, franţuzeacă și iţalie- 
nească“. Se măreşţe numărul elevilor inţerni la 75, împărțiți în cinci clase, şi 
li se vor da uniforme de două ori pe an. Înţernaţul avea doi inţendenți, plăţiţi 
unul cu 1080 de groși pe an şi alţul cu 360, iar la fiecare clasă va fi cîţe un peda- 
gog „care vor fi datori să supravegheze ţoaţe mișcările şi ocupațiile şcolarilor, 
penţru ca nici unul să nu sţrice ordinea sau să neglijeze lecţiunile“. 

Admiţerea în şcoală se făcea la virsta de 7 ani, cu condiţia ca şcolarii 
să nu fie copii de ţărani, „cărora le este daţ a se ocupa de agriculţură și păsţorie 
şi de îngrijirea ce se daţoreşţe penţru lucrarea păminţului şi pășunarea viţelor“. 
Se admiţeau însă feciori de negusţori sau meseriași, cu condiţia să înveţe 
numai gramaţica şi lecţura „şi apoi să se retragă de la şcoală și fiecare să 
se ducă la meseriile pe care părinţii lor le-ar aproba, căuţănd la inclinaţiunea 
națurală a fiecăruia“. 

Se dădeau apoi norme de programă analiţică şi se hoţărau paţru cicluri 
de învățăţură de cîțe ţrei ani, adică duraţa şcolii era de 12 ani, „asţfel şcolarii 
după ce au fosţ îndesţul exerciţaţi în fiecare știință să iasă din școală şi fiecare 
să-și aleagă cariera ce i-ar plăcea: bisericească ori poliţică“. Cei care se îndrep- 
tau spre preoţie ţrebuiau să mai facă un curs de ţeologie și un alţul de muzică 
la Miţropolie, cu doi profesori plăţiţi de miţropoliţ. 

Alexandru Ipsilanţi, dovedindu se un bun cunoscăţor în problema în- 
văţăminţului, fixează apoi un foarţe judicios program zilnic penţru elevi, 
precizînd anumiţe norme de viaţă şcolară, din care nu lipseau bune dispoziţii 
pedagogice. În ceea ce priveșțe disciplina, el hoțărăşțe ca „dacă vreunul din 
școlari, prin neasţimpărarea sa ar sțrica ordinea în şcoală, pe aceștia să-i 
corijeze, dar nu prin băţăi și biciuiri, ci prin pedepse convenționale sțabiliţe 
de pedagogie şi începînd cu cele mai uşoare, ţrepţat, către cele mai grele‘, 
De asemenea hoțărășţe ca primirea în școală să se facă prin concurs, „nu prin 
favoruri sau mijlocirea cuiva“, iar celor admişi să li se ceară un angajament 
„că nu vor părăsi școala pînă la fine şi că vor învăţa ţoaţe lecţiunile ce să 
predau. Cîţ priveșţe eliminarea din şcoală să se facă numai cu „moţive bine- 
cuvintaţet și nu cu ură, şi numai cu şţirea şi aprobarea scrisă a domnului. 
În hrisov se lasă a se înţelege că regulile de program și de disciplină se aplică 
la ţoaţe școlile din ţară. 

Hrisovul se ocupă apoi cu bugeţul școlilor. Veniţurile care alimenţau 
aces bugeţ proveneau din trei surse: 6 000 ţaleri de la mănăstirile locale, chiar 
dacă au fosţ declaraţe libere, adică să nu mai plăţească bir Visţieriei domneșţi, 
4 000 ţaleri de la mănăsţirile închinaţe, 5250 ţaleri din darea celor 3 500 preoţi, 
adică jumăţaţe din cei 3 ţaleri pe an cîţ plăţea fiecare, fiindcă cealalţă jumă- 
tațe mergea la cuţia milosţeniilor. Deci în ţoţal 15 250 ţaleri alcăţuia înţregul 
buget destinat şcolilor. „Socoţeala ţuţuror acesţora se va face anual — porun- 
ceşțe domnul — şi se va ţrece într-o condică parţiculară, atîţ veniţurile, cit 


şi cheltuielile, şi se va sigila cu domnescul nosţru sigiliuff. 

Şcoala avea o bibliotecă, încredinţată unui bibliotecar priceput, care 
avea în grijă să păstreze bine cărțile. „Dacă vreunul din școală ar avea trebu- 
ință de vreo carte, să i-o dea, luîndu-i dovadă scrisă de mina lui şi pe urmă 
iarăși să aibă grijă a o relua șia o pune în bibliotecă.“ 

În fine hrisovul hotărăşte din cine se compune eforia şcoalelor: mitro- 
politul, cei doi episcopi şi boierii cei mari de la marele ban pină la marele 
postelnic. Toţi aceştia „sint datori a îngriji ca epitropii și intendenţii să adminis- 
treze ale şcoalei după modul prescris de noi în acest hrisov al nostru domnesc, 
așa ca nimica să nu se treacă cu vederea... Noi vom supraveghea toate 
acestea și vom ordona cele trebuincioase, profesorii fiind datori a ne înştiinţa 
îndată despre starea școalei, a școlarilor și lecţiunilor şi dacă se păstrează şi 
se execută întocmai orinduelile ce am pus în școală“. 


Deşi nu era un obicei al vreunei cancelarii domnești din principate, 
Alexandru Ipsilanti a ţinut totuși ca hrisovul școlilor să fie întărit şi pus sub 
puterea blestemului de către Sofronie, arhiepiscop şi patriarh ecumenic al 
Constantinopolului. Cartea patriarhală % poartă data de 11 iulie 1776 şi este 
semnată alături de patriarh de Avram arhiepiscopul Ierusalimului, cu care 
era prieten atit domnul cit și doamna din Bucureşti, și de Parthenie, episcop 
al Halchidonului, şi are ca scop să întărească şi să adeverească, în lumea de 
cultură grecească a vremii, opera de reorganizare a școlii grecești de la mănăs- 
tirea Sf. Sava săvirşită de Alexandru Ipsilanti. 


Cartea patriarhală, care comentează și reproduce în întregime hrisovul; 
are însă o misiune mult mai importantă. Ea apără prin afurisenie şi blestem 
acest hrisov, despre care s-a vorbit foarte elogios în lumea grecească. „De 
aceia dar — spune cartea lui Sofronie — despre aceste de Dumnezeu iubite 
fapte ale înălțimii sale, bune nădejdii avind, şi înştiinţaţi și asiguraţi şi de alte 
multe îndreptări și alte multe folositoare lucruri pentru nefericitul nostru 
neam, din fireasca lui înclinare către acestea şi din creștineasca lui rivnă a 
arătat întru orînduirea și mărirea şcolii aceștia, precum în capitolele mai sus 
arătate, cuprinse în hrisovul domnesc al înălţimii sale se vede. Întărirea nestră- 
mutată şi neschimbată în toţi vecii și în viitor pururea să aibă. Iar cei ce vor 
fi pe vremuri stăpînitori, precum și creştini, fie clerici sau mirenii, mic sau 
mare, tînăr sau bătrin, dregători şi puternici ce vor chivernisi la şcoală, sau 
alţii, de vor cuteza să strice şi schimbe ceva din cele de mai sus scrise capitole 
sau să lenevească întru împlinirea acestora, sau neîntreruptă dăinuire şi 
fiinţă să oprească şi pricina stricării, micşorării, şi deşarte lucrări să se facă, 
sau direct sau indirect, sau cu cuvintul sau cu fapta, sau printr-alt chip ori 
cale, unii ca aceștia ca niște dușmani ai folosului obștesc și ai unirii, afurisiţi 
să fie de sfinta şi de o fiinţă şi de viaţa dătătoare şi nedespărţită treime a unei 
firi a lui Dumnezeu şi blestemaţi şi neiertaţi şi după moarte nedeslegaţi...“ 
Și cartea patriarhală continuă cu ameninţarea unui lung și înfricoșetor blestem, 
după tipicul obișnuit al vremii şi după înălţimea forului bisericesc de la care 
pornea. 

Hrisovul din ianuarie 1776, deși se referea la „Academia“ de la Sf. Sava 
pe care o viza în primul rind Alexandru Ipsilanti, avea totuşi un caracter 
normativ în ceea ce privește organizarea școlară și dispoziţiile lui se aplicau 
şi celorlalte școli din Bucureşti și din ţară. Mai ales dispoziţiile cu privire la 
recrutarea elevilor, la viaţa de internat şi administraţie școlară nu puteau 
fi trecute cu vederea de conducerea școlii de slovenie de la Sf. Gheorghe Vechi, 
mai ales cind, supraveghetor direct și administrator al veniturilor acestei 


25 Arh. St. Buc., Diplomatice, 61. 

şcoli era însăși mitropolitul ţării, capul eforiei școlare numită de Alexandru 
Ipsilanti. Este de prevăzut deci că şi școala de slovenie, după pilda „Acade- 
miei“ de la Sf. Sava, avea epistaţi şi pedagogi, care supravegheau permanent 
disciplina şcolară în internat Şi în clasă. Astfel, în a doua domnie a lui Alexandru 
Ipsilanti, şcoala de slovenie de la Sf. Gheorghe Vechi avea un vătaf, echiva- 
lent poate cu un intendent sau pedagog, plătit cu o treime din simbria pe care 
o primea ipodidascălul: „ca din tot venitul ce are şcoala să ia dascălul două 

Părţi şi ipodidascălul a treia parte şi din aceasta a treia parte să ia ipodidas- 

ul două părți și să dea a treia parte vătafului“ 26 (21 iulie 1797). 

Interesul şi sprijinul pe care Alexandru Ipsilanti le-a acordat şcolii de 
slovenie de la Sf. Gheorghe Vechi se vede și din hrisovul:7 din 13august 
1775, prin care acordă celor doi dascăli slovenești scutiri de dăjdii şi alte 
privilegii. „De vreme ce școala slovenească domnească — spune hrisovul — ce 
este așezată în oraşul domnii mele în București, la sfete Gheorghe cel Vechi, 
care este de învăţătura cărţi[i] slovenești, unde nu numai din copii păminteşti 
să află la această școală, ci şi alţi streini dupren altă ţări sănt veniţi, care școală 
este foarte trebuincioasă la toată opştea acestii țări pentru învăţătură, fiind 
metaherisit [obișnuit] tot norodul cu această învăţătură la toate trebuinţele 
spre a cărora dare de învățătură de vechii și bătrinii răposaţii domni săntu 
orănduiţi cu plată domnească doi dascăli, ca să să afle în toată vremea să 
înveţe copii[i).“ 

Se recunoaște astfel în hrisov nu numai folosul școlii de slovenie, din 
care ieşeau preoți și mai ales logofeţi și pisari, dar şi faptul că tot norodul era 
metaherisit cu această învăţătură. Spre deosebire deci de „Academia“ de 
la Sf. Sava, rezervată numai boierilor, la școala de la Sf. Gheorghe Vechi 
puteau pătrunde și odraslele din clasele de jos; așa cel puţin mărturiseşte 
acest hrisov. 


În realitate însă şcoala în regimul feudal era un apanaj al clasei condu- 
cătoare, interzisă categoric celorlalte clase. Alexandru Ipsilanti nu putea 
să treacă peste această regulă de bază a orinduirii feudale, el este un apărător 
al clasei boiereşti şi o spune dirz în hrisovul din ianuarie 1776, cind interzice 
categoric copiilor de ţărani să apuce drumul şcolii și cînd îngăduie negustorilor 
şi meseriașilor să-şi dea odraslele numai pentru învățatul scris-cititului şi 
apoi să se reîntoarcă la ocupaţia lor. Această interdicţie a școlii pentru țărani, 
negustori și meseriaşi era o regulă peste care nu se putea trece în epoca feudală. 

Afirmarea ce se face în hrisovul din 13 august 1775 că în şcoala de slo- 
venie putea intra oricine, „fiind metaherisit tot norodul cu această învățătură“, 
este numai o frază gratuită, fiindcă interdicția era o regulă esenţială în ortn- 
duirea feudală. Este adevărat că în școala de slovenie care avea destinația 
precisă, nu se prea înghesuiau boierii şi nici boiernașii. Meseria de preot și 
de calemgiu al divanului nu oferea orizont politic odraslelor de boieri, astfel 
că rareori intrau în scoala de slovenie feciori de boiernași scăpătaţi, care se 
îndreptau spre funcţiile oferite de cancelaria domnească. Nu cunoaștem în 
această epocă nici un logofăt şi pisar de documente și nici un dascăl slovenese 
care să fi avut origină boierească. Toţi, mai toţi, sint orăşeni obscuri mai ales 
feciori de preoţi, sau străini fără origină nobilă și scăpătaţi, care găseau în 
şcoala de slovenie un rost de viaţă. Ţăranii însă nu puteau pătrunde nici aici; 
drumul spre învăţătură era interzis pentru ei. 


35 V, A. Urechiă, op. cit., vol. VII, p. 3 
“7 Arh. St. Buc., ms. 3, f. 122v. —124; V. A. Urechiă, op. cit., vol. III, p. 168—169 . 

Aşa cum toată viața socială și economică era, în epoca feudală, stăpînită 
de boieri astfel și reforma școlară a lui Alexandru Ipsilanti a fost pusă direct 
şi nemijlocit în slujba clasei boiereşti. 


Ultimii ani de activitate a școlii de slovcnie După Alexandru Ipsilanti 
activitatea școlii domnești de slovenie este din ce în ce mai lipsită 
de strălucire; epoca sa de faimă din secolul al XVII-lea se uitase 
de mult și noi scoli de slovenie se înființează în București și în multe 
orașe din ţară. Situaţia aceasta nu se datora faptului că au lipsit în acest 
timp dascăli pricepuţi şi activi, fiindcă popa Florea şi dascălul Chiriţă, care 
au condus şcoala mai bine de treizeci de ani, fiecare, s-au bucurat de multă 
faimă în specialitatea lor. Altele au fost cauzele care au făcut ca această 
şcoală de slovenie să nu mai strălucească ca altă dată și între acestea mai 
ales două trebuiesc luate în consideraţie. Mai întîi epoca domnilor fanarioți 
era către sfirșitul ei; domniile care urmară în ultimii treizeci de ani au fost 
foarte scurte, iar domnii, stăpiniți de gindul de a scoate bani cu orice preţ, 
nu s-au mai interesat de şcoli — și mai ales de şcoala de slovenie de la Sf. 
Gheorghe Vechi — ci puţinul lor interes s-a îndreptat către scoala grecească 
de la Sf. Sava. Apoi se ridicase în acest timp școala de la biserica Domnița 
Bălașa, care deşi a avut dascăli străluciți de limba greacă, a păstrat totuși 
slovenia între obiectele care se predau în școală. În fine mai erau și alte şcoli 
în Bucureşti, cum era şcoala de la biserica Colțea, unde se învăţa slovenia, 
alături de cursurile de limba română. Aceste pricini au contribuit ca școala 
domnească de slovenie de la Sf. Gheorghe Vechi să-și restringă din ce 
ce mai mult activitatea şi să sfirşească prin a dispărea. 

Între cele două domnii ale lui Alexandru Ipsilanti (perioada 1782—1796) 
intilnim rareori ştiri despre această şcoală în documentele vremii. La 25 mai 
1784, Mihai Suţu dă un pitac prin care orinduieşte „pe prea sfinția sa mitro- 
politul, pe dumnealui vel ban Ghica, pe dumnealui vel logofăt de Ţara de 
Sus și pe dumnealui vel postelnic, ca adunindu-se la un loc să citească chrisovul 
domnesc al şcoalelor, să vadă și orănduiala ce se urmează acum la școală şi 
să socotească nizamul cela ce este a fi mai temeinic şi mai stăpinitor, spre bine 
următoriu, să mi se arate în scris“ 28. Domnul orînduise această anchetă cu 
gîndul de a interveni în activitatea greoaie şi nerodnică a școlilor. Domnia 
prea scurtă a acestui domn face însă ca ancheta să nu aibă nici o urmare. În 
a doua domnie (1791—1793) Mihai Suţu poruncește să se scoată școala dom- 
nească de la Sf. Sava, iar în casele ei să se instaleze Curtea domnească; rechi- 
ziționează încă trei case mari şi douăsprezece mai mici „grijindu-se să se 
îmbrace cu așternuturi“ 2? pentru musafirii săi. 


Nicolae Mavrogheni, la 24 septembrie 1786, reînnoieşte 30 și întăre şte 
dascălului Constantin și ipodidascălului său milele și privilegiile avute mai 


înainte. „De vreme ce — spune hrisovul — Constandin dascălul cu un ipo- 
didascăl al său aflindu-să în toată vremea cu sărguinţa napristan spre învăţă- 
tura şi procopseala copiilor sholastici, şi streini și pămănteni, fostu-i-au 
miluit fraţii noștri domni, de mai naintea noastră prin hrisoavele domniilor 
sale, care ni s-au arătat de le-am văzut... ne-am milostivit domnia mea de 
le-am înnoit şi le-am întărit...“ 


28 V, A. Urechiă, op. cit., vol. I, p. 382. 
29 Ibidem. p. 119; 3 septembrie 1791. 
30 Arh. St. Buc., Achiziţii noi, CLXĂX—1. 

În timpul lui Mavrogheni, care ia parte activă în Războiul ruso-turc, 
şcoala de la Sf. Sava n-a funcţionat; această şcoală n-a funcţionat nici sub 
Mihai Suţu, care îşi instalase Curtea domnească în localul său. Pentru această 
instalare a Curţii domnești a fost nevoie să se mute chiar biblioteca şcolii 
în încăperile mănăstirii Sf. Gheorghe Nou. Boierii însărcinați cu mutarea 
bibliotecii cer prin anafora ca pentru „a se face alegerea felurimilor de vivlii 
[cărți] ca să se pună în orinduială la locul lor“ să se numească dascălul Panait 
ca să se ocupe cu această treabă. Mihai Suţu aprobă propunerea şi poruncește 
ca Panait „ori însuși să meargă, sau să trimită ucenici procopsiţi [pricepuţi] 
ca să facă alegerea“31. În a doua domnie a lui Mihai Suţu şcoala domnească 
de la Sf. Sava a început să funcționeze în localul şcolii de la biserica Domnița 
Bălaşa %2, paralel cu această școală. 

În timpul Războiului ruso-turco-austriac, ca și după pacea de la Şistov 
(1791) cînd în Bucureşti fusese numit domn a doua oară Mihai Suţu (1791— 
1793), şcoala de slovenie de la Sf. Gheorghe Vechi şi-a continuat activitatea, 
Războiul însă adusese ciuma în Bucureşti și ravagiile sale au impus întreru- 
perea cursurilor cit a ţinut toiul molimei. În această vreme, Mihai Suţu întă- 
reşte hrisovul de scutiri şi privilegii acordat dascălilor de la școala de slovenie 
de către înaintaşii săi. „La care școală — spune hrisovul — se află Constantin 
dascălu slovenesc cu un ipodidascăl, al său, care fiind păminteni, cu case, 
socotit-am domnia mea trebuința ce ar avea și nu i-am lăsat să fie cu totul 
lipsiţi, a nu fi atinși de oareşice milă domnească, mai virtos că fiind în linişte 
apururea să fie cu mintea slobodă și să poată pune toată nevoinţa a se sirgui 
și a sta neprestan spre învăţătură și procopseala copiilor școlari“ 33, 

Din pricina războiului şi a evenimentelor din ţară, preoții şi diaconii 
nu și-au mai plătit regulat darea de trei galbeni pentru cutia de milostenii 
și a şcolilor. Mihai Suţu, în pitacul din 11 iunie 1792, porunceşte34 să se în- 
caseze sumele restante şi hotărăşte ca pe viitor dajdia preoţilor să fie plătită 
jumătate la Sf. Gheorghe și jumătate la Sf. Dumitru. „Din suma preoţilor şi 
diaconilor ce se află în cite trele eparhiile, după catagrafia ce s-a făcut la 
noemvrie trecut, facem măria-mea musaadea [preferință, concesiune] la 
plata banilor cutiei de milostenie și ai școalelor şi scăzind cu analoghie zeciu- 
iala fieșcăreia eparhie, rămîne bani la hrisov 5000 tocmai; adecă Mitropolia 
Bucureşti 2 430, episcopia Rămnic 2020 și episcopia Buzău 530“. Se dau de 
asemeni porunci episcopilor să trimită banii şcolilor la epitropie. Faptul care 
determinase pe Mihai Suţu să poruncească încasarea restanțelor a fost recla- 
mația dascălului Constantin de la școala de slovenie, care se plinge că n-a 
primit leafa „de la stricarea veniturilor şcoalelor de către Mavrogheni“. Ana- 
foraua boierilor confirmă faptul, iar domnul porunceşte a se da „de la cutie 
dascălului Constantin slovan căte 25 taleri pe lună, urmindu-i-se de la zi întăi 
septemvrie“ 35, adică pe şase luni în urmă. 

Dar, în timpul acesta, nici mănăstirile nu plătiseră regulat darea şco- 
lilor, ceea ce face pe Alexandru Moruzi să poruncească mitropolitului ca, de 
acord cu episcopii, să fixeze suma ce trebuia să plătească pentru şcoli fiecaro 
mănăstire. În pitacul său din 2 mai 1793 spune: „scriem prea sfinţii tale ca 


.ajungăndu-te [inţelegindu-te] şi cu părinţii episcopi şi făcănd dreaptă analoghie 


31 Idem. ms. 19, f. 45 v—46; 23 noiembrie 1791. 
33 V, A. Urechiă, op. cit., vol. II, p. 120. 

33 Ibidem, p. 148—119; 22 ianuarie 1792. 

u Ibidem, p. 461. 

% Arh. St. Buc., ms. 19, f. 180: 21 februarie 1792, 

a banilor după hrisov, pă starea fieșcăreia mănăstiri, să orănduieşti mumbașir 
ca să-i și împlinească, atăt de la mănăstirele eparhii preasfinţii tale, căt şi 
de la mănăstirile eparhiilor episcopești, spre a se da la epitropie făr de zăbavă, 
fiind ştiinţă prea sfinţii tale trebuinţa ce este“ 38, 

De asemenea Alexandru Moruzi, la 15 mai 1793, scuteşte pe Constantin, 
dascăl slovenesc, şi pe ipodidascălul său de toate dăjdiile și orinduielile Vistie- 
riei şi cămării domnești şi le acordă o serie de privilegii. „Hotărim — scrie 
hrisovul — ca ei şi toată casa lor, în toată vremea, să fie apărată în tot felul 
de dăjdii, de nimic, nici odinioară val și supărare să nu aibă. Aşijderea şi drepte 
bucatele lor încă să fie scutite şi dă tot nedajnice: stupi i rămători dă dijmărit 
şi vinu dă vinărici. Și să ție şi cite o pivniţă aici în București, apărată de 
fumărit, dă căminărit, de vamă, de vinu domnesc i agiesc, de ortul vătafului 
dă cărciumari și de toate orice alte angarii vor ieşi pe pivnițe ... Asemenea 
pentru ajutoru casii lor să aibă și liude cinci, streini, scutiți și apăraţi pra 
Cum și la vremea oeritului să aibă a scuti oi una sută cincizeci; încă să aibă 
pe tot anul a lua cite oca una mie sare de la ocna Telega din sud [Judeţul] 
Prahova. Deosebit să fie casa numitului dascăl apărată de orice fel de musafiri 
şi de toate alte beilicuri“ 37. 

Cu toate aceste porunci pe care le dă Alexandru Moruzi de a stringe 
bani pentru şcoli, lefurile rămin totuşi în restanţă, cu plata. Dascălii se pling 
domnului și acesta poruncește %8, la 26 februarie 1794, mitropolitului ca „din 
banii şcoalelor ce sănt, să să dea leafa dascălilor începindu-să de la luna 
lui ghenar ot leat 1794“. Se pare însă că banii se adunau anevoios şi lefurile 
dascălilor rămăseseră tot neplătite. Domnul porunceşte 2? la 23 aprilie 1794, 
ca mitropolitul să stringă de la toate mănăstirile banii ce urmau să se dea 
pentru şcoli şi „fără de zăbavă să se facă teslim la epitropie“. 

Trecuseră abia două luni de la această poruncă şi Alexandru Moruzi, 
după cîte se pare în urma jalbelor adresate de dascăli, poruncește din nou 
mitropolitului la 24 iunie 1794 să stringă banii școlilor „fiindcă au trecut 
şi vremea sorocului“ 40 şi „epitropia are mare trebuinţă dă bani pentru darea 
lefilor dascălilor“. El cere mitropolitului: „ca negreșit să apuci pă egumeni 
după la mănăstiri să împlinească banii și pănă în două zile, negreșit, să-i faci 
prea sfinte teslim la epitropie“. Bănuind totuşi că egumenii nu vor plăti darea, 
el ameninţă: „iar care din egumeni nu să vor supune a da banii, să-l înştiin- 
ţezi domnii mele cu anafora“. Contribuţia mănăstirilor continuă a se stringe 
anevoios, fiindcă, în octombrie 1795, mitropolitul Dosithei arată lui Alexandru 
Moruzi că unele mănăstiri din Bucureşti n-au plătit darea şcolilor; şi anume 
mănăstirea Sf Gheorghe Nou are 55 taleri restanță, mănăstirea Văcărești 
195 taleri, mănăstirea Radu-Vodă 35 taleri și mănăstirea Stavropoleos 38 
taleri. Domnul însărcinează atunci un logofăt de divan să adune banii și să-i 
depună la epitropia școlilor 41. 


* 


În cea de-a doua domnie a lui Alexandru Ipsilanti (1796—1797) şcolile- 
dobindesc o nouă înviorare, mai ales prin acea că domnul caută să stabilească 
un buget sigur, care să acopere toate cheltuielile invățămintului. Astfel, la 


3% Idem, ms. 23, f. 46 verso; V. A. Urechiă, op. cit., vol. VII, p. 261. 
3 Idem, ms. 26, f. 56—57; V. A. Urechiă, op. cit, V, p. 56—57. 
38 Idem, ms. 23, f. 210. 

3 Idem, f. 235 verso. 

ao Idem, f. 258. 

41 V. A. Urechiă, op. cit., vol. VI, p. 261—262. 

începutul anului 1797, veniturile pentru. cutia şcolilor se adunau din sumele 
date de mănăstiri 8 510 taleri şi 14 000 taleri din darea preoţilor, plătită în 
două rate la Sf. Gheorghe și la Sf. Dumitru, adică în total 22 510 taleri. Din 
această sumă se plăteau lefurile dascălilor de la școlile domneşti din Bucureşti 
şi din ţară, emulicul [întreţinerea] dascălilor greci de la Academia grecească, 
reparatul şcolii sloveneșşti de la Sf. Gheorghe Vechi, întreţinerea școlarilor de la 
şcoala elinească și alte mici cheltuieli. Pentru școala domnească de slovenie 
de la Sf. Gheorghe Vechi cheltuielile însumau 610 taleri, din care salariul 
dascălului, ipodidascălului și vătafului, 360 taleri, cite 30 taleri pe lună şi 
reparaţiile 250 taleri 42. 


Mitropolitul Dosithei propune lui Alexandru Ipsilanti înființarea unei 
şcoli la mănăstirea Tuturor Sfinţilor (Antim) din București, zidită de mitro- 
politul Antim, metoc al episcopiei Argeşului. Destinația acestei şcoli era „să 
fie şcoală de învăţătură pentru cei ce vor fi ca să intre în treapta preoţiei 
din toate eparhiile țării“ 43, 

Egumenii mănăstirilor incepură să se arate nemulțumiți de dajdia pe care 
trebuiau s-o plătească la cutia școlilor. Din pricina acestor nemulțumiri ei 
şovăiau şi întirziau cu plata sumelor, pină ce dascălii s-au jeluit lui Alexandru 
Ipsilanti, chiar la începutul domniei. Domnul scrise un pitac pe care îl adresă 
mitropolitului, lui C. Ghica fost mare vornic, Golescu mare vornic al obştirilor 
şi lui Filipescu mare logofăt de Țara de Sus, poruncindu-le să se întrunească 
şi să cerceteze împreună cum s-au stabilit contribuţiile fiecărei mănăstiri. 
Li se atrage însă atenţia: „din care această întocmire ce veţi face cu dreptate, 
nădăjduim, a spori şi a se mai adăuga suma banilor școalelor, iar a nu scădea. 
Și să ne arătaţi în scris, prin catastih, cu anafora, întocmirea şi îndreptarea 
„ce veţi face“ 44. Ipsilanti a înţeles spiritul de zgircenie al egumenilor față de 
şcoli și pentru aceasta sfirșește pitacul său cu recomandarea pe care am vă- 
zut-o. A fost un mod de a închide gura egumenilor. 


La 3 octombrie 1797, Alexandru Ipsilanti dă un hrisov 45 în care 
acordă privilegii şi scutiri de dări celor doi dascăli de la şcoala slovenească 
de la biserica Sf. Gheorghe Vechi. Cei doi dascăli sînt Isaiia singhel Ierochirica, 
dascălul slovenesc, şi ipodidascălul său „carii fiind păminteni, socotitu-le-am 
domniia mea trebuința ce ar avea şi nu i-am lăsat să fie de tot lipsiți a nu 
fi atinşi de oareșice milă domnească“. Se repetă conţinutul hrisoavelor ante- 
rioare, iar mai apoi Constantin Hangerli confirmă şi el privilegiile pentru 
aceiaşi dascăli 4%, 


* 


Se”pare că reparaţiile ce s-au făcut la școala de slovenie de la Sf. Gheor- 
ghe Vechi în 1797, sub Alexandru Ipsilanti şi care au costat 250 taleri, n-au 
reuşit să refacă zidurile vechi ale acestei construcţii. Aşa se explică de ce 
în 1801, din îndemnul și contribuţia mitropolitului Dosithei, a lui Alexandru 
Moruzi, a episcopilor şi a citorva boieri și negustori, se reface din temelie 
vechea școală de slovenie. Cei care au supravegheat lucrările au fost Dimitrie 
Ghizdăvăţ şi dascălul Ioniţă, numit de curînd la această școală. 


«2 Ibidem, vol. VII, p. 39—43. 

« Ibidem, p. 26—27. 

«i Ibidem, p. 36; 6 mai 1797; 

« Arh. St. Buc., Achiziţii noi, CLXX—&: 3 octombrie 1797. 

5 Idem. CLXX—7; 4 iulie 1798; V. A. Urechiă, op. cit., vol. VII, p. 472, 453. 

Dascălul Ioniță fusese numit după retragerea din slujbă a dascălului 
Isaiia ; el fusese elev al școlii de slovenie şi se distinsese prin priceperea și 
stăruința la învățătură. El este însă repede înlocuit cu dascălul Chiriţă, fost 
logofăt de divan. Această schimbarea dă loc la un proces pe care-l vom vedea 
mai jos. 

Între domnii fanarioți, din primele două decenii ale secolului al XIX-lea, 
Constantin Ipsilanti este o figură deosebită. Este fiul lui Alexandru Ipsilanti, 
care organizează şcolile în 1775, şi moşteneşte de la acesta spiritul gospodăresr 
şi interesul pentru şcoli. Domnia lui destul de scurtă (1802—1806) începe cu 
marele cutremur de la 26 octombrie 1802, întimplat în prima zi cînd a intrat 
în ţară şi care distruge un număr mare de locuinţe și alte clădiri în Bucureşti 
şi în celelalte oraşe. Aproape doi ani mai tirziu, la 6 septembrie 1804, izbuc- 
nește în București un incendiu foarte puternic, care arde palatul domnesc 
şi întregul centru comercial, iar în primăvara anului 1805 se revarsă Dimbo- 
vița înecînd şi distrugind nenumărate case de pe malurile sale și din întreaga 
luncă a rîului. Astfel scurta domnie a lui Constantin Ipsilanti este zguduită 
de aceste trei calamităţi. 


Totuşi acest domn a fost bine intenționat. După prima lună de la urca- 
rea în scaun el cere boierilor o situaţie a şcolilor. În anaforaua din 4 decem- 
brie 1802 aceştia arată că nu s-au putut plăti lefurile dascălilor din pricină 
că mănăstirile n-au achitat sumele datorate şi că epitropia are de încasat 
de la mănăstiri, pe anul în curs, patru mii o sută de taleri. „Deci — spune 
anaforaua — fiindcă aceste uraturi [venituri] sunt canonisite, cum şi şcoalele 
se află deschise învăţind copiii, atit cele afară de prin judeţe, cit și cele de 
aicea din Bucureşti, adică cea elinească și cea ot Sf. Gheorghe Vechi, a căror 
dascăli își cer dreptul lor şi epitropia nu are de unde le răspunde, să fie lumi- 
nată porunca măriei tale către prea sfinţia sa părintele mitropolit ca să rîn- 
duiască mumbaşir. .. ca să stringă aceste rămășițe de bani şi să-i facă teslim 
la sameșul [casierul] epitropiei“. 

Domnul aprobă propunerea şi porunceşte, la 6 ianuarie 1803, să se 
rinduiască mumbaşir [agent executor] „ca deimpreună cu orinduitul epitropiei 
ce este la cutia școalelor să împlinească aceşti bani şi să ne aducă orinduitul 
epitropiei răspuns cum că s-au făcut teslim, carele nu are a primi sau a cere 
vreo zeciuială de la aceşti bani ai şcoalelor obşteşti“ 47. Se pare că sumele 
restante sînt încasate fiindcă, la 30 ianuarie 1803, Constantin Ipsilanti porun- 
ceşte să se plătească lefurile „atit pre luna trecută pină acum ce vor fi avind 
a lua, cît și de-acum înainte pre toată luna“ 48, 


Am văzut că Mihai Suţu în 1791 mută școala domnească de la Sf. Sava 
la biserica Domnița Bălașa şi în locul ei se instalează Curtea domnească. 
Situaţia aceasta se menţine pînă la 26 octombrie 1802 cînd se întimplă marele 
cutremur. Între clădirile avariate este şi școala de la Domnița Bălaşa, care 
este dărimată aproape în întregime, răminînd în folosinţă o singură cameră. 
În această vreme școala de la Sf. Sava, mutată în școala de la biserica Domnița 
Bălaşa, era condusă de vestitul dascăl Lambru, a cărui nume era bine cunoscut 
în lumea grecească. Prin stăruința acestuia, mitropolitul Dosithei consimte 
ca şcoala să se mute la metohul Mitropoliei, de lingă biserica Măgureanu, 
care avea „case înalte, cu beciuri, i cu deosebite odăi la poartă şi cu toate 
cele trebuincioase, cu îndestulare ca toți dascălii, i ucenicii streini pentru 
şedere, paradosis [predare] pentru cuhnie, pentru slugi şi pentru verice, fără 


4 V, A, Urechiă, op. cit., vol. VIII, p. 430—431. 
48 Ibidem, p. 436 

a mai pătimi vreo stenahorie“. Mitropolitul condiţionează această mutare 
de repararea caselor școlii de la biserica Domnița Bălașa, care costă 3 500 
taleri, şi propune ca domnul să aprobe ca suma să se ia cu împrumut de la 
casa spitalelor noi. Constantin Ipsilanti aprobă propunerea 4%. 

Activitatea şcolilor este foarte mult stinjenită de faptul că sumele pre- 
văzute a se încasa pentru cutia școlilor nu se puteau realiza niciodată. Mai 
ales după cutremurul din 1802, care a șubrezit mult mănăstirile, s-a invocat 
de către egumeni că trebuiesc făcute reparaţii urgente şi că nu mai pot plăti 
dările pentru școli. În faţa acestei situaţii, Constantin Ipsilanti, la 10 iulie 
1804 hotărăşte 50 ca darea preoților și a diaconilor să se mărească de la 4 la 5 
taleri pe an, plătindu-se jumătate la Sf. Gheorghe și jumătate la Sf. Dumitru, 
iar din această sumă cite 3 taleri să meargă la cutia şcolilor. 

Între timp la şcoala de slovenie de la Sf. Gheorghe Vechi revenise în mod 
definitiv dascălul Chiriţă, care fusese multă vreme logofăt de divan şi apoi 
dascăl la școala de la biserica Colțea. Acesta dobindeşte din partea lui Constan- 
tin Ipsilanti, la 21 iulie 1804, un hrisov de scutiri și privilegii, care nu este 
decit reproducerea textului vechilor hrisoave dobindite de înaintaşii săi. 


Se menţionează totuși în hrisov că Chiriţă este „dascăl slovenesc și rumâ- 
nesc“ 51, ceea ce confirmă în scris un fapt existent cu mulţi ani inainte la 
această şcoală: introducerea învăţăturii de limba română. 


Școala de slovenie adăugase în programa sa didactică, ca o necesitate 
a vremii, şi cursuri pentru limba română, ceea ce înseamnă că şcoala pierduse 
caracterul său special de şcoală slovenească. Faptul se confirmă documentar 
din reclamaţia pe care o fac lui Alexandru Ipsilanti mahalagiii din jurul bise- 
ricii Sf. Gheorghe Vechi împotriva dascălului Chiriţă. Se pare că acesta a 
încercat să redea şcolii caracterul său special de școală slovenească şi a negli- 
jat limba română, iar pe de altă parte a neglijat supravegherea elevilor, ceea 
ce a provocat jalba părinţilor. Ei spun în reclamaţie că pînă atunci copiii învă- 
țau „numai româneşte“, iar după sosirea lui Chiriţă nu au „un dascăl destoinic 
şi cu osirdie pentru învăţarea limbii româneşti a copiilor, care este şi limba 
țării, căci rămîn copiii noștri ca nişte boi, deoarece nici în altă parte a orașului 
acestuia nu se află dascăl bun de limba românească“ 52, 

În primele zile din februarie 1805 moare dascălul Lambru directorul 
şcolii elinești de la Sf. Sava, care funcţiona în acest timp la biserica Măgu- 
reanu. Constantin Ipsilanti numeşte în locul său, la 8 februarie, pe Constantin 
Vardalah, de asemenea un dascăl vestit: „te orinduim printr-acest domnescul 
nostru pitac a fi proto-dascalos la numita domnească școală, pentru care 
nu sintem la îndoială că te vei osirdui prin toată virtutea şi vei pune toată cu- 
viincioasa silință a implini locul răposatului, a adăogi urmările sale cele bune 
şi plăcute şi a înflori darurile învățăturii și a procopselei ucenicilor acestei 
şcoli“ 53, 

Sint foarte interesante cuvintele pe care Athanasie loaniu le adresează 
lui Constantin Ipsilanti ca să recomande pe Constantin Vardalah: „s-a împăr- 
tăşit de învăţăturile din Egipt; care este într-un cuvint mai învăţat decit 
toţi; care a văzut toate ţările europenești, făcînd şi o hartă. Însă cunoaște 
şi limbi multe: latinește și italienește, precum și franțuzeşte, puţin şi ară- 


49 Ibidem, p. 435—436. 

50 Ibidem, p. 437—438. 

51 Ibidem, p. 438—439. 

5 Arh. St. Buc., Achiziţii noi, CLXX—11; 22 februarie 1803; 
535 V. A. Urechiă, op. cu., vol. VIII, p. 437. 

beste. Apoi a alcătuit şi algebră și geometrie şi fizică după metodele cele mai 
noi; a tălmăcit din latineşte logica şi metafizica Travezandeanului, a alcătuit 
şi o retorică, cea mai completă şi cea mai dezvoltată din cite se află în vre- 
murile noastre. Asemenea şi toate ale teologului Grigore le-a cercetat și în- 
mulțit cu adăogiri, comentindu-le, şi cele mai multe le-a complectat precum 
am zis mai sus, a alcătuit trebuncioasele tabele din mitologie, din istorie, 
și a cules cuvintele și din limba de noi vorbită. Iar celelalte nu socot trebuin- 
cios a le mai arăta“ %. 

Între elevii lui Lambru sînt: Ion Câmpineanu, A. Villara, mitropolitul 
Neofit, Constantin Hrisoscoleu și Buzoianu, iar între ai lui Vardalah sint 
Eufrosin Poteca și Petrache Poenaru. 

Dascălul Chiriţă, ajuns după oarecare frămintare conducător al școlii 
de la Sf. Gheorghe Vechi, se plinge mitropolitului Dosithei că preoţii şi dascălii 
de la biserica pe lingă care se afla școala nu împart cum se cuvine veniturile 
bisericii cu dascălii şcolii. Mitropolitul însărcinează pe protopopul loan cu 
efectuarea cercetărilor, apoi dă o hotărire dreaptă în această privinţă: „drept 
aceia hotărim ca dascălu, din toate celelalte venituri ce vor intra pe uşa bise- 
ricii, să ia parte popească, afară de masluri şi din sărindare. lar din sărindarele 
ce va aduce însuși dascălu să i se dea căte taleri doi. Și poruncim moliftii 
tale, cucernice protopop al plășii, ca după această hotărire să faci împlinire 
de la preoți părții dascălului pe vremea ce nu i s-a dat. Şi de acum înainte 
împărtăşirea dascălului așa să se urmeze, precum mai sus am hotărit“ 55, 

Între avantajele pe care le aveau dascălii şcolii de la Sf. Gheorghe Vechi, 
confirmate în hrisoavele domnești, erau și 4 lude scutelnici. În 1810 aceşti 
scutelnici nu se găseau în Bucureşti și atunci marele vistier, care ţinea evi- 
denţa lor, se adresează ispravnicului din judeţul Saac să caute acolo patru 
scutelnici şi „găsindu-i dumneavoastră să-i cercetaţi și, fiind fără pricină, 
să le daţi adeverinţă dă numele și chipul lor, ca să li se dea şi pecetluiri“ 56. 

Domnul loan Caragea, continuind tradiţia la școala de la Sf. Gheor- 
ghe Vechi, „care este de învăţătura cărții slovenești, i rumănești“, reînnoieşte 
şi întăreşte dascălului Chiriţă şi ipodidascălului său hrisovul cu scutiri şi 
privilegii pe care îl acordase Constantin Ipsilanti. Textul hrisovului este ace- 
lași, fără nici o modificare de conţinut 57. 

Chestiunea bugetului şcolilor devine iarăși dificilă sub Caragea. Veni- 
turile, care se încasau anevoios şi uneori numai prin delegat trimis anume la 
mănăstiri, nu mai ajung să acopere cheltuielile. Domnul însărcinează 
atunci pe Grigore Brincoveanu, fost mare ban, să cerceteze problema sporirii 
veniturilor pentru școli şi să refere. Propunerile boierului sînt interesante, 
dar loan Caragea trimite anaforaua în discuția divanului, cerindu-i să exa- 
mineze propunerile. 

La 20 noiembrie 181558 se redactează anatoraua divanului, pe care o 
semnează 19 mari boieri, în acord cu „boierii efori ai școalii“. Obiectul pro- 
punerilor ce face divanul este arătat lămurit în anafora: „sporirea veniturilor 
şcolii cu analoghiia cea cuviincioasă după vremea de acum şi scumpetea lucru- 
rilor şi plata grelilor simbrii, ca să se găsească mijloacele cele cu cale spre 
înplinirea lipsii ce s-au dovedit că are casa școalei estimp, a să îndăstula das- 


se Arh, St. Buc., Achiziţii noi, CLXX—14; 1803 [f.1.z.]. 
5 Idem, CLXX—15; 8 martie 1808. 

5 Idem, CLXX—16; 13 septembrie 1810. 

5 Idem, CLXX—18: 6 martie 1813. 

3 Idem. CLXX—19; 20 noiembrie 1845. 

călii, i ucenicii cei săraci şi a să întimpina şi alte cheltuieli trebuincioase!”, 
Boierii s-au adunat la curte şi „au cercetat mai întăi socoteala lipsodosi: şi 
din catastihu ce ni s-au arătat de către sameșu [casierul] casii școaliii! au conu 
statat că din ianuarie s-au încasat 51 007 taleri „din ajutoru ce ai rănduit 
măriia ta de ş-au luoat de la preoţi, i diiaconii din toată ţarafi, Se fixează 
bugetul la 55 000 taleri pe an, care urmează să se împlinească din darea preos 
ților şi a diaconilor, care se ridicase la 8 taleri pe an, de fiecare. Se constată 
că „preţu lucrurilor ssau înălţat și simbriile s-au mai mărit, cum și numărv 
preoţilor, i diiaconilor s-au descoperit atăt din catagrafiile județelor ce sănt 
în domneasca visterie şi să văd peste 9 000 de preoţi, i diiaconift, 

Divanul apreciază insă că dacă ar plăti toţi preoţii și diaconii cite 6 taleri 
pe an, ar mai rămine chiar prisos peste acoperirea bugetului, astfel că pro- 
pune: „ca să mai uşurăm pă preoţi, i diiaconi a cunoaşte mili și ajutor de 
acum înainte, am găsit cu cale din taleri opt ce dă fieșcare într-un an, să plă, 
tească numai căte taleri şase şi un zlot, bani noi, din cap în cap fără a săscă- 
dea vreun preot sau diacon cu nume de scutit, ci toți deobşte să răspundă 
acest ajutor al şcoalii, veri al cui va fi, Cu care acest mijloc cuviincios şi preoţii 
să ușurează cu scăderea ce li se face și casa şcoalii se îndestulează cu suma de 
bani întîmplătoare cheltuielilor şi simbriilor“, Boierii făcuseră calculul exact: 
„de la 8 138 preoţi, i diaconi cite şase taleri și un zlot, din cap în cap, să adună 
pă an în sumă de taleri 54 931 bani 60f; la această sumă se adăugau 12 000 
taleri „de la mănăstiri după cisla c% am întocmit acum supt iscăliturile noasa 
tre“, Se propune de asemeni ca dajdia preoților să fie încasată de protopopi, 
care „pentru osteneala lor să nu îndrăznească a luoa mai mult de căt zece 
parale de un răvașii, adică de o chitanță doveditoare că s-a încasat suma. 
Tot ei erau îndatoraţi să încaseze și contribuția mănăstirilor „luănd pentru 
osteneala sa de un răvaș căte taleri 5 de la mănăstirile cele mari şi de la cele 
mici căte taleri 2 şi să teslimatisească și aceşti bani ai mănăstirilor iarăşi 
la casa școaliif. 

Peste toate aceste încasări se mai adăugau veniturile mănăstirii Gla. 
vacioc, care treceau sub epitropia eforilor şcolii, Divanul făcuse această pros 
punere după ce văzuse hrisoavele lui Constandin Cehan Racoviţă, din 26 
iunie 1763, și a lui Ştefan Racoviţă, din 30 mai 1764, examinate mai sus, 
care destinaseră aceste venituri şcolilor, Boierii mai propun ca „să aducă 
apoi mănăstirea şi oareşice folos școalii la icomomia casii cu îndestulare de 
vin, păine, legumi, pește și alte trebuincioase“, 

Divanul cere ca domnul loan Caragea să aprobe aceste propuneri: „și 
aceste legături să să întărească și prin deosebit luminat hrisovu mării tale, 
poruncindu-să şi dumnealor boerilor efori ca să privegheze asupra dreptăţilor 
şcoalii şi întocmai să le săvărșească după hotărîrea mării tale“, 

* 


În calitatea sa de conducător al școlii de slovenie și rumânie, de la mănăs- 
tirea Sf. Gheorghe Vechi, dascălul Chiriţă se plinge lui Alexandru Suţu, 
la 28 iunie 1819, că „după ce curtea aceștii şcoale s-au coprins cu binale care 
să stăpănesc astăzi de sfinta Mitropolie, rămăind nu prea puţin loc al curţii, 
apoi şi în dos se întinsese vecinii de coprinsese cu împresurare ca un stinjen 
şi jumătate“, Dascălul arată în jalba sa, că „acei vecini după ce aveau atita 
loc împresurat, apoi au început a pune și havalele [corvoadă] cu înălțări de 
uluci şi grajduri astupind cu totul lumina fereștilor școalii, precum iaste 


văzuti, 

Dascălul Chiriţă, autorizat de Mitropolie, a început proces cu vecinii 
şcolii, dar n-a ajuns la capăt „fiindcă au dat iarna şi n-au mai fost mijloo 
a mai face cercare cu sforire locului, după cererea vecinilor împresurători“. 
El se plinge şi împotriva mitropolitului Nectarie care a închiriat o parte din 
terenul școlii, că „în loc să mai facă ajutor acestii obşteşti şcoale, preasfinția 
sa s-au vărit şi la acel puţin loc ce prin osteneala și cheltuiala robului mării 
tale s-au descoperit, ca să-l înstrăineze de la această școală domnească“. Şi 
jalba sfirșeşte cu această cerere: „mă rog mării tale, fiindcă noul cumpărător 
s-au apucat să zidească binale dă zid pă numitu loc, pînă nu-și pune temelia, 
să fie luminată poruncă către dumnealor veliţii vornici, ca de o parte să-l 
embodisească [oprească] din lucru, dă altă parte să vie dumnealor în fața locu- 
lui la şcoală să vadă cu ochii stricăciunea ce aduce şcoalii, havalelile ce au 
rădicat cu uluci şi cu grajduri, ca să nu se isterisească școala de locul acela 
fiind trebuincios pentru mutarea umblătorilor şi pusul lemnilor, fiind cu totul 
strimtorat' 59, 

Jalba dascălului, Chiriţă este trimisă de Alexandru Suţu în cercetarea 
mitropolitului Dionisie şi a vel vornicului Istrate Creţulescu, care arată rezul- 
tatul cercetării într-o lungă anafora ° din 3 august 1819. Se constată că 
Anastase Roșu, lipscan, a intrat în locul şcolii cu un stinjen şi jumătate, 
„pe care călcare să află şi grajd făcut de uluce egreti (sic), cu care se închide 
lumina ferestrelor școalii“. De asemenea se constată că şi loan Dumitriu 
Pashali împresurase un stinjen şi jumătate, măsură „dovedită încă din leat 
[1]817 mai 12, de dumnealui vornic Băleanu, prin anafora“. Se mai constată 
că „cu greşală s-au închiriat dă preasfinţia sa proin mitropolit Nectarie, căci 
un loc ce au apucat de s-au afierosit odată în trebuința obștii nu mai poate 
alt nimeni să-l dezlipească şi să-l închirieze“. Astfel, jalba dascălului Chiriţă 
s-a dovedit întru totul adevărată şi anaforaua propune ca locurile impresurate 
să fie redate școlii. 


* 


La 20 noiembrie 1819, Alexandru Suţu acordă scutiri dascălilor de la 
şcoala domnească de pe lingă biserica Sf. Gheorghe Vechi 61. Hrisovul este 
reproducerea aproape servilă a vechilor hrisoave acordate de domni în de- 
cursul vremii. Se menţionează: „casa lor în toată vremea să fie apărată de tot 
felul de dajdi[i]“ ; ; „aşijderea şi drepte bucatele lor să fie scutite și nedajnice“ 
[stupi, rimători şi vinul]; í „să ție și cîte o pivniță aici în Bucureşti“ ; „asemenea 
pentru ajutorul casii lor să aibă şi liude cinci, streini, scutiţi şi apăraţi de tot 
felul de dăjdii şi orîndueli“ ; „să aibă a scuti oi una sută cincizeci“, şi hrisovul 
dublează la două mii de oca dreptul de sare din ocna Slănic. 

În 1821, în timpul mișcării revoluţionare de sub conducerea lui Tudor 
Vladimirescu, şcoala de slovenie ca şi toate celelalte şcoli din Bucureşti, îşi 
întrerup cursurile. Activitatea lor nu va fi reluată decit după ce lucrurile 
se vor linişti prin venirea la tron a domnilor păminteni. Ciţiva ani de-a rindul 
nu cunoaştem nimic din existenţa acestei școli. De abia în noiembrie 1824, 
putem relua firul întrerupt. La această dată dascălul Chiriţă şi ipodidascălul 
său obțin de la Grigore Ghica un nou hrisov €2 de scutiri și privilegii, care 
reproduce aproape cuvint cu cuvint pe cel de mai sus. În fine, la 25 aprilie 


5 Idem, Mitropolia București, CCĂXLIV—11: 28 iunie 1819. 
60 Idem, CCĂXLII—11: 3 august 1819. 

6i Idem, Achiziţii noi, CLXX—21: 20 noiembrie 1819. 

2 Idem, ms., 103, p. 273—274. 

1832, generalul Kiseleff, în calitatea sa de „deplin împuternicit prezident, 
al Divanurilor“, numește o comisie compusă din leitenant colonel Fonton 
de Veraion, Suţu asesor al colegiului, Dendrino sfetnic onorar şi pe doctorul 
Picolo „ca să cerceteze deosebitele clasuri de învăţătură a Casii Şcoalelor, 
cum şi întocmirile ce se urmează înlăuntru“ şi cere marei logofeţii „a lua tre- 
buincioasele măsuri spre înlesnirea băgărilor dă samă comisii dă mai sus“ 6, 

Școala domnească de slovenie de la biserica Sf. Gheorghe Vechi, după 
1832, are din ce în ce mai puţină strălucire și activitate. Slovenia nu mai inte- 
resa prea mult şi prea puţini elevi se îndreptau spre această şcoală ca să înveţe 
meseria de logofăt de cancelarie. Limba română se impusese din ce în ce 
mai mult după 1821 şi învăţătura ei devenise o necesitate de stat. Faptul 
acesta a făcut ca, în ultimii ani de activitate, şcoala de la Sf. Gheorghe Vechi 
să devină o școală de învăţătură românească. Activitatea ei însă nu va con- 
tinua prea multă vreme, fiindcă marele foc din 1847, care a distrus tot centrul 
comercial al orașului Bucureşti, în care se afla şi fosta școală de slovenie, 
a nimicit construcția ei şi a făcut-o să dispară pentru totdeauna. 


Sirul dascălilor de la şcoala domnească de slovenie 


Am văzut mai sus că şcoala de slovenie de la biserica Sf. Gheorghe 
Vechi din Bucureşti se bucura de multă faimă în secolul al XVII-lea, fapt 
care a avut ca urmare atragerea multor tineri din afara hotarelor ţării, care 
veneau să-i urmeze cursurile. Faima aceasta s-a menţinut și în secolul al 
XVIII-lea şi chiar în primele decenii din secolul al XIX-lea. Așa se explică 
de ce mai toate hrisoavele domnești, în legătură cu această şcoală, amintesc 
că elevii erau nu numai păminteni, ci şi străini „carii vin pentru dragostea 
învățăturii“. 

Știm de asemenea, după tradiția menţionată în documentele secolului 
al XIX-lea, că şcoala domnească de slovenie a fost reorganizată de Şerban 
Cantacuzino, care era un mare iubitor al învățămîntului public: el înființează 
şi școala elinească de la mănăstirea Sf. Sava, care dobindește mai tirziu o mare 
faimă în lumea grecească. Cele două școli n-au fost în concurenţă cit timp 
pe tronul Țării Românești au fast domni păminteni. Odată însă cu începutul 
epocii în care domnii erau greci din Fanar, care curnpărau pe bani tronul 
din mîinile hrăpăreţe ale marilor demnitari turci, şcoala elinească s-a bucurat 
de tot sprijinul domnilor, iar cea slovenească a rămas în umbră. Totuși această 
şcoală a continuat să funcționeze sprijinită numai de Mitropolie şi să atragă 
tineri de peste hotare studioși în slovenie. În secolul al XVIII-lea simbria 
dascălilor slovenești de la această școală a rămas numai de zece taleri pe lună, 
pe cind a dascălilor greci de la Sf. Sava a crescut de la 30 taleri leafă și 15 
taleri mincare, cît era la 1 septembrie 174164, la 333 taleri cît primea la 20 
noiembrie 1815 65. 


Cu toată faima de care se bucura școala domnească de slovenie de la 
biserica Sf. Gheorghe Vechi nu cunoaştem pînă acum nici un nume de dascăl, 
la această școală, în secolul al XVII-lea. Este foarte sigur că cei mai mulți 
dintre pisarii şi logofeţii care scriau și copiau hrisoavele domnești sau alte 
documente ce ieșeau din cancelariile domnilor erau opera dascălilor și uce- 
nicilor de la școala de slovenie. Cu toate acestea nici un nume de acești scrii- 


63 Idem, Achiziţii noi, CLXX—25; 25 aprilie 1832. 
54 Idem, ms. 139, f. 175. 
65 Idem, Achiziţii noi, CLXX—19; 20 noiembrie 1815. 

tori de acte domnești, din secolul al XVII-lea şi prima jumătate a celui urmă- 
tor, nu se poate pune în legătură cu şcoala domnească de slovenie din Bucu- 
resti. 

4 Cel dintii dascăl de slovenie care apare documentar este Stanco, despre 
care ne aminteşte cartea % mitropolitului Neofit, din 13 iunie 1749, prin care 
dă cu chirie lui popa Theodor * de la Sf. Gheorghe Vechi „locul unde a fost 
şcoala (deci construcţia, la acea dată, nu mai era pe locul cel vechi) și casa 
dascălului Stanco. Acesta, probabil, ocupase mulţi ani funcţia de dascăl la 
şcoala domnească de slovenie şi căutase din timp să-şi apropie un ginere 
căruia să-i lase frumoasa și cinstita slujbă în care el imbătrinise. Stanco 
nu fusese însă singurul dascăl al şcolii, fiindcă, după cum ne spun documentele, 
alături de el funcționa şi Lupu pe care-l găsim însemnat ca martor pe un 
zapis? de vînzare din 21 iunie 1736. În 1741 tot Lupu dascălul slovenese 
este acela care traduce 68 din limba slavă un document din prima jumătate 
a secolului al XVI-lea. După cum se pare, la data emiterii documentului din 
13 iunie 1749, dascălul Stanco nu mai era în viață, dar se menționează în act, 
numele lui popa Florea care era ginerele lui Stanco: „iar leamnele ceale vechi 
dovedindu-să că au fost ale dascălului Stanco le-am dat popei Florei gineri- 
său “6%, spune mitropolitul. 

Popa Florea a fost un bun cunoscător întru cele slovenești şi chiar a 
limbii greceşti. Se pare că el era preot la biserica Sf. Gheorghe Vechi încă 
din timpul vieţii socrului său, iar după moartea acestuia întimplată în 1749 
sau 1749, pentru deosebita lui pricepere şi învățătură este numit şi dascăl 
la şcoala de slovenie. Într-o condică a Mitropoliei din acea vreme, se află 
citeva însemnări despre popa Florea ca dascăl slovenesc, care confirmă pri- 
mirea lefei, alături de colegul său Lupu, dascăl slovenesc încă de pe vremea 
socrului său. 

Prima însemnare care aminteşte de acești doi dascăli nu are dată, dar 
este de presupus că ea se referă cel mai tirziu la anul 1749, dacă nu chiar 
la 1748. O altă menţiune, din 31 august 1749, spune următoarele: „am luat 
eu popa Florea, i Lupu dascălii sloveneşti, de la sfinţiia sa părintele mitro- 
politul, leafă de şase luni, de lună po taleri 10, însă de la luna lui martie pîn 
la sfirşitul lui august, taleri 120“; semnează amindoi. Celelalte mențiuni 70 
sint din 12iunie 1750, 27 mai 1751 şi 20 octombrie 1751. Menţiuni documentare 
despre popa Florea ca dascăl slovenesc sint multe, în care se atestă că a scris 
sau a tradus nenumărate hrisoave: 23 octombrie 1752 71, 18 octombrie 1753 72, 
26 iunie 1763 73, 30 mai 1764 74; „s-au scris la leat 1765 iulie 10 dni, de popa 
Florea dascălul slovenesc ot Sf. Gheorghe Vechi“ 75; ultimul hrisov scris de 
popa Florea este din 30 mai 1768 %. 

Popa Florea este unul din cei mai pricepuţi meșteri ai scrisului slove- 
nesc din secolul al XVIII-lea. Lui i se atribuie 7 și cele 177 de articole ale 


6% Idem. ms. 131, f. 156. 

* Sanda preoteasa, văduva lui popa Theodor, vinde în 1789 casa pe care o făcuse 
soțul său pe locul școlii și al casei dascălului Stanco (ms. 131, f. 156—156 verso). Postel- 
nicul Antonie, cumpărătorul casei, nu poate beneficia însă de cumpărare, fiindcă Mitropolia 
invocă dreptul de protimisis și-i restituie banii (ms. 139, î. 179—180). 

$ Idem, Mitropolia București, XV—4. : 

68 [, C. Filitti, Arhiva Gheorghe Grigore Cantacuzino, București, 1919, p. 19. 

e Arh. St. Buc., ms. 131, f. 156. 

70 idem, ms. 139, f. 179—180. 

71-75 Idem, Diplomaiice, 25, 26, 34, 36, 39. 

7 Idem, Mitropolia București, XXVIII—7. 

7? Alexandru A. Vasilescu, Cronologia tabelară, data alcătuirii și autorul ei, în 
„Revista istorică română“, III (1933), p. 54—77. 

unei cronologii a Ţării Româneşti care începe de la 1215 şi se oprește la 1666, 
deși în unele versiuni merge pînă la 1765, considerată de unii învăţaţi ca operă 
a stolnicului Constantin Cantacuzino şi cunoscută sub numele de Cronologia 
Tabelară. Este primul manual 78 românesc de istorie din secolul al XVIII-lea 
care a fost folosit în şcoala slovenească de la Sf. Gheorghe Vechi și a fost 
alcătuit după modelul manualelor manuscrise de la „Academia“ grecească 
de la mănăstirea Sf. Sava. 


Alexandru A. Vasilescu 7? emite ideea că la şcoala slovenească de la 
Sf. Gheorghe Vechi, după moartea dascălului Lupu care s-a întimplat pro- 
babil în 1753 — fiindcă acesta este anul în care îl găsim menţionat pentr 
ultima dată — ar fi existat alături de popa Florea un alt dascăl anume „ierei 
Flor dascăl slovenesc“, care trebuie separat cu totul de cel dintii, nefiind una 
şi aceiaşi persoană cum au crezut unii cercetători dinaintea lui. Autorul citat 
își sprijină afirmaţia, că ştia bine limba greacă din care tradusese în româneşte 
lucrarea „Despre credință“ a lui loan Cariofil și că obținuse funcţia de harto- 
filax * fapt care-l face să se retragă din slujba de dascăl. 

Dacă stăm însă să analizăm cu mai multă atenţie, toate cele de mai sus 
observăm că ierei e tot una cu preot sau popă, că Flor nu e altceva decit 
o prescurtare a numelui Florea, tot aşa cum, de atitea ori, semnează prescurtat 
şi dascălul Lupp în loc de Lupu. În ceea ce privește ştiinţa de limba greacă, 
nu e de mirare ca popa Florea să fi cunoscut şi această limbă, iar în timp 
indelungat să traducă în liniște lucrarea menționată şi să facă şi corectura 
în românește a Voroavei 8 ce s-a tipărit la Bucureşti în 1765. Că pe aceste 
două lucrări, una tradusă iar alta corectată de el, nu mai semnează cu titlul 
de dascăl slovenesc ci numai cu cel de hartofilax, nu este deloc de mirare, 
fiindcă lucrările în sine nu aveau nici o legătură cu dăscălia slovenească. Iar 
titlul şi funcţia de hartofilax le-a căpătat tocmai pentru priceperea şi acti- 
vitatea lui care au fost prețuite de mitropolitul de atunci, dar aceasta nu l-a 
făcut să se retragă din funcţia de dascăl, fapt care nu reiese documentar de 
nicăieri. 

În concluzie, putem spune că popa Florea este una şi aceeași persoană 
cu ierei Flor, iar ambele nume se suprapun cu totul timpului de funcţionare. 
Ba, din contra, pe un manuscris din 1764, numit Tilcul Evangheluilor, se află 
o însemnare din care rezultă că popa Florea folosea ambele titluri ale celor 


două slujbe ce îndeplinea: „prin usirdiia şi nevoința popei Floru dasc.[ăl] 
slovenesc, hartofilax“ 81. 

Destul de cult pentru vremea lui, superior multor boieri divaniţi, popa 
Florea a fost un neobosit traducător din sloveneşte și elineşte, precum şi un 
copist de frunte a nenumărate manuscrise religioase foarte căutate în lumea 
celor bogaţi. Probabil că, în afară de satisfacerea pasiunii, prin scrierea acestor 
manuscrise, el a izbutit să obțină un oarecare venit în plus care se adăuga 
la simbria lui de dascăl slovenesc, fiindcă pentru slujba de bibliotecar (harto- 
filax) nu găsim nici o însemnare că a primit ceva. 


78 Ibidem, p. 73. 

79 Ibidem, p. 71—72. 

* hartofilaz = arhivar, bibliotecar al unei biserici sau mănăstiri. 

8 B.R.V., vol. II, p. 166—170. Pe foaia de la sfîrșitul cărții se află această notiță: 
„Şi la sfintele voastre rugăciuni să nu uitaţi și pe robul lui Dumnezeu, mai micul vostru 
frate, Flor ierei hartofilax, cel ce au procitit cartea aceasta“. 

51 Acad. R.S.R., ms. 2592; ms. 457. 


www.dacoromanica.ro 


INVĂȚĂMÎNTUL ÎN VECHIUL BUCUREŞTI 33 


Amintim în notă * manuscrisele care s-au păstrat de la el şi presupunem 
că au fost mult mai multe, dar s-au distrus cu timpul. 


Ultimul manuscris a lui popa Florea, datat 1765, precum și Voroava 82 
tipărită în acelaşi an, ne arată pină la ce dată s-a întins activitatea lui. Cu toate 
acestea el a mai trăit pînă în anul 1768 cind găsim un hrisov ® scris de el și o 
insemnare că un manuscris, Miscelaneu religios %, l-a dăruit unui oarecare 
postelnic Radu. 


Dar cu mult înainte de a se prăpădi, el a căutat să fie ajutat de un al 
doilea dascăl care a fost găsit în persoana fratelui său Costantin, după cum 
se vede din notița de pe manuscrisul 8% din 20 august 1755. 


Dascălul Constantin, poreclit și Slovanu, după numele funcţiei ce înde- 
plinea, este deci al patrulea dascăl cunoscut al şcolii de slovenie de la biserica 
St. Gheorghe Vechi. El a urmat în locul răposatului Lupu, poate chiar în 
anul 1753. Cu toate acestea, prima menţiune despre el, după cum am văzut 
mai sus, este din 20 august 1755. Menţiuni documentare de activitate parti- 
culară avem din 8 martie 1764, cînd scrie actul prin care Tudora cu fiul ei 
Ghinea vind lui Tudor bogasierul și jupînesei lui Stanca o prăvălie din maha- 
laua Sf. Gheorghe Vechi, construită pe locul Mitropoliei. A doua menţiune 
este din 23 aprilie 1765, cînd întocmește zapisul prin care jupineasa Maria 
dăruieşte mitropolitului Grigore casele ce avea, în mahalaua Stelea. Desigur 
că în afară de cele mai sus amintite, mai sînt încă multe altele pe care nu le 
cunoaștem încă. 


Constantin dascălul slovenesc, ca şi ceilalţi dinaintea lui sau după el, 
— în afară de treburile lor profesionale — copiau anumite manuscrise**, 
concepeau şi scriau acte particulare de vînzare, cumpărare, schimb sau danie. 
Ei întocmeau aceste acte „cu zisa dumnealor“, adică a acelora care erau inte- 


resaţi în vreo tranzacție oarecare. De cele mai multe ori, tot ei erau cei 
care chiar semnau în locul vînzătorilor sau martorilor care nu ştiau carte, 
rămînind ca aceştia să-şi pună numai degetul peste semnul crucii făcut cu 


* Popa Florea, dascăl slovenesc, hartofilax a copiat și tradus: Psaltire cu tilc, 
1754, Acad. R.S.R., ms. 2711; Cazania întăi, 1759, Acad. R.S.R., ms. 2103; Sferteilim, 
adecă cartea laudelor, ce să numește Psaltir, carea s-a tălmăcit de pre limba slovenească 
pre limba rumănească, 1759, Acad. R.S.R., ms. 937. „Lexicon românesc la cuvintele ceale 
mai de trebuinţă a să ști în Evanghelie, 1764, Acad. R.S.R., ms. 2592. Psaltire cu tilc, 
1764, Acad. R.S.R., ms. 501. Theofilacht, arhiepiscopul Bulgariei, Tilcul Evangheliilor, 20 
ianuarie 1764, Acad. R.S.R., ms. 2592, „prin usirdiia și nevoinţa popei Floru, dascăl slo- 
venesc, hartofilax“. Theofilact, arhiepiscopul Bulgariei, Tilcul Evangheliilor [1740—1765], 
Acad. R.S.R., ms. 2958. Molitvenic [1740—1765], Acad. R.S.R., ms., 2337. Istoriile Țării 
Rumânești și a Țării Moldovei (Extrase din izvoade de Vasile cămărașul, la 1733), 
[1740—1765], Acad. R.S.R., ms. 3442. Miscelaneu religios [1740—1765], Acad. R.S.R., 
ms. 457 „care s-au tălmăcit de pre limba elinească pre limba romănească prin îndem- 
narea popei Flor, dascăl slov.[enesc], hartofilax“. Într-o notiţă din 1768 se spune că 
acest manuscris a fost dat de popa Florea lui Radu postelnic, iar de la acesta a rămas 
nepotului său slugerul Nicolae Vlădescu. Psaltire cu tilc, 20 august 1755, Acad. R.S.R., 
ms. 2590; este la fel ca ms. 2711. Într-o notiţă se spune: „s-au scris de Costandin vtori, 
frate al popii Flor dascăl slovenesc.“ 

82 Bibl. Rom. Veche, vol. II, p. 170. 

83 Arh. St. Buc., Mitropolia București, XXVII—7: 30 mai 1768. 

84 Acad. R.S.R., ms. 457. 

3% Idem, ms. 2711. 

** Constantin dascălul a copiat; Patericul Pecerscăi, 1759, Acad. R.S.R., ms. 1388; 
Miscelaneu teologic : Cîntări bisericești, Rugăciuni, Catehism, ș.a., 4 ianuarie 1761, Acad. 
R.S.R., ms. 3803. Rinduiala tirnosirii bisericii, 26 ianuarie 1769, Acad. R.S.R., ms. 2167. 
Rinduiala tîrnosirii bisericii, 28 iunie 1774, Acad. R.S.R., ms. 5491. Cronici moldovenești : 
Nicolae și Miron Costin (sec. XVIII, a doua jumătate), Acad. R.S.R., ms. 266. 

cerneală. Formalitatea aceasta e dovada autenticității documentului, sau 
cum spun ei, în partea finală: „am întărit zapisul acesta cu iscălitura numelui 
nostru puindu-ne și degetele în loc de peceţi, ca să să trează“ %, 

La 13 august 1775, dascălul Constantin ciștigă bunăvoința domnului 
Alexandru Ipsilanti care, prin hrisov 87, îi acordă scutiri de dări şi privilegii. 


În acest document dascălul Constantin este menţionat ca „întăiul das- 
căl“, iar Dragomir, ca „al doilea dascăl“, acesta fiind numit de curînd, ca 
unul „ce era eşit cu procopseala învățăturii din şcoală“. În scurtă vreme însă, 
între cei doi dascăli se ivește neînțelegere, deoarece Dragomir căsătorindu-se 
şi neavind unde locui, obține îngăduiala de la mitropolit să refacă o casă 
ce se afla pe pivnița din faţa şcolii și pe care o folosise Constantin şi alți dascăli 
dinaintea lui. Învoiala îi fusese dată lui Dragomir cu condiţia ca numai el 
să locuiască în casă, iar unele încăperi să servească și ca „şcoală pentru învăţat 
copiilor“ 88, probabil, fiindcă vechiul local devenise neîncăpător pentru toți 
elevii. Dacă va fi obligat să plece din școală nu avea „volnicie“ s-o dea cu 
chirie la alţii şi nici nu putea fi vindută la persoane străine, atit de el sau 
de urmașii săi. 

Dascălul Dragomir însă, după cum se vede, din documentul din 28 
februarie 1780, nu respectă condiţiile învoielii, căci „neurmînd celor cuviin- 
cioase trebi dăscăleşti, ci abătăndu-să la neșcolărești lucruri, s-au lipsit [a fost 
înlăturat] din şcoală şi caută a da cu chirie acea casă ce este pe pivniţa şi locul 
Mitropoliei“ 89. 

În urma celor de mai sus, dascălul Constantin „vrănd să ocrotească 
numitele case, după hotărîrea“ mitropolitului, a atras atenţia lui Dragomir 
„vtori“ (al doilea) dascăl, numit în unele documente „dăscăleț“ şi vătăşel 
la şcoală, dar acesta în loc să înţeleagă cele cuvenite „cu ocări l-ar îi şi ne- 
cinstit“. Neputind suporta această jignire şi abatere a lui Dragomir, dascălul 
Constantin se jeluieşte domnului și mitropolitului. Mitropolitul Grigore, 
la rindul său, cere lui Alexandru Ipsilanti să aprobe ca „dumnealor veliţii 


dvornici să orănduiască vătaf de zidari, de lemnari să preţuiască cheltuiala 
ce va fi făcut [Dragomir] pe casă; şi căţi bani va ieşi să-i întoarcă Mitropolia 
înapoi, sau dascălul ce va fi la şcoală“ %. Domnul aprobă propunerea. 

Drept urmare marele vornic Bade: poruncește lui Radu şi Necula vtori 
vornici, ca împreună cu vătaful de lemnari și vătatul de zidari să prețuiască 
casa „după cum să va fi aflănd acum, iar nu dupe cum va arăta acest Dra- 
gomir că a cheltuit cînd au făcut-o noaă“, ca Mitropolia să-i restituie banii 
la valoarea actuală ?!. Experții apreciază la 293 taleri preţul casei °? şi Dra- 
gomir dă zapis Mitropoliei că a primit toți banii %. Cu acest prilej Mitropolia 
ia şi pivnița lui Constantin, pentru repararea căreia cheltuise 40 taleri şi-i 
restituie banii cheltuiţi 24. 


sæ Idem, CXXIII—117. 

8? Arh. St. Buc., ms. 3, f. 122 v—124; V. A. Urechiă, Ist. rom. III, p. 168—169. 

88 Idem, Mitropolia București, CCXLVI—7. 

8° Idem, CCĂXLVI—6; copie în ms. 131, f. 148; Gh. Nedioglu, Cea mai veche școală 
românească cu caracter statornic, București, 1913, p. 16, 18. 

9 Idem, CCXLVI—6: 28 februarie 1780. 

91 Idem, CCXLVII—7: 30 iulie 1780. 

92 [dem, CCXLVI—8: 21 august 1780. 

3 Idem, CCXLVI—9: 14 septembrie 1780. 

34 Idem, CCXLVI—10: 16 septembrie 1780. 

Acest al doilea dascăl Dragomir părăsise şcoala unde învățase şi func- 
ţionase ca dascăl, fiindcă, probabil, fusese numit logofăt. În această calitate 
semnează atunci cînd primeşte banii pe casă. 

Mai tirziu, Nicolae Mavrogheni, prin hrisovul % din 24 septembrie 1786, 
acordă dascălului Constantin zis Slovanu scutiri de dări şi privilegii. Acesta 
apare în document alături de „un ipodidascăl al său“ al cărui nume nu este 
indicat, dar care credem că este același Dimitrie, vătaful şcolii, întîlnit ni 
tirziu, în 1797. Hrisovul motivează astfel dărnicia domnului: „aflăndu-s 
napristan [permanent] spre învățătura și procopseala copiilor sholastici, și 
streini şi păminteni, fostu-i-au miluit frați[i] noștri domni de mai naintea 
noastră prin hrisoavele domniilor sale, care ni s-au arătat de le-am văzut, 
cu privilegiu ce se cuprinde mai jos, care privilegiuri fiind cu cale a le avea 
numiții dascăli, ca unii ce se află nelipsiţi la această domnească şcoală, puind 
toată nevoința spre procopseala copiilor sholastici“. Din hrisov lipsesc cele 
două mii de ocale de sare de la ocna Slănic pe care le-au avut dascălii dinain- 
tea lor. 

Dascălu! Constantin Slovanu, în 1792, se plinge lui Mihail Suţu că a 
„avut leafă pe lună căte taleri 25, iar de cînd s-au stricat veniturile şcoalelor, 
în vremea răposatului Mavrogheni, de la epitropie n-a mai luat“. Anaforaua 
boierilor confirmă faptul, şi domnul porunceşte să i se completeze leafa pe 
trecut %. Mihai Suţu, la 22 ianuarie 1792, întăreşte celor doi dascăli de la 
şcoala slovenească şi românească de la biserica Sf. Gheorghe Vechi privile- 
gile înscrise în hrisovul lui Nicolae Mavrogheni *7. Alexandru Moruzi, a 
13 mai 1793, înnoieşte și întărește dascălului Constantin Slovanu și ipodidasclă 
lului său hrisovul pe care aceştia îl dobiîndiseră cu un an mai înainte; în 
hrisov se adaugă „pe tot anu a lua căte oca una mie sare de la ocn Teleg-a 
sud Prahova“, ceea ce nu li se acordase prin cele două hrisoave amintite. 

În ultimii ani ai vieţii, între 1793 şi 1796, probabil la cererea mitropoli , 
tului, dascălul Constantin transcrie toate actele Episcopiei Buzăului în tre- 
condici mari care cuprind cam 600 de foi fiecare. Colaţionarea actelor a fost 
încredinţată de mitropolitul Dosithei Filitti, cronicarului Dumitrache, „un 
desăvirşit cunoscător al limbii documentelor slavoneşti“ 98. La sfirşitul fiecărui 
volum se află cuprinsul unei anaforale de mai tirziu (2 iulie 1801) — cînd 
s-au înregistrat — în care se arată că aceste condici au fost „scrise şi făcute 
de dascălul Costandin slovenesc, ce au murit, fiind şi multe din sineturi săr- 


bești, care s-au tălmăcit de numitul dascăl“, iar toate actele „s-au probăluit- 
cu condica, de răposatul clucer Dimitrache“. 

La 1796, în virstă înaintată și bolnav, după o slujbă destul de îndelun 
gată, dascălul Constantin Slovanu moare. Urmașul lui este bătrinul călugăr 
Isaiia, recomandat de mitropolitul Filaret şi numit de Alexandru Moruzi 
în 1796, printr-un hrisov fără indicarea completă a datei: „ne-au arătat prea 
sfinţiia sa părintele mitropolit pă Isaiia, ieromonah singhel şi ne-au dat 
încredințare că este vrednic cu învățătura dascălii pă deplin, spre a să orăndui 
dascăl la numita școală“ 9°. 


5 Idem, Achiziţii noi, CLXX-—1: 24 septembrie 1786. 

9% Idem, ms. 19, f. 180: 21 februarie 1792. 

97 V. A. Urechiă, op. cit., vol. II, p. 118—119. 

8 T, Ionașcu, Lucruri noi despre cronicarul Dumitrache, în „Revista istorică română“, 
IX (1939), p. 259—260. 

99 Arh. St. Buc., Achizitii noi, CLXX —3 ; 1796 [f.1.z.]. 


www.dacoromanica.ro 


36 DIN BUCUREȘTII DE IERI 


Alexandru Ipsilanti, la 3 octombrie 1797, acordă 1090 dascălului Isaiia 
şi ipodidascălului său vechile privilegii ce s-au dat dascălilor de la şcoala 
de slovenie; hrisovul său este reproducerea vechilor scutiri şi privilegii acor- 
date de Alexandru Moruzi. Dascălul Isaiia are un conflict cu Dimitrie, vătatul 
şcolii pentru neplata corectă a simbriei și acesta se plinge domnului, care 
poruncește să se cerceteze plingerea şi apoi, văzind că vătalul avea dreptate, 
dă poruncă să i se achite din urmă simbria cuvenită 101, Hrisovul lui Alexandru 
Ipsilanti este înnoit şi întărit de Constantin Hangerli 1°2 la 14 iunie 1798. 


În 1802 era dascăl la şcoala de slovenie tot călugărul Isaiia, care „fiind 
trecut de virsta bătrinețelor, neputincios şi cu lipsa de vederea ochilor“, nu 
mai putea să ducă înainte treburile şcolii. El nu avea nici ipodidascăl ci ducea 
şcoala numai cu vătaful Dimitrie, care „fiind făr de putere la învățătură 
nu numai slovenească, precum este rinduială de a fi la această școală, care 
se zice și se numeşte şcoala slovenească, ci nici la cele rumâneşti desăvirșit, 
precum și făr de fire şi glas la ale cîntărilor bisericești, nu să pot alege copiii] 
mahalagiilor şi ai altor streini cu nici un folos de învățătură și procopseală“. 
În această situaţie părinţii ucenicilor se pling lui Mihai Suţu şi cer numirea 
dascălului Chiriţă în locul bătrinului şi neputinciosului Isaia. 

Astfel dascălul Chiriţă, cunoscut sub numele de Chiriţă Gheorghie 
Domuşciul Drăstorean*, urmează la conducerea școlii de slovenie de la bise- 
rica Sf. Gheorghe Vechi începind de la 24 martie 1802 10. Noul dascăl era 
un caligraf priceput și bine cunoscut în București; el fusese multă vreme 
logofăt in cancelaria domnească și se bucurase de aprecierea și bunăvoința 
domnilor, care îi acordaseră scutiri și privilegii printr-o serie întreagă de 
hrisoave. Astfel: Alexandru Moruzi, la 18 martie 1793, „pentru că aflindu-să 
numitu logofăt în slujba logofeţii în divanu domnii mele“ 104; Alexandru Ipsi- 
lanti, la 8 noiembrie 1796 „Chiriţă logofăt carele aflindu-se slujind Curţii 
domnești între logofeţii divanului“ 1%; Constantin Hangerli, aprilie 1798 
(fără zi] 1%; Alexandru Moruzi, 25 aprilie 1799 107. Cind a fost numit el se 
găsea ca dascăl la şcoala de la biserica Colțea. Despre el mersese vestea că 
„e destoinic, cu știință, desăvirșit la ale slovenești și rumânești, avind citanie 
curată, cu condei bun și cu știința cîntărilor bisericeşti, fiind şi ipochimen 
în vîrsta ce să cade unui dascăl, și cu fire i petrecere plăcută, carele iarăşi 
la această domnească școală de la sfintul Gheorghe au învăţat în copilăriia 
lui“. 

În cartea lui Mihai Suțu se continuă cu laude pentru Chiriță: „pentru 
carele fiindcă şi de la alte obraze mari dintre dumnealor cinstiții și credincioșii 
boierii domnii mele ne-am pliroforisit de vredniciia acestui Chiriţă dascăl, 
carele la multe întimplări de trebuință ce s-au întimplat la judecăţile ce caută 
dumnealor veliţii boieri și departamenturile de tălmăciri a hrisoave și cărți 


vechi slovenești, fiind acest Chiriţă dascălul orinduit, au săvirșit tălmăcirile 
acelea cu deplina lor înţelegere. Și, osebit, fiindu-ne și noao cunoscut condeiul 
său de curat din hrisoavele şi alte sineturi ce să dau de la divanul domnii mele, 


100 Jdem, CLXX—4: 3 octombrie 1797. 

101 V, A. Urechiă, op. cit., vol. VII, p. 30: 2 iulie 1797. 

w2 Arh. St. Buc., Achiziţii noi, CLXX—7: 11 iunie 1798. 

* În 1794 a scris Condica de documente a mănăstirii Radu Vodă. 
103 Idem, CLXX—9. 

104 Idem, CLXX—28. 

105 Idem, CLXX—2. 

10 Idem, CLXX—6. 

107 Jdem, CLXX—8. 

scrise de dinsul, pentru acestea dar toate, cu cale fiind cererea şi rugăciunea 
ce de obște ne-au făcut-o mahalagii și ctitorii, am și primit-o şi am făcut dom- 
nia mea dascăl domnesc la sloveneasca şcoală domnească, ot sfete Gheorghie 
Vechi, pe Chiriţă dascălul, căruia îi dăm acest domnescul senet prin care 
poruncim tuturor școlerilor şi ucenicilor de la numita școală să cunoască pă 
numitul Chiriţă de dascăl, diîndu-i căzuta ascultare“ 108, 

Nu se împlinise însă un an și o altă jalbă vine pe masa domnului. De 
data aceasta nu mai era domn Mihail Suţu care făcuse numirea lui Chiriţă 
atit de elogios, ci de citeva luni se urcase pe tronul ţării, Constantin Ipsilanti. 
Plîngerea era semnată de 15 mahalagii, cei mai mulţi neguţători şi meşte- 
şugari (bărbieri, plăpumari, boiangii, cavafi, şalvaragii, cojocari), care se 
pling domnului împotriva lui Chiriţă. Cauzele plingerii le-am analizat mai 
sus și petiționarii cer să fie adus la școală, în locul lui Chiriţă, dascălul Ioniță. 
Acesta fusese un tinăr absolvent al şcolii, care în vremea din urmă ajutase 
bătrinului călugăr Isaiia să-și facă cursul; el nu fusese niciodată numit dascăl 
al școlii. Vina cea mare care i se găsea lui Chiriţă era că el „îşi vede de tre- 
bile logofeţiei, iar copiii rămîn fără învăţătură“. Plingerea este trimisă mitro- 
politului și marelui logofăt de Țara de Sus, ca să refere. 

Înainte de a se rezolva definitiv înlocuirea, Chiriţă încearcă salvarea 
postului de dascăl slovenesc prin mijlocirea egumenilor de la mănăstirile 
Sf. Gheorghe, Văcărești, Radu Vodă şi Cotroceni din București. Aceștia fac 
o jalbă către domn în care acuză pe Ioniță că e tînăr, nepriceput şi mai mult 
înclinat treburilor neguţătorești. În acelaşi timp iau apărarea lui Chiriţă 
invocînd mai multe motive: la școala de slovenie trebuie să fie dascăli pri- 
cepuţi în tălmăcirea hrisoavelor slovenești pentru reînnoirea condicilor mănă- 
stireşti ; dascălul Chiriţă cunoaște limba slovenească și cit a stat dascăl la 
Colțea a făcut traducerea vechilor acte sloveneşti; şcoala a înflorit din ce 
în ce mai mult sub el. Dar plingerea egumenilor arată „dedesubturile înlocuirii 
lui Chiriţă“ „un preot numit Nicolae [carele este şi protopop în judeţ afară] 
vrind să facă cumnat pe un oarecare Ioniță, vătaful de altădată a şcolii, după 
ce anul trecut s-a indeletnicit cu tot felul de turburări, nelegiuiri și încercări 
de a fi orinduit dascăl numitul Ioniță, nu se linişteşte nici acuma“. Acest, 
preot Nicolae s-a slujit de ajutorul neguţătorului Hagi Ilea care a semnat 
jalba împotriva lui Chiriţă, care „s-a dus la preasfiinţia sa mitropolitul și la 
unul din veliții boieri punind în lucrare toate meșteșugurile lui“, el a falsi- 
ficat și semnătura mai multor mahalagii de pe jalbă. Egumenii cer să fie 
repus Chiriţă în postul de dascăl. 


Constantin Ipsilanti respinge cererea și mustră pe egumeni spunind: 
„nu este treaba cuvioșiilor voastre a face alegere dă dascăl la școala slove- 
nească, ci a domnii, fiind școală domnească. lar de faceţi aceasta pentru tre- 
buința ce ziceţi că aveţi dă tălmăcitul hrisoavelor și altor seneturi mănăsti- 
rești, trebuie să plătiți la acela ce va avea ştiinţa tălmăcirii, ca să vă împlinească 
trebuința“ 102, 

În acest timp mitropolitul şi marele logofăt cercetind plingerea mahala- 
giilor, trimisă de domn să refere, înaintează cuvenita anafora în care ţin par- 
tea lui Ioniţă arătind că şcoala de slovenie fusese reparată din temelie cu 
ajutorul citorva boieri și negustori, dar mai mult cu bani de la Mitropolie, 
iar lucrările au fost supravegheate de „acest Ioniță, carele din mica lui virstă 
s-au aflat învăţind la această şcoală pînă cînd au răposat dascălul Constandin“. 


105 Idem, CLXX-—9: 24 martie 1802. 
102 Idem, CLXX-—10: 24 martie 1803. 

La moartea acestuia „am orinduit noi, mitropolitu, pre Isaiia ieromonahu 
dascăl procopsit la învăţătură, în locul răposatului Constandin, carele au 
şezut pină ce s-au isprăvit zidirea şcoalii“. Bătrin şi bolnav, Isaiia „au făcut 
paratesis asupra acestui Ioniță (care să va vedea şi de către măriia ta) de care 
paratesis simțind Chiriţă logofăt prin mijlocirea unora din mahalagii (sau și 
a altora, nu ştiu) s-au așezat el cu cartea mării sale Mihai vodă Suţu, care 
carte, după buna sosirea mării tale aici în scaun, s-au și înnoit de către măria 
ta“. 

O lămurire interesantă este că mahalagiii care au cerut numirea lui 
Chiriţă „nu au nici unul copii de învăţătură la această școală, nici n-au făcut 
vreun ajutor la zidirea ei“, pe cînd cei care cer pe Ioniţă „toţi au copiila învă- 
ţătură şi se mulțurmesc de a-l avea pre dinsul“. În încheiere, anaforaua pro- 
pune: „cu luminată poruncă să se aşeze dascăl acest Ioniță pe al căruia nume 
să te milostiveşti măria ta a să și înoi hrisovul şcoalii“. Constantin Ipsilanti 
aprobă propunerea și numește pe Ioniță dascăl de slovenie în locul lui Chiriță. +° 

Înlăturat de la şcoala de slovenie Chiriţă se întoarce la logofeţia diva- 
nului unde slujise din 1793 şi, în calitate de logofăt, cere lui Constantin Ipsi- 
lanti reînnoirea hrisovului de scutiri şi privilegii. Domnul poruncește diva- 
nului să facă anafora în legătură cu această cerere; acesta arată dreptatea lui 
Chiriţă şi propune să se dea scutire după vechiul obicei; se dă hrisovul res- 
pectiv. 

S-a întimplat însă un fapt care a restabilit adevărul şi dreptatea. În 
primul an după înlocuirea lui Chiriţă se primesc la Curtea domnească nişte 
acte în limba sirbă. Pentru tălmăcirea lor au fost chemaţi atit Ioniţă, cit şi 
Chiriţă. Acesta din urmă a dat o traducere exactă şi clară în limba româ- 
nească, fapt care a dat speranţă lui Chiriţă că va fi reintegrat dascăl la şcoala 
de slovenie. După oarecare aşteptare, el face o nouă jalbă în care spune: „cu 
o lună înainte stăpinirea avind trebuinţă pentru tălmăcirea unor scrisori sîr- 
beşti, venite de peste Dunăre au fost tălmăcite de mine și astfel întrecind 
pe înlocuitorul meu, precum prin deamănuntă încercare s-a arătat făgăduinţa 
sărguinţei mele întru aceasta și neștiința numitului, despre care lucru înăl- 
țimea ta fiind înștiinţată a poruncit de s-a luat din mina. lui sinetul, după 
care eu sluga ta am avut și am neclintita nădejde că voi fi orînduit[dascăl] 
iarăşi eu“. 

În rezoluţia sa, Constantin Ipsilanti recunoaşte că a fost greşit informat 
de către mitropolit şi marele logofăt Isaac Ralet, dar că „viindu-se oareșicare 
scrisori sirbești dă peste Dunăre, am poruncit ca atăt Ioniță cum și Chiriţă 
jăluitorul să tălmăcească acele scrisori slovenești, la a cărora tălmăcire cu 
toate că Ioniţă s-au muncit cu lexicon în multe ceasuri, dar nimica n-au putut 
cathordisi, căci nici o înţelegere nu mi s-au dat dintr-acea tălmăcire a lui. 
Iar jăluitorul Chiriţă, neavînd lexica, fără de trecere de ceasuri, le-au tălmăcit 
cu atăta de bună înţelegere încăt din tălmăcirea sa am luoatu întreagă pliro- 
forie“. Iar ca încheiere domnul hotărăşte: „drept aceia dar, cunoscută fiind 
în adevăr vrednicia, procopseala și știința ce are jăluitorul Chiriţă de aceasăt 
limbă, îl orinduim iarăşi pă el a fi dascăl la şcoala slovenească ot sfintul 
Gheorghe Vechi “11, 


Reinstalat în funcțiunea de dascăl şi de conducător al şcolii de la bise- 
rica Sf, Gheorghe Vechi, dascălul Chiriţă duce o activitate spornică 112 şi se 





uo [dem, CLXX—11: 3 iunie 1803. 

vi Idem, CLXX—13: 14 iulie 1804. 

112 George Potra, Documente privitoare la istoria oraşului Bucureşti (1594—1821) 
vol. 1, București, 1961, doc. 550: 12 august 1812. 

afirmă ca un adevăr maestru al scrisului slovenesc. La 6 martie 1813 elşiipo- 
didascălul său obţin de la loan Caragea un hrisov de scutire 113 și privilegii, 
cu întregul conținut al vechilor hrisoave. Un asemenea hrisov 114 dă şi Ale- 
xandru Suţu, la 20 noiembrie 1819, întărind lui Chiriţă și ipodidascălului său 
vechile scutiri și privilegii. Şi, în fine, alt hrisov 115 de scutire și privilegii îl 
obţine dascălul Chiriţă de la Grigore Ghica, la 20 noiembrie 1824. 

Dascălul Chiriţă a condus școala de la biserica Sf. Gheorghe Vechi 
aproape un sfert de veac. Credem că, la începutul anului 1825, Chiriţă renunță 
la postul de dascăl de la şcoala slovenească și se reintoarce ca logofăt de divan. 
În această calitate îl găsim în 1825—1826 cînd scrie o serie de documente 116. 


În ultimii ani de dascălie, el a avut ca ipodidascăl pe Stan Stanovici 
Lupescu, care şi-a păstrat această calitate şi sub Vasile Nenovici, urmașul lui 
Chiriţă. După 1830 Stan Stanovici Lupescu trece dascăl la şcoala de la biserica 
Colțea unde rămine pînă la 1836, iar de la această dată și pînă la 1870 el 
conduce şcoala sa proprie în mahalaua Olteni (Crucea de Piatră) 1”. 


Se pare că ultimul dascăl al vechii şcoli de slovenie, de la biserica 
Sf. Gheorghe Vechi, este Vasile Nengvici. El ia conducerea şcolii după moar- 
tea lui Chiriţă, întîmplată probabil în jurul anului 1830 şi se pare că o duce 
pînă la 1847 cînd școala arde pînă în temelie în marele foc care distruge cen- 
trul comercial al Bucureştilor. În orice caz alt dascăl după Vasile Nenovici, 
pină acum, nu se atestă documentar la această şcoală. 


* 
* * 


Şcoala domnească de slovenie de la biserica Sf. Gheorghe Vechi a fost 
cea mai veche instituţie de învățămînt public din Ţara Românească. Existenţa 
ei dovedeşte că ea a răspuns nu numai unor tendinţe de cultură pe care le 
urmărea clasa stăpiînitoare din Țara Românească, dar chiar unor nevoi reale 
pe care le avea biserica și cancelaria domnească în epoca în care limba sla- 
vonă era instrumentul de relaţii diplomatice în estul şi sud-estul Europei. 
Mai tirziu, cînd limba grecească începuse să devină o limbă diplomatică în 
relaţiile cu Imperiul otoman şi cînd în principatele române încep domniile 
grecilor din Fanar, şcoala de slovenie de la Sf. Gheorghe Vechi s-a dovedit 
a fi încă necesară pentru pregătirea diacilor, logofeţilor şi grămăticilor cu 
cunoştinţe de slovenie pentru traducerea documentelor slavone necesare diva- 
nului domnesc şi celorlalte instanţe judecătorești. 


Istoricul şcolii de slovenie, prezentat în paginile acestea şi întocmit pe 
baza documentelor inedite şi publicate, ne îngăduiește să rezumăm unele 
concluzii. 

Şcoala de slovenie de la biserica Sf. Gheorghe Vechi din București s-a 
afirmat de la început ca o instituţie de învățămînt special chiar dincolo de 
hotarele ţării, în sudul Dunării; prezenţa elevilor străini la această școală, 
veniţi să învețe slovenia alături de ucenicii români, confirmă cu prisosință 


nu numai caracterul său internaţional, dar chiar acela de instituţie de învă- 
ţămiînt special, care nu se găsea în sud-estul balcanic. 


113 Arh. St. Buc., Achiziţii Noi, CLXX—18. 

114 Idem, CLXX—24. 

115 Idem. ms. 103, p. 273—274. 

135 Jdem. ms. 103, p. 299—300: 8 februarie 1825; Acad. R.S.R., CLVI—9: 4 apri- 
lie 1826; Arh. St. Buc., ms. 103, p. 562—564: 10 aprilie 1826. 

117 General P.V. Năsturel, Dascălul Stan Stanovici Lupescu, în revista „Albina“ 
1898. 

Obiectul de învățămînt al şcolii era cunoaşterea limbii slavone ; propriu- 
zis scrisul-cititul slavon, atit cit era necesar pentru lucrările de cancelarie dom- 
nească. Nu se făceau studii de aprofundare slovenească, deşi unii dintre das- 
căli, cum au fost vestitul popa Florea, Constantin Slovanu şi chiar Chiriţă, 
erau meșteri necontestaţi în cunoașterea limbii pe care o predau în ţară. Ds 
altfel pentru diacii și logofeţii pe care-i promova școala de slovenie de la 
Sf. Gheorghe Vechi nici n-ar fi fost nevoie; cunoștința cîtorva formule slo- 
veneşti, necesare în orice document ieşit din cancelaria domnească, era de 
ajuns pentru ceea ce trebuia să ştie un scriitor de hrisoave, mai ales în seco- 
lul al XVIII-lea. 


Ceea ce era însă specialitatea şcolii şi într-o mare măsură mindria ei, 
era scrierea documentelor, caligrafierea lor, în care logofeţii români din seco- 
lul al XVII-lea şi al XVIII-lea erau neîntrecuţi. Scrisul ornamental, cu desene 
şi înflorituri în culori şi aur, cu acea artă desăvirșită de a împodobi documen- 
tele era poate latura cea mai expresivă, cea mai dificilă şi cea mai de laudă pe 
«care o posedau diacii şi caligrafii români din cancelaria domnească. Fără 
îndoială că în această latură de preocupare a şcolii de slovenie din București 
ea a dat meșteri neîntrecuţi și de mare faimă locală în arta scrisului slove- 
nesc. 

În cea de-a doua jumătate a secolului al XVIII-lea, cînd slovenia nu mai 
æra o necesitate absolută in cancelariile domnești şi mănăstirești şi cind limba 
română îşi cucerea treptat-treptat locul legitim în viaţa statului, dascălii de 
slovenie de la biserica Sf. Gheorghe Vechi incepură să predea și cursuri ro- 
mâneşti. În hrisoavele de scutiri și privilegii de după 1780 se face mai totdea- 
una menţiunea: „de învăţătura cărţii sloveneșşti şi rumânești“ care se păs- 
trează pînă după 1824. Totuşi scris-ciiitul slovenesc n-a fost părăsit pină în 
ultimul an de activitate a şcolii, fiindcă în faţa divanului veneau hrisoave şi 
sineturi vechi scrise în această limbă, care trebuiau tălmăcite. Limba româ- 
nească începuse însă să devină obiect principal de învățămînt în această 
şcoală. 

Înfiinţarea şcolii (Academiei) greceşti de la mănăstirea Sf. Sava 
«de către Şerban Cantacuzino și reorganizarea acesteia sub Alexandru Ipsilanti 
au influenţat fără îndoială şi şcoala de slovenie de la biserica Sf. Gheorghe 
Vechi. Această influenţă s-a putut resimţi în organizarea vieții școlăreşti a 
u cenicilor, în disciplina didactică şi în controlul activităţii dascăleşti. În pute- 
1 ea exemplului, poate, s-a introdus la această şcoală viaţa de internat, contro- 
lul didactic asupra activităţii ucenicilor și chiar uniforma școlară. Școala a 
rămas însă totdeauna numai cu un dascăl şi un ipodidascăl la care s-a adău- 
gat, după reforma lui Alexandru Ipsilanti, un vătai care nu era altceva decit 
antendent şi pedagog după pilda şcolii greceşti de la Sf. Sava. Salariile dască- 
lilor de slovenie au fost totdeauna mai mici, variind de la 10 taleri pină la 
cel mult 25 taleri pentru dascăl. La acesta însă se adăugau scutirile şi privile- 
giile acordate prin hrisoave domneşti, care le procurau noi venituri. 


În fine şcoala de slovenie a păstrat de-a lungul existenţei sale, 
aproape trei veacuri, caracterul școlii de clasă. În orinduirea feudală școala 
nu era un instrument de luminare a maselor populare. De acest avantaj al 
progresului şi al civilizaţiei moderne nu se puteau bucura decit odraslele boie- 
rilor şi ale oamenilor bogaţi (negustori şi meșteșugari-patroni) sau fiii preoților, 
ai dascălilor şi ai slujitorilor domnești. În școala de slovenie, după pilda şco- 
lii grecești de la Sf. Sava, era interzisă formal pătrunderea feciorilor de plu- 
gari. Este adevărat că în această școală nu se prea înghesuiau fec iorii marilor 

boieri, nici ai celor de mijloc, ci băteau la porțile ei numai feciorii de boier- 
nası sau boieri scăpătați și de oameni bogați, care, după absolvirea şcolii se 
îndreptau spre funcțiile de cancelarie, judecătorii şi isprăvnicate județene. 

Prin această „alegere“ a ucenicilor, dar mai ales prin interdicția formală 
a intrării copiilor de ţărani, școala de slovenie a fost tot timpul un instrument 
de care s-a slujit clasa conducătoare să stăpinească și să exploateze masele. 
Această școală nu s-a abătut cu nimic de la linia generală a stăpinirii feu- 
dale care dăinuiește în Ţara Românească pînă la Revoluţia de la 1848. 


PENSIONUL LUI GEANELLONI 


La începutul secolului trecut atit școlile de stat cît și cele particulare 
erau foarte puţine la număr. Cea mai bună şi mai înaltă școală era Colegiul 
Sf. Sava, întemeiat de altfel pe vremea lui Şerban Cantacuzino, în 1678, care 
făcuse din el un fel de Academie, cu dascăli renumiţi. 

Celelalte şcoli din Bucureşti se ţineau pe lingă marile case boierești, 
în chiliile bisericilor și mănăstirilor și în diferite institute particulare cu prea 
puţină însemnătate. Dintre acestea, unul singur — Pensionul lui Geanelloni 
— s-a bucurat de o viață mai lungă, fiindcă directorul era un om priceput 
și energic, iar profesorii pregătiţi şi destoinici. 

Ludovic Geanelloni, probabil de origine italiană şi venit în ţară în nu 
se știe ce împrejurări, a întemeiat acest așezămint cultural în anul 1834, în 
imediata apropiere a Colegiului Naţional Sf. Sava, care se găsea în clădirile 
situate împrejurul mănăstirii Sf. Sava, actualmente în zona statuiei lui Mihai 
Viteazul din fața Universităţii. 

Din anumite prospecte ale şcolii şi din periodicile timpului aflăm o serie 
întreagă de informaţii preţioase asupra existenței acestui institut şi asupra 
învăţămîntului din această epocă. 

Pensionul lui Geanelloni fiind unul din cele mai bune și mai serioase 
se bucura de toată atenţia personalităţilor de seamă de atunci, care la sfîr- 
şitul anului, la împărțirea premiilor, participau cu toată plăcerea. Aceste oca- 
zii care produceau multă satisfacţie directorului şcolii, profesorilor, elevilor 
și părinților, au început de la 1843 încoace, a fi aduse la cunoștința publicului 
prin ziarul „Vestitorul românesc“. Astfel, în anul amintit mai sus au luat parte 
la serbarea de sfirșit de an, următorii: „Ilarion, episcopul Argeşului, marele 
clucer Petrache Poenarul, directorul Şcoalelor şi paharnicul Simeon Marcovici“. 
Episcopul încununa copiii ce aveau de primit premiul întîi, iar „muzica șta- 
bului însoțea această încununare cu cintări potrivite cu împrejurarea“. 

Petrache Poenaru în calitatea-i oficială de reprezentant al Eforiei 
Școalelor a adus cuvinte de laudă pentru strădaniile directorului și și-a mani- 
festat nădejdea că pe viitor acest pension va pregăti și elevi de curs superior 
şi cu „Silinţă și stăruire“ se vor putea face lucruri mari. 

Paharnicul Simeon Marcovici a citit din partea directorului Geanelloni 
o cuvintare ocazională din care reținem: „Cea mai ştraşnică bună orinduială, 
curăţenie şi moralitate să păzeşte [în institut]. Școlarii sint privegheaţi foarte 
de aproape atit ca să-și împlinească cu nestrămutare datoriile cit și casănu 
să abată la netrebnicii“. 

La siirşitul cuvintării care se adresa premianților se spunea: „Veniţi acum 
să vă primiți răsplata ostenelilor voastre şi nu o socotiți drept titlu de a vă 

mindri pentru cele pînă astăzi învăţate, ci ca o chezăşie din parte-vă de a vă 
sili în viitor să vă împodobiţi cu ştiinţă temeinică ca să puteţi fi folositori 
vouă, părinţilor şi Patriei“ 118. 

Pentru curiozitate amintesc numele premianţilor din acel an (1843), 
dar nu în ordinea de atunci ci, în cea alfabetică, pentru a fi mai uşor de urmă- 
rit. Astfel: Alexandrescu Grigore și loan, Alexandru loan, Angelescu Afinache, 
Algiu lancu, Aslanoglu Constantin, Berindei'Dumitru, Bobea Tache, Costescu 
Constantin, Cuciubei Vanni, Diamandescu Costache, Făgărăşanu Dumitru, 
Făgărăşanu Ispas, Geanelloni Jacques, Gorneanu Grigore, Greceanu Nicolae, 
Joben Alfred, Lămotescu Constantin, Lejen Eme (sic), Marcovici Alexandru 
şi Constantin, Mavrodoulu loan, Nica Ion, Puică Vasile, Pencovici Stati, 
Salig Friţ, Schina Alexandru și Zalic Costache 11. 

Pensionul lui Geanelloni își cîştiga pe fiecare an reputaţie și acest 
fapt se desprinde din numeroasa asistenţă care a participat la împărţirea pre- 
miilor în 1844. Din cei prezenţi amintim: llarion, episcopul Argeșului, care, 
după cum se vede, își făcuse o datorie sufletească de a fi prezent la fiecare 
serbare de sfirșit de an, Dașcov consulul general al Rusiei, marele logofăt 
loan Filipescu, ministru de Finanţe, marele logofăt Grigorie Grădişteanu, 
polcovnicii (coloneii): Alexandru Florescu, Ion Voinescu şi Cuciubei. 

Cu această ocazie, în cuvintarea rostită de reprezentantul Eforiei Şcoa- 
lelor Naţionale, s-a arătat meritul lui Geanelloni care a făcut chiar jertfe mate- 
riale, sacrificind o parte din averea părintească, pentru a sprijini şi dezvolta 
aşezămiîntul ce l-a creat. Tot atunci directorul pensionului, a anunțat că se 
vor primi în școală cu un preţ mai redus, copii de familii scăpătate — „însă 
cînd vor fi recomandaţi de cinstita Eforie şi înzestrați de talenturi pentru ca 
să poată a se face vrednici de recomandaţia lor şi folositori Statului“. 

Direcţia şcolii a anunțat atunci că a hotărît să vină în ajutorul părin- 
ţilor ce-și au copiii interni la acest institut şi să-i scutească „de tot felul de 
dareveri şi alte pricini care pricinuiesc zăticnire învățăturei și bunei orîndueli 
cu neaducerea la vreme a lucrurilor şi neapărată trebuinţă cerute de pensio- 
nat“. Pentru acest motiv ea se însărcinează, neapărat contra cost, a pune la 
dispoziţia elevilor, de la intrarea lor în institut şi pînă la sfirsitul fiecărui an 
şcolar, toate cele necesare: cărți, mîncare, îmbrăcăminte etc. 

Toate acestea, în programa publicată se anunţă că se vor face cu un preţ, 
cumpătat „pentru care se va înțelege în parte cu fiecare părinte“. 

În acest fel și pentru prima dată cunoscut nouă, toţi elevii erau obligaţi 
să aibă şi să poarte o anumită uniformă pentru a nu se dușmăni între ei, unii 
fiind îmbrăcaţi luxos iar alții prea sărăcăcios. În afară de aceste avantaje, 
părinţii vor cheltui mai puţin și vor vedea pe fiii lor îmbrăcați simplu, dar 
curați și întotdeauna în desăvirşită ordine ceea ce va contribui foarte mult 
la buna lor creștere. 

Și tot ca o noutate, pentru acei elevi care ar dori să înveţe alte materii 
sau limbi străine, care nu sint cuprinse în programă, școala își ia obligația 
să găsească profesori buni, să le dea săli liniștite de curs şi să le fixeze ore potri- 
vite lecţiilor 120. Ă 

La sfirșitul anului următor, probabil, școala bucurindu-se și de mai mare 
atenţie iar elevii din protipendadă fiind mai numeroși, asistența a fost selectă. 
Amintim pe marele logofăt Emanoil Florescu, ministrul Instrucțiunii Publice 
şi reprezentind la acea serbare pe domnul Gh. Bibescu, arhiereul Nifon Sevasti, 





118 „Vestitorul românesc“, 1843, p. 217. 
112 Idem, suplim. 55. 
120 Jdem, 1844, suplim. 67. 

delegatul mitropolitului, marele logofăt Constantin Herescu, Iacob Andreevici 
Daşcov consulul general al Rusiei împreună cu ataşatul Evgheni Simionovici 
Kotov, Robert Gilmour Colquhoun, consul general al Angliei la București; 
colonel Ion Voinescu, marele clucer Petrache Poenaru, directorul școalelor 
şi maiorul N. Bibescu. 

Împărţirea premiilor s-a făcut „în sunetul bandei ostășești“ (muzicii 
militare), iar coroniţele premianţilor le punea însuși Emanoil Florescu minis- 
trul Instrucțiunii Publice care, cu acea ocazie, a ţinut o frumoasă cuvintare 
în care a adus mulțumiri directorului şi întregului corp profesoral, precum şi 
faptul că va raporta domnului de bunul mers al şcolii 121. 

În 1846, la împărţirea premiilor, în afară de părinţii elevilor, de „mul- 
țime de boeri şi dame de întiiul clas şi de numeroase alte persoane, au asistat: 
marele ban Barbu Știrbei domnul de mai tirziu și marele clucer Petrache 
Poenaru”. De data aceasta premianţii au fost încununaţi de însuşi marele ban 
Barbu Știrbei care a vizitat apoi școala, găsind-o in cea mai perfectă stare de 
curăţenie, 

Drept mulțumire pentru cele văzute și pentru pregătirea elevilor, Barbu 
Ştirbei a sărutat şi felicitat pe Geanelloni, directorul şcolii 122, 

La sfirşitul acestui an şcolar direcţia şcolii a dus la cunoștință părinţilor 
și publicului că în afară de cursurile şi materiile obișnuite ce se predau în 
pension, după programa colegiului Sf. Sava, de aici înainte se vor preda şi 
învățături speciale în raport cu dorinţele şi calităţile elevilor şi după cererea 
părinţilor. Așa că, după ce fiecare părinte va studia înclinațiile fiului său, va 
putea găsi posibilitatea de a-i cultiva talentul într-acest așezămint, Şi „este 
învederat că nu tot tinărul este pornit la o ramură de învățătură, fiecare își 
are aplicarea sa în parte. Ar fi dar cu totul de prisos a-l sili la alte învățături, 
cînd el nu are dorinţă decit la aceia la care este prea dispozat. Pe lingă aceasta 
părintele trebuie să ia în băgare de seamă că dacă mijloacele sau voința sa 
nu contribuiază la aplecarea tinărului, pentru ca să-şi desăvirșească cursul 


învățăturilor atit aici, cît şi în alte părți, bine este să-i hotărască o altă ramură 
de învățătură care s-o poată învăța în ţara sa şi să-i slujească în viitorul 
său“ 1%, 

La 18 aprilie 1847, direcţia acestui institut luînd în considerație marea 
nenorocire ce se abătuse asupra locuitorilor Capitalei, prin marele foc din mar- 
tie 1847, aduce la cunoştinţă că a scăzut taxele pentru elevii interni la 20 gal- 
beni pe an, iar pentru cei externi la jumătate din cit fusese hotărit înainte 
prin regulamentul școlii; de asemenea că şi-a renovat clădirea, că cei 16 pro- 
fesori sint la înălțimea materiei predate că domnul „Teot“*, în afară de pro- 
fesor este și inspector al învățăturii şi că cei patru profesori străini, pentru 
diferite limbi , „s-au ales a fi destoinici de a împlini cu scumpătate delicata 
sarcină ce au asupră-le“. Apoi, că pentru muzica instrumentală a fost anga- 
jat renumitul Wiest, care va face învățătură de plăcere şi particulară, dar 
pentru care se va plăti deosebit 124. 


121 Idem, 1845, p. 226. 

122 Idem, 1846, p. 217. 

123 Idem, p. 220. 

* Théodore Théot, profesor de limbă franceză şi la Colegiul Sf. Sava (Acad. 
R.S.R. D.C.XXIX — 9, 10). 

124 [dem, 1847, suplimentul 31 verso. 

Şi, spre încredințarea tuturor de mersul şcolii, sint invitați părinții şi 
orice persoană particulară ce poate, la orice oră „să viziteze aşezămintul cu 
de-amănuntul și să se încredinţeze de măsurile luate de domnul Geanelloni 
pentru luminarea şi moralitatea tinerimii“ 125. 

În anul Revoluţiei de la 1848 și institutul a avut de suferit, așa că nu 
avem Nici o însemnare; în anul următor însă, la împărţirea premiilor, au asis- 
tat: Fuad Efendi, Rustem Bei, Remzi Efendi, secretarul excelențelor sale gi 
paharnicul C. Brăiloiu, directorul şcolilor naționale. 


Robert Geanelloni, feciorul directorului, om de altfel destul de matur 
fiindcă într-un prospect spune că a fost colaborator al tatălui său chiar de la 
intemeierea institutului, a deschis serbarea cu o cuviîntare ţinută din partea 
tatălui său, care în acea vreme era suferind, iar înaltul comisar al Turciei în 
Ţara Românească, Fuad Efendi, după ce-a încununat premianţii, în sunetul 
muzicii militare, a adus cuvinte de îmbărbătare şi mulţumire directorului 
şcolii „pentru stăruitoarea silinţă și osirdie ce pune întru ţinerea așezămin- 
tului său în cea mai plăcută stare, îngrij:nd de sporirea la învățătură şi la mora- 
litatea tinerimii ce i se încredințează dintr-această provincie“. 


Paharnicul C. Brăiloiu a mulțumit și el directorului și a încurajat tine- 
rimea şcolară „pentru a ei silinţă şi pe viitor“ 1%, 

Incepind cu 1852, la sfirşitul anului şcolar toți elevii interni și externi 
trebuiau să fie examinați la Colegiul Sf. Sava „unde privindu-se ca şcolari 
ordinari [obişnuiţi] ai să, vor primi în public răsplata ce vor fi meritat şi 
atestat după legile academice“ 127, 


În 1853, din ce motive nu ştim, Geanelloni junior şi-a mutat sediul pen- 
sionului din strada Vestei 13, (azi Ion Ghica, între Bursă şi B-dul Colţei), pe 
Podul Beilicului (Calea Șerban Vodă), în casa unde fusese pină atunci Direcţia 
poştei imperiale ruse. 

Cu această ocazie direcţia școlii publică noile”condiţii în care se primesc 
elevii în acest institut. Extragem din ele următoarele: 

1. Elevii interni se vor primi cu preţul de 1000 lei pe an şi cu 500 lei 
acei care vor avea mai puţin mijloace de plată. 


2. Elevii externi ce vor prinzi în pension vor plăti 378 lei pe an, iar cei 
care vor lua masa acasă, numai 189 lei pe an. 


Toate „aceste plăţi sînt hotărite pentru regulatele cursuri ce se urmează, 
iar pentru orice altă învăţătură privată [particulară], lăsată la voinţa părin- 
ților, se va plăti deosehit. 

Programul învățăturilor, în general, regulamentul și celelalte condiţii 
păzite se vor arăta în cancelaria pensionului la cerere şi trebuință 1%. 


Din diferite prospecte ale şcolii este necesar să amintim următoarele: 
pentru educarea elevilor, directorul era ajutat de profesori „de censorele şi 
de procurorele internatului precum și de patru prefecţi de studii, toţi domici- 
liaţi în institut“. Directorul observă „cu o dulce severitate regulele stabilite 
atit pentru asigurarea progresului şcolarilor prin întreţinerea emulaţiunii între 
dinşii, a ordinei şi a curăţeniei cit şi pentru a pune în practică respectul și 
amorul religiunii după preceptele şi morala propusă de preotul instructor, 
special însărcinat cu direcţiunea spirituală a copiilor“. 


125 dem. 

125 dem, 1849, p. 240. 
12? Jdem, 1852, p. 257. 
128 [dem, 1853, p. 150. 

Interesant pentru vremea de atunci este faptul că infirmeria institutului 
va fi vizitată de un medic, iar școlarii obligaţi, de două ori pe lună, să facă 
băi de picioare şi la două luni o dată băi complete. 

De la 1852, încoace, nu mai stim nimic de existenţa acestui pension. Poate 
că a mai dăinuit, poate nu. Totuşi, bucureştenii i-au păstrat multă vreme amin- 
tirea în numele străzii Pensionatului (care nu era alta decit strada Vestei, 
unde își avusese prima dată sediul). Această denumire a existat pînă la tăie- 
rea marelui bulevard de către Em. Protopopescu-Pake, primarul Capitalei, 
cind str. Pensionatului a primit numele lui Vasile Boerescu, fiindcă acest om 
de stat iși avea casele acolo și locuise pe acea stradă. 


INSTITUTUL SCHEWITZ-THIERRIN 


Situaţia învățămîntului particular în prima jumătate a secolului al XI X-lea. 


Învăţămintul primar de stat nu a luat fiinţă decit după anul 1832 cind 
la conducerea Eforiei Şcoalelor a fost numit Petrache Poenaru — „mintosul“ 
cum îl caracteriza Al. Odobescu, — care fusese elevul lui Gh. Lazăr şi care mai 
apoi studiase timp de zece ani în statele occidentale ale Europei. 


Din iniţiativa lui, dar cu sprijinul efectiv al statului, s-au înființat în 
București și în diferite oraşe ale țării școli de învățămînt primar şi secundar. 
Şcolile însă, de ambele categorii, erau puţine la număr şi nu satisfăceau nevoile 
tuturor copiilor şi tinerilor care doreau să înveţe carte. 

Pină la acea dată și chiar mai tirziu pînă în a doua jumătate a secolului 
al XIX-lea, mulţi oameni din cei bogaţi aduceau pentru copiii lor profetori 
din străinătate, sau angajau pe unii dintre aceștia care veniseră mai înainte 
în ţară. Exemplele sint numeroase 129. 

În general, tinerele odrasle ale boierilor și burgheziei bogate nu erau 
înscrise să frecventeze cursurile școlilor primare care se înfiinţaseră în diferite 
cartiere ale oraşului. Dorinţa și pretenţia părinţilor era de a-i înscrie interni 
sau externi la diferite şcoli particulare, numite în general pensionate, unde 
profesorii și personalul școlii aveau o mare grijă de ei și unde, pe lingă învă- 
ţătura obișnuită care se preda în celelalte școli de stat, puteau deprinde o 
limbă străină, în special franceza şi germana, de asemenea pianul sau vioara. 


Cei interni, bineînțeles contra unor taxe destul de măricele, pe care nu 
le puteau plăti decit părinţii bogaţi, aveau o îngrijire specială, o mincare bună, 
ore de meditaţie, ore de joacă și repaos, ore fixe de sculare și culcare, ceea ce 
îi obişnuia cu o disciplină și exactitate a muncii lor, care se va resimţi în bine 
în toată activitatea lor de mai tirziu. 


Serbările de la sfirşitul anului școlar erau zile de neuitat pentru elevi. 
Cu acea ocazie după cuvintarea unui reprezentant al Eforiei Școalelor, a direc- 
torului pensionatului respectiv, urma un program artistic cu declamări, cin- 
tece, mici piese de teatru. La sfirşit se citea numele premianţilor cărora li se 
oferea cărți româneşti şi străine pe care le distribuia şcoala, dar erau cumpă- 
rate de părinți. 

Datorită cauzelor de mai sus, încă din prima jumătate a secolului al 
XIX-lea, se înfiinţează, în special de către străini, o serie de pensionate din- 


129? Arh. St. Buc., Minist. Justiţiei, Extrajudiciare, dosar 232/1839, 280/1843; 
Curtea de Apel, secția I, dosar 58/1860. 

tre care amintim următoarele: pensionatul lui Ludovic Geanelloni130 (1834), 
cel al profesorului francez Jean Vaillant, încă din 1836; în anul următor cel 
al lui Andreias Sarai; Combles şi Bonay în 1838; Carolina Bevelot (Buvelot) 
în 1840. În 1843, Ştefan Caliva, prin anunţuri în limba română și franceză 
publicate în ziar 131, aducea la cunoștința „înaltei nobilimi și cinstitului public“ 
că, cu aprobarea Eforiei Școalelor, a deschis școală în locuinţa sa din Hanul 
Șerban Vodă nr. 9. El spune că în cei 4 ani cît durează ursul școlar elevii, 
în afară de materiile obişnuite, predate în limba română, vor învăţa limbile: 
franceză, italiană, greacă nouă și veche. Cam multe după părerea noastră şi 
cam greu de realizat. 


Să se ştie de asemenea, anunță Ştefan Caliva, că durata celor patru clase 
nu depinde de anul calendaristic, ci de timpul și „programul fieştecăruia din 
şcolari“. 

La sfirşitul anului şcolar toţi elevii vor fi examinaţi de el, de față cu 
părinţii „şi cu alte persoane ce vor fi poftite pentru acest sfirşit“ şi atunci 
se va vedea grija şi interesul lui pentru buna învățătură. 

"Pentru fiecare elev taxa este de doi galbeni împărăteşti pe lună, iar pen- 
tru puţinii elevi care-i va primi interni şi care vor dobiîndi în plus „o bună creg- 
tere despre purtarea şi moralul lor“, părinţii sînt rugaţi să vină să se înţe- 
leagă cu el. 

Germanul Karl (Carol) Bucholtzer, în 1846, a deschis pension de băieţi 
externi, în mahalaua Gorgani, în casele neguţătorului Hagi Ivan 1%, iar în 
1851 obţine aprobarea ca să aibă şi elevi interni 1%. Mulţi ani mai tirziu, în cali- 
tate de profesor şi director, spune că a căutat tot timpul să aducă îmbunătă- 
ţiri procesului de învățămînt şi al îngrijirii faţă de elevii interni. Astfel, prin 
anunţul 134 publicat în 1864, și mai tirziu, cînd pensionatul funcţiona în casele 
boierului Băleanu 135 de pe str. Craiovei nr. 8 (numită mai tirziu Calea Rahovei), 
Bucholtzer spune că s-a gîndit totdeauna la dorinţele părinţilor de a forma din 
copiii lor „bărbaţi capabili şi cetăţeni bravi“. Iar că şi-a îndeplinit datoria în 
mod conştiincios arată că din foarte numeroșii elevi ce i-a avut în decurs de 
22 ani, mulţi au ajuns să ocupe funcţii înalte atit civile cit şi militare. De aici 
înainte, spune el, pentru a nu avea copii prea mulţi „ingrămădiţi“ în internat, 
a redus numărul elevilor interni la 80 şi că pentru cei din clasele I—III taxa 
rămîne ca şi în trecut la suma de 50 galbeni pe an, iar pentru elevii mai mari 
care vor să stea singuri în „camere separate“, taxa este de 72 galbeni. Cu 
această ocazie asigură pe părinți că şi pe viitor va avea pentru copiii lor 
„aceiaşi părintească îngrijire ca și în trecut“. 

Dar în afară de aceste pensionate menţionate mai sus, cu aprobarea 
Eforiei Școalelor, apar multe altele dintre care amintim următoarele: pensio- 
nate de fete, conduse de: Caolina Kuhn, pe ulița Șelari nr. 822; Iulia Mala- 
notti, Clelia Giberti, Elisabeta de Wuits (Vuici), Paulina Appolony, Elena Bece- 
reasca 1% în mahalaua Caimata, Mina Rozeasca pe Podul Beilicului (Calea 
Șerban Vodă), în casele pitarului Ion Iliad, Albertina Stockler (pentru care 


dăduse referat foarte bun bancherul Hilel B. Manoah), Franis Andronescu 





130 George Potra, Din Bucureștii de altădată, Bucureşti, 1981, p. 369—373. 
131 „Vestitorul românesc“, VII (1843), p. 132. 

132 Idem, 1846, p. 360, 368. 

333 Arh. St. Buc., Ministerul Instrucțiunii, 2071/1851, f. 12. 

134 „Buciumul“, 1864, p. 1103. 

135 „Calendarul Ghimpelui“, Bucureşti, 1875, p. 173. 

136 Arh. St. Buc., Ministerul Instrucțiunii, dosar 1964/1851. 

care, atunci cînd a cerut aprobare, a prezentat referate minunate din partea 
profesorului loan Popp, Elena Bărcănescu şi Robert Colquhoun, consulul Angliei ; 

pensionate de băieţi ţinute de: Louis Geanelloni pe Podul Beilicului 
(Calea Șerban Vodă), loan Lazaridis în mahalaua bisericii Olari, Frantz 
(Francois) Horn, Michael Lorintz, T. Eustatiu şi Apostoliadis, ambele în 
mahalaua Curtea Veche, I. Mitilineu în mahalaua Sf. Vineri, I. Fatu pe ulița 
Căldărari, Antoniu Schewitz în mahalaua Batişte; în mahalaua bisericii 
Răzvan funcționau trei pensionate: Dim. Drogadis, Ștefan Roşanu şi 
Gh. Riureanu. 

În 1857, un oarecare Delianidi deschide școală particulară lingă bise- 
rica Sf. Spiridon Vechi şi casele Brincoveanului 137 (ce se aflau lingă colțul 
din dreapta al Palatului de Justiţie). 

În afară de acestea, mai tirziu, s-au înființat şi alte pensionate parti- 
culare de băieți și fete, care au avut însă o activitate mai redusă și care n-au 
dăinuit un timp prea îndelungat. 

* 

La începutul anului 1847, doi asociaţi, profesorii Raoul de Pontbriant 
şi Antoniu Schewitz, deschid un institut particular în mahalaua Enei. Despre 
această din urmă şcoală particulară care a avut o activitate meritorie timp de 
un secol, vom arăta mai jos, mai pe larg, istoricul ei: teren, construcţie, pro- 
fesori, elevi etc. 

Dar înainte de a prezenta desfășurarea propriu-zisă a procesului de învă- 
ţămînt din acest institut, vom căuta, pe bază de documente inedite *, să scoa- 
tem la iveală pagini necunoscute din viața locului şi a caselor în care, dela 
jumătatea secolului al XIX-lea a funcționat acest institut pînă în vara anului 
1948 cînd şi-a încetat activitatea. 

Documentele ne arată trecutul terenului şi caselor de pe el, care, în 
interval de un secol şi jumătate, prin vinzare-cumpărare, au trecut în stăpînirea 
a zece proprietari. Cuprinsul documentelor este o pagină nu numai a caselor, 
dar chiar un crimpei din viața bucureșteană de altădată, în care se arată dife- 
rite categorii de oameni, unii mai simpli şi mai naivi, iar alţii mai pricepuţi 
care izbutesc să se îmbogăţească într-un timp relativ scurt. 


Terenul şi casele în care a funcţionat institutul. În jurul anului 1700, pro- 
prietar al locului și al caselor, așa cum arătau atunci, era Gheorghe seimenul 
de la care au fost cumpărate de un oarecare Gheorghe Constantin şi soţia sa 
Catrina. Aceștia, la 13 martie 1762, vind casa și locul lui Vasile Cojocarul 
pentru 25 taleri. Numai la aproximativ 15 ani de la această dată constatăm 
că proprietatea, mărită prin cumpărarea case: și grădinii lui Voicu Cirnu, se 
afla în stăpînirea văduvei Ilinca, soţia fostului meșter croitor Mihai, care, îm- 
preună cu cei doi fii ai săi Apostol și Iamandi, o dau în schimb pentru o altă 
casă şi suma de 688 taleri, ginerului său Chiru băcanu. În act se menționează 
că întreaga construcţie şi pivniţa de dedesubtul ei sînt de zid, adică de cără- 
midă. Actele făcute între soacră și ginere au fost scrise de preotul Păun de 
la biserica Enei în a cărui parohie, la acea dată, intra respectiva proprietate. 

Timp de o jumătate de veac nu mai știm cui a aparținut această pro- 
prietate. Constatăm însă, la 1825, că stăpini ai locului şi ai caselor (se pare 
mult mai mari decit cele mai dinainte) erau două familii: una a arhitectului 


13 „Vestitorul românesc“, XII (1857), nr. 4, p. 416. 

* Tot ceea ce s-a păstrat din vechile documente ale terenului, precum și din arhiva 
școlii, mi-au fost puse la dispoziţie, cu toată bunăvoința, de doamna prof. Gabriela Țiţeica 
descendentă directă, prin mamă, a familiei Thierrin, căreia îi mulţumesc și ne această cale. 

Hartel * şi cealaltă a jupinesei Vitoria. Nu se cunoaşte căror împrejurări şi 
situații ajunge să aibă case sub același înveliș două familii diferite, dintre care 
cea a lui llartel de origine străină. Credem că nu prin înrudire, ci prin cumpă- 
rare, dindu-i-se arhitectului, probabil, acest drept printr-o aprobare specială, 
domnească, deoarece era folosit în multe lucrări ale statului, ca şi celălalt 
conaţional al său inginerul Freiwald. 

Jupineasa Vitoria — prin buna tocmeală și cu consimțămintul ceior 
două surori ale ei, Zinca și Anastasia — își vinde casele ce sint „într-o înveli- 
toare și într-o curte“ mai sus-numitului arhitect pentru suma de 4600 taleri, 
primind pe deasupra și un tactit, adică o bucată de mătase vărgată, de culoare 
civit (albastru-inchis), cu care se legau jupinesele bogate la cap sau peste 
mijloc, după moda turcească. 

Pe locul vindut, care la acea dată se învecina cu proprietatea logofă- 
tului Matei Musceleanu, a lui Vasile Nenovici şi a răposatei cucoane Tarsiţa 
(fiica clucerului Vasile, soţie a suditului Dimitrie Arghiropulo, vice-consul la 
Galaţi), cumpărătorul putea să-şi facă orice „ca un bun şi desăvirșit stăpîn, 
atit dumnealui cît şi copiii dumnealui“. 

Şi chiar aşa a şi fost, fiindcă arhitectul Hartel avea intenţia să facă oare- 
cari renovări caselor și chiar să construiască un etaj deasupra, căutind prin 
aceasta să le ridice valoarea, cu atit mai mult că avea un teren mare și în 
apropiere de centrul orașului, pe care, mai apoi, putea să le vindă obţinind 
un preţ foarte bun. 

Şi într-adevăr, Hartel, care avind în antrepriză diferite clădiri în Capi- 
tală, avea posibilitatea să-și procure materiale de construcţie la un preţ foarte 
mic, sau chiar gratuit, a ridicat destul de repede, o clădire, poate cea mai 
înaltă de pe acea stradă care încă nu avea nume, ci era cunoscută, obişnuit, 
sub numele de pod, fiindcă era pavată cu birne de lemn. 

Destul de repede, în anul următor, 1826, Hartel vinde casele și locul fos- 
tului mare cămăraş Costache Zefcari (grec de origine care și semnează grecește), 
pentru frumoasa sumă de 33 000 taleri „bani peşin“, adică în numerar, plă- 
tiți pe loc. 

Camerele etajului nefiind însă terminate complet la data vinzării, Hartel 
își ia obligaţia să le termine într-o lună, să le zugrăvească și să paveze curtea 
cu piatră, fiindu-i uşor acest lucru fiindcă avea în antrepriză, împreună cu 
Freiwald, şi pavarea marilor străzi bucureștene. De asemenea se înţelege cu 
cumpărătorul să rămînă locatar în camerele de la parter pînă la Sf. Petru 
viitor, cînd va preda întreaga clădire liberă. 

Cu ocazia încheierii actului de vînzare, scris de preotul Mihai Filimon 
(tatăl scriitorului Nicolae Filimon), Hartel dă cumpărătorului Zefcari toate 
actele vechi ce le avea în legătură cu casa și terenul vindut. Şi pentru întărirea 
vinzării cere Marii Logofeţii să confirme actul, ceea ce se face pe data de 
10 decembrie 1826. 


Dar nu trec nici patru ani împliniţi şi la 5 iunie 1830 Costache Zefcari 
(Tzevharis) vinde intreaga proprietate cojocarului Petrache Papagheorghiu 
pentru suma de 1 270 galbeni împărătești, din care primeşte 100 galbeni acont, 
iar restul cînd va da actul semnat de rude, vecini şi întărit de Marea Logofeţie. 
Între timp însă stolnicul Iancu Zefcari, fratele mai mic al lui Costache, avind 
dreptul de protimisis, restituie lui Papagheorghiu cei 100 galbeni și plăteşte 
restul fratelui său, răminind deplin proprietar. 


* În documentele româneşti numele lui apare sub formele: Harten, Hartin, Harting, 
Hartel, dar el semnează Hartl. 

Constantin (Dinicu) Golescu, care la acea dată era mare logofăt de Țara 
de Sus, întăreşte actul vinzării, semnind mai jos și serdarul Gheorghe Poe- 
naru, ca apoi să se copieze în condica Logofeţiei de către Gheorghe Brătescu. 

Din cele ce urmează se vede insă că lancu Zefcari n-a cumpărat casele 
fratelui său pentru sine, ci profitind de dreptul de protimisis și găsind un muş- 
teriu bun în persoana cămărașului Stoian Toni, le vinde acestuia pentru suma 
de 1 760 galbeni împărătești, obţinînd un beneficiu, fără prea mare trudă, de 
500 galbeni, ceea ce însemna o sumă apreciabilă. De fapt toate cele trei vin- 
zări — ale lui Hartel, Costache și lancu Zefcari — nu sint altceva decit trei 
afaceri de samsarlic în care, în special ultimul, a găsit un bogat şi naiv cum- 
părător de pe urma căruia a avut un cîştig important pe care l-a dobindit 
în cîteva zile, în comparaţie cu alți oameni care după o viaţă întreagă de 
muncă nu puteau economisi o sumă atit de mare. 

Urmează un fapt curios, inexplicabil. Știm că Iancu Zefcari vinduse 
casele cămăraşului Stoian Toni, dar, dintr-un alt act, din 26 februarie 1833, 
vedem că acesta spune că le-a cumpărat de la Costache Zefcari. La această 
dată Stoian le vinde marelui logofăt Ștefan Bălăceanu * pentru suma de 
1700 galbeni, deci cu 60 galbeni mai puţin decît le cumpărase şi nici cu toţi 
banii odată, ci cu plata lor într-un anumit timp. 

În actul de vinzare, cămăraşul Stoian se înţelege cu cumpărătorul ca 
„aghentul austriacesc“, care-i este chiriaş, să nu fie dat afară din casă și nici 
chirie să nu i se ceară pînă la 1 martie 1834. În încheierea actului, vinzătorul 
spune: „și dumnealui are voe a face orice va voi pă dinsa, stăpinindu-o în 
bună pace, fără nici o supărare“. 

Marea Logofeţie a Dreptăţii, — după cercetările făcute, constatind că 
proprietatea este adevărată a vinzătorului şi că nu are nici o pricină împotrivă, 
— prin semnătura lui Alexandru Filipescu, din 17 mai 1833, confirmă vin- 
zarea-cumpărarea pe numele lui Ștefan Bălăceanu. 

Noul cumpărător, boier mare, cu influență deosebită la cele mai înalte 
autorităţi, încă din 1837, convinge Marea Vornicie ca uliţa ce este vecină cu 
proprietatea sa şi este „netrebuincioasă şi de prisos“ să fie închisă, iar terenul 
să fie vîndut de „casa maghistratului“, adică de Primăria orașului. Se subin- 
țelege că el era amatorul. 

Data vinzării prin mezat s-a publicat prin gazete şi prin anunţurile 
făcute de Agie, iar cumpărătorul, după cum era și de aşteptat, a fost Ştefan 
Bălăceanu care a plătit, relativ ieftin, 2000 lei pentru desființata uliţă ce 
avea o lăţime între 3 şi 5 stinjeni şi o lungime de 33 stinjeni, după cum se 
arată în planul făcut de arhitectul orașului. 


Ștefan Ogrădeanu, preşedintele Sfatului Orășenesc, la 17 februarie 
1838, dă cumpărătorului adeverinţă de proprietate care se încheie cu cuvin- 
tele: „şi dumnealui are voe a face orice va voi pă dănsa, stăpînind-o în bună 
pace, fără nici o supărare“. 

Puțin mai tîrziu, desigur la cerere, Villacrosse, arhitectul orașului, la 
10 septembrie 1841, dă voie marelui logofăt Ștefan Bălăceanu, „să facă cana- 
turile la poarta împrejmuirii curții dumisale“ din mahalaua Batiştei, precum 


* Ştefan Bălăceanu, fiul marelui Constantin Bălăceanu (1764—1831) şi frate cu 
Constantin (1797—1850) şi loan (1798—1878); n-a fost căsătorit, n-a avut urmași. Prin 
testament, biblioteca juridică, cea mai bună şi mai completă din ţară, a fost lăsată nepo- 
tului său loan Bălăceanu care, fiind la studii în străinătate, a împuternicit pe mama lui, 
logoieteasa Maria Bălăceanu, să o vinaă. Eforia Școalelor căreia i-a fost propusă face 
referat domnului spre a fi cumpărată cu suma de 400 galbeni (cf. Arh. St. Buc., Minis- 
terul Instrucțiunii, dosar 1951/1851). 

şi alte reparaţii. Și același arhitect, în anul următor, la 27 martie 1842 aprobă 
lui Ștefan Bălăceanu să-şi imprejmuiască cu uluci locul de lingă case, adică 
terenul fostei ulițe desfiinţate, pe care îl cumpărase în 1838. 

Logofătul Ștefan Bălăceanu stăpineşte casele pînă în 1851 cînd moare, 
rămînînd, prin moştenire, în proprietatea fratelui său Ioan care — „imputer- 
nicit prin vechilet adeverit după formele legiuite de către autorităţile com- 
petente de la Viena unde se afla atunci numitul boer, precum şi de amba- 
sada Înaltei Porţi de acolo“ — la 27 aprilie 1851, le vinde paharnicului Ștefan 
Burche. 

Din ce cauză nu ştim, la scurtă vreme, însă prin buna învoială a ambe- 
lor părți şi cu aprobarea Tribunalului de comerț, actul de vinzare este anulat, 
şi de data aceasta, la 11 iunie acelaşi an, vinzarea se face pe numele lui 
C.G. Caramaliu. Dar aici intervine un fapt nou şi interesant, totuşi obiş- 
nuit vremii aceleia. Străinii, care nu dobiîndiseră calitatea de cetățeni români, 
nu aveau voie să cumpere „lucru nemișcător“, adică case sau moșii. În 
această situaţie se găsea și Antoniu Schewitz, directorul institutului cu ace- 
laşi nume, care, în luna iunie 1851, dă suma cuvenită lui C.G. Caramaliu 
să cumpere casele „cu toată împrejmuirea lor“ pe numele lui, dar în reali- 
tate proprietatea să fie a sa, răminind ca atunci cînd se va putea, la o 
anumită dată mai tirziu, actele să fie înscrise pe numele adevăratului 
proprietar. 

Ca să camufleze această ilegală cumpărare C.G. Caramaliu, într-un act 
din 13 aprilie 1854, spune că „aceste case, bună şi dreaptă proprietate a mea, 
eu, pentru recunoştinţa ce am către dumnealui Anton Seviţ, fostul meu 
profesor, atit pentru săvîrşirea educaţii mele la dumnealui, pentru frățeasca 
sinceră îngrijire ce am avut în toată vremea locuinței mele în casa dumnea- 
lui. Și mai în urmă pentru cunoştinţele literale ce am dobândit de la dum- 
nealui, voind eu a-i arăta sentimentele mele către dumnealui, cu toată voința 
mea îi jac dumnealui dar aceste case cu tot cuprinsul lor (s.n.), precum se 
văd şi precum le-am cumpărat şi însumi prin autenticul act ce am zis mai 
sus“, 

Pentru confirmarea acestei donaţii, actul este iscălit de C.G. Carama- 
liu şi ca martori de fratele său Alexandru și sora sa Maria, căsătorită la 
acea dată cu generalul pașoptist Gheorghe Magheru. 


Antoniu Schewitz socotind însă că acest act nu este suficient şi conclu- 
dent, — fiindcă nimeni n-ar fi putut crede că cineva, care nu era nici așa 
de bogat ca să-și permită acte de mare filantropie, putea să dăruiască o 
astfel de proprietate fostului său profesor, numai din simpatie şi recunoș- 
tinţă, — cere lui Caramaliu şi un alt document în care să se menţioneze 
adevărul. 

În urma acestui fapt, numai după citeva zile, la 18 aprilie 1854, 
Caramaliu dă o lungă adeverinţă în care spune că, cu toate că la tribunal 
actele au fost făcute pe numele său „banii prețului acestor case au fost ai 
domnului Anton Seviţ, numărați de dumnealui şi eu am figurat în această 
cumpărătoare numai pentru formă, fiindcă domnu Seviţ, ca supus strein, 
de protecţie austriacă, nu avea drept de la legile ţării de a putea cumpăra 
lucru nemișcător într-acest Prinţipat“. 

În continuare Caramaliu arată că adevăratul proprietar este Anton 
Schewitz, fapt confirmat prin „acest act înscris olograf şi iscălit de mine“ 
şi cunoscut de toate rudele lui. Se arată apoi că toate vechile acte ale 
-casei pe care el le-a primit la întocmirea vînzării au fost predate la timp 
in mina adevăratului cumpărător. 

Cu toate că Antoniu Schewitz poseda două acte, unul de danie şi altul 
în care se arăta că au fost cumpărate casele cu banii lui, oficial acestea nu 
au fost trecute pe numele lui pînă în 1864. Atunci, la 23 noiembrie 1864, el 
dă o adeverinţă unui oarecare A. Adamescu spre a-i pune la dispoziție, 
pentru citeva zile, actele şi documentele casei, care fuseseră puse amanet 
pentru 1000 galbeni „fiindu-i necesare la tribunal spre a se trece numita 
casă pe numele subsemnatului“. 


Activitatea didactică şi administrativă în perioada 1847—1948. 


Din deceniul al treilea al secolului al XIX-lea, mulți străini de dife- 
rite naționalități se stabiliseră în București şi în alte oraşe ale ţării. Unii 
dintre ei, posedind o cultură aleasă cîștigată în ţările de unde veneau, au 
intrat la început ca profesori în casele oamenilor bogați unde predau materii 
de cultură generală în limba franceză, germană, greacă sau italiană, după 
cunoștințele lor şi după dorința părinţilor. Mai apoi, cei mai întreprinzători 
şi cu oarecare aptitudini pedagogice, cu aprobarea Eforiei Şcoalelor, au 
deschis pensionate particulare de băieţi sau fete. La scurtă vreme aceste 
pensionate au primit nu numai elevi externi ci și interni, de pe urma cărora 
conducătorii respectivi aveau un beneficiu mai mare, iar părinţii erau mulțu- 
miți, nemaiavînd nici o grijă de educaţia copiilor, avind toată încrederea că, 
fiind interni, procesul de învățămînt, o limbă străină sau două, educaţia, 
cît şi bunele maniere erau asigurate. 

Din categoria acestora — foști profesori particulari — făceau parte 
austriacul Antoniu Schewitz și nobilul francez Raoul de Pontbriant*, care 
la 21 februarie 1847 fac o cerere, iar Eforia Școalelor le dă cuvenita autori- 
zaţie de a deschide un institut particular de băieți. 

În cadrul dezvoltării societăţii, a condiţiilor sociale și politice a boie- 
rimii şi burgheziei, înființarea de școli particulare era o adevărată necesitate. 
Desigur aceste şcoli nu erau frecventate decit de copiii oamenilor care dis- 
puneau de mijloace materiale şi care voiau o educație cît mai aleasă pentru 
odraslele lor. 

În autorizaţia dată, Eforia Şcoalelor spunea că în cadrul acestui insti- 
tut se vor preda limba română, franceză şi germană, precum şi „învățături 
care să fie în toată vremea conform cu sistemul şcoalelor publice, astfel 
încît şcolarii acestui pensionat să poată da examene, pînă la o clasă hotă- 
rîtă, dimpreună cu școlarii colegiului Sf. Sava“. 

Funcționarea institutului Pontbriant-Schewitz a început la 9 mai 1847 
într-o clădire de pe str. Colţei, fără să cunoaştem unde anume precis, după 
cum nu cunoaştem nici numărul și numele elevilor din anii şcolari 1847 şi 
1848, fiindcă actele și însemnările timpului, din cauza anumitor evenimente 
neprielnice, s-au pierdut. 

Prima informaţie publică de funcţionare a acestui institut o avem din 
anul 1848, cînd, prin gazeta oficială 138, cei doi profesori Paul [Raoul] şi 


* Raoul de Pontbriant (1811 —1896); a primit titlul de profesor definitiv în octombrie 
1843 şi a funcţionat ca profesor de limba franceză la Colegiul Naţional, iar mai apoi la liceul 
„Gh. Lazăr“, pină la ieşirea la pensie; autor al unui dicționar româno-francez (1862) şi a 
mai multor lucrări didactice; căsătorit cu Feonia (Teoni), fiica lui Şerban Grădişteanu şi 
sora mai mare a lui Constantin Grădișteanu (1830—1890), fost ministru. 

După tradiţie, Raoul de Pontbriand era urmașul vice-contelui Toussain-Marie 
Pontbriand (1776—1844) care, în tinereţe, a făcut parte din grupările chouanilor ce au 
luptat impotriva Republicii. “După Restauraţie a fost colonel în armata franceză șia 
participat în 1823 la expediţia din Spania. 

138 Idem, XII (1848), nr. 60, p. 240. 

Seviţ [Schewitz] aduc la cunoștința publicului că „deschid cursul învăţă- 
turilor în pansionatul“ lor, cu intenţia și dorința ca părinţii să vină să-și 
înscrie copiii. 

Pentru anul 1849 aflăm că numărul elevilor era de circa 100 (cum nu 
avea “nici un alt institut) şi printre aceștia amintim pe: Alexandru şi Con- 
stantin Racoviţă, Grigore şi George Lahovari, D. şi G. Geani, C. şi Sp. Pi- 
teşteanu, Ad. și Alf. Vaansanen, C. și N. Blaremberg, C. şi G. Brătianu, 
Al. Polizu, Al. Titeanu, A. Marcovici, Dumitru Butculescu, C. și G. Olă, 
nescu, Alexandru Raleti, N. Rudeanu, C. Gebauer, G. Movilă, Stelian Ia, 
tropol și alții din familiile: Banof, Bolintineanu, Budișteanu, Freiwald, 
Greceanu, Kirițescu, Lerescu,  Pencovici, Polizu, Prisiceanu, Trestianu, 
Urziceanu, Zisu etc. 

În primăvara anului 1850 cei doi asociaţi.se despart. R. de Pontbriant 
trece profesor la Colegiul Naţional, dar, în acelaşi an, la 25 aprilie, cere 
Eforiei Şcoalelor să deschidă singur un institut, ceea ce i se şi aprobă prin 
autorizaţia cu nr. 497 din 1850; nu cunoaștem însă existența acestui institut, 
poate că din diferite motive nici nu l-a întemeiat. 

A. Schewitz, rămas singur, nu se descurajează, ba din contra chiar 
înaintea lui Pontbriand, la 27 martie 1850, prin petiția înaintată Eforiei 
Şcoalelor roagă să i se dea o nouă autorizație (cu nr. 373 din 17 aprilie 
1850) pentru funcționarea institutului „numai subt a sa răspundere“ și să 
activeze pe baza aceleiași programe pe care el a înaintatuo cu trei ani mai 
înainte; în 1851, primește autorizaţia de a înfiinţa trei clase gimnaziale. 

La acea dată, după cum am văzut mai înainte în istoricul locurilor pe 
care au fost clădirile în care a funcţionat acest institut timp de un secol, 
Schewitz, fiind supus austriac, și neputind cumpăra avere imobilă pe numele 
lui, a făcut acest lucru prin intermediul lui Constantin Caramaliu care, 
desigur, a avut un beneficiu de pe urma acestui serviciu. Deci, de la 1851, 
A. Schewitz își mută institutul în casele cumpărate de el, care se aflau în 
mahalaua Batişte (fostă mai înainte mahalaua Enei), pe str. Scaune, la 
acea dată cu nr. 54, mai tirziu cu nr. 33 pînă la dărimare, în 1938. 

Clădirile acestea aveau o curte mare pentru joaca şi recreaţia elevilor 
şi erau mult mai încăpătoare decit prima unde a funcţionat, dar aveau 
nevoie de unele reparaţii şi transformări, care au fost făcute înainte de ince- 
perea cursurilor. 

Între 1851 şi 1854, în afară de clasele de curs primar, institutul a func- 
ionat cu două sau trei clase gimnaziale, după numărul elevilor înscriși, iar 
de la 1864 i ssa dat aprobare şi pentru clasa IV. 

Cu titlu de documentare prezentăm mai jos o serie de date în legă- 
tură cu numărul elevilor interni şi externi, retraşi sau eliminați, extrase din 
dările de seamă pe care, în general, toți conducătorii pensionatelor, la sfir- 
şitul fiecărui an şcolar, erau obligaţi să le trimită Eforiei Școalelor sau mai 
tirziu ministerului. 

Astfel, în 1850m]851 au fost 54 înscrişi (33 în clasele primare + 
21 în clasele gimnaziale), 39 interni + 15 externi; în afară de români: 5 
francezi, 3 germani, 2 sirbi şi un grec. 

În 1852, Eforia trimite institutului o nouă programă a claselor primare, 
“cu recomandaţia ca să introducă în materiile cl. IV şi istoria naturală. 

Dintruun raport al lui Schewitz se vede că pensionatele, în general, se 
luptă cu multe greutăţi, iar părinţii copiilor în loc să-i înțeleagă pe condu- 
cători şi săsi ajute în „nevoioasa lor întreprindere“ , îi deznădăjduiesc prin 
pretenţiile şi dorinţele lor. 

Spre sfirsitul anului școlar 1853—1854, Eforia face cunoscut tuturor 
şcolilor particulare că sint obligate ca la data examenelor, să trimită pe elevi 
la anumite şcoli, însoţiţi de un profesor care va consemna în catalogul săn 
notele obţinute de fiecare elev. 

În legătură cu această dispoziţie, care nu prea este comodă, Schewitz 
roagă Eforia să numească o comisie care să examineze elevii în localul pensio- 
natului său. Eforia răspunde că nu poate face nici o derogare de la punctul 
al III-lea al noilor instrucţiuni pentru pensionate și școli particulare. 

Pentru 7854—1855 nu cunoaştem situaţia, fiindcă actele de arhivă ne 
lipsesc, dar bănuim că în timpul Războiului Crimeii, cele trei ocupaţii mili- 
tare care au rechiziționat multe case din Bucureşti, au reţinut, pentru o anu- 
mită perioadă, și clădirea institutului. 

n 1856—1857 — 99 înscrişi, retrași 11, din care Nicu Zădărniceanu 
a plecat la Paris pentru continuarea studiilor, iar frații H. și B. Stolz la 
Dresda, pentru același motiv; Scarlat Slătineanu a fost eliminat pentru 
purtare rea. În altă ordine de idei, probabil la cerere, Schewitz explică 
notarea elevilor astfel: E = foarte bine, 1 = bine, 2 = binişor, 3 = rău. 

1858—1859 — 88 elevi înscrişi (71 interni + 17 externi). Începînd cu 
acest an, Eforia trimite o circulară in care spune că examenele de fine de 
an, precum şi împărțirea premiilor nu se poate face la sfirşitul lui iunie, 
așa cum s-a procedat pînă la acea dată, ci la începutul lunii iulie, fiindcă 
profesorii Eforiei sint ocupați cu examenele lor. 

În acest an, Pretoria, revizor școlar care a inspectat pensionatele din 
Bucureşti, spune în raportul său că institutul Schewitz s-a distins prin bună 
învăţătură, disciplină şi ordine. 

1859—1860 — 88 elevi înscrişi, 19 retrași, 69 au urmat cursurile regulat 
(59 interni + 10 externi). Din cei retrași 6 elevi din cl. II gimnazială se 
pregătesc să dea examen şi să treacă în cl. IV la Colegiu; 2 retrași din 
cauză de boală; Scarlat Iarca a plecat la studii la Paris, altul asemenea 
în Germania, iar Leopold Buchner, la altă școală, pentru a învăţa comerţul. 
Alexandru Polizu și Iancu Cărpinișanu au fost eliminaţi pentru rea purtare 
şi lene la învățătură; lancu Duca a plecat la părinţi în Moldova. 

În cursul acestui an școlar, în afară de director, institutul a avut urmă 
torii profesori: Louis Chardon, Louis Villard, Rodolphe Devenoge, V. Pro- 
haska, A. Remy, Vasile Stilescu, I. Mihăescu, D. Ionescu și Unverdorben- 


La examenul de sfirșit de an profesorii delegați de Eforie au fost: 
Riureanu, Marsillac şi Colonade. ` 


În raportul de sfirşit de an școlar, Schewitz atrage atenția Eforiei că 
nu este bine să se dea aprobări ca elevii ce au terminat cl. II gimnazială 
să sară cl. III-a şi să li se admită să intre în cl. IV a Colegiului Naţional. 
„O asemenea degradare în învățătură părindu-mi-să vătămătoare pentru 
tinerime, socotesc drept datorie de a o face cunoscută, spre a se putea 
lua cuvenitele măsuri, dacă se vor găsi de trebuință“. 

1860—1861 — 80 elevi înscrişi (31 în clasele gimnaziale + 49 în cele 
elementare); dintre elevi amintim pe: loan şi Iorgu Cincu, Gărdescu Vasile, 
Perticari Iancu şi Tell Ştefan. 

Din raportul înaintat de profesorii Colegiului care au inspectat insti- 
tutul şi au participat la examenele de sfirşit de an, extragem următoarele 
pasaje: „Profesorii, în număr de 11, sînt cunoscuţi onor ministru ca unii 
care ştiu să insufle în inimile şcolarilor amorul moralei şi respectul ca să 
inflorească tot ce este util şi frumos în societate“. 

Directorul cu „paternă severitate“ nu dă posibilitatea să se introducă 
nimic rău în morala și educaţia elevilor. În ceea ce privește premiile, ele se 
dau, cu toată seriozitatea, numai celor ce cu adevărat le merită, bineînţeles 
cu cuvinte de laudă şi nu în „forme pompoase care farmecă de multe oçi 
vanitatea unor părinţi“. 

Sg mai spune apoi că „cine ştie că rădăcina instrucţiunii este amară şi 
fructul ei foarte dulce, poate confirma că acest institut prosperă (s.n.), părinţii 
copiilor, părinţii notabililor şi unii profesori de la Colegiu care au partici- 
pat au rămas prea mulţumiţi“. 

1862—1863 — 95 elevi înscrişi (69 interni + 26 externi). Ca profesori 
noi, amintim pe E. Guillaume, O. Engelbrecht, D. Bădilescu, I. Păucescu 
şi D. Sardellis pentru limba greacă. Printre elevii din acel an amintim pe: 
Aslan Nicolae, Orăscu Constantin și Simion, Drexler Iosif, Perticari Dimi- 
trie, Iancu şi Iorgu, Vartha Alexandru, Gustav Ritz, Trenck Alfred și Mauri- 
țiu (fiii pictorului Trenck, profesor de desen geometric şi artistic în institut), 
Hartel Alexandru și Arthur (fiii cunoscutului arhitect), Costaforu Constantin. 

La examenul de sfirșit de an, din partea ministerului au participat 
profesorii Vasile Stilescu și Em. Baloglu, iar la împărţirea premiilor şi profe- 
sorul I. Strat, membru al Consiliului superior al Ministerului Instrucțiunii. 

Tot în acest an, profesorii Const. D. Aricescu şi A. Borănescu care au 
inspectat institutul raportează ministerului că: de 10 ani de cînd Schewitz 
a cumpărat clădirea în care funcţionează școala, elevii nu se mai îmbolnă- 
vesc, decit foarte rar; hrana e bună, încît chiar mamele copiilor nu i-ar 
putea îngriji așa, sau mai bine; lecţiile şi răspunsurile în limba franceză 
sint remarcabile, la celelalte materii, bune; disciplina este bună şi ar fi de 
dorit ca şi în celelalte pensionate să fie la fel. 

1863—1864 — 91 elevi înscriși, 10 retrași = 81 (64 interni + 17 externi). 
„Ca profesori noi, amintim pe: Mattey, Vulliet, Andensamer, Orlofsky Antoine, 
Piteşteanu şi pentru limba greacă, alături de D. Sardellis, şi Demezos 
Zamtos. 

În 1864—1865 din cei 31 elevi ai gimnaziului (27 interni + 4 externi), 
„amintim: Arion Alexandru, Budişteanu Iancu, Costaforu Constantin, Hiotu 
Alexandru, Saalmen Wilhelm, Tocilescu Alexandru şi Dimitrie, Waremberg 
„Scarlat, Barbu Bellu gi cinci elevi diferiți cu numele de famili Perticari. 

La examenul de fine de an, August Treboniu Laurian numește ca asis- 
tenţi pe profesorii: G. Hill, S. Marcovici şi A. Borănescu. 

1865—1866. S. Marcovici şi G. Hill sint delegați de minister pentru 
a asista la examenul de sfîrşit de an și la împărţirea premiilor. 

La întrebarea ministerului, Schewitz răspunde că profesorii regulați 
primesc salariu şi pe vară, iar cei extraordinari numai în timpul cursurilor, 

În 1867—1868 sînt numai 67 elevi (51 interni + 16 externi); delegat 
la examene profesorul I. Dragomir, iar dintre elevi amintim: Alexandru, 
Iorgu şi Mitică Hagi Tudorache, Momiceanu Iancu. 

În 7868—1869, din partea ministerului, profesorul Vasile Stilescu asis- 
„tă la examene şi împărţirea premiilor. Dintre elevi amintim pe: Golescu 
Grigore, Chardon Constantin, Băicoianu Constantin, Brăiloiu Constantin, 
Burchi Constantin, Burelli Iorgu, Hempel Alexandru, Vernescu Iancu. 

Pe anii școlari 1869—1873 nu cunoaștem situaţia, din lipsă de docu- 
mentare; în 1875 împărţirea premiilor se face „fără ceremonie“. 

Din anii 7875—1890 amintim numele elevilor: Negulici Mihai, Bilciu- 
„rescu Victor, Cuţarida Mişu, Grădișteanu Emanoil, Marghiloman Alexandru, 

Herișescu Alexandru, Ovessa Aurel, fraţii Ernest şi Oscar Obedeanu, Bălă- 
ceanu Constantin, Adamescu Gheorghe, Leyvraz Louis, Nicu Metz, "Buteu- 
lescu Nicolae, Dărăscu Ion şi Vasile, Lecca Haralamb, Al. Tzigara- Samucaş, 
Villacrosse Al., Livescu Ion (Jean), Diamandescu C., 'Orghidan Constantin, 
Slătineanu I., Ioan D. Ghica, Brătianu Constantin, August Desantis, Olă- 
nescu G., Halberstadt G. şi I. Paladi, G. Meitani, C. Amiras, Jean Dalles, 
Mihai Saligny, George Cair, Constantin Bolomey, Mauriciu şi Sigmund 
Prager, Anton Capşa, Blaremberg Ion, Florence Thierrin (fiica directorului, 
viitoarea soție a academicianului prof. Gh. Țițeica). 

Din rapoartele prof. C. D. Aricescu delegat de minister să inspecteze 
şcoala între 1880 şi 1883 extragem că: sălile de clasă sînt spațioase și lumi- 
noase, dotate cu tot mobilierul necesar; mincarea bună, serviciul curat, apa 
filtrată; peste tot ordine, curăţenie, disciplină; într-o sală de culcare găseşte 
prea mulţi elevi; la examinare elevii dau răspunsuri satisfăcătoare. 

Ne oprim aici cu datele statistice şi referințele asupra învățămîntului, 
care au fost numai exemplificări, fiindcă, în continuare, activitatea institu- 
tului se desfășoară în mod normal, în afară de perioadele primului şi celui 
de al doilea război mondial. 

Institutul s-a condus, în interior, conform unui regulament alcătuit. 
după instrucţiunile Eforiei și mai apoi ale ministerului, dar completat de 
Schewitz-Thierrin după necesităţile și felul pedagogic cum înțelegeau ei cu 
învățămîntul și educaţia elevilor să se desfăşoare în cele mai bune condiţii. 

În acest regulament se arată datoriile ce aveau profesorii şi peda- 
gogii care erau angajaţi la acest institut, precum şi datoriile şcolarilor şi pe- 
depsele care se aplicau celor care nu învățau cum trebuie, sau se abăteau 
de la disciplina cerută. 


În perioada 1847—1900 o bună parte din profesori şi pedagogi erau 
interni (cu salariu, casă, masă) avînd în atribuţia lor atît profesoratul, medi- 
taţia cit şi supravegherea elevilor în timpul meselor, la culcare și sculare, 
Ja joacă şi la toate manifestările lor. 

Profesorii aveau următoarele obligaţii: a veni cu regularitate și exac- 
titate la cursuri; a parcurge în mod metodic materia ce predau, conform 
programei școlare publice; a face cit mai multe exerciţii practice asupra 
studiului ce predau; a da lucrări de control (teze) şi extemporale din lecţia 
zilei; a înainta directorului liste de notele obţinute de elevi, la sfirșitul fie- 
căror două luni; a anunța pe director cînd nu pot veni la școală din cauză 
de boală, sau altă situaţie, spre a se lua măsurile cuvenite, punîndu-se înlo- 
cuitor, pentru ca elevii să nu rămînă niciodată singuri. 


Obligaţiile profesorilor-pedagogi: a lua masa împreună cu elevii și 
a-i corecta în ţinuta lor; a însoţi pe şcolari în timpul plimbărilor făcute în 
afară din școală; a da explicaţii la întrebările şi subiectele cerute de elevi; 
atunci cînd sint liberi, au obligaţia a se înapoja în institut cel mult la 10 
seara, afară de cazuri speciale, făcînd mai dinainte cunoscut directorului. 

Pedagogu} de serviciu, pe 24 de ore, avea toată responsabilitatea acti- 
vităţii în acest interval. 


La articolul 21 din regulament, pe lingă alte pedepse aplicate elevilor 
(observaţii între patru ochi, în fața colegilor, ţinut în picioare sau genunchi, 
scrierea unui verb sau text de un anumit număr de ori), se prevedea că elevul 
care nu şi-a făcut datoria la învățătură în cursul săptăminii, era oprit de a 
ieși din internat duminica sau sărbătorile. La fel erau pedepsiţi și cei care 
au avut o conduită necorespunzătoare. 


www.dacoromanica.ro 


56 DIN BUCUREŞTII DE IERI 


Acei elevi care aveau voie a se duce la părinți sau rude, primeau un mic 
bilețel, tipărit, pe care scria anul, luna, ziua și durata, pină seara, și era 
semnat și dat chiar de directorul institutului. 

Pentru aceasta profesorii făceau, în fiecare simbătă sau ajun de săr- 
hătoare, liste unde erau trecuţi toţi elevii, din fiecare clasă, care erau pe- 
„depsiţi. Elevii interni nu aveau voie să iasă din institut, iar cei externi tre- 
buiau să vină la școală. De asemenea și profesorul respectiv, care a pedepsit 
un elev, trebuia să vină la şcoală, pentru un anumit timp, şi să asculte pe 
elevul pedepsit. Şi dacă ştia lecţia i să dădea voie să iasă din institut, iar 
dacă nu ştia, elevul răminea pedepsit toată ziua. 

În altă ordine de idei, nu le era permis elevilor de a vorbi altă limbă, 
mai ales în recreaţie, decît numai franţuzeşte. Directorul FI. Thierrin și soţia 
sa, care şi ea era profesoară, de la fereastra cancelariei priveau jocul elevilor 
din curte, în timpul recreaţiilor, şi cînd auzeau că vorbesc românește, stri- 
gau: „Parlez français“. Profesorii-pedagogi supravegheau și ei, permanent, 
conversaţia copiilor, 

În felul acesta, elevii când terminau cursul primar şi cu atît mai mult 
i cel gimnazial, ştiau vorbi limba franceză, alţii și limba germană. 

Așa se învăţa carte pe vremuri în acest institut, iar graţie acestei dis- 
cipline şi a unei munci serioase din partea tuturor, a putut această şcoală 
particulară, fără nici un ajutor material din partea statului, să funcționeze 
timp de o sută de ani. 

Antoniu Schewitz se deosebea de ceilalți conducători de pensionate. 
De multe ori el nu se rezuma strict protocolar în a răspunde că a primit 
sau nu anumite adrese, regulamente, instrucţii, programe etc. trimise de 
Eforia Școalelor. Cînd socotește că este cazul, fiind bune, le laudă, sau cînd 
le găsește nepotrivite, le critică, le comentează şi-şi spune punctul său de 
vedere. Aşa, în iulie 1851, în urma noilor instrucţii primite, el răspunde prin- 
tr-o lungă scrisoare * în care, în primul rînd, mulțumește Eforiei care a exclus 
„inutilul“ din ceea ce s-a făcut în învăţămînt pînă la acea dată. Dar nu este 
de acord cu Eforia care și-a însușit anumite puncte de vedere ale părinţilor 
ce au pretenţia ca pensionatele să aibă mai multă grijă de sănătatea copiilor 
cînd ei, părinţii, nu manifestă aproape nimic în acest sens. Și apoi ceea ce 
poate face Eforia sau părinţii, nu pot face pensionatele. 

„În adevăr n-ar fi posibil, cu toate precauţiunile de a-i feri de pericole 
în ceea ce priveşte sănătatea delicată a copiilor, din cauza intemperiilor 
şi mai cu seamă în timpul sezonului friguros. Ori a ne însărcina cu responsa- 
bilitatea (3.n.) sănătăţii elevilor este a ne impune o sarcină prea grea“ 1%, 

În concluzia răspunsului său, A. Schewitz cere ca pensionatul condus 
de el să fie considerat, oarecum oficial, o şcoală particulară preparatoare 
pentru clasele I—IV a Eforiei Şcoalelor, unde în afară de materiile obliga- 
torii, conform instrucţiunilor, elevii să înveţe „limbile străine cerute impe- 
vios de toți părinții copiilor“. 

Şi, spune el „pentru a se avea siguranța că nu speculez timpul elevilor 
care îmi sint încredinţaţi, onorabila Eforie va face controlul pe care îl va 
judeca necesar, sigură fiind că voi ști să răspund vederilor şi aşteptărilor sale, 
prin ajutorul unei experienţe câştigate în educaţia şi învățătura copiilor timp 





* Toate adresele și rapoartele lui sînt scrise în limba franceză, într-o frumoasă cali- 


grafie. 
139 Arh. St. Buc., Ministerul Instrucțiunii, dosar 2002/1851 şi 1570/1851 (textul este 


scris în limba franceză). 

de atiţia ani, din care 16 au fost consacrați tinereței in Valahia“. Deci, după 
cum se vede din această informaţie, Schewitz nu venise în ţară în 1847 cind 
a întemeiat institutul, ci în 1835 de la care dată a inceput, probabil, să pre- 
dea lecţii de limba franceză și de cultură generală in casele oamenilor bogați. 

Într-un alt raport din anul următor, la 3 iunie 1852, el spune: „După 


ce am reflectat adinc la instrucţiunile trimise conducătorilor de instituţii 
(pensionate], iată consideraţiile pe care imi iau libertatea de a le supune ju- 
decăţii onorabilei Eforii de la care au pornit. 

Anumite articole ale ziselor instrucţii sînt de natură a face să inceteze 
întreprinderea acestui gen, cu care m-am însărcinat la o epocă cînd între- 
ținerea unui pensionat era infinit mai puţin împovărătoare ca azi. Astfel, 
mărturisesc că dacă din amor propriu, dăunător intereselor mele, nu m-am 
lăsat antrenat la sacrificii mai prejos de mijloacele unui particular, neajutat 
de guvern *, dijicultăţile deprimante care au rezultat nu mă vor face să ezit 
un moment de a renunța la această întreprindere ingrată. Însă consideraţiunea 
intereselor mele, serios angajate, se opun. 


Întreprinderea mea a fost de utilitate publică şi nu una de speculație 
Cu toate acestea și cu toate eforturile mele de a mă face agreabil pe lingă 
autoritatea instrucţiunei, văd reapărind, fără încetare, dificultăţi pe care 
le ignorează acei care conduc instituţiile guvernului şi cărora aceeași rațiune, 
ar trebui să facă să li se impună măsurile guvernamentale mai direct decit 
particularilor“. 

În altă ordine de idei, nu este mulțumit fiindcă i s-a cerut să rapor- 
teze săptăminal situaţia la învăţătură şi conduită a elevilor, dar acest fapt 
este destul de greu şi i-ar trebui să aibă o adevărată cancelarie care să se 
ocupe numai cu această activitate. Propune să se facă această situaţie lunar 
şi să se predea trimestrial Eforiei, fiindcă direcţia institutului are toată grija 
ca procesul iînvăţămintului să se desfășoare in cele mai bune condiţii. 

Cu toate punctele lui de vedere diferite de cele ale Eforiei, totuși, la 
sfîrşitul referatului, el spune că se simte fericit că pină la acea dată, nu a 
dat „naştere la nemulțumiri, nici la autoritatea care este chemată a mă con- 
trola, nici părinţilor pe care îi înlocuiesc pe lingă copiii lor. Sper că încercind 
să practic vederile și sistemul onorabilei Eforii, voi ajunge cel puţin să coo- 
perez liniştit şi fără piedici a face să meargă tineretul pe calea trasată 'de 
guvern“. 

În primii ani de funcţionare, A. Schewitz a avut de întimpinat multe 
greutăţi materiale (chirie, lemne, hrană pentru elevii interni, salariile pro- 
fesorilor și ale personalului de serviciu), cu atit mai mult că unii din părinţii 
elevilor nu plăteau la timp taxele ce erau obligaţi. Ba alţii uitau cu totul 
de această îndatorire, aşa că Schewitz, de multe ori, a reclamat și a cerut 
concursul Eforiei Școalelor, iar cind nici această instituţie tutelară n-a putut 
să i-l dea, reclamaţiile sale au fost înaintate chiar domnului. 

Şi tot în perioada de început a mai întimpinat o concurenţă serioasă 
din partea institutului de sub conducerea lui Leopold Monty**, care-și avea 


sediul în casele vistieresei Catinca. 


* Unele pensionate au fost ajutate datorită recomandărilor, unor persoane marcante. 

** Leopold Monty, datorită soţiei care era grav bolnavă, consultată de două perso- 
nalități medicale din Paris (dr. Phormion şi prof. Velpeau), el însuşi suferind de o bronșită 
cronică constatată de dr. Carol Davila care-i dă și certificat în acest sens, părăseşt 
țara în vara anului 1853, plecînd în Franţa, după ce mai înainte adresează o scrisoare de 
regret către P. E. Poujade (1813—1885), consulul general al Franţei în Țara Româ- 
nească (1849—1854). 


www.dacoromanica.ro 


58 DIN BUCUREȘTII DE IERI 


Cu multă trudă şi perseverență însă a trecut peste toate greutățile, 
făcînd ca reputația şcolii ce conducea să crească de la an la an. Ba mai 
mult, dovedind calităţi pedagogice şi deosebită pricepere în materie de învă- 
ţămînt, Ministerul Instrucțiunii l-a invitat să ia direcţia liceului „Sf. Sava“. 
Modestia caracteristică a oamenilor de muncă, precum şi faptul că el își fixase 
un ideal aparte din institutul lui, l-a făcut să nu primească această sarcină. 

De multe ori Eforia Şcoalelor şi Ministerul Instrucțiunii au făcut apel 
la priceperea lui cind a fost nevoie să se facă noi regulamente şi instruc- 
ţiuni pentru şcolile publice și particulare. Pe unul din manuscrisele care mai 
dăinuia pină prin 1950, dar care s-a pierdut, se vedeau adnotările dr. Apostol 
Arsaki care, după Petrache Poenaru, a fost un factor de seamă al învăță- 
mintului la noi în ţară. 

Dar Schewitz n-a activat numai pe plan şcolar ci şi în ziaristică, publi- 
cînd în revistele franceze și germane articole politice şi literare în legătură 
cu ţara noastră, „pe care o iubea cu convingerea omului de ştiinţă, atașat 
şi legat de pămintul ce-l hrănea“. 

În jurul vîrstei de 55 ani, forța fizică îl cam lasă și mai ales o boală 
de ochi (cataractă) îl împiedică să-și continuie activitatea în mod normal. 
De aceea, în 1872, îşi aduce un colaborator elveţian pe Florentin Thierrin *, 
tinăr absolvent al Şcolii normale din Fribourg. 

FI. Thierrin, născut în comuna Surpierre, cantonul Fribourg (Elveţia), 
absolvise cu diplomă, Școala normală în 1869 şi funcţionase ca institutor 
în Fribourg în anii școlari 1870—1871 şi 1871—1872. Chemat în Bucureşti 
ca profesor intern a funcţionat în această calitate pînă în 1875 cînd este 
numit și subdirector al institutului, luînd în sarcina sa toată administraţia 
şcolii, fiindcă Schewitz în 1876 a fost obligat să se ducă la Viena să se ope- 
reze la ochi. Cu toate că operaţia a fost reușită, trupul lui slăbit nu a mai 
rezistat mult și la 6 august 1879 încetează din viață la Karlsbad, unde se 
dusese să-şi facă un tratament balnear. 

Mai tirziu, rămășițele lui pămînteşti au fost aduse în ţară și, după cum 
arată informaţiile publicate în ziare, la 4 mai 1888, reînhumate la cimitirul 
Bellu, pe aleea principală, în stinga, în apropiere de cavoul unde tinăra și 
talentata Iulia Hasdeu doarme în eternitate. 


*  Schewitz, nelăsind urmaş direct, pentru scurtă vreme urmează la con- 
ducerea şcolii soția sa, Maria (1813—1896), dar administraţia efectivă o 
avea 'Thierrin. 

În urma inspecției din luna mai 1880, profesorul C. D. Aricescu atrage 
atenţia doamnei Maria Schewitz că institutul de băieţi trebuie să aibă con- 
ducător un bărbat. „Prin urmare va desemna pe bărbatul de încredere care 
va dirija institutul acesta“ şi va comunica ministerului persoana aleasă. 
În urma înţelegerii pe care a avut-o cu doamna Schewitzşi cu aprobarea 
Ministerului Instrucțiunii Publice și cultelor, Fl. Thierrin a fost numit director 
prin adresa nr. 6130 din 13 iunie 1880. 

Căsătorindu-se în aceeași vară şi propunindu-și să rămină definitiv 
în ţară, din septembrie 1880 preia întreaga conducere a institutului pecare 


* Florentin Thierrin (& decembrie 1849—7 iunie 1907); a fost căsătorit cu Fanny 
Champetier, fiica lui Frangois-Daniel Champetier şi Adele (n. Botteaux). Soții Thierrin 
au avut doi copii: pe Florence (n. august 1882 —1965), căsătorită în 4 iulie 1904 cu profesorul 
universitar şi academician Gh. Ţiţeica (1873—1939) şi pe Gabriel (1885—1962), căsătorit 
cu Madeleine Poenaru, avind o singură fiică Simona-Roxana (Monica). 

Din căsătoria prof. Gh. Țiţeica au rezultat trei copii: Radu (1905), Gabriela (1907) 
si Șerban (1908), toţi trei profesori universitari, ultimul şi membru al Academiei Române. 

a continuat-o cu multă pricepere şi demnitate. Datorită calităţilor sale de 
înstruit profesor şi bun pedagog, avind şi o experienţă bogată pe care și-o 
însuşire în timpul colaborării cu Schewitz, Thierrin a avut posibilitatea să 
facă din acest institut particular unul din cele mai renumite din Capitală, 
care, din an în an era mai căutat și avea un număr mare de elevi. 


În 1895, Fl. Thierrin a renovat localul vechi, iar în locul micilor ate- 
ranse din partea dreaptă a curții, a ridicat o clădire mare, cu etaj, ce cu- 
prindea săli de clasă, dormitoare, sală de mese, sală de gimnastică, baie, 
piscină, în care procesul de învățămint s-a desfășurat și mai bine decit în 
trecut. 


În urma unor inspecții și statistici s-a publicat un tablou 140 compa- 
rativ al rezultatului pe anii şcolari 1900—1901 şi 1901—1902, din care se 
vede că institutul condus de FI. Thierrin ocupă primul loc, cu procentul 
cel mai mare de promovați. 


La împlinirea a 30 de ani (1872—1902) de activitate didactică și direc- 
torat a lui Florentin Thierrin, cadrele didactice ale institutului, elevii, precum 
şi diferite persoane și foști elevi au sărbătorit acest eveniment printr-o fru- 
moasă manifestare, cu program artistic, în care s-au scos în evidenţă meri- 
tele celui sărbătorit. 


Cu acea ocazie un grup de elevi, pricepuţi la o versificaţie ușoară, au 
întocmit un lung poem, de 11 strofe a 8 versuri fiecare, în care s-a arătat 
întreaga activitate a lui FI. Thierrin de la sosirea lui în ţară și pină la acea 
dată, succesele avute în activitatea lui pedagogică și administrativă, precum 
şi bunătatea lui părintească față de elevi. Soţia lui, profesoară și ea, i-a fost 
o colaboratoare ideală. 

Fără ca nimeni să aibă pretenţia că acest poem şcolăresc are vreo va- 
loare poetică, ci numai o versificaţie elementară, din cuprinsul lui se vede 
dragostea și admiraţia față de sărbătorit. Ca o curiozitate reproducem două 
sb-rofe: 


„Scris a fost în cartea soartei ca această sărbătoare 
Dată'n dragostea și cinstea directorului iubit, 

Care ani treizeci d-a rindul, cu iubire şi răbdare, 
Pentru sfinta'nvăţătură ca apostol a muncit, 

Să se dea în luna asta, luna florilor, în care 

Peste tot e sărbătoare, peste tot e ca un rai, 

Cum e rai de fericire și măreață sărbătoare 

Pentru noi această dulce și frumoasă zi de mai!“ 
„Și întreaga sa avere, cit ea fuse mică, mare, 
Pentru scopuri culturale folosit-a ne'ncetat 

Și lumina 'nvăţăturei cea în veci înălțătoare 

Ani treizeci cu bărbăţie la elevi a'mprăștiat... 
Demn urmaș lui Pestalozzi, pedagogul cel mai mare, 
Ca și dinsul omul știnţii și cu dinsul consingean, 

A luptat și luptă'ntr-una, spre a ţării luminare 
Necruţindu-se pe sine, neuitindu-se la ban...“ 


Tot atunci, în anul 1902, i s-a conferit medalia „Bene Merenti cl. 1“, 
iar în anul următor, 1903, prin participarea ca expozant în cadrul „Asocia- 





240 „Monitorul oficial“ din 9 februarie 1902. 

țiunei române pentru înaintarea şi răspindirea ştiinţelor“, a primit două 
medalii, una de aur și alta de colaborator. 

După încetarea din viață“, la o virstă timpurie, a profesorului Fl. Thier- 
rin, conducerea institutului a fost preluată (din 1906) de fiul său Gabriel 
Thierrin care a căutat să urmeze linia bună trasată de tatăl său. Cursurile 
au continuat cu regularitate pînă în 1916, cînd, din cauza războiului, şcoala 
a fost transformată în spital, iar în timpul ocupaţiei militare străine (1916— 
1917) clădirile au fost ocupate de centrala austriacă a cazărmilor din Ro- 
mânia. 

n toată această perioadă (1916—1917), cursurile, reduse ca număr 
de elevi și profesori (au funcţionat numai două clase de gimnaziu), au con- 
tinuat să se ţină în casele din str. Dionisie Lupu nr. 22, proprietatea profe- 
sorului Gh. iţeica, ginere şi cumnat al familiei Thierrin. 

După terminarea primului război mondial, activitatea institutului s-a 
mutat în vechiul local şi cursurile au început să funcționeze cu regularitate 
cu 4 clase primare şi 3 clase gimnaziale. Astfel, în anul școlar 1918—1919, 
au urmat cursurile 91 elevi (29 curs gimnazial + 62 curs primar); 1919— 
1920, 196 elevi (78 gimnaziu + 118 primar); 4920—1921, 247 elevi (106 
gimnaziu + 141 primar); 1921—1922, 285 elevi (124 gimnaziu + 161 pri- 
mar): 1922—1923, 295 elevi (141 gimnaziu + 154 primar). 

Începînd cu anul 1930 numărul elevilor de curs primar a scăzut, iar 
în 1939 clasele primare au fost suprimate, în schimb în 1932 s-a înființat 
cl. V de liceu şi în anii următori şi clasele VI—VIII, devenind liceu etatizat, 
din care prima serie de elevi şi-au dat bacalaureatul în iunie 1940, iar a doua 
în octombrie același an. 

În ceea ce priveşte taxele, de la jumătatea secolului trecut pină aproape 
în preajma primului război mondial, ele au fost plătite în monedă aur care, 
după cum am văzut la alte școli particulare, varia între 50—70 galbeni anual, 
la care, desigur, -se adăuga îmbrăcămintea şi lenjeria necesară. Deducem că 
şi la institutul Schewitz era cam la fel. Cind însă moneda de aur (galbenii) 
n-au mai circulat, taxele s-au plătit în monedă de argint sau bancnote și 
au variat în raport cu timpul. Astfel, dintr-un prospect tipărit, constatăm 
că, în anul școlar 1931—1932, taxele pentru elevii de curs primar, în ra- 
port cu clasa, erau între 7—8 500 lei pentru externi, 12—14 000 lei pentru 
semiinterni și 24— 28 000 lei pentru interni. Pentru elevii claselor liceale 10— 
12 500 ler pentru externi, 17—18 000 lei pentru semiinterni și 35 —36 000 lei 
pentru interni. La taxele de mai sus, pentru elevii interni se adăuga un întreg 
inventar: lenjerie de corp, saltea, plapumă, perne, cearceafuri, ghete, galoşi, 
papuci, costum de gimnastică și uniformă după modelul hotărit de minister, 
în total circa 72 articole. 

Rugămintea era ca părinţii să însemneze cu arnici, înainte de predare, 
hainele şi rufele copiilor, cu numărul ce se va indica de institut. 

În mai 1932, cu ocazia implinirii a 85 de ani de activitate a institu- 
tului, a avut loc o mare serbare care s-a desfășurat în sala de festivități 
şi în curtea institutului. La această aniversare au luat parte: reprezentantul 
ministerului, directorul general al învățămîntului particular, directori de 
instituţii, diferite personalităţi, foşti profesori şi elevi, corpul didactic și 
elevii şcolii din acel an, părinţii copiilor. 

Au rostit cuvintări ocazionale: profesorul universitar şi academician 
Nae Popescu, secretar general al Ministerului Instrucțiunii și Cultelor, Petre 


* A fost înmormîntat la Cimitirul Catolic de pe Şoseaua Giurgiului. 

Girboviceanu, directorul Școlii Normale, inginerul Constantin Orghidan şi 
profesorul Al. Tzigara-Samurcaş, ca foşti elevi, cu o jumătate de veac în 
urmă, au depănat frumoase și duioase amintiri, lăudind activitatea fostului 
director Fl. Thierrin şi a unor profesori pe care i-au avut; Constantin C. 
Văleanu care fusese 40 de ani profesor în acest institut, ca şi profesorul 
Augustin Pletosu, au menționat activitatea fostului director, a profesorilor 
I. Baboianu-Droe și Petre Feşteu și au arătat, cu mîndrie, că unii din foştii 
elevi ai pensionatului au ajuns personalități de seamă în diferite domenii de 
activitate, dintre care erau prezenţi: Gabriel Sudan și George Meitani pro- 
fesori universitari, Roger Bolomey şi Henri Doneaud renumiţi arhitecţi, 
R. Bossy consilier la Curtea de Casaţie etc. Printre cei prezenţi au fost și 
amiral Coandă, prof. Gh. Adamescu şi Augustin Callian, directorul general 
al învățămîntului particular; de asemenea și Hercule Fulga care fusese elev 
cu 60 ani în urmă. 

Ion (Jean) Mitilineu, ministru plenipotenţiar, fost elev al institutului, 
care a prezidat aniversarea a spus că elevii de altădată, datorită cunoştin- 
telor serioase primite în această școală, și-au atras admiraţia profesorilor 
de la diferite licee și facultăţi din ţară, precum și a celor de la liceul „Louis 
e Grand“ din Paris, fiind daţi ca exemplu colegilor lor francezi. 


În încheiere a luat cuvintul Gabriel Thierrin care a arătat că din 1906, 
de cînd a luat conducerea institutului, a primit un ajutor preţios din partea 
tuturor colaboratorilor săi şi în special a fost ajutat de priceperea pedago- 
gică şi de sfaturile pline de înţelepciune ale profesorului G. G. Longinescu, 
fost director de studii, căruia îi exprimă cea mai caldă recunoștință. 

Evenimentul s-a bucurat de atenţia presei. Ziarele Universul, Dimineaţa, 
Curentul şi Lupta au publicat frumoase dări de seamă, iar prof. G. G. Lon- 
ginescu, în revista „Natura“, a scris cuvinte de laudă la adresa directorului 
Gabriel Thierrin. De asemenea, fostul elev din seria 1896—1899 Rene Gh. 
Brasey, care la acea dată era profesor la liceul „C. Diaconovici-Loga“ din 
Timișoara, a publicat articolul „La o aniversare“ în Universul din 22 mai 
1932. 

Și tot în legătură cu amintirile foștilor elevi, este cazul să menţionăm 
că fostul elev Ion (Jean) Livescu (1873—1944), devenit actor de seamă al 
Teatrului Naţional și publicist cu o bogată activitate, în volumul său de 
amintiri spune că dintre foştii profesori nu uită pe Petre Feşteu care preda 
latina şi româna şi care era „cel mai temut dintre dascălii institutului“ 141, 

Elevii, pe vremea copilăriei lui, adică acum o sută de ani, vara erau 
îmbrăcaţi cu pantaloni scurţi, haină de marinar, cu guler alb şi cravată, iar 
in restul anului cu o frumoasă uniformă, cu nasturi bombaţi, metalici. 


Examenele, repetițiile şi serbările de sfirșit de an se făceau în dormi- 
torul cel mare unde și el, prin 1881, a recitat o fabulă din La Fontaine și 
un prolog dintr-o mică piesă de teatru. 


Își aducea aminte de baba Ana care striga liba, liba ca să-și adune 
giștele speriate de elevii care, atunci cind suna clopoţelul, fugeau, grăbindu-se 
să intre în clase. Nu uita nici turcul de la poartă care le vindea corăbioare și 
smochine zaharate înşirate pe băț. 

Mai tîrziu, în 1938, clădirea cu întinsa proprietate a institutului „Sche- 
witz-Thierrin“ a fost vindută liceului „Regina Maria“ pentru a-și mări lo- 
calul. Cu această ocazie, fostul elev, dintr-o serie mai veche, Alexandru Bil- 





141 Jon Livescu, Amintiri și scrieri despre teatru, Bucureşti, 1967, p. 7. 

ciurescu a publicat un articol 142 în care, cu multă nostalgie, a amintit citeva 
aduceri aminte despre directorul şi profesorii de la care a învăţat carte, pre- 
cizie, ordine şi bunele maniere. El a spus că şcoala de veche tradiţie în locul 
căreia se va construi o altă clădire, odată cu dispariţia ei duce în uitare 
„intreaga poezie a copilăriei ce răsare din negura vremii, poezie ce cuprinde 
în formula ei magică timpul apus ce nu se va reîntoarce pentru nimeni ni- 
ciodată“. De la această dată pină în 1948, activitatea şcolii a continuat în 
localuri improprii. 

În iulie 1938 a fost închiriat cu 400 000 lei, la valoarea banilor de atunci, 
localul din str. Basarabiei nr. 12 (actualmente str. Occidentului) unde, fără 
internat încă din 1942, a funcţionat pînă în vara anului 1944, cind clădirea 
a fost distrusă de bombardamentul trupelor inamice. De aici a trebuit să 
se mute în str. Sfinţii Apostoli nr. 10, în casele preotului Gildău unde a 
funcţionat pînă în vara anului 1948, cind şi-a încetat definitiv activitatea. 


Nu trebuie să uităm şi sintem datori să amintim că, pentru activitatea 
meritorie a acestui institut de învățămînt în care au fost pregătiți peste 12 000 
elevi, dintre care unii au ajuns personalităţi de seamă în viaţa culturală 
şi politică a ţării, în anul 1947 s-a sărbătorit un secol de existenţă printr-o 
frumoasă serbare în cadrul căreia au luat cuvintul foşti elevi şi profesori 
depănind amintiri duioase şi interesante aduceri aminte; de asemenea s-au 
publicat cîteva articole * în presa timpului. 


* 


În concluzie putem spune că lunga existență şi reputaţie de care s-a 
bucurat institutul, în afară de muncă şi pricepere pedagogică din partea 
întregului corp didactic, a fost și deviza după care s-au condus tot timpul 
A. Schewitz şi cei doi Thierrin, adică: o învățătură serioasă, o educaţie mo- 
rală, o îngrijire părintească pentru sănătatea copiilor, o întreţinere materială 
îndestulătoare fără lux şi o supraveghere continuă a şcolarilor în toată acti- 
vitatea lor. 


Profesori străin 


Andensamer (Andersammen) — 1863/64 — germana; Berbier, Jules — 1892; 
Bobillier — 1874; Chaney, I. — 1887; Chardon, Louis — 1859—1886 — fran- 
ceza, istoria, geografia, germana; Clerc, E. — 1865 — franceza; îndepărtat 
la 10 decembrie 1868; Delacuisine — 1868 — franceza, desen, caligrafie; 
Demezos, Zamtos — 1863/64 — greaca; Devenoge, Rodolphe — 1859 — cali- 
grafie, desen; Duperrey, E. — 1862 — franceza, matematica, geografia, cali- 
grafia; Engelbrecht, O. — 1862/63 — germana; Fischer, C. — 1902 — ger- 
mana; Forche, Cyprian; Fornalaz, luliu — muzica; diplomat din Elve- 
ţia ; Gauthey, L. — 1865 — îndepărtat la 1 februarie 1868; Guillaume, E. — 
1862/63 — franceza, caligrafia; Hauer, Joseph — 1903 — gimnastica; Hu- 
milly — 1874; Klepper — 1891; Kraus (Craus) — 1883;  Leist Ludovic 
(1866— ?) — 1904 — germana; Lolliot, Henry (1857—1925) — 1892 — fran- 
ceza; Mattey — 1863/64 — franceza, matematica, geografia, caligrafia; 
Orlofsky, Antoine — 1863/64 — scrierea elementară şi aritmetica; 


142 Alexandru Bilciurescu, Scoala care nu va mai fi, în „Timpul“, 1938, p. 465. 

* Centenarul Institutului „Schewitz- Thierrin“, în „Jurnalul de dimineață“, 23 mai 
1947; Paul Lăzărescu, Institutul Schewitz- Thierrin a împlinit 100 de ani, în „Dreptatea“, 
25 mai 1947; [Notă informativă, fără titlu), în „Semnalul“, 29 mai 1947; Sandu Vornea, 
Un veac de școală . .. , în „Semnalul“, 31 mai 1947. 

Rattaz, J. B. — 1884; Remy, A. — 1859; Renaud, Emil — 1909 — franceza; 
Roland, Charles — germana; președintele Societăţii Elveţiene; călcat de 
tancurile germane în 1917; Rouât de Cernes — 1903 — franceza ; Sardellis, D. 
— 1862/63 — greaca; Sennoi — 1868 — germana; Storck, F. — 1892 — gim- 
nastica; Sudan Napoleon (1872—1935) — desen, caligrafie, muzică, prof. la 
Şcoala Normală; Thierrin, Florentin — 1872 — supraveghetor, profesor, 
subdirector, director; Thierrin Florence (?—1926) — franceza ; Thierrin, Ga- 
briel — franceza, director; Trenk, Henric (1820—1883) — 1863 — desen, geo- 
metric și artistic; Unverdorben — 1859/60 — desen de imitație; Villard, 
Louis — 1859 — matematica, geografia, ştiinţe naturale; Vulliet — 1863/64 
— franceza, matematică, geografie; 


Profesori români 


Aftenie, Șt., — 1928 — gimnastica; Adam, C. — 1880; Alexandru, Constan“ 
tin — româna; Apostolescu — istoria;  Baboianu-Droe, I. (1865—1928) — 
1898—1923 — matematică şi director adjunct; Bădescu, Nicolae — gim- 
nastica ; Bădilescu, D. — 1862/63 — româna, istoria, religia; Băncilă, Ion — 
1923 — științe naturale; Bărbătescu, Mihai — 1945 — româna; Behlis, M., 
d-na — 1938 — franceza; Bejan, M. — 1891 — germafa; Beneş, Petre — 
1944 — matematica; Bidu — 1891; Birsan, Anastase, 1903—1926 — istoria; 
Bobeş, G. — 1892 — germana; Boian, G. — 1926 — gimnastica; Bordeia- 
nu, N. dr, — 1945 — igiena; Borga, N. — 1895 — caligrafia; Borgovan, V. Gr. 
(1850— 1923) — 1909 — latina; Brăescu — 1868 — istorie, cosmografie; Bul- 
buc, Eugen — 1895 — muzica; Bulgaru — botanică, zoologie; Bulgăraș, A. 
— 1912 — desen; Bungeţianu, Mina, preot — 1903 — religia ; Buricescu, I. F. — 
1910 — româna; Butculescu, N. — 1886; Butură, Valeriu — 1943 — ştiinţe 
naturale; Calistrat, Fernand — 1941 — gimnastică; Cariadi, G. — 1897 — 
română, istorie; Cărbunescu, M.; Ciurcu G. — 1891; Condoiu, Virgil — 1926 
— desen, caligrafie; Constantin, Stelian — 1945 — sociologie; Constanti- 
nescu, Dumitru (Mitriţă) — 1898 — latină, profesor la Seminarul Nifon, 
apoi la liceul „Matei Basarab“; Constantinescu, Ștefan, preot — 1891 — re- 
ligie; Corvin, Ameliu — 1886; Corvin, Nicolae — 1865; Crainic, August — 
1880; Creţu, Grigore — 1895 — română, profesor și la liceul „Matei Basa- 
rab“; Cuţonica, Minodora — română, nepoata prof. Filibiliu I. P.; Dan, 
Petre — 1904 — română; Damian, G. — 1913 — chimie; Dănescu, I. — 1887 
— muzică; Donciu, Constantin — 1930 — fizico-chimice; Dragomirescu, I. — 
1938 — geografie; Drugeanu, C. D. — 1884 — ştiinţe naturale, matematică, 
profesor şi la liceul „Matei Basarab“ ; Feșteu, Petre — 1867—1898 — română, 
latină, germană, supraveghetor, profesor şi subdirector după moartea lui 
A. Schewitz; Filibiliu, I. P, — latină, istorie; Flavian, E. — 1923 — germană; 
Gabor, Alois — 1926 — germană, istorie; Gagiu, I., preot — 1943 — religie; 
Garabet, I. — 1921 — română; Gavrilă, Iacob — 1940 — germană; Geor- 
gescu, D. — 1928 — muzică; Georgescu, Silivestru, preot — 1918 — religie; 
Georgescu, Ştefan — 1928 — latină; Georgescu, Virgil — 1923 — desen, cali- 
grafie; Gheorghiu, Ilie — 1935 — latină; Ghermănescu, Nicolae (Nae) — 
muzică, tatăl prof. univ. M. Ghermănescu ; Ghiacioiu, V. — 1921 — franceză; 
Ghica, Gheorghe — 1936 — geografie; Ghica, Nicolae — geografie, secretar; 
Grama, Ion — 1916 — română; Grecu, Valeriu — 1939 — română; Halunga, 
Octav — 1945 — matematică; Ionescu, Bujor — 1910 — latină, română; Io- 
nescu, Dumitru — 1859/60 — istorie, română; Istrate, Nicolae — 1900 — 

germană; Jalbă, I. — 1910 — ştiinţe naturale; Litzica Constantin — 1918 — 
elină; Longinescu, G. G. (1869—1939) — 1912 — director de studii; Lungu, 
Nicolae — 1945 — muzică; Manesis, Alexandru — 1881; Manliu, Ioan (1841— 
?) — 1868 — română, religie; Mărăcineanu, Dumitru — 1938 — română; 
Marin, Stan — 1936 — filozofie; Mihăescu, I. — 1859/60 — istorie, română, 
matematică, religie ; Misirliu, Alexandru — 1939; Moldoveanu — matematică; 
Nanu, I. — 1943 — fizică; Nedelea, R. — 1930 — latină; Nichifor, George 
(1886— ?) — 1910 — matematică, apoi profesor la liceul „Matei Basarab“ 
şi mai apoi profesor de geometrie descriptivă la Universitatea din Bucureşti 
şi la Școala superioară de arhitectură; Niculescu, Ştefan — 1880; Olinescu 
Aurel, pictor — 1946 — desen; Orăşanu, G. — 1880; Papazol, Petre — 1946 
— latină; Pașcanu, Eusebiu — 1910 — germană; Paucă, Mircea — 1926 -- 
ştiinţe naturale; Paulian, I. — 1920 — latină; Pavelescu, Constantin — 1913 
— gimnastică; Păucescu, I. — 1862/63 — română, religie; Perieţeanu — 
1868 — matematică; Petrescu, loan — 1898 — latină, profesor la liceul 
„Matei Basarab“ ; Piliţă, Dumitru — 1884; Piteșteanu — 1863/64 — română, 
religie; Pletosu, Augustin — 1897 ; Popescu, David — 1935 — filozofie; 
Popescu-Necșești — 1912 — română; Popescu, Pompiliu — 1881; Popescu, 
Pascal I. — 1892 — elină; Prodan, I. — 1897; Prohaska, V. — 1859 — ma- 
tematică, latină, germană; Raica, Teodor — 1887; Raianu, Cornel — 1938 — 
ştiinţe naturale; Sarvaş, M. — 1893 — gimnastică; Sima, G. — 1885; So- 
rescu, I. — 1944 — filozofie; Stăncuţ, doctor — 1941 — igiena; Stănescu, 
P. P. — 1923 — ştiinţe naturale; Stan Dumitru — 1945 — lucru manual; 
Stilescu, Vasile — 1859/60 — română, istorie; Stinghe, N. H. — 1881; Şerbă- 
nescu, Constantin — 1941 — fizico-chimice; Ştefănescu, D. — 1860 — româ- 
nă, istorie; Teodorescu, Eleonora — 1943 — franceză; Teutu, Eugen — 1945 
— educație fizică; Tohăneanu, Alexandru — 1945 — muzică; Torouţiu, I. E. 
— 1915 — germană; Totoi, I. — 1940 — istorie; Trifu, Alexandru — 1938 — 
filozofie; 'Ţimiraş, I. — 1906 — română; Ţiţeica Gh. — 1903, 1912 — mate- 
matică; Tzigara-Samurcaș, Alexandru (1872— ?) — 1898 — germană, profe- 
sor la Școala de institutori; Văleanu, Constantin C. — fost profesor de ro- 
mână, matematică și la şcoala primară „Clemenţa“; Velescu, M. — 1884; 
Verzeanu, M. — 1895 — caligrafie;  Vlaiculescu — 1868 — istorie; Zamfir, 
Constantin — 1943 — muzică; Zamfirescu, Ion — 1891 — greacă; 


Foşti elevi 


Wachmann, Eduard (1836—1893) (din 1849), muzician, compozitor, organi- 
zatorul primelor concerte simfonice din ţara noastră; Marcovici, Alexandru 
(din 1850), elevul dr. Velpeau; medic primar la spitalul Colțea, profesor la 
Facultatea de Medicină; Lahovari, George (din 1849/50), director general 
al Poștelor, Preşedinte al Curţii de Conturi; larca, Aristide (din 1850), militar, 
ia parte la expediţia din Mexic cu Maximilian I, colonel, Legiunea de onoare; 
Costaforu, Constantin (din 1862), ziarist, avocat, secretar al Ligii , Drepturile 
omului“; Petrescu, Emil (din 1868), primar al Capitalei; Marghiloman, Ale- 
xandru (1854— ?) (din 1872), om politic, deputat, ministru, prim-ministru ; 
Bilciurescu, Victor (din 1875), ministru plenipotenţiar; Sturdza, Alexandru 
(din 1873), om de litere, istoric; Mitilineu, Charles (din 1876), ministru ple- 
nipotenţiar; Mitilineu, Jean (din 1876), om politic, ministru de Externe; 
Samurcaș, Ernest (din 1876), om politic; Leyvraz, Louis (din 1878), renumit 
horticultor ; Obedeanu, Oscar (1867—1914) (din 1878), pictor istoric ; Tzigara- 


Samurcaș, Alexandru (din 1879), profesor universitar, director al Fundaţiei 

Universitare; Livescu, Ion (Jean) (1873—1944) (din 1880), actor renumit al 
Teatrului Naţional; ca preşedinte al Sindicatului artiștilor dramatici și lirici 
din România, a reprezentat ţara la congresele de teatru din Viena, Paris 
şi Londra; Lecca, Haralamb (1873—1920) (din 1880), scriitor, inspector ge- 
neral al teatrelor; Orghidan, Constantin (din 1881), inginer, industriaș, preşe- 
dintele Camerei de comerţ, mare colecţionar numismat; Boerescu, Mihai (din 
1881), ministru plenipotenţiar; Ghica, I. D. (1874—1972) (din 1882), inginer, 
director al Navigaţiei, Adam, Scipion (din 1882), muzician; Paladi, G. 
(din 1884); Paladi, I. (din 1884); Meitani George (din 1884), profesor la Fa- 
cultatea de Drept, Bucureşti; Amiras, C. (din 1886), Dalles, Jean (din 1886); 
Robescu, Constantin (din 1886), primar al Capitalei ; Iacovaki, Alexandru 
(din 1886), ministru plenipotenţiar; Hernia, Aurel (din 1886), pictor; Bolomey, 
George (din 1886), primar la Azuga, director al Fabricii de ciment; Cair, 
sii (sre 1924) (din 1888), scriitor; Steriadi, Ion (Jean) (din 1888), pic- 
tor, directorul muzeului Kalinderu ; Bólomey, Roger (din 1889), arhitect al 
Capitalei ; Faraudo Charles și Louis (din 1889), horticultori peisagişti care 
au organizat spaţiile verzi din Capitală şi de pe litoral; Vansaanen, Edmond 
(din 1889), arhitect; Gurănescu, Alexandru (din 1890), ministru plenipoten- 
tiar; Antonescu Anton (Tony Bulandra) (1881—1943) (din 1891), actor dramatic; 
Teodorescu, Basile (din 1896), profesor universitar la Facultatea de Medi- 
cină din București; fost asistent al prof. Vaguez, Paris; Doneaud, Henri, 
arhitect; Brasey, Rene (din 1896), profesor la Timişoara ; Cassasovici, Cornel 
(din 1897), profesor la Politehnica București, industriaș; Persu, Aurel (din: 
1900), profesor la Politehnica București, inventatorul automobilului cu mo- 
torul în faţă, de tip aerodinamic; Bossy, Raoul, consilier la Curtea de Ca- 
saţie; Olşevschi, George (din 1900), director general al Arhivelor Statului; 

Sudan, Gabriel (din 1905), profesor universitar la Politehnică și Arhitectură ; 

Tristan, Tzara (Rosenstock Samuel) (din 1908), poet, șeful şcolii de poezie 
dadaistă din Franţa; Aubert, Henri (din 1910), profesor la Facultatea de 
Medicină; Mărăscu, Nicolae (din 1910), iniţiator al sportului românesc; 
Ostrogovich, Giorgio (din 1910), profesor universitar la Timişoara ; Țiţeica, 
Radu (din 1910), profesor univ. dr. la Cluj şi București; Gărdescu, Nicolae 
(din 1911), actor dramatic; Ţiţeica, Gabriela (din 1912), profesor dr. la Poli- 
tehnica Bucureşti ; Ţiţeica, Șerban (din 1915), profesor univ. dr., academician ; 
Bruckner, Ion (din 1920), profesor dr. la Facultatea de Medicină, șeful Clinicii 
boli interne Colentina ; Barbu, Eugen (în 1940—1941, cl. VII), scriitor, ziarist. 


PETRACHE POENARU ȘI PRIMA ȘCOALĂ DE 
AGRICULTURĂ DIN ROMÂNIA 


Petrache Poenaru s-a născut la 10 ianuarie 1799, în comuna Benești 
(judeţul Vilcea), dintr-o veche familie de boiernaşi scăpătaţi. Şi-a început 
învăţătura la Craiova și a continuat-o la Bucureşti, la Academia grecească 
de la Măgureanu și la vechiul Colegiu de la Sf. Sava. Alături de Ion He- 
liade Rădulescu, a fost elevul marelui dascăl Gheorghe Lazăr, întemeietorul 
învățămîntului superior din Țara Românească, şi apoi profesor şi coleg de- 
cancelarie cu maestrul său, la aceeași şcoală. 

În 1821 devine secretar și om de încredere al lui Tudor Vladimirescu. 
În această calitate este trimis la Leibach (azi Ljubljana, Iugoslavia) în dele- 

gaţia ce trebuia să prezinte din partea lui Tudor, un memoriu cancelarului 
Metternich. 

După înăbuşirea mișcării revoluţionare şi omorirea în mod sălbatic 
a conducătorului ei, P. Poenaru, cu ajutor material de la diferiți binefăcă: 
tori şi mai apoi cu bursă din partea statului, a studiat în străinătate între 
anii 1822 şi 1832, urmînd cu regularitate cursuri la diferite instituţii de cul- 
tură, sau documentindu-se practic în fabrici, diverse întreprinderi și ferme 
agricole din Austria, Franţa şi Marea Britanie, fiind primul român care a 
călătorit cu trenul. 


În timpul studiilor în străinătate, neavînd suficiente mijloace mate- 
riale să-şi cumpere cursurile şi tratatele de care avea nevoie, a trebuit pe 
multe din ele să le copieze, cu pana de giscă, pînă noaptea tirziu. Această 
îndeletnicire obositoare i-a condus gindul la inventarea tocului rezervor 
(stiloul), invenţie ce i-a fost recunoscută de guvernul francez prin brevetul 
eliberat la 25 mai 1827, brevet original care se află în colecția Academiei 
R. S. România. Din păcate, Poenaru n-a ştiut să-și valorifice practic invenţia 
care a fost dată uitării atit în ţară cit şi în străinătate, răminind ca alţii, 
mai tirziu, s-o perfecţioneze și să-şi lege numele şi avantajul de un obiect 
atit de necesar astăzi în miinile tuturor. 


Întors în ţară (1832), P. Poenaru este numit director al Eforiei Școalelor 
Naţionale (echivalent astăzi cu titlu de ministru al Învățămîntului), funcţie 
pe care a deținut-o pină în 1848 În această calitate şi cu sprijinul larg al 
generalului Pavel Kiseleff şi a lui Barbu Știrbei, care ocupa un post impor- 
tant în ierarhia administrativă a ţării, desfăşoară o vastă şi permanentă 
activitate cultural-ştiinţifică, străduindu-se să pună în aplicare tot ce cunos- 
cuse bun în ţările în care studiase atiţia ani. Mare organizator şi îndrumător 
de şcoală, entuziast sprijinitor al artelor, P. Poenaru s-a străduit o viață 
întreagă să contribuie la ridicarea maselor populare prin învățămînt şi cultură. 

După concepţia de atunci, însufleţit de convingerea că ridicarea po- 
porului și progresul social se pot realiza numai prin cultură — prin şcoală — 
P. Poenaru a căutat să înfiinţeze cît mai multe şcoli primare. Pentru a da 
posibilitatea copiilor de oameni săraci să înveţe carte, a încercat să dea șco- 
lilor o organizare lancasteriană. Dindu-şi seama de importanța manualelor 
(în locul vechilor bucoavne), pentru bunul mers al învățămîntului a încurajat 
pe profesori să scrie manuale şi lucrări didactice şi a devenit, el însuşi, autor 
de manuale, vocabulare (dicţionare) şi hărţi şcolare, unele erau traduse din 
limba franceză, dar adaptate la necesităţile noastre. 


A înfiinţat primele biblioteci școlare în capitalele de judeţ, iar în Ca- 
pitală, la Colegiul Sf. Sava a creat o mare bibliotecă compusă din 10 000 
volume cuprinzind cărți vechi române și străine, manuscrise şi documente 
provenite de la diferite mănăstiri sau donaţii particulare, precum şi din 
obligaţia ca toate tipografiile să dea un număr de exemplare din lucrările 
tipărite. . 

Opera de organizare a învățămîntului — deşi cu totul remarcabilă — 
n-a epuizat activitatea vastă şi multilaterală a lui P. Poenaru. El a sprijinit 
cu acelaşi entuziasm și dezvoltarea artelor şi întemeierea așezămintelor de 
cultură. A încurajat tineri talentaţi în arta picturii: I. D. Negulici, Con- 
stantin Lecca, Th. Amann, Sava Henţia și alţii, iar după sugestiile şi indi- 
caţiile lui, Th. Aman a executat portretul atît de expresiv al lui Tudor Vla- 
dimirescu. Și tot din îndemnul lui Poenaru şi pe baza bogatei sale informaţii 


orale și documentare, C. D. Aricescu a scris lucrarea despre Revoluţia popu- 

lară de la 1821. A sprijinit pe profesorul Wallenstein să deschidă prima expo- 
ziţie de desen și pictură din București, dezvoltind astfel gustul pentru artele 
frumoase în rîndul publicului. 

A fost un iniţiator al Muzeului naţional de antichităţi, al Societăţii de 
agricultură, al fermelor-model, al Grădinii Botanice, al Școlii de sericicul- 
tară, îndemnind să se întreprindă cultura duzilor şi creșterea viermilor de- 
mătase, care au adus un frumos venit statului. A salvat Tezaurul de la Pies 
troasa — Cloșca cu pui — din posesia banului Mihail Ghica, pe care l-a pu- 
în bună păstrare la muzeul înfiinţat de curind, la început în localul Spita 
lului Colțea, mutat mai apoi în clădirea cea mare a Universităţii. 

Și acum după ce am spus cîteva cuvinte despre Petrache Poenaru 
să arătăm cum, din iniţiativa lui, s-a întemeiat prima școală de agricultură 
din România. 

* 


Se ştie, pe baza cercetărilor arheologice și a documentelor istorice, că 
la noi în ţară, ca şi în alte părţi, în afară de creșterea vitelor și pescuit, o 
îndeletnicire de primă importanţă a locuitorilor a fost agricultura. Dar această 
agricultură s-a făcut în mod primitiv, cu mijloace reduse și cu unelte rudi- 
mentare care au dăinuit aproape două milenii, pînă cînd știința și tehnica 
au permis perfecționarea lor. 

Totuşi agricultura la noi în ţară, față de statele apusene, a rămas mult 
în urmă, cu toate că din punct de vedere al cantităţii și calităţii de cereale, 
eram unul din primele state din Europa, care, timp de secole le-am furnizat 
Imperiului otoman, împreună cu multe alte produse alimentare. Dar acesta 
nu era un comerţ liber și nici la preţul pe care produsele noastre le-ar fi me- 
ritat. 

De abia în secolul al XIX-lea, — mai precis după Pacea de la Adria- 
nopol (1829), cînd comerțul Principatelor a devenit liber şi ne vindeam pro- 
dusele unde voiam şi la preţul care ne convenea —, a început o agricultură 
mai modernă, dar şi aceasta era departe de ceea ce bogatul și roditorul nostru 
pămînt putea să dea. 

Ca să-şi mărească suprafeţele agricole, boierii au dat foc sau au tăiat 
pădurile de pe moșiile lor, vinzind lemnul, pomi seculari, pe un preț de 
nimic. 

La scurtă vreme însă de la această dată, s-a manifestat „un interes 
deosebit pentru tehnica agricolă modernă, prin care se putea smulge pămin- 
tului o cantitate de produse cu mult superioară aceleia care se realizase pină 
atunci. Acest interes, manifestat în deceniul al patrulea al secolului trecut, 
a stimulat trimiterea în străinătate a unor tineri pentru specializare în agri- 
cultură, organizarea unei Societăţi de agricultură la București (1834), organi- 
zarea unui învățămînt agricol “143, 

Dar înainte de deceniul al patrulea al secolului trecut, cînd s-au trimis 
tineri anume pentru specializare în agricultură, printre cei din deceniul al 
treilea, tot ca student al statului în străinătate, dar pentru altă specializare, 
a fost Petrache Poenaru despre care am spus citeva cuvinte. 

În 1830, Petrache Poenaru, înaintea lui Ion Ionescu de la Brad, a făcut 
practică la Roville, lingă Nancy, în ferma experimentală a lui Mathieu de 
Dombasle (1777—1843), care se bucura de o faimă deosebită în Franţa și 
peste hotare. 


24 C. Motaş și I. Stanciu, Învăţămintul agricol, în Istoria învățămîntului din România 
București, 1971, p. 200. 

Într-o scrisoare din 3 aprilie 1830, Poenaru spune că „pe lingă acest 
savant practician, mă străduiesc acum să-mi perfecționez studiile în agri- 
cultură, căci ferma d-sale e cea mai potrivită pentru scoaterea în evidență 
a avantajelor bunelor procedee în cultură“ 144. 

El arată că numai 50 de hectare din cele 170 hectare, cît are ferma 
Dombasle, are pămînt mai bun, dar şi acesta argilos, iar restul, păminturi 
sărace, nisipoase, cu toate acestea au fost transformate în ţinuturi roditoare. 
Și ca o exprimare, oarecum exagerată, el spune că dacă s-ar despica chiar 
stincile cele mai aride „nu li s-ar îngădui să fie neroditoare“. 

Dombasle avea la ferma sa un atelier unde construia diferite unelte şi 
instrumente agricole care-i erau necesare, dar şi pentru a satisface nenumă- 
rate cereri ce i se făceau din diferite părţi ale Franţei. „Și pentru a propaga 
cunoştinţele printre aceia care exercită cea mai nobilă şi mai utilă dintre 
profesii, el primeşte elevi francezi și străini care, în schimbul unei mici retri- 
buţiuni, găsesc în această fermă pentru instrucţia în agricultură, teoria unită 
cu practica“ 145, 

Poenaru se felicita că se găsește în practică la această fermă și va face 
tot posibilul pentru a se instrui asupra celor mai bune procedee în muncile 
agricole. Și cu toate că a desenat, în amănunt, toate instrumentele folosite, 
ar dori, dacă guvernul din ţară l- ar înțelege şi l-ar ajuta material, să fabrice 
citeva din ele în miniatură şi astfel îi va fi mult mai uşor să inveje , „pe lu- 
crătorii noştri ca să le fabrice pentru folosul general al țării“ 1%, 

Într-o altă scrisoare, din 17 mai 1830, Poenaru spune că, cu un sacri- 
ficiu nu prea mare, statul nostru ar putea face o fermă model „unde tinerii 
de la noi din ţară s-ar putea instrui în această artă dumnezeiască, pentru 
a o răspîndi apoi, la rîndul lor, în toate colțurile Valahiei. Dar pînă ce gu- 
vernul se va pătrunde de această necesitate, ar fi ușor să se formeze o socie- 
tate de particulari care, pentru a încuraja îmbunătăţirea agriculturii şi a 
obiceiurilor, ar stabili premii pentru cele mai bune produse agricole“ 147 şi 
pentru cei care lucrează pămîntul. Aceste premii ar putea fi date în bani, 
medalii sau instrumente agricole perfecţionate. 

După întoarcerea în ţară, în 1832, Poenaru primind un post de mare 
răspundere, director al Eforiei Școalelor, pe care trebuia să le organizeze 
din toate punctele de vedere, n-a putut să se ocupe și de problemele agri- 
culturii. Între timp însă a tatonat, vorbind în dreapta şi în stinga, să gă- 
sească oameni cu influență și înţelegere, care să-i împărtășească planurile. 


El este adevăratul iniţiator al Școlii de agricultură şi al fermei model 
de la Pantelimon. El a fost cel care, după ce şi-a însușit o temeinică învă- 
țătură teoretică și practică în Austria, Franța și Marea Britanie, a putut 
veni în țară cu un vast bagaj de cunoștințe pe care le-a pus în practică, 
atit cît i-au putut permite vremurile de atunci şi în special boierimea retro- 
gradă, care nu vedea cu ochi buni ridicarea țărănimii prin învățătură sau alte 
mijloace de emancipare. 


Pentru înfăptuirea şcolii şi a fermei, P. Poenaru și-a cîştigat simpatia 
şi concursul marelui ban Mihail Ghica, Ion Cîmpineanu, a colonelului Arnold 
lącobson şi a medicilor I. Zucker și Mayer, care erau foarte pricepuți in tre- 
burile comerciale. Rolul cel mai important însă, în concretizarea acestui 


144 George Potra, Petrache Poenaru ctitor al Învățămîntului į în jara noastrğ, 1799— 
41875, Bucureşti, ir P. 267. 

145 Jbidem, p. 267. 

146 Ibidem, p. 268. 

147 Ibidem, p. 274 

deziderat, l-a avut banul Mihail Ghica, fratele domnului ţării Alexandru Dim. 
Ghica, care, prin rangul, calitatea şi puterea sa politică, s-a dovedit un bun 
patriot, ce a înfăptuit o serie de iniţiative atit de folositoare și poporului 
nostru. 

Cei de mai sus au întocmit o cerere către domn prin care îl rugau, 
la 21 octombrie 1834, să dea înalta sa încuviinţare, pentru înființarea unei 
Societăţi de agricultură. 

În această cerere ei spuneau: „O mare parte a Europei apusene a făcut 
de curînd progrese surprinzătoare în diferite ramuri ale agriculturii. Deseori, 
ca rezultat al acestora, au fost redate culturii terenuri sterpe, recoltele s-aw 
dublat, provincii întregi au fost ferite de foamete, prin diversitatea asola- 
mentelor. 

Ar fi, fără îndoială, interesant de examinat cu grijă îmbunătățirile pe 
care le-a realizat industria agricolă, de ales pe acelea care corespund cel 
mai mult solului din Țara Românească, obiceiurilor locuitorilor, de a le tra- 
duce în practică spre a servi de model, de a introduce și a răspîndi folosirea 
lor printre cultivatorii din Principat. 


Oricît de bune pot fi intenţiile, oricît de mari ar fi mijloacele și activi- 
tatea unui particular izolat, sfera sa de acțiune ar fi totdeauna prea mărgi- 
nită spre a atinge acest scop“ 148, 


La scurtă vreme (circa două săptămîni) domnul ca să arate că pri- 
mește cu bucurie o astfel de iniţiativă, pune următoarea rezoluţie: „Luind 
domnia mea în băgare de seamă că o asemenea întocmire nu poate fi decit 
foarte folositoare pentru înaintarea și îmbunătăţirea lucrării pămîntului 
care într-acest Prinţipat să află încă întru a ei începere, cînd la toate cele- 
lalte naţii au luat cele mai mari dezvoltări, primim şi dăm slobozenie de 
a să întocmi acea societate, după statuturile ce mi să vor înfățișa de către 
mădularele iei şi să vor întări de domnia mea“ 1%. 


În continuare, recomandă Sfatului administrativ, adică guvernului, 
să dea societăţii „cele prin putință ajutoară, spre înlesnirea și înaintarea 
lucrărilor sale“. z 

În urma acestei aprobări, la adunarea din 12 ianuarie 1835, Societatea 
de agricultură și-a ales următoarea conducere: preşedinte Mihail Ghica, 
vicepreşedinte Arnold Iacobson și secretar Scarlat Rosetti. În martie același 
an, s-au intocmit statutele pe care le-a înaintat Vorniciei din Lăuntru pentru 
a le prezenta domnului spre aprobare, iar după aceea s-a trecut la orga- 
nizarea fermei-model de la Pantelimon, unde s-a creat şi Scoala de agricultură. 


La această şcoală au fost experimentate o serie de unelte și mașini 
perfecționate aduse din străinătate, dar nu cunoaștem cumpărări și folosiri 
de astfel de mașini nici de către stat, nici de către proprietarii de moșii. 


În afară de aceste maşini agricole aduse de peste hotare, a fost experi- 
mentată şi o treierătoare inventată de dr. Zucker şi construită în Bucureşti 
în „Şcoala soldaților pentru meşteşuguri“. 


În cererea de aprobare către domn, dr. Zucker arată că treieratul cu 
cai „cum se obișnuiește aici în ţară“ este costisitor, griul se amestecă cu 
balega, multe boabe rămîn în spice „și mai virtos vremea rea opreşte lu- 
crarea, ploaia o întrerupe şi pricinuieşte pagubă“. 


148 I, Cojocaru, Documente privitoare la economia Ţării Româneşti, 1800—1850, 
vol. II, Bucureşti, 1958, p. 563. 
149 Ibidem, p. 564. 

Noua mașină, spre deosebire de celelalte importate care scot boabele 
din spice prin batere sau apăsare, le scoate prin frecare, iar griul iese foarte 
curat. Cu noua maşină, minuită numai de doi oameni, se poate treiera într-o 
zi cit cu ajutorul a 12 cai. Este pusă pe roate şi relativ ușoară, încit cu 
ajutorul a doi boi poate fi mutată oriunde. Din acest punct de vedere este 
mai avantajoasă decit cea englezească, care „din pricina mărimei ei, rămîne 
nemișcată şi trebuie să se transporteze tot griul la dinsa“. 

Petiţionarul spune că această mașină „nou născocită“ va fi „de un 
folos netăgăduit pentru o agricultură atît de mare ca a Țării Românești“ 
şi cere, dacă este aprobată, să i se acorde un privilegiu pe cinci ani, în care 
timp „nimenea să nu fie volnic a preface zisa mașină“ 15, sub pedeapsă de 
500 galbeni împărăteşti. 

Domnul Alexandru Dim. Ghica recomandă Departamentului din Lăun- 
tru să facă cuvenitele cercetări, iar acesta, la 27 august 1840, numeşte o 
comisie alcătuită din ocirmuitorul judeţului Ilfov, clucerul P. Poenaru şi 
paharnicul N. Picleanu, şef de secţie în ministerul respectiv, ca, în o apropiere 
de Bucureşti să o experimenteze în fața multor boieri moșieri și țărani plugari 
şi să raporteze de puterea şi avantajele ei. 

Nu se cunoaşte rezultatul experimentării, poate că moşierii n-au fost 
mulțumiți și treieratul a rămas să se facă primitiv ca și mai înainte. 

Anul 1835, prin crearea Școlii de agricultură de la Pantelimon, a fost 
începutul învățămîntului agricol în principatele noastre. Şi tot atunci, la 
şcoala de pe lingă falansterul de la Scăeni, Theodor Diamant a prevăzut pe 
lingă alte discipline să se predea teoria și practica agriculturii, iar în Moldova, 
Gheorghe Asachi a cerut ca la Academia Mihăileană să se introducă, ca o 
nouă materie „economia cîmpului, cu a ei aplicaţie practică“. 

Școala de agricultură a mers greu la început, nu prea existau cadre 
cu pregătire specială, erau elevi puţini, iar în perioada 1848—1853 a fost 
închisă. A fost redeschisă sub conducerea lui Alexandru Slătineanu care 
făcuse studii agronomice în Franţa. El este cel care a înființat pe lingă 
şcoală și un atelier de confecționarea și repararea uneltelor necesare învăţă- 
mîntului practic. După Slătineanu, la direcţia şcolii, a urmat Constantin 
N. Racotă, văr primar cu I. Heliade Rădulescu, care făcuse studii de specia- 
litate de asemenea în Franţa. Totuşi învățămintul agricol a mers greu, nu 
s-a dezvoltat conform nevoilor ţării, oficialităţile nu i-au dat cuvenita incu- 
rajare, fiindcă „cercurile reacționare ale boierimii se opuneau oricăror încer- 
cări care deschideau perspective instruirii fiilor de ţărani“ 151. 


Tocmai pentru acest motiv, încă din 1838, cind a organizat şcolile 
rurale, P. Poenaru a introdus ca materie de învățămint „lucrarea pămintului 
şi economia casei“, socotind a fi de neapărată trebuinţă pentru toți fiii de 
ţărani. Şi tot în acest scop, pentru lămurirea ţăranilor în treburile agricole, 
a scos ziarul „Î aage satelor“, iar M. Kogălniceanu, în Moldova, a scos 
„Foaia sătească“. În ambele periodice, pe lingă sfaturi pentru sănătatea 
oamenilor și a vitelor, data și locul ţinerii bilciurilor în diferite părţi ale 
ţării, s-au publicat foarte multe articole pe teme agricole, care au fost de 
mult ajutor ţăranilor; pentru neştiutorii de carte, citirea articolelor trebuia 
făcută de învățătorul sau preotul satului. 


În „Învățătorul satului“, P. Poenaru a publicat nenumărate articole 
dintre care amintim: „Învățături pentru lucrarea pământului, dind sfaturi 





150 Ibidem, p. 738—740. | 
351 Istoria Învățămintului din România, Bucureşti, 1971, p. 201. 

plugarilor săteni despre modul cum trebuie făcută munca agricolă; Despre 
sădirea copacilor, Sămănătura de grîu mai tirzie, Păstrarea cartojior, Scurgerea 
lacurilor băltoase, Lucrarea pămintului pentru îngrăşarea locurilor de muncă, 
Sădirea de pometuri, Mijloc de a cunoaşte sămința care este bună şi multe 
altele. 

O altă problemă care l-a interesat în mod deosebit a fost cultura vier 
milor de mătase despre care a scris o serie de articole pe care mai apoi, 
în 1849, le-a publicat într-un volum cu titlul: Învățături pentru prăsirea și 
creşterea gindacilor de mătase, adunate şi întocmite pă clima Țării Românești. 

Revenind la Școala de la Pantelimon putem spune că și în perioada 
1853—1865 a dus-o destul de greu. De abia în urma Legii din 1864 a fost 
reorganizată, dindu-i-se și un credit substanțial pentru construirea unui 
nou local, cel vechi nemaicorespunzind din nici un punct de vedere. Noua 
construcție însă nu s-a mai făcut la Pantelimon ci la Herăstrău, în 1868— 
1869, unde şcoala s-a şi mutat. 

Directorul şcolii în această perioadă a fost P.S. Aurelian (1833—1909), 
care absolvise Şcoala de agricultură din Grignon (Franţa) şi încă din 1860 
preda la Pantelimon, agricultura și economia rurală. 

Între 1883 şi 1929 au fost citeva reforme ale învățămîntului, de care 
t-a bucurat și învățămîntul agricol. În 1929, Şcoala superioară de la Herăs- 
srău a fost transformată în Academia de înalte studii agronomice, cu dreptul 
— ca şi cea de la Cluj — de a acorda titlul de inginer agronom și diplomă 
de doctor în agronomie. Cu zece ani mai tirziu (1939) profesorul academician 
Traian Săvulescu declara cu mindrie că Facultatea de agronomie „poate 
decerna azi gradul de doctor, oferind o mai bună garanţie de serioasă pregă- 
tire decît multe dintre școlile similare din străinătate“ 152. 

În urma reformei agrare din 1945 şi trecerea la o agricultură intensivă, 
s-a simţit nevoia ca să se reorganizeze învățămîntul agricol, zootehnic, sil- 
vic şi veterinar. S-au organizat institute agronomice la București, Cluj, Iaşi, 
Timişoara şi Craiova, unele dintre ele avînd astăzi două și chiar patru facul- 
țăţi, iar numărul liceelor cu profil agricol și silvic a trecut de 300. 

„În prezent, ţara noastră posedă un învăţămînt agricol cu o întinsă 
rețea de şcoli de toate gradele, cu un conţinut adecvat pregătirii unor specia- 
liști în toate domeniile agricole, cu cadre didactice stabile, cu o temeinică 
pregătire ştiinţifică“ 153, 


Dă 


152 Jbidem, p. 310. 
153 Jbidem, p. 401. 

HAIDUCUL IONIȚĂ TUNSU 


Nu este o poveste. Ci o povestire adevărată, trăită, care s-a desfășurat 
cu aproape un veac şi jumătate în urmă. În acel timp ţara noastră era sub 
desele „oblăduiri“ ale armatelor străine de ocupație, iar țăranii, în marea 
lor majoritate clăcași, sub aspra exploatare a autorităţilor, a boierilor, a 
ciocoilor arendaşi şi a egumenilor greci care aveau în stăpinire întinse latifundii 
pe care erau așezate nenumărate sate cu locuitorii lor. 


În acele vremuri însă, ca și în celelalte mai înaintate se ridica din popor 
cîte unul mai curajos, care, în fruntea unei cete de voinici, căuta prin faptă 
să facă dreptate, cit putea şi să ajute pe cei în nevoie, bineînţeles luînd de la 
cei bogaţi și dind la cei săraci. Această categorie de oameni se numeau 
haiduci, bărbaţi de curaj şi acţiune, fără frică de moarte, indiferent dacă 
aceasta venea prin spînzurătoare sau prin glonţ de pușcă. Numele lor a 
rămas în mintea și inima poporului de atunci, iar faptele şi întimplările din 
viața lor au trecut în povestiri, balade şi cîntece pe care bătrinii sau lăutarii 
le-au transmis din gură în gură generaţiilor ceau urmat. 

Folclorul nostru a înregistrat numele şi faptele unor haiduci de seamă 
dintre care amintim pe: Miu Ilaiducu, Crișan transilvăneanul, Iancu Jianu, 
Bujor, Groza, Ioniţă Tunsu, Codreanu, Radu Anghel din Argeș etc. 

Generaţia de azi nu mai ştie nimic despre ei. Noi cei mai virstnici, 
în copilăria noastră, eram numai ochi şi urechi cînd bunicii ne povesteau 
isprăvile lor minunate. 

S-au scris chiar cărți și articole despre unii dintre aceștia, pe care le 
citeam cu mult nesaţ şi eram bucuroşi și plini de mulţumire cind vedeam cum 
s-a desfăşurat viața lor pentru binele celor necăjiţi. Eram mihniţi amarnic 
cind erau prinşi, torturați, băgaţi la ocnă pe viață, sau chiar executaţi prin 
spinzurătoare sau împușcare. 

Cel despre care s-a vorbit și s-a scris mai mult a fost Iancu Jianu; 
despre ceilalţi s-a scris mai puţin. 

În rîndurile de mai jos ne vom ocupa de haiducul Ioniță Tunsu, ară- 
tindu-i pe scurt viața înainte de haiducie, apoi vremea în carea trăit şi 
nefericita soartă, ca prin viclenie şi trădare, să cadă prins, ciuruit de gloanţe, 
mort după citeva ore de suferință şi înmormîntat apoi la marginea unui 
şanţ în afara oraşului. 

După documente oficiale şi amintirile unor contemporani, Ioniță Tunsu 
s-a născut în primii ani ai secolului al XIX-lea, în comuna Optași din ju- 
deţul Olt. 

După povestirea colonelului Dimitrie Papazoglu (1811—1892) — con- 
temporan şi ofițer în armată încă din 1830 — care trebuie să fi ştiut mai 
bine decit ceilalți de mai tirziu, Ioniță Tunsu a fost paracliser la biserica 
Sf. Gheorghe Vechi de pe Podul Tirgului de Afară (Calea Moşilor de azi). 

Era un om voinic, frumos, cu știință de carte și cu o voce foarte plăcută, 
iar episcopul Ilarion al Argeşului, care-l preţuia, își pusese în gind să roage 
pe mitropolit să-l facă diacon și chiar să-l investească cu haina preoţiei, 

Unii spun că a fost logofăt la curtea unui mare boier din București. 

Legenda sau realitatea mai amintește că Ioniţă Tunsu a fost paracliser 
la biserica Sfinții Voievozi de pe Calea Griviței (numită Drumul Tirgoviștei 
la acea dată), că își avea casa și locuința chiar în grădina bisericii, care era 
plină de meri, pruni şi vişini. 

A fost sau nu aceasta casa în care a locuit Tunsu, nu ştim precis, dar 
scriitorul Gala Galaction a apucat-o în copilăria lui și o amintește mai târzin 
în scrierile sale, spunind că, odată cu renovarea bisericii, casa în care a locuit 
Tunsu a fost dărimată; locul devenit viran a servit cîţiva ani unui pietrar 
italian care cioplea statui şi monumente funerare, ca peste ciîtva timp să se 
ridice pe el școala primară şi locuința directorului, care există şi astăzi, 
renovate. 

Tot în legătură cu o altă casă în care a locuit Tunsu, bineînțeles pe 
vremea cind era haiduc, Vintilescu, fostul proprietar de pe bulevardul Banu 
Manta nr. 51 susținea morțiș — după spusele bunicii sale — că mica con- 
strucţie, pe vremuri acoperită cu trestie, ce-o avea în faţa altora mai mari, 
a fost casa în care, o anumită perioadă, a stat Ioniță Tunsu, locuință care, 
pe acea vreme,era foarte departe de centrul orașului, înconjurată cu întinse 
terenuri pline cu viţă de vie şi cu gropi imense din care se scotea nisip, pietriş 
şi pămînt galben pentru cărămizile necesare construcţiilor orașului în plin 
avint de dezvoltare şi modernizare. 

După „zavera cea mare“, în care ţara a fost răsculată de Tudor Vladi- 
mirescu, la care s-a alăturat ca „volintir“ și olteanul paracliser Ioniţă, acesta 
a socotit că nu mai este cazul să pună ulei în candele și tămiie prin cădelniţe 
şi a trecut la alte treburi mai folositoare. 


Îl supărase prea mult huzurul marilor boieri în comparaţie cu viaţa 
de mizerie a celor mulţi şi nu mai putea răbda această situație. Voia și el, pe 
cit putea, să aducă o alinare în viaţa grea a celor săraci. De aceea „părăsindu- şi 
slujba, tunzindu-şi părul, își căută cîţiva tineri inimoşi, nu dintre tilharii de 
rind sau din ţigani şi foşti masalagii boierești (cum spuneau unii contemporani 
cu răutate), ci din oameni care avuseseră şi ei mari necazuri în viaţă. Cu 
ei își formă o ceată cu ajutorul căreia „călca“ pe neguţătorii bogaţi și pe 
boierii în deplasare prin ţară, pe la moșiile lor. 

Tunsu nu era un tilhar, ci un haiduc, deci nu omora, nu schingiuia. 
„Jefuia pe avuţi atit pe la moşii cit şi în drumuri și nu numai că lăsa jefui- 
torului de cheltuială, dar întilnind oameni săraci pe drumuri îi ajuta cu 
bani“. Din ceea ce lua de la bogaţi, Tunsu dăruia văduvelor cu copii, oamenilor 
bătrini de care n-avea nimeni grijă, mamelor care nu aveau cu ce-şi mărita 
fetele, gazdelor sărace pe unde poposea, iar o mică parte o reţinea pentru 
existența cetei, pentru procurarea de pistoale și iarbă de pușcă. 


Odată cu începutul Războiului ruso-turc din 1828—1829 a început și 
ciuma în ţară. Boala bintuia cu furie, casele se goleau, iar maidanele București- 
lor erau pline cu cei care, în ploaie şi frig, îşi așteptau stirșitul. „În toată 
dimineaţa cîteva sute de care, aduse cu biciul de prin sate, pline cu cosciuge 
de la fabrica lui Buhuricul, ocolea toate maidanele și aduna pe morţi, 
printre care se strecura adesea și cite unul sau doi vii“. 

Locuitorii bogaţi care aveau moşii sau rude la ţară părăseau orașul 

Ion Ghica ne spune că datorită acestei situaţii şi tatăl lui și-a luat în- 
treaga familie şi a plecat din Bucureşti la moșia Ghergani, din judeţul Dim- 
bovița. Acolo, în jurul stejarului aproape milenar, sub bogatul frunziș, şi-a 
aranjat sufrageria de vară, în aer liber. 

„Într-o seară — spune el — pe cînd eram la cină cu două luminări 
de seu în sfeșnic de tinichea, cu bășici de sticlă, Marin isprăvnicelul s-a apro- 
piat încetișor de tata şi cu un glas jumătate sfios, jumătate hotărit îi zise: 

— Cocoane, cocoane! Te cheamă un cm la portiţă lingă gard, zice că 
are să-ți spuie o vorbă. 

Tata, fără să pară cîtuși de puțin atins de o invitaţiune aşa de porunci- 
toare, lăsă furculiţa în friptură, puse șervetul pe masă și se îndreptează către 
locul arătat, unde se auzeau şoapte de mai multe guri. 


Scurt şi coprinzător. 


— Coane Tache, i-a zis omul cu vorba, nu mai minca seara acolo, că 
ni-e drumul uneori pe aci și văzindu-te la masă le faci poftă băieţilor. Că de!... 
oameni sînt şi ei, rivnesc. Să nu mă pomenesc odată că face unul vreo 
boroboaţă. 


Trecătorul era fiorosul Tunsu, fost paracliser, ţircovnic şi candidat 
de diacon. Nu era săptămînă, lăsată dela Dumnezeu să nu se auză cite o vitejie 
două de ale lui, d la Fra Diavolo. Cu vreo zece zile înainte, „călcase“ la moşie 
la Cocoşul pe vornicul Tache Ralet, vecinul şi vărul nostru; îi luase şaiuri, 
scule, argintărie, tot. Îi lăsase pe dinsul și pe cucoană numai în cămașe, 

Pas de nu ascultă, dacă poţi, de poveţile amicale ale unui astfel de 
binevoitor. 

Tata, cum se întoarse, porunci să stingă luminările şi să ridice masa 
de acolo. A doua zi pină-n ziuă un dulgher cu citeva scînduri de brad impro- 
viza un astfel de pavilion rotund după modelul templului Vestei de pe maluł 
Tibrului, cu singura deosebire că avea numai o fereastră despre apus,ca să 
nu se vază lumina de la drum şi să nu inducă pe băieţi în ispită. Numai așa 
am putut urma a ne folosi de umbra și de răcoarea bătrinulvi stejar“. 


Generalul Kiseleff, fiind înștiințat de toate faptele lui Tunsu şi a cetei 
sale — atit de cele din capitală cit și de cele din ţară — care băgase groaza în 
boieri, negustorii bogaţi și autorităţile de ocupaţie, a dat ordin baș-boierului 
Iordache (Gheorghe) Filipescu care avea funcţia de mare vornic (ministru 
de Interne) să-l prindă cît mai neîntirziat. 


Tunsu aflind de la prietenul său Radu (documentele oficiale îl numesc 
Ştefan, poate să îi fost Radu Ştefan), căpitan de poliţie, de această dispoziţie 
cît și de faptul că generalul însoţit de o suită va pleca la Pucioasa pentru un 
scurt tratament, şi-a făcut următorul plan: 

Pe la jumătatea drumului dintre Bucureşti și Tirgovişte, unde știa 
că generalul va face un popas, s-a ascuns în nişte tufe aşteptind să sosească 
ca să-l poată vedea cît mai aproape. Într-adevăr, trăsurile cu generalul 
Kiseleff şi suita au oprit acolo, toţi s-au dat jos într-un mic popas și o scurtă 
convorbire, în timp ce surugiii frecau caii la urechi, după obicei. 

După plecarea generalului, Tunsu alcătui o scrisoare cu următorul 
cuprins: 

„Înaltă excelenţă, om împărătesc ce ești, ai fost adus de Dumnezeu în 
ţara nea ca să faci numai bunătăţi. Capul excelenţei tale a fost astăzi în gura 
puştei mele. N-am voit să te omor, căci omoram pe un părinte iubit de ţară. 
Astfel te rog şi eu, ca să poruncești gonacilor care mă urmăresc să nu mă 

omoare cind mă vor prinde, căci eu n-am omorit pe nimeni. Mă iscălesc prea 
plecat al excelenţei tale, Ioniță". 

Această scrisoare o dădu în mina unui călător care se îndrepta călare 
spre Tirgovişte, spunindu-i că-i scrie generalului că i s-au furat nişte cai din 
grajd, care acum se află în curtea unui geambaș. Să caute să-l ajungă, să-i dea 
scrisoarea şi va primi de la Kiseleff o foarte bună răsplată. 

Generalul primind scrisoarea, a dăruit 10 galbeni aducătorului și în 
acelaşi timp a trimis o ștafetă la Bucureşti prin care dădea ordin vornicului 
Iordache Florescu, ca pînă la întoarcerea lui de la băi,să prindă pe Tunsu, 
de a cărui viaţă însăsă nu se atingă. Neindeplinind această sarcină va fi scos 
din funcţia ce ocupă. 

Drept urmare, la 8 august 1832, Iordache Filipescu „marele vornic 
din lăuntru“, trimise Agiei (prefecturii) următoarea dispoziţie: 

„Vornicia au luat ştiinţă că în multe rinduri Ioniță Tunsul, vestitul 
tilhar (21) se strecoară aici înlăuntru în politie, unde s-ar fi preumblind zile 
întregi prin mahalale și pe la feluri de alte locuri. 

O asemenea bănuitoare știință au adus pă vornicie la simţitoare mih- 
nire, cum adecă nu s-au luat din partea cinstitei Agii măsurile potrivite 
asupra privegherii unui asemenea delicate pricini care cu cît mai în grabă 
s-ar preîngrij. şi s-ar fi luat îndeaproape băgare de seamă, cu atit mai curind 
ar fi îndeplinit voinţa stăpinirii. 

Ci dar să sorie cinstitei Agii ca îndată după primirea aceştia, pă supt 
cumpăt să să facă cu deamăruntul băgare de seamă atit, adecă: prin străşni- 
cirea orînduiţilor după la bariere cît şi a comisarilor Văpselelor, i a ipocomi- 
sarilor şi vătășăilor duprin mahalale a să face cea mai pătrunzătoare cercetare 
pe la locurile bănuitoare, puindu-să toată silinţa a să prinde negreșit. 

Încredinţindu-să însă cinstita Azie, că dacă în urmă să va descoperi 
că numitul tilhar s-au fost preumblat prin politie şi s-ar fi cacirdisit de aici, 
covirşind toate poliţieneștile măsuri ce urmează a fi luat cu toată ceruta 
priveghere din partea cinstitei Agii, întru aceasta, apoi toată răspunderea 
și învinovăţirea va privi asupra cinstitei Agii. 

lar de măsurile ce s-au luat în această pricină să aibă vornicia în grabă 
răspunsi. 

Marele agă Constantin Cantacuzino răspunse că „în tot minutul este 
cu priveghere asupra acestei pricini“. Apoi, în conlucrare cu Marea vornicie, 
alcătui o serie de potere puse sub comanda lui Mihalache Cincu, polcovnicul 
judeţului Ilfov, pə care le-a trimis prin toate satele şi pădurile din jurul 
Capitalei, vestind în același timp publicul prin circulare, că oricine va prinde 
pe Tunsu sau va arăta locul unde este ascuns, va fi iertat de dăjdii, va fi 
ridicat în rang de boierie şi va primi şi o recompensă de 1 099 lei. 


Ca urmare a acestei ispite, căpitanul Ștefan (Radu) s-a dus la marele 
agă spunindu-i: „Eu o să vă dau pe Tunsu. El e nașul meu, că el m-a cununat. 
Şi vine întotdeauna la mine duminică seara. Şade vreo două zile în București, 
se plimbă prin cafenele, ia gazeta lui Eliad şi a lui Carcalechi și marți pleacă 
afară în pădurea în care ceata lui are poruncă să-l aştepte“. 

În duminica următoare (14 august), căpitanul Ştefan a înștiințat Agia 
că Tunsu va veni la. el, însoţit de șapte inşi, pantru că ara de gind „să calce“ 
pe căpitanul Paraschiva, ce locuieşt= la capul Podului Mogoşoaiei. Tunsu va 
veni seara pe întuneric, într-o căruţă cu coviltir, la care vor fi înhămaţi doi 
cai, dintre care unul bălan. 

El se va duce în întimpinarea lui Tunsu, pe cal alb, şi se va întilni cu 
el pe dealul Cotrocenilor, apoi va trece Dimboviţa ps podul de la Groză- 


www.dacoromanica.ro 


d, DIN BUCUREȘTII DE IERI 


vești și va intra în Bucureşti. Căruţa va fi lăsată în dreptul grădinii Scuta 
(actualul loc al Facultăţii de drept), iar căruţașul îl va aştepta la o gazdă 
din apropiere. 

Vornicia și Agia au luat toate măsurile cuvenite, trimițind un număr de 
arnăuţi care s-au băgat sub pod şi o unitate de ostași români şi ruși, care s-au 
ascuns prin apropiere. 

În timp ce căpitanul Ştefan se îndrepta spre drumul Ciorogirlei ca să 
se întilnească cu Tunsu, dinspre Piteşti, într-o trăsură cu șase cai de poștă 
venea în Bucureşti colonelul rus Govorov, viitorul ginere al boierului Băbeanu. 


Oamenii Agiei — fiind noapte şi întuneric — socotind că aceasta este 
căruța în care se afla Tunsu l-au somat să stea. Nestind, au tras o salvă de 
pistoale, înconjurind în același timp trăsura. 

Cu uimire însă, au găsit în ea, zbierînd și înjurînd, pe colontlul Govorov, 
căruia, cerîndu-i-se scuze, i-au explicat strategia înscenată pentru prinderea 
lui Tunsu. 

Explicaţiile nu prea l-au îmblinzit pe colonel, fiindcă fusese zdăriit 
de un glonţ la buză și falcă, iar un dălnic (slujitor) de-al său „dinapoi la șezut, 
insă fără primejdie“. Singerindu-le rănile, au fost conduşi pentru pansa:e la 
casele mari ale lui Procopie, din capul Podului de Pămirt (Calea Plevnei) 
unde erau adunați mulți boieri, ofițeri superiori şi doctori care așteptau 
prinderea lui Tunsu. 


Căpitanul Ștefan, împreună cu Tunsu, ajungind în această vren.e pe 
dealul Cotrocenilor, au auzit împuşcături care l-au pus pe ginduri pe haiduc, 
amînindu-și vizita în București pentru duminica viitoare. 

În duminica următoare, buluc-bașii Iane, Frangulea, Ivanciu şi Sava 
impreună cu odobașii şi arnăuţii lor s-au ascuns sub podul de la Grozăvești. 
În apropiere, ascunşi printre tufele de pe marginea Dimboviţei, se afla o 
unitate militară sub conducerea căpitanului Boboc, polcovnicul Mihalache 
Cincu cu oamenii lui și zece cazaci trimişi de colonelul lacobson. 


Cind căruţa cu Tunsu a ajuns la pod, căpitanul Ștefan care se afla în 
față a dat pinteni calului și a trecut podul în fugă. Atunci o salvă din puşti 
şi pistoale s-au descărcat asupra căruței. 

Ciţiva din haiduci au fost omoriţi, cei teferi au izbutit să fugă, iar 
Tunsu împreună cu alţi doi (Grozea și Dinică), fiind răniţi, s-au aruncat în 
apa Dimboviţei. Focurile de pușcă au continuat pe întuneric, unde se bănuia 
că sint cei fugiţi. 

Tunsu cu burta ciuruită şi intestinele ieșite afară a căzut între niște 
răchite unde a fost găsit de polcovnicul Mihalache Cincu și buluc-başa Iane. 
A fost dus în apropiere, la convoiul de trăsuri sosite între timp, şi în care se 
aflau aghiotanţii lui Kiseleff, doctorul Marsille*, un doctor rus şi diferite 
alte persoane. 


Aşezat într-o trăsură alături de un doctor, cu un jandarm pe capră 
lingă vizitiu, Tunsu a fos transportat în cea mai mare grabă la garda mare 
rusească de pe Podul Mogoşoaiei, care se afla pe locul unde a fost construit 
mai tîrziu hotelul Continental şi celelalte clădiri din dreapta, pină la Pasajul 
Victoriei. Acolo, într-o cameră anume, aşezat pe un pat, în afară de doctorul 
rus care-l însoţise, a fost dat în grija doctorilor Arsache** și Grunau*** cărora 


* Dr. Alfons Constant Marsille (c. 1800—1853). 
** Dr. Apostol Arsache (1793—1873). 
+++ Dr. Gheorghe Grunau (1785—1859). 


www.dacoromanica.ro 


FIGURI ŞI TIPURI BUCUREŞTENE 77 


li s-a comunicat că dorinţa generalului Kiseleff este de a-i salva viaţa. După 
două ceasuri de caznă în zadar şi în dureri groaznice ale rănitului, doctorii 
neputindu-i scoate gloanţele din corp, i-au cusut burta și rana din spate, 
care o căpătase în timp ce fugea. Felcerii au stat lingă el, schimbindu-i pansa- 
mentele, pină aproape de ziuă, cînd şi-a dat sfirșitul. 

Călătorul francez Stanislav Bellanger spune că a doua zi cadavrul lui a 
fost expus publicului care a venit din toate părţile oraşului să-l vadă, unii 
vărsind lacrimi sincere cînd l-au văzut mort. Ba un bătrin a cărui familie 
fusese ajutată mult, i-a pus și un ban de argint pe piept. 

Colonelul Dimitrie Papazoglu spune altfel, că a doua zi aga (prefectul 
de poliţie) a chemat pe căpitanul Radu (Ștefan), care locuia pe Podul Tirgului 
de Afară, şi într-o birjă de Herasca i l-a dat pe Tunsu să-l înmormînteze în 
afara oraşului, în apropiere de Mărcuța, pe marginea drumului care ducea la 
spitalul Pantelimon. 

La puţine zile după aceasta, au fost prinși aproape toți membrii cetei 
lui Tunsu, împreună cu nenumărâte gazde atît din oraș cît și din diferite părţi 
ale judeţului Ilfov. Şi cu toate că nu făcuseră nici un omor, fiind consideraţi 
hoți și tăinuitori, au fost torturați și băgaţi în cele din urmă în ocnă pe mulţi 
ani de temniţă grea. 

Gheorghe Coşovei, Iordache şi Dumitru Zaporojanu nu fuseseră prinşi 
pină la data de 5 noiembrie 1832. 

Agia făcindu-şi un punct de mare cinste din prinderea lui Tunsu, înain- 
tează Marii vornicii rugămintea ca pe bulucbașii și arnăuții care au fost folosiţi 
în această acţiune „de va găsi cu cale, să li se facă o mulțumire spre rrcunoș- 
tinta acestei slujbe cu care s-au purtat“. Se alătură şi lista cu numele lor, 
în număr de 22, precum şi 10 cazaci. 

Marea vornicie, prin referatul favorabil al lui Iordache Filipescu, înain- 
tează această rugăminte generalului Kiseleff, iar „excelența sa domnul pre- 
zedent“, prin ofisul nr. 639 din 14 septembrie 1832, aprobă celor menţionaţi 
„pentru rivna şi vitejia cu care s-au arătat asupra prinderii tilharului Tunsul 
și pentru sfărimarea cetei sale“ suma de 2 000 lei, care să fie împărţită cum va 
crede de cuvință colonelul Iacobson și marele agă. 

La împărţirea banilor (ridicaţi de la Marea vistierie), lista cu „numele 
gonacilor care s-au arătat cu bărbăţie i cu osebit curaj şi cu primejdie de 
viață asupra prinderii 'Tunsului“ s-a ridicat de la 22 la 27 persoane, iar a 
cazacilor s-a urcat de la 10 la 15. 

În acelaşi timp, Marea vornicie aprobă Agiei suma de 226 lei, bani 
care s-au cheltuit „pentru osebit trebuinţe întru sfărimarea cetii Tunsului“ 
și anume: 40 lei pentru 32 „testele feșecuri“ (gloanţe) a cite 50 parale testeaua ; 
24 lei birjarului, tocmit pentru opt ceasuri, care a dus pe Tunsu şi pe Codin 
(Constantin) tovarășul său, fiind răniţi grav, de la Podul Grozăvești la obahta 
rusească de pe Podul Mogoșoaiei; 9 lei pentru transportarea afară din oraș 
a lui Tunsu și Codin şi pentru plata „salahorilor“ care au săpat groapa; 
153 lei pentru un stilp înalt de stejar şi „o scindură neagră scrisă cu slove 
albe“ care s-a pus la mormintul „unde numiții tilkari se află zăcind“. Stilpul, 
scîndura, vopsitul şi scrisul au fost făcute de Carlo zugravul, care a şi dat 
chitanță pentru suma primită. 

lată deci precizarea la cele spuse, cu citeva zeci de ani mai tirziu, de 
către colonelul Dimitrie Papazoglu, în amintirile sale. 

După cum vedem „inlăturarea“ lui Tunsu a adus bucurie și mulțumire 
boierimii şi autorităților, iar celor care au participat la prinderea lui, o anumită 
răsplătire în bani. Numai unul singur a fost uitat. Tocmai cel care, prin 

trădare, a fost punctul de plecare al acestei acţiuni, fiindcă dacă n-ar fi fost 
el, nu ştim cum și cînd ar fi putut fi prins haiducul Tunsu şi ceata lui. Căpitanul 
Ștefan nu a primit nici un fel de răsplată. Ba mai mult decît atit, după nenu- 
măratele mărturii a celor prinşi și anchetați s-a constatat că Ștefan, căpitanul 
de poliție, era finul haiducului Tunsu, că acesta i-a cununat pe cele două 
fete cărora le-a dăruit 1 000 lei, iar lui Ștefan un cal alb. Că Ștefan căpitanul, 
împreună cu soţia, îi ducea cu căruţa de mîncare și băutură la un anumit punct, 
în afara oraşului, dinainte hotărit. 

În urma acestor mărturii, tribunalul de Ilfov, secţia criminală, l-a 
acuzat ca părtaş și tăinuitor, cerînd arestarea lui, deschizindu-i și acţiune 
penală. Ţinerea lui în arest a durat luni de zile cu toate intervenţiile de a fi 
eliberat făcute de Marea vornicie, Vornicia temniţelor și de către Agie. 


În acest sens Manolache Florescu, vornicul temniţelor, scrie tribuna- 
lului că nu este cazul să seia în consideraţie „pirile ce-i aduc acei tilhari“... „şi 
după cuvinţă să nu le îngăduiască dacă nu va fi în mijloc alte pricini trecute. 
În vreme cînd este dovedit că cu primejdie de viaţă s-au supus la acele din 
poruncă, spre stărimarea complotului acelor tilhari. lar pe de alta să bine- 
voiască a-l slobozi îndată, fiind trebuincios la postul întru care să află. Şi 
oricind va fi cerut, dvornicia îl va trimite“. 

Se vede că erau motive destul de grave pentru care tribunalul nu l-a 
eliberat la 5 septembrie 1832, cînd îi s-a trimis această cerere. El nu putea 
admite ca alți arestaţi, cu vini mai ușoare, să fie băgaţi în temniţă, iar căpitanul 
Ștefan să fie eliberat. 


După presiunile care s-au făcut asupra tribunalului și poate chiar după 
schimbarea judecătorului intransigent, eliberarea căpitanului Ştefan s-a 
făcut de abia pe 5 noiembrie 1832, pe baza unei chezăşii „onorabile“, iar 
dosarul lui a fost scos de pe rol şi, poate, reîncadrat în slujba pe care a avut-o 
mai înainte. 

După moartea lui Tunsu şi în bună parte a cetei sale, isprăvile lui minu- 
nate au continuat să se povestească de la o generaţie la alta pînă în preajma 
primului război mondial. Faptele lui au îndemnat pe publicistul S. Mihăilescu 
să scrie un vodevil în două acte — „Tunsu Ilaiducul“ — care s-a jucat, 
pentru prima dată, pe scena Teatrului Naţional la 6 mai 1858. Muzica acestui 
vodevil a fost compusă de vestitul cobzar Dumitrache Ochi-Albi, aranjată 
şi orchestrată de Eduard Wachmann. Rolul principal a fost interpretat de 
Matei Millo 1, maestrul scenei române din acea vreme. 

Sărăcimea satelor şi a orașelor i-a făcut cintece, iar acestea au fost 
transmise pină foarte tirziu de lăutarii mahalalelor și satelor. Atit de mult se 
dusese vestea despre faptele şi curajul haiducului Tunsu incit unii copii se 
jucau de-a haiducii şi în special de-a Tunsu. 

Această joacă de-a Tunsu ne-o aminteste, în scris, C. D. Aricescu 2 din 
Cimpulung, într-una din poeziile sale intitulată Tunsul ăl mic tu subtitlul 
de Suvenire de copilărie. 





1 Matei M Wo, prezentarejde N. Barbu, Bucureşti, 1963. 
3 C. D. Aricescu, Arpa română, Bucureşti, 1852, p. 65. 

Într-una din strofe el spune: 
„Însă lui Costică mai mult decit toate 
Îi plăcea din suflet al lui Tunsul joc, 
Mă puneam în fruntea taberei armate 
De copilași, numai inimă și foc“ 


Și tot Constantin D. Aricescu într-o altă poezie spune: „Spusele buni- 
chei despre caracterul, despre vitejia bravilor haiduci, foarte mă exaltase“?, 

Vremea haiducilor însă s-a dus demult. Faptele lor se păstrează doar 
în amintirea bătrinilor sau a însemnărilor de atunci sau de mai curind. 


CĂPITAN COSTACHE, SPAIMA BUCUREȘTENILOR 


În timpul copilăriei mele, am auzit de multe ori pe unii bătrini care 
spuneau: „Da ce, sintem pe vremea lui căpitan Costache“? Nu era o vorbă 
goală, spusă în vint, era amintirea tristă, transmisă din generaţie în gene- 
rație, de pe vremea cind acest slujbaș al Agiei (prefectura de poliție) își făcea 
de cap, asuprind și schingiuind nu numai pe cei vinovaţi, dar de multe ori şi 
pe cei fără nici o vină. 

Căpitan Costache n-a fost un vis, o iluzie, un personaj legendar, ci o 
realitate, o realitate dureroasă, care, în generaţiile trecute, a lăsat urme 
vindecate cu multă greutate. Despre el s-a dus faima pină departe. 

Niciodată teroarea polițienească n-a produs mai multă spaimă şi groaza 
ca în vremea de pomină a căpitanului Costache Chihaia, poreclit „Chiorul“, 
din serviciul Agiei bucureştene. Era de ajuns să i se rostească numele ca 
lumea să intre în panică și să-și piardă cumpătul. Apariţia lui pe vreo uliţă 
de mahala, mai ales pe înnoptate, făcea ca negustorii să-şi tragă în grabă 
obloanele şi să-și zăvorească uşile, iar pașnicii gospodari să dea drumul la 
ciini şi să urmărească pe după garduri trecerea lui. Răsuflarea de ușurare şi 
de ieşire din spaimă revenea numai atunci cind tropotul cailor şi larma suitei 
sale se stingeau în depărtare. 

Activitatea sa în serviciul poliției bucureştene a inceput in 1824, după 
cum ne mărturisește un revoluționar paşoptist, dar teribila sa faimă s-a 
accentuat prin 1836 şi mai cu seamă în jurul anului 1840, pe vremea cînd șef 
al poliției din Bucureşti era fostul mare logofăt Manolache (Emanoil) Florescu 
(1838—1842). În această vreme Costache Chihaia era comandantul doro- 
banţilor agieşti, adică al corpului de slujbaşi de poliție — 50 la număr —, 
care asigura ordinea și paza în capitala ţării. Poliţia se numea Agie, fiindcă 
altădată șeful său era aga sau vel-aga, boier de categoria a doua. Și pentru că 
deținătorii funcţiilor în stat erau aleși dintre boieri şi boiernași, însuși 
Costache Chihaia era serdar, rang cu care Alexandru Dim. Ghica boierise 
pe mulţi dintre slujitorii statului. Dar serdăria lui căpitan Costache separe 
să fi fost mai veche, întrucit el se trăgea dintr-un neam de boiernași bucureș- 
teni prea puțin cunoscuți. 

Manolache Florescu, șeful Agiei, avea o casă də copii — doi băieţi şi 
cinci fete — şi trecuse de virsta cînd puted să facă faţă ostenelilor pe care 
le pretindea funcţia de şef al poliţiei. Se mulțumea cu avaeturile (veniturile) 
Agiei legale şi extralegale, și se sprijinea pe doi-trei subalterni cărora le 


3 Ibidem (poezia „Falanga“), p. 68. ' 

dăduse mînă liberă şi care-l ascultau orbește. Între aceștia, căpitan 
Costache era cel dintii, fiindcă el deţinea forţa de execuţie, cu care ţinea 
oraşul în miini. 

În octombrie 1842, Alexandru Dim. Ghica a fost silit să părăsească 
domnia şi în ianuarie a venit domn Gheorghe Bibescu. Prin ofisul din 28 
iunie 1843, acesta alcătuia un nou guvern, în care bătrinul Manolache Florescu, 
socrul fratelui domnului, a fost numit şeful Departamentului credinţei, în 
locul lui fiind adus, ca șef al Agiei, vel-logofătul Iancu Manu, de asemenea rudă 
a lui Bibescu. Această schimbare a bucurat cel mai mult pe șeful dorobanţilor, 
care era un vechi devotat al noului numit. 

Timp de douăzeci și şase de ani, protejatul celor doi boieri care au 
condus poliția Capitalei a fost biciul de foc şi urgia unei populaţii înspăinun- 
tate şi terorizate pină dincolo de marginile răbdării. 

La sfirşitul primului an de domnie, la 6 decembrie 1843, domnul 
Gheorghe Bibescu, în urma raportului primit de la Departamentul din lăuntru 
(Ministerul de Interne), care recomanda răsplătirea unor slujbaşi din poliţia 
Capitalei „pentru osîrdia şi activitatea cu care îndeplinesg ostenitoarele lor 
îndatoriri“, arăta că primește „cu mulțumire“ această recomandaţie. Drept 
urmare, dă dispoziţie Departamentului vistierei ca, din fondurile rezultate 
din export, să dea următoarele gratificaţii: clucerului G. Urdăreanu, ajutorul 
şefului de poliţie şi serdarului Costache Chihăiescu, șeful dorobanţilor Agiei, 
leafa pe nouă luni; serdarului Ghiţă Titeanu, ajutorul celui dintii, şi pitarului 
Gheorghe Popescu, ajutorul celui de-al doilea, leafa pe şase luni. Căpitan 
Costache primea 2700 de lei, ceea ce înseamnă că avea o leafă de 300 de lei pe 
lună. Se recomandă să fie gratificaţi și cei 50 de dorobanţi ai Agiei cu leafa 
pe o lună, adică cu 84 lei fiecare. 

Costache Chiorul, cum era mai bine cunoscut la vremea sa „șeful“ doro- 
banţilor agieşti, n-a fost decit un sinistru tip de poliţist samavolnic şi hrăpă- 
re, care reuşise să dea numelui său echivalența unui strigăt de groază. 
Faima sa pătrunsese deopotrivă între negustorii și mabhalagiii pașnici și 
cinstiţi ai Bucureştilor, ca și între vagabonzii, borfașii și tilharii de toate 
categoriile, care jecmăneau sau jefuiau la drumul mare. Şi pentru oamenii 
timoraţi, dar pașnici și corecţi, ca şi pentru răufăcătorii foarte numeroși ai 
epocii, căpitanul Costache era omul fără milă, care te lovea cu girbaciul și te 
jefuia de ultimul ban din pungă. 


Deși s-a bucurat de o tristă faimă, care s-a prelungit multă vreme după 
ce ieșise din actualitate, faptele căpitanului Costache se cunosc însă mai puţin. 
Eroii săi fiind în cea mai mare măsură oameni simpli, buni şi răi, obișnuiți să 
rabde și să tacă, au făcut ca isprăvile sale să fie înăbușite în beciurile Agiei, 
de unde strigătele de suferinţă rareori răzbăteau pînă în stradă. Din această 
pricină, faptele sale, nesfirșit de multe și singeroase, au intrat toate în 
uitare. A rămas însă de pomină „sistemul“ său, ... „metoda de a face cerce- 
tări“, gama variată a mijloacelor de a schingiui ca să obţină mărturisirea 
convenabilă. 


Totuşi, cîteva din faptele sale care ilustrează „sistemul“ ne sint cunos- 
cute din cartea lui Alexandru Antemireanu, care oglindește sinistrul personaj, 
în preajma anului revoluţionar 1848. Povestirea — bazată pe un bogat mate- 
rial documentar şi bibliografic și pe spusele multor bătrîni care trăiau încă 
şi apucaseră evenimentele de la 1848 şi pe căpitan Costache — îl pune într-o 
lumină justă și completă pe zbirul, rămas de pomină, al poliţiei bucureștene 
din prima jumătate a secolului trecut. 

Episodul „geamalei“ este pitoresc şi sugestiv. 

„Ce este geamala? Un joc cu care bucureştenii noștri, pînă la Regu- 
lamentul organic se desfătau, văzindu-l pe uliţă sau prin curţile lor, de la 
Paște și pînă la Rusalii“. Era un joc românesc, cu caracter tradiţional, în 
care erau simbolizate puterile naturii ce reînviază primăvara. El consta din 
următoarele: „o momiie de femeie uriaşe, înaltă de trei stinjeni, avind două 
fețe, înlocuite cu cite o oglindă mare peste care atirnau panglici, cu trupul 
gros cît o butie, juca încet, după cintecul lăutarilor, mișcată de un om care 
era înlăuntrul ei“. 

După cum ne spune Antemireanu, „jocul acesta fusese oprit, odată 
cu punerea în aplicare a Regulamentului organic, printr-un ofis special. Dar 
deși toți știau asprimea cu care se aplicau legile pe vremea deatunci, veselii 
privitori din Dealul Spirii, tiriţi de bucuria ce le-o făcea acest joc, atit de 
plăcut odinioară, se înghesuiau cu mic cu mare împrejurul geamalei, scoțind 
strigăte de bucurie și de aprobare [...]. 


Pe cînd jocul era în toi şi veselia lui se impărtăşise întregii mulțimi 
care înconjura alaiul, din partea opusă cazarmei se produse o învălmăşeală 
neprevăzută. Se auzeau ţipete şi răcneie, înjurături și blesteme — dintre care 
se deslănțui un strigăt înspăimîntător, care zăpăci toată mulțimea adunată 
pe maidan. 

— Căpitan Costache! Vine căpitan Costache! 


[...] Trăsnetul căzut în mijlocul unei serbări n-ar fi produs atita 
spaimă [...], n-ar fi sugrumat de groază atitea inimi ca numele acesta, 
aruncat în mijlocul acelei mulțimi. 

Și pe urma acestei turme îngrozite, cu girbaciul lui cu douăsprezece 
varvarichiuri, căpitan Costache Chiorul, în fruntea a șase dorobanţi călare, 
venea în goana calului, izbind în dreapta și în stinga, glonţ spre locul unde 
se vedea încă geamala [...] În urma dorobanţilor rămiîneau copiii călcaţi, 
obrazuri tăiate de bice, urechi crăpate, spete învineţite, fără ca un singur 
glas să îndrăznească a striga acelei cruzimi [...] Cind căpitan Costache 
ajunse lingă momiia răsturnată, nevăzind pe nimeni împrejurul ei, turbat de 
furie, se repezi spre mulţimea înfricoșată și înghesuită și răcni: 

— Să-mi scoateţi pe smintiţii care au adus mascaraua asta pe straăd, 
ori vă duc pe toţi la Agie!“ 

Jefuitorii şi tilharii aveau la Agie un tratament special: bătaia cu 
gîrhaciul. Bătaia era argumentul cel mai convingător, nu ca să scoată mărtu- 
risirea adevărului, ci ca să indice locul unde a fost ascunsă prada. Ceea ce 
interesa pe omul lui Iancu Manu era să afle unde sînt ascunși banii și obiec- 
tele jefuite, dar nu pentru a fi înapoiate celui păgubit. Nu, goana după această 
pradă era născută mai mult din nesecata poftă de înavuţire a acestui om 
al stăpînirii. 

— „Eu, coane Costache, spui fără să mă baţi. Spui tot ce vrei, dar 
numai măriei tale! 

Atunci şeful [...] porunci la toţi oamenii săi să iasă puţin afară, iar 
el rămase singur cu tilharul. Cind nu mai fu nimeni în beci afară de ei doi, 
acesta se apropie de căpitan Costache și zise aşa de încet că nici păreţii nu-l 
puteau auzi: 

— Coane Costache, Simion n-a spus tot... şi nici n-are să spuie mai 
mult. Pe mine chiar dacă m-ai zvînta din bătaie şi m-ai trimite la ocnă, tot 
nu spui mai mult, cu sila, dar dacă vrei... ştii, ca altă dată, să ne înţelegem... 


— Ce dai şi ce vrei? — întrebă căpitanul de dorobanţi. 

—Eu nu cer mai nimic, coane Costache, numai să nu mă baţi și dacă 
vrei... ştii... ca atunci cind cu jupin... 

— Acuma-i greul! — îl întrerupse căpitanul Costache. Nu prea-mi stă 
în mînă să te fac scăpat... E moarte de om la mijloc... Cam ciîţi bani sînt? 

— Ca la vreo două sute de galbeni, parale mărunte... Mai am şi eu 


ceva... 
— Cit? 
— Vreo cincizeci de galbeni, mai mult nici o para... 
— E prea puţin! — zise căpitan Costache. 


— Dar dacă mă îngădui vreo două săptămini, urmă cu stăruinţă vino- 
vatul, mă leg să-ți aduc încă vreo două sute și să fiu robul măriei tale, în 
toate... 

Căpitanul Costache se mai răzgindi niţel, apoi zise: 

— Bine, o să încerc!... Acum să mergem la scule... Banii unde-i ai?* 

Odată tocmeala făcută, ca între doi negustori „cinstiţi“, Chihaia Chiorul 
lua „sculele“, adică obiectele de preţ jefuite, banii ieşiţi din jaful recent şi 
din cele vechi şi-l făcea scăpat pe pungaș. 

În sistemul poliţist al lui căpitan Costache, percheziţiile domiciliare 
ocupau un loc important. Ele erau prilej de însușire a unor lucruri de folos 
pentru necesități proprii, mai ales cind se căutau obiectele jefuite, care îi 
făceau să răscolească tot şi să întoarcă pe dos casa bănuită, 

O asemenea percheziţie o povestește Cezar Bolliac: 

„La 1839, fiind Mihalache Ghica vornic şi Manolache Florescu agă, 
poliția, fără diplomaţie pe atunci, mi-a călcat casa francamente, într-o seară 
pe la două ore după miezul nopții; a intrat în casă vătaful Agiei cu vestitul 
căpitan Costache, a intrat după dinșii Rafailă, cocoșatul, cu o ladă în spinare, 
a pus cite doi dorobanţi la fiecare uşă, mi-au spus că au pitac — pentru că 
atunci eram boier şi nu putea, după regulament, să-mi calce casa, fără pitac — 
au strîns toate hirtiile de orice naţură, scrise şi nescrise, le-au băgat în ladă 
şi au plecat cu dinsele fără mai multe fasoane“. 

Cezar Bolliac era un poet progresist, cu idei care nu conveneau guver- 
nului şi era considerat un tinăr foarte primejdios. Mai tirziu, în 1843, cind 
lancu Manu a devenit şeful poliției sub Gheorghe Bibescu, Cezar Bolliac 
era unul dintre cei care frecventau salonul literar al doamnei Anica Manu. 
Cu toate acestea, ochii poliţiei niciodată n-au încetat să-l urmărească, ştiindu-l 
înclinat spre răzvrătire. Aminteşte aceasta chiar lancu Manu, cînd baronul 
Piotr Ivanovici Riickmann, consulul Rusiei, informat de ceea ce se petrece 
în casa sa, i-a spus-o deschis: 

— „Am auzit, arhon agă, că casa d-tale a devenit de citva timp un 
loc de intilnire al tuturor libertonilor, al tuturor filfizonilor descreieraţi, al 
tuturor carbonarilor şi al tuturor zgirie-hirtie din Țara Românească şi că 
acolo, în casa d-tale, ei își debitează toate aberaţiunile lor, fără de nici o sin- 
chiseală și fără nici o împiedicare din partea d-tale. Adevărat să fie? 


— Prea adevărat! — răspunse lancu Manu fără nici o șovăire. 


— Dar bine, se potriveşte oare această atitudine revoluționară, sau 
cel puţin încurajatoare pentru revoluționari, cu poziția d-tale de director al 
Departamentului din lăuntru, de cap al poliţiei Capitalei, a cărei cea mai 
principală grijă e aceea de a asigura guvernului bunul mers, iar societăţii 
linia trebuitoare? 

— Cred că da, excelenţă, şi pentru ce nu oare? Întrucit sînt primejduite 
bunul mers al guvernului şi liniştea locuitorilor prin faptul că cîteva persoane 
să le numasc descraierata, dasă voiți, s3 adană într-o casă particulară, vorba 

ce poitesc, discută cit poftesc şi după ce-şi varsă focul se duc acasă să se odih- 
nească şi să reînceapă din nou cu altă ocazie. Acolo, în casa mea și sub ochii 
mei, pot să-și verse focul cît vor pofti, că nu e nici o primejdie... Acolo focul 
aprins se poate stinge cu înlesnire, mai înainte de a se schimba în incendiu, 
căci ochiul meu neadormit îi supraveghează... Casa mea e supapa de sigu- 
ranţă, domnule consul general, şi crez că menţinerea adunării filfizonilor în 
saloanele mele se impune pentru ca ei să nu devie primejdioșşi! 

— Poate că ai dreptate! — răspunse Riickmann, strîngînd cu afecţiune 
mina lui Iancu Manu“. 


La începutul verii anului 1848, cînd în Bucureşti se arătau simptomele 
unei agitații în rîndurile tineretului și ale negustorilor, căpitan Costache nu 
mai putea să prididească cu munca sa de polițist devotat regimului. Supra- 
veghea „casele suspecte“ în care se adunau progresiștii și mereu cerea auto- 
rizaţia de a începe arestările. Gheorghe Bibescu oprise însă categoric pe 
Iancu Manu să facă arestări și căpitan Costache spumega de ciudă. În cele 
din urmă, se aflase că cei mai mulţi conspiratori au reușit să fugă din Bucu- 
reşti, plecînd mai toți spre frontiera Transilvaniei. 


Departamentul din lăuntru, pe de o parte, dădu ordin ca fără zăbavă 
să se execute arestări, iar pe de alta, chemă pe serdarul Costache Chihăiescu 
şi-i dădu în mină „porunca slobodă“ din 10 iunie, însărcinat fiind ca să cerce- 
teze toată ţara pentru a prinde pe fraţii Nicolae, Ștefan şi Alecu Golescu, 
I. Heliade Rădulescu, Grigore Grădișteanu, Alecu Paleologu, Mitică Crețu- 
lescu și Grigore Pereţ, „care au fugit din Capitală, fără voia stăpinirii, cu 
precugetare de a trece granița în Transilvania“. 

Prin aceeași poruncă, Ministerul de Interne dădea dispoziţie tuturor 
„cirmuitorilor de judeţe şi însuşi subcirmuitorilor de plăși, aleşilor, pircă- 
labilor şi tuturor sătenilor ca, oriunde s-ar arăta numitul serdar, cu cereri de 
ajutor pentru îndeplinirea însărcinărilor sale, să se dea îndată, de către fiecare, 
toate mijloacele ce trebuința va cere ca să pună mîna pe toţi aceștia și să-i 
aducă aici sub strajnică pază“. 

Vajnicul poliţist n-a plecat însă din Bucureşti. 

Se pare că aflase că cei mai mulţi dintre cei indicaţi spre a fi arestaţi 
se aflau la Islaz, în mijlocul mulțimii care pornise spre Capitală. A doua zi, 
la 414 iunie, cînd mulțimea din oraş se îndrepta valuri-valuri spre palatul 
domnesc pentru a supune lui Gheorghe Bibescu proiectul de constituţie, 
căpitan Costache şi dorobanţii săi aveau poruncă să oprească mulțimea şi 
s-o împrăștie. El și-a desfăşurat dorobanţii la capul unei străzi, hotărit să 
înfrunte mulțimea ee venea cîntind şi strigînd lozinci revoluţionare. Omul 
lui Iancu Manu, care nu şovăise niciodată în executarea ordinelor, văzu mul- 
țimea aceea imensă înaintind și simţi că-i slăbesc puterile. Totuși, nu se clinti 
din loc, dar ştia „că va fi biruit de acel popor, cu o inimă necunoscută pină 
atunci“. Doi dorobanţi căzură răniţi de pe cai; o piatră zvirlită cu putere izbi 
drept în cap calăl pe care se ţinea căpitan Costache. Animalul se poticni 
şi călăreţul, care tocmai atunci voia să dea o lovitură de sabie, căzu. Dorobanţii 


năvăliră în jurul lui, îl ridicară de jos, puţin singerind, şi-l aşezară din nou 
pe cal. Dar căzătura aceasta, ca prin farmec, risipise tot curajul de mai înainte, 
cît îi mai rămăsese. 

„Căpitan Costache, cum se văzu din nou călare, întoarse calul și o luă 
la fugă, cu toți dorobanţii lui, urmat de huiduielile formidabile ale mulţimei, 
plină de un curaj necunoscut, care înaintă netulburată pină la palat“. 

La scurtă vreme după instaurarea puterii revoluţionare, la 20 iunie 
1848, reacţiunea — prin intrigile, minciunile şi zvonurile false care anunțau 
intrarea armatelor străine în ţară — înfăptui un complot împotriva liber- 
taţii poporului și sili Guvernul provizoriu să se retragă spre munte. Se alcătui 
imediat o căimăcămie din cele mai reacționare elemente ale boierimii; cei 
doi colonei, Odobescu şi Solomon (conducători ai complotului, din 19 iunie), 
fură puși în libertate şi li se dădu din nou comanda armatei. Statuia și un 
panou mare, pictat, din curtea Vorniciei, reprezentind România eliberată, 
fură distruse şi o teroare groaznică se dezlănțui împotriva populaţiei orașului. 


Căpitan Costache alerga ca un nebun pe străzile Capitalei, dintr-o 
mahala în alta, şi striga în gura mare ca să bage groaza în mulţime „Îmi voi 
împleti biciul cu piele de român, îmi voi zugrăvi şeaua cu singe de român, 
ca să poată ţine mai bine minte românul ce poate libertatea cind se încearcă 
să fie pe aici“. 

Aflind însă că reacţionarii se slujiseră de știri mincinoase, poporul obligă 
pe mitropolit să recheme guvernul și să jure din nou pe Constituţie. Funcţio- 
narii reacționari reinstalați au fost goniţi, iar casele cîtorva ticăloşi aproape 
dărimate și mobilele din ele distruse. Printre acestea se număra şi casa lui 
căpitan Costache, care „îşi luă plata pentru desele sale tiranii“, ca şi pentru 
cea din urmă ticăloșenie, cînd și trecuse imediat „a corbăci [a aresta] la 
oameni“, 


În legătură cu aceste evenimente Nicolae Bălcescu, într-o scrisoare 
trimisă lui Ion Ghica la Constantinopol, relata: „Vestitul căpitan Costache 
iese cu biciul pe uliţe, toate semnele și stindardele se dărimară“. Dar „popolul 
nostru al Capitalei trebuie însă să ştii fără filaterie [lingușire], că a întrecut 
pe toate popoarele Europei, chiar și pe parisieni. Îndată fu în picioare, răstur- 
nară Căimăcămia, ce abia domni vreo citeva ceasuri. Și popolul strigă şi 
trimise deputaţii ca să ne cheme îndărăt [...] Întoarcerea noastră fu un 
triumf, în vreme ce retragerea noastră din Capitală fusese o derută“. 

Mai tîrziu, după înăbuşirea revoluţiei şi arestarea conducătorilor săi, 
în București trupele otomane trecură la jafuri și siluiri, mai ales în mahalaua 
Izvor, iar biciul dorobanţilor și girbaciul lui căpitan Costache începuseră 
„a juca rola de mai nainte“. Pe fiecare zi se făceau sute de arestări, dar cei 
închişi, plini de curaj, strigau tare „Trăiască Constituţia, trăiască libertatea“. 


Și tot în legătură cu evenimentele de la 1848 și căpitan Costache, mai 
amintim următoarele însemnări contemporane: 


C. A. Rosetti într-o scrisoare trimisă din Bucureşti (1848, iulie 30/12 
august) lui Ion Ghica, la Constantinopol, spune: „Nu ţi-am scris pînă acum, 
căci, crede, că nu am putut. Au trecut zile și nopţi întregi fără să viu acasă, 
şi pină acum, chiar de la 8 iunie, de cînd căpitan Costache m-a mutat în 
cazarmă şi pină mai alaltăieri, socotind peste tot, n-am vorbit cu biata Maria 
mea [Maria Grant, soţia lui C. A. Rosetti] 60 de minute“. 


Într-o broșură tipărită în acel an, se spunea că „în frumoasa ţara noastră, 
un om nu este nimic, dacă nu are alt apărător decit pravila, dacă nu are vreun 
privilegiu“. Și privilegiul cel mai căutat, pe atunci, era să fii sudit, adică supus 
străin, sub protectoratul unui consulat din țara noastră. Numai atunci erai 
sigur că puteai „scăpa de neomenia Agiei și de biciul lui căpitan Costache. 
Astfel numai își poate spune neguțătorul şi meșterul cinstea în siguranță“. 


În 1850, domnul Barbu Știrbei dăduse o proclamaţie calomnioasă la 
adresa revoluţionarilor de la 1848. Revoltat, C. A. Rosetti i-a răspuns printr-o 
scrisoare deschisă, făcind, în bătaie de joc, o comparaţie între Barbu Ştirbei, 


www.dacoromanica.ro 


FIGURI ŞI TIPURI BUCUREŞTENE 85 


care nu lasă pe pașoptiști să vorbească, și căpitan Costache, care chiar atunci 
„cînd bate oamenii, cu biciul său cel de nevre, lasă cel puţin suspinele jertfelor 
sale să se înalțe pînă la ceruri“. 

Un alt revoluţionar spunea că tinerii de la 1848 n-ar trebui descon- 
sideraţi și huliţi, ci, din contra, preţuiţi ca adevăraţi patrioţi, fiindcă au 
înlăturat un domn — care spunea că domnește „din mila lui Dumnezeu“ — 
şi au condus ţara trei luni de zile în cea mai deplină linişte „fără oştiri, fără 
cenzură, fără Villara și Ion Manu şi chiar fără căpitan Costache, fără răpiri 
şi jefuiri, fără siluiri şi temnițe“. 

Cel care — după părerea boierului lancu Manu — era „un copoi poli- 
țienesc de elită, un slujbaș de-o energie rară și de un devotament nemărginit“, 
avea să fie păstrat în amintirea generaţiilor ca un om fără inimă și fără jude- 
cată, a cărui faimă i-a trecut numele peste timp. 

Alexandru Antemireanu ne mai spune că, pe vremea lui, erau unii 
oameni care își aduceau aminte „de casele necinstite, de femeile și fetele bat- 
jocorite, de copiii rămași orfani pe drumuri, pe cind părinţii lor își dădeau 
duhul în chinurile cele mai grozave, cu trupul vînăt de loviturile nemiloase 
ale dorobanților“. 

Oamenii căpitanului Costache răpeau din mahalale fetele sau femeile 
care-i plăceau. Acestea erau duse în anumite case tăinuite unde monstrul își 
bătea joc de ele și apoi cu ameninţări groaznice, să nu şpună la nimeni nimic, 
le dădea drumul acasă. Pentru acest motiv, mulţi părinţi, fraţi, rude sau lo- 
godnici îi jurau răzbunare, dar n-au izbutit s-o pună în practică. 

Era un om „urit şi rău ca un demon“ — „întruchiparea răului“ — și 
cu toate că, în ultima vreme, era chior de un ochi, avea „un ochi de uliu“. 
Pe făcătorii de rele care-i cădeau în mină, după ce-i snopea în bătaie, ca să 
mărturisească și cele făcute și cele nefăcute, îi băga în închisoarea de la 
Sf. Anton (Piaţa de Flori) sau îi trimitea la ani grei de temniţă. 

Dupa cite am aflat și noi de la unii bătrini, care şi ei auziseră de la 
părinţii lor, chiar oamenii cei mai răi nu doreau nici dușmanilor lor să inte 
în mîinile lui căpitan Costache, pentru vreo bănuială sau faptă oarecare, dar 
cine avea această nefericită ocazie, apoi nu mai era om toată viaţa. Mamele, 
ca să-și adune copiii de pe străzi sau în alte ocazii de neascultare, îi speriau 
cu vorbele: „Fugi că vine căpitan Costache!“ şi atit îi trebuia micuţului 
neinţelegător că imediat se și făcea nevăzut, părăsea ulița sau maidanul și 
se ascundea cît mai repede în fundul curţii sau în pivniţa casei. 


Cu toate că avea salariu bun, gratificaţii serioase, jafuri și nenumă- 
rate „picușuri“, căpitan Costache se împrumuta cu bani. De la unii lua sume 
relativ mici, pentru care nu dădea nici o chitanţă, dar nici nu-i înapoia vreo- 
dată, de la alţii însă primea sume destul de mari, pentru care dădea chiar zapis 
la mină, punindu-și amanet casa, că dacă nu va plăti la timp săi se vindă 
casa la mezat (licitaţie). 

Documentar, cunoaştem nenumărate cazuri de împrumut, amintim 
numai citeva: în 1827 a împrumutat 1100 de lei de la neguţătorul Ivancea 
Hagi Stoiu, în 1828 a luat pe datorie „marfă de blănărie“ în valoare de 200 lei 
de la Petre Cojocarul, iar în 1834, 81 de galbeni împărătești de la Athanasie 
Petropolu „supus prusienesc“. Termenele de plată care și le punea, de maxi- 
mum șase luni, ajungeau la ani și ani de întirziere şi numai în urma nenumă- 
ratelor reclamaţii și procese (care și acestea erau aminate pe termene lungi, 
datorită intervenţiei lui sau persoanelor care-l protejau) puteau bieţii oameni să 
obţină sentinţe de executare sau de scoatere a casei în vinzare. Dar nici sen- 
tinţele nu se executau repede, ci cu foarte multă greutate, fiindcă trebuiau să 

se facă prin instituţia unde slujea; iar casa, cu toate că a fost anunțată de 
atitea ori să fie scoasă la mezat, prin publicaţii în București şi în toate judeţele 
țării, efectiv n-a fost vindută niciodată la licitaţie. 

De multe ori reţinea cu lunile chiar salariile dorobanţilor pe care-i 
comanda şi pentru care încasa el banii; reclamaţiile pentru această faptă 
veneau de multe ori dinafară, în desfășurarea proceselor, fiindcă subalternii 
lui nu îndrăzneau s-o facă. Chiar pe fosta soție, Uţa — care, de fapt nu-i 
era lui datoare, ci altei persoane, cu care avea înţelegere scrisă să-i plătească 
atunci cind va putea şi chiar în rate cît mai mici — a vrut s-o înșele, pretin- 
zindu-i, prin intermediul Agiei, o sumă de 110 galbeni împărătești. 

Serdarul Costache Chihăiescu, aşa cum a fost cunoscut în ultima parte 
a vieţii sale, a locuit pînă la 1833 în casa fostei sale soţii Uţa (Maria, Măriuţa) 
din mahalaua bisericii Albă-Postăvari, iar mai apoi şi-a construit casă proprie, 
departe de centrul orașului, pe actuala Calea Plevnei, care se numea pe atunci 
ulița Podul de Pămînt. O putem situa astăzi peste drum de fosta cazarmă a 
Regimentului de escortă şi în apropiere de Malmaison, unde se aflau și brută- 
tiile garnizoanei Bucureşti. Presa timpului (1847) ne amintește că în apropierea 
lui căpitan Costache locuia arhimandritul Visarion, directorul „așezămintu- 
lui coral“ de la biserica Curtea Veche. 

După spusele unor nepoți, casa lui căpitan Costache era mare şi spa- 
țioasă, frumos și bogat mobilată, cu o grădină întinsă și cu apă foarte sălcie, 
în care se aruncau căpăţini de zahăr s-o îndulcească, pentru a fi bună de băut. 

Căpitan Costache a fost căsătorit de citeva ori, dar numai cu cea din 
urmă soţie, cu Siţa a avut copii: trei băieţi şi două fete. 

Căpitan Costache a murit bătrin şi a fost înmormîntat în curtea bisericii 
Sf. Constantin din Calea Plevnei. 


CILIBI MOISE NEGUŢĂTOR AMBULANT, FILOZOF 
POPULAR 


În Bucureştii de altădată, în întreg secolulal XIX-lea și pină după primul 
război mondial, cu aproximativ încă un deceniu, orașul-capitală printe multe 
trepte urcate pe plan urbanistic şi edilitar, avea şi o amprentă de orientalism, 
de arhaic şi de pitoresc în acelaşi timp, prin cei care practicau comerțul ambu- 
lant. Negustorașii își strigau marfa cu glas tare, cu înflorituri și diminutive, din 
zorii zilei, pină seara tirziu, bineinţeles ţinind seama de specificul mărfii pe 
care o vindeau. Nu exista aproape nici o ramură alimentară care să nu-şi 
aibă sectorul ei în acest negoț. De la fructele și legumele cele mai variate, 
preparate de simigerie şi bombonerie, ciorbă de burtă, iaurt, lapte bătut sau 
covăsit, „cășuleanul“, urda, brinza de vaci, pină la găini, peşte, mielul gras 
etc., etc., toţi se luau la întrecere, pe ulițele mahalelor şi de multe ori chiar 
pînă pe străzile centrale ale Capitalei. 

Magazinele şi pieţele erau mult mai puţine decit astăzi, orașul mult mai 
mie atit ca întindere, cit şi ca număr de locuitori, iar toți aceştia aduceau 
pină în poarta sau Chiar în curtea consumatorului cele mai variate mărfuri, 
În categoria ambulanţilor erau şi cei care vindeau mărunţișuri de tot felul 
(mercerie), pe tarabe oarecum fixe, — găzarii (petrol), sacagiii (apă), lustragiii, 
vinzatorii de ziare; ţigăncușele care vindeau flori, porumb fiert sau copt la 
grătar şi „floricele“ din porumb special; de asemenea cei care cumpărau haine 
vechi pe care le duceau la prăvăliile dintr-un anumit sector al orașului, unde 
cei mai săraci şi cu bani puţini se puteau îmbrăca „elegant“. 

Pe lingă toţi aceşti ambulanți erau și micii meseriaşi, sau lucrători 
necalificaţi dar utili, unii care tăiau lemne (umblind cu „capra“ și fierăstrăul 
pe umeri), spoitorii de cazane, albii și tingiri ; reparatorii de pingele și opinci; 
„meșterii lăcătuși“ care dregeau lacăte, garduri şi porţi; cei care reparau 
şi făceau lighene şi cazane de tablă. 

Oltenii, vinzători de zarzavaturi şi fructe, se distingeau prin cămă- 
gile lor lungi, care de multe ori le trecea de genunchi, prin briul roșu carele 
încingea mijlocul și în care-și puneau punga cu bani, făcută din pinză deasă 
de americă şi faptul că, pină toamna tirziu, umblau cu picioarele goale. 
Rareori erau încălțaţi și aceasta se întîmpla mai cu seamă duminica, după 
amiază, cind mergeau la horă. 

Țiganii spoitori atrăgeau atenţia prin îmbrăcămintea viu colorată, 
grecii și albanezii, prin tichia sau fesul alb sau roșu cu un ciucure lung care 
atirna într-o parte a capului, ca la evzoni, prin vesta și șalvarii albi şi prin 
măsuţa-trepied pe care o purtau pe umăr şi pe care așezau tava de tablă 
atunci cînd erau obligaţi să facă un popas pentru vinzare; cumpărătorii de 
haine vechi, prin jobenul negru ce-l purtau pe cap, prin pantofii de lac și prin 
bocceaua de pe mină cînd era goală, sau de pe spinare cînd era plină, și în care 
puneau cele cumpărate. 


Printre aceşti negustori ambulanți, din Bucureştii de altădată, se număra 
și Cilibi Moise. Acesta însă, prin toată viaţa lui, prin îmbrăcăminte, prin felul 
lui de comportare, prin felul lui de a se manifesta, gîndi şi exprima, se deo- 
sebea de ceilalţi. 

Cilibi Moise — pe numele lui adevărat, Froim Moise Schwartz — 
s-a născut la Focşani în anul 1812. Era fecior de mic negustoras și, după 
mărturisirile lui: „răposatul tată-mieu treizeci de ani a mers la Lipsca, cum- 
pära cu taleru, vindea cu taleru, mînca cu taleru și s-a îngropat cu taleru“. 
Deci tatăl său a fost un om care n-a putut să agonisească avere, fie din cauza 
familiei numeroase ce avea, ori că norocul nu i-a venit într-ajutor. De aceea, 
la moartea lui, a lăsat fiului său Moise, drept moştenire... sărăcia. Și fiul, 
după mărturisirea lui, nevoind să strice și să risipească ce i-a lăsat tatăl său — 
adică sărăcia — s-a trudit s-o păstreze pină la moarte. 

Încă din adolescenţă, Cilibi Moise s-a ocupat cu negustoria de tot felul 
de mărunțișuri, prin bilciuri şi iarmaroace şi probabil a părăsit de timpurin 
micul orăşel în care se născuse, stabilindu-se la Bucureşti, unde socotea că 
viaţa-i va fi mai uşoară și câștigul mai mare. Speranţă zadarnică. Dorinţă şi 
iar speranţă, în cele din urmă n-au fost decit un vis şi niciodată o realitate. 

Cilibi Moise s-a stabilit în Bucureşti în plină tinereţe de muncă şi aici 
şi-a dus mai departe negoţul său. Legat numai de marfa pe care o purta cu 
sine, el era cînd în Tirgul Cucului (centrul orașului, Sf. Gheorghe), cînd în 
Tîrgul de Afară unde, în zilele de marți şi vineri cînd era obor, veneau locuitorii 
din mahalalele orașului și din satele mai apropiate ale judeţului Ilfov. În 
forfota tirgurilor bucureștene, în mulţimea pestriță care se foia încoace şi-ncolo, 
Cilibi Moise era în elementul său. Îndemnurile sale glumeţe atrăgeau pe cum- 
părători și alișverișul mergea, ca să-și poată ţine zilele. 

Bănuim că, înainte de a se căsători sau după, a locuit prin mahalaua 
sărăcăcioasă a Antimului, în vreo casă de paiantă sau de zid situată înspre 
partea de sfirşit a Podului Calicilor, adică pe Calea Rahovei de mai tirziu. 

Maria ce-o avea de vinzare o purta la început, în mod obișnuit, într-un 
coş de nuiele sub braţ, sau cînd încărcătura era mai mare, ca un rucsac pe spate, 
şi O expunea jos pe o pinză mai groasă sau pe o masă așezată la cîte un colt 

de stradă. Cu timpul, după mărturia unor oameni pe care i-am cunoscut 
şi au murit foarte bătrîni *, şi ai căror părinţi l-au apucat, — Cilibi Moise 
își făcuse un cărucior cu capac care, desfăcut, devenea tarabă şi astfel cuprindea 
marfă mai multă și avea un spațiu mai mare de expunere, atit pe verticală cit 
și pe orizontală. 

În ultimii ani ai vieţii, toți bucureştenii, în special cei din mahalalele 
din dreapta Dimboviţei sau cei care aveau procese la Tribunalul cel mare, 
ştiau locul unde Cilibi Moise își avea taraba. Adică, — „vadul lui comercial“ 
— era, cu aproximaţie, la colțul sting al monumentalei clădiri a Palatului 
de justiţie de azi, care însă pe acea vreme nu exista. În locul lui și pe terenul- 
grădină din spate (de astăzi) se aflau atunci casele arătoase şi întinsa curte 
a fostului mare vornic Mihalache Manu (1762—1835). După moartea marelui 
vornic, soţia acestuia, Smaranda, le-a închiriat la început şi apoi le-a vindut 
statului care, după unele renovări şi transformări necesare, a aşezat în ele 
Înalta curte judecătorească, adică Tribunalul cel mare şi Curtea cu juraţi, 
ambele avindu-şi sediul acolo pînă în jurul anului 1885, cînd au fost demo- 
late și în locul lor s-a clădit impunătoarea construcţie ce se vede și astăzi. 

Pe Calea Rahovei (Podul Calicilor) care şi atunci era strimtă şi întor- 
tocheată, mai mult decit astăzi, la capul ei înspre Dimboviţa şi în fața vechii 
biserici Domnița Bălașa demolată şi ea, ani în șir pînă la moarte, Cilibi Moisie 
şi-a avut locul fix al tarabei sale. Acolo, la acea răscruce de străzi era un centru 
important, cu forfotă mare, unde, în afară de oamenii din oraş, care aveau 
pricini de judecată, veneau și țăranii din întreg cuprinsul judeţului Ilfov, 
cu pricini similare, 

Prin întreaga lui comportare Moise „Ovreiul“, cunoscut pină pe la 
1858 sub acest nume, de la această dată a căpătat de la cetăţeni calificativul 
de Cilibi cu semnificaţia de „glumeţul“, „înțeleptul“, „filozoful“, „păcăliciul“ 
sau poate toate acestea la un loc, ceea ce înseamnă că-şi ciștipase o bună. 
și frumoasă reputație. Sub numele acesta, pe care și l-a însușit şi el. Cilibi 
Moise a început să fie cunoscut în toată ţara, de la Milcov pină la Jiu, de la 
Focşani pînă la Craiova şi în special de cetăţenii bucureșteni. 


Era înzestrat de la natură cu multe calităţi sufleteşti: bun simţ, era 
vesel, cinstit, prietenos, milos față de cei necăjiţi și în nevoie, respectuos 
față de toți oamenii de treabă. Cilibi Moise nu jignea pe nimeni dintre cei 
cu care venea în contact, iar față de boieri și de burghezii bogaţi se purta cu 
respect şi vorbe frumoase, conform principiului său: „sau nu te apropia de 
oamenii mari, sau apropiindu-te, spune-le ceea ce le este de folos a auzi“, 
adică să le spună numai vorbe plăcute, nu supărătoare. 

Partea atractivă însă o forma temperamentul său vesel. Prin vorbele 
de duh, neobișnuite altor neguțători ambulanți, el atrăgea înspre taraba lui 
pe trecătorii gură-cască, dar și pe ceilalți care cumpărau. Și cum nu era să 
atragă clientela cînd spunea „lumea cumpără mănuşi de la prăvălii cu patru 
sfanţi perechea, la trei zile le rupe; mai bine de la Moise Ovreiul, cu un sfanț, 
rupte gata“. O altă recomandare ce făcea mărfii sale, la vinzarea ghetelor, era 
următoarea: „marfă ruptă gata, pe un sfanţ bucata“, sau „O gheată pe bani 
şi alta de pomană“. ` 


* Ion (Jeannot) Dimitrie Ghica (1874—1972); Emanoil Hagi Moscu (1882—1976), 
mort la 94 ani, cu î4 ani în urmă. 

Dupăcum rezultă din spusele lui nu s-a certat cu nimeni şi nici dușmani 
n-a avut, fiindcă, după propria lui mărturisire „pe Cilibi Moise de trei lucruri 
l-a păzit Dumnezeu pînă astăzi: de dușmani, de păr alb şi de monedă“, adică 
de bani. 

Nu putem spune că afacerile nu i-au mers, că nu făcea vinzare bună și 
că n-a avut bani; dar cum îi lua, repede-i cheltuia. Economii nu putea să 
facă, fiindcă avusese și el „norocul“, ca și tatăl său, să întreţină o familie 
numeroasă de vreo zece guri care cereau mîncare şi îmbrăcăminte. Și apoi 
toți membrii familiei mîncau bine şi erau cu toţii corect îmbrăcaţi, iar el, mai 
ales în anumite ocazii, după cum se vede din citeva fotografii și litografii ce 
s-au păstrat, era chiar un om elegant, depăşind din acest punct de vedere pe 
mulţi neguțători foarte bogaţi, dar zgirciţi în a prăpădi bani pentru o ţinută 
vestimentară mai aleasă. 

Se știe că, chiar marele nostru pictor, Nicolae Grigorescu, i-a imortalizat 
chipul într-o pictură în ulei care, pînă la primul război mondial, se afla în 
colecţia academicianului chimist dr. Constantin I. Istrati. Mi s-a promis de 
către cineva o fotografie a acestei picturi, dar pînă în prezent n-a fost găsită. 

Jiletea lui Cilibi Moise de cea mai bună stofă, cravată — papion de 
mătase și pălăria înaltă, la modă (hochzilinder) — erau purtate cu prestanță 
şi demnitate, dar sub care se ascundea, totdeauna, o stare materială foarte 
redusă. Niciodată însă nu se văita de sărăcia lui, ba din contra o zeflemisea 
sub diferite glume, dintre care amintim următoarele: 

— „Întotdeauna la Sf. Gheorghe și la Sf. Dumitru, Cilibi Moise are 
două perechi de case: unde şade nu-l lasă să iasă [fiindcă nu și-a plătit întreaga 
chirie]; unde vrea să se mute, n-are să plătească“. 

— „Moise Ovreiul are un clopoțel pe masă; cind sună odată îşi aduce 
singur apă, căci n-are slugă“. 

— „Cilibi Moise se roagă de sărăcie, de vreo cîțiva ani, ca să iasă din casă 
numai pînă se îmbracă“ și niciodată n-a izbutit s-o convingă. 

Ba una și mai și: „Într-o zi Cilibi Moise a dat de o mare rușine, l-a călcat 
hoţii noaptea şi n-au găsit nimic“, iar el, într-o astfel de situaţie, prinzind 
curaj, le-a strigat că tot ce vor afla la el să împartă pe din două. 

Și tot în legătură cu sărăcia, Cilibi Moise spune că, în decembrie 1866, 
s-a îmbolnăvit foarte rău şi-i era îrică de moarte, dar a avut noroc că: „s-au 
apucat sărăcia cu boala la luptă și, bogdaproste, a biruit sărăcia“. 

Dar s-ar putea îmbogăţi vreodată, fiindcă: „Domnilor şi doamnelor, am 
descoperit mijlocul de a mă îmbogăţi și iată-l: voi da tuturor ce vor vorbi 
adevărul cite un sfanț [circa 1 leu] şi toți cei care vorbesc minciuni, îmi vor 
da [mie] numai cite un ban“. 


Nu se cunoaşte prea bine viaţa lui Cilibi Moise. Cei care l-au cunoscut 
ca om, în viaţă fiind, au ştiut desigur toată povestea vieţii lui și a familiei 
sale. Nimeni însă nu s-a ostenit atunci, sau imediat, după, să adune în slove 
această poveste ca să putem avea o imagine completă şi justă a omului care 
a dăruit lumii multe vorbe de duh şi de haz. 

Cel dintii care menţionează și apreciază pe Cilibi Moise, încă în viață 
fiind, la 1864, este renumitul enciclopedist B. P. Hasdeu. În revista satirico- 
umoristică Aghiuţă 4 el spune că „faimosul“ Cilibi Moise — „Mendelsonul 
ovreilor bucureșteni“ — a scos încă una din broșurile sale în care unele afo- 
risme şi cugetări sînt „scîntei adevărat umoristice“, care „prin spirit“ şi „prin 


t Revista „Aghiuță“, 1864, nr. 11, p. 84. 

bună creștere“ depăşesc pe unele din cele publicate în revista JVichipercea, 
condusă de N. T. Orăşanu, dind și citeva exemple comparative. 

Că aforismele lui au fost apreciate, este și faptul că pretenţioasa și 
exigenta revistă „Convorbiri literare“ 5 a publicat 7 pagini din ele, însoţite, 
în subsol, de o foarte scurtă notiţă biografică, luată după cărticica lui 
Schwarzfeld. 

Dar primul și singurul cercetător, care a cunoscut pe unul din fiii săi 
şi s-a ocupat ani de-a rindul cu stringerea materialului documentar, oral și 
scris, asupra vieţii și spuselor lui, a fost M. Schwarzfeld 8. Aforismele, apropou- 
rile, glumele şi cugetările lui Cilibi Moise le-a compartimentat în următoarele 
25 de capitole: „Dumnezeu și norocu ; patrie și patriotism“; bărbat și femeie; 
părinţi şi copii; viaţă şi moarte; învăţătură, vorbă, înţelepciune şi prostie; 
cusururi sau năravuri rele ; bunătate și răutate ; prietenie și dușmănie ; mindrie 
şi deşertăciune; adevăr şi minciună; onestitate şi neonestitate,; bogăţie și 
sărăcie; muncă şi lene; avocaţi și medici; actori; negoţul și alte profesiuni; 
românii ; evreii și alte neamuri; satire, glume și observaţii hazlii; voiajurile 
lui Cilibi Moise; pilde și învățături; povăţuiri; urările lui Cilibi Moise; epi- 
loguri“. 

Din compartimentarea arătată mai sus dăm citeva exemple. Astfel, 
din capitolul Bărbat și femeie amintim următoarele: 

— „Femeea este temelia casei, cînd e onestă“. 

— „Muerea cinstită şi vrednică este jumătate bogăţie“. 

— „Femeea fără copii este întocmai ca [şi] cimpul fără iarbă“. 

— „Onoarea bărbatului stă în mîna femeei“. 


— „Femeea, care are milă de paraua bărbatului ei, are milă şi de onoarea 
lui“, 

— „ O femee tînără poate ieși singură din casă cu un copil, care nu 
vorbește încă“. 

— „Femeea nu spune niciodată cîți ani are, nici mofluzul cîtă stare 
[avere] are“, 

— „Sint unele muieri aşa de vrednice, încît în lipsa bărbatului face de 
toate, pină şi copii“. 

Şi tot în legătură cu femeile, Cilibi Moise mai spunea: 

— „Unei femei nu-i trebuie multe limbi, căci şi ceea ce o are în gură n 
prea mult“, 

— „Unde femeea stăpineşte pe bărbat, acel bărbat n-are toate calităţile 
cerute“. 

— „Unele muieri se gindesc cum să se imbrace şi bărbaţii lor pe cine 
să dezbrace“. 

Din capitolul Adevăr şi minciună amintim următoarele: 


— „Limba cea dreaptă mare putere are“. 
— „Oamenii ce spun minciuni, sunetul lor e ca o monedă calpă“ [falsă]. 


— „Mincinosul nimic alt nu dobîndește decit ruşine, necinste şi în veci 
necrezămînt“. 
— „Din gura mincinosului nici adevărul nu este crezut“. 


— „ălevărul este să nu spui niciodată minciuni“, 


5 „Convorbiri literare“, XVIII (1884), Iași, 1885, p. 67—74. 

* M. Schwarzield. Cilibi Moise vestitul din Țara Românească. Schiţă biografică, 
în „Anuarul pentru israeliți“, anul V, 1882, p. 93—102; Idem, Practica și apropourile lui 
Cilibi Moise, vestitul din Țara Românească, Craiova, 1883, V+122 p. —; ediţia a doua, 
București, 1901. 

Din capitolul Bogăție și sărăcie sint interesante următoarele contraste 
spuse de Cilibi Moise: 


— „Banii care vin repede, se duc ca drumul de fier“ [trenul]. 

— „Bogatul se gindeşte la anul ce vine şi Cilibi Moise la ziua de miine“. 

— „Pentru bogați iarna are bucuriile sale, pentru săraci numai suferințe“. 

— „Vai de sărac cind e dator la un bogat şi vai de bogat cînd are să ia 
de la sărac“. 

— „Vai de hoțul care e sărac și vai de săracul care e hoț“. 

— „Omul bogat ce se mîndreşte între cei săraci, este tocmai ca măgarul 
care se crede mai mare între oi“. 

— „Sint două feluri de oameni pe lume, unii își dau viața pentru bani 
şi alții pentru viață“. 

— „Cu cit este greu săracului de a trăi, cu atit îi este de greu bogatului 
a muri“. 

Din capitolul Povăţurri, redăm următoarele: 

— „Copii care ieșiți din şcoală iubiți patria ca pe tatăl vostru şi nația 
ca pe mama voastră“, 

— „Aleargă la porțile învățătorului, iar nu la ale bogatului“. 

— „De voieşti să știi multe, ascultă de la alţii şi vorbeşte totdeauna 
puţin“. 

— „Nu fi cu minte numai în vorbele tale, ci și în faptele tale“. 

— „Cinsteşte pe tînărul ce are ceva bătrin într-însul și pe bătrinul ce 
are ceva tinăr într-insul“. 

— „Nu răminea niciodată rece înaintea suferinţii“, 

— „Cind ești hotărit să dai, nu întirzia“. 

— „Dacă vei avea să faci o faptă bună astăzi, nu o lăsa pentru miine“. 

— „Cind cineva voiește să facă bine, să nu dea celor leneşi, ci celor 
muncitori“. 

— „Decit douăsprezece cămăși din bani străini, mai bine una din banii 
mei“. 

— „Dacă un amic te chiamă la ospăț, poți să ajungi tirziu, dacă însă 
te chiamă să-l mingii [la nevoie, nenorocire], atunci grăbeşte-te“. 

— „Datornicului care plătește iute [repede], să nu-i mai dai altădată, 
căci umblă să te înșele“. 

— „Nu judeca pe om după vorbe, ci după fapte“. 

— „De voieșşti ca treburile tale să meragă bine, nu te amesteca în ale 
altora“. 

— „Eftin este a da poveţe, fiindcă nu costă nimic, gindeşte-te însă 
dacă ești capabil de un asemenea lucru“. 


— „Cel mai greu lucru în lume este să dai socoteală unui om prost“. 
— „Căinţa tirzie este totdeauna de prisos şi foarte costisitoare“. 


— Cilibi Moise zice „mai bine se mulţumeşte să-] lovească o vită cu 
piciorul, decît un om rău cu gura“. 


În cursul anului şi în special după trecerea iernii, începeau bilciurile 
în provincie, unde lumea se îngrămădea buluc. Cilibi Moise nici el nu stătea 
tot timpul în București, ci, ca şi alții — printre care amintim şi pe Anton Pann 
— se ducea pe la bilciurile mai importante din ţară. La bilciurile din Buzău, 
Cimpulung, Pitești, Riureni peste Olt, dar mai ales la Giurgiu, Alexandria, 
Roșiori, Turnu Măgurele, Zimnicea şi în alte localităţi el se găsea prezent. 

Marfa vindută o însoțea de acelaşi zîmbet prietenos şi de aceeași vorbă 
de duh sau de glumă pe care le oferea tuturor, cu aerul simplu și cu gestul larg 
al unui om bogat împărțitor de daruri. 

În „excursiile“ sale, după cum spune el, a avut ocazia să observe şi 
să constate anumite cusururi, neajunsuri sau caracteristici dintre care amin- 
tim: 

Temniţele nu i-au plăcut nicăieri, fiindcă planul lor era greșit întocmit, 
tavanele erau prea jos construite. Ar îi trebuit să fie mai înalte, ca să încapă 
şi oameni mari. 

Despre oraşele pe unde a trecut a lăsat variate caracterizări. Astfel: 


— „La Mizil pod mare şi apă nicidecum“. 

— „La Buzău credit mare, de la tejghea pină la uşă“. 

— „La Rimnicul Sărat boierii cu cai buni, la vale aleargă, la deal stau, 
pe toată ziua le trebuie un bici“. 

— „La Cimpulung circiumarii și băcanii cu boierii sînt tot una, fiindcă 
lipsește mîndria“. 

— „La Cerneţi, toţi postesc, dar vinat mănincă“. 

— „La Craiova de loveşte [cineva] pe unul, sar o mie“. 

— „La Alexandria oraşul mic și noroiul mare“. 

— „La Rimnicul Vileii toți oamenii sint cinstiţi, fiindcă ocnele sint 
aproape; ar fi fost bine să fie în fieștecare oraș cîte o ocnă, căci mulți ar fi 
cinstiţi“, 

— „La Cimpulung oamenii n-au trebuință de doctori, fiindcă toţi sînt 
sănătoși“. 

— „La Buzău toţi oamenii vorbesc de binele patriei, dar în faptă nimic 
nu fac“. 

— „La Brăila oameni puţini şi bucate multe“. 

Din cele văzute în călătoriile lui spune că i-au plăcut trei feluri de slujbe: 
poliţai la oraș mic, căpitan de barieră la oraş mare şi zapciu în sat. 

Cilibi Moise făcea comparații reușite şi sugestive. Astfel: 

— „Acela care deosebește om de om, nu este om“. 

— „Astăzi mai bine se învoieşte lupul cu oaia, decit omul cu om“. 

— „Împărații se bat cu condeie, şi oştirea cu arme, pentru ei“. 

— „Cum aleargă muștele la miere, așa oamenii după monedă“. 

— „Precum molia strică haina așa și pisma pe om“. 

— „Un om necinstit nu doarme pe pernă, ci pe frică. 

— „Vedeţi domnilor în ce timpuri am ajuns, hirtia scrisă [tipărită] 
e mai ieftină decit cea nescrisă“, 


În legătură cu patrie și patriotism el spunea: „În toată lumea nu se 
poate găsi un om să cumpere o ţară, dar se găsesc [unii] care s-o vinză“. 

La adresa presei a făcut următoarea satiră: 

„Minciuna negăsind ugde să găzduiască, a cerut de la Dumnezeu gazdă. Dum- 
nezeu a găsit cu cale că la jurnale şi la calendare [almanahuri] va fi bine 
primită“. 

Pentru cei fuduli, Cilibi Moise are o observaţie justă și bine exprimată. 
După el „două feluri de indivizi sint fuduli în lume, un slujbaș mic şi un prost 
mare“, 

Cilibi Moise a avut o minte pătrunzătoare şi o inteligență inventivă 
care l-a ajutat, intotdeauna, să se apere sau să atace, fără ca cel vizat săse 
poată supăra. 

Fiind om de spirit, apropourile lui erau vesele, ironice şi uneori sarcas- 
tice, jar glumele lui întotdeauna inteligente şi nesupărătoare. „Glumele lui 
erau de spirit, însă nu veninoase. De aceea nu avea duşmani; ele erau mai 
mult tachinării“. 

În legătură cu cele de mai sus amintim două întimplări. Cilibi Moise 
avea de încasat nişte bani de la un poliţai, rău platnic, care îl tot amina mereu 
cu intenţia, probabil, de a nu-i da niciodată nimic. 

Ştiindu-l că frecventează o anumită cafenea, unde se aduna ciocoimea, 
se duse și el într-o seară acolo şi, în auzul tuturor, îl rugă pe poliţai sa-i dea 
o mînă de ajutor ca să-şi poată încasa o sumă de bani de la un datornic care 
se afla acolo. Poliţaiul, nebănuind nimic, dete ordin unui subaltern să urmeze 
pe Cilibi Moise și să-l asculte în rugămintea lui făcînd ce-i va spune. 


— „Foarte-ţi mulțumesc, îi zise Cilibi Moise. 

— Slujbaş, ai auzit? 

— Poruncă. 

— Pune mina pe ciocoiul ăsta, zise el, arătind pe poliţai, că ăsta-i da- 
tornicul. 

Mare ris şi mare chef. Poliţaiul a plătit cinstit şi n-a mai încercat să 
ia marfă pe datorie de la Cilibi Moise“. 


O altă întimplare este următoarea: 


„Prin 1866—1867 talentatul [scriitor] satiric N. Orăşanu (1833—1890) 
a fost... comisar polițienesc la București [tocmai în sectorul unde Cilibi 
Moise își așeza taraba]. De cite ori îl zărea, Cilibi Moise se grăbea să-şi adune 
maria de pe trotuar, de teamă să nufie tras la răspundere că împiedică cir- 
culația. Întimplarea făcînd ca să-l întilnească a doua zi după ce fusese dat 
afară din slujbă, Cilibi Moise îi spuse rizind: Orășene, Orăşene, mai nainte te 
zăream de departe și acum nu te văz nici de aproape. p» 

Bineînțeles că Orăşanu, deși amărit fiindcă fusese înlăturat de la fifa 
bugetară, a rîs împreună cu Cilibi Moise“ 7. 

Cilibi Moise a fost un om milos şi generos. Cind vedea un biet sărac 
la mare nevoie, îi sărea repede într-ajutor. Personal nu putea contribui cu 
mulţi bani, fiindcă nu avea de unde, dar se străduia, umblind pe la casele 
celor bogaţi, să adune suma care era necesară pentru a umple golul celui în 
suferință. 

Printre multele lui faceri de bine se aminteşte că într-o zi, în fața Tri- 
bunalului de pe Podul Calicilor, un ţăran şi cu un copilaş de-al său, mingi- 
iau cu lacrimi în ochi “văcuţa ce-o aduseseră la oraș şi care avea de git o funie 
cu perete, ceea ce însemna că trebuie vindută la licitaţie pentru o datorie 
pe care n-o putea plăti. 

Slujbașii instituţiei şi autorităţii publice, după ce toboșarul făcuse să 
se adune lumea împrejur, tocmai făceau strigările mezatului. El îi rugă să 
întrerupă licitaţia, se interesă cit este datoria şi după ce ţăranul îi mărturisi 
că nu are altă avere decit vaca aceea și că dacă i se va vinde rămîne muritor 
de foame, Cilibi Moise trecu imediat la acțiune. Scoase o batistă mare ce 
avea în buzunar, puse doi sfanţi în ea şi apoi umblă prin faţa tuturor celor 
mulţi, care se strinseseră împrejur, şi cu felul lui de a vorbi şi a-i convinge, 
în scurt timp adună mai mulţi bani decit era datoria. 


După ce plăti autorității suma datorată, plusul îl dădu ţăranului care 
tremura de mulţumire şi bucurie spunind-i: du-te, du-te cu Dumnezeu şi 


? N. Zaharia, Cilibi Moise ca filozof popular, Bucureşti, 1915, p. 42—43. 

nu-mi mai mulțumi“, iar el, cu pași agale, se întoarse la taraba lui, satisfăcut 
că a făcut o faptă bună. | 

În gindurile și în felul lui de viaţă, Cilibi Moise era un înţelept care nu 
se robea banului și nici celorlalte bunuri păminteşti, fiindcă de multe ori 
spunea că în cele din urmă tot cu 24 coţi de stambă se va alege cind va muri, 
adică pinza trebuincioasă înfășurării cadavrului său. Și tot în legătură cu 
aceasta spunea că însuși marele bancher Rotschild nu este mai hogat decit 
el decit cu 29 galbeni, fiindcă, la moarte, lui Rotschild îi trebuie lină de 
mătase de 30 galbeni, iar lui îi trebuie pinză numai de un galben. 

Cilibi Moise, datorită ocupaţiei sale, a stat ani de-a rîndul în fața Tri- 
bunalului cel mare și a văzut multe categorii de oameni cu pricini de judecată, 
unii căutînd să-şi salveze averea, iar alţii să nu-și piardă libertatea. A asistat, 
vrind-nevrind la diferite discuţii şi tranzacţii dintre împricinaţi şi avocaţi și 
a observat că cea mai mare parte dintre aceștia erau lacomi de bani și lipsiţi 
de orice scrupule. Prin tot felul de procedee și de vorbe meşteşugite ei căutau 
să stoarcă cît mai mulți bani de la clienții lor, fie că erau bogaţi, fie de la 
cei săraci care, de multe ori, nu aveau nici de pîinea zilnică. Mulţi avocaţi, 
prin influențe politice sau diferite mijloace ispititoare, cîştigau procese ne- 
drepte, dar bine plătite, şi pierdeau pe cele unde dreptatea era evidentă, dar 
judecata se făcea între cei săraci şi slabi şi între cei bogaţi și puternici. 

În legătură cu acestea, Cilibi Moise a formulat calamburul: „Cind pute- 
rea are dreptate, dreptatea n-are putere“, iar despre avocaţi a spus că sint 
de două categorii: „unii care ciştigă o pricină strimbă, iar alţii care pierd o 
pricină dreaptă“, arătind în acelaşi timp care este deosebirea între o roată 
de car și un avocat: „Roata strigă ca s-o ung, pe avocat trebuie să-l ungi ca 
să strige“. Şi tot după el avocatul „este întocmai ca arcușul de la vioară, 
pină nu-l ungi nu merge“. 

Cilibi Moise era un om totdeauna bine dispus și înveselea pe clienţii 
săi, sau pe diferiți cunoscuţi, cu tot felul de glume. Astfel: 

— „Domnilor am auzit că turcii au patru neveste, şi în alte ţări sînt 
neveste care au patru bărbaţi“. 

— „A plecat un bărbat și a lăsat nevestii de cheltuială; biata nevastă 
a făcut mare economie, şi a făcut de toate în casă, pînă și un copil“. 

— „Unul s-a dus la Țarigrad și a zăbovit patru ani, şi venind acasă a 
găsit un copil de un an“. 

Cînd era cu vreun copil de-al său la tarabă, sau în altă parte, și cineva 
îl întreba dacă e al lui, el răspundea: „Nu știu, întreabă pe mă-sa“. 


În ceea ce priveşte părerile despre femei el spunea: „Să nu credeţi 
niciodată în visuri şi în femei“. Jar dintr-un anumit punct de vedere, compara 
femeile cu zahărul: „Muerea e dulce, zahărul e dulce, ce folos! zahărul se 
topeşte şi muerea ne topește“. 

Şi tot în legătură cu femeile, Cilibi Moise — căruia nu-i plăcea moda 
rochiilor prea lungi pe care le purtau cucoanele în vremea sa — spunea: 
„Bieţii vînzători de mături au dat jalbă, căci de cînd femeile mătură casa și 
ulițele cu rochiile, [ei] nu mai au căutare“. 

Cilibi Moise a avut un ascuţit spirit de observaţie și pătrundere şi a 
avut darul de la natură să pună în formule, de multe ori simple adevăruri 
precise asupra oamenilor pe care i-a întilnit. Și cu toate că a avut o situație 
secială foarte modestă — neguțător de mărunţișuri — el s-a ridicat la o va- 
loare personală, superioară multora dintre cei care aveau o situaţie socială 
demnă de invidiat de contemporani. În legătură cu această realitate, el spune: 

„Sint unii oameni în lume care poartă pălărie de cinci galbeni, dar capul lor 
nu face nici un sfanţ“. 

Cilibi Moise cu toate că a fost un om care de abia ştia să citească, iar 
să scrie deloc, a fost înzestrat cu inteligenţă, cu un pătrunzător spirit de 
observaţie și cu putinţa de a formula un adevăr în cîteva cuvinte numai. 

Maximele, aforismele, apropourile şi cugetările sale le dicta unuia sau 
altuia, iar apoi le dădea la tipar. Zeţarul care din 1858 i-a copiat, cules și tipărit 
cele mai multe texte din cele dictate a fost tinărul Dumitru P. Cucu, care mai 
tirziu a ajuns directorul Tipografiei Naţionale. 

La început de fiecare An Nou, Cilibi Moise tipărea o nouă ediţie, după 
cum se spune cam de 10 000 exemplare pe care le distribuia pe la casele celor 
avuţi și, în tot timpul anului, la trecători te la care primea în schimb, benevol, 
cît i se dădea „după starea omului și după iubirea lui Cilibi Moise“, sau după 
„inima omului și după meritul lui Cilibi Moise“. 

Chiar după moartea lui s-au mai tipărit de către urmași încă două 
ediţii, în 1876 şi 1877, cu toate acestea, exemplarele din broșşurile lui sint 
extrem de rare, iar unele nu se mai găsesc deloc, nici chiar în fondul biblio- 
tecii Academiei R. S. România. 

În modestia sa, la sfirşitul unei broșuri de-a lui, el se roagă de cititori 
să-l ierte, spunînd: „Domnilor, să mă iertaţi dacă v-am scris într-această 
mică broșură lucruri pe care le ştiţi, dar crez că auzindu-le și de la mine, nu 
vă va face nici o supărare“, 

Iar în ultima sa cărticică, parcă prevăzindu-şi moartea, cu toate că 
era foarte sănătos, şi-a însemnat o serie de dorinţe din care amintim numai 
pe aceasta: „Cilibi Moise, înainte de-a înceta din viaţă, se roagă lui Dumnezeu 
ca să vadă pe români independenţi, căci astfel vor fi fericiţi“. 


„ Rareori natura a amestecat mai darnic într-un suflet de om atita bună- 
tate, glumă, filozofie, nepăsare şi ironie ca în bietul suflet necăjit şi totuşi 
vesel al lui Cilibi Moise. Zimbetul său sceptic, dar plin de bunătate ome- 
nească, ca şi vorba caldă şi domoală, plină de miezul minţii şi de veselia 
hazului fără răutate, au fost singurele arme cu care glumeţul filozof a pornit 
la lupta cea grea a vieţii. Paşii săi s-au strecurat uşori și nesimţiţi prin 
mulţimea în care îşi desfăcea marfa, dar zimbetul și vorba îi rămineau în 
urmă şi lumea întorcea capul după el sau chiar alerga după el să-l iscodească 
și să-l asculte. 

Rareori un om simplu a deschis mai multe suflete și inimi, cucerindu-le, 
ca acest Cilibi Moise. Și aproape niciodată — spunem noi — vorba şi zim- 
betul n-au fost mai pline de adincă semnificaţie omenească ca cele pe care 
Cilibi Moise le-a risipit în goana vieţii sale. 

Dar, la începutul anului 1870, în luna ianuarie, Cilibi Moise s-a îmbol- 
năvit, după cum se spune de tifos și a decedat, fiind înmormintat la Cimitirul 
evreiesc cel nou, pe str. Filantropiei (actualmente B-dul 1 Mai). 

Pe mormintul lui, simplu, nu se află nici pînă azi o piatră funerară, 
scrisă, care să arate că acolo îşi doarme somnul de veci un om care, prin glu- 
mele, cugetările, apropourile și inteligenţa lui, a înveselit pe contemporanii 
săi, 

Iar în ceea ce priveşte scrisul, în decurs de aproape 12 decenii numai 
doi publicişti s-au” ocupat_de.viațarși/activitatea lui, şi, fugitiv, G. Călinescu 

în monumentala sa istorie a literaturii (trecîndu-i greșit datele de naştere şi 
moarte), spune că Cilibi Moise „a fost un Anton Pann, evreu“ şi că „maximile 
lui sînt pline de un sănătos umor bătrinesc“ 8. 


UN PAȘOPTIST UITAT: GRIGORE SERRURIE 


Despre Revoluţia burghezo-democratică de la 1848, din Țara Româ- 
nească, s-au scris pînă în prezent mii de pagini, unele alcătuind adevărate 
colecţii de acte şi corespondenţă, diferite studii şi biografii despre cei care, 
prin naționalismul şi activitatea lor, au contribuit atit de mult la înlăturarea 
suferințelor şi neajunsurilor pe care țara şi poporul nostru le-a suportat. 

Cu toate acestea, pină lao completă istorie a Revoluţiei de la 1848 se 
vor mai scrie multe pagini despre oamenii şi faptele acelor timpuri. 

Unii dintre conducătorii şi părtaşii mai de seamă ai acestei mișcări 
s-au bucurat chiar în timpul vieții a-şi vedea tipărite o parte din însemnările 
sau corespondenţa, purtată pe diferite meleaguri, cu tovarăși de suferinţă 
sau cu persoane marcante străine (P. D. Proudhon, H. A. Esquiros, V. Hugo 
etc.) ale acelor timpuri, cărora le cereau ajutor, nu în favoarea lor personală, 
ci pentru ridicarea ţării şi a poporului pentru care ei sufereau atunci. 

Despre cîţiva s-au scris, mult mai tirziu, frumoase şi documentate mono- 
grafii cum ar fi de exemplu cea referitoare la frații Golești făcută de George 
Fotino ?; dar puţini s-au bucurat de această atenţie post mortem, iar aceștia 
au fost din familii boiereşti sau burgheze înstărite ai căror descendenţi, prin 
posibilităţile lor materiale şi prin pregătirea lor culturală, deosebită de a 
celorlalţi, au putut să facă cunoscut marelui public viața strămoșilor lor. 

Ceilalţi — din familii mai sărăcăcioase şi cu urmași mai puţin pregătiți 
decit cei dintii, ba chiar fără urmași deloc, în care caz materialul docmentar 
(acte, scrisori, fotografii etc.) rămase de la ei s-a risipit, sau s-a distrus — au 
fost uitaţi ca şi cind n-ar fi existat niciodată. 

Fragmentar, în cadrul unui studiu, am reimprospătat pe Cezar Bolliac 10 
care și el făcea parte din categoria celor uitaţi, totuşi nu atît de mult ca cel 
despre care ne vom ocupa de data aceasta, fiindcă este şi explicabil: viața, 
pregătirea şi scrierile celui dintii nu pot suferi comparaţie cu ale celuilalt. 

Uitatul nostru pașoptist este Grigore Serrurie şi, cunoștințe despre 
viaţa şi întreaga lui activitate politică şi scriitoricească am putut afla din 
lucrările pe care le-a publicat el personal şi mai cu seamă din materialul 
documentar inedit de la Academia R.S. România !!, precum și din acela pus la 
dispoziţie, cu atita bunăvoință, de urmași direcţi și indirecți, printre care 
amintim pe d-na Ecaterina Serghiescu, nepoată, și pe Iuliu I. Roșca, fiul 
scriitorului cu același nume, care fusese şi el nepot de cumnată al lui Grigore 
Serrurie. 

Majoritatea celor care cunosc ceva în legătură cu Grigore Serrurie 
ştiu, din cele publicate inexact pînă acum, că acesta e descendentul unui 


3 George Călinescu, Istoria literaturii române, București, 1941, p. 214. 

? George Fotino, Din vremea Renașterii naţionale a Țării Românești, Boierii Golești, 
vol. I—IV, București, 1939. 

10 George Potra, Cezar Bolliac numismat și arheolog, în „Cronica numismatică şi 
arheologică“, XVIII (1944), nr. 130—131. 

1i Bibl. Acad. R.S.R., Arhiva Grigore Serrurie (fost A. 546, iar mai înainte ms. 
rom. 1745). 

general sau,om de ştiinţă francez, că a luat parte la Revoluţia de la 1848 şi 
că a tipărit un volum de poezii cu litere semichirilice, în 1858. 

În legătură cu toate acestea și cu multe alte fapte și întimplări din viața 
lui, pe baza materialului cercetat, în rindurile de mai jos, vom da informaţii 
precise şi vom înlătura cu totul pe acelea care nu corespund adevărului. 

Părinții şi familia. Astfel, — după anumite însemnări făcute de el — 
Grigore Serrurie spune însuși că era de origine greacă, spulberindu-se astfel 
informaţia cu originea-i franceză, iar tatăl său, Panait, se născuse în 1786 
în insula Egina. 

Pe vremea cind taică-său era copil în vîrstă de nouă ani, împreună cu 
un frate mai mare, al cărui nume nu-l pomenește, și cu un văr cam de aceiași 
seamă, au fost duşi în Rusia de un unchi al lor, Papadopol, ce avea gradul 
de general în oștirea rusească. Acesta i-a dat pe toţi trei la Academia ostă- 
şească din Petersburg, iar după terminarea cursurilor de specialitate i-a 
înrolat pe fiecare în „serviciu de front“, 


Tatăl său, Panait Serrurie, a fost repartizat la marină, fratele mai mare 
al acestuia la infanterie, iar vărul lor la artilerie. 

Panait Serrurie, după cîțiva ani de serviciu în marină, s-a îmbolnăvit 
de reumatism și a fost obligat să se mute în infanterie, unde, de citeva ori, 
a trebuit să înfrunte focul luptelor grele în războaiele ce le purta Rusia cu 
Napoleon Bonaparte, asistind chiar și la arderea Moscovei în 1812. 


Mai apoi, cînd Rusia a avut război cu Turcia, trimiţind armată sub 
comanda generalului Kamenski, Panait și cu fratele său, ambii căpitani, 
împreună cu unchiul lor, generalul, au venit prin ţinuturile noastre. S-au 
prăpădit însă în acest război atit generalul Papadopol cît și nepotul mai mare 
al acestuia, adică fratele tatălui lui Grigore. 

Panait, „în durerea pierderii lor“ demisionă din serviciul ostășesc al 
Rusiei şi rămase la noi în ţară, în Muntenia, retrăgindu-se cit mai departe 
„de orice sgomot spăimintător al societăţilor de depravaţie şi intamie“ și 
ocupindu-se cu „viața cîmpenească“ (agricultura), „singura ce poate face 
pe om fericit“. 

Stabilit în fostul judeţ Ialomiţa unde luase în arendă două moșii trăia 
mulțumit „petrecîndu-şi viaţa în mult expresiva tăcere a naturei de la ţară“. 

După scurtă vreme însă, de liniște și progres, se abătu asupra ţării 
una din cele mai grozave molime numită „ciuma lui Caragea“, după numele 
domnului care stăpinea atunci Țara Românească. 


În acest timp se îmbolnăvi şi Panait Serrurie căpătind „nouă bube 
de moarte“ ce-l obligară să zacă în pat citeva luni, străin şi disperat „în mij- 
locul unui sat pustiit“. Graţie însă celor două slugi de casă ce s-au dovedit 
cu multă credință și iubire față de el, înorijindu-l tot timpul cu deosebită 
atenţie. atunci cind toată lumea fugea de furia ciumei, a scăpat de boală, 
recăpătindu-și sănătatea. 

De la această dată s-a ocupat din nou de lucrarea pămîntului la cele 
două moşii, agonisind şi ceva bani, pină cînd dorul de viaţă și de societate 
l-a îndemnat să se stabilească la oraș, în București, cu intenţia de a se căsători, 
Şi astfel, în 1818, luă în căsătorie pe o tînără româncă, ce la un an de zile, 
în 1819, îi născu o fetiţă pe nume Elena, iar la 25 ianuarie 1821 pe Grigore, 
de care ne ocupăm mai jos. 


Micul copilaş ce avea să sufere mult în viaţa-i de mai tirziu își începu 
perepgrinarea de mic. fiindcă în acea vreme se pregăteau cele două revoluții 
conduse de Alexandru Ipsilanti şi de Tudor Vladimirescu, care vor sili pe 

oamenii înstăriți să-și ia o parte din avutul ce-l aveau și să fugă spre munţi 
sau chiar dincolo, în Transilvania. 

În însemnările de mai tirziu ale lui Grigore Seurrurie, care, după cum 
vom vedea, se identifica cu totul suferințelor şi idealului poporului românesc, 
cu toate că prin tatăl său era de origine greacă, el spune că numai „bravul 
Tudor ca adevărat român şi patriot“ a mintuit ţara „restabilindu-i prin 
prudenta sa manieră către Turcia, dreptul de autonomie pînă în ziua de 
astăzi şi făcînd prin trista sa moarte a să deştepta în inimile românilor sacrul 
sentiment al amorului de Patrie şi Naţie“. 

Din cauza turburărilor petrecute în ţară şi fiindcă părinţii lui Grigore 
Serrurie erau vecini, în București, cu locuinţa lui Bimbaşa Sava „căpetenia 
renumită a apostaţilor“, aceștia au trebuit să fugă la Braşov, dar cu foarte 
puţine mijloace materiale de existență, acolo unde viaţa era foarte scumpă, 
iar pribegii în număr destul de mare. 


Neomenia şi pofta de bani a tuturor celor care speculau totul la maximum 
întrista pe zi ce trecea pe tatăl lui Grigore care nemaiprimind nici un venit 
din ţară, se hotări să plece în Rusia unde avea o oarecare stare materială 
în păstrarea vărului său ce rămăsese acolo. 


După un drum lung, anevoios şi costisitor, Panait Serrurie ajunse în 
Rusia, dar constată cu multă părere de rău că vărul său murise, cu cîțiva ani 
mai înainte, şi neavînd urmaşi, conform legilor în vigoare de acolo, întreaga 
lui avere rămăsese pe seama statului. 

Panait Serrurie probă însă cu acte şi martori, în faţa justiţiei, că lui i 
se cuvenea moştenirea cu atit mai mult că o parte din averea lăsată îi apar- 
ţinea şi o lăsase numai în păstrarea vărului său atunci cind plecase din Rusia. 

După un an şi jumătate de judecată cu statul cîștigă o parte din avere 
și se întoarse la familia sa care, în lipsa lui, dusese un trai foarte greu şi aştep- 
tase destul intoarcerea lui, încît aproape își pierduse speranța de a-l mai 
revedea. 

La întoarcere, Panait Serrurie constată cu bucurie că soţia lui pe care 
o lăsase gravidă îi mai născuse o fetiță pe nume de Eftihiţa, astfel că numărul 
celor din familie se ridicase la cinci. 


De la această dată nu mai avem nici o insemnare referitoare la familia 
lui Grigore Serrurie, dar deducem că tatăl său, după potolirea turburărilor 
interne şi întoarcerea lui din Rusia acasă, şi-a adus familia în ţară, și a con- 
tinuat să se ocupe cu agricultura, ţinind în arendă o moşie sau mai multe, 
așa cum făcuse şi mai înainte. 


Din scrisorile de mai tirziu constatăm că familia Serrurie avea o mică 
proprietate şi casă de locuit la Giurgiu. 

Despre tatăl său nu știm cit a trăit, dar în septembrie 1848, cînd Gri- 
gore părăseşte ţara, ne arată că lasă acasă, în mare desnădejde, o mamă 
văduvă, patru surioare: Elna, Eftihiţa, Ancuţa şi Miţica, precum şi un frate 
Costache. 

Ca rudenii Grigore Serrurie pomenește pe mătuşa Săftica și un văr 
care, probabil, locuia la Craiova, unde multă vreme a stat și fratele său Cos- 
tache ; iar ca prieteni ai casei pe familia Dervescu, cred din Giurgiu, căreia 
adeseori, în scrisorile adresate din exil către mama sa, îi trimite respectuoase 
omagii. 

Evenimentele de la 1848; juga din ţară. Familia lui Panait Serrurie 
compusă din tată, mamă, patru fete şi doi băieţi nu ştim cum a trăit, bine 
sau rău, bănuim însa că destul de modest şi poate de multe ori chiar în 

lipsă, gi aceasta cu atît mai mult dacă moartea lui Panait Serrurie s-a în- 
timplat înainte de anul 1848, cind în familie nu se afla nimeni care să poată 
aduce un venit suficient pentru toţi ceilalți. 

Şi tocmai pentru acest motiv socotesc că, în 1836, Grigore Serrurie — 
pe cind era „mic și copilăros“ după cum spune într-o poezie* netipărită și 
nu avea încă virsta de șaisprezece ani — intră în cadrele ostăşeşti unde ajunul 
Revoluţiei de la 1848 îl apucă cu gradul de locotenent și ca om de încredere 
al maiorului Christian Tell, în garnizoana Giurgiu. 

De aici va pleca el, cu superiorul său, un subofițer și trupă, în cea mai 
mare taină, în noaptea de 5 iunie 1848 la Islaz unde, împreună cu toţi cei- 
lalţi cunoscuți, trebuiau să pună la cale Revoluţia și mișcarea maselor popu- 
lare ce urmau să se îndrepte spre Capitala ţării. 


Faptele şi evenimentele care-au urmat le cunoaştem și despre ele s-a 
scris foarte mult, așa că nu le mai amintim şi urmărim mai departe viața 
şi activitatea lui Grigore Serrurie după înăbușirea Revoluţiei. 


Pentru formarea cadrelor militare, în timpul celor trci luni ale Guver- 
nului provizoriu, Serrurie fusese înaintat la gradul de căpitan și i se dăduse 
comanda companiei a cincea din primul Regiment de infanterie ce fusese 
mai înainte sub ordinele căpitanului Nicolae Pleşoianu, acum avansat colonel 
şi după cum spune Serrurie, „unul din cei mai bravi ofiţeri români, model 
în armată de zelul său patriotic și abnegare pentru bine Patriei sale“. 


Cu această companie Servurie luase parte la lupta ce se dăduse între 
turci şi români la 13 septembrie 1848 în faţa cazărmilor din Dealul Spirii, 
unde se afla Monumentul Eroilor Pompieri; iar mai tirziu, de frica turcilor 
care veniseră cu armată multă să împrăștie pe revoluționari, se retrase îm- 
preună cu armata de sub conducerea generalului Magheru, în tabăra de la 
Troian (Cimpul lui Traian) din judeţul Vilcea. 


Spre această localitate, se îndreptau turcii dinspre Slatina şi regiunea 
Piteștilor, dar la sfatul lui Colquhoun**, consulul Marii Piitanii la Bucureşti, 
ce trimisese la generalul Magheru pe E. Grant, secretarul său, acesta a dizolvat 
tabăra de la Troian trimiţindu-și soldaţii pe la vetrele lor, „pentru a nu se 
produce incidente între armata turcă și cea românească“ 12. 


Şi astfel, la 28 septembrie 1848, după ce ostașii au fost împrăștiați, 
Magheru împreună cu cîțiva ofițeri și inițiatori ai mișcării revoluţionare, 
printre care se afla și căpitanul Grigore Serrurie, au trecut frontiera pe la 
Ciineni, spre Sibiu, în Transilvania 13. 

Cu această ocazie, după ce Revoluţia a fost înăbușită, Guvernul pro- 
vizoriu înlocuit, iar fruntașii ei obligaţi să părăsească ţara de frica stăpinirii 
și să-și ia rămas bun de la familie, rude şi cunoscuţi, spre a fugi peste hotare, 
Grigore Serrurie care-şi iubea foarte mult soldaţii de care se despărţea, com- 
puse poezia: „Adio la soldaţii companiei a 5-a din Regimentul nr. 4“, precum 
şi „Răspunsul soldaţilor la adio“. 


În prima poezie, în cuvinte calde pornite din adincul sufletului, își 
îmbărbătează soldaţii dragi cu care a stat atîta timp împreună şi-i roagă să 
aibă toată încrederea în viitorul țării ; iar el își ia rămas bun de la ei, deoarece 


* Manuscris fost în colectia Iuliu I. Roșca, strănepot. 

** Colquhoun, Robert Gilmour (1804—1870); consul general al Marii Britanii 
la Bucureşti 8371859) ; în strise legături cu fruntașii Revoluției de la 1848. 

12 „Culegere de articolele d-lui Al. Christofi“, Craiova, 1892, p. 51. 

13 Anul 1848 în Principatele române ; acte și documente, vol. IV, București, 1903, p. 574; 
Apostol Stan și Constantin Vlăduţ, Gheorghe Magheru, Bucureşti, 1969, p. 149. 

trebuie să pribegească departe, peste hotare, pînă la ivirea altor vremuri 
mai bune, fiindcă nu poate să trăiască, după cum spunea el, „între ciocoi“. 

În același timp, își îndeamnă ostașii, care-i sînt fraţi dragi, să păstreze 
iubire şi credință nestrămutată patriei, deoarece numai ea le poate aduce 
alinare și mulțumire, urindu-le ca-n scurtă vreme să nu mai trăiască în țara 
lor ca robi, ci ca stăpini. 


În restul poeziei, în citeva strofe, Serrurie preamăreşte pe ţărani, fiindcă 
ei sint aceia care reprezintă puterea și bogăţia țării; ei sint aceia care fac 
averea, palatele minunate, hainele scumpe și pietrele preţioase ale ciocoilor 
care, în trindăvia şi risipa ce-o duc; nu se gindesc decit la născociri de noi 
asupriri ce voiesc să arunce pe umerii țăranilor. 


Dar, despre această preamărire a ţăranului și asprul rechizitoriu ce-l 
face clasei ciocoești, şi în special celor străini de neam, care n-au „nici ţară 
şi nici un Dumnezeu“, ne vom ocupa mai jos, atunci cînd vom analiza scrie- 
rile lui Gr. Serrurie. 


În exil (1848—1856). Grigore Serrurie, după trecerea lui în Transilvania 
împreună cu alți emigraţi şi după o şedere de ciîtva timp acolo (la începutul 
anului 1849 îl găsim încă la Braşov), a trebuit, prin Bulgaria, să ia drumul 
Turciei, iar guvernul acestei ţări, i-a considerat pe o bună parte din ei prizo- 
nieri politici și i-a internat la Brussa (azi Bursa), în Asia Mică. 


La început, între aceşti emigraţi — dintre care pomenim pe frații Radu 
şi Alexandru Golescu, frații Nicolae și Grigore Ipătescu, Grigore Zossima, 
Filipescu, G. Giurescu, G. Văleanu, C. Racoviţă, proprietari!+; Lăzăreanu, 
Grigore Serrurie și Iosif Roșca * căpitani; Duţulescu profesor, C. Serghiade 
şi N. Russo (Locusteanu) ingineri, preotul Radu Șapcă, Ion Deivos ofiţer, 
I. Simon şi mulţi alții — a fost cea mai perfectă înţelegere și trăiau în bună 
frăţietate împărtășindu-şi unul altuia amarul vieţii şi trăind cu speranța 
zilei fericite cînd se vor întoarce în ţară. 

Unul dintre ei, N. Russo (Locusteanu), mult mai tirziu, în 1891, cînd 
publică o parte din scrisorile din exil ale lui Heliade Rădulescu, spune urmă- 
toarele: „Colonia aceasta de exilați forma un fel de comunitate aproape ca 
aceia a creștinilor primitivi. Din puţinul ce aveau, împărtăşeau pe compa- 
trioţii lor emigraţi fără mijloace de existență, risipiţi în Europa. 

Însuşi străinii refugiaţi în urma evenimentelor de la 1848: italieni, 
unguri, poloni, găseau la românii din Brussa adăpost şi erau consideraţi şi 
trataţi ca nişte frați. Un expatriat de orice naţionalitate şi religie ar fi fost 
era îmbrățișat de internaţii români şi dacă refugiatului îi lipsea piinea, mica 
comunitate română se grăbea să i-o procure. 

Generozitatea şi vechea ospitalitate română nu lipsea fiilor României 
nici în exil şi nici în a lor neavere“ 15. 

După citva timp însă raporturile dintre ei s-au înăsprit și s-au format 
două tabere ce trăiau în oarecare dușmănie, fără însă ca sentimentele față de 
Patrie să sufere întrucitva. Și unii și alţii, dar separat, au lucrat pentru sus- 
ţinerea drepturilor românești și succesul lor a fost preţios şi poate mult mai 
mare decit ar fi putut să fie dacă ei s-ar fi aflat în ţară. 


14 Ion Heliade Rădulescu, Scrisori din exil, cu note de N. B. Locusteanu, Bucureşti, 
4891. p. 647. 

* Informaţie de la Iuliu I. Roșca. 

15 Ibidem, p. 647, 669. 

Deviza tuturor emigranților români era „Totul pentru Patrie, nimic 
pentru noi“ 16 şi în această deviză și în principiile enunțate la 1848 au trăit 
și s-au manifestat în toate treburile publice, de mai tirziu, spre binele Patriei. 

Emigranţii români de la Brussa, în afară de preotul Radu Șapcă, pri- 
meau de la guvernul turcesc o pensie lunară de 1 000 lei turcești (377 franci) 
fiecare, pentru hrană şi locuință. 

Din această sumă cei care erau de partea lui I. Heliade Rădulescu, 
Chr. Tell, N. Pleşoianu și alţii, și care — după cum spuneau ei — „rămăseseră 
în principiile proclamate de naţiune“!7, trimiteau o contribuţie lunară lui 
Heliade, ce se afla în Franţa, pentru a tipări şi răspîndi diferite scrieri de pro- 
pagandă și documentare ce aveau de scop iniţierea și lămurirea tuturor gu- 
vernelor europene, spre a le face favorabile cauzei române. 

Puţinul prisos ce răminea, de la tipărirea acestor scrieri, era destinat 
existenţei acelora care se ocupau cu „apărarea“ Revoluţiei de la 1848. 

Dar Grigore Serrurie era totdeauna printre primii atunci cînd trebuia 
să se adune o sumă de bani,iîn interesul „cauzei lor, sau pentru ajutorarea 
unuia dintre ei. În toate conturile acestor contribuabili, ţinute de Gr. Zos- 
sima, numele lui Serrurie este trecut regulat și de multe ori chiar cu sume 
mai mari decit ale altora care dispuneau de bani mai mulți. 


Astfel, pentru imprimarea volumului scris de I. Heliade Rădulescu, 
Mémoires sur L'histoire de la régénération roumaine ou sur les eveniments de 
1848 accomplis en Valachie (Paris, 1851) şi pentru ziarul „Positivul“, Serrurie 
a dat 1 200 lei; pentru tipărirea Protectoratului, 435 lei; şi, un timp îndelungat 
pînă ce emigraţii români nu s-au dezbinat, cîte 200 lei lunar pentru subsis- 
tența lui I. Heliade Rădulescu, în Franţa. 

După spusele multora, Serrurie era un suflet şi un caracter și, pentru 
acest motiv, Heliade, în scrisorile ce le trimitea de la Paris lui Gr. Zossima, 
nu uită niciodată a-l ruga pe acesta să transmită complimente şi să îmbră- 
țişeze pe iubiții săi „fraţi şi amici“: Serrurie, Negulici, Duţulescu și frații 
Ipăteşti. 

Serrurie cu toate că era darnic, unde trebuia să fie, era un om econom 
şi cu deosebită grijă îşi chibzuia orice ban cheltuit. Dintr-o scrisoare a sa, 
de la începutul anului 1853, adresată prietenului Alex. Christofi la Chios, 
Serrurie îi răspunde și-i arată precis, felul cum își cheltuieşte el pensia ce-o pri- 
mește de la guvernul turc. Astfel, din cei 940 lei, cît primeşte propriu-zis în 
mină, 500 lei îl costă chiria locuinţei, mincarea, spălatul rufelor, încălzitul, 
luminările „şi alte asemenea amănunte necesarii“; 146 lei contribuţie pentru 
scrieri propagandă etc. ; 116 lei preotului Radu Șapcă dintre care 66 lei partea 
lui, iar 50 lei în contul lui N. Pleșoianu. Cu 30 lei lunar îl ajută pe Ion Deivos 
„care acum iarna, cînd șogeaua este în nelucrare (şi după cum auz va răminea 
precum este astăzi) trăieşte numai cu ce se milostivesc unii, sau cei mai puțini 
a-i da“. 

În afară de acești bani cheltuiţi îi mai rămîneau 294 lei ce-i economiseşte 
şi din care voiește să-şi plătească o veche datorie de 2 200 lei ce-o are la N. 
Pleşoianu, pe care de altfel în martie acelaşi an o și achită. 

Şi acum să amintim o chestiune interesantă şi la modă pentru acea 
vreme. În toate părţile lumii şi în special în statele din occidentul Europei 
și în America se întemeiau societăţi cu capitaluri serioase pentru exploatarea 
ținuturilor presupuse bogate din America de Sud şi din Australia. 


16 Ibidem. 
1? Ibidem, p. 648. 

Nicolae Pleșoianu, care se găsea la Londra în acea vreme, influențat și 
el de acest curent, şi mai presus de toate dispunind de un capital suficient 
pentru o astfel de intreprindere, se hotărî să facă o societate pentru extragerea 
aurului din pămîntul indepărtatului continent al Australiei. 

Pentru acest motiv, în primăvara anului 1853, el invitase și pe cîţiva 
emigrați români să ia parte, iar prin intermediul lui Alex. Christofi de la 
Chios, trimisese vorbă lui Gr. Serrurie, de care era aproape sigur că va par- 
ticipa, să convingă și pe alți emigrați români de acolo a lua parte la această 
exploatare avantajoasă. 

Serrurie răspunde imediat lui Christofi că acceptă propunerea şi invi- 
tația lui N. Pleșoianu pentru care avea o deosebită simpatie şi aceasta cu 
atit mai mult că atunci nu i se ivea posibilitatea de a se întoarce în tară, 
din cauza evenimentelor ; şi chiar de ar avea această ocazie n-ar şti de ce me- 
serie să se apuce pentru a-și ciştiga existența, el fiind militar, serviciu din 
care fusese înlăturat. În continure, spune că de abia aşteaptă să fugă cit mai 
departe de „haita din Brussa în vreun loc unde să respir un aer mai puramente 
nutritor. Și apoi mie mi s-a urit foarte și cu neocuparea corpului în vreo între- 
prindere cotidiană; mi s-a urit, zic, cu șederea ce este degeneratoarea omului“. 

Înainte însă de plecare îl roagă pe Christofi să-i răspundă la următoa- 
rele întebări: 

„1. Cine plătește cheltuiala călătoriei și mîncării de la Smirna pînă la 
locul de aşezare în Australia, fiindcă el, precum și alţii din Brussa care ar 
accepta să ia parte, nu are bani. 

2. Cum se va face ieşirea din Turcia — cu știrea guvernului sau pe 
tăcute? — căci de va fi să fie cu voia guvernului, d-ta ştii că-mi trebuie bani 
pînă să mi-o dobindesc, iar de va fi pe tăcute, tot se va afla într-o zi, şi poate 
mult mai repede decit se crede, lipsa unui internat politic. 


3. Are nevoie de paşaport sau nu, iar dacă da, de unde să-l scoată“. 


Fiind lămurit la aceste întrebari, apoi referitor la costul drumului care 
era de 77 lire, la durata călătoriei, de 70 de zile cu vaporul, a locului de îm- 
barcare, Constantinopol, precum și asupra venitului ce ar rezulta anual pentru 
fiecare participant, trimițindu-i-se de asemenea și statulele societăţii, Serrurie 
răspunde că a convins și pe părintele Radu Şapcă și pe I. Simon a merge în 
Australia. Face însă rugamintea să li se aprobe și lor același împrumut care 
i s-a promis și lui, fiindcă nici unul dintre el n-are bani de drum şi de chel- 
tuială pînă acolo, fiind săraci, — „ca cei mai mulți români d-aici“. Și cu 
oarecare răutate adaugă: „numai păginul de Duţă și celebrul I. Magheru 
sint cu chimire [bani] dintre toţi românii din Brussa“. 

Serrurie mai spune despre preotul Radu Șapcă şi I. Simon că au primit 
cu multă bucurie propunerea, exprimindu-se că le face plăcere tovărășia 
in care intră, și că de abia așteapta să scape din acea localitate și atmosferă 
pe care n-o mai pot suporta, iar părintele Radu Şapcă roagă chiar să se 
transmită, textual, lui Nicolae Pleșoianu următoarele vorbe: „Cu d-voastră 
merg nu 70 de zile, ci şi un an, şi oriunde, și mai cu seamă cind se poate să 
mă scăpaţi d-aici“... 

„Nu mă îndoiesc nici de acum şi nu voi imputa nimănui nimic, căci 
ştiu eu că Pleşoianul nu e om stricat, nu se bagă el în secături, nu pune el 
atiția bani la mijloc fără să fie sigur. Pleșoianu știe ce face... Merg, da; şi 
merg ca să vă învăţ să săpaţi, să vă văz cum vă vine cînd vă veţi vedea mii- 
nile băşicate de sapă, precum sint ale bietului ţăran, intotdeauna”. 

Dar dacă Serrurie şi poate chiar şi I. Simon puteau pleca cu voie de la 
autorităţile turceşti, sau clandestin, aproape oricind, de la Brussa la Constan- 

tinopol, fiind tineri şi curajoşi, nu tot atît de uşor îi era bătrinului preot Radu 
Șapgă. Pentru acest motiv, Serrurie scrie lui Bolintineanu, la Constantinopol, 
ca printr-o petiție să ceară de la Reşid-Pașa permisiunea pentru părintele Radu 
Șapcă de a merge la Constantinopol să se trateze fiind bolnav; şi nicidecum 
să pomenească în acea petiție, adevăratul motiv, ba mai mult decit atit nici 
să n-arate că este preot, ci, pur şi simplu, emigratul Radu Șapcă. 

Îl mai încunoștiinţează pe Bolintineanu că ei au cerut voie de la guverna- 
torul Brussei, de nenumărate ori, de a merge la Constantinopol, dar hirtiile 
lor nici n-au fost trimise de acolo, spre rezolvare. 

În ceea ce priveşte pe Grigore Serrurie, care, după cum spune el, este gata în 
orice moment de plecare, își manifestă către Alex. Christofi o ultimă dorinţă, 
şi anume, ca înainte de plecarea spre Australia, să se ducă la Rusciuc, spre a-și 
vedea pe maică-sa, cele patru surori și pe fratele său Costache, pe care nu-i 
văzuse de cinci ani. „Trebuie neapărat să mă duc a-mi vedea familia, căci con- 
ştiinţa mă va acuza totdeauna de nu mă voi duce“. 

Referitor la statutele care priveau gospodăria Societăţii proiectate şi buna 
înțelegere între membrii ei, şi care fuseseră trimise spre consultare, Serrurie 
cu ceilalți doi spun că le-au găsit bune și drepte şi că le aprobă întru totul. 
Roagă însă să se facă anumite adaosuri pe care ei le cred necesare. Astfel, în 
timp ce unul dintre membrii Societăţii se va afla bolnav și „în adevăr în neputinţa 
d-a lucra, să nu fie scos din beneficiul ce va produce lucrul celorlalți tovarăși ai 
săi“. 

Durata angajamentului faţă de Societate să fie fixată precis, spre a nu se 
da impresia de „împilare“. 

În caz de moarte, în Australia, a vreunuia dintre membrii Societăţii, 
înainte de a-şi fi achitat obligaţia împrumutului, faţă de N. Pleşoianu, fonda- 
torul şi „capitalistul“ societăţii, aceasta să fie datoare a lua pe seama ei sarcina 
ca din beneficiul celorlalți să se plătească datoria mortului. 

Dacă însă datoria către N. Pleşoianu va fi plătită la data morţii şi beneficiul 
aceluia va fi de numai 20 lire, atunci acest capital „să se depuie“ în casa comite- 
tului spre a se întrebuința „în folosul progresului naţional“, — dacă însă suma 
rămasă va fi mai mare, atunci N. Pleşoianu are îndatorirea de a o da „moșteni- 
torilor mortului sub luare de document pe care îl va arăta membrilor lucrători 
în Australia“. 

În iunie 1853, cînd socoteşte că nu mai este decit puţină vreme înainte de 
plecarea în Australia şi cînd vede că n-are posibilitatea de a se duce la Rusciuc, 
Grigore Serrurie trimite familiei o scrisoare foarte lungă, printr-un negustor turc 
ce venea în Țara Românească. Prin acesta aștepta şi răspunsul familiei. În 
această scrisoare, pentru prima dată, aduce la cunoștința familiei planul plecării 
sale în ţinuturi şi mai îndepărtate. 

După o introducere amplă în care le arată toate evenimentele din Europa 
şi soarta Principatelor Române în special, așa cum este discutată și cunoscută 
în Turcia, precum şi situaţia în care se găsesc emigrații români, el spune că n-a 
avut putinţa, niciodată, să părăsească Brussa şi împrejurimile apropiate, fiindcă 
posibilitățile materiale nu i-au permis şi pentru că n-a vrut să fie la o și mai mare 
depărtare de ei. 

Arată că o bună parte din emigraţii celorlalte naţiuni — „nenorociţi suferi- 
tori ca și noi, spre a nu pierde timp în van“, s-au dus la minele de aur din Aus- 
tralia, unde fiecare poate ciștiga cel puţin patru sute de galbeni anual. 


Serrurie roagă pe toţi ai săi să nu se supere, fiindcă altceva mai bun nu 
are de făcut, chiar dacă ar avea posibilitatea să intre în ţară, apoi este în intere- 
sul lor, al tuturor, fiind săraci şi în mare nevoie. 

„În adevăr, eu pe lingă toate celelalte suferinţe, a depărtării şi mai mult 
de voi, şi a nerevederii voastre, o să am și truda muncii. Cu toate acestea, pentru 
că este spre folosul suferindei noastre familii, o voi face cu bucurie. 


Mă voi simţi mult mai mulțumit lucrînd pămintul cu sapa, decît aş avea 
orice serviciu sub regimul ciocoesc. 

Din 470 emigraţi din diferite naţii ce se află muncind cu sapa în Australia, 
nici unul nu este din cei ce au trăit în ţara lor cu sapa în mină, și cu 
toate acestea o fac cu mulțumire, pentru că este cea mai onestă muncă şi se 
folosesc destul de bine. Toţi au mume, surori, fraţi, soții, copii şi rude în 
ţările lor; dar știu să aibă răbdare şi simt că trebuie să întreprindă ceva, să 
se miște onestamente, spre a putea scăpa de suferință“. 

Dar la puţină vreme după trimiterea acestei scrisori, din cauza Războiului 
Crimeii, planul de plecare în Australia a fost abandonat. 


De aici înainte, pe toţi emigraţii români îi frămintă dorinţa întoarcerii 
în ţară sau cel puţin participarea activă, voluntară, alături de turci. În primul 
rind foştii ofiţeri şi apoi ceilalți au căutat să se îndrepte spre Șumla, unde era 
cartierul general al lui Omer-Paşa, comandantul şef al armatei turce, în speranța 
de a fi angajaţi ca luptători. 

Gr. Serrurie, într-o scrisoare din 16/28 ianuarie 1854, către arhitectul 
Melik, spune că, la sosirea lor în Șumla, Omer-Pașa i-a primit foarte bine: „În- 
tr-însul eu văd un bărbat demn şi un general stimabil ... Cât pentru noi, despre 
înțelegerea ce a avut generalul nostru cu Omer-Paşa, sperăm că peste puţine 
zile vom pleca la Calafat. Sint vreo patru zile de cînd Omer-Paşa a dăruit, 
drept semn de amiciţie, generalului Tell un cal din cei mai buni ai săi. Îmi pare 
bine că Omer-Paşa arată multă amiciţie către români şi mai cu seamă către 
generalul Tell, și că se interesează de ţara noastră. Nici d. Eliade cu suita sa, 
nici Sturdza cu adiutanţii săi, nici Ciaica cu cazacii, încă pină acum n-au sosit. 
Nu poci înţelege ce va fi cauza. În adevăr, de pe cum mi-ai zis d-ta într-o zi, 
că Omer-Paşa n-o să se poată răsfăța unul ca zisul caimacam al nostru. Sint, 
curios să vedem, cind va veni, ce va face şi p-aici“ 18, 


Dorinţa emigraţilor români însă nu s-a împlinit, din mai multe motive: 
în primul rînd cauza neînțelegerilor dintre ei, căutind fiecare grup să lucreze 
separat și să defăimeze pe ceilalți în faţa lui Omer-Pașa ; în al doilea rind doreau 
să fie angajaţi cu grade mari așa cum pretindeau că le-au avut în ţară; și în al 
treilea rînd toţi acești ofițeri superiori (în grad, nu în activitate), nu aveau 
aproape deloc armată de naționalitatea lor, deci nu aveau ce comanda. 


Războiul ruso-turc s-a urmat deci fără participarea emigraţilor români, 
iar ei au rămas în continuare, în disensiune, în dreapta Dunării, la Constantino- 
pol sau în alte localităţi ale Imperiului otoman. 


Numai după încheierea războiului şi a Păcii de la Paris, emigraţilor români 
a început să li se dea voie a intra în ţară, unora mai devreme, iar altora mai tirziu, 


După mărturii verbale căpătate de la urmași, înainte de a intra în ţară, 
Grigore Serrurie a stat citva timp la Constantinopol. Acolo împreună cu căpi- 
tanul Iosif Roșca (tatăl scriitorului Iuliu Roşca*), emigrat şi el, au cunoscut 
pe surorile Despot, de origine greacă, Serrurie a luat în căsătorie pe cea mai mare, 
Ecaterina, iar Iosif Roşca pe Aurelia, devenind astfel cumnaţi şi buni prieteni 


18 N. Iorga, Documente nouă de istorie românească, în „Revista istorică“, VII (1922), 
nr. 4—6, p. 92. 


* Iuliu I. Roşca (1858—1940); poet, scriitor, publicist; șet de divizie la Prefectura 
Poliției Capitalei. 


www.dacoromanica.ro 


FIGURI ŞI TIPURI BUCUREȘTENE 105 


pînă la sfirşitul vieții lor; de altfel şi casele lor erau în apropiere una de alta, 
pe str. Fonteriei. 

Surorile Despot erau trei, dar cea mai mică a rămas la Constantinopol; 
ele erau nepoatele unui episcop grec, iar tatăl lor fusese un negustor renumit, 
foarte bogat, la acea dată însă scăpătat. Nu le mai rămăsese decit o casă pe 
malul mării într-o „nemaivăzută şi minunată aşezare“, după cum spune Iosif 
Roșca. 

Intrarea în ţară, activitatea politică, înmormintarea. După cum se vede 
într-o scrisoare din 1857, trimisă din Giurgiu la Bucureşti, Gr. Serrurie a intrat 
în ţară în toamna anului 1856, după terminarea Războiului Crimeii, atunci 
cînd nu mai domnea Barbu Știrbei ce-i respinsese de citeva ori cererea de intrare 
în ţară și refuzase în acest scop atit pe maică-sa cit şi pe fratele său Costache, 
în audienţele ce le avuseseră la el. 

Întors în ţară, Gr. Serrurie s-a stabilit la Giurgiu unde își avea casa părin- 
tească şi intreaga familie, păstrind însă contactul permanent cu Bucureştii unde 
se întilnea cu amicii săi, ce conduceau ţara în acea vreme, și care, aproape toţi, 
făceau parte din generaţia de la '48. 

Din martie 1857 îl vedem pe Serrurie că ia parte activă la evenimentele 
politice ale timpului care trebuiau să culmineze cu Unirea Principatelor. Aşa 
că, la 12/24 martie 1857, cind Comitetul central al Unirii din București trimite 
o adresă comitetului județului Vlașca spre a cunoaște programul şi felul cum 
să procedeze la alegerea candidaţilor de deputaţi, pentru Divanul Ad-hoc, căpi- 
tanul Gr. Serrurie se afla în acest comitet alături de: State Ariton, Ilie G. Nico- 
lau, Ioniță Gurki și Vasilescu 1?. 

La 8 septembrie în același an, 292 cetăţeni alegători ai orașului Giurgiu, 
toţi proprietari, sub preşedinţia paharnicului C. Pallama, fac legămint între ei, 
înaintea lui Dumnezeu şi a oamenilor, că la alegerea definitivă de deputaţi vor 
„Susţine cu stăruință și fidelitate pe acel candidat care va căpăta mulțimea 
glasurilor în această adunare de alegere pregătitoare a noastră“ 20. 

Citeva zile mai tirziu, la 17 septembrie, avind loc alegerile — „în unanimi- 
tatea glasurilor“ 21 proprietarilor din acel oraş — a fost ales ca deputat Grigore 
Serrurie întrunind întreaga simpatie și speranţă a celor din Giurgiu, iar deputații 
judeţului Vlașca de atunci, pentru toate stările sociale, au fost următorii: aga 
Emanuel Lahovari și paharnicul N. Tătăranu din partea marilor proprietari; 
postelnicul Const. Rădulescu din partea micilor proprietari, căpitanul Grigore 
Serrurie din partea orășenilor proprietari din Giurgiu şi Stan Panaiti din partea 
țăranilor clăcaşi 22, 

În prima ședință a Divanului Ad-hoc, din 30 septembrie 1857, alegindu-se 
două comisii de deputaţi pentru verificarea actelor celor aleși și pentru prezentarea 
unui proiect de Regulament al Adunării, într-una din aceste comisii, sub președin- 
ţia prinţului Grigore Gr. Ghica, a fost ales și Grigore Serrurie 2%. 

Serrurie a fost un membru activ al Divanului Ad-hoc şi de nenumărate 
ori a luat cuvintul în diferite chestiuni de regulament sau de interes obştesc 24. 


19 Acte și documente relative la istoria Renașcerii României, publicate de Dimitrie 
A. Sturdza şi C. Colescu-Vartic, vol. IX, p. 483—487. 

20 Bibl. Acad. R.S.R., Arhiva Grigore Serrurie, f. 70, 114. 

21 Idem 

22 Acte și documente. .., vol. V, p. 655, 708. 

23 Idem, vol. VI, p. 3, 5, 185. 

24 Idem, p. 72, 84, 108, 111, 326, 330, 353, 361, 386. 

A fost deputat de multe ori pînă în 1888 cînd se retrage din viaţa politică. 

Fiind ataşat prietenește și politiceşte de C.A. Rosetti şi lucrind mulţi 
ani în redacţia ziarului „Românul“, la 27 septembrie 1859, cu ocazia unei întruniri 
ţinută în sala Bossel pe Podul Mogoşoaei (Calea Victoriei), de către intelectualii 
care protestau împotriva suspendării ziarelor „Românul“ şi .,Nichiperecea“ 
de către guvernul lui Nicolae Al. Kreţulescu, printre cei arestați de poliția 
guvernamentală (C.A. Rosetti, Em. Kinezu, Nicolae T. Orășanu, G. Valentineanu) 
a fost şi Grigore Serrurie. Apărarea magistrală însă a lui Mihail Kogălniceanu 
a dus la achitarea tuturor arestaţilor 35, 

Înainte de 1861, a ocupat câtva timp, după cum ne spune el (în prefa- 
ţa 26) unui volum de-al lui Felice Orsini, tradus în româneşte „penibila şi in- 
grata“ funcţiune de director în Prefectura Poliţiei din Bucureşti. 

Mai tirziu a fost ajutor de primar al Capitalei și de nenumărate ori consilier 
comunal, iar de la 17 martie 1866 pină la 29 aprilie 1877 a condus Legiunea 
IV-a de Gardă civică din București, culoarea de Verde, avind calitatea de colo- 
nel şi comandant al ei. 

Această gardă civică sau orășenească, pînă la înființarea sergenţilor de 
strada, a păzit ordinea în orașe, atit în timpul zilei cît şi în timpul nopţii şi 
s-a dovedit o instituție de folos obștesc. 

În sfirşit, după o muncă de aproape 50 de ani în serviciulțării și în agitaţie 
necontenită pentru binele tuturor, bătrin, in vîrstă de 72 de ani, şi retras din 
viața publică în modesta sa locuinţă din strada Fonteriei, situată în spatele 
statuii Pompierilor căzuţi în lupta de la 1848, Grigore Serrurie îşi dă obştescul 
sfirşit în seara zilei de 29 ianuarie 1893,in mijlocul familiei compusă din Catinca 
(Ecaterina) soţia sa şi unica fiică Florica, căsătorită pe acea vreme cu locotenen- 
tul Alexandru Popescu, iar mai tirziu cu fiul pașoptistului Marin Serghiescu*. 

Corpul defunctului Serrurie a fost dus în biserica Sf. Gheorghe Nou, 
unde episcopul Parthenie al Dunării de Jos, inconjurat de mai mulţi preoți, 
a oficiat serviciul funebru, iar fruntașii vieţii politice și cetățenii Capitalei, 
ce l-au apreciat şi iubit, au luat parte în număr foarte mare. 

După terminarea slujbei religioase au vorbit Nicolae Fleva şi Pană 
Buescu, arătind în cuvinte foarte frumoase trecutul defunctului şi scoţind 
în evidenţă meritele şi sacrificiile făcute de dinsul, împreună cu ceilalți vete- 
rani de la 1848, pentru triumful cauzei naţionale. 


Carul funebru tras de șase cai, urmat de familie, rude, o mulţime imensă 
şi o companie din Regimentul 21 infanterie, a străbătut străzile din centrul 
orașului și apoi a fost îndreptat spre cimitirul Şerban Vodă (Bellu), unde a fost 
înmormîntat**. 


În ziua înmormiîntării presa a închinat nenumărate articole pentru cin- 
stirea memoriei și activităţii lui Grigore Serrurie. Reproducem dintr-un edi- 
torial următoarele rînduri: „În toate evenimentele mai însemnate, ce s-au 
succedat de la 1848 încoace, Grigore Serrurie a fost mereu în fruntea tuturor 
mişcărilor naționale. 


25 George Fotino, op. cit., vol. IV, p. 303. 

25 Felice Orsini, Temnijele austriace in Italia, traducere de Grigore Serrurie, Bucureşti, 
1861. 

* Marin Serghiescu (Naţionalul); (? — 1872); funcţionar la Ministerul de Finanţe; 
condamnat în 1840, fiind implicat în mişcarea revoluţionară alături de Nicolae Bălcescu, 
Cezar Bolliac și alții; ia parte activă în Revoluţia de la 1848; exilat; după 1859, revizor 
la Ministerul de Interne. 

** Cu ocazia comemorării a 50 de ani de la Revoluţia din 1848, primăria orașului 
i-a ridicat deasupra mormiîntului un frumos bust de marmură făcut de sculptorul loan 
Georgescu. Ă 

La 1848 îl găsim în rindul eroilor soldați din Dealul Spirii; apoi, în 
urma înăbușşirii Revoluţiei, el ia calea exilului. În Divanul Ad-hoc, în luptele 
pentru Unirea Principatelor, pretutindeni întîlnim pe Grigore Serrurie la pos- 
turile cele mai grele, sau mai periculoase. 

Vecinic în frunte cînd era vorba de lupte și de sacrificiu, el răminea, 
ca întotdeauna, la urmă cind era vorba de recompense şi de onoruri. 


Modest, dezinteresat, el găsea destulă răsplată în îndeplinirea cu sfinţenie 
a datoriilor sale de cetăţean. De aceea l-am văzut întotdeauna pe Grigore 
Serrurie după victorie, cînd dinsul ar fi putut aspira la înalte demnități, 
retrăgindu-se, necerind nimănui nimic, fericit numai că-și văzuse idealul său 
realizat. 

Prin vorbă şi prin fapte, prin zilnicele sale exemple, Grigore Serrurie 
a îndeplinit în viaţă-i un apostolat; el a propăvăduit timp de o jumătate de 
secol în jurul său dragostea de libertate şi devotamentul pentru ţară. El a 
răspîndit, mereu, în juru-i o atmosferă sănătoasă de virtuți cetăţeneşti“. 

Pentru acest motiv „memoria unor asemenea oameni nu se poate onora 
intr-un chip mai strălucit decit imitindu-i și urmîndu-i pe calea pe care ne-au 
arătat-o“. 

Grigore Serrurie : poet, publicist şi traducător. În rindurile de mai jos ne 
vom ocupa despre Grigore Serrurie ca poet, publicist și traducător, cu toate 
că în nici una din aceste ramuri de activitate literară n-a atins o treaptă înaltă 
din istoria literaturii române; pomenim totuşi această activitate ca o curiozi- 
tate şi o documentare şi în acelaşi timp spre o cunoaştere cit mai completă a 
biografiei sale. 

Despre activitatea poetică a lui Grigore Serrurie, după cercetările noastre, 
n-am aflat nici o scriere sau vreo însemnare în nici unul din periodicele timpului. 


Singurul autor care a scris ceva, cu o jumătate de veac în urmă, a fost 
poetul Tomescu, director al revistei „Ramuri” din Craiova, şi pe care numai 
întimplarea l-a adus la articolul scris 27, găsind la un anticar oarecare volumul 
de poezii, atît de rar, al lui Grigore Serrurie. 

În introducerea articolului pomenit, D. Tomescu spunea următoarele: 
„De multe ori, — şi poate peste mulţi din poeţii generaţiei de la 1848, — praful 
s-a aşternut, şi nimeni nu-și dă osteneala a-l şterge. Poeziile lor scrise cu multă 
trudă, în care vedem — adesea — cum se zbate un suflet plin de sinceritate, au 
pierit odată cu ei. Poate că multe din ele nici n-au văzut lumina zilei; dar şi 
cele care au văzut-o, zac acum cine ştie prin ce rafturi ale Academiei, ale vre- 
unei biblioteci particulare, sau prin ce funduri de anticării“. 


În continuare el își exprimă nedumerirea și regretul în același timp, că 
n-a aflat nimic despre viața acestui poet, spunînd: „Despre acest Gr. Serrurie — 
în afară de istoria Revoluţiei de la 1848 — n-am putut afla pină acum nimic; 
nici o istorie literară, nici o bibliografie literară, nu-l pomenesc. Singurul mijloc 
direct de-a afla — acum — ceva despre el, va rămine numai acela de-a răsfoi 
volumul de poezii“. 

Din fericire însă pentru istoriografia şi istoria literaturii române, și după 
un timp relativ scurt de la cele spuse de răposatul Tomescu, subsemnatul am 
putut să înlătur o parte din praful uitării ce se aşterne în strat atit de gros peste 
acela ce fusese Gr. Serrurie. 

Acesta, după cum se vede din ceea ce a scris, nu s-a născut cu talant de 
poet sau de publicist, iar cultura și pregătirea ciştigată în şcoală socotim că au 


27 D, Tomescu, Un poet din generația de la 1348. Grigore Serrurie, în „Rom ìya 
literară“, anul I, nr. 13. 

fost cît se poate de reduse, deoarece pînă la virsta de şaisprezece ani, neîmpliniţi, 
cînd se înrolase în armată nu putuse să se pregătească temeinic şi suficient. 
Pentru acest motiv, prin străduinţă şi ambiţie, şi-a însușit mai tirziu, ca auto- 
didact, limba franceză, — cea greacă și românească cunoscîndu-le din familie,— 
şi o serie întreagă de cunoștințe preţioase și interesante în diferite domenii. Ba, 
chiar presupunem că, în cei opt ani cît a stat în Turcia, a învăţat oarecum şi 
limba turcă, deoarece în notele explicative de la sfirșitul volumului de poezii 2* 
ne dă traducerea în româneşte a atitor cuvinte turcești și lămuriri extrem de 
interesante asupra obiceiurilor şi felului de viață orientalo-turcești. 

Din poeziile publicate cît și din cele păstrate în manuscrisele puse la îndemi- 
nă de urmaşi, nu știm precis data cînd Grigore Serrurie a început să scrie poezii, 
dar, din prima publicată în volumul tipărit, intitulată „Amor nenorocit“ în 
care își descrie prima dragoste nefericită, cînd iubita lui moare în timp ce el se 
găsea cu slujba în provincie, și în care ne arată că acea dragoste şi fiinţă îl trans- 
formase sujleteşte „din militar în poet“, fapt ce se întimplase cu cel puţin trei 
ani înainte de revoluție, deducem că încă din 1845 el se îndeletnicea efectiv 
cu versificarea cuvintelor. 


În această poezie el spune că în timpul cînd se credea mai fericit şi cînd 
îşi făcea cele mai frumoase planuri de viitor, alături de aleasa inimii lui, soarta 
s-a dovedit crudă cu el: 


„Acest amor ferice şi dulcea-mi bucurie 
Mi le schimbă d'odată în veșnice dureri“. 


Înștiințat de trista veste, el spune: 


„Plecai prin neagra besnă a unei nopţi ploioase 
Din februar, cu totul uimit şi fără glas; 
Sburau cu mine caii ca păsări fabuloase, 

Și tot îmi părea mie c-abia mișcau în pas“. 


După ce ţărina acoperise trupul iubitei lui ființe, nefericit și plin de dis- 
perare se hotări să se omoare pe mormîntul ei, dar tocmai cînd își îndrepta 
pistolul spre timplă, tirziu după miezul nopţii, avu o viziune care-i ordonă 
să trăiască „pentru bella [frumoasa] și trista Românie“. 


Trezit la realitate se hotărî, sub jurămint, să trăiască numai spre 
binele patriei. 


„Trăi-voiu dar, trăi-voiu, o! umbră adorată! 
Şi jur p-a ta ţărină şi pe a tată-meu 

Că inima mea-ntreagă va fi predominată 
De vocea României oricît voiu trăi eul“. 


Și acum, trecînd peste această poezie care ne arată începuturile lui poetice 
şi data aproximativă cînd el începuse să scrie, amintim că, prima poezie cunos- 
cută şi datată, dar netipărită, din caietul manuscris, este din 28 septembrie 
1848 și e intitulată: „Adio de la soldaţii companiei a 5-a din Regimentul nr. 1“ 
şi tot în aceeaşi zi: „Răspunsul soldaţilor la adio“, după cum am amintit mai 
sus. 


Aceste două poezii şi în special prima care este destul de mare și se com- 
pune din 23 strofe cu 138 versuri, precum şi rima folosită ne arată că Serrurie 


32 Kollekțiune de Poezii skrise în esiliu de Grigore :Serrurie, Bucureşti, Imprimeria 
Nifon Mitropolitul, 1858, 229 + 3 p. 

nu era la prima încercare şi că se trudise mult timp pînă cind deprinsese mește- 
şugul potrivirii ultimei silabe a versurilor între ele. Totuși, această poezie în 
special, ca și celelalte în general sint lipsite de acea esenţă poetică care defineşte 
scrierea și omul, ca poezie şi poet. 

Influenţa poeţilor contemporani: I. Heliade Rădulescu, Cezar Bolliac, 
Grigore Alexandrescu și alţii, pe care sint sigur că i-a citit de multe ori în timpul 
liber, l-au influențat şi îndemnat a scrie şi el poezii. Pe atunci era o modă şi o 
adevărată pasiune, pentru mulți din tinerii ce se adăpaseră la cultura răspindită 
de Heliade, de a scrie poezii sau proză. Şi, indiferent cum erau aceste compoziţii 
literare, bune sau slabe, ele nu opreau din mers pe tinerii și însutleţiţii lor autori. 
Aşa că şi Grigore Serrurie a urmat cursul şi mersul acestui curent la modă. 

În poezia „Adio de la soldaţii ...“ Gr. Serrurie preamăreşte pe ţărani şi 
critică aspru pătura ciocoiască care trăiește parazitar din munca celor dintii. 
Pentru exemplificare reproducem versurile de mai jos: 


* 


„Țăranul e puterea ş-a ţării bogăţie. 

El este domnul ţării; căci el din brut pămint 
Fericea-ntr-insa scoate, cu mari sudori muncind, 
Pe el îl ninge-l plouă pe munţi şi pe cîmpie. 

El vara în arşiţă şi iarna-n asprul vint, 

Purtind orice povară, se află suferind. 


* 


"Ţăranii fac averea, palaturi aurite, 

Caleșcele și caii, şi portul cel fălos, 

Și scumpe berlianturi (sic), și lefile plătesc 

Ciocoilor ce-ntocmai ca viespele-nvrăjbite 

Ce-nţep otrăvitoare rănind pînă la os, 

Ciupesc pe muncitorii ce dulce îi hrănesc! 
%* 


Ciocoiul este-n lume o iasmă, curcitură, 

Ce n-are nici o ţară și nici un Dumnezeu; 
Ce urlă-n ea ca lupul turbat în bătătură; 

Ce-o leagă în robie cu lanţul cel mai greu; 
Ce-o vinde pentru-o cruce păgină-a lui Satan! 


æ 


El este ca şi-o piatră, nu simte nici o milă; 
El n-are alte drepturi mai sfinte decit voi; 
El, iasma, vă despoaie de munca voastră chiar, 
El v-a răpit pămîntul, ș-acum în el vă-npilă; 
El face-n veci în ţară necazuri şi nevoi; 
El sapă groapa ţării şi-ompinge-n ea amar! 

* 


Gindiţi-vă, fraţi, bine la toate ce vă zice 

A mea inimă tristă; vă rog nu le uitaţi. 

Spuneţi-le-n durerea ce vi le spuiu şi eu, 

Acasă pe la rude, la fraţi, copii şi fiice; 

Și făceţi să le ştie ş-a fi toți deșteptaţi 

Românii, muncitorii, spre-a se feri de rău. 

* 


Din acest fragment și din întreaga poezie, amintită mai sus, reiese ura ţă- 
ranilor şi a tinerilor cu idealuri naționale împotriva bogaților venetici şi a tuturor 
acelora care speculează, fără nici o milă, truda bietului țăran ; de asemenea spe- 
ranța unor zile mai bune și sfatul tuturor de a aștepta și răbda pînă atunci. 

În volumul tipărit la 1858, Gr. Serrurie nu a publicat toate poeziile scrise, 
deoarece, unele fuseseră pierdute în timpul exilului, altele pentru că aveau un 
caracter politic ce nu se potrivea cu vremea şi conducătorii de atunci, iar altele, 
fiindcă, aveau o valoare poetică mult mai redusă decit celelalte tipărite. 

Dintre cele nepublicate* amintim următoarele: 

. Pentru Florica 

. Adio de la soldaţii companiei a 5-a din Regimentul nr. 4 

. Răspunsul soldaţilor la adio 

. Adio de la patria mea 

. În remuşcare (scrisă cu ocazia semnării Tratatului de la Balta-Liman)y 
Invocaţie 

. În resuvenire 

. La ziua numelui camaradului meu de arme N. Pleşoianu 


Pentru alcătuirea primei poezii „Brussa la 1850“, în căutare de fraze și 
rime potrivite, Serrurie spune unui presupus prieten, că a stat o lună de zile 
închis în casă. Reproduc epistola în care se arată acest fapt pentru a se vedea şi 
mai bine răspunsul și felul lui de a scrie. 


Astfel: 


oN DnP 


Brussa, 1850 iunie 24 
„Amice 


Îmi ceri, prin epistola-ți datată de la nouă apriliu anu-acesta și sub numă- 
rul două, 
Să-ţi spui curat figura ce-o are astă cetate, 
Natura ce-o'ncongioară ş-a ei societate, 
Pe care unii, alții, prin tragică poveste ...“ 


Din însemnările făcute în josul poeziilor, — tipărite sau inedite — Serrurie 
ne arată că ele au fost scrise în următoarele localităţi: Cimpul lui Traian (ju- 
dețul Vilcea), Balta-Liman, Vidin, Rusciuc, Varna, pe Marea Neagră, Brussa, 


comuna Cechirge-Brussa, la Puţu-Miului și în Razgrad. 


Ca număr, — 19 tipărite și 8 inedite —, poeziile lui Serrurie nu sînt prea 
multe, pentru o perioadă de opt ani (1848—1856), dar ca întindere ele sint- 
destul de mari, fiindcă ocupă 194 de pagini numai cele tipărite. 

Spre exemplificare amintim că, numai poezia „Brussa la 1850“ are 67 
de pagini, iar cealaltă „Catastrofa Brussei la 1855*, — 21 pagini. În realitate 
însă acestea nu sînt poezii ci niște povestiri interesante, versificate, care au mai 
mult caracter descriptiv și documentar, decit poetic. 


Aceste două poezii sînt precedate de epistole adresate unor anume prieteni 
(K.P. şi X.T) în care se arată că le îndeplineşte dorința exprimată ca unul ce 
cunoaşte localitatea foarte bine și fusese martor ocular la nenorocirea din 1855. 


În ceea ce priveşte poeziile lui Serrurie „mai toate sint străbătute de un 
suflu naţionalist, caracteristic generaţiei sale“. 


* Colecţia E caterina Serghiesci (m. 1948). 

Astfel, în poezia Micșunele, destul de lungă și cu numeroase puncte de 
suspensie, fiindcă autorul n-a putut să scrie tot ce-a vrut, ne arată că: 


„Două micşunele bune surioare 
Tot dintr-o tulpină ieşite sub soare, 
Vorbeau, şi-ntre ele curgea un rîu“. 


Şi astfel, continuîndu-şi vorba, cele două micşunele — sub care nu-i greu 
de recunoscut Muntenia și Moldova, riul fiind Milcovul, — scot în relief faptele 
străinilor şi înstrăinaților, precum și vanitatea unora care le-au ţinut şi le ţineau 
incă despărțite, atunci cînd Serrurie a scris versurile. 

În poezia lui extrem de prozaică uneori, găsim, cîteodată, asemănări în 
natura versului, cu poezia din acel timp a lui Gr. Alexandrescu și Vasile Alecsan- 
dri, iar în ceea ce priveşte elementul de pastel cu Gh. Coșbuc, bineînţeles nu în 
forma şi pătrunzimea acestuia din urmă. 

În poezia N-ai monedă? Nu ești om !, mai mult satiră decit fabulă, Serrurie 
suferă influența poeziei grecești, și chiar el însuși spune că este o adaptare din 
această limbă; cu toate acestea dovedește din cuprinsul ei „spirit de observaţie, 
revoltă sinceră contra nedreptăţilor şi ironie“. 

Ca încheiere, în ceea ce priveşte activitatea poetică a lui Serrurie, amintim 
patru epitafe inedite făcute pentru: I.D. Negulici, Barbu lIscovescu, Atanasie 
Luzin și pentru Luxiţa, soția unui prieten al său. 

Pictorului I.D. Negulici 

născut la Cimpulung în 1812 și mort în 1851 

Îl leagănă-n durere România 

Trăi, lucră, muri spre-a ei salvare. 

Azil, mormîntul, îi oferi Turcia 

Şi patria-i fu ultima suflare 22 
Pictorului Barbu Iscovescu * 

născut la Bucureşti la 24 noiembrie 1816 şi mort la Constantinopol, la 
24 octombrie 1854 

„Frapat în dorinţa-i de cruda putere, 

De ţara-i departe trăind în durere, 

Etern se închise sub ăst monument, 

C-o inimă jună, română, sublimă, 

Ardentă la bine și demnă de stimă 

Martirul Dreptăţii, pictor de talent“. 


Preotului Atanasie Luzin 


născut la Craiova la 21 octombrie 1823 şi mort la Constantinopol, la 
21 octombrie 1853 


„Departe de a sa ţară, victima Libertăţii, 

Sub astă piatră rece ca simţul de tiran, 

Află eterna pace Martirul verității, 

Monachul creştin, preot şi demnul fiu roman“. 


29 C. D. Aricescu, Corespondenta secretă și acte inedite ale capilor revoluţiunii române 
de la 1848, Broşura III, Bucureşti, 1874, p. 143. 

* Pentru monumentul funerar al lui Barbu Iscovescu, de la Constantinopol au 
scris epitafe D. Bolintineanu, I. Heliade Rădulescu și Ge. Sereuria; s-a preferat însi a s> 
săpa pe marmură acela al lui Bolintineanu, părind mai sugestiv (Marin Nicolau, Pictorul 
Barbu Iscovescu, Bucureşti, 1940, p. 77). 

Luxiţei: 


Muritor | p-aici oricând tu vei trece 
Află că sub astă piatră grea şi rece 
Putrezește-o floare dulce, grațioasă 
Ce-n aburul vieţii abia un minut 
Putu să suriză sperind, voioasă 

Și amar îndată a şi dispărut! 


%* 


Cugetă la soarta ce îți este dată 

Şi lasă să pice lacrăma-ţi curată 

Peste această piatră ce subt ea striveşte 
Juneţea, virtutea și simţul stimat: 

Pe bella Lucsiţa pe care-o jelește 

Părinţii şi soţu-i în dor neîmpăcat. 


Printre celelalte scrieri ale lui Gr. Serrurie pomenim una intitulată La 
Noroc pe care el o anunţă, în prefața volumului de poezii, că va apărea în acelaşi 
timp, adică în 1858, o dată cu poeziile; la sfirșitul volumului însă spune că 
această carte critică nu s-a mai putut tipări. 

Ce cuprindea această lucrare şi ce soartă a avut mai tirziu, nu știm nimic, 
fiindcă n-o aflăm nici tipărită şi nici printre manuscrisele rămase. 

În 1872, în tipografia „Laboratorilor români“, str. Academiei 19, tipăreşte 
broşura numită: Catechismu român şi creştin, împărţită în mai multe capitole, 
în care dă răspunsuri la peste 40 de întrebări pe care și le pune singur. Amintim 
din acestea următoarele: Ce este Dumnezeu? — Ce este omul? — Ce este 
naționalitatea? — Ce este Patria? — Ce este religiunea? — Ce este legea? — 
Ce este familia? — Ce este comuna? — Ce este Statul ? — Ce este guvernul? 
— Ce este omenirea? — Ce este creştinismul? — Ce este biserica? ete., etc. 

Cu trei ani mai tirziu, adică în 1875, la tipografia „Alecsandru A. Grecescu“, 
din București, Piața Teatrului nr. 4, publică poema: România şi Mihai Viteazul, 
în care, în 54 de pagini, face comparație între trecutul și prezentul Neamului şi 
Țării; satirizează obiceiurile și faptele contemporane și atacă vehement Parti- 
dul Conservator. 


* 


Ca traducător, activitatea lui Grigore Serrurie este redusă; poate că a mai 
existat şi alta decit cea pe care o cunoaştem, dar nu ni s-a păstrat. 

În primul rînd cunoaştem unele poezii traduse din grecește şi numai una 
singură din franţuzeşte, anume: Săraca orfelină. 

Dar acestea sint mici preocupări literare din vremea exilului, cînd nevoile 
şi grijile vieţii nu-i permiteau să trăiască o viaţă de vis şi poezie. Mai tirziu, 
după întoarcerea în ţară şi ocuparea unui serviciu care să-i asigure existenţa şi 
grija zilei de miine, Serrurie s-a ocupat mai mult, într-o anume perioadă, şi a 
tradus o carte de peste 300 de pagini. Traducerea, probabil din franţu- 
zește, Felice Orsini 30, Temniţele austriace în Italia?! — a fost publicată în 

Fica 
Ei 

30 Felice Orsini (1819—1858); luptător pentru libertatea și unificarea Italiei; a 
participat la revoluţia din 1848—1849 de la Veneţia și Roma; mai tirziu a activat în 
emigrație, la Londra, alături de G. Mazzini; condamnat şi executat (13 martie 1858) 
pentru atentatul pus la cale împotrvia lui Napoleon al III-lea, la Paris. 

31 Felice Orsini, Temnifele austriace în Italia, traducţiune de Gr. Serrurie, Bucuresci, 


Typografia Naţionale, strada Germană, nr. 27 — 1860 (1861 pe coperta dinăuntru); 
304 + 2 pagine; — preţul este patru sfanţihi (vezi și nota 26). 

1861 la București şi a fost făcută, după cum spunea el, în timpul orelor libere 
pe cind ocupa „penibila și ingrata“ funcţiune de director în Prefectura de Poliţie 
din Bucureşti. După cum se spune în prefaţă, această lucrare a fost tradusă şi 
tipărită în româneşte ca un omagiu adus Italiei ce și-a ciștigat independenţa 
prin ea însăşi şi pentru eternizarea memoriei lui Felice Orsini, primul martir al naţi- 
unii italiene. 


PITĂREASA ZINCA, MAMA LUI NICOLAE BĂLCESCU 


O documentare alcătuită din acte și scrisori — care să ne permită a contura 
clar, precis și complet figura și activitatea pităresii Zinca, mama istoricului şi 
marelui patriot şi revoluţionar Nicolae Bălcescu — lipsește. Totuși, din frin- 
turile pe care timpul ni le-a păstrat, vom căuta să schițţăm cit de cit medalionul 
acestei femei care a suferit atit de mult, de la tinerețe și pînă la moarte, pentru 
copiii ei şi pentru interesele și dorinţele ţării. 

x 


Înainte a de prezenta zbuciumata ei viață, rămasă văduvă cu cinci copii 
mici, cu datorii de încasat, cu datorii de plătit, cu un ginere care i-a făcut multe 
necazuri, să arătăm pe scurt care sint înaintașii ei. 

Din puţinele acte, sau mai bine zis însemnări sporadice, ce ni s-au păs- 
trat, aflăm că bunicul ei, Necula, era preot, probabil la vechea biserică cu hramul 
Adormirea din comuna Bălceşti*, jud. Argeş. Om cu bună stare materială, 
după ani îndelungaţi de economie — rezultată nu din veniturile slujbei bisericeşti, 
ci, bănuim, din afacerile neguțătoreşti (vinzări de vite, cereale, prune, ţuică) 
şi împrumuturi de bani cu dobîndă — își întregește averea cumpărind, la 20 
aprilie 1766, de la Marioara Hrisoscoleu soția răposatului sărdar Canache, moşia 
Bălcești pe apa Topologului, de 1760 stinjeni cu 880 taleri. În zapisul de vinzare, 
sărdăreasa Marioara Canache arată că această moșie o moștenise cu cîțiva ani 
mai înainte de la unchiul ei Gavrilașco, fost mare postelnic, spunînd: „am vin- 
dut-o eu de a mea bunăvoie şi nesilită de nimenea, cu știrea rudeniilor mele și 
a vecinilor miei şi din sus și din jos“. Şi „să fie dumnealui stătătoare și ohabnică 
în veci nestrămutaţi ani, dumnealui și coconilor dumnealui și nepoților și străne- 
poților“ 32. 

Din copiii preotului Necula nu cunoaştem decit pe Tănase (Tănăsache) 
care, după moartea tatălui său, a moștenit întreaga moșie Bălcești. Pe acest 
Tănase îl aflăm în 1778 zapciu la plasa Topolog, în 1779 polcovnic de potere în 
jud. Saac, iar mai apoi în 1790 postelnicel, grad mic de boiernaş. În ultimii 
ani ai vieţii a locuit mai mult în București în casa ce avea, pe Podul Caliţei 
(Calea Rahovei) în mahalaua Sf. Ilie, clădire pe care am apucat-o şi noi, 
renovată, situată pe partea dreaptă a străzii, cu citeva case mai înainte de a 
ajunge la str. Sfinţii Apostoli. Clădirea, parter și etaj, avea intrarea principală 


* Cu vreo nouăzeci de ani în urmă se menţionează că Bălceșştii era o comună rurală 
situată pe apa Topologului, în plasa Topolog din judeţul Argeș, cam la 20 km de Tigveni 
şi tot atita de Piteşti. Comuna se compunea din satele: Bălcești, Giltofani, Linia Hanului, 
Măzărarul, Rotărești şi Valea Bălceasca, avînd în total 200 familii cu 774 locuitori. 

Bălceştii, separat, în 1887 aveau 278 locuitori, din care 183 contribuabili; un buget 
de 4621 lei la venit şi 4346 lei cheltuieli; 211 boi și vaci; 37 cai, 132 vite mărunte, 750i, 
7 capre şi 150 rîmători (cf. G. Lahovari, C. I. Brătianu și Gr. G. Tocilescu, Marele 
dicționar geografic al României, vol. I, Bucureşti, 1898, p. 293). 

3 Cornelia Bodea, Paul Cernovodeanu, Horia Nestorescu-Bălcești, Vatra Bălceștilor, 
Bălcești pe Topolog, 1971, p. 49—50. 


www.dacoromanica.ro 


114 DIN BUCUREȘTII DE IERI 


prin curte. În faţă, fiindcă strada fusese lărgită, avea un trotuar numai de o 
Jumătate de metru lățime. 

El este primul care și-a luat și folosit ca nume de familie „Bălcescu“, după 
numele moșiei al cărei proprietar era, fapt care se constată într-un document 
din 1794 unde semnează ca martor%. 

Tănase postelnicul a fost căsătorit cu Ecaterina* (Catrina) Băbeanu 
a carei soră, Elena (Ilinca), era soţia dr. Constantin Darvari. Tănase era 
deci cumnat cu dr. C. Darvari şi unchi al fiicei acestuia, Ana, căsătorită cu 
dr. Apostol Arsache **, figură politică de prima mină. Deci, după cum se 
vede, Tănase avea rude foarte importante, dar, după cite deducem fiindcă 
n-avem probe contrarii, aceste două persoane nu i-au făcut nici bine, nici 
rău, i-au acordat numai indiferență. Erau prea bogaţi, influenţi și puternici 
și nu-şi îngaduiau să aibă relaţii cu cei care nu erau de condiţia lor socială. 

Din căsătoria lui Tănase postelnicel a rezultat un băiat şi trei fete: 
Iancu (1779—1851), necăsătorit, fără urmaşi, care în 1828 a refăcut 2 casele 
părinteşti din Bălcești; o fată, cea mai mare, Maria (Uţa), căsătorită cu 
Costache Tătăranu, fost paharnic şi mai apoi mare medelnicer; Safta căsă- 
torită cu medelnicerul Grigore Argintoianu ; și cea mai mică, Zinca, născută 
pe la 1790, mama lui Nicolae Bălcescu. 


Zinca Bălcescu s-a căsătorit în toamna anului 1811 cu Barbu zis și 
Bărbuceanu, lofogăt de vistierie, care era mai mare ca ea cu 20 deani, 
după cum se vede dintr-o insemnare a lui Petre, căpitan de seimeni, „boier- 
naş mazil“, tatăl lui Barbu, care arată că i s-a născut acest fiu la 10 mai 
1770 3. 

Familia lui Petre căpitanul, adică socrul Zincăi, avea o căsuţă în maha- 
laua Curtea Veche şi, în jud. Prahova, la Urlaţi, o vie de patru pogoane şi 
un teren de 11 pogoane „ţelină imprejurul viei“. Barbu, fiul său, avea casă 
şi loc în mahalaua Mintuleasa, cumpărate în 1801 de la Constantin ciz- 
marul, la care adăugase un alt teren cumpărat în 1808 de la Dinu Con- 
stantin Ploeşteanu. Avea case și teren și în mahalaua Bradu-Boteanu și 
citeva pogoane de vie lingă Urlaţi, jud. Saac (azi Prahova). 


Cu ocazia căsătoriei, la 1 noiembrie 1811, Constantin Tătăranu întoc- 
mește o foaie de zestre în care menţionează tot ce dă „prea iubitii cumnată- 
mii Zincăi“. Acest fapt ne dovedeşte că la acea dată părinţii ei erau decedați 
(tatăl murise în 1794), iar cumnatul Constantin Tătăranu îi era, probabil, 
și epitrop. 

După foaia de zestre, Zinca Bălcescu a primit la acea dată, în deplină 
proprietate, următoarele bunuri: 

Jumătate din moşia Bălcești, jud. Argeș, adică 900 stinjeni, cu tot 
venitul „după sineturi“, adică după actele de proprietate ce i s-au dat. Cea- 
laltă jumătate era în stăpinirea fratelui mai mare, Iancu. 


33 Ibidem, p. 60. 

* Ecaterina Băbeanu, în afară de Elena, mai avea două surori: Maria căsătorită 
cu Constantin Predescu, logofăt al treilea și Păuna căsătorită cu Alexandru Lămotescu, 
logofăt de vistierie, 

** Dr, Apostol Arsache i-a fost de ajutor Zincăi Bălcescu (vară primară cu Ana, 
soția doctorului) în două ocazii; prima dată, ca martor, cind Nicolae Bălcescu a cerut 
să intre în slujba miliției naţionale şi a doua oară, în 1850, cînd, ca director al Eforiei 
Şcoalelor, alături de Petrache Poenaru, a aprobat Zincăi un împrumut de 3300 galbeni 
(46 200 sfanţi sau 63 000 lei) cu zălogirea moşiei Bălcești. 

34 Marele dicționar geografic ..., p. 292. 

3 Paul Cernovodeanu, Codicele lui Barbu logofătul, tatăl lui Nicolae Bălcescu — 1790, 
în „Studia et acta Musei Nicolae Bălcescu“, Bălcești pe Topolog, 1971, p. 120. 

O vie de 12 pogoane pe Valea Orliţii, cu case, şopron, lin, teasc, vase 
şi „cu obraţia de pometuri“. 

Ca haine îi dă un bohcealic (îmbrăcăminte) de ginere, unul de nun, altul 
de socru şi unul de soacră, la care se adaogă 20 gevrele (batiste), 3 cămăși 
de batist cu horbotă (dantelă) și 3 cămăși de borangic femeiești. 

Pentru rinduiala aşternutului i se dă: o saltea cu trei perne de stofă, 
o plapumă de stofă cu cearceaful ei de agabacniu, trei perne, una mare şi 
două mici umplute cu puf, „fultucurile de malteh ghiurghiu, un cearceaf 
de agabacniu şi un altul de batist subțire“. 

Apoi o faţă de masă din pinză vărgată, lungă de 12 coți cu 12 șervete, 
o altă faţă de masă tot cu 12 şervete și de aceiași lungime, trei prosoape, 
un lighean cu ibric (de obicei erau din aramă) și un sipet în care să-şi pună 
hainele. 

Ca vite i se dă patru boi de jug şi trei vaci. Pentru treburile casei și 
ale curții doi ţigani de vatră, unul de 22 ani, sora lui de 18 ani, cusăto- 
reasă şi bucătăreasă şi pe Zlate ţigan de baie împreună cu soția și fiul său 
„holtei“. 

„Acestea de la noi cu blagoslovenie, iar de la Dumnezeu bogată milă 
şi dar“ 36 şi semnează. 

Se vede însă că Zinca, sau împreună cu soţul ei, n-au fost mulțumiți, 
fiindcă în post-scriptum-ul foii de zestre s-au mai adăugat 200 stinjeni de 
moşie din satul Giltofani, zece scroafe şi un vier. 

Probabil că tinerii soți au făcut căsătoria religioasă în Bucureşti, la 
biserica Sf. Ilie— Rahova, în imediata apropiere a casei părintești unde, 
probabil, se născuse Zinca, iar domiciliul și l-au stabilit în locuința ce-o avea 
Barbu în mahalaua Bradu-Boteanu, suficientă la început, dar mai apoi ne- 
încăpătoare pentru întreaga familie, care număra în afară de ei, cinci copii, 
trei băieţi şi două fete. 

De aceea Barbu, împreună cu soția sa Zinca, s-au hotărît să constru- 
iască la faţa uliței o casă frumoasă cu mai multe camere. În acest scop, 
la 3 iulie 1819, au făcut contract cu Anastase, „calfă de dulgheri“ să le con- 
struiască o casă compusă din cinci camere, sală mare la mijloc, cămară, ga- 
lerie în faţă, înspre curte, „cu stilpi chemerlii“, pivnițe și grajd, plătind pentru 
executare 9 350 lei, în trei rate, cu obligaţia ca meșterul să le dea casa gata 
în primăvara anului următor. 


Pentru anumite lucrări în plus care n-au fost menționate în contract 
şi pentru care meșterul Anastase pretindea o sumă mai mare decît meritau, 
a urmat un proces între el şi Barbu, chiar cu cercetare la fața locului, făcută 
de marii boieri în 1824. După moartea pitarului au urmat jalbe și dintr-o 
parte și din alta, iar procesul a durat aproape 20 de ani, terminindu-se cu 
plata sumei de 1736 lei dată de Zinca Bălcescu soţiei lui Anastase, fiindcă 
el decedase cu cîtva timp mai înainte. 


Murindu-i de timpuriu soţul, în vîrstă de 55 ani, tînăra şi energica 
văduvă, Zinca Bălcescu — s-a ocupat cu pricepere de gospodărirea bunurilor 
ce avea, unele provenite din moştenirea părintească, iar altele care fuseseră 
ale răposatului ei soț, pitarul Barbu. 

De asemenea, după moartea soţului, s-a îngrijit şi s-a străduit să recu- 
pereze banii pe care pitarul îi împrumutase la diferite persoane. Unii dintre 
aceștia, prin bună înţelegere și în rate, au acceptat să-i achite, alţii însă, numai 
după judecăţi lungi, au putut fi obligaţi să-i plătească. 


3 Cornelia Bodea, Paul Cernovodenu, Horia Nestorescu-Bălcești, op. cit., p. 69—70- 

Instituţiile judecătoreşti şi polițienești din București şi din diferite ocir- 
muiri de judeţe ale țării au înregistrat de multe ori plingerile pităresei 
Zinca în problemele amintite mai sus, căutind să le soluţioneze în raport 
cu actele și martorii ce prezenta, pentru a-şi obţine dreptatea cerută 37. 

Pentru viile de pe Valea Bobului (jud. Saac) moștenite de pitarul 
Barbu de la tatăl său Petre căpitanul, văduva sa Zinca a trebuit să se judece 
cu boierii Urlăţeanu pentru încălcare de hotar, apoi cu polcovniceasa Voica 
Brănescu şi cu pitarul Nicolae Enciulescu. Mai tirziu, a avut pricini bănești 
pentru aceiași proprietate și cu căminăreasa Zinca Bratu. 

Începute în 1832, aceste pricini şi judecăţi au durat pînă în 1851, cu 
zălogiri, amanete şi împrumuturi, măcinind în acest chip nervii pităresei 
şi punindu-i răbdarea la grea încercare 38. 

De asemenea Zinca s-a mai judecat în 1826 şi cu polcovnicul Dumi- 
trache Tocilescu, vărul răposatului ei soț Barbu, pentru recuperarea unei 
datorii de 500 taleri contractată către pitar în 1808 și pe care piritul refuza 
s-o plătească sub pretextul că o achitase mai de mult. Este intere- 
sant de precizat că acest polcovnic Dumitrache (1783—1841) a fost fratele 
stolnicului Răducanu (1773—1850), bunicul cunoscutului istoric și arheolog 
Grigore G. Tocilescu (1850—1909), nepot de văr de al doilea al lui Nicolae 
Bălcescu. În felul acesta se explică, în parte, şi interesul manifestat de 
Gr. Tocilescu pentru Bălcescu, fiind autorul primei sale biografii tipărită 
în 1876 şi singurul cunoscător al datei precise de naștere a marelui revolu- 
ţionar democrat: 29 iunie 1819, pe care o ştia, probabil, din familie 40. 

În afară de pirele făcute împotriva datornicilor, ea a continuat şi ve- 
chiul proces început de răposatul ei soţ Barbu cu stolnicul loan Drugănescu 
care-i datora 2 150 taleri, conform celor două zapise din 1809, unul de 1750 
taleri, iar celălalt de 400 taleri. 

Soţul ei nefiind mulțumit cu judecata din 1815și neputind acționa 
la timp din cauza deselor drumuri ce trebuia să facă prin ţară și a bolii de 
care suferea, pricina a rămas să se judece în continuare. După moartea lui, 
Zinca (Zoiţa cum apare în proces), înaintează jalbă domnului Grigore 
Ghica, iar acesta dă pricina ei în cercetarea marilor boieri ai divanului. 

Aceștia, după înfățișarea și cercetarea ambelor părţi, prin vecbilii lor 
(din partea Zincăi era vechil Ilie logofăt, cumnatul ei, fratele soțului), ajung 
la următoarea concluzie: Dacă Gh. Drugănescu, fratele lui loan, jură că 
a prezentat chitanţa la timp unde trebuia, să fie nesupărat şi lăsat în pace, 
iar de nu, să plătească suma de 1750 taleri îndoită, fiindcă au trecut mai 
mult de zece ani de la darea primei sentințe. Pentru cei 400 taleri, recunos- 
cuţi că i-a primit, să-i plătească tot îndoit, pentru acelaşi motiv de neplată 
la timp. „lar hotărîrea cea desăvirșită — spun boierii judecători în anafora 
— se va face de măriia ta“ (1. 

Dar nu numai pentru treburile ei personale arăta interes, ci și pentru 
ale ţăranilor din satul ei natal atunci cînd aceştia erau încărcaţi cu diferite 
sume luate pe nedrept. Așa bunăoară, la începutul anului 1842, printr-o 


a 
37 George Potra, În legătură cu pităreasa Zinca Bălcescu, în „Studia et acta Musei 
Nicolae. Bălescu“, V—VI, Bălceşti pe Topolog, 1979, p. 217—224. 
van’ 39 -Paul Cernovodeanu, Documente privitoare la înaintaşii lui Nicolae Bălcescu, 
(1) în „Câietele Bălcescu“, vol. IX— X, Bălceşti pe Topolog, 1984, p. 132—155. 
39 Ibidem, p. 158— 1459, 
„Ir bidem, p- 122—123 şi tabelul genealogie de la p. 164. 

s îi Arh. St. Buc., ms. 1132, f. 154—155; George Potra, Documente privitoare la 

istoria orașului Bucureşti, 1821—1848, vol, II, București, 1975, p. 274—277. 


WWW. dacoromanica. TO 


FIGURI ŞI TIPURI BUCUREŞTENE 117 


jalbă adresati Ministerului de interne, ea arată că în plasa Olt, din judeţul 
Argtș, unde-şi are moşia Bălceşti, subocîrmuitorul „călcind sfintele sale da- 
torii, s-a abătut în multe nepravilnicii“ 42, luînd pe nedrept anumiţi bani 
de la ţăranii de acolo. 

Ori dacă în satul Bălceşti de care ea se ocupa atit de mult se întim- 
plau astfel de abuzuri, atunci ce se întimplă în celelalte, de care nu se inte- 
resa nimeni, alcătuite din „moșteni, oameni simpli și necunoscători de 
drepturile lor“. . 

Drept urmare, „luînd îndrăzneală“, ea roagă Ministerul să porun- 
cească să se dea înapoi banii locuitorilor „ce nu să socotesc cu dreptul luaţi 
şi a să mustra subocîrmuitorul, spre a să stirpi o asemenea rea voință, care 
aducind pagubă bieţilor săteni, îi silește să nu poată privi cu dragoste pă 
aceia de la care își aşteaptă îndestularea dreptăţii lor“ 43, 

Pităreasa Zinca Bălcescu nu se sfia să tragă la răspundere sau să dea 
în judecată pe orice persoană, chiar de grad social mai înalt, dacă socotea 
că bunurile ei materiale îi fuseseră atinse, cerînd justiţiei, cu toată insistența, 
să fie pusă în drepturile ei. 

O astfel de pricină este cea, din primăvara anului 1840, cind pităreasa 
Zinca Bălcescu sechestrează o parte din cheresteaua lui Xavier Villacrosse, 
arhitectul orașului Bucureşti, care o depozitase pe locul ei viran „ce-l are 
slobod, neimprejmuit, peste drum de casa dumisale“. 

Villacrosse procedase abuziv, fiindcă între el şi pităreasa Zinca nu 
urmase nici o înţelegere în ceea ce privește chiria pentru perioada cit va 
ţine cheresteaua pe acel teren viran. 

Avind nevoie de acest material de construcţie pentru lucrările ce avea, 
Villacrosse face plingere la Ministerul „pricinilor din lăuntru“, iar acesta, 
prin adresa nr. 477 din 5 aprilie 1840, semnată de loan Manu pentru șeful 
Departamentului, dă ordin Agiei „ca pă dată, prin comisia Văpselii, să facă 
punere la cale a să ridica din curtea d-ei pităresii Zinchii toate cherestelele 
ce are luate din suma depusă de d. Vilacroz pă locul cel viranea şi să să dea 
în primirea pomenitului arhitecton, negreşit. Căruia i să va face totdeodată 
cunoscut ca să plătească cocoanii, de va mijloci vreo cerere din parte-i, ce 
s-ar cuveni, drept chiria pă vremea ce s-a aflat stănd acele cherestele pă 
Jocul viranea“ 44. 

Chiar a doua zi, de la primirea acestei adrese, Agia dă ordin Comisiei 
Văpselii de Galben să pună în urmare cele poruncite de Departamentul din 
Lăuntru. 

Comisariatul culorii respective nu poate soluţiona pricina imediat, 
fiindcă pităreasa nu se lasă uşor. Ea pretinde o chirie mare, fiindcă arhitectul 
Villacrosse nu a ţinut cont de dreptul ei de proprietate. 

De abia după două săptămini, la 20 aprilie 1840, Comisia Văpselii de 
Galben, prin adresa nr. 1809, poate aduce la cunoștința Agiei că, cheresteaua 
s-a ridicat de la pităreasa Zinca Bălcescu și s-a dat arhitectului, dar acesta 
a trebuit să plătească 300 lei drept chirie pentru vremea cît a ocupat acel 
teren. Și numai astfel' s-a „precurmat pricina întru toate“. 


42 Ibidem, 


43 Arh. St. Buc., Vornicia din Lăuntru, 5390, III A/1838, f. 45 şi 62: O. D. Lsoru, 
O contribuţie documentară la cunoașterea familiei Bălcescu, în „Studia et acta Musei Nicolae 
Bălcescu“, II—III, 1970—1971, p. 484. 


44 Arh. St. Bue., Politia Bucureşti, 2278/1840. 

După cum vedem din cele de mai sus, văduva Zinca cu toate că era 
o femeie energică și ambițioasă și nu admitea să-i calce nimeni drepturile 
și bunurile sale, a luptat din greu cu viaţa, trebuind să crească şi să dea 
educaţie celor cinci copii. 

Partea ei din moşia Bălcești-Giltofani, care avea un sol cam sărăcă- 
cios, — şi în cea mai mare parte era pădure — îi producea un venit relativ 
mic şi probabil că neputind să se ocupe personal, locuind în Bucureşti, o 
dădea în arendă. 


Chiar fratele ei mai mare, Iancu, care stăpînea cealaltă jumătate de 
moșie, cu un teren mult mai bun și care era lucrată sub îngrijirea lui per- 
sonală, locuind acolo, nu aducea un venit prea mare. 


În catagrafia 4% din 1838 se arată că Iancu Bălcescu, în vîrstă de 59 
ani la acea dată, avea lucrate 20 pogoane cu porumb, 8 cu griu, 4 cu orz 
și 20 erau fineață. Avea 6 cai, 6 boi, 1 vacă, 55 capre şi 50 porci. Venitul 
cel mai mare însă, credem noi, îl avea de pe urma celor 1000 de pruni şi 
a celor 3 pogoane de vie. 


Din cele de mai sus se vede că era o mare diferenţă între venitul lui 
Iancu și venitul Zincăi din partea de moşie ce avea fiecare. 


În 1832 veniturile fixe ale Zincăi erau o pensie lunară de 80 taleri 
şi o altă indemnizaţie lunară de 90 taleri pentru trei scutelnici, ceea ce în- 
semna o sumă foarte mică pentru numeroasa ei familie. Nu era uşor să hră- 
nești şi să îmbraci cinci copii, plus personalul auxiliar al casei. Cu toate aces- 
tea a cautat să dea băieţilor o bună învăţătură pentru a putea ocupa apoi 
vreun serviciu, de pe urma căruia să-şi asigure existența. Școala superioară 
au făcut-o la Colegiul Sf. Sava, iar după terminare s-a străduit să le pro- 
cure o slujbă. Astfel, datorită rudelor şi cunoştinţelor ei, în 1833, Costache 
a fost numit copist la Isprăvnicatul de străini din Bucureşti, iar mai apoi, 
în 1837 a fost avansat ca ajutor al şefului mesei I-a în Ministerul de finanţe. 
Nicolae, la 8 iunie 1838 %, mai mult silit decît convins, a intrat „în slujba 
miliției cu rang de cadet“. Aceasta înseamnă că situaţia financiară a familiei 
era foarte precară. 


Pe fiica cea mai mare Maria (Marghioala), la 24 noiembrie 1835, a că- 
sătorit-o cu serdarul Scarlat Geanoglu căruia, în afară de diferite lucruri 
și bunuri ale casei ce i-a dat, i-a promis o zestre de 2000 galbeni (probabil 
gîndindu-se să vindă moşia), care însă n-a putut s-o plătească la termenul 
convenit, iar dobinzile a făcut să se dubleze în cîţiva ani. 


Problema zestrei promisă ginerelui i-a produs mari supărări și neca- 
zuri timp de mai mulţi ani, fiindcă Geanoglu o silea să-i plătească, ea nu 
avea posibilitatea, iar capitalul datorat, prin dobinzi, creștea mereu. 


Sărăcăcioasa ei stare financiară a obligat-o să vindă un teren care-l 
avea moştenire de la Ioniță Breslea (Băbeanu), unchiul ei după mamă, și 
sa facă dese împrumuturi pe la diferite persoane şi instituţii. 


În Curierul românesc din 1837 anunţă de mai multe ori că-și vinde 
casa din mahalaua Bradu-Boteanu, prin bună tocmeală. Neizbutind, în 
1838, cu aprobarea Departamentului Dreptăţii, o scoate la mezat, fiind pre- 
țuită la 45 000 taleri, dar, la toate strigările făcute, nici de data aceasta n-a 
găsit client la prețul cerut. 


45 Cornelia Bodea, Paul Cernovodeanu, Horia Nestorescu-Bălcești, op. cit., p. 94—95. 
15 N, Bălcescu, Opere, vol. IV, ediţie critică de G. Zane, Bucureşti, 1964, p. 35—36. 

Văzind că nu poate să vindă casa bună, frumoasă şi mare pe care o 
construise în 1820, se mută într-o locuinţă mai mică din apropiere, situată 
cam în spatele Ateneului Român de astăzi, sperind să ia o chirie mare pentru 
casa lăsată liberă. Pentru acest motiv, la 21 octombrie 1838 anunţă în ziarul 
Cantor de avis şi comers că: „O pereche de case din mahalaua Boteanului, 
care au şase odăi sus, două jos, cuhnie, șopron, grajd, pivniţă și alte încă- 
peri trebuincioase, se dau cu chirie de la viitorul Sf. Dimitrie. Doritorii se 
vor adresa d-ei pităreasa Zinca Bălcescu proprietara acelor case şi care 
şade în aceeași mahala în casele d. Gh. Niculescu, lingă Poştă“ 47, 


Toate strădaniile ei nu duc însă la o rezolvare a situaţiei financiare 
critice în care se găsea. Necazurile și supărările se țineau lanţ de casa și fa- 
milia Bălcescu. Pităreasa era presată de ginerele ei, serdarul Scarlat Gea- 
noglu, să-i plătească datoria care ajunsese la 3680 galbeni pentru care îi 
zălogise, încă din 24 noiembrie 1839, casele din București, moșia Bălcești 
și Giltofani din județul Argeș. 

Pentru a scăpa de datorie pe care nuo mai putea amina, pităresa Zinca 
se hotărăşte să-şi dea casa din București, în schimbul moşiei Obedinu (Obe- 
deanu), numită și Tolu, din jud. Dolj, în suprafață de 550 stinjeni, evaluată 
la 1600 galbeni împărăteşti, mai primind în mină, pentru echivalentul caselor, 
350 galbeni. Fapt care s-a și încheiat prin zapisul 48 din 30 mai 1840, semnat 
de ambele părţi, adică de paharnicul Dimitrie Polizu şi de pităreasa Zinca 
Bălcescu. Din cuprinsul acestui zapis aflăm că pităreasa Zinca Bălcescu 
avea un loc de moștenire în mahalaua Bradu-Boteanu, Culoarea de Galben. 
Lăţimea terenului, spre stradă, era de 28 stinjeni, iar lungimea încă 25 și 
31 stînjeni, avind o suprafaţă neregulată. 


Mai aflăm de asemenea că pe o parte a locului avea drept vecin pe 
arhitectul Hart] cu care, atunci cînd îi vînduse acest teren, făcuse înţele- 
gere ca acesta să nu clădească nimic care ar putea acoperi „lumina casei“ 
ei, ci numai la patru stinjeni distanță şi numai pînă în dreptul grajdului 
să vină cu construcţia ce-şi va face. 


„Drept aceia spre a fi cunoscută această tocmeală dă schimb ce am 
făcut între noi și spre a stăpini fieşicare din noi schimbul ce am luat, neam 
din neam în veci ohabnic, s-au făcut două asemenea înscrisuri care, spre 
a-și avea tăria și paza nestrămutată întocmai în toată vremea și locu, am 
rugat și pă cinstita Marea Logofeţie a le adeveri după orinduială“. 


Logofeţia însărcinează Tribunalul de Comerţ din București să facă 
cuvenita cercetare și să legalizeze aceste acte de schimb. 


Din hotărîrea Tribunalului și din alte acte se vede că moșia Obedeanu 
era, încă din 1831, proprietatea paharnicului Dimitrie Polizu, primită ca 
zestre de la soacră-sa clucereasa Luxandra Otetelişanu 49, şi că avea dreptul 
oricînd să vindă, iar Zinca Bălcescu era deplină proprietară a caselor din 
București, pentru care şi prezentase şase „sineturi“ vechi. 


Apoi că cei 350 galbeni se vor depune la Tribunal pină la data cind 
serdarul Scarlat Geanoglu se va întoarce de la Viena să-i ridice; că preţul 
moşiei luată în schimb, ce va fi vindută în curind, va fi depus de asemenea 
pe numele lui Geanoglu. 


4? Cantor de avis și comers, ll (1838), nr. 23, p. 92. 

48 Idem, p. 221, 

4 Arh. St. Buc., Tribunalul Ilfov, Secţia Notariat (560/1840); Paul Cernovodeanu 
şi Horia Nestorescu-Bălceşti, Casa Bălcescu din mahalaua Boteanu din București, în „Studia 
et acta Musei Nicolae Bălcescu“, I, 1969, p. 48. 

Drept chezaşi ai acestei învoieli sînt amitiți dr. Apostol Arsache şi elu- 
cerul Enach e Arion „care rămîn răspunzători pentru orice pagubă să va în- 
timpla de nu va fi acestea primite din partea emanetarului“. 

Am s Pus mai sus că moşia Obedeanu fusese luată în schimb nu pentru 
a fi păstr ată în proprietate de Zinca Bălcescu, ci pentru a îi vindută cît 
mai curind și a obţine astfel un preţ mai bun decit ar fi putut lua din vin- 
zarea caselor, cu care sumă să-și achite o parte din datorie către asprul ei 
ginere Scarlat Geanoglu. 

Datorită acestui fapt, numai la două zile după facerea schimbului, 
pităreasa Zinca vinde moşia Obedeanu căminarului Mihalache Darvari, 
in preț de 1500 galbeni împărăteşti. „Drept aceia — spune ea — să aibă 
a stăpini dumnealui această moşie, cu toate namestiile ce să află pă dinsa 
i cu moara ce să află, neavind nici o pricină cu vecinătatea pentru zăgaz, 
precum am stăpinit-o şi eu [?] și dumnealui paharnicu Polizu“. 

Judecătoria judeţului Dolj, prin prezidentul ei, Dimitrie Bibescu, 
întăreşte vînzarea între cele două părţi. 

Cu această moșie se întîmplă însă un fapt puţin obişnuit. La 25 sep- 
tembrie 1840 căminarul Mihalache Darvari din a lui „bunăvoință“ o dăru- 
ieşte maiorului rus Roscovschi „pentru osebite faceri de bine ce am cunoscut 
de la dumnealui“ 50. 

Donaţia de mai sus ar avea o explicaţie logică dacă ţara noastră s-ar 
fi găsit în acea vreme într-o perioadă de război, sau sub ocupaţia unei ar- 
mate străine. Dar în vreme de pace, — în 1840 — nu știm ce explicaţie 
să-i dăm. 

Un cadou atit de preţios, de una mie cinci sute de galbeni, nu este o 
glumă şi nici o atenţie obişnuită. Avem impresia că această donaţie n-a 
fost decit o vinzare camuflată, bineînţeles cu un beneficiu serios acordat 
„de cumpărător care, probabil, se stabilise mai demult la noi în ţară şi dorea, 
sub această formă, să devină şi proprietar. 

Marea Logofeţie a Dreptăţii, la 3 ianuarie 1841, face cuvenita legali- 
zare a acestui act de „donaţie“, menţionind că Mihalache Darvari „slobod 
este după pravilă a o dărui fiindcă şi soţia d-lui căminarului, prin iscălitura 
ce ș-au pus în actul de dar, s-au lepădat de orice pretenţie“. 

Dar tot Logofeţia, în încheiere, precizează că maiorul Roscovschi cind 
va vrea să vindă moşia, e obligat s-o dea unui pămintean „aflindu-să d-lui 
supus rusesc. Şi după legiuiri nu are drept a avea acaret mişcător într-acest 
Prinţipat“. 

Diferenţa de 350 galbeni rezultată din schimbul casei cu moşia Obedeanu 
a luat-o Scarlat Geanoglu, după cum a luat şi 1500 galbeni preţul întreg de 
vinzare a acestei moşii cumpărată de căminarul Mihalache Darvari. 

Cu toate acestea întreaga datorie, după cit se pare, n-a putut-o plăti pită- 
veasa ginerelui său decit în 1847 cînd s-a împrumutat cu 1000 galbeni de la 
Iancu Suţu 5!, bineînțeles zălogindu-şi moșia. 

După această mare supărare pricinuită de achitarea datoriei zestrale 
— care a durat 12 ani pină cind a fost plătită, cu foarte mare greutate — pită- 
reasa Zinca ar fi trebuit să aibă o perioadă lungă de liniște lipsită de alte necazuri, 
dar n-a fost așa. 

O a doua supărare foarte mare a avut-o după înăbuşirea Revoluţiei de la 
1848, la care cei trei fii ai ei au participat activ, în special Nicolas, unul din 


50 Idem, Casa Bălcescu..., p. 224. 
5: Arh. St. Buc., Minist. Justiției, Ezirajudiciare, 427/1847. 

conducătorii fruntaşi, care au trebuit să ia calea exilului: Costache și Nicolae 
în Franţa şi Barbu în Turcia, la Constantinopol. Pe meleaguri străine, îndepăr- 
tate, în special Nicolae care era grav bolnav, au fost lipsiţi de mijloace materiale 
trăind foarte greu în aşteptarea unor sume de bani de care mama lor se străduia 
să facă rost şi să le trimită. 

Pentru ajutorarea lor, Zinca a zălogit moşia Bălceşti-Giltofani, iar mai 
apoi a scos în vinzare pădurea cu pomi seculari ce ocupa o bună parte din supra- 
fața terenului, dar din anumite împrejurări n-a izbutit să definitiveze această 
tranzacţie. 

În 1851 s-a intimplat însă că fratele ei mai mare, Iancu, a decedat în 
virstă de 73 ani şi, după cite se ştie, nefiind căsătorit şi neavind urmaşi, întreaga 
lui avere, prin diată 2, a lăsat-o sorei sale Zinca, fapt care i-a fost de mare 
ajutor pentru anii ce au urmat. 

Datorită moşiei care avea acum 0 suprafață dublă, a casei și a diferitelor 
acareturi ce se găseau acolo, ea a putut să facă in același an un împrumut 
mare de 3 300 galbeni la Casa Şcoalelor 5, bineînțeles punind moşia amanet. 
Din aceşti bani a putut să acopere multe goluri gospodărești și să trimită și 
băieţilor un ajutor mai substanţial. 

În afară de dragostea ei de a-şi ajuta copiii, dorinţa ei cea mare era de + 
vedea pe Nicolae care era bolnav și cu sănătatea din ce în ce mai zdruncinată, 
Și Nicolae dorea acelaşi lucru și a căutat să-și vadă mama şi surorile, deși 
autorităţile au căutat să-l împiedice să calce pe pămintul ţării pentru cire și-a 
jertfit viaţa. 

Şi totuşi Nicolae a păşit pentru o ultimă oră pe pămintul Ţării Româneşti. 
Dintr-un raport confidenţial al comandantului militar al punctului Turnu (Măgu- 
rele] din 28 august 1852 către ministrul de Război, rezultă că Bălcescu a sosit 
la Nicopole la 21 august și că miercuri 27 a trecut Dunărea și la orele 10 și jumă- 
tate, înainte de amiază, a ajuns la pichetul militar de la Turnu, însoţit de sora sa, 
clucereasa Marghioala Geanoglu, care trecuse la el, la Nicopole, la 25 august, 
după amiază. În vorbitorul pichetului de la Turnu, Bălcescu a fost așteptat 
de mama sa, pităreasa Zinca, de sora sa Sevastiţa, de fratele său Barbu și de 
toată familia, inclusiv cumnatul său Scarlat Geanoglu, ocirmuitorul județului 
Teleorman. Revederea şi convorbirile au durat o oră şi ele s-au desfășurat de la 
distanță, cu păzirea măsurilor carantineşti, care, după cum se știe, interziceau 
orice atingere şi comunicaţie fizică cu cei ce veneau din dreapta Dunării, înainte 
de a-și fi făcut stagiul de „curăţenie“ în carantină. Bălcescu, fiind bolnav și în 
tratament medical, a dat să i se prepare medicamentele, după rețetele ce le 
avea la el, la farmacia din orașul Turnu. El s-a întors apoi, însoţit de sora sa 
Marghioala, înapoi la Nicopole. 

A doua zi, adică la 28 august au trecut de la Turnu la Nicopole, cu paşa- 
poarte eliberate de ocirmuirea judeţului, mama Zinca, sora Sevastiţa și cumnata 
sa Elena, prima soție a fratelui mai virstnic Costache şi soră a pitarului Gheorghe 
Năcescu din Bucureşti. Ele i-au întors vizita și au rămas cu Nicolae la Nicopole 
pină la sosirea vaporului austriac, care avea să-l ducă la Constantinopol și de 
acolo mai departe pe drumul pribegiei şi al morţii. 

Trecerea lui Bălcescu la Turnu Măgurele și ultimul ceas petrecut pe pămîn- 
tul ţării au fost ţinute în mare taină. Pe raportul ofițerului care le descrie, 
porucicul (locotenentul) M. Clinceanu, comandantul militar al punctului Turnu, 


52 Cornelia Bodea, Paul Cernovodeanu, Horia Nestorescu-Bălcești, op. cit., p. 160— 
164, 168. 
5 Arb. St. Buc., Ministerul Instrucțiunii, 2032/1854. 

nu se află nici o cifră sau însemnare de primire din partea ministrului de Război, 
fiind ignorat probabil şi de domnul Barbu Știrbei care interzisese cu străș- 
nicie trecerea sau poposirea emigranților revoluționari pe pămîntul patriei. 


În tot cazul ultimul ceas al lui Bălcescu petrecut în Țara Românească 
s-a datorat, desigur, bunăvoinţei cumnatului său Geanoglu, ocîrmuitorul jude- 
ului, în raza căruia debarcase marele revoluţionar, clucerul răscumpărindu-și 
astfel o parte din multele necazuri pricinuite soacrei sale, pităreasa Zinca 5. 

Ne închipuim însă, la cîteva luni numai, cu cîtă durere mama cît şi sora 
au primit groaznica veste că scumpul lor Nicolae a murit departe de țară, fără 
să aibă pe nimeni din cei dragi, în ultimele momente ale vieţii lui, şi fără ca 
familia să aibă posibilitatea a-l aduce și înmormînta în scumpa lui patrie. 

Anii ce urmează trec greu, în lacrimi şi suferinţă, Zinca, bolnavă, necăjită 
şi îmbătrinită, la 22 iunie 1856, face un act de donaţie prin care dăruieşte fiicei 
sale Sevastița jumătate din moşia Bălceşti-Giltofani. 

Redăm din acest document următoarele rinduri: „Prin acest act ce-l dau 
prea iubitei mele fiice Sevastia, declar că jumătate din moşia mea numită Băl- 
ceștii şi Giltofanii din districtul Argeșiu, ce o parte o am de zestre, iar parte 
moştenire de la frate-meu, o dăruesc mai sus numitei fii-mei, pentru deosebită 
îngrijire și dragoste ce în tot timpul a arătat către mine“ 55, 

Cealaltă jumătate din moşia Bălcești-Giltofani rămîne, după moartea ei, 
lui Costache şi Barbu care la scurtă vreme după încetarea mamei lor din viață 
anunţă că o dă în arendă pe termen de cinci ani „cu pădure de tăiat sau fără 
pădure“. Amatorii se vor adresa la „fraţii Bălceşti şezători în Bucureşti, în 
mahalaua Sf. Apostoli “ 5, unde locuise 5 şi mama lor în 1846. 

Nu cunoaştem cum s-au desfășurat ultimii ani din viaţa Zincăi Bălcescu, 
desigur a locuit şi în București la diferite rude, dar poate mai mult la Bălcești 
alături și în grija iubitei sale fiice Sevastiţa care şi ea, după moartea fratelui ei 
la Palermo, a rămas dezolată, luind hotărîrea de a nu se căsători niciodată. 

Zinca Bălcescu şi-a dat sfirşitul la Bucureşti, între 3 și 5 mai 1862, şi după 
spusele unui nepot de-al ei, Barbu 58, care știa de la tatăl său Costache (1813— 
1902), ea a fost înmormiîntată, ca şi soțul ei pitarul Barbu, în cimitirul bise- 
ricii Icoanei — ctitoria Băbenilor — cimitir care a fost desființat, ca la toate 
celelalte biserici, spre sfirşitul secolului trecut cînd nu s-au mai admis înmor- 
mintări decît în cimitizile nou înființate de primăria orașului. 

Încheiem rîndurile despre Zinca Bălcescu cu cuvintele lui Ion Ghica 
care spune despre ea că era „foarte stimată și cunoscută în toată ţara pentru 
minunata doftorie cu care tămăduia albeaţa la ochi“. De altfel, era pricepută 
în prepararea multor leacuri medicale care le folosea în lumea mabalalelor pentru 


vindecarea diferitelor boli. 


54 Ilie Cortus, Ultimul ceas al lui Bălcescu pe pămîntul țării, în „Studia et acta Musei 
Nicolae Bălcescu“, II—III, 1970—1971, p. 477—481; vezi şi Cornelia Bodea, Călătoria 
lui Bălcescu pe Dunăre în 1852, în „Studii“, X (1957), nr. 4, p. 161—171. 


%5 Cornelia Bodea, Paul Cernovodeanu, Horia Nestorescu-Bălcești, op. cit., p. 187. 
55 „Românul“, 1862, nr. 311, p.4. 
57 Vestitorul românesc“, 1846, p. 44 (nr. 34). 


58 Barbu C. Bălcescu, Date noui asupra familiei Bălceștilor, în „Adevărul“, XL 
(1927), nr. 13485 (2 dec.), p. 1; Cornelia Bodea, Paul Cernovodeanu, Horia Nestorescu- 
Bălcești, op. cit., p. 28. 


www.dacoromanica.ro 


FIGURI ȘI TIPURI BUCUREȘTENE 123 


MARIA I. HELIADE RĂDULESCU 


Istoria neamului nostru cuprinde nenumărate exemple măreţe în toate 
domeniile de activitate. În cadrul rîndurilor de faţă, vorbind despre Maria 
]. Heliade Rădulescu, aducem un omagiu postum tuturor femeilor care şi-au 
făcut datoria de bune românce şi au binemeritat de la patrie recunoștință și 
pioasă aducere aminte. 

Dacă rememorăm trecutul, este într-adevăr minunat şi măreț. Pornind 
numai de la mama lui Ștefan cel Mare încoace, şirul femeilor care s-au distins 
printr-o ţinută şi activitate deosebită, trăită în inima contemporanilor și păs- 
trată în amintirea urmașilor, este nesfirşit de lung. S-ar putea scrie despre ele 
volume întregi ceea ce ar constitui o bună și frumoasă lectură pentru toți și în 
special pentru tinerele generaţii care ar avea în faţă cel mai frumos exemplu 
de cinste, hărnicie, dăruire şi înalt patriotism. 

x 


Soţia marelui patriot şi cărturar Ioan Heliade Rădulescu a fost Maria, 
născută Alexandrescu. După cercetările noastre și puţinul material documentar, 
ştim că era din orășelul Câmpina, că pe mama ri o chema Sofia, și că mai 
avea doi fraţi, unul Costache și celălalt Nicolae. 

Maria (Marița) şi Ioan (Ioniță, Niţă) s-au cunoscut, probabil, în București; 
nu cunoaştem împrejurările, dar bănuim în cadrul unei reuniuni familiale după 
moda timpului. 

Este posibil să se fi cunoscut înainte de 1823, dar ctt timp au fost în acelaşi 
oraș, nu a fost nevoie să-și scrie unul altuia. Din octombrie 1823 însă începe 
între ei o corespondență datorită faptului că ea, fiind bolnavă, este obligată 
să se ducă la Braşov, să fie consultată de medici mai pricepuţi, care-i recomandă 
să stea internată citva timp într-un spital de acolo. 


În cele patru luni cit au stat departe unul de altul (3 octombrie 1823—29 
ianuarie 1824), s-a purtat între ei o corespondenţă, din care s-au păstrat 7 scrisori 
trimise de Maria şi 7 trimise de loan, dar și acestea nu în original, ci dintr-o 
transcriere făcută de Heliade care obișnuia (moda timpului) să-și copieze atit 
scrisorile trimise cît şi cele primite. Caietul, incomplet, ne dă să înțelegem că ele 
au fost mai multe, dar nu s-au păstrat decit cele amintite mai sus. Toate sint 
scrise în limba greacă, limba zisă cultă a timpului, pe care, după cum se vede, 
cei doi o cunoşteau destul de bine. 

Plecată din Cimpina, a mers la Braşov pe şoseaua națională, paralelă 
cu Valea Prahovei, pe care a străbătut-o înifricoșată de primejdia hoţilor „care 
au făcut multe rele unor negustori, așa cum mi-au relatat chiar aceștia“. 


Din prima scrisoare și din toate celelalte se vede că între ei exista o dra- 
goste mare şi sinceră care, cu adevărat, a dăinuit (prin căsătorie) pină la sfir- 
şitul vieţii lor. , 

Să fie sigur că inima și ființa ei i-au fost dăruite numai lui și pentru tot- 
deauna. „Și că mai curînd am să renunţ la lume, la viața mea decît la cele 
ce-am promis, eu sînt aceeaşi pe viață“. 

În penultima scrisoare de la Brașov, cu ocazia zilei onomastice a lui Heli- 
ade, Maria îl felicită, urindu-i toată fericirea atît lui cît şi rudelor şi sorei lui 
pe care o sărută „mult, din adincul sufletului“. 

Heliade avind calitatea de profesor la acea dată, iubita lui îi recomandă 
să se achite de toate îndatoririle față de patrie care este în suferință „să risi- 
pească întunericul ignoranței“ şi să desființeze pentru totdeaua „dăunătoarele 
prejudecăţi din secolele înrădăcinate“. 

După însănătoșire, întorcindu-se la Bucureşti, în anul 1825 s-au căsătorit. 
Căsnicia lor s-a desfășurat în bună armonie, avind amindoi același țel, să-și 
construiască o casă de locuit, cu toate anexele necesare gospodăriei, precum 
şi o tipografie alăturată. 

Cu zestrea primită de la soţie şi cu partea bună ce i s-a cuvenit din averea 
ambilor părinţi, morţi de ciumă în 1829, Heliade şi-a îndeplinit unul din primele 
sale planuri de viață: o casă proprie. Pentru acest motiv a luat cu em- 
batic (chirie, formă de arendare) din moşia Colentina a fostului domn Grigore 
Dim. Ghica (1822—1828), terenul pe care fusese o mică căscioară în care, cu 
ciţiva ani mai înainte, zăcuse bolnav iubitul şi marele său dascăl Gheorghe 
Lazăr. Acolo, departe de centru, la marginea orașului unde începea şoseaua 
care duce spre Pantelimon, soţii Heliade și-au construit o casă * mare și fru- 
moasă, parter și etaj şi alte clădiri mai joase dar destul de încăpătoare, în 
care au instalat o tipografie, bine utilată, ca să poată face faţă tuturor cerin- 
ţelor din acea vreme. 

Viaţa soților Heliade, pină la 1848, se desfășoară în mod obişnuit, cu 
munca în gospodărie și tipografie, cu bucurii și necazuri și cu venirea pe 
lume a fetiţei Zmaranda, a doi copilași care s-au prăpădit de mici, apoi cu 
naşterea altor cinci, patru fete și un băiat: Eufrosina (Frusinica), Virgilia, 
Sofia, Maria şi loan (Enăchiţă, Ionel). 

În activitatea tipograficească, din ce în ce mai dezvoltată, Maria este 
un colaborator preţios al soţului, iar atunci cînd el este plecat în ţară, pentru 
diferite treburi, sau chiar dincolo de hotare, departe, pentru aducerea de noi 
mașini, litere, hîrtie, tuşuri, lucrători specialişti etc., ea rămine mamă, bărbat 
în familie şi conducător al personalului din tipografie, care nu-și înceta acti- 
vitatea în lipsa patronului. 

Ca un fapt divers, menţionăm că în această perioadă (în primăvara 
anului 1846) Maria, împreună cu toţi copiii, a făcut o călătorie prin Europa 
(Ungaria, Austria, Germania, Franţa, Italia etc.), cînd a avut neşansa de a se 
îmbolnăvi, fapt care i-a întirziat sosirea în ţară, iar lui Heliade i-a procurat 
o mare supărare atît sufletească cît şi materială, fiindcă trebuia să le trimită 
alţi bani de cheltuială, pe care el nu-i avea la acea dată cu toate că, după cum 
spune el „ziua-noaptea muncesc“, avînd colaborator, printre alţii, și pe talen- 
tatul pictor şi publicist I. D. Negulici, care şi acesta transmite doamnei Heli- 
ade „închinăciuni şi tot ce poate ura un bun prieten“. 


* 

Din primăvara anului 1848 însă, situaţia lucrurilor se schimbă în familia 
lui I. Heliade Rădulescu, mult mai mult decit în ale altora care erau mai 
tineri, necăsătoriți și fără copii. Desigur că Heliade nu-i spusese soţiei sale, 
în amănunt, toate pregătirile ce se făceau pentru începerea Revoluţiei, însă 
despre unele lucruri o informase. Așa că erau griji noi, frămintări în plus şi 
unele pregătiri în familia lui destul de numeroasă, care de fapt necesitau și 
cheltuieli suplimentare, neprevăzute. Participările la întilnirile secrete, tot- 
deauna în alt loc, pentru a nu da de bănuit poliţiei domnului sau agenților 
consulatului țarist în special, provocau de asemenea temeri şi multe precauţii. 


* Probabil construită de meşterul austriac Iosef Weltz, cu bună reputaţie la acea dată 
în București, care construise cu cîţiva ani mai înainte şi casa colonelului Ioan Odobescu 
(în 4820, porucic la acea dată), pe locul unde mai tirziu s-a ridicat de către arhitectul 
Ion Mincu Şcoala Centrală de fete, apoi liceul „Zoia Kosmodemianskaia“. 

*Cind toate pregătirile au fost gata şi în principiu fixată ziua declanșării 
Revoluţiei, Heliade, sub pretext că în oraș bintuie holera, şi-a trimis soția 
cu copii la Braşov, în găzduirea vechiului său amic George Barițiu. 


De acum înainte Heliade nu mai avea grija familiei, era liber în acţiunile 
sale. Dind concediu lucrătorilor, sub pretext că merge să-şi vadă familia, a 
rămas numai cu doi oameni de încredere şi cu tipograful neamţ ce-l avea. 
Împreună cu aceștia, în noaptea zilei de 5 iunie, simbătă spre duminică, a 
tipărit cele 600 de Proclamaţii, pe care, în suluri de 25 bucăţi, le-a expediat 
în diferite locuri, iar duminică seara a și plecat de acasă cu atit mai mult 
că fusese informat de un amic cu mare trecere, că va fi arestat şi băgat 
în ocnă. Luni seara era la Islaz, iar două zile mai tirziu, miercuri „s-a început 
mişcarea“ prin care se spera să se obţină libertatea românilor şi o Constituţie 
„pentru republica română“. 

Trecem peste cele trei luni ale guvernării revoluţionare şi ajungem la 
13 septembrie 1848 cînd Revoluţia a fost înăbușită de forțele reacționare care, 
în acest scop, au cerut ajutorul armatelor străine. De la această dată încoace 
începe exodul, chinurile și suferinţele, arestările celor rămaşi, percheziţiile, 
coniiscările şi tot lanțul necazurilor pe care reacţiunea le aplica cu cea mai 
mare înverșunare. 

Heliade a izbutit, împreună cu alţii, să fugă la Braşov (numai cu 7 gal- 
beni în buzunar) de unde, sub numele conspirativ de Nicolae Gheorghiade, 
să scrie soției sale la București să împacheteze toate lucrurile de preţ, şi cele 
de primă necesitate pe care să le lase la unchiul său Alexandru Danielopol 
pe care, acesta, să le expedieze cu cărăuşii prahoveni, iar ea, împreună cu 
copiii, să plece cu prima diligenţă. O roagă să nu uite, să-i aducă tutun cit 
mai mult, iar din biroul său, din bibliotecă, pachetul cu preţioasele lui manu- 
scrise „munca mea de mulţi ani“. De unele lucruri mărunte care eventual 
s-ar prăpădi, să nu aibă mare supărare că le vor face ei mai tirziu, numai 
„manuscrisele să nu mi să piarză“. 

Neputind sta în Braşov, așteptindu-se a fi arestat de poliția locală, 
Heliade a plecat la Sibiu, apoi la Lugoj, de unde scrie sub numele de osii 
Fransky, iar de aici prin Orşova, Agram, Frankfurt, Miinchen etc. la Paris, 
unde a rămas pînă în primăvară. 

Din cauza lipsurilor și sperind să-i fie mai bine, la 1 aprilie 1849, prin 
Marsilia se îmbarcă pentru Constantinopol unde n-a putut sta mai mult de 
trei zile, nefiind condiţii favorabile, din cauza Austriei şi Rusiei care interve- 
niseră pe cale diplomatică să nu se dea azil in Turcia fruntașilor Revoluţiei 
din Țara Românească. 


Este obligat deci să se reintoarcă la Paris unde, cu toate lipsurile ce va 
întimpina, va rămîne ciţiva ani fără să-şi poată vedea soţia şi copiii, neavind 
bani nici să-i aducă la el, nici să se ducă la ei în Turcia, la Constantinopol, 
unde lui nu-i era permis să stea. 

În afară de Popa Radu Şapcă care avea domiciliu obligatoriu la Muntele 
Athos, Heliade este singurul dintre revoluționarii români exilați care s-a găsi 
într-o foarte grea situație materială pe meleagurile străinătăţii. În Franţa, 
la Paris, unde se reintorsese la începutul lui mai 1849, el spune că se gîndeşte 
cu groază cum va rămîne acolo, fiindcă n-are cu ce-şi plăti locuinţa şi hrana 
cea mai modestă. „Lumea ce nu ne cunoaşte nu ne dă nici un credit. Am 
scris baronului Tosiţa de Livorno să-mi dea un credit de vreo 100 galbeni şi 
mi-a răspuns că nu poate, că sint împrejurările grele. Lumea Europei nu e ca 
lumea română. Te lasă să mori de foame ad litteram“. 

Maria pină cînd a sosit la Braşov, soțul ei plecase, după cum am văzut 
aşa că n-a mai avut ocazia să-l vadă. Acolo, a fost arestată împreună cu copii. 
„Pricina că sint consoarta ta“, dar datorită senatorilor oraşului care sint 
„oameni de omenie“ a fost eliberată după o săptămină. N-au trecut însă decit 
12 zile de la această dată şi a fost arestată din nou; timp de trei săptămîni, 
fiindcă n-a vrut să predea o scrisoare primită de la soţul ei. Pa mai mult 
decit atit, îi pregătiseră o teleguţă cu care s-o transporte dincolo de graniţa 
țării, în răsărit „şi să ne ducă unde a înțărcat dracul copiii. Dar Dumnezeu 
nu a vrut să fac acel voiaj. M-a inspirat ce să fac, nu numai ca să-mi scap 
copiii, dar să fac pe acel care vrea să ne trimită să doarmă el în noaptea aceea 
ocolit de sentinele și a doua zi să-şi ia drumul el acolo unde vrea să ne ducă 
pe noi“. 

În Transilvania fiind încă revoluţie, s-au dat lupte grele și s-au făcut mii 
de arestări, iar Braşovul, unde ea se afla, a rămas cîtva timp aproape pustiu, 
mai rămăseseră numai săracii și emigranții iar ceilalți fugiseră prin toate 
părţile. În timpul cît a stat la Brașov şi Sibiu, Maria Heliade, fără să cerească 
împrumuturi, dar impunindu-se prin persoana ei şi prin revoia ce avea de 
a-şi hrăni copiii, a fost ajutată de anumite persoane care n-au lăsat-o să simtă 
„Nici un minut emigrația“, primind de la ele peste 5 000 de sfanţi în bancnote 
lkoşutiene, pe care însă le-a schimbat cu scăzămînt destul de mare. 

Cu toate că a trecut „prin foc și prin apă“, după cum spune ea, Maria 
a fost totdeauna optimistă și foarte curajoasă, spunînd: „n-am tremurat nici 
într-un pericol şi înaintea nimurui“. Ea spera și era încredinţată că ţara noas- 
tră „care este așa de mică, fără nici o putere, hotărită suferințelor, plină 
de oameni săraci în toate și bogați numai de suferinţe și răbdare, patria noas- 
tră — zic — o să fie cea dintii care o să se bucure de adevărata libertate“. 

Cind este hotărită să părăsească Transilvania şi prin Vidin, Rusciuc, 
Şumla, Varna să se ducă în Turcia și să se stabilească la Constantinopol, 
o apucă un dor mare de ţară exteriorizat prin următoarele cuvinte: „Dulce 
patrie, cind o să mai pui buzele pe ţărîna fa ? Cu ce amar o să mă depărtez 
de tine. Mormiîntul părinţilor și copilașilor noştri. Căminul bătrineţelor noas- 
tre. Ah, cît vă doresc, cît îmi sînteți de scumpe ! 

Ah, Eliade, scumpul meu soţior și companiul dureroase-mi vieţi, fă 
cum să te văz mai curînd în braţele bunilor noștri copilaşi, ca să mă mai poci 
lupta cu cruda durere ce îmi sfişie inima de pierderea şi sclavajul patrii noastre“. 


Mai este cazul să amintim că, în marele ei patriotism, la plecarea din ţară, 
Maria a luat o cutiuţă cu pămînt pe care a purtat-o din loc în loc şi pe care 
o păstra sub „căpătii“. 


* 


Sosită la Vidin a fost bine primită de paşa de acolo care i-a procurat 
o serie de avantaje, iar căpitanul Marco, consulul mai multor state, s-a dovedit 
„Virtutea personificată“ față de familia ei. La Rusciuc s-a bucurat de aceeași 
atenție, datorită cărui fapt, numai la două săptămîni de la sosirea ei acolo, 
prin ajutorul pașei din Giurgiu, a adus de la București pe fiica ei cea mai mare, 
Zmărăndiţa, cu cei zece copii ai ei, pe care i-a ţinut trei săptămîni în bună 
ospătare, fiindcă în ţară era mare lispă şi scumpete. 

La plecare, după două luni şi jumătate de stat la Rusciuc, pașa i-a pus 
la dispoziţie patru trăsuri pentru transportul lor şi al bagajelor, iar de la Varna 
pînă la Constantinopol a călătorit cu „vaporul imperial“; în călătoria lor 
pe mare, de o zi şi o noapte, au avut mult de suferit din cauza unei groaznice 
furtuni. 

La 28 octombrie 1849, Maria cu copiii a sosit în Constantinopol şi s-a 
așezat într-o casă mare de piatră (majoritatea fiind din lemn), în centrul 
cartierului Pera. Acolo, pentru 60 de galbeni pe lună, proprietarul, signor 
Vitali, le-a pus la dispoziţie două camere mobilate, căldură, cafele, mincare, 
fructe şi „lumînări bune“. Este adevărat că 60 de galbeni nu era puțin şi, 
după cum crede ea, în oricare ţară ar putea trăi bine cu 40 galbeni pe lună, 
dar aici fiind mare scumpete îi trebuie în total 80 de galbeni de cheltuială 
şi nu știe, deocamdată, cum are să se descurce, fiindcă nu cunoaşte la ce sumă 
se ridică pensia pe care i-o vor da turcii. 

Reșid-Paşa, marele vizir, de îndată după sosirea ei, i-a trimis vorbă c3 
sultanul a poruncit să i se trimită pensia la Rusciuc, unde fusese informat 
că s-a stabilit, dar venind acum la Constantinopol, Aali-Pașa, ministrul de 
Externe, a fost însărcinat să i-o dea aici, bineînţeles după ce se vor întoarce 
banii de unde au fost expediaţi, fără să i se spună citi s-a fixat pe lună. 
Soliman-pașa a trimis şi el pe dragomanul lui să-i aducă la cunoștință că este 
timpul să înainteze un memoriu sultanului în care să arate ce pagube a suferit 
în ţară, iar el, pașa, primind memoriul, se insărcinează cu restul. 

Prin intervenţia fratelui ei, Costache (Alexandrescu) a fost primită de 
ciţiva miniștri și alte personalităţi, de asemenea a fost invitată de Aali-Pașa, 
căruia i-a făcut rugămintea să intervină ca Heliade să obțină aprobarea de a 
veni la Constaritinopol, lingă soţie şi cei patru copii ai săi. 

Într-o scrisoare îl anunţă pe soțul ei că nu s-a dus să facă nici o vizită 
la emigranții români şi se fereşte şi de a-i primi la ea acasă, fiindcă ştie sigur 
că unii dintre ei colportează ştiri inexacte, opresc corespondenţa ce i se adre- 
sează și sînt oamenii lui Rodin (Ion Ghica), care este duşmanul lui de moarte, 
ca si Cezar Bolliac. Totuși a fost vizitată de Demetrio Sakelario, împreună cu 
soţia şi fiica sa, domnişoară mare — „om de toată omenia“; de proprietarul 
Vitali cu soția și fiica. de Alexandru Christofi, Costache și Nicolae Ipătescu, 
acesta împreună cu soţia (Anica), de Filipescu şi, din cind în cînd de locotenent 
colonelul Kaloșdi (Kalodzi, Kaloszdy), doctorul generalului Jâszef Bem (pa 
care l-a cunoscut la Brașov), care a îngrijit pe copiii lui Heliade, bolnavi de 
pojar; de asemenea de doctorul Cavalieri, amindoi „oameni bătrini și de toată 
probitatea a onestului caracter și principe [principii]“. Toţi cei de mai sus 
nu „sînt „calomniatori infami și de acei ce n-au nimic sacru“. 


„Bravul, umanul şi plin de virtute“ dr. Kaloşdi, probabil la recomandaţia 
lui Jâszef Bem, în timpul bolii copiilor a venit chiar de patru ori pe zi să-i 
vadă şi să-i îngrijească; „lui îi sîntem datori vindecarea și sănătatea copiilor“. 
„Frate, să-mi trimiţi o scrisoare către doctorul Kaloşdi, în care să-ţi exprimi 
recunoştinţa de buna îngrijire ce a avut pentru familia ta. Este un om vrednic 
de toată stima“. Neprimind însă la timp această scrisoare, ea repetă rugămin- 
tea, spunîndu-i că doctorul a plecat din Constantinopol și s-a stabilit la Alep, 
unde i-o va expedia, „singura recompensă pentru dinsul la îngrijirea ce a dat 
copiilor noștri și mie toată iarna“. 

Auzind că emigranții unguri şi poloni din Turcia (Kossuth, Dembinski, 
Mészáros și alţii) sînt recomandaţi şi susținuți de Palmerston, ministru de 
Externe și mai apoi prim-ministru al Marii Britanii, Maria roagă pe soţul ei 
să se ducă la el și să-i ceară o recomandație către ambasadorul Caning care are 
mare trecere la Constantinopol, să i se aprobe a veni o lună să-și vadă copiii 
şi soția bolnavă. Văzînd că Heliade nu dă curs rugăminţii ei, cu toate că fusese 
repetată, Maria, socotind că poate să cîştige ea bunăvoința lui Caning, îi tri- 
mite broşura lui Heliade, Protectoratul, cu un bilet omagial alături, iar mai apoi 
şi două scrisori prin care îl ruga să-i dea voie să corespondeze cu rudele din 

București, prin ambasada engleză, ca toți ceilalţi emigranţi români. „Și nici 
că mi-a dat măcar, ca la un ciine, răspuns. Astă purtare din partea ambasa- 
dorului mi se pare că a întrecut toate grosiertățile, este ură, curat“. Se știe 
sigur, bunele relaţii ce existau între Caning şi Ion Ghica, deci cărui fapt se 
datorește această comportare a ambasadorului englez. Și tocmai de aceea, 
Maria repetă din nou rugămintea ca soţul ei să se ducă la Palmerston pentru 
o recomandaţie cît se poate „mai apăsată“, socotind ea că acesta este un 
lucru ușor de obținut, dar care, în realitate, era foarte greu și chiar imposibil 
pentru Heliade. 

Kossuth care se afla la Brussa, cu o parte din fruntașii revoluţiei ma- 
ghiare, i-a trimis complimente în numele lui şi al soţiei sale „rugindu-mă ca să-l 
recomand la amiciţia ta şi să-i trimiț toate uvragiile ce ai lucrat tu în emigra- 
ție“. Se spune că a primit cadou din partea sultanului o șa şi un friu lucrate 
cu diamante şi patru armăsari de rasă. 


Îl roagă deci să facă mai multe colete cu lucrările lui, fiindcă, în afară 
de Kossuth, le mai cere Omer-paşa, Ahmet-efendi şi alţi diplomați, nu mai 
vorbesc de o serie de persoane din Bucureşti. Pe cele destinate lui Kossuth 
le va încredința lui Aali-Pașa care le va expedia personal la Brussa, fiind „în 
relații intime cu dinsul“. 


* 


În sfirşit, turcii au plătit Mariei toate cheltuielile făcute pină la acea 
dată (iulie 1850) şi i-au fixat o pensie lunară de 3 000 lei, echivalentă cu 60 
de galbeni, cu care ar fi putut trăi puţin mai restrins decit pină la acea dată. 
Alte cheltuieli suplimentare, de aici inainte, fusese anunţată că nu i se mai 
pot da. 

Toate au fost bune la început, dar mai apoi din ce în ce mai greu. Preţul 
alimentelor și al chiriilor a crescut mereu, un adevărat val de scumpete s-a 
abătut asupra Imperiului Otoman. Pe lingă cele de mai sus, dezechilibrul 
bugetar al Mariei a rezultat din următoarele cauze: banii trimiși lui Heliade 
la Paris pentru a veni în Turcia şi pentru anumite cumpărături; plata doc- 
torilor și a medicamentelor în nenumărate cazuri de boală pe care le-au avut; 
cheltuiala cu învățătura celei mai mici fete, Maria, şi a lui lenăchiţă; plata 
anumitor datorii. Și după stabilirea ei la Chios, în aşteptarea lui Heliade, 
fiindcă acolo i se aprobase să vină, pensia nu o mai primea la timp, pentru 
care motiv a făcut, de cîteva ori, împrumuturi cu dobindă mare, iar în unele 
cazuri a fost obligată să amaneteze argintăria, care era un capitol din zestrea 
fetelor. 

Suferințele şi lipsurile au început să se ţină lanţ pînă la începutul anului 
1855, la întoarcerea ei definitivă în țară, unde nici aici, încă aproape doi ani, 
n-a trăit pe roze, ci mai mult din împrumuturi pentru care punea gaj pensia 
ce i se mai trimitea, dar cu foarte mare întirziere. 


Chiar după întoarcerea lui Ileliade în București, lucrurile nu prea se 
schimbă în bine. N-au venituri ca şi alții şi sint mereu în lipsă de bani, iar 
împrumuturile se încalecă unele peste altele prin nenumărate poliţe şi chitante 
pe care le dau la mina creditorilor. 

Anii trec unii după alţii, despăgubiri substanțiale (cum se spera şi 
chiar se credea) nu obţin decît suma ce li s-a oferit drept chirie pe timpul cit 
trupele de ocupaţie au locuit în casele lor de la Obor. Banii primiţi i-au folosit 
în cheltuieli făcute pentru chirie, hrană și îmbrăcăminte, iar de pus deoparte, 
pentru zestrea fetelor, mult prea puţin. Deci se ajunge în anul 1866 cînd, din 
lipsă de zestre, nici una din fetele lui Ileliade nu se poate căsători, rămînind 

fete bătrine. Şi pentru a înlătura acest curs, în dragostea ei de mamă, Maria 
a rugat pe soţul ei să convingă pe doi unchi și doi veri să dea o adeverinţă, 
autentificată de comisarul Culorii de Roșu, că fetele s-au născut în alți ani 
decit cei adevăraţi, făcîindu-le astfel mai mici cu 7—8 ani fiecare. Dar nici 
așa fetele n-au avut noroc şi au rămas necăsătorite pină la sfirşitul vieţii lor. 
Cele două fete mai mari, Frusina și Virgilia, au devenit profesoare la un institut 
particular din comuna Maia, judeţul Ilfov. Sofia s-a făcut călugăriţă, ajungind 
stareță la mănăstirea Ciorogirla, iar a patra, Maria, din cauza unei căzături 
s-a îmbolnăvit de tuberculoză osoasă și, cu toate îngrijirile ce i s-au dat în 
ţară şi în străinătate, a murit în anul 1867. 

O ultimă cauză a lipsurilor şi vieţii grele prin care a trecut familia lui 
Heliade, a fost trimiterea fiului lor lenăchiţă (Ionel) la Paris pentru învăţă- 
tură mai înaltă. Neputindu-i obține o bursă fără ploconeli şi renunţări la 
anumite principii pe care și le-au respectat toată viaţa, banii ce i-au trimis 
au fost din economii dureroase şi din diferite împrumuturi, care le-au adus 
tuturor multe supărări. Necazurile, lipsa și boala a ruinat pe ambii părinţi: 
Maria s-a sfirşit în 1869 (inainte ca fiul ei să-și termine învăţătura, la care 
a şi trebuit să renunţe), iar Heliade, cu mintea tulbure, a părăsit grijile vieţii 
la 27 aprilie 1872, fiind înmormîntat în curtea bisericii Mavrogheni de la 
„Șosea“. 

În final putem spune că Maria I. Heliade Rădulescu a fost, — în afară 
de o soţie ideală, o mamă excepţional de bună care s-a îngrijit permanent 
de sănătatea și educaţia copiilor, gospodină harnică şi pricepută — o femeie 
energică, curajoasă și îndrăzneață în toate acțiunile ei, pentru binele soțului 
şi al copiilor. A știut să sufere cu mult stoicism un exil lung, nevăitindu-se 
niciodată, nimănui, decît soţului prin scrisorile ce-i trimitea în diferite locali- 
tăţi unde se găsea. 

Era o femeie care călătorise mult, care văzuse cu ochi critic multe ţări 
din Europa. Inteligentă și cultă, vorbea citeva limbi printre care greaca, 
franceza, italiana și turca. În acţiunile vieţii, mai ales după 1848, s-a prezentat 
la inalte personalități străine cărora le-a vorbit cu multă demnitate şi curaj 
în diferite probleme care interesau familia sau ţara. A fost mult mai practica 
şi mai realistă decit soţul ei care, dacă ar fi ţinut cont de sugestiile ei, întreaga 
familie ar fi putut avea o viaţă mai bună, lipsită de atitea nevoi şi necazuri 
care, în cele din urmă, alături de boală, i-a doborit pe amindoi. 


Pe Maria I. Ileliade Rădulescu o putem considera, pe lingă multe altele 
din trecutul patriei noastre, o adevărată luptătoare pentru afirmarea femeii 
în societate. A fost o premergătoare, la nivelul timpului ei, a tot ceea ce se 
discută azi pe plan mondial, adică problemele privind condiţia și statutul 
femeii în societate şi în viaţa internațională. 


BONIFACIU FLORESCU 


Cine-şi mai aduce aminte de „Boniface“, aşa cum îi spuneau prietenii, 
sau pe numele lui întreg Bonifaciu Florescu ? Sint sigur că nu mai trăieşte 
nimeni dintre acei care l-au văzut sau au avut ocazia să vorbească cu el, fiindcă 
de la moartea lui au trecut mulţi ani, aproape 90. lată deci un nume care 
multora din generaţia de astăzi nu le spune nimic. Și totuși acest personaj 
are două calități mari: prima, este fiul natural al marelui istoric şi patriot, 
revoluţionarul pașoptist Nicolae Bălcescu; şi a doua, a fost un cărturar de 
seamă, un adevărat enciclopedist. 

Prin deosebita lui cultură și inteligență, Bonifaciu a fost o figură bucu- 
reşteană, cu relaţii în multe familii boierești, dar prin îmbrăcămintea lui care 
lăsa foarte mult de dorit, prin mersul lui caracteristic legănat, rar și măsurat 
şi mai ales prin felul lui de viaţă intră în categoria tipurilor bucureștene, pe- 
trecindu-şi o parte din timpul liber, citeodată pînă seara tirziu, în renumita 
cafenea a lui Fialkowski, care se afla în dreptul Teatrului Naţional, pe str. 
Câmpineanu "(azi 13 Decembrie) colț cu Calea Victoriei, unde actualmente 
se află marele bloc ce are la parter un magazin cu articole electrice. 

Pentru o scurtă perioadă, Bonifaciu a fost suplinitor la Iaşi al catedrei 
universitare condusă de marele erudit B. P. Hasdeu şi mai apoi, tot restul 
vieţii, profesor de istorie și limba franceză la liceul „Sf. Sava“ şi mai apoi la 
liceul „Mihai Viteazul“. 

I-a rămas numele prin lucrări didactice, azi demodate, prin diferite re- 
viste efemere pe care le-a editat, în calitate de director şi proprietar şi prin 
numeroasele articole, de tot felul, pe care le-a scris. 

Pină acum vreo 45 de ani, anumite rude din familia Floreștilor nici nu 
voiau să audă că Bonifaciu a fost fiul lui Nicolae Bălcescu, din efemera lui 
legătură cu Alexandrina (Luxiţa) Florescu. Socoteau acest fapt o înjosire 
morală pentru Luxiţa — femeia sobră și cinstită — despre care nu s-a auzit 
nimic rău, de la despărţirea ei de fostul soț şi pină la moarte. Nu-și însușeau 
deloc ideea şi realitatea ca Luxiţa să fi avut un copil din flori şi încă cu cineva 
dintr-o altă categorie socială, decit din clasa boierească din care făcea parte. 
Nu recunoșteau deloc, cu toate că acest fapt, în a doua jumătate a secolului 
al XIX-lea, era cunoscut de societatea bucureşteană și în special de doamnele 
bătrîne, rele de gură, care fabulau mult. 

Cu timpul însă, după 1944, Floreştii văzind că personalitatea lui Nicolae 
Bălcescu este scoasă din ce în ce mai mult în evidenţă, el fiind unul din marii 
noştri patrioţi, cu cele mai largi vederi democratice din prima jumătate a 
secolului al XIX-lea, au tăcut, ba mai mult şi l-au însușit pe Bonifaciu și au 
dat informaţii bogate despre el scriitorului Camil Petrescu care, în două volu- 
me, a romanţat viaţa și activitatea acelui „om între oameni“. 

În plus, urmaşii şi în special George D. Florescu au scos, din ceea ce mai 
ramăsese nedistrus de timp, o serie de scrisori, fotografii şi acte care, publicate, 
au venit cu informaţii şi precizări inedite referitoare la Bonifaciu și la părinţii 
săi. i 

Astăzi se ştiu multe despre Bonifaciu Florescu, dar în afară de George 
Călinescu 5%, nimeni nu l-a prezentat, în cadrul unui medalion, doar pe el, 
și nu încadrat fugitiv în diferite scrieri. 

Ne luăm îngăduinţa deci să-l prezentăm generaţiilor tinere care n-au 
auzit de el. Și acest lucru îl facem pe baza amintirilor ce mi-au fost comunicate 
de anumiţi oameni care l-au cunoscut personal (d-na Maria dr. Gh. Petrescu, 
fiica chimistului şi academicianului dr. C. I. Istrati, loan Ghica zis și Jeannot, 
nepotul omului politic și scriitorului Ion Ghica, Emanoil Hagi Moscu, Emil 
Cazimir şi George D. Florescu) decedați toţi la vîrste foarte înaintate (lu: 
Jeannot Ghica nu-i mai lipseau decit doi ani să atingă suta). Aducem preci- 


59 George Călinescu, Bonifaciu Florescu, în „Studii şi cercetări de istorie literară“, 
Bucureşti, 1966, p. 184—200. A se vedea și Stănuţa Creţu, Bonifaciu Florescu, în Dicţionarul 
literaturii române, de la origini pînă la 1900, vol. I, Bucureşti, 1979, p. 359—364. 

zarea că George D. Florescu îi era nepot de-al doilea, fiindcă Alexandrina 
(Luxiţă) era soră cu bunicul lui, revoluţionarul paşoptist Dumitru Florescu *. 


| Pe baza celor ce mi-au povestit aceştia, a unei corespondențe publicate 
şi după cercetarea în bună parte a ceea ce el a scris şi publicat, începem şirul 
povestirii încă înainte de zămislirea lui Bonifaciu şi pină la sfirşitul vieţii lui. 

Știm cu toții că tineretul progresist din București, în 1848, a întemeiat 
o societate literară numită Frăția dar care, în realitate, avea mai mult un 
scop politic, cel de a înlătura orinduirea despotică a domnului și boierilor, 
împroprietărirea țăranilor, eliberarea țiganilor din robie și multe alte puncte 
pentru propășirea ţării și a întregului neam. 

Întemeietorii acestei societăţi au fost Ion Ghica, Christian Tell și Nivoale 
Bălcescu, iar alături de aceştia făceau parte din comitet: Cezar Bolliac, C. A. 
Rosetti, Alex. C. Golescu (Arăpilă), fraţii Ştefan, Nicolae, Radu și Alexandru 
Golescu și Costache Bălcescu. 

Societatea Frăția şi-a fixat sediul în casa marelui vornic Iordache Flo- 

rescu din mahalaua Scorţarului, dispărută aproape în întregime odată cu cana- 
lizarea Dimboviţei. Ea se afla în dreapta bisericii Sf. Spiridon Vechi, cam pe 
unde exista clădirea Teatrului de Operetă, și se compunea din parter și etaj, 
cu mai multe camere şi un foarte frumos salon de primire și dans. 
: Acolo se țineau ședințele secrete ale societății, acolo se adunau puținii 
membri, amintiți mai sus, printre care, ca factor important și secretar era 
Nicolae Bălcescu, tînărul înțelept, bun cunoscător al istoriei neamului nostru, 
apreciat şi de prof. Nicolae (Nifon mai tirziu) Bălășescu într-o scrisoare tri- 
misă lui George Barițiu. Prietenul său, poetul George Creţeanu ** care îl vizita 
des, într-o casă ĝe ţară, la Ville-d'Avray, lingă Paris, înainte de plecarea 
definitivă la Palermo a lui Bălcescu spune: „asistam la ardoarea febrilă cu 
care lucra, voind să cîştige zilele ce-i erau numărate şi plecam întotdeauna 
mişcat de convorbirile lui, inspirate de cel mai pur patriotism, de cea mai 
angelică resemnare“ 60. 

Şi tot el, în scrisoarea trimisă lui Petre Grădișteanu spunea despre Băl- 
cescu „el a fost şi va rămîne una din cele mai nobile personalități ale deşteptării 
naționale, atit ca scriitor cît și ca om politic“ St (s.n.). 

La trei ani după moartea lui Nicolae Bălcescu, G. Creţeanu a scris o 
poezie foarte simțită, intitulată Nicolae Bălcescu pe care a publicat-o prima 
dată în ziarul „Concordia“, în 1856, iar a doua oară în „Revista contempora- 
nā“ 62, 

_N. Bălcescu, ocupîndu-se mai mult decit toţi cu treburile și hirtiile socie- 
tăţii, venea în casa, Florescului de multe ori şi în timpul zilei, avînd astfel 
ocazia să cunoască de aproape pe cei cinci fii şi pe cele două fiice ale gazdei. 


* Dumitru Florescu (1827—1875); ia parte activă la Revoluţia din 1848; comisar 
de propagandă în jud. Prahova; emigrant, internat la Brussa ; autorul melodiei „Steluţa“, 
Paris, 1856, după versurile lui Vasile Alecsandri. 

Despre Dumitru Florescu vezi George D. Florescu, „Steluţa“ — cint al dorului de 
patrie (1853), în „Studia et acta Musei Nicolae Bălcescu“, Bălceşti pe Topolog, 1(1969), 
p. 113—132 şi Dimitrie G. Florescu. II, În slujba patriei, în „Studia et acta Musei Nicolae 
Bălcescu“, Bălcești pe Topolog, Il—1[ (1970—1971), p. 181—192. 

** George Creţeanu (1829—1887); poet, publicist, magistrat, membru corespondent 
al Academiei Române. 

50, 61 „Revista contemporană“, anul II, nr. 4, Bucureşti, 1874, p. 278. 

s2 Idem, p. 281—283. 

Cea mai mare din ele, Alexandra (Alexandrina, Luxiţa) * avusese mai Înainte 
o căsătorie nefericită cu un ofiţer rus, brutal, cartofor şi beţiv. Deci la acea 
dată, Luxiţa cu toate că avea numai 27 de ani, era divorțată de 10 ani. 


Din cele ce mi s-au povestit, adevărate sau fabulate, în desele veniri 
ale lui N. Bălcescu în această casă, Luxiţa Florescu, care-i aducea cafea şi 
serbet, cu apă rece de la fintină, a prins deosebită simpatie de tînărul inteli- 
pent şi cult, necăsătorit și cel mai activ dintre toți membrii societăţii. Cu 
timpul, simpatia Luxiţei s-a transformat într-o adevărată dragoste. Puțin 
mai în virstă decit el, avea chiar dorinţa de a se căsători cu el, cu toate că mai 
înainte făcuse jurămiînt că nu se va mai mărita cu nici un bărbat, fiindu-i 
proaspete în amintire necazurile şi supărările ce le-a avut de la fostul ei soţ, 
plecat definitiv din ţară. 

Viaţa personală a lui N. Bălcescu, sănătatea lui șubrezită prin boala 
de piept care o căpătase în închisoarea de la Mărgineni, precum şi planurile 
lui de activitate în viitor nu-i permiteau, sub nici un motiv, să se căsătorească, 
fapt care l-a comunicat Luxiţei în modul cel mai răspicat: oricind poate fi 
arestat din nou și chiar dacă nu s-ar întimpla acest fapt, viaţa lui va fi scurtă, 
datorită bolii de care suferea. 

Zice-se, că necăjită şi chiar îndurerată privind planurile ei de viitor, 
văzindu-și spulberate gindurile de a fi soția unui om foarte bun, cald la suflet 
și cu mari calități intelectuale, Luxiţa a fost aceea care, cu tot riscul, a avut 
dorinţa să aibă un copil cu N. Bălcescu dar acesta, atunci cînd se va naşte 
copilul, să nu apară ca părinte în scriptele de stare civilă. 

Documentele dau însă altfel de precizări. Prima informaţie pe care o 
avem despre relaţiile dintre Luxiţa şi Nicolae Bălcescu datează dintr-o scri- 
soare adresată la 23 octombrie 1843 de acesta din urmă prietenului său lon 
Ghica, aflat la Iaşi 6. 


La 14 iunie 1844 pleca la băi în Transilvania „dumneai Cocoana Lucsiţa 
Florescu“, iar a doua zi lua acelaşi drum „d. Nicolae Bălcescu“, întilnindu-se 
desigur acolo feriți de ochii lumii. i 


O a doua „coincidență“ este plecarea din 1846. În vreme ce Nicolae 
a părăsit țara la 3 iunie, peste două săptămîni la 16 iunie și „d-ei Cocoana 
Luxița Florescu“ părăsea Bucureștii în drum spre Viena. Cei doi s-au revă- 
zut la Viena, apoi în primăvara anului 1847 în Italia, la Palermo. De acolo, 
fie separat, fie impreună, ei au luat drumul spre Paris, unde îi întîlnim în 
vara lui 1847. 

Legătura lor, ce își are, desigur, originea în prietenia stabilită cu mulţi 
ani în urmă în ţară, apoi reinviată în Austria, ltalia şi Franţa, a avut cu 
rod pe Bonifaciu Florescu, zămislit la Paris. În toamna anului 1847, Luxiţa 
a părăsit orașul lumină şi, reunindu-se cu fraţii ei Costache și Iancu la Viena, 
s-au întors în ţară în cursul lunii octombrie. Bălcescu îi mai scria Luxiţei 
de la Paris în decembrie 1847, dar cînd s-a întors şi el în aprilie 1848 la Bucu- 
rești, în preajma Revoluţiei, nu şi-a mai întîlnit prietena in ţară. În poziţia 
critică în care se afla, ea şi-a găsit refugiul la Budapesta, dar spre a nu-l tur- 
bura pe Bălcescu, aflat în frigurile pregătirii Revoluţiei, nu i-a scris nimic 


* Luziţa născută în 1816, a fost căsătorită în 1832 cu căpitanul Filip Krijanovschi 
de care s-a despărţit după nici un an de căsătorie (1833). Amănunte la George D. Florescu, 
Paul Cernovodeanu, Horia Nestorescu, Date noi privind viaţa și activitatea publicistului 
Bonifaciu Florescu (1818— 1899), în „Revista de istorie şi teorie literară“, tomul 16 (1967), 
nr. 4, p. 624. 

53 N. Bălcescu, Opere (ed. George Zane), vol. IV, Bucureşti, 1964, p. 38. 

despre pruncul ce îl purta în pîntec de la dinsul&. Acolo, la 27 mai 1848 a dat 
ea naștere, în condiţii destul de dificile, lui Bonifaciu Florescu. Naşterea a 
fost înregistrată în matricola nr. 658 a parohiei greco-române din Pesta, 
redactată în grecește, a cărei traducere în limba română sună astfel: „1848 
mai 27. Născut, fiul lui Nicolae şi al Anei Alexandra Florescu din București. 
Botezat şi uns cu sfintul mir la 4 (?)* iulie de către mine Ioasaf Mavrommati 
arhimandrit, cu numele de Bonijacius. Naş fiind Inochentie Chiţulescu iero- 
diacon din Bucureşti. Tatăl Nicolae “65. 

Bonifaciu fiind un copil natural, nu s-a trecut numele de familie al tată- 
lui; Inochentie Chiţulescu, seminarist la Pesta, s-a arătat foarte mărinimos 
cu Luxiţa, a ajutat-o cu bani şi poate a reînsoţit-o în ţară, unde o întilnim 
întoarsă de-abia în vara anului 1850, după multe peripeții şi un drum peri- 
culos prin Transilvania și Moldova, în timpul evenimentelor revoluționare 
petrecute în Ungaria şi Transilvania în 1848—1849. Inochentie, devenit mai 
tirziu, episcop de Buzău (1873—1893), a rămas şi mai tirziu în legături de 
prietenie cu Floreştii, recunoscători pentru ajutorul creștinesc ce i l-a acor- 
dat Luxiţei 6. 

În această vreme, pe cind ea năștea la Budapesta, N. Bălcescu era 
supraocupat, împreună cu ceilalţi conducători, cu pregătirea şi declanșarea 
Revoluţiei. Cu toate că Bălcescu cunoştea adresa Luxiţei la Budapesta, n-a 
avut răgaz să-i scrie. Ea a fost totuşi prima care i-a scris, imediat după nasg- 
tere. Din a doua scrisoare a ei, ca răspuns la prima primită de la el, spicuim 
cîteva rînduri în care se vede cîtă dragoste-i purta, dorința de a veni în ţară, 
rugămintea de a nu spune nimănui nimic şi în special mamei ei, nici unde 
este, nici că a născut, precum și lipsa de bani în care se găsea. 

În scrisoarea din 28 iulie 67, miercuri [1848] ea spune: 

„Iubite Nicolache, c-o vie bucurie am primit a ta scrisoare, pe care încă 
o recitesc, sărutind-o şi udind-o cu lacrămi de mulțumire“. 

.. „dacă ai fi cunoscut cită dragoste și prieteșug are sufletul meu pen- 
tru tine Nicolache“. 

„Reproşul însă ce-mi faci, am dreptul să ţi-l întorc, că pe cînd mă băteam 
cu moartea (s.n.), am găsit putere, pentru a ta linişte, a-ţi scrie, iar tu două 
luni şi jumătate n-ai găsit 10 minute a răspunde“. 

Îl roagă să-i scrie ce mai fac fraţii ei și în special mama. „Nimeni nu-mi 
mai scrie. Destule suferinţe am, să aflu cel puţin că toţi sinteţi bine“. 

Se gindeşte mult la ţară şi la toți cei din Bucureşti, spunînd: „va fi 
cu putință a mă întoarce acuma Nicolache, cine ştie de voi avea veselia a 
mai călca pe liberul nostru pămînt“ ... „A ta, A.F.“ [Alexandrina Florescu]. 

Nu uită să-l roage a rupe toate scrisorile ce primeşte de la ea, fapt pen- 
tru care, numai întimplător, s-au păstrat două din ele. 

În cealaltă scrisoare, a doua 8, trimisă din 31 iulie, simbătă [1848] ea 
spune: „criticoasa poziţie în care mă aflu, amara suferință de care o idee nu 
poţi să-ţi faci“ ... Pentru a i se uşura greaua situație materială în care se 


s4 G. D. Florescu, P. Cernovodeanu, H. Nestorescu, op. cit., p. 625—628. 

*lectură nesigură 

85 Odön Füves, Noi date despre fiul lui Nicolae Bălcescu născut lu Pesta în „Studia 
et acta Musei Nicolae Bălcescu“, IV (1972), p. 133—134. 

æ G. D. Florescu, P. Cernovodeanu, H. Nestorescu, op. cit., p. 629. 


©? Acad. R.S.R., S. 12(1),, Cornelia Bodea și Paul Cernovodeanu, Materiale noi 
LXIV 
pentru biografia lui Nicolae Bălcescu (1), în „Studii“, XV (1962), nr. 2, p. 384—385. 


s Acad. R.S.R., 84202). Cornelia Bodea și Paul Cernovodeanu, op. cit., p. 385—386 
LXIV 

găseşte, roagă să i se trimită, urgent, ceva bani. Îl roagă să se împrumute de 
pe unde găsește, un galben de la unul, un sfanţ de la altul, și să-i trimită 
circa 50 galbeni, iar ea cind va avea bani îi va trimite înapoi, dar să nu știe 
nimeni decit fratele ei, Iancu. 

În situaţia în care se află, din toate punctele de vedere, ea spune: 
„oricum, d-aicea trebuie să plec, măcar ori în ce alt loc“. 

Repetă să nu afle „mumă-mea“, iar Iancu „să nu spuie nimic pe acasă“. 

Ca o bună patriotă ce era, cu tot riscul de a-și sacrifica chiar fericirea 
ei personală, îl încurajează la toate înfăptuirile ce vor mai trebui pentru binele 
țării, îndemnindu-l să nu precupeţească nimic, chiar de şi-ar pierde averea 
şi viaţa — totul — „numai drepturile dobindite nu“. 

Luzxiţa îşi încheie scrisoarea cu vorbele: „Adio sufletul meu“ (s.n.), din 
care reiese clar, precum și din cele de mai sus, că N. Bălcescu este tatăl lui 
Bonifaciu, iar faptul în sine nu mai suferă nici o îndoială sau altă explica- 


ţie. 

După întoarcerea în țară în 1850, sub supravegherea directă a ei și 
cu destulă cheltuială, copilul a fost crescut pînă la data școlarizării. Nu știm 
dacă învăţămintul primar l-a făcut particular sau la una din şcolile publice 
din București. Cert este că tot cursul secundar l-a urmat la liceul „Louis le 
Grand“ din Paris, unde a plecat însoţit de mama sa în 1858 și unde nu putea 
intra oricine, decit dovedind prin acte originea nobilă, iar taxele de şcolari- 
zare erau foarte mari. Se spune că taxele au fost plătite prin bursa cei s-a 
dat de statul român. De aceea în 1858, cind Bonifaciu împlinea virsta de 10 
ani, Alexandra (Lusxiţa) Florescu s-a adresat Tribunalului din Bucureşti, cerind 
cuvenita aprobare să recunoască pe copilul pe care l-a născut „în văduvie“ 6. 

Bineinţeles că Luxiţa a avut multe neplăceri din partea familiei căreia 
moralmente nu-i convenea situaţia ei, deoarece era o veche familie boierească, 
de frunte, ai cărei membri ocupau funcţii importante de stat. 

Bonifaciu, în timpul liceului, s-a dovedit un foarte bun elev la învă- 
țătură, citind, în particular, cu multă aviditate tot felul de cărți, in special 
de istorie și literatură franceză, căpătind în același timp şi gustul de a scrie. 
Astfel, în 1868, împreună cu Frederic Dame * şi alții a înființat la Paris zia- 
rul de scurtă durată „L'Avenir“. 

După terminarea liceului, la 3 august 1868, a urmat cursurile Facul- 
tăţii din Rennes 70, obţinind gradul de licenţiat la 5 decembrie 1872. 


O problemă care l-a frămîntat însă mult pe tinărul Bonifaciu în peri- 
oada studiilor, a fost aceea a paternităţii sale. Din corespondenţa sa rezultă 
insă, prin aluzii discrete sau evidente, că la un moment dat a aflat că era 
fiul lui Nicolae Bălcescu. O incursiune în genealogia familiei Florescu pri- 
lejuită de lectura în „Arhiva românească“ a lui Hasdeu, a unui hrisov de pe 
vremea lui Vlad Ţepeş ** (1), în care e amintit un Vintilă Florescu — îi pri- 
lejuieşte lui Bonifaciu exclamarea: „Ce-mi pasă dacă mă trag din Mihai 
Viteazul sau din Nicolae tiganul? dacă sint un om virtuos, mă voi face sti- 
mat. Dacă nu, e păcat să spuie lumea: Iată fiul nemernic al omului ăla marele“ 
pentru ca imediat să adauge în textul acestei epistole pe care i-o adresa 


5 Arh. St. Buc., Tribunalul Ilfov Ņ C.C. 45/1858; G. Călinescu, op. cit., p. 187. 
* Frédéric Damé (1848—1907); ziarist, publicist, "profesor de limba franceză la 
liceele „Matei Basarab“, „Sf. Sava“ şi „Gh. Lazăr ;* şef de serviciu și inspector în Ministerul 
Instrucțiunii; director al ziarului „La Roumanie“; a publicat foarte mult: articole, studii, 
volume ler. Lucian Predescu, Enciclopedia Cugetarea, p. 251). 
0 G. Călinescu, op. cit., p. 191. 
. De fapt Vlad Călugărul, iti hrisovul are data din 1483. 

mamei sale la 6 decembrie 1865: „şi acum, ceva numai pentru noi doi. Azi 
e Sf. Nicolae. Am recitit cu evlavie „Cintarea României“ și ştii, mamă, aș 
fi vrut să-l cunosc mai mult. Ce idei ! Cită genialitate și cit suflet ! Dar, iartă-ma, 
dacă-ți reimprospătez amărăciunea“ 71, 

Într-altă scrisoare trimisă Luxiţei la 9 februarie 1868 ii mulțumea pen- 
tru primirea lucrării Românii supt Mihai Voevod Viteazul, pentru că știi cit 
de mare preţ pun eu pe singurul prozator pe care-l are România și de aceea 
vrind să citesc opera lui cea mai de seamă, încerc să cunosc mai bine acest 
suflet nobil“ 72. 


Odată terminate studiile, în vara anului 1873, Luxiţa împreună cu 
Bonifaciu, s-au stabilit definitiv la Bucureşti. 


La scurtă vreme de la această dată ea a fost numită superioara (direc- 
toare) Institutului Surorilor de Caritate care se afla pe str. Colţei nr. 55. 
Clădirile lui ocupau terenul pe care se află astăzi Hotelul Lido și o bună parte 
din stradă, care la acea dată era mult mai îngustă. Aici și-au găsit azil unele 
din văduvele scăpătate ale protipendadei sau domnişoarele bătrine care pre- 
ferau să nu-și sfirşească zilele în vreo mănăstire, ci aici unde nu erau obligate 
la rugăciuni, mătănii, post şi la o vestimentație mohorită. 

Printre „pensionarele“ institutului se număra și una din fiicele revolu- 
ţionarului şi omului politie Ion Ghica. În legătură cu aceasta, Ioan (Jeannot) 
D. Ghica, îmi spunea prin 1940, că mătuşa sa Luiza (fiica lui Ion Ghica) era 
cam neglijentă faţă de ordinea lucrurilor şi curăţenia camerei sale. 

La anumite ocazii și mai cu seamă cind se anunțau vizite de inalte 
personalități, Luxiţa Florescu, în ajunul acelor zile, trecea pe la toate pen- 
sionarele rugindu-le să-și facă curat şi să-și aerisească camerele, insistind mai 
mult asupra Luizei care era încăpăţinată şi nu voia să primească „ordine“ 
şi nici sugestii de la nimeni. Cind i se atrăgea atenţia, ea stătea cu capul în 
jos mormăind, iar cind i se repeta rugămintea și era întrebată dacă a auzit, 
Luiza roşie de minie izbucnea, și ca s-o înfunde, s-o oblige să tacă, şi să plece, 
îi spunea cu vorba ei repede, în colţul gurii spre dreapta (fiindcă era ştirbă 
pe acea parte): „Ştiu eu cu cine ai făcut pe Bonifaciu“. Şi Luxiţa nu zicea 
nimic, dar dispărea glonţ, lăsind-o în pace, fiindcă nu putea suporta nici 
cea mai mică âluzie referitoare la trista ei viaţă și paternitatea fiului ei. 

Alexandra G. Florescu (Luxiţa) a ocupat postul de superioară a insti- 
tutului pină la moarte, avind la dispoziţia ei în afară de camera de culcare, 
încă una care-i servea de birou şi cameră de primire. 


În noiembrie 1892 fiind bolnavă şi Beștiind dacă se va putea însănă- 
tosi, îşi face un fel de testament în care spune că în afară de icoane și un 
dulap cu bhirtiile institutului, tot ce se va găsi şi se va dovedi că sint ale ei, 
vor rămine în stăpinirea fiului ei Bonifaciu Florescu. 

În 1896, cind impăratul Franz Josef a venit în Bucureşti, într-o scurtă 
călătorie a vizitat și acest institut şi constatind că este condus exemplar, 
a oferit Luxiţei o frumoasă bijuterie pe care, legată de un șiret de catifea 
neagră, a purtat-o la git pînă la moarte. 

În stirşit obosită de viaţă și atinsă de senilitate, la 3 octombrie 1899, 
în vîrstă de 83 ani, Luxiţa a decedat şi a fost inmormintată în cavoul fami- 


liei de la mănăstirea Țigănești. 


71 Q, D. Florescu, P. Cernovodeanu, H. Nestorescu, op. cit., p. 632—633, 
73 Ibidem, p. 632. 

De îndată ce Luxiţa impreună cu Bonifaciu s-au stabilit la București, 
In 1873, după cum am spus mai sus, ea, prin rudele sale a căutat să-şi reco- 
mande fiul la diferite personalităţi culturale de aici, pentru a i se încredința 
o slujbă care să corespundă pregătirii lui. Trebuie să amintim că Bonifaciu, 
în afară de limba franceză pe care o poseda la periecţie, scris şi vorbit, știa 
şi românește, dar vorbea cu un pronunţat accent francez şi cu o grasiere 
agreabilă. 

Datorită diplomelor prezentate și recomandaţiilor făcute, Bonifaciu, 
abia sosit de la Paris, a fost acceptat să se prezinte la un examen de verifi- 
carea cunoștințelor prezidat de B.P. Hasdeu şi alți profesori, asistați de Era- 
clide, delegatul Curţii de Casaţie. Juriul, după examinare, l-a socotit „demn 
de a ocupa o catedră de istorie la Facultate“ "3, fapt care s-a şi concretizat 
la 5 octombrie 1873 cînd a fost numit profesor provizoriu la catedra de „isto- 
ria universală critică“ de la Facultatea de litere din Iaşi. 

Dar, în foarte scurtă vreme, lucrurile s-au schimbat. Problemele politice au 
avut întiietate şi mai multă putere decit examenul dat, iar numirea lui Boni- 
faciu nu s-a făcut, fiindcă Christian Tell şi B. Boerescu, ca miniştrii ai învă- 
ţămintului nu l-au agreat. Noul ministru, Titu Maiorescu, care nu-l putea 
suferi, deoarece făcea opoziţie „Junimei“ şi lui personal, la 13 aprilie 1874, l-a 
destituit, cu toate că îl considera „înzestrat cu cunoștințe lăudabile și trecuse 
cu succes concursul, dar făcuse prelegeri ce nu au corespuns exigenţelor 
unui curs de Universitate, contribuind astfel la împuţinarea ascultătorilor 74. 

Titu Maiorescu a redat din nou catedra lui Nicolae Ionescu * care fusese 
considerat, demisionat în 1873, fiind deputat. Lui Bonifaciu i s-a îngăduit 
să ţină numai un curs liber la Facultatea de litere din București. La 15 decem- 
brie 1874 a ţinut prima prelegere numită de el lecţie. Aceste prelegeri **, cu 
subiectul lor, și data la care au fost ţinute, sint următoarele: I Istoria progre- 
sului, 15 decembrie 1874, II Formaţiunea națiunei franceze, 22 decembrie 1874, 
III Democraţia şi absolutismul în Franţa, 12 ianuarie 1875, IV Progresele 
consiiiuțiunei engleze, 19 ianuarie 1875, V Revoluţiunule Angliei, 26 ianuarie 
1875 şi VI Germania și lupia raselor, 2 februarie 1875, pe care, în cadrul 
unui volum %5, Facultatea de litere le-a şi publicat în cursul aceluiași an. 


% Anuarul Ministerului cultelor și instrucțiunei publice pe anul 1893, întocmit de 
Frédéric Damă, București, 1893, p. 23. 

74 Q. Călinescu, op. cit. p. 184—200. 

* Nicolae Ionescu (1820—1905); profesor universitar, om politic și ziarist; fost 
deputat şi senator și de mai multe ori ministru de Externe; membru al Academiei Române 
din 1867. 

** Aceste prelegeri au fost stenografiate de Vasile D. Păun (1850—1908), profesor 
la liceul „Sf. Sava“, apoi profesor și director la liceul „Gh. Lazăr“ ; profesor de limba 
română al regelui Ferdinand pe vremea cînd acesta era prinţ moștenitor; publicist, 

75 Curs facultativ de istoria modernă critică ţinut de Bonifaciu Florescu, Bucureşti, 
1875, 150 p. 

Relativ la cursul de istorie universală ţinut de Bonifaciu este interesant de semnalat 
o scrisoare pe care a primit-o la 29 decembrie 1873, de la profesorul H. Pigeonneau din 
Paris, care îi călăuzea lecturile şi-i indica bibliografia necesară pentru tratarea subiectului. 
După ce-i indica lucrările pe care trebuia să le consulte separat pentru istoria Angliei, 
Italiei, Poloniei și Germaniei, îl sfătuia să studieze marile sinteze ale epocii: „Nu ştiu 
dacă ai auzit de „Istoria universală“ a lui Cantu, apărută în 19 volume care a fost tradusă 
şi în franceză, precum de „Istoria modernă a statelor europene“ de Scheoll, în 46 de 
volume. Ambele sînt deosebit de valoroase şi te-ar scuti de o muncă de cercetare în plus. 
Cu privire la Evul Mediu, există istoria lui Chevalier, un volum în 12* care e 
superioară celei a lui Duruy, iar pentru „Istoria contemporană“, eu unul, prefer pe Dauban 
3 volume în 12°, editate la Delagrave“ (cf. Acta George D. Florescu, azi în Muzeul 
memorial „N. Bălcescu“ din Bălcești pe Topolog, judeţul Vilcea). 

În acest curs liber, aprobat de Consiliul permanent al ministerului, și 
ţinut ‘numai în zilele de duminică, cu o asistență foarte numeroasă, chiar 
atunci cind se dădeau în Capitală unele concerte care atrăgeau lume multă, 
Bonifaciu face sinteza unei bogate documentări a istoriei universale și anali- 
zează critic faptele şi ideile perioadelor expuse, în care presară, spre o mai 
justă documentare, o serie de citate și expresii franceze și latine. 

Bonifaciu a fost atit de bogat în idei și expunere incit prelegerile lui, 
dintr-un anumit punct de vedere, le putem asemăna cu cele pe care, magis- 
tral, le-a ţinut savantul profesor Nicolae Iorga, mai tirziu, cu un talent ora- 
toric deosebit. Bonifaciu nu a avut acest talent pentru care a cerut scuze 
auditoriului, chiar de la prima prelegere, spunind că regretă foarte mult fap- 
tul că asupră subiectelor tratate nu poate arunca „acele flori ale elocinţei 
care fac pe auditor să iasă mulțumit“ 7 și din acest punct de vedere. 

Cursul pe care l-a ţinut, după cum spune el: „nu este cituşi de puţin 
de a face concurenţă profesorilor regulaţi [titulari] de la Universitate; nu, 
di unilor, ci numai de a înlesni sarcina lor (S.n.) şi de a vă da asupra unor 
puncturi deslușiri pe care, prin mărimea cursului de care sint însărcinați, 
poate, uneori, profesorii d-voastră sint siliți a le neglija“ 77, 

Chiar în prima prelegere, Bonifaciu arată că boieriile s-au datorat func- 
ţiilor şi slujbelor pe care le-au avut. Cu vremea, aceste slujbe intrind mai des 
în miinile unor familii care s-au perpetuat la putere, „boierii au întins din 
ce în ce mai mult pretenţiile lor şi au ajuns cu timpul a pune chiar poporul 
în sclavie“. Legea boierimii a fost o lege nedreaptă care a adus multe sufe- 
rințe şi nemulțumiri în ţară, citind în acest scop pe Miron Costin şi pe Neculce, 
care spune că va veni o zi cînd „nu vor fi boieri, nici vor putea minca aceste 
două ţări [Muntenia şi Moldova] așa cum le mănincă“, conterenţiarul încheind 
cu cuvintele: „Domnilor, să ne felicităm că nu mai sint boieril“, 


În intervalul dintre prima și a doua prelegere făcindu-i-se observaţia 
că a fost nedrept cu „boierii care şi-au sacrificat ei înşişi privilegiile lor în 1848“, 
Bonifaciu răspunde că se simte mindru că și fraţii mamei lui, fiind boieri, 
ca şi Goleştii, s-au pus sub stindardul democraţiei și au făcut Revoluţia de 
la 1848 „pentru binele ţării“. Iar de atunci, de la 1848, democraţia a făcut 
progrese încontinuu: „astăzi țăranul are dreptul de a-şi da votul său şi toată 
lumea poate deveni ministru“. Bineinţeles că faptele nu erau chiar așa, dar 
în comparaţie cu vremurile mai vechi, ele evoluaseră foarte mult. 


„Este adevărat, spunea Bonifaciu, că mai sint multe de făcut pe drumul 
progresului, dar totuși rămine adevărat că nu mai sint boieri“, iar aceia care 
au fost s-au împărțit în tabere (partide) diferite. În concluzie „numele do 
boieri nu este nimerit pentru inamicii democraţiei“. 

Credem că aceste idei şi fraze progresiste n-au plăcut guvernanțţilor, 
fiindcă cu toată numirea făcută încă din 1873, catedră universitară n-a mai 
primit. Nici unul din miniştrii care s-au succedat la Ministerul Învățămîntului 
în perioada 1873—1876 (Christian Tell, B. Boerescu ad-interim, Titu Maio- 
rescu, Petre Carp şi Al. Orăscu) nu i-au dat lui Bonifaciu cuvenita aprobare 
de funcţionare în învățămîntul superior. De-abia ministrul Gh. Chițu, soco- 
tind valabil concursul din 1873, l-a numit la 2 iulie 1876 profesor de istorie 
la liceul „Sf. Sava“, curs superior, catedră din care mai tirziu a demisionat. 

Revenind la prelegerile lui Bonifaciu, el spunea despre Revoluţia fran- 
ceză din 1789 că principiile ei „sint bune pentru orice ţară și-n orice timp. 





2,71 Ibidem, p. 3. 

Această revoluţiune s-a numit cu drept cuvint marea revoluţiune căci ea a fost 
triumful justiţiei, al libertăţii, alegalităţii și primul mare pas către fraternitate“ 78, 

Aceste idei înaintate ale lui Bonifaciu reies şi din corespondenţa tim- 
purie, pe vremea cînd încă se afla la studii în Franţa, adresată mamei sale 
aflată la București. Astfel, într-o scrisoare din 23 martie 1868 el își exprima 
convingerea „că mai curînd sau mai tirziu întreaga Europă va forma o sin- 
gură mare republică, așa cum e în America. Asta nu e o teorie ci convingerea 
mea personală“. 

La 27 iunie, același an, el revenea declarind „că binele ţării nu poate 
veni decit prin principiile de la '89 [1789]. Eu unul nu pun preţ pe cutare sau 
cutare persoană, ci pe principiul călăuzitor... Văzut-ai cite prefaceri s-au 
petrecut în omenire de la '89? Cui se datoresc ele? Fireşte că numai libera- 
lilor şi numai lor“. 

În sfirșit, Într-o altă epistolă din 25 iulie 1868, referindu-se la opera lui 
Alexandru Ioan Cuza, Bonifaciu scria Luzxiţei: „Ca să revenim la ideile tale, nu 
m-am îndoit niciodată că ai vederi liberale, dar bănuiesc că jalnicul spectacol 
pe care-l ai acum în faţa ochilor tăi [primele luni de instabilitate guvernamentală 
sub Carol I, de origine prusacă, antipatic lui Bonifaciu, ardent filofrancez] te 
face să regreţi, pentru cîteva clipe, mina autoritară a unui om care a dovedit 
că alături de unele detestabile păcate, posedă și virtuţi apreciabile și a cărui 
scurtă domnie a reprezentat o etapă hotăritoare în istoria României“ 7°, 

Din cele observate pînă acum, constatăm că Bonifaciu Florescu de la 
venirea în ţară, din 1873 şi pînă în 1876, nu a avut propriu-zis nici o slujbă 
de pe urma căreia să aibă un venit sigur, necesar vieții. Așadar, se înţelege 
că a dus-o destul de greu, fiind obligat să dea lecţii particulare de limba fran- 
ceză, la elevi, pentru sume destul de modeste, fapt care l-a continuat și după 
ce a fost numit profesor, fiindcă salariul nu-i ajungea pentru a-şi întreţine 
familia, a plăti chirie și toate celelalte cheltuieli trebuitoare unei existenţe 
cît se poate de modeste. De aici a rezultat, poate, și viaţa lui de boem și ţinu- 
ta-i vestimentară, obosită, șifonată, neglijentă. 

Pentru a se mai „cîrpi“, cît de cit, cum zice românul, a scris articole 
pe la diferite reviste și ziare, satisfăcindu-și totodată pasiunea și dorinţa spi- 
rituală de a activa în spiritul pregătirii și cunoștințelor sale. Profesor, publi- 
cist, versificator și traducător, toate patru înlănțuite între ele, dar care, 
toate la un loc, nu i-au dat posibilitatea decit, mai mult să rabde, în loc să 
ducă o viaţă îndestulată. De altfel nu era singurul din această categorie, mulţi 
intelectual de seamă aveau o viață asemănătoare. Ne gindim că şi genialul 
nostru poet şi luceafăr al literaturii române, Mihai Eminescu, dacă nu făcea 
ziaristică, de multe ori nesemnată, muncind mult pentru un salariu mic, 
n-ar fi avut cu ce-şi duce viața. Asemănător este și cazul poetului simbolist 
Nicolae Nicoleanu ; ambii au trăit în mizerie și suferință care i-a dus la nebu- 
nie şi moarte, la o virstă destul de tinără- 


* 


Chiar după ce a fost numit profesor la liceul „Sf. Sava“ avind nevoie 
de un venit mai mare, neajungîndu-i salariul, anunţă în ziarul 8° prietenului 
său Dimitrie Laurian *, că a deschis un curs de limba franceză pentru elevii 
în virstă de 7—15 ani, făcînd pentru 12 lei pe lună cîte trei lecţii pe săptă- 


78 Ibidem, p. 21. 

79 Ibidem. 

s „România liberă“, 41878, nr. 204. 

* Dimitrie Laurian, fiul lui August Treboniu Laurian, prieten şi colaborator al lui 
Nicolae Bălcescu. 

mină. Nu ştim ce rezultat a avut în urma acestui anunţ, dar, mai tirziu, 
familiile intelectualilor bogaţi l-au privit cu simpatie şi preţuire, încredin- 
țindu-i tinerele lor odrasle, în special fete, pentru a le preda limba franceză 
pe care, după metoda lui, şi-au însușit-o foarte bine. 

Printre numeroasele cazuri de acest fel amintim pe dr. C.I. Istrati 
care l-a angajat profesor particular de limba franceză, al celor două fiice” 
ale sale. Bineînțeles, că de multe ori, el era pofiit la masa de prinz, în special, 
ca unul din obișnuiţii casei. De altfel dr. Istrati a rugat şi pe pictorul Nicolae 
Grigorescu să dea lecţii de desen şi pictură fiicelor sale, aşa cum se obișnuia 
curent în anumite familii cu pretenţii, ca odraslele lor să fie cît mai onorabil 
pregătite cultural, în muzică, pictură și limbi străine. 


* 


După mărturiile celor care l-au cunoscut și a foştilor săi elevi, Boni- 
faciu Florescu era de statură mijlocie, nici gras, nici slab. Avea ochi mici, 
negri, sclipitori, dar puţin cam miop, probabil din cauza cititului prea mult. 
Buze subţiri și răsfrinte. Faţa puţin oacheșă era încadrată de o mustață 
potrivită, și de-o barbă care, mai totdeauna, era în dezordine, În colţul gurii 
o ţigară, sau mai bine zis un muc de ţigară, al cărui scrum se împrăștia pe 
barbă şi pe lavalieră, care și aceasta nu era legată cu atenţie la git sub gule- 
rul moale al cămășii. 

Folosea cam rar pieptenul sau, după alţii, deloc, aşa că părul era într-o 
totală dezordine. „Pantaloni mai lungi decit e necesar, călca pe ei cu tocul 
ghetelor, destul de scîlciate de altfel“. 

Doctorul Melun 8! care i-a fost elev, ne mai spune: „Umbla pe stradă, 
mai întotdeauna, citind dintr-un ziar, ori carte şi cum era miop, ținea cartea 
foarte apropiată de ochi, așa că se lovea de felinare ori de colţul străzilor, la 
cotituri, cerind pardon“. Dr. C. Severeanu spre deosebire, spune că nu cerea 
scuze trecătorilor de care se lovea şi din această cauză avea numeroase 
incidente neplăcute sau comice. , 

Bonifaciu avea o figură extrem de expresivă, cu trăsături adincite și 
pline de nobleţe, dar „era tipul bohemului duşman al imbrăcămintei elegante 
sau măcar îngrijite. De petele de pe haine nici nu mai vorbesc. Erau de toate 
mărimile și de toate felurile, iar pe pantaloni pete de cerneală, căci avea obi- 
ceiul de a scutura peniţa de cerneală, după cum virful creionului îl uda 
în gură. 

Acesta era omul văzut la exterior. Însă profesorul era cu totul opus: 
o dicțiune clară, o frază îngrijită şi vaste cunoștințe asupra literaturii franceze 
in toate amănuntele ei. Excela în literatura secolului lui Ludovic âi A: v-iaa. 

Cind vorbea de frumuseţile literaturii se entuziasma și se aprindea în 
admirația oamenilor ce au făcut gloria literaturii franceze sub Regele-Soare. 
U uşoară roşeaţă îi colora obrajii, respiraţia îi devenea mai activă și coraul, 
probabil, se obosea, ceea ce il făcea ca după o peroraţie ce ne lăsa într-o 
tăcere de uimire, să se aşeze pe scaunul catedrei pentru a se odihni. Odihna 
consta în aceea că ne istorisea scurte anecdote sau „bons mots“, unele hazlii, 


altele instructive“. 


* Comunicare făcută de fiica cea mai mare, Maria, căsătorită cu dr. Gheorzha Zaharia 
Petrescu, prof. al Facultăţii de medicină. 
31 Doctorul Melun [pseudonim], Boniface Florescu, în „Adevărul“, 1925, 12 februarie. 


www.dacoromanica.ro 


140 DIN BUCUREȘTII DE IERI 


+ 


Bonifaciu Florescu ajuns la virsta de 25 ani, se căsătoreşte la 
București la 3 octombrie 1873 cu o tinără franțuzoaică Rose Henriette le 
Roho d'Alcobia (n. 24 mai 1849) 82, orfană de ambii părinţi şi săracă. După 
cum vedem își începe viaţa de familie sub atispicii deloc favorabile. Dar 
tinereţea-i tinerețe, nu o interesează decit momentul, viitorul va vedea 
cum va fi. Şi la el a fost pînă la sfirșit foarte modest. 

La căsătorie, martorii lui au fost Const. I. Florescu, Dumitru I. Florescu 
(fraţii mamei sale), iar ai soţiei Stere Giani şi Dumitru Manu. 

Din această căsătorie, Bonifaciu n-a avut copii, dar după unele afir- 
maţii ar fi adoptat un băiat, Ion, devenit mai tirziu ofiţer superior, care s-a 
căsătorit în 1910 cu Elena (Puica), fiica lui Anastasie (Zanasache) Kalinderu, 
avind la rindul său, urmaşi ®. 

După cum spun contemporanii, soția sa Rose se potrivea foarte bine 
cu firea şi felul lui de viață, dar neajunsurile și lipsurile i-au obligat să ducă 
o viaţă modestă şi să locuiască, cu chirie, în diferite părţi ale oraşului. 

Astfel, dr. C. Severeanu în Amintirile sale spune că l-a cunoscut pe 
Bonifaciu cînd locuia în Pasajul Român la nr. 8, avind ca vecin, la nr. 6 
pe actorul Grigore Manolescu, care stătea cu chirie la „coana Veturia“. Fiind 
vecini s-au apropiat, s-au împrietenit. Dr. Severeanu spune că „din primele 
discuţii Grigore a putut să-și dea seama că Bonifaciu avea un spirit sarcastic, 
că îi plăcea să facă glume, să pălăvrăgească ore în șir despre artă și literatură“ 84, 

Tot după mărturia doc torului Severeanu, Bonifaciu locuia într-o singură 
cameră întunecoasă şi murdară, în care, drept mobilă, nu se afla decit o masă 
de lemn şi citeva scaune, iar într-un colț o grămadă de cărţi, puse în dezor- 
dine, unele peste altele. 

În 1884, s-a mutat 8% din Pasajul Român pe Calea Victoriei 104, într-un mic 
apartament în fundul curţii, iar din noiembrie 1871 pînă la sfirşitul lui 1892 
a locuit pe str. Soarelui (azi Th. Aman), nr. 11 bis, devenit 15 şi mai apoi 24, 
stradă care începe din faţa liceului „Nicolae Bălcescu“ (fost „Sf. Sava“), 
unde era stația terminus a tramvaielor 6 şi 10. La această adresă a fost şi 
administraţia revistei „Duminica“. 


* 


În privinţa activităţii literare şi didactice desfășurată de Bonifaciu 
după stabilirea sa la București în 1873, se poate spune că, într-adevăr, a fost 
destul de diversă și activă. Astfel, el a condus în calitate de director gi pro- 
prietar, sau a fost fondatorul a șase periodice bucureştene: „Stindardul“, 
ziar politic, literar și științific (între 25 martie și 30 iunie 1876), „Litera- 
torul“, întemeiat în 1880 împreună cu poetul Alexandru Macedonski şi avind 
ca secretar de redacție pe literatul T.M. Stoienescu; „Portofoliul român“ 
(lunar, între martie 1881 și iunie 1882), „Biblioteca omului de gust“ (săptă- 
minal, în 1884): „Duminica“, gazeta familiei (între 1 octombrie 1890 și 24 
februarie 1891) şi „Dacia viitoare“ (săptăminal, în 1894). 


s G. Călinescu, op. cit., p. 192. 


83 Octav George Lecca, Familiile boierești române. Genealogia a 100 de case din 
Tara Românească şi Moldova, Bucureşti, 1911, planșa 37; G. Călinescu, op. cit., p. 197— 
198. 

et Dr. Severeanu, Amintiri. 


% „Portofoliul român“, p. 70. 

De asemenea a colaborat cu articole, poezii, traduceri şi recenzii la 
numeroase gazete şi reviste de cultură: „Albine și viespi“ „Alegătorul“, 
„Analele literare“, „Columna lui Traian“, „L'Independance roumaine“, 
„Peleşul“, „Revista contimporană“, „Revista literară“, „Revista orientală“, 
„Revista pentru istorie, arheologie și filologie“, „România liberă“ şi „Tri- 
buna pedagogică“. Desigur, nu putem înșira aici, întreaga sa producţie literară 
sau activitatea, foarte asiduă, de traducător, deoarece ea cuprinde peste 200 
de titluri. Ne vom mărgini doar să spicuim cu precădere ceva din opera 
sa didactică, manuale sau tratate şcolare şi dicționare, apoi să ne aplecăm 
şi asupra unor articole mai importante. 

În 1875 Bonifaciu publică Curs facultativ de istoria modernă critică, 
în 1877 Trei ani din literatură română, în 1883 Momente de istorie universală, 
sau Istoria în tablouri. Şi tot în acest an, cu ocazia morţii pictorului I. Andreescu, 
Bonifaciu Florescu a scris un epitaf care s-a săpat pe placa funerară, reprodus 
într-un ziar de atunci și mai apoi în monumentala lucrare a lui Radu Bogdan??, 
Epitaful însă, alcătuit din două strofe, este foarte plat, cu versuri serbede, 
care nu spun nimic reprezentativ referitor la valoarea marelui nostru pictor. 
Între 1887 și 1893 a publicat mai multe cursuri de literatură franceză (În 
limba lui Molière), în 1893 un volum de Studii literare şi în sfirșit în 1894 
primul tom dintr-un Dicţionar francez-român, iar în 1895 Poezia lirică fran- 
ceză din sec. X pină în sec. XX 

După cum îl caracterizează G. Călinescu „Bonifaciu e un adevărat 
produs al liceului Louis-le Grand. Didacticismul lui e prob, însă alambicat 
şi timorat, copleșit de ideia clasică” %. După ce a scris poezii în franceză „res- 
pectind toate regulile prozodiei, uneori cu oarecare mișcare de sentiment“, 
Bonifaciu s-a specializat în genul literar numit aguarele (inspirat de Catulle 
Mendès creind şi „sanguine“ românești) încercind să redea o situaţie sur- 
prinsă pe viu, „o fotografie morală“88, 

A excelat de asemenea în traduceri, încercind să deschidă cititorului 
român nu numai un orizont mai larg asupra poeziei europene, dar și asupra 
celei exotice (arabă, persană, egipteană, malgaşă, indiană); la fel de activ a 
fost şi în redarea valorilor universale din proză, tălmăcind din: Ronsard, 
Voltaire, Molière, Alfred de Musset, Georges Sand, Theodore de Bainville, 
Edgar Quinet, Fernan Caballero, Rudolf Töpfler, Henri Maspero, E. A. Poë, 
W. Scott, H. Murger, J. M. Heredia, Al. Dumas, A. Silvestre, Catulle 
Mendès ș.a. 

Bonifaciu s-a aplecat și asupra istoriei, în care a preamărit cu precădere 
figura ilustrului său părinte. Astfel în 1893 a publicat în „Revista pentru 
istorie, arheologie şi filologie“ condusă de Grigore Tocilescu — nepot de văr 
de-al doilea al lui N. Bălcescu și văr de-al treilea cu Bonifaciu — inspiratul 
articol Idealul lui Bălcescu în 1848 în cestiunea transilvăneană, republicat 
parţial și în „Dacia viitoare“, nr. 19 şi 20, din 1894, unde sublinia patriotismul 
marelui revoluţionar democrat, preocupat să obţină gi libertatea românilor 
de peste Carpaţi în marea viltoare din 1848. 

În 1875, la un veac de la răpirea Bucovinei de către austrieci, Bonifaciu 
a editat împreună cu V. Maniu broşura Răpirea Bucovinei în care înfiera 
samavolnicul act înfăptuit de Austria habsburgică, cotropind prin fraudă 
gi corupţie la Poarta otomană, nordul Moldovei. 


sæ „Binele public“, 16 martie 1883. 

s Radu Bogdan, I. Andreescu, vol. I, București, 1969, p. 263 și nota 285. 
s8 G, Călinescu, op. cù., p. 195. 

s Ibidem, p. 196. 

În legătură cu acest subiect, Constantin Bacalbaşa spune că în ziua 
de 27 aprilie 1875, duminică, ora 11, Bonifaciu Florescu a ținut o conferință 
despre răpirea Bucovinei în Piața Constantin Vodă, unde se afla şi circul 
„Suhr“, adică pe locul unde se află acum Muzeul Naţional de Istorie (fostul 
local al Poştei Centrale). 


Nu știm dacă Bacalbaşa exagera spunînd că de la şcolile și facultățile 
din Bucureşti au participat, după părerea lui, circa 5000—6000 de elevi şi 
studenţi. Desigur, spunem noi, conferința trebuie să fi fost bine documentată 
şi patriotic expusă, însă Bacalbaşa spunea că Bonifaciu „era cu totul lipsit 
de talentul oratoric“?0, probabil comparîndu-l cu renumiţii oratori din acea 
vreme, fapt de altfel recunoscut chiar de Bonifaciu?! 


Din seria articolelor cu caracter istoric enumerăm Civilizaţiunea Mexi- 
cului înainte de venirea europenilor (publicat în „Revista contimporană“, 
III (1875), nr. 6), Normanziui în Islanda (în „România liberă“, nr. 171 din 
1877), Din războiul franco-prusian (în „Literatorul“, 1880), Titu Liviu (în 
„Portofoliul român“... din 1881) şi Studii istorice ( 1) despre istoria româ- 
nilor (tot în Portofoliul”... din 1881), Studii despre istoria modernă (ibidem, 
din 1882), Revoluţia de la 1848 (în „L'Indépendance roumaine“ din 29 iunie/ 
11 iulie 1886), Horea şi Cloşca (în „Revista orientală“, 1886), ș.a. 

Fiind în relaţii bune cu George Bibescu, fiul fostului domn al Țări: 
Româneşti Gheorghe Bibescu (1842—1848), Bonifaciu a tradus voluminoasa 
monografie dedicată de fiu domniei tatălui său anume Domnia lui Bibescu, 
București, 1893—1894, 2 volume a cite 467 și respectiv 744 pagini. Desi 
scrisă în spirit partizan, această lucrare, bazată pe o impresionantă documen- 
tare, constituie totuși o importantă contribuţie la înţelegerea evenimentelor 
din epoca regulamentară ce au premers Revoluţiei de la 1848. 


În privinţa relaţiilor pe care le-a întreţinut Bonifaciu cu o parte din 
protipendada şi intelectualitatea română a epocii, ele reies pe larg din cores- 
pondenţa sa destul de bogată şi variată, deși s-au păstrat mai puţin scrisori 
trimise de dinsul (în afara celor destinate mamei sale) cît mai ales cele adre- 
sate lui de Vasile Alecsandri, Ion Ghica, Ion C. Brătianu, Grigore Tocilescu, 
George Bibescu, Alexandru Macedonski, Abdolonyme Ubicini, Ion Bacalbașa 
Emile Picot ș.a.* 

Unele din aceste epistole aveau un caracter particular, altele erau de un 
interes mai larg. Toate fiind inedite, vom prezenta cîteva eşantioane din ele, 
spre a vedea natura relaţiilor pe care le întreținea Bonifaciu cu corespon- 
denţii săi. Astfel, scriindu-i la 10 aprilie 1875, Alexandru Macedonski își 
manifesta supărarea ce i-o provocase Pantazi Ghica, cu care împărțea pro- 
prietatea revistei „Stindardul“, diminuindu-i prestigiul în faţa impiegaţilor, 
fapt pentru care refuza să mai colaboreze la acest periodic: „Te rog... să nu te 
osteneşti degeaba să vii pe la mine ca să mă convingi de contrariu, starea 
sănătăţii nepermiţindu-mi să mai fac discuţiuni cu nimeni. Las pe amiciţiu 
ta ca să uzezi de această scrisoare cum vei crede mai bine pentru lămurirea 
lucrurilor şi satisfacerea mea. Orice polemică... este de prisos, fie verbală, 
fie în scris, căci am luat ferma deciziune de a nu discuta un cuvînt asupra 
acestei cestiuni, măcar cu tine, fiind prea supărătoare șiprea indignatoare 
pentru mine. În caz nesatisfăcător, intimamente poţi să consideri scrisoarea 


%0 Const. Bacalbașa, Din Bucureștii de altădată, vol. I, Bucureşti, 1938, p. 155 

91 Vezi p. 137. 

* Astăzi în fondurile Muzeului memorial „N. Bălcescu“ sau în Biblioteca Academiei 
R. S, România 

aceasta ca o retragere a mea de la ziar și ca o renunțare la orice drepturi de 
proprietate ce am asupra „Stindardului“.., 

În același timp Macedonski pretindea, tot sub pretextul bolii — reale 
sau imaginare — să 1 se trimită la domiciliu „corectura revistei a părţii literare 
şi a foiletonului, căci ţiu ca oricare altul, a mi le faee singur, fiind şi dreptul 
şi datoria mea“, invocînd şi precedentul oferit de cazul lui N, Blaremberg 
„amicul nostru comun“, căruia i se făcuse aceeaşi favoare. 

De la ruda îndepărtată a lui Bonifaciu, arheologul Grigore Tocilescu, 
se cunosc două scrisori ce i le-a adresat, În prima datată 7 noiembrie 1883, 
mai degrabă un bilet, cunoscutul om de ştiinţă îi solicita în mod lapidar o 
favoare pentru un protejat. „Iubite amice, dacă tu în adevăr ai făcut pacostele 
de Antichităţi romane pe cînd aveai catedra de Istorie, apoi te rog să dai 
d-lui Urlăţeanu certificatul cuvenit îndatorind mult pe amicul tău“. În a doua 
misivă, nedatată, Tocilescu îi trimitea „corecturile, în care am făcut oarecari 
adaose sau modificări. Revizuieşte-le, te rog, îndată și înapoiază-le. Dacă 
nu ţii ca să-ţi figureze numele de traducător, spune-mi; pentru „Revista 
franceză“ aceasta are un interes, ca să nu se zică c-a publicat o traducere, 
ci un articol original. Dacă renunţi la figurarea numelui, şterge singur la 
corectură“. 

Într-o scrisoare trimisă lui Bonifaciu, la 23 august 1881, din Vernon- 
sur-Brenne (departamentul Indre-et-Loire) din Franţa, cunoscutul publicist 
progresist francez A. Ubicini își exprima satisfacția pentru calitatea revistei 
„Portofoliul. ,.“ condusă de literatul român: „Scumpe Florescu, am citit 
cu un interes deosebit primele cinci numere din „Portofoliul“ pe care mi le-ai 
trimis. Țiu să-ţi mulțumesc şi să te felicit cu toată sinceritatea, adresindu-ţi 
totodată și urări de reușită deplină în această întreprindere. Toţi cei cărora 
le e dragă România — și să știi că nu-s puţini printre noi — au să se alăture, 
cu siguranţă, acestor urări patriotice. Întrucît actualmente lucrez la o Istorie 
a României care urmează să apară în editura „Hachette“ (Colecţia Duruy), 
m-au interesat cu deosebire articolele istorice din „Portofoliul“ și am găsit 
în ele multe indicaţii folositoare de care intenţionez să mă servesc“. 

Tot un istoric literar străin, Emile Picot, care a tradus cronica lui 
Grigore Ureche în limba franceză, scrie lui Bonifaciu din Paris, la 9 octombrie 
1894: „Stimate domn și scumpe coleg, ţin să-ţi mulţumesc, cu toată căldura, 
pentru preţioasele cărți pe care ai avut extrema amabilitate să mi le trimiţi. 
„Dicţionarul francez-român“ corespunde unei reale necesități pe care am 
constatat-o și eu zi de zi. Îmi va fi deosebit de plăcut să fac o recenzie asupra 
acestei lucrări, atunci cînd va fi ceva mai avansată, așa cum de altfel am 
procedat în ultimul număr din „România“ şi cu privire la primul volum al 
dicționarului d-lui Dame. Întrucît întimplarea a făcut ca de vreo douăzeci 
de ani să mă ocup stăruitor de bibliografie şi de istorie literară, cursul d-tale 
de literatură franceză mă interesează în mod special. 

Îmi permit să-ţi trimit, la rindul meu, una din lucrările pe care am 
publicat-o asupra teatrului nostru de odinioară (Monologul dramatic), sin- 
gura din care mi-au mai rămas citeva exemplare. Mulțumită d-tale, sint 
încîntat să posed istoria domniei lui Bibescu, cu atit mai mult cu cît prinţul 
Georges nu mi-a făcut cinstea să-mi trimită un exemplar din ediţia franceză. 
Se pare că istoria României, rămasă în trecut cam nelămurită, va ajunge să 
fie cunoscută în curind în cele mai mici amănunte. Într-adevăr, în ultimii 
30 de ani s-au realizat mari progrese în studiile istorice și filologice, atit la 


București, cit şi la laşi“. 

Într-adevăr în 1893—1894 apăruse traducerea românească a istoriei 
domniei lui Gh. Bibescu, iar dintr-o scrisoare a fiului domnului către 
Bonifaciu, din 24 februarie 1895, reies excelentele relaţii dintre cei doi: „Dragul 
meu Boniface, te rog să examinezi cu atenţie legea minelor şi să faci o compa- 
raţie cu cea elaborată de tatăl meu. Redactează și un text scurt, o pagină de 
rezumat, bine gindit... Lahovary a pomenit numele lui Triandafiloff ca să 
spună că proiectul lui urmărea înstrăinarea tuturor minelor din ţară. Dar 
acum nu e vorba de proiectul lui Triandafiloif, ci de proiectul modificat, prezen- 
tat de guvern, de proiectul Bibescu. Nici unul dintre cei care s-au ocupat 
de această chestiune... , cum spui d-ta, nu studiaseră legea minelor făcută 
de Principe. Sau poate că au preferat să nu facă nici o aluzie la dinsul, care, 
atit în ce priveşte această lege, cit şi în alte probleme de drept, regim dotal 
etc. , s-a dovedit a fi un premergător cu mai bine de un sfert de veac asupra 
mentalităţii din vremea lui! S-ar zice că politicienilor noştri le vine greu să 
pronunţe numele de Bibescu și săse vadă siliți să-şi scoată pălăria în faţa celor 
pe care le-a realizat. Oamenii aceștia n-au să piară niciodată din pricină că 
au prea multă mindrie naţională“. 

Şi mai departe Georges Bibescu face apel la Bonifaciu să-l ajute in 
găsirea unui subiect de istorie româneasă spre a-l prezenta la Academia Ro- 
mână, dovadă a preţuirii pe care o avea pentru eruditul boem: „Mai țineam 
să-ţi spun... că intenţionez să fac o comunicare la Academia asupra unui 
subiect românesc și aş vrea să aleg un eveniment mai marcant care să nu fi 
fost încă suficient tratat și care ar necesita cercetări în arhive. Îmi dau toată 
osteneala să găsesc ceva. Caută și d-ta! mi-ai putea fi de un mare folos în 
această chestiune. Dacă în subiectul ales, s-ar intimpla ca și Franţa să aibă 
un rol de jucat, cu atit mai bine. Te rog să nu neglijezi chestiunea, Boniface, 
în așa fel ca atunci cînd am să revin la Bucureşti, spre sfirşitul lui martie, 
să putem discuta în mod concret“. 


* 
Bonomul literat, uzat însă prematur de privaţiunile unui trai sărăcăcios, 
fiind obligat ca să-și cîştige existenţa, pe lingă mizera leafă de profesor, să 
recurgă la meditații şi alte expediente, nu s-a bucurat de o viaţă prea înde- 
lungată. În vara anului 1899 era destul de suferind, așa încît unul din elevii 
săi, mai tirziu bine-cunoscutul publicist, gazetar şi memorialist Ion Bacalbasa 
să-i scrie la 18 august o misivă plină de duioşie: „Iubitul meu profesor, an: 
fost adinc mişcat de scrisoarea ta. Dacă am întirziat să-ţi răspund, cauza a fost 
că am lipsit din București. Îţi mulţumesc pentru delicata și măgulitoarea ta 
atenţiune. Ți-am trimis chiar azi cartea [nu se indică titlul = n.n.] ... Îţi 
urez spor la muncă, pentru a realiza lucrările importante cu care te ocupi. În 
speranţa că te voi putea vedea în curînd, pe deplin restabilit, te rog să primesti 
odată cu mulțţumirile mele și cele mai prietenești salutări“. 
Bonifaciu nu avea să mai rămină mult timp în viaţă. La numai citeva 
luni după moartea mamei lui, la 18 decembrie 1899, la 51 ani împliniţi, el a 
inchis ochii pentru totdeauna, cu diagnosticul de hipertrofie cardiacă. Ultimul 
său domiciliu a fost în strada Speranţei 53, suburbia Popa Rusu. După cum 
atestă George Călinescu „faţa sa care semăna cu a mamei, devenise puhavă, 
barba şi mustăţile răpiseră din graţia de altădată a obrajilor, nasul se ascuţise 
şi un aer acrimonic, explicabil prin dezamăgirile celui destinat a fi „omul par- 

fet“, o bosumfla. Numai părul capului stărui a fi infantil de moale și bu- 
călat22, 

Soţia sa, ca să facă cunoscută moartea şi înmormintarea lui, a dat ur- 
mătorul anunţ la ziar %: „Doamna Roza B. Florescu, cu familia, aduce la 
cunoştinţa rudelor şi amicilor că azi luni 20 decembrie, ora 11 dim. vor fi 
pornite din str. Speranţei nr. 53 rămăşiţele regretatului prof. Bonifaciu 
Florescu spre a fi înmormintate la mănăstirea Țigănești“. 

La înmormiîntarea lui a asistat și una din verişoarele sale, Zoe Mandrea, 
fiica lui Barbu Bălcescu, fratele mai mic al lui Nicolae. lată cum a descris 
ea ceremonia înmormintării într-o scrisoare adresată sorei mai tinere, Olga 
Gigirtu: „Bietul Bonifaciu a murit... ; la ceremonia funebră... am dus o 
frumoasă jerbă de flori naturale cu o mare ramură de palmier verde. Erau 
acolo Floreștii, Boereştii, Cantacuzinii, toţi miraţi de a mă găsi la 11 ore dimi- 
neaţa, căci la 11 ore şi 1/2 l-a expediat la mănăstire [Țigănești = n.n.]. 
Nu ştiau că sîntem rude... Elevii liceului Sf. Sava și profesorii erau acolo. 
Era trist — locuiau o casă mică în fundul unei curţi şi mă mihnea contrastul 
între mizeria vieţii defunctului, a interiorului său şi toată această înrudire, 
floare fină a aristocrației. Jerba mea era cea mai frumoasă. Coroane ce-ţi 
string inima prin înfăţişarea lor. După întrebuințare le-ai crede cumpărate 
din nou din cimitire! Oh, aceste înmormintări de sărac !“84. 

În legătură cu firea, caracterul și sfirşitul lui Bonifaciu reproducem citeva 
rînduri din spusele unui colaborator şi bun prieten al său, Mircea Deme- 
triade*, următoarele: „Bun ca un copil, fără să urască pe nimeni, vesel oriși- 
cînd, chiar cînd avea de luptat cu lipsa şi ananghia, pentru cei care-l cunoşteam 
ne era ca și un frate mai mare. Deşi un adevărat savant Bonifaciu Florescu n-a 
fost pedant, n-a ştiut să pozeze, nu şi-a făcut reclamă. Totdeauna a rămas un 
timid, un poet. Covirşit de o muncă fără preget, veșnic dator şi veşnic plătind, 
prins în angrenajul cămătarilor“. 

După o boală de citeva luni, în care timp a stat la Rimnicu Vilcea, în 
noiembrie s-a întors la București. Într-una din zilele lui decembrie, Mircea 
Demetriade fiind chemat de el să-l viziteze, a doua zi acesta s-a "dus să-l 
vadă. Şi „în fundul unei curți din strada Surorilor (str. Speranţei], într-o 
casă mică, ascunsă de niște case mari la faţa stradei, mă dusei să-mi găsesc 
amicul. Dar în locul bucuriei lui frăţești, mă întimpină jalea nemiîngiiatei soţii. 
Cu două ore mai înainte, Bonifaciu, se sculase mai vesel ca oricind. Cum îi 
plăcea să facă jocuri de cuvinte, spuse soției, pe care o chema Roza, să-i dea 
o roză ce era pusă într-un pahar. Abia îi dete doamna Florescu floarea și cu 
parfumul trandafirului se pierdu şi sufletul acelui ce a fost întotdeauna poet“95. 

Văduva lui Bonifaciu Florescu a primit de la 1 aprilie 1900 o mica 
pensie de 162 lei pe lună, prin hotărirea Comisiei pentru constatarea și rezol- 
varea drepturilor la pensie, din care făcea parte şi bătrinul Costache Bălcescu, 





98 G. Călinescu, op. cit., p. 193. 

93 „Universul“, nr. 350 din 21 dec. 1899, p. &. 

9 G. Călinescu, op. cit., p. 194. 

* Mircea Demetriade (1861—1914): publicist, poet, actor; frate vitreg al Aristizzei 
Romanescu. A publicat enorm, peste 1500 articole și poezii în mai toate periodicele timpului. 
A tăcut numeroase traduceri din: Verlaine, G. de Nerval, Baudelaire, Rimbaud, Th. Gauthier 
ş.a. Colaborator și prieten al lui Alexandru Macedonski care spunea despre el că era: vehe- 
ment, i APET entuziast, impulsiv şi cabotin, dar era un „vrăjitor al vorbei“. (Cf. Dicțio- 

iteraturii române de la origini pină la 1900, Bucureşti, 1979, p. 270— 274. 

* Mircea Demetriade, Bonifaciu Florescu, în „Biblioteca modernă“, III (1910), 

nr. 4—5, p. 3—4. 

fratele mai mare al revoluționarului și unchiul celui decedat. A mai trăit 
aproape trei decenii o viață retrasă şi modestă, ultimul ei domiciliu a fost în 
str. Brezoianu nr. 6. Rose Florescu a murit la virsta de 78 de ani, la 7 ianuarie 
1928, la spitalul Brincovenesc %f. . 

O stranie coincidenţă a făcut ca în urma renovărilor prin care a trecut 
mănăstirea Țigănești după primul război mondial, gropniţa Floreștilor să fie 
desfiinţată, iar vechile morminte dezafectate. Aşa încît, astăzi, nu mai există 
nici mormîntul Luzxiţei şi nici acel al fiului ei Bonifaciu, osemintele lor zăcind 
amestecate cu ale altora în pulberea fostului cimitir, după cum şi rămăşiţele 
păminteşti ale lui Nicolae Bălcescu s-au topit în groapa comună a cimiti- 
rului Mănăstirii capucinilor din Palermo. 


PICTORUL OSCAR OBEDEANU 
(1866—1915) 


La 15 ianuarie 1989 s-au împlinit 74 de ani de cînd s-a stins din viață 
pictorul Oscar Obedeanu. De la moartea lui și pină acum a fost uitat cu 
totul. Nimeni n-a mai scris nimic despre el sau despre opera lui astfel incit 
generațiile de azi aproape nici nu-l cunosc. Prea puţini ştiu de existenţa lui, 
cind a trăit, care i-a fost genul de lucru şi unde se mai păstrează lucrările sale. 

Pentru acest motiv, după mai mult de șapte decenii de la moartea sa, ţinem 
să reimprospătăm figura acestui talentat pictor care a fost un demn urmaş 
lui I. D. Negulici, Barbu Iscovescu, C. D. Rosenthal, Constantin Lecca, 
Mişu Popp, Theodor Aman, G. Tattarăscu, H. Trenk, Carol Popp de 
Szathmari, G. Pompilian, Gh. Panaitescu-Bardasare, N. Grigorescu, Sava 
Ilenţia şi G. D. Mirea %. 

Obedeanu a fost un mare iubitor al trecutului, în care luptele pentru 
libertate, împotriva turcilor în special, au constituit tot atitea motive de 
inspirație pentru el. 

După o pregătire satisfăcătoare în arta picturii şi o documentare temei- 
nică în istoria ţării, el a făcut operă în pictura istorică, pe linia trasată de 
înaintaşii săi. S-a dedicat, mai cu seamă, epocilor lui Ştefan cel Mare, Vlad 
Țepeș, Mihai Viteazul şi Tudor Vladimirescu, iar din timpurile mai noi l-a 
pasionat Războiul ruso-româno-ture din 1877—78 prin care ţara noastră a 
scăpat definitiv din robia multiseculară a turcilor; nu mai puţin interes a 
manifestat pentru problemele sociale, dintre care amintim răscoala țăranilor 
din 1907. 

Oscar Obedeanu este al treilea copil din cei opt pe care i-a avut ofiţerul 
Vasile Obedeanu* şi soția sa Natalia, născută Miclescu, coboritoare dintr-o 
veche familie moldovenească. 


æ G. Călinescu, op. cit., p. 196 şi 197. 

9? Mircea Popescu, Dezvoltarea picturii istorice rominești in secolul al XIX-lea, în 
„Studii şi cercetări de istoria artei“, nr. 3—4, 195%, p. 117—128. 

* Vasile Obedeanu (1834—1902) — fiu al lui Petre Obedeanu mare logofăt al 
Dreptății — face parte dintr-o veche familie din Oltenia, renumită prin multe ctitorii civile 
1 religioase. 

Prima sa educaţie şi-a făcut-o în casa părintească din Craiova, sub îngrijirea pro- 
fesorului francez Dufour, apoi a lui Ion Maiorescu şi a profesorului grec Mundanioti. 

După stabilirea familiei la Bucureşti, la vîrsta de 16 ani, a intrat ca elev, la Şcoala 

Militară, iar la 1854, cu ocazia Războiului Crimeii, s-a înrolat în armata otomană, fiind 
primit cu bucurie de Omer Pașa, comandantul şef al armatei turceşti din Principate. 

După cum se vede din extractul de naștere, el s-a născut în 1866, în 
București, în casa părintească situată în Culoarea de Roșu, suburbia Popa 
Herea nr. 70 —, şi nu în 1868, după cum rezultă din însemnările biografice ale 
pictorului, sau ale unor publiciști. 

Tatăl său fiind militar și obligat a se muta la scurtă vreme dintr-o 
localitate în alta, n-a putut da posibilitate copilului să urmeze şcoala într-un 
singur oraș, ci în mai multe. Învățătura lui de bază a căpătat-o însă în familie. 
Tatăl şi mama se ocupau mult cu educaţia lui şi în aceasta mai erau ajutaţi 
de Johanna von Kuczynska, o poloneză refugiată care locuia la familia 
Obedeanu. Johanna a fost o bună dădacă pentru toţi copiii lui Vasile Obe- 
deanu și cu multă dragoste s-a ocupat în special de Oscar, pe care de mic l-a 
învățat limbile germană şi franceză. 

În afara diferitelor materii școlare de care se achita în mod onorabil, 
Oscar şi-a manifestat, încă din fragedă copilărie, o deosebită înclinare pentru 
desen. Era cel mai liniștit copil dacă înaintea lui avea o bucată de hirtie și 
creion pe care să „mizgălească“ ceea ce imaginaţia și puterea lui de înţelegere 
ti permitea. 

Tinăra lui mamă care se distingea printr-o cultură aleasă și o deo- 
sebită înclinaţie spre artă şi frumos se ocupa de buna creștere a micului Oscar. 
În orele libere îi cînta la pian sau se îndeletnicea cu desenul și pictura. 
| În astfel de momente micuțul Oscar răminea tot timpul lingă ea şi era 
cel mai fericit cînd putea şi el să reproducă, în naivitatea lui, desenele pe 
care le făcea mama sa. Dar cu fiecare zi ce trecea se observa un progres uimitor 
la copil. Astfel că, la puţine zile după ce împlinise trei ani, într-o bună dimi- 
neaţă mama sa a avut o deosebită mulțumire cînd a văzut că desenele ei au 
fost copiate de Oscar într-un mod cu totul satisfăcător, depăşind cu mult 
puterea de înţelegere a unui copil la virsta aceea. Pînă la virsta de cinci ani 
progresele erau foarte bune. 

După însemnările dintr-un carnețel de studii, cu mult ma: tirziu, Oscar 
Obedeanu arăta că la 4—5 ani desena tot ce vedea în jurul său. Se păstrează 
un desen din această epocă care reprezintă casa și grădina unde locuiau. 

La 8 ani picta soldaţi în atelierul pictorului Predeleanu Șincai din 
Călăraşi (Ialomița), iar la 12 ani dobindise noţiuni preţioase pentru pictura 
peisagistă de la sora sa Ecaterina, discipola celui mai bun elev al lui Matejko %, 





Acesta, simpatizindu-l foarte mult deoarece era tînăr, frumos, inteligent, cunoscind şi 
trei limbi străine, l-a atașat pe lingă sine ca aghiotant, conferindu-i și gradul de căpitan 
de cavalerie în al 2-lea regiment de gardă imperială a sultanului, din Corpul Rumeliei. 

Mai apoi, cînd trupele turcești au luptat în Crimeea, a însoţit pe Omer Pașa, ptnă 
la cădere Sevastopolului, cînd a fost trimis la Istanbul ca ataşat la .Serascherat pe lingă 
persoana ministrului de Război, Mehmed Ruşdi Pașa. i 

La scurtă vreme, împreună cu alți ofițeri turci, a fost trimis în Franţa să se specializeze 
la vestita școală de cavalerie de la Saumur, unde, pentru cetățenii străini, trebuia aprobarea 
personală a împăratului Napoleon III. Această aprobare pentru căpitanul Vasile Obedeanu, 
s-a dat, după cum se vede din scrisoarea generalului Vaillant către ambasadorul Turciei 
la Paris, datată 7 noiembrie 1855. 

Terminînd cu succes școala de la Saumur, s-a întors la Istanbul, fiind obligat să-și 
satisfacă stagiul de doi ani în armata otomană. În Franţa şi Turcia luînd contact cu o serie 
de patrioți români, refugiaţi sau exilați, şi-a recăpătat vechile sentimente naţionale. A de- 
misionat din armata otomană, refuzînd chiar postul de ambasador în Persia pe care sulta- 
nul voia să i-l dea şi s-a întors în ţară. A fost primit cu gradul de maior în armata română 
şi numit instructor de cavalerie şi profesor de echitație la Școala militară din București ; 
a ieşit la pensie cu gradul de colonel. (cf. Const. V. Obedeanu, O pagină asupra eveni- 
mentelor de la 1854, Bucureşti, 1923, p. 11—18). 

98 Jan Matejko (1839—1893); renumit pictor polonez; director al Academiei de 
artă din Cracovia. Vasta sa operă, în care primul loc îl ocupă compoziţiile istorice, a redeş- 
tepitat sentimentele naţionale ale Poloniei subjugate. 

Pe la 1875, interesul şi serviciul tatălui său obligindu-l să se stabilească 
la Craiova, Oscar fu înscris să urmeze cursurile Institutului Arnold din loea- 
litate. A fost un elev bun şi obținea note mulțumitoare, dar se distingea, şi 
era deasupra tuturor colegilor, la desen. 


La sfîrşitul anului școlar 1876— 1877, harta României şi o serie de alte 
desene făcute de Obedeanu au împodobit expoziţia de sfirșit de an a insti- 
tutului, iar tinărului „maestru“ i s-a acordat coroana de lauri, aurită, premiul 
cel mai mare al școlii. 


În anul următor, familia trebuind să se mute din nou la Bucureşti, 
Oscar fu inscris la Institutul Schewitz. În timpul liber și chiar în orele de 
«lasă, elevul Obedeanu compunea bătălii militare (era tocmai în timpul 
Războiului de independență) şi desena pe profesorii ce-i avea. Îndeletnicirea 
din urmă făcîndu-se mai cu seamă în timpul lecţiilor, Obedeanu a fost pedepsit 
de nenumărate ori, deoarece colegii săi nu mai erau atenţi la lecţii, ci numai 
la desenele lui. 

Mulţi dintre colegii săi povesteau mai tirziu despre manifestările artistice 
ale lui Obedeanu, care pentru ei erau o adevărată minune. lar cîțiva din 
aceștia printre care amintim pe George Bucşenescu, fraţii Râmniceanu ,Zaha- 
riade și Constantinovici (fiul fostului consul al Serbiei) mai păstrau, pină 
în ultima vreme, caietele în care Oscar Obedeanu desenase din imaginaţie 
bătălii, mișcări de cai, schiţe și tot felul de portrete, care erau departe de a îi 
«onsiderate naivități copilăreşti. 

Într-o zi, pe cind desena cu creta un vultur, cu aripile întinse, cit era 
tabla de mare, îl surprinse profesorul Filibiliu care, surizind, îl întrebă: 

— Ce faci acolo zugravule? Ai de gind să ajungi zugrav de vulturi? 

— Da, de vulturi românești, îi răspunse el. 

Acest răspuns nu i se păru profesorului o obrăznicie, ci din contră 
o manifestare spontană a sentimentelor naţionale şi a talentului de care 
elevul dădea dovadă. De aci încolo profesorul i-a acordat mai multă atenţie 
şi chiar preţuire. Iar totdeauna cînd îl asculta, în loc de șase, nota maximă 
ce-i dădea pînă la acea dată la franceză, era ridicată acum la 8 şi 9 și aceasta 
«hiar pentru o ascultare sumară, iar citeodată numai pentru o simplă lectură 
de cîteva rînduri din Viaţa lui Carol al XII-lea de Voltaire. 


În vara anului 1878, cînd tatăl său era cu serviciul în judeţul Ialomiţa, 
Oscar împreună cu mama, fraţii și surorile sale se duseră în vacanţă, la 


Călăraşi. Acolo, toţi copiii de seama lui şi în special cei din familie nu se 
mai săturau de joacă şi de zburdă.nicii. Singur Oscar era mai retras, iar mai 
tot timpul vacanței și l-a petrecut pe lingă pictorul Predeleanu Șincai, unul 
din bunii elevi ai maestrului Constantin Lecca. 

Predeleanu, entuziasmat de talentul tinărului său „coleg“, prezenta 
familiei Obedeanu desenele și picturile ce le făcea Oscar, după natură sau 
după tablourile pe care i le dădea să le copieze. 

Predeleanu este cel care i-a pus cel dintii penelul în mină şi în „atelierul 
iubitului meu stăpin“, spunea Obedeanu mai tirziu, a făcut prima lucrare 
în ulei ce reprezenta un pompier. Toamna, la întoarcerea în Bucureşti, acel 
tablou l-a dăruit, spre aducere aminte, bunului său prieten și coleg de la 
Sche witz, Nicu Butculescu. 

Între 1878 și 1882, Obedeanu urmează cursurile liceului din Birlad, 
unde este considerat, la desen, cel mai bun elev din toată școala. Din anumite 
teze, ce ni s-au păstrat, se vede că era foarte priceput și la istorie pentru care 
avea o adevărată pasiune. 

Fiind în clasa a IV-a (1882) a pictat în ulei un portret care a fost trimis 
la Expoziţia Cooperatorilor din lași. Acest tablou atrăgind atenţia publicului, 
juriul Expoziţiei i-a acordat medalia de bronz. După aceea, tabloul a fost 
așezat în cancelaria liceului din Birlad. 

În primăvara anului următor, la 2 martie 1883, Oscar Obedeanu, care 
locuia cu întreaga familie la Birlad, trimite surorii sale Olga ce se afla la studii 
la Lemberg (azi Lvov) o scrisoare romantică, împodobită într-un colţ cu 
un desen ce reprezintă un porumbel, cu o scrisorică în cioc, plutind deasupra 
norilor, scrisoare prin care o roagă să-i cumpere pinză de 5 franci, sumă ce 
reprezenta toată economia lui. Și fiindcă nu avea bani mai mulţi ca să-i trimiti 
şi pentru transport, roagă pe soră-sa să-i expedieze pachetul cu ramburs, 
plătind el taxa la Birlad. 

O anunţa apoi pe iubita lui soră, că el a crescut foarte mult încît este 
„aproape cit tata, iar Eduard este pină la urechea lui Alice“... Apoi, spune 
că, cu toate că n-are profesor de desen, el lucrează portrete şi peisaje în ulei, 
iar unul dintre acestea l-a trimis la o tombolă din Bucureşti. 

În altă ordine de idei, Oscar Obedeanu comunică următoarele: „Noi am 
fost la un concert dat de celebrul flautist domnul Terschak acompaniat la 
pian de domnişoara Schuller (in paranteză foarte urită); ea mi-a stirnit 
admiraţia. 

D1. Terschak cîntă foarte bine; pe bună dreptate i se spune regele flau- 
tului; concertul a fost foarte frumos [reușit]. 

Artistul a petrecut citeva zile cu noi, este foarte plăcut în societate; 
mi-a promis că-mi va trimite mai multe modele de desen după tablourile 
fiului său care este pictor“. 

Aptitudinile și talentul lui „Oscarello“ dezvoltindu-se din ce în ce mai 
mult, — cu toate prejudecățile din acea vreme în familiile boiereşti — părinţii 
au acceptat să-i dea posibilitatea să urmeze calea ce-i era destinată. Pentru 
acest motiv, în toamna anului. 1886, a fost înscris la Școala de Belle-Arte din 
Bucureşti, condusă în acel timp de pictorul Theodor Aman. Aici a avut ca 
profesori pe Th. Aman, Gh. Tattarăscu, C. I. Stăncescu gi Jon Georgescu, 
iar printre colegi pe N. Vermont, C. Artachino, C. Aricescu, Titus Alexandre- 
scu, D. Serafim și Ștefan Luchian °°. 

La Belle-Arte, cu prilejul fiecărui sfirşit de an școlar era distins și premiat. 
A obţinut medaliile „Honoris causa“ pentru compoziţie şi culoare, pentru 
„Antic figură“ și pentru desen ; iar în anul 1889 100, cind a absolvit, a fost recom- 
pensat cu cea mai mare răsplată: Medalia de argint pentru compoziţie, avind 
dreptul a concura la bursa statului pentru străinătate. 

Ca o curiozitate, amintim că în timp ce urma cursurile de la Belle-Arte, 
a primit lecţii de vioară de la renumitul profesor Wiest*, care-l sfătuia de 
multe ori să se perfecţioneze în această ramură deoarece este înzestrat cu 
destul talent. Obedeanu însă, cu toate că a iubit muzica, a preferat pictura. 


2? Ionel Jianu, Petru Comarnescu, Stefan Luchian, E.S.P.L.A. [București], 1956, 


„13. 
P 100 O, Obedeanu spune în unele însemnări că a terminat cursurile de la Belle-Arte 
în 4888, iar în altele în 1889. 
* Ludovic Wiest (1819—1889); violonist renumit şi compozitor; profesor la Conser- 
vatorul din Bucureşti. 

Și astfel, în același an (1889), prezentind la Expoziţia de la Ateneu 
(care tocmai atunci se inaugurase) mai multe lucrări, printre care două 
tablouri cu subiecte militare, şi-a atras atenţia şi simpatia publicului care 
a fost viu impresionat de talentul tinărului pictor. Drept urmare, și la pro- 
punerea lui Theodor Aman, i s-a oferit o bursă pentru a-și completa studiile 
artistice la Academia din München. Dar, înainte de a pleca în străinătate 
a mai obținut un succes destul de important care l-a ridicat printre cei 
mai talentați tineri în pictură. 

La expoziția Universală din Paris unde şi România își avea pavilionul 
ei condus de George Bibescu, Obedeanu a fost invitat să participe cu citeva 
Jucrări. Drept urmare el a trimis cele două tablouri, ce fuseseră expuse la 
Ateneu, reprezentind subiecte militare din Războiul de independenţă și 
anume: „Sarje de călăraşi la Vidin“ (Şarja călăraşilor din Gorj la Vidin) 
şi „Vedete de călărași. 

Tablourile acestea, expuse în „oraşul lumină“ de un tinăr pictor român, 
s au bucurat de o frumoasă atenţie. Presa pariziană în criticile sale artistice, 
a avut cuvinte foarte frumoase pentru secţiunea română şi de toată lauda 
pentru tablourile tinărului pictor. lar maestrul Meissonier*, președintele 
comisiei pentru secțiunea artelor, vizitind pavilionul şi văzind picturile 
lui Obedeanu, adresindu-se către George Bibescu, comisarul general al Româ- 
niei, a spus următoarele: „C'est un peintre de grand avenir. Il y a là de solides 
qualites, et si ce garçon continue a étudier serieusement, il peut arriver très 
loin“ (Este un pictor de mare viitor; are calităţi remarcabile şi dacă acest 
baiat continuă să studieze serios, poate să ajungă foarte departe). 

Dar această satisfacţie nu s-a terminat aici, tablourile au fost vindut 
pe un preț foarte bun. Primul a fost cumpărat de marchiza de Bellois (Belloy) 
născută Bibescu, iar al doilea de ministrul C. Arion. În plus, direcţia şi ad- 
ministraţia Expoziţiei, prin administratorul I. Berquin, i-a trimis o diplomă 
comemorativă şi informaţia că a fost înscris în Cartea de aur a Expoziţiei, 
iar comisarul general al pavilionului României i-a adus la cunoştinţă că a 
obţinut „Prima menţiune onorabilă“ pentru cele două tablouri expuse. Cu 
aceiași ocazie era rugat să trimită cit mai grabnic o însemnarela Paris, — 
Quai d Orsay — cu numele, prenumele şi domiciliul, informaţii absolut nece- 
sare pentru redactarea brevetului. 

Aprecierea şi frumoasa precizare a lui Meissonier, amintite mai sus, 
veneau la timpul potrivit, fiindcă în toamna aceluiași an, 1889, Oscar 
Obedeanu** s-a prezentat la Academia de Arte din München, unde a reușit 
al'zecelea din cei 150 de concurenți, dintre care 98 veneau din diferite ţări 
ale lumii. 

Tot la acest concurs au reuşit Ștefan Luchian şi Ludovic Dolinski, pe 
are Obedeanu i-a avut colegi la Școala de Belle-Arte din București. Bucuroși 
le succesul obținut, au căutat să aducă la cunoștință acest fapt maestrului 
lor, Th. Aman, directorul şcolii. Nu cunoaştem cuprinsul scrisorii lor, dar din 
răspunsul 201 lui Th. Aman (22 octombrie 1889), care li se adresează cu „iubiții 
mei elevi“, se spune că şi el a fost fericit să vadă „că consiliile ce am putut a 
vă da, au dat așa bune roade, talentul însă şi stăruința dv. a contribuit ca 
«stenelile mele să nu fie zadarnice. Să ne felicităm dar cu toţii“. 


* Jean-Charles Meissonier (1848—1917); pictor francez, fiul şi elevul lui Jean- 
I ouis-Ernst Meissonier (1815—1891 

** În timpul studiilor la München, Obedeanu a locuit pe Landwerstrasse nr. 77 
unde avea şi atelierul său personal. 





an 

Aman regretă faptul, alături de elevii săi, că guvernul n-a înzestrat 
pinacoteca din București cu cópii după pinzele celebre ale marilor maeştri, 
care le-ar fi fost de mult folos la studiile lor. Apoi le aduce la cunoștință ca 
si colegii lor mai virstnici, G. D. Mirea și Ion Georgescu au avut succes la 
Şcoala de Belle-Arte din Paris şi încheie scrisoarea cu cuvintele: „Vă felicit 
din nou şi vă invit să stăruiţi dar şi în viitor, căci atit guvernul cît şi țara va 
recunoaşte și va recompensa sacrificiile şi ostenelile dv. Primiti, scumpii mei 
elevi, o bună îmbrăţișare. Al vostru ca un părinte“. 

Colegului Ştefen Luchien replăcîrdu-i atmosfera rigidă a şcolii germa ne 
în vara anului 1891 a plecat la Paris, unde și-a terminat studiile. 

În cursul celor trei ani de studii, Oscar Obedeanu a fost un element 
foarte bun, cîștigind atenţia maeștrilor și simpalia colegilor. Certificatele, 
din această vreme, date de profesorii săi G. Hackl, I. Wagner, L. von Löfftz 
și Braun dovedesc cu prisosinţă silinţa şi învăţătura lui. În afară de aceasta, 
la fiecare expoziţie anuală, academică, el a fost clasat printre primii. 

În 1E$0, Academia miincheneză, la marele concurs general, dînd ca 
subiect de compoziţie Jarna, tinărul pictor Obedeanu prezintă lucrarea inti- 
tulată: Jarna 1812, executată în cărbune, în care se arată retragerea armate- 
lor lui Napoleon Bonapaite, după dezastrul din Rusia. 

Dintr-un manuscris anonim ce a făcut parte din colecţia pictoruluie 
referitor la acest tablou, extragem următoarele: „Se vedea de pe atunci inca, 
cu ce puternică individualitate artistică își compunea tinărul artist concep , 
tiile sale creatoare. Şi cu drept cuvint opera tinărului elev din şcoala de deser 
Hackl stirnise o adevărată senzaţie pentru atita“putere de concepţie dramatica 
unită cu un desen deja impecabil şi plin de virtuozitate, cu o siguranță uimi- 
toare de a reda diferitele stări sufletești, fie prin expresiunea figurii, fie prin 
acelea ale întregului corp. 

i pe lingă aceste calităţi înnăscute care nu se pot dobindi nici dupa 
îndelungate studii dacă nu le posezi de la natură, se mai adaugă încă dra- 
gostea adincă pentru adevărul istoric, unde e de remarcat amănuntele cele 
mai precise de costume, armament etc. De atunci încă, Obedeanu era pă- 
truns de veşnicul adevăr că o operă de artă adevărată, nu poate fi decit 
produsul talentului unit cu ştiinţa. 


Şi cu drept cuvint această compoziţie a fost considerată printre cele 
mai valoroase la concursul la care au luat parte sute de elevi aparţinind 
tuturor secţiunilor academice, prezicîndu-i-se un viitor strălucit de pictor 
istoric“. 

Cu această ocazie, librăria Fritsch de pe Landwerstrasse din München 
a vindut numeroase reproduceri fotografice după acest tablou. „Şi multe 
autografe de ale artistului au fost puse pe aceste fotografii după rugămintea 
cumpărătorilor dintre care majoritatea erau englezi și americani, și îndeo- 
sebi din partea sexului frumos, căci toți se extaziau de această compoziţie 
istorică, de un romantism dramatic grandios.“ 

Doamna de Codolieit posesoarea unei celebre colecţii de tablouri la 
Petersburg (azi Leningrad) şi proprietara moșiei și localităţii Berezina unde se 
produsese dezastrul armatei lui Napoleon Bonaparte, văzind fotografia acestei 
admirabile compoziţii, vizită atelierul pictorului Obedeanu, în trecerea ei 
prin München. Dar, deoarece vizita a fost neanunţată, pictorul nu se găsea 
acasă. Cu toate acestea doamna de Codolieff a rămas foarte mulţumită, pentru 
care motiv şi-a lăsat adresa de la Berlin şi Petersburg, fiind obligată să plece 
chiar în acea zi în nordul Germaniei. 

Din neglijenţă sau ghinion, artistul n-a scris la nici una din adrese. 

În scurtă vreme această compoziţie a fost pictată în ulei, în dimensiuni 
mari, cu care ocazie Obedeanu a dat dovadă de o deplină maturitate și de 
un timp record în ceea ce privește terminarea unui tablou, atunci cind pictorul 
n-are de întimpinat obstacole. Această lucrare a fost expusă mai tirziu şi la 
Bucureşti, cu care ocazie toate ziarele din Capitală au relevat valoarea admi- 
vabilei compoziţii. „L'Indépendance roumaine“ sub iscălitura lui Spiridon 
Bobescu, om cu o serioasă cultură literară şi profund cunoscutor în ale artei, 
1 a consacrat un admirabil și entuziast articol de fond 102. 

În 1893 absolvind Academia Regală din Miinchen *, i s-a acordat Meda- 
lia de argint pentru un tablou ce reprezintă o scenă** din Războiul de la 
1877. Acest tablou a fost expus în salonul de toamnă „Kunstverein“ din Mün- 
chen şi a făcut o deosebită impresie, chiar senzaţie. În această privință, 
Ostini, celebrul critic de artă de la ziarul „Neuester Nachrichten“ din München 
spune la 7 octombrie 1893: „În această expoziţie, marea pinză a lui Obedeanu, 
nu este importantă numai prin dimensiunea ei, dar execuţia este o operă de 
mare valoare artistică. Este evident că pictorul a studiat subiectul său în 
aer liber; — lucrare de tehnician modern, i-a dat farmecul ce îl oferă în întiia 
sa lucrare, fiind mai ales sub constringerea [influenţa] Academiei. Trebuie 
să i se prezică un viitor strălucit“. 

Criticul de artă, Dr. Otto, de la ziarul „Allgemeine Zeitung“ spune şi el 
următoarele: „Această pinză e lucrată de un pictor român din București care 
se află acum la noi şi a fost elev al profesorilor Wagner şi Braun. E uimitoare 
virtuozitatea cu care artistul a dat expresia sălbatică, mișcarea calului cu 
capul spumegînd“. 

În fine, multe ziare din München ca: „Bayerische Kurier“, „Augsburger 
Abend-Zeituns“ şi „General Anzeiger“, își exprimă admiraţia faţă de talentul 
pictorului român gi de frumoasa pinză expusă, cumpărată mai tirziu de Stat 
şi dăruită Muzeului Militar Central. 

Mai este cazul să amintim că, în chiar timpul executării tabloului, 
Ludovic von Löfftz, pictor renumit și director al Academiei, vizitind manejul 
unde lucra Obedeanu, pictind calul după natură, i se adresă astfel: „Acade- 
mia miincheneză se poate mindri cu un astfel de elev ca dumneata, iar eu 
sînt vesel că am făcut cunoștință cu un astiel de coleg“. 

Această manifestare spontană şi sinceră a maestrului von Löfftz l-a 
emoţionat, dar în același timp l-a ambiţionat să studieze și cu mai mult zel. 
Cuvintele directorului Academiei i-au pătruns în inimă şi le-a păstrat în 
suflet toată viața, ca o frumoasă amintire. 

După terminarea Academiei din Minchen, Obedeanu a cutreierat 
Europa studiind cele mai importante galerii și muzee istorico-militare din 
Germania, Franţa, nordul Italiei, Austria și Polonia. 

În 1898, prin decizia nr. 22036 din 27 aprilie, Ministerul Cultelor şi 
Instrucțiunii publice însărcinează pe pictorul Oscar Obedeanu, care se afla 
în acel timp la Miinchen, să execute un mare tablou reprezentind pe Ștefan 
cel Mare la Rahova, tablou ce trebuia să împodobească noul local al Univer- 
sității din Iaşi și anume sala bibliotecii. Acest tablou, cu subiect dat, trebuia 
sa aibă dimensiunea de cel puţin şase metri lungime şi patru metri înălţime 
și „să fie complet terminat în toamna anului 1900“. 


10 „L'Indépendance roumaine“, 1893. 
* Koenigliche Bayerische Academie der Bildenen Künste. 
++ „Domnitorul Carol în faţa Griviței, 30 august 1877“, 

Pentru această lucrare se hotărise ca să se dea „din fondul de construcţie 
al Universităţii din laşi“ suma de 30 000 lei, din care zece mii lei de la semnarea 
deciziei, zece mii de lei la 1 noiembrie 1898 „cind tabloul va fi în plină execuţie“ 
şi zece mii de lei „la terminarea și predarea tabloului“. 

Dar cu toate că prima rată trebuia să i se trimită la semnarea deciziei, 
(27 aprilie 1898), ea nu i-a fost expediată decit la 21 iulie cînd i se repetă 
rugămintea de a se conforma angajamentului ce a luat „şi a depune tot zelul 
şi cunoştinţele dumneavoastră artistice pentru deplina reuşită a operei ce 
executați“. În ceea ce priveşte rata a doua, dintr-o petiție a tatălui său, colo- 
nelul Vasile Obedeanu, aflăm că în timpul verii i se trimisese din ea două 
mii de lei, iar tatăl său mai intervine să i se expedieze și restul de opt mii lei, 
chiar înainte de 1 noiembrie 1898, cum fusese fixat, deoarece lucrarea și 
șederea la Miinchen necesită mari cheltuieli. 

Și tot în legătură cu acest tablou, probabil la cererea pictorului Obedeanu, 
Dimitrie Sturdza, ministrul Cultelor și Instrucțiunii publice, scrie, la 24 mai 
1898, lui Emil Ghica, ministru plenipotenţiar la Berlin, să dea tot concursul 
pictorului pentru a putea vizita arsenalul și a face desene după armele şi 
costumele de epocă: turcești, poloneze şi ungurești, fiindu-i foarte necesare 
la tabloul ce i s-a comandat. 

Acest tablou, Ștejan cel Mare la Rahova, reprezintă momentul cînd Soliman 
Paşa comandantul armatei turceşti a lui Mahomed (Mehmed) al Il-lea, 
împreună cu pașalele, învinşi, depun armele la picioarele celui pe care papa 
Sixt al IV-lea, l-a numit „Atletul lui Hristos“. 

Viteazul voievod, cu privirea plină de recunoștință față de Dumnezeu, 
ridică ochii spre cer şi binecuvintează pe bravii săi oșteni, ridicînd în sus 
mânerul sabiei sale în formă de cruce, simbol al cauzei drepte şi triumfătoare. 
La stînga tabloului se văd simpli ţărani, muncitori la cimp, soldați şi boieri, 
unii în genunchi, sărutind picioarele şi poalele vestmintelor domnului iubit, 
alţii suflind din buciume cîntece de biruinţă, sau aclamind cu armele lor 
victorioase, iar alții fluturind în aer steagurile otomane capturate în luptă. 

În partea de jos a tabloului, în primul plan, lingă trofee de tot felul, 
se văd răniţi şi cadavre de luptători și de cai; un bătrin plăieș ce-şi dă sufo- 
tul în braţele unui preot, care, şi el, cu crucea a îndrumat pe ai săi, iar cu 
arma a luptat împotriva cotropitorilor. 

Lîngă calul lui Ștefan cel Mare stă mindru un scutier ce aruncă priviri 
fulgerătoare asupra căpeteniilor învinse; iar în imediata apropiere a lui, 
bătrinul hatman Boldur. În depărtare se vede o pădure, pe deal, iar în vale 
pînă la podul de piatră, se află oastea în repaos. 


Acest minunat tablou istoric, a smuls „admiraţia lui Spiru Haret“ 108, 
cu ocazia vizitei la atelierul lui Obedeanu, şi drept urmare a fost achiziţionat 
de Ministerul Instrucțiunii pentru Pinacoteca din București, iar mai apoi 
dăruit Muzeului Militar Central. 


O boală grea şi de lungă durată a sfirşit viaţa pictorului Obedeanu în 
ziua de 15 ianuarie, ora 141 noaptea, a anului 1915; a fost înmormîntat la 
cimitirul Bellu. Prietenul său mai tînăr, Al. Tzigara Samurcaș 104, care-şi 
luase doctoratul în filozofie la München, a scris un frumos şi documentat 
articol despre Obedeanu, la scurtă vreme după încetarea lui din viață. 


103 N. P, [N. Pora], Un pictor național: Oscar Obedeanu, „în Calendarul Minervei“, 
1946, p. 232. 
ora Al. Tzigara — Samurcaș, Pictorul Oscar Obedeanu, în „Convorbiri literare“, XLIX 
D; p.2, p. 222—233. 

Picturile lui Obideanu. În perioada 1890—1915 Oscar Obedeanu a fost 
cel mai bun pictor de subiecte istorice. Talentat şi muncitor modest a lucrat 
necontenit, neţinind seama de anumite aprecieri ale unor critici de profesie, 
care erau influenţaţi de o pictură modernă, cosmopolită, foarte dăunătoare 
artei în general şi nouă românilor în special. 

„Artist de mare valoare, cei care s-au putut apropia de sufletul lui 
de elită l-au găsit modest și ginditor. Natura înconjurătoare precum și lumi- 
noasele aduceri aminte, în niște zile de ceaţă ca cele de azi, din glorioasele 
pagini ale istoriei noastre, i-au ţinut societatea. S-a uitat, a privit, a văzut, a 
studiat, a zărit, a pătruns în lumea inspiraţiilor sale şi azi îl găsim un artist 
semn de a fi considerat ca o linie de unire între clasicism şi modernism“ 155, 

În legătură cu picturile lui, ne însușim o serie de aprecieri care au fost 
publicate în timpul vieţii sale. Din acestea aflăm că Obedeanu a fost un bun 
componist, iar în compoziţiile sale cu subiecte istorico-militare chiar a excelat. 
A fost un artist fin și subtil „atingind chiar delicateţea execuțiilor maestrului 
Meissonier“. „În lucrările sale, în afară de talent, el s-a bazat pe un studiu 
temeinic al trecutului nostru istoric şi pe o imaginaţie vie și bogată. Nu s-a 
condus de nici un convenţionalism academic. Coloritul tablourilor sale e cald 
şi natural. Desenator corect, puternic și expresiv care de multe ori merge în 
amănunte, fără a fi migălos și obositor.“ 

„Tablourile expuse la Salonul oficial excelează prin compoziţia lor natu- 
rală, impregnată de adevăr. Figurile sînt expresive şi de o extraordinară 
intensitate de viaţă; coloritul e firesc şi admirabil; perspectiva e ştiinţifică, 
maniera e energică şi plină de virtuozitate.“ 

În luna aprilie a anului 1904, în vitrina librăriei „Sfetea“ din faţa Tea- 
trului Naţional, pe Calea Victoriei, pictorul Obedeanu a expus patru schiţe 
cu subiecte din trecutul nostru, fragmente interesante dintr-o istorie naţională 
pictată. Acestea reprezintă: 

1. Banul Olteniei, Udrea  Băleanul, comandantul oștilor lui Mihai 
Viteazul, învingind pe turci în lupta de la Nicopole, septembrie 1598. 

2. Moartea lui aga Constantin Bălăceanu în bătălia de la Tohani-Zăr- 
neşti, august 1690. 

3. Atacul de la Smirdan din 2 ianuarie 1878 în care locotenent-colonelul 
Cotruţu deschide cu soldaţii regimentului al VI-lea de linie, un atac înverşunat 
împotriva turcilor. 

4. Culcsul laurilor pe cîmpul de luptă, 1877—1878. 

Cu ocazia expunerii acestor tablouri la librăria „Sfetea“, Alex. Tzigara- 
Samurcaş, scrie într-un articol cum ar trebui comemorat Ștefan cel Mare, 
apoi despre activitatea pictorului Obedeanu şi a schițelor pomenite mai sus. 
El aminteşte că a cunoscut puterea de lucru şi talentul pictorului Obedeanu 
incă de pe vremea cînd era la München. Acolo, i-a văzut pe o pinză imensă 
studiul ce trebuia să prezinte pe Ștefan cel Mare la Rahova ; de asemenea frumoa- 
sa şi preţioasa colecție de arme și costume din timpul lui Ștefan, pe care o aduna- 
se cu multă trudă şi cu mari sacrificii. 

Regretă însă faptul că printre pictorii oficiali însărcinaţi cu prezentarea 
lui Ștefan cel Mare nu a văzut numele lui Obedeanu, cu toate că acesta merită 
pe deplin să facă parte din categoria celor aleşi. 

În lucrările lui Obedeanu, spune el, se vede: vervă, uşurinţă şi ştiinţă 
de compoziţie. „Aceste reale și frumoase calităţi ale artistului, ne fac să 


1% G, Ocăşanu, Picturile artistului Obedeanu, în „Seara“, 19—20 iunie 1911. 

așteptăm cu nerăbdare atit opera sa cea mare, cit şi cartoanele ce prepară, 
cu subiecte din viaţa eroului Ștefan cel Mare“ 108, 

Și tot în legătură cu cele patru picturi amintite mai sus, ziarul „Secolul“ 
spune că la pictorul Obedeanu „sint fericit impreunate talentul şi concep- 
țiunea dezvoltate și poleite prin şcoală şi muncă stăruitoare, prin studiul 
marilor maeștri și a minunatelor lor opere, în școalele, atelierele și galeriile 
din străinătate. În Oscar Obedeanu se manifestă şi o altă caracteristică: o 
dragoste neînvinsă pentru marile fapte vitejești din trecutul istoriei naţionale. 
In studiul acestei istorii el și-a întărit iubirea de patrie, de neam, şi-a exaltat 
admiraţia pentru eroii neamului nostru“ 107, 

„Paginile glorioase ale istoriei noastre îl încîntau şi-l sileau să le studieze 
ca să le vadă aevea, fără să lase nimic, nici cel mai mic amănunt, neluat în 
seamă“ 108, 

În vara anului 1904, cu ocazia comemorării a patru sute de ani de la 
moartea lui Ștefan cel Mare, pictorul Oscar Obedeanu a executat mai multe 
compoziţii istorice, destinate a fi reproduse. Aceste compoziţii reprezentau 
episoadele cele mai importante din viața eroică a marelui voievod al româ- 
nilor. 

Publicul bucureştean a avut ocazia să le admire mai întîi în vitrina 
ziarului „L'Indépendance roumaine“ de pe Calea Victoriei, peste drum de 
actualul Palat al telefoanelor, iar mai apoi în sălile de pictură ale Ateneului 
român. Aceste tablouri reprezintă: 


1. Retragerea lui Matei Corvin de la Baia, în noaptea de 14 spre 
15 decembrie 1467. 


2. Ștefan cel Mare şi aprodul Purice, Şcheia, 6 martie 1468. 
3. Victoria de la Rahova, ianuarie 1475. 
4. Zdrobirea hoardelor tătare la Lipia, 20 august 1469. 
- 5, Dezastrul armatei polone în Codrul Cosminului, 26 octombrie 1497. 


6. Înmormintarea lui Ștefan cel Mare la mănăstirea Putna din jud 
Suceava, 4 iulie 1504. 

Toate ziarele de atunci au avut aprecieri frumoase și cuvinte de laudă 
la adresa talentatului pictor Obedeanu. Din acestea spicuim cele de mai Jos: 


Compozițiile lui Obedeanu „continuă a face senzaţiune, atit prin admi- 
rabila documentare din toate punctele de vedere ale adevărului istoric, cit 
şi prin energia imaginaţiunii în prezentarea scenelor dramatice. I se pare 
cuiva că ar asista la îngrozitoarea ciocnire a atitor armii războinice, la huetul 
luptelor pe moarte și viaţă a vitejilor oșteni moldoveni în contra atitor lifte 
străine. Aceste tablouri înălțătoare de suflet, confirmă din nou justa reputaţie 
de pictor istoric a d-lui Oscar Obedeanu și putem spune; cu o legitimă min- 
drie, că arta română posedă un asemenea talent“ 109. 

În cele șase tablouri, pictorul, după o minunată documentare, a pus 
în ele atita expresie şi viață „incit văzindu-le le simţi şi fără să vrei te trans- 
porți cu gindul în mijlocul acelor plăieşi, zmei în momente grele, radioşi în 
momente de victorie și, dezolaţi, abătuţi, disperaţi, în momentul cînd marele 
lor Comandant este condus la lăcașul de veci“. 


108 A.T.S. [Alexandru Tzigara-Samurcaș], Un evocator al vitejiei trecutului: Pictorul 
Obedeanu, în „Epoca“, 20 aprilie 1904. 

107 [Fără autor], Pictorul Obedeanu, în „Secolul“, 21 aprilie 1904, 

108 N, Pora, op. cit., p. 232. 

109 G, Ocăşanu, Epopeea picturală a lui Ștefan cel Mare, în „Deşteptarea“, 8/21 
august 1904. 

„Momente înălțătoare sint momentele acelea în care cineva priveşte 
la aceste tablouri; în luptele lui Ștefan, simţi că iei parte la luptă, în bucuria 
plăieşilor, simţi că te bucuri împreună cu ei; iar cind marele Căpitan este 
dus la ultima locuinţă, simţi că durerea disperată a scumpilor lui plăieși, te 
cuprinde şi pe tine, privitor. Aceasta este adevărata artă; acela este artistul 
desăvirşit care te poate face, ca atunci cind privești opera lui, să simţi ceea ce 
a simţit el cind a alcătuit-o. Şi Obedeanu are puterea aceasta.“ 

Ziarul „Cronica“ prin Tartarin, semnatarul acestui articol 110 ajunge 
la concluzia că pe baza activităţii şi a operelor prezentate, pictorul Obedeanu 
trebuie încurajat de stat și merită a i se încredința executarea marii fresce 
istorice a Ateneului, ce de atiţia ani aşteaptă un maestru calificat. 


„EI este singurul care ar putea duce la bun stfirşit o operă atit de mă- 
reaţă ; el este singurul care merită această onoare şi tot el este singurul pe 
care ministerul de instrucție ar putea să-l încurajeze pe această cale“ (s.n.). 

Și tot în legătură cu fresca de la Ateneu se păstrează următoarea amin- 
tire. În anul 1895, istoricul G. Ionnescu-Gion, la sfirşitul unei conferinţe pe care 
o ţinuse în sala Ateneului, își îndreptă privirea în jurul său și citi: „loc rezervat 
pentru marea frescă a istoriei românilor“. La care, după o scurtă pauză, 
adăugă; „Avem speranţe într-un tinăr pictor național căruia mustața încă-i 
mijește“ 111, gindindu-se la pictorul Oscar Obedeanu care, deşi tinăr, se 
remarcase prin citeva tablouri istorice foarte reușite. 


Dar acestea nu sînt singurele cuvinte prin care se cere statului să încu- 
rajeze pe talentatul pictor. Într-un articol găsim următoarele: 


„lată un artist care cercetează și cugetă, un talent viril în ale cărui 
lucrări se vede studiul, mijlocul cel mai bun pentru a interesa critica. În 
tablourile expuse se vede multă artă și o puternică concepţie, unite cu o grijă 
persistentă de a reda adevărul istoric. Şi pe lingă că ne reproduc cu sinceri- 
tate timpurile pe care le aminteşte, ne mai anunţă şi un real progres înde- 
plinit de autorul lor. 


Oscar Obedeanu a fost totdeauna cineva în pictura istorică, epopeea 
picturală a lui Ștefan cel Mare îl consacră însă maestru, cu un succes meritat 
şi complet, care vine să răsplătească sforțările unui artist conştiincios şi 
bine înzestrat. 

Sint studii puternice aceste şase tablouri și sint în același timp cea 
mai bună garanţie în ce priveşte viitorul acestui pictor istoric. 

E acum însă rindul celor care au putinţa să încurajeze sforțările con- 
ştiincioase ale pictorului Obedeanu, bazate pe cercetări serioase, mai cu 
seamă că aici nu e vorba numai de promisiuni de talent, ci de dovezi care 
pun pe deplin în relief personalitatea artistică a pictorului de care ne 
ocupăm“ 112, 


„Obedeanu în pictură e un mare tragedian, un maestru care dă realităţii 
adevărata notă a timpului în care au trăit personagiile pe care le zugrăvește. 
El nu-ţi înfăţişează numai un fapt sau un tip istoric, dar o epocă întreagă; 
o pinză, o compoziţie istorică de a lui e o tragedie în mai multe acte pe care 
observatorul critic le deosebește foarte bine. Obedeanu unește realismul cu 


fantezia. 





110 Tartarin, Pictura istorică, în „Cronica“, 6 iulie 1904. 

111 An., Naționalismul în pictură. Pictorul Obedeanu, în „Adevărul“, 10 iulie 1904 

113 Ty., Epopeea picturală a lui Ștefan cel Mare, în „Reporterul economic şi politic“ , 
4 iulie, 1904. 

Pentru tinăra artă română, statului i se impune acum un buget special 
pentru artele noastre, căci începem să avem artişti. Arta română prin pictură, 
în compozițiuni istorice, intră într-o eră nouă de progres, pentru onoarea 
civilizaţiei noastre. 

Desigur că scenele lui Ștefan [cel Mare) vor rămîne de-a pururea pe 
zidurile viitoarei pinacoteci române, ca tinerele generaţii să se mindrească 
cînd le vor privi și să se îmbărbăteze de virtutea românească.“ 


* 


Picturile în ulei, pe pinză, precum și desenele şi schiţele lui, în creion, 
tug şi cărbune, referitoare la diferite scene istorice din trecutul ţării noastre 
şi în special la cele din războiul de la 1877—1878, sint foarte bine executate, 
atit din punct de vedere artistic cît şi anatomic. Obedeanu este unul din 
puţinii pictori, din timpul său, care pune o deosebită atenţie în redarea 
fiecărei mişcări a corpului omenesc. 

În afară de citeva lucrări ale sale ce se găsesc prin diferite muzee şi 
case particulare, majoritatea, şi totdată cele mai importante ca valoare isto- 
rică, se află în colecțiile Muzeului Militar Central din Bucureşti, 


NICOLAE IORGA — OMUL 
(1871 — 1940) 


Încă din cursul superior al liceului Matei Basarab, de la profesorii mei 
de istorie știam multe lucruri despre eruditul profesor Nicolae Iorga, savant 
de renume și membru de onoare — doctor honoris causa — al aproape tuturor 
Universităţilor din Europa, al Academiei din Santiago de Chile ş.a. 

Mai tirziu din cele citite, am aflat că la virsta de 6 ani citea în original 
literatură franceză, la 13 ani publica articole de politică externă în ziarul 
„Românul“, la 19 ani era licenţiat în litere, iar unul din profesorii examina- 
tori îl socotea „un adevărat fenomen şi ca memorie şi ca putere de judecată“. 

La 23 ani (1894) a fost numit profesor universitar, în 1898 membru 
corespondent al Academiei Române, iar în 1910 membru titular, iar cu 
ocazia recepţiei, istoricul A. D. Xenopol se minuna spunind (1911) — „cum 
a putut un creier să conceapă atitea lucrări şi o mină să le scrie, mai ales dacă 
adăugăm la această activitate şi aceea a ziaristicii“. 

A fost rector al Universităţii din București şi profesor la Sorbona. A scris 
1000 de volume și peste 20000 articole și recenzii. A publicat lucrări şi în 
limbi străine de largă circulaţie care au avut un mare răsunet la vremea apari- 
ţiei lor. A fost fondator de instituţii și periodice. 

Dar nu despre activitatea ştiinţifică a lui N. lorga vrem să continuăm 
ci despre INV. Iorga — Omul, aşa cum îl vedeam pe stradă, cum îl vedeam la 
facultate, sau acasă în viața lui de toate zilele, fiindcă am avut privilegiul 
de a fi cîțiva ani în apropierea lui. 

Cind venea la Facultatea de litere şi filozofie unde era titularul catedrei 
de istorie universală, pornea din Șoseăua Bonaparte nr. 6 (azi Bul. Ilie Pintilie), 
unde își avea locuinţa, sau de la Academia de studii economice din Piaţa Ro- 
mană. Venea pe jos, nici cu tramvaiul, trăsura, sau automobilul, cum ve- 
neau alți profesori. 

Era îmbrăcat totdeauna după sezon: în haine de culoare inchisă, 
ori de culoare deschisă, după cum era timpul. Primăvara, vara şi toamna purta 
pe cap o pălărie cu boruri mari, neagră sau gri, iar iarna căciulă neagră de 

astrahan. Răspundea tuturor celor care îl salutau, ridicindu-și pălăria de la 
spate înspre față, — o caracteristică a lui cum nu o mai avea nimeni în acest 
salut. La anumite festivități sau ocazii excepţionale, purta haine negre cu 
redingotă gi joben, iar de citeva ori chiar clac-inalt (hochzilinder). 

La facultate profesorul Nicolae Iorga își ținea cursurile în amfiteatrul 
de la parter, în dreapta intrării principale, — amfiteatru în care toate băncile 
erau pline, dar și mulţi studenţi în picioare de-a lungul pereţilor şi în dreptul 
ușii care, uneori, nici nu se mai putea deschide pentru cei întirziaţi. 

Prelegerile lui erau de o bogăţie de fapte şi evenimente cum nu mai întil- 
nisem la nici un profesor, iar istoria ţării noastre era intercalată în istoria 
universală. Ele erau un adevărat film în care se derulau cele mai interesante 
episoade ale lumii întregi, în timp şi spaţiu. Nu erau încărcate cu date crono- 
logice cum obișnuiau alţi profesori care puneau mare bază pe ele, greșit din 
punct de vedere pedagogic, fiindcă faptele interesau mai mult decit datele. 


Vorbea puţin graseiat, totdeauna cu voce tare, citeodată chiur patetic, 
tunător. Vorbea liber spre deosebire de alţii care aveau pe pupitru (catedră) 
notițe, scheme etc, iar cel de Bizantinologie ne citea şi dicta după caiet, indi- 
cîndu-ne, adeseori, unde să punem și virgula. N. Iorga, numai foarte rar scotea 
dip buzunarul de la vestă cîte un mic petic de hirtie, o fărimitură de plic, 
pe care erau citeva însemnări cu literă minusculă. 

Auditoriul îl asculta admirativ, în perfectă liniște, cu atenţie deosebită 
de a nu pierde nimic din ceea ce spunea. 


Pe cei care întirziau cîteva minute, după intrarea lui în amfiteatru (și 
nu din cauza lor ci a profesorilor şi a etajelor care trebuiau să le coboare), 
li accepta, cu ridicarea unei sprincene, fără însă să-i dojenească sau să-și între- 
rupă expunerea. A: 

La data cînd l-am cunoscut, eram student la Facultatea de drept, dar 
avind mult timp liber, împreună cu alţi colegi veneam și la Facultatea de litere 
și filozofie unde audiam cursurile lui C. Rădulescu-Motru, Ovid Densusianu, 
Simion Mehedinţi, George Murnu, și a altor magiștri şi în special ale lui Nicolae 
lorga. i 

Într-o bună zi, imediat după curs, s-a anunțat că după o foarte scurtă 
pauză va urma seminar. Printre cei care au rămas la seminar, că nu aveau 
ce face, am rămas şi eu. Punindu-se diferite întrebări am ridicat şi eu mina 
şi am răspuns. Răspunsurile au fost mulţumitoare și Nicolae Iorga m-a înre- 
gistrat și m-a întrebat.. 

— Dumneata în ce an ești, doi sau trei? 


— Nu, domnule profesor — zic eu — nu sint nici în anul doi, nici în 
anul trei şi nici nu sînt student al Facultăţii de litere, sint student la Facultatea 
de drept. 

— Ei, da, te rog... 

Ca după citeva minute, terminindu-se seminarul,. trimite pe una din 
asistente după mine, chemîndu-mă în cancelarie. 

— Da, te rog, dumneata cum te numeşti ? 

— Şi îi spun: Potra, George Potra. 

— Ce fel de nume este acesta şi unde te-ai născut? 


— Domnule profesor, sint moţ, sint născut într-o comună din Munţii 
Apuseni, nu departe de izvorul Crişului Repede, la poalele masivului Vlădeasa. 


— În comuna dumitale mai există nume de familie terminate în „a“? 
— Da, în afară de Potra, mai sînt: Rauca, Tonca, Goga, Moca, Bara etc. 

— A... Ei! Astea sint nume caracteristice, nume foarte vechi, probabil 
chiar dacice, amintind că pătrunderea slavilor în țara noastră a împărțit în 
două străvechea populaţie daco-romană, fiindcă și la românii macedoneni 
din sudul Dunării sint nume de familie terminate în a: Topa, Ţopa, Goga, 
Cutava, Șaguna, Varta etc. 

— Da dumneata pe cine ai avut ca profesori de istorie? 

— Am avut profesori de istorie pe eruditul Enache Ionescu, Constantin 
Velcescu şi pe Constantin Moisil, numismat renumit şi director general al 
Arhivelor Statului. 

— Aaa... ? Foștii mei studenţi de la inceputul carierei mele, da, da, 
şi nu te-au îndreptat să urmezi istoria? 

— Ba da, domnule profesor, dar eu am dorit să mă fac magistrat, cu 
toate că mama vroia să urmez teologia să mă fac preot, iar tata ţinea mult 
să mă fac arhitect să vadă şi el o casă frumoasă construită de mine. 


— Nu, dumneata trebuie neapărat să urmezi istoria, fiind probabil 
convins că aveam multe cunoștințe de istorie, deoarece într-adevăr citisem 
multe lucrări din acest domeniu care mi-a fost drag şi m-a pasionat din pri- 
mele clase de liceu. 

Şi așa, vrind-nevrind, roata vieţii mele s-a schimbat. Spusele şi indem- 
nurile profesorului Iorga m-au convins şi m-am înscris la Facultatea de 
litere, socotind că voi termina ambele facultăţi, dar, încet-încet, am abandonat 
Facultatea de drept și am devenit student sirguincios al Facultăţii de litere 
alegînd specialitatea istorie-geografie, unde am urmat cursurile profesorilor: 
Nicolae Iorga, Constantin C. Giurescu, P. P. Panaitescu, Scarlat Lambrino, 
Demostene Russo, Simion Mehedinţi, George Murnu, George Vâlsan, Dimitrie 
Caracostea, Nicolae Cartojan şi alţii. 


Amfiteatrul în care profesorul Nicolae Iorga ţinea curs, încă cu o jumă- 
tate de oră mai înainte de sosirea lui, era plin pînă la refuz. Veneau studenţi 
de la toate specialităţile și, uneori, chiar profesori în vîrstă, vechi studenţi, 
care-și terminaseră facultatea cu 20—30 ani mai înainte. Printre aceştia 
amintesc pe Constantin Moisil, Remus Caracaş, Anton Oprescu și alţii, 
care stăteau pe scaune sau în băncile din faţă, să-i vadă profesorul căruia în 
sorbeau vorbele (cum de altfel făcea întreaga asistență), iar profesorul Iorga 
se simţea mindru că studenţii lui de altădată vin încă la cursuri să-l audieze. 


În această vreme, într-o zi ploioasă de toamnă, în fundul amfiteatrului, 
spre fereastră, spre strada Edgar Quinet, doi studenţi — un băiat şi o fată — 
dar de la o altă specialitate, care, bănuim nu veniseră acolo să-l asculte pe 
Torga, ci fiindcă vremea era potrivnică a se plimba în Cişmigiu, sau în altă 
parte în aer liber, au venit „să ciripească“ acolo, fără să acorde cuvenita 
atenţie vorbitorului, cum făcea totalitatea ascultătorilor. 

Iorga observindu-i, la un moment dat și-a îndreptat privirea spre ei 
şi le-a spus:] 

— Dumneavoastră de acolo, din fundul amfiteatrului, v-aş ruga foarte 
mult să faceți liniște pentru că aici se ţine curs, vorbeşte un om. 


Într-adevăr, circa zece minute a fost linişte şi Iorga şi-a continuat expu- 
nerea. Dar, după aceea, profesorul Iorga a fost tulburat din nou de ciripitul 
celor doi tineri, nedeprinși cu disciplina și bunul simţ, fapt care l-a enervat și 
incruntindu-şi privirea şi ridicindu-și sprinceana stingă — așa era cînd se 
supăra el — le-a spus pe un ton ridicat şi aspru: 

— Ei, da, asta-i bună, dumneavoastră vorbiţi intruna, fără rost, tulbu- 
rindu-mi cursul şi împiedicind pe toți ceilalți, a-l asculta. Dar, vreau să vă 

spun, că şi eu vorbeam la virsta dumneavoastră în acest amfiteatru, dar nu 
acolo în fund, ci tot aici la catedră. Pentru că, fie spus, N. Iorga la virsta 
celor doi studenţi vorbăreţi, la 23 ani, era numit profesor universitar, 


Profesorul Iorga este acela care m-a chemat într-o zi în cancelarie și 
m-a întrebat dacă am scris ceva. Nedumerit nu ştiam la ce se referă şi ce să 
răspund. Atunci, văzind perplexitatea mea, m-a întrebat din nou dacă am 
scris vreo poezie, vreo scrisoare de dragoste sau vreun articol şi dacă am 
publicat ceva. 

La răspunsul meu că nici n-am scris poezii, că nu mă pricep, şi nici 
n-am publicat nimic, fiindcă n-am scris, m-a întrebat dacă cunosc scrierea 
chirilică. Răspunzindu-i afirmativ, mi-a indicat o cotă a unui manuscris 
de la Academia Română de unde să-l transcriu și cu o scurtă interpretare 
să i-l prezint. 

Zis şi făcut, după ce am transcris * manuscrisul și l-am transformat într-un 
studiu-articol i l-am prezentat. După ce l-a citit, dintr-o privire rapidă, mi-a 
spus că va apare în primul număr al „Revistei istorice“, ceea ce nici nu mi-a 
venit să cred. Dar cind a apărut revista și mi-am văzut numele pe copertă, 
unde se afla sumarul 113, alături de numele lui și a altor istorici, am avut una 
din cele mai mari bucurii ale vieţii mele de pînă atunci. Mai tirziu, „Revista 
istorică“ nii-a publicat şi alte articole 114, 


Tot maestrul meu, prof. N. lorga, m-a chemat altădată şi mi-a spus 
că în istoriografia română sint două subiecte de care nu s-a ocupat nimeni 
şi ar fi interesant și util să îmi aleg unul din ele. Primul ar fi „Istoricul țiga- 
nilor din România“, despre care voi găsi o parte din material publicat, dar 
cea mai mare parte inedit la Academia Română și la Arhivele Statului din 
București. Apoi va trebui şi o cercetare pe teren la cei stabili, precum și la 
şatrele de nomazi, făcind şi unele fotografii mai caracteristice, pentru docu- 
mentarea ilustrativă a lucrării. 


Al doilea subiect ce mi-a propus a fost „Istoricul vechilor calendare“ **. 

Am ales pe primul și, la foarte scurtă vreme, m-am și apucat de lucru, 
transcriind, în primul rind, aproximativ într-un an de zile, nenumărate docu- 
mente de la cele două instituţii, căutind mai apoi să redactez, pe capitole, 
lucrarea menţionată, care, în totalitatea ei a necesitat o cercetare și cițiva 
ani de studiu. 


Două din capitolele lucrării, fiind mai ușor de redactat: — „Țiganii 
români văzuţi de călători străini“ 115 și „Artisticul și pitorescul ţiganilor“ 116 
i le-afn prezentat spre a le citi şi a-și da părerea. Le-a socotit bune şi intere- 
sante şi mi le-a publicat in numere consecutive în „Neamul românesc“, unde 
m-a trimis cu un bileţel de recomandaţie către N. Georgescu-Cocoș, directorul 
ziarului. 





* Aveam permis la secţia manuscrise încă dinanull de studenţie, fapt extrem de rar, 
şi aceasta în urma recomandării ce îmi făcuse în scris către academicianul Ion Bianu, care 
era și custodele bibliotecii. 

113 Gheorghe (George) Potra, Călătoria unui boier moldovean în Europa la mijlocul 
secolului al XIX-lea, „Revista istorică“, XIX, nr. 4—6, apr.—iunie 1933, p. 126—139. 

114 Idem, Woi documente din vremea Eteriei, „Revista istorică“, XIX, nr. 7—9, iul. 
— sept. 1933, p. 229-233; idem, Stiri din Războiul pentru Independenţă din scrisori parti- 
culare, „Revista istorică“, XXI, nr. 7—9, iulie—septembrie, p. 198—213. 

«e Acest subiect a fost studiat și publicat de Mircea Tomescu, Calendarele românești 
(1733—1830). Studiu și bibliografie, Bucureşti, 1957. 

ra a oN românesc“, 14 şi 15 decembrie 1933. 

ie Idem. 

„Dascăl și ucenic“ (profesor și elev); mir iatură 
colorată pe un manuscris_din secolul al XVIII-lea. 

Institutul „Schewitz-Thierrin“, vedere din curte, 


Antoniu Schewitz, întemeietorul institutului, 1847. 

Pensionatul Geanelloni, str. Veslei nr. 13 (Ion 
Ghica), peste drum de Spitalul Colțea, 1865. ”.; 





Petre Feșteu, profesor şi subdirector la institutul 
„Schewitz-Thrierrin“. 


E MENENS 
 INSTITUȚULU „HELIADE“ | 
Strada Armendacă No. 1, sub. Caimata. 


` Divecţiunea are ondre a anuncia neen 
că anulă scolari 1878—77 începe Universitatea . . 





. aproape gala, circa 1868, con- 
i A ită d h. Alex. O 1817—1894). 
la 1 Septembre 1878. Informaţiunt struită de ar ex rescu | ) 


în tâte gilele, de la orele 10—12 
ante-meridiane, gi de la 3-5 post-me- 
ridiane. . 

Prospecto să trămită după 
chiară prin postă. 


cerere, 


Anunţul Institutului „Heliade“, 1876, publicat în 
ziare. 





Petrache Poenaru (1799—1875), organizatorul învă- 
asa Petrache Poenaru, renovată de nepotul său țămintului din Țara Românească, elev al lui Gh. 
onst, C. Lecca; str, Batiştei colț cu B-dul Colţei Lazăr; secretar a lui Tudor Vladimirescu; inven- 
N. Bălcescu), 1916. tatorul stiloului (brevet Paris, 1827). 

Casa în care, după tradiție, a locuit cîtva timp 
haiducul Ioniță Tunsu; în față puț de piatră cu 
cercuri de fier în partea superioară (B-dul Banu 
Manta nr. 51), 1935. 

hi a Afişul Teatrului Național prin care se anunță 
reprezentarea vodevilului „Tunsu Haiducul“ de 


S. Mihăiescu, 1858. 


Căpitan Costache (Chihaia) împrăștie groază pe 
străzile orașului. Desen de piclorul V. Velisaratu, 
1970. 





Cilibi Moise, ținînd în mînă una din micile 
sale tipărituri. 

Grigorie Serrurie — în uniformă de iuncăr — pic- 

tură în ulei de I. D. Negulici, 1847. 

Maria 1. Heliade Rădulescu, I. Heliade Rădulescu, 1889, portret în 
fotogralie, c. 1865. creion de August Strixner, 





Casa lui I. Heliade Rădulescu, de la Obor, cum 
arăta după ocupațiile armatelor străine (1848— 


1855 ). 





Bonilaciu Florescu (1848—1899). 





Luxiţa Florescu, mama luivâanifanib rPleresstea ro 





ja Oscar Obedeanu în atelierul său (1867— 
1915). 





Niculae Iorga (1870—1940). 





Oscar Obedeanu: Soldat rănit (schiţă) 





Arlhur Enășescu cu doi prieteni mai 
lineri: George Polra simga, Tonel 
Ghearuhiu (ecntru) Folo 1929 


Arthur Enăşescu, foto 1929. 

Semnălura lui Magn ificcnțius. 





Muanilicenţiis (ing. Nicolesco). 





Casa dr. Constantin Esliotu, cea cn etaj, din mijloc, 
pesle drum de Biserica Albă (Calea Victoriei), 1939, 








Casă. nouă a lui Anton Pann, vedere din faţă, 
Anton Pann (c. 1796 1854), bust în brogz. unle a și murit (str Anton Pana, fostă 'Taurului), 
soclu de marmură, ìn curte biserieii Izucăci, 1926. 

Biserica Sfinții Voievozi de pe Calea Griviței, 1938, 





Casa Greceanu de pe Podul Mogoșoaiei, unde Szath- 
mari a avut unul din primele sale ateliere fotografice. 





Casa proprie a fotografului Szathmari (str. Enei) 
distrusă de bombardament în 1944. 





Carol Popp de Szathmari (1812—1887), 
cel dintii fotograf român. 

Verso unui carton fotogratic al lui 
Suthmari, 1868. 

Taraba şi rafturile unui anticar pe „Maidanul lul 
Duca“; în stinga, în ,fund, cazarma pompieriror 
1924. 





Matei Millo (1814—1896); actor, profesor, director | 
al Teatrului Național din Bucureşti. Foto 1881. 





Tarabele anticarilor pe cheiul Dimboviţei ; în spate 
biserica Mihai Vodă, 1920. 





Pohl, unul din cei mai vechi anticari pe care i-am 
cunoscut; avea prăvălioara în clădirea din spatele 
slatuiei Gh. Lazăr, 1927. 


„Casa anticarilor“, vedere din str. Mihai Vodă; 
în fund, Grand Hotel, 1934. 

Frédéric Damé (1849—1907); ziarist, publicist 
profesor de limba franceză la liceele Matei Basarab 
Sf. Sava și Gh. Lazăr. 











Alex andru Pelimon (1822—1881). 








LAUS 
Fabrica de bere Bragadiru 
„Rahova“. 


1920, 


Reclama fabriciide bere Luther 
(proprietari frații Czell), 1912. 

Arcul de Triumf. 





Primăria Municipiului București, fostul Minister al 
Lucrărilor Publice. 

Camera Depulaţilor. 











Panca Naţională a României. 

Monumentul lui Mihail Kogălniceanu din piaţa cu 
acelaşi nume. 





Staluia lui Gh. Lazăr 








w$vadtiaok rhaăgliade Rădulescu. 


fukarist Vie Kiche Vacaresti, erbaut 124. 


Mănăstirea Văcăreşti, construită în 1724. 





Biserica Sf. Nivolae-Sirbi, 


Biserica Sf. Nicolae-Jicniţa, de pe Calea Văcăreșii, 
aproape de sir. Căuzași. 





Biserica Sf. Mina (Vergului), pe str. F.C. Robescu, A 
colț cu Calea Călăraşilor. Palatul şi Mănăstirea Cotroceni (1917). 

Biserica SI. Spiridon-Vechi. 


Biserica Olteni. Biserica Domnița Bălașa (sec. 19). 

Biserica St. Vineri 
(fotografie din octombrie 1986). 








Crucea lui Papi Brincoveanu. 


aa 


Ornamenţii  brinvovonsșii de p> Turnnl Collei, 
azi intre coloanele Bisericii Colțea. 





Casa C. Monteoru (Lăscăruș Calargi), 
de pe Calea Victoriei, azi | nirea Scriitorilor. 


Casa Gheorghe Gr. Cantacuzino, 


Or omh APEU George Enescu. 





Grand Hote lde France. situat altădată între Casa Cesienn, pe Calea Vieloriei colţ cu. str. Sevaslo- 
Palatu C. E C. şi Megazinul Victoria. pol, conslruită în 1882—1883 (folografie făculă 
la 1930). 





Casa Gr. Pană Olănescu, pe Calea Victoriei, în Vedere de pe str. București colț cu Calca Griviței. 


apropiere de str. Sevastopol, construită de arh. 
M.J. Berind ey. 





Casa Catargi, pe Calea Dorobanţi, construită la jumă- 
tatea sec. 19 (fotografie făcută la 1929). 


Casa prof. G. lonescu-Gion, în apropiere de 
Liceul „Matei Basarab“. 

Prăvălie din 1848 pe str. Sfinţilor (azi str. Colţei). Fostul Institut medico-legal „Profesor M. Minovici“. 





Facultatea de Medicină. 





Fosta școală general George Adrian, peste drum de 
piserica Sf. Vineri-Herasca. 





Fostul bloc „Carlton“ cu 1% etaje, distrus de cutre- 


murul din 10 noiembrie 1940. f 

Mai tirziu, sfătuit de profesorul Constantin C. Giurescu, la care îmi 
dădusem examenul de licență, că mai nimerit ar fi ca lucrarea mea să o pre- 
zint ca teză de doctorat la catedra de Istoria românilor, mi-am continuat 
redactarea sub conducerea sa și am susținut-o la această specialitate, obţi- 
nind titlul de doctor în litere și filozofie cu menţiunea „Magna cum laude“, 
fapt care l-a nemulţumit pe N. Iorga, spunindu-mi că lucrarea mea putea 
foarte bine a fi susținută ca teză de doctorat la Istoria universală. M-a. 
dojenit, dar nu mi-a purtat dușmănie. 

Ciţiva ani mai tirziu, după susţinerea ei şi după ce am scos o parte din 
materialul documentar, fiind prea numeros, precum şi o parte din fotogra- 
fii — lucrarea a fost publicată 11? de Biblioteca Fundațiilor Regale. * 


* 


Într-o vară, pe o căldură mare, am fost chemat la Vălenii de Munte de: 
Constantin Onciul, conducătorul tipografiei, să fac corectura unui articol 
al meu. Am sosit cu trenul aproape de ora 12 și înainte de a merge la tipo- 
grafie, am ținut să trec pe la profesor acasă, să-l salut. Întilnind în curte pe- 
doamna Iorga am întrebat unde se află profesorul şi m-a îndreptat spre sala. 
cea mare, unde lucra la redactarea unor volume din Istoria românilor. 

Acolo, pe o masă lungă erau întinse, în vrafuri, o mulțime de cărţi 
şi publicaţii care îi erau de folos, iar alături pe o tavă o cană cu cafea cu 
lapte, unt şi două cornuleţe. 

Spunindu-i că s-a răcit cafeaua, care desigur îi fusese adusă de dimi- 
neaţă de soţia sa, mi-a răspuns că acum este prea tirziu și dacă n-a servit-o: 
la timp, nu mai este mult şi va lua masa de prinz. 

Văzindu-l că lucrează cu atita zor şi aşa de mult, cum de fapt a lucrat 
toată viaţa, l-am întrebat cind se odihneşte. Mi-a răspuns că pe lumea cea- 
laltă se va odihni destul, acum nu-i timp de aşa ceva. 


* 


De ţinuta lui vestimentară se îngrijea soția lui, doamna Catrina (sora 
profesorilor academicieni: Ion Bogdan slavistul, Gh. Bogdan-Duică litera- 
tul și Ștefan Bogdan chimistul, porniţi din vechea așezare românească Șcheii 
Braşovului). 

Ea era cea care îi punea la îndemină lengeria, hainele şi tot ce trebuia, 
şi-i verifica ţinuta înainte de plecare: dacă are batistă în buzunar, cravată 
la git etc. 

Într-una din zile, eram de faţă, cînd înainte de plecare îl întrebă: 

— Nicule ai pus cravata la git? 

— Am pus, n-am pus, chiar dacă n-am pus am barba mare şi nu se 
vede. Și întorcind gitul în dreapta și in stinga, în sus și în jos, dar cam repede, 
vru s-o convingă că nu se observă că n-are cravată, dar n-a izbutit, chiar 
cînd a spus că nu i-a plăcut cravata dată. 

— Nu se poate Nicule! Cine ştie cum întorci gitul şi se observă că n-ai 
cravată. Nu se poate să mergi așa. Și căutind repede în şifonier unde era un 
rind întreg de cravate, alese una care să se potrivească cu costumulce avea 
şi-l obligă să se lase în jos (fiindcă el era mult mai înalt decit ea), ca să i-o 
pună. Dar cum îl cam întirzia cu făcutul nodului, Iorga îi spuse: 

— Hai, dragă Catrino, mai repede, că nu mai pot sta pe vine, mă dor 
picioarele ! 





117 George Potra, Contribuţiuni la istoricul țiganilor din România, București, 1939, 
380 p. + ilustraţii, 

— Ce să-ţi fac, n-am ce-ţi face dacă nu eşti atent cu ţinuta ta! 

Bani în buzunar, după cite ştiu, nu purta, fiindcă niciodată nu făcea 
nici un fel de cumpărături, tot ce trebuia în casă şi în treburile şi cerinţele 
gospodăreşti cumpăra soţia sau alți membri ai familiei. Noţiunea banului, 
în raport cu fluctuaţia lui, nu-i era cunoscută, iar atunci cînd achiziţiona 
unele cărţi de la anticari, nu făcea el plata, ci, peste citeva zile Casa Școalelor 
sau anumite instituții patronate și subvenţionate de stat. 

De altfel tot ce-a avut, casă, bibliotecă, corespondenţă etc. a lăsat 
statului, spunind că atunci cînd s-a născut n-a venit cu nimic pe lume, iar 
cînd va muri nu va lua nimic cu el. 


Într-o altă ordine de idei, într-o chestiune de suflet, dragoste și respect, 
amintesc un episod cu adevărat emoţionant. 


Mă chemase într-una din zile pentru discutarea spre publicare a indi- 
celui analic al volumului V de „Studii şi documente“ la care lucrasem după 
sugestia sa. La ziua şi ora fixată am sosit, am sunat, mi s-a deschis și l-am 
salutat respectuos. Mi-a răspuns la salut și mi-a spus: 


— Ei, dragă Potra, nu putem face nimic astăzi, pentru că mă grăbesc, 
trebuie să mă duc să ţin o conferinţă la radio, de aici trebuie să mă duc la 
Academie să fac o comunicare şi apoi la Camera deputaţilor. Era în acea 
vreme prim-ministru şi ministru al Instrucțiunii Publice şi Cultelor (18 apri- 
lie 1931—6 iunie 1932). 

— Bine, domnule profesor, nu-i nimic, rămîne pentru altă dată, nu-i 
nici o grabă, eu am timp destul, dumneavoastră sînteți foarte ocupat, aproape 
nici n-aveţi timp liber. 

Răspunse: „Da“, şi mă pregăteam să plec, dar îmi spune: „Așteaptă, 
ieşim împreună“. 

După ce și-a pus la punct ţinuta vestimentară, am ieșit împreună în 
hol, dar înainte de a părăsi casa a trecut, luîndu-mă şi pe mine, în camera 
de vizavi unde se afla, stind pe un fotoliu, bătrina lui măicuţă, Zulnia, în 
vîrstă de circa 90 de ani, albă la păr ca zăpada, îmbrăcată într-o rochie nea- 
gră de moar. 

— Măicuţă dragă, am venit să-mi iau la revedere de la dumneata, mă 
duc la radio să ţin o conferinţă. 


— Despre ce vorbeşti. dragă Nicule? 
Îi spuse titlul și ora. 


— Bine, dragă Nicule, eu stau aici pe fotoliu și te ascult la aparatul de 
radio. Avea în față pe o măsuţă un aparat mic de radio — parcă-l văd şi 
astăzi — îmbrăcat în lemn negru, cu ancadramente. 

Atit la intrare cît şi la ieşirea din camera ei, Iorga i-a sărutat mîna aple- 
cîndu-se cit se poate la nivelul ei, iar mama lui, și la început și la sfirșit, l-a 
sărutat pe frunte, ca pe un copil, fiindcă era copilul ei cel bun. 

Mi-au venit lacrimile în ochi văzind acest om mare — și la propriu și 
la figurat — cît respect și cită dragoste acordă mamei sale și mi-am dat seama 
atunci ce înseamnă să-ţi respecţi și să-ți iubeşti părinţii. 

* 


După mai bine de o jumătate de secol de la terminarea Facultăţii, spun 
şi acum că mă simt mindru şi norocos că am avut marele privilegiu de a fi 
fost studentul profesorului lorga, de a-i asculta minunatele prelegeri, de a fi 
fost în apropierea lui, ani de-a rindul, în diferite ocazii, încurajindu-mă să 
studiez, să scriu și să public variate articole, studii și documente referitoare 

la istoria patriei noastre. Pentru mine a fost o adevărată fericire să trăiesc 
în apropierea unui Om, a unui mare savant de talia lui N. Iorga care, în peste 
o jumătate de secol, a dat culturii naţionale și universale valori inestimabile. 


„ARTUR ENĂȘESCU, AUTOR DE POEZII DEVENITE 
CÎNTECE POPULARE 


L-am cunoscut în primul meu an de studenţie cind, după orele de curs, 
ieșeam împreună cu alţi colegi să facem un tur-două pe „Cale“ (Calea Vic- 
toriei). Plimbarea tineretului de ambele sexe, și în special a studenţilor, se 
făcea atunci pe „Cale“ şi pe „Bulevard“ (azi b-dul Gh. Gheorghiu-Dej); 
bulevardul dintre Universitate şi Piaţa Romană (azi b-dul Magheru și N. Băl- 
cescu) unde s-au construit blocuri măreţe cu magazine elegante, nu era pe 
atunci un loc de plimbare, de du-te-vino, cum erau străzile numite mai sus. 
Era parcă obligatoriu, inainte de a merge spre casele noastre, să facem o plim- 
bâre pe „Cale“ sau pe „Bulevard“ unde ne întilneam cu cunoscuţi, admiram 
fetele și toaletele frumoase şi ne puneam la curent cu filmele care rulau la 
cinematografele de-o parte și de alta a bulevardului. 


Artur stătea rezemat de bara de alamă a cofetăriei și cafenelei Capşa, 
fumind ţigară după ţigară. Stătea singular, cu ochiul sting aproape închis, 
eu capul în sus şi cam într-o parte, ca și cînd se gindea la ceva important, 
sau căuta să-şi frăminte memoria, aducîndu-și aminte de cine ştie ce faptă, 
eveniment sau persoană. De multe ori, în sihăstria lui mintală, vorbea sin- 
gur, citeodată punind întrebări la care tot el răspundea. Părea că-i în dialog 
cu cineva. Se uita la trecători, dar parcă nu-i privea cu un ochi de curiozi- 
tate. Era oarecum absent de furnicarul pietonilor care se desfășura intre 
Bulevard şi strada Regală (azi 13 Decembrie). 


Era îmbrăcat mai totdeauna cu haine ponosite, mai largi sau mai strimte, 
care desigur îi fuseseră dăruite de filantropi anonimi. O singură dată l-am 
văzut cu un costum nou, bleumarin, cu uşoare dungi albe, care se potrivea: 
de minune pe corpul lui. Mi-a spus că, i s-a dat o anumită sumă de bani, 
drept ajutor, de „Societatea Scriitorilor“ şi i s-a cumpărat de la un magazin 
de confecţii şi costumul ce-l purta. Dar, mirare, peste aproximativ o săptă- 
mînă, frumosul costum îl înlocuise cu unul cam jerpelit, cu reverele soioase 
şi mototolite. 


— Unde-s hainele noi Artur?l. 
— Le-am dat, le-am vindut, aveam nevoie de bani, mi-era foame. 


Cind avea bani, fapt nu prea des, se ducea la restaurantul Giovanidi 
de pe str. Academiei, unde consuma cele mai bune mincăruri și vinuri, înche- 
indu-şi masa copioasă, fumind tacticos și sorbind pe îndelete una sau două 
cafele mari. În perioada cind avea bani, fuma numai ţigări bune şi citeodată 
chiar „Ferdinand“, cele mai scumpe, cu tutun de Anatolia, făcute de locui- 
torii turci de pe insula Ada-Kaleh, care aveau monopolul lor. 

Cu toate că altădată fusese o simpatică şi elegantă figură bucureşteană 
permanent cu garoafa roșie sau albă la butonieră, un nume care promitea 
în literatură şi poezie, acum devenise un tip banal, un boem sărăcăcios şi 
neglijent, care stătea seară după seară, cîte o oră sau două, în fața cafenelei 
Capşa. Dacă-l apuca ploaia intra înăuntru şi se aşeza în colţul din dreapta 
al vitrinei, privind spre stradă, neuitindu-se la nici unul dintre cei care stă- 
teau la mese, după cum nici aceştia nu-i dădeau nici o atenţie ca şi cînd n-ar 

fi fost în interiorul localului. Cind era frig, mai făcea o mișcare de dezmor- 
tire, pină la hotelul „Continental“ și revenea la locul de unde plecase, apoi 
velativ la scurtă vreme, dispărea ca o nălucă, ducîndu-se probabil spre locul 
'de culcare care era pe undeva pe Calea Griviței, între cinematograful „Edison“ 
şi hotelul „Împăratul Traian“, într-una din camerele lipsite de lumina zilei, 
ce se găseau în gangurile și fundăturile de pe acolo. 

Oricît l-am rugat să-i fac o vizită (eram curios să aflu unde și cum stă), 
îmi răspundea energic şi silabisit: Im-po-si-bil! Și, oricît l-am urmărit să 
vedem unde anume precis locuiește, nu mi s-a ivit prilejul, fiindcă, atunci 
cînd socotea că s-a apropiat de locuinţa lui, se despărțea de mine, răminînd 
pe loc şi nu pornea mai departe pi nă nu mă vedea că am făcut cale-întoarsă 
şi m-am depărtat binișor de dinsul. 

Înainte de a-l cunoaște personal, auzisem despre el că a fost un poet 
şi publicist de talent, colaborator la renumita revistă „Convorbiri literare“ 
şi la alte periodice din Bucureşti și din ţară. Deci, în mintea mea și a cole- 
gului prieten, fiind împreună cînd l-am cunoscut, Artur Enășescu era un 
“scriitor care merita toată stima și prețuirea noastră şi în același timp și marele 
regret că ajunsese în situaţia în care se afla, fără să cunoaștem cauza: boală 
grea, dezamăgire sufletească sau altă situaţie nenorocită care i-a schimbat 
verticala vieţii. 

Cunoștinţa noastră cu el a pornit de la o ţigară. 

Mergeam agale cu amicul meu pe „Cale“, ba chiar ne-am oprit în drep- 
tul cafenelei, lingă el, să ne uităm înăuntru la scriitorii ce se aflau acolo. 
Cind ne-am întors fața, l-am auzit spunînd: 

— Domnule, n-aveţi cumva o ţigară?! 

— Cu plăcere, poftiţi, iar cînd ne-am reîntors, după turul făcut, i-am 
oferit un pachet întreg, bineînţeles mai bune decit cele „Mărăşeşti“ pe care 
el le fuma. Drept mulțumire, mi-a spus: „Sinteţi un om bun“. Și de aici a 
pornit cunoştinţa noastră şi mai apoi prietenia. Ne simţeam mindri, în tine- 
reţea noastră, că am avut posibilitatea să cunoaștem, apropiat, un poet ade- 
vărat. A urmat din partea noastră, la anumite intervale, invitaţii la o gus- 
tare şi un pahar de vin, la o cafea etc. În astfel de ocazii îi puneam diferite 
întrebări la care el ne răspundea mai pe scurt, iar la unele chiar detaliat. Zicea 
că, înainte de primul război mondial, a făcut studii la Paris, că a scris acolo 
o bună lucrare sociologică al cărui manuscris însă, întors în ţară, l-a încredin- 
țat unui amic să-l citească, dar acela nu i l-a mai dat înapoi, ba credea că, 
cu unele modificări, l-a tipărit pe numele lui. Nu ne-a spus numele acelui „bun 
prieten“ de altădată, dar a zis că era profesor universitar cu renume. 


În primăvara anului 1931, împreună cu un fost coleg de liceu, Alexandru 
Buiu, am scos o revistă intitulată „Sfinxul“, nu cu bani dintr-o subvenție a 
vreunei instituţii sau persoane, ci cu economiile noastre făcute într-un an 
de zile. Socoteam că după primele 2—3 numere, abonamentele ce le vom 
încasa sau diferite ajutoare ne vor da posibilitatea să continuăm apariţia 
revistei. Lucrurile însă nu s-au întîmplat așa. Nu am obţinut nici un abona- 
ment. Economiile noastre au fost epuizate cu al doilea număr, iar alţi bani 
m-am primit de la nimeni. Așa că revista a murit și noi am rămas cu o expe- 
rienţă nu prea plăcută. 

Pentru stringerea materialului necesar apariţiei revistei, am făcut apel 
la diferite persoane și amici. Ne-au dat articole și poezii: Mircea Florian, 
conferenţiar universitar,  Isaiia Răcăciuni, Radu  Mislea, prietenul 
nostru Alexandru Sahia, care locuia atunci în căminul studenţesc al 
jud. Ilfov, lingă statuia lui Em. Protopopescu-Pake, alţi tineri scriitori 

şi bineînțeles, prietenul nostru mai mare, Artur Enăşescu care a scris pentru 
revistă un Lied compus din patru strofe, primele două din șase versuri, iar 
celelalte din cinci versuri. 

Acest Lied reprezintă ultimele versuri publicate de el şi despre care 
poetul Mihail Straje spunea că sint „simple sclipiri în beznă“ şi „au impor- 
tanţa slăbiciunii unei tragedii prelungită peste limită“ 118. 

În primul număr al revistei am publicat articolul: Străin între ai săi: 
Artur Enăşescu 119 în care spuneam că înfățișarea și ținuta vestimentară a 
poetului „prezintă totdeauna un tablou jalnic al unei mizerii trăite, al unei 
nenorociri suferite, al unei boli care odinioară i-a produs mult rău, atit fizic 
cît şi moral“, şi făceam apel la caritatea publică a veni în ajutorul celui orop- 
sit de soartă, dar cum revista n-a avut mare răspindire, nici viaţă lungă, 
sugestia şi rugămintea mea nu şi-a atins scopul. 

Alexandru Sahia cînd a citit acest articol în manuscris, a spus că va 
scrie şi el despre Enăşescu. Și a şi scris, semniînd împreună cu Eugen Jebeleanu, 
articolul: Tragismul unui scriitor 120, apărut chiar înaintea revistei noastre, 
care a suferit o întirziere din cauză că tipografia a fost închisă pină nu şi-a. 
achitat o datorie față de fisc. 

În 1929, la propunerea noastră, a acceptat să se fotografieze cu noi, 
cu obligaţia să-i dăm şi lui un rînd de fotografii, ceea ce am și făcut. Din cele 
cinci poze, întimplarea a făcut să păstrez numai trei pe care, la rugămintea 
poetului Mihail Straje, le-am dat să le reproducă în volumul ce l-a tipărit 
în 1968. 

După 1935, nu mai purta pe cap vechea pălărie „cloche“, așa cum il 
cunoscusem. Părul, negru ca pana corbului, îi crescuse mult prea mare, mai 
ales la spate, transformîndu-se într-o chică de călugăr, care nu-i mai încăpea 
în pălărie. De aceea, de la această dată şi-a acoperit capul cu o șapcă mare, 
cadrilată, soioasă, în care putea să-și adune tot părul, care şi așa se revărsa 
peste urechi înciL nu se mai vedeau deloc. 

Din cauza transpiraţiei și a prafului părul i se lipise fir de fir, la fea 
ca lina oilor nespălate. Văzind că se scarpină foarte des în cap, cu oarecare 
nervozitate, pentru a căpăta o înfațişare mai îngrijită și pentru a și-l putea 
spăla, i-am propus, de cîteva ori să se tundă, bineînțeles plătind noi serviciul 
frizerului şi dindu-i şi lui o bună atenţie. Ne-a refuzat luni de-a rindul, spu- 
nind că n-o să vrea nici un frizer să-l tundă, el ştia de ce, noi, nu. Am aflat 
mai tirziu. 

Într-o seară cînd, probabil, nevoia l-a convins, ne-a spus că acceptă, 
dar cu rugămintea să mergem departe pe Calea Griviței, aproape de Podul 
Grant, unde se află o frizerie mai modestă. De acord, am pornit într-acolo, 
am intrat în frizeria unde erau doi lucrători frizeri şi nici un client. În timp 
ce Artur vorbea cu prietenul meu (așa cum ne înţelesesem dinainte), eu am 
convenit cu unul din frizeri să-l tundă, oferindu-i în loc de trei, 20 lei. 

După punerea șervetului alb în jurul gitului, acoperindu-i pieptul şi 
spatele, frizerul a inceput să-şi facă meseria, dar cu multă greutate, fiind 
obligat să schimbe două foarfeci numai la tăiatul laţelor de pe margini. Cind 
a pătruns mai adînc în păr, o ploaie de puncte mişcătoare, mai mari sau mai 
mici, au împesțriţat şervetul alb și frizerul n-a mai vrut să continue sub; 





118 Artur Enășescu, Poezii (ediţie ingrijilă, prefaţă şi note de Mihail Straje), Bucureşti, 
1968, p. 221. 

is „Sfinxul“, I, nr. 1, 10 martie 1931. 

120 „Rampa“, XV, nr. 3938, 7 martie 1931. 

nici un motiv, cu toate că i-am dublat promisiunea iniţială. Și aşa a rămas 
Artur, în continuare, cu chica lui cea mare pe cap și cu musafirii ce-i avea 
în păr. 

Din primăvara anului 1942, cînd era foarte slăbit şi cu un mers îngre- 
uiat, mai mult tirşiindu-și picioarele, nu l-am mai văzut. L-am căutat prin 
locurile pe unde ştiam că-și pierde vremea în timpul zilei, dar în zadar. Tir- 
ziu, în iarnă, la 6 decembrie 1942, am aflat dintr-un anunţ publicat în ziarul 
„Universul“ că poetul Artur Enășescu a decedat și a fost înmormîntat în 
ziua de 4 decembrie, fără să se indice cimitirul sau să se dea vreo altă infor- 
maţie: cine a făcut înmormintarea și care au fost persoanele care au parti- 
cipat la acest trist eveniment. 

Pe vremea cind trăia mi-a dăruit volumașul lui de poezii intitulat „Pe 
ginduri“, tipărit în 1920, spunindu-mi că este foarte rar şi că nu mai are 
acasă decit două exemplare. I-am mulțumit, dar nu mi-a venit ideea, nu prea 
era moda autografelor atunci, să-l rog să-mi scrie un rînd, pentru aducere 
aminte. Tot atunci, întrebindu-l dacă are ceva corespondenţă şi hirtii vechi, 
mi-a spus că are acasă (|!) două pachete cu scrisori şi fotografii vechi. Nu 
mi le-a adus să le văd, spunind că îi e frică să nu i -le fure'cineva. 

După moartea lui, probabil cei care le-au aflat, nu le-au dat nici o 
importanţă şi le-au aruncat la gunoi. 

În afară de cele spuse mai sus, amintiri personale, este totuși necesar 
să arătăm pe scurt viaţa şi activitatea lui pină la data cînd l-am cunoscut noi. 

Artur Enășescu s-a născut în 1889 la Burdujeni, în fostul judeţ Boto- 
şani unde tatălsău Alexandru Enăcescu (Enășescu) era oficiant P.T.T., tre- 
cînd apoi în orașul Botoşani, unde a ajuns șeful oficiului. A rămas orfan de 
mamă la vîrsta de 4 ani, fapt care a influenţat negativ firea şi viața lui, deve- 
nind melancolic şi apatic. Din partea mamei vitrege nu s-a bucurat de nici 
o atenţie, iar de dragoste nici vorbă. 

Cursurile secundare le-a urmat la liceul „Laurian“ din Botoşani şi la 
„Liceul Naţional“ din Iași, locuind la mătușa sa Maria Nacu, căsătorită 
Manu 121, soră bună cu Olga, mama lui. Fiul acesteia, actorul Ion Manu, i-a 
fost văr primar. 

Cu toate că în 1911 nu avea liceul terminat, după ce a vindut o casă 
rămasă moştenire de la mama sa, a plecat la Paris unde, se pare că, a urmat 
nişte cursuri de filozofie, fără să fi obţinut vreo diplomă. A terminat liceul 
„Laurian“ din Botoşani şi și-a luat bacalaureatul în 1913, după ce s-a întors 
de la Paris. 

Tudor Vianu spunea că, prin 1915—1916, îl întilnea pe coridoarele 
Facultăţii de litere și filozofie din București, în tovărășia lui Ion Gherea, 
fiul lui C. Dobrogeanu-Gherea, dar, se pare, că nu și-a putut continua stu- 
diile, din cauza primului război mondial, la care și țara noastră a fost obli- 
gată să ia parte. T. Vianu ni-l descrie ca pe „...un tinăr înalt, cu aparență 
îngrijită şi plăcută, ceva mai virstnic decit colegii lui, și bucurindu-se, în 
ochii acestora, de prestigiul pe care i-l dădeau colaborările sale la Convorbiri 
literare şi Flacăra“ 122, 

În 1917, în cadrul regimentului 37 infanterie, cu gradul de plutonier, 
a participat activ în luptele de la Oituz şi Măgura Caşinului scăpind din 
amindouă încleştările teatăr, neatins, dar descurajat sufletește. Citeva impresii 
din război le-a publicat în anul următor sub titlul: Nopți pe front, în „Înaru- 
marea“, nr. 9 din 9 iulie 1918. 





121 Artur Enășescu, op. cit., p. XIV. i 
123 T. Vianu, Umbra poetului, în „Jurnal“, Bucureşti, 1961. 

„Artur Enăşescu a debutat la 25 august 1910 cînd revista Convorbiri 
critice, IV, nr. 8 i-a publicat sonetul intitulat Amor, „gen preferat în care va 
excela“1%. [a sfîrşitul anului 1914 face gazetărie la „Epoca“ şi tot atunci 
începe colaborarea la „Convorbiri litcrarc“ unde, pînă în 1916, publică cinci 
sonete și trei poezii. 

Începînd din 1910 pină în 1926 a publicat sonete, madrigale, elegii, 
stanţe, lieduri, epigrame etc. în următoarele periodice: Convorbiri critice, 
Moldova (Botoşani), Flacăra, Concorbiri literare, Îndrumarca (Botoşani), 
Propilee literare, Clipa, Junimca Moldovei de Nord (Botoşani), Vremuri nouă, 
Rampa, Familia, Cristalul (Găeşti), Viaţa literară, Luceajărul şi Universul 
literar, pe care-l conducea poetul și criticul literar Perpessicius. Aici a publi- 
cat poezia Ajrodita pentru care, la propunerea lui Perpessicius 124, Societatea 
scriitorilor i-a acordat premiul „Ilon Pavelescu“, considerîndu-i poezia ca cel 
mai bun sonet al anului. 

O selecţie din poeziilă lui le-a publicat în 1920 în volumașul intitulat 
„Pe gînduri“, tipărit pe cheltuială proprie. Tot în acel an, din articolul N. Iorga 
şi naționaliștii 125 se vede că Artur Enășescu era un „remarcabil portretist, 
dotat cu o pătrunzătoare ascuţime în a sesiza și contura cu o pastă groasă, 
acidă“ 1%, neconvenabil însă pentru sensibilitatea savantului politician. Tot 
la adresa lui N. lorga,-în 1929, a publicat o epigramă „informă“ cum o cate- 
goriseşte Perpessicius, acidă şi puţin răutăcioasă spunem noi. Cu toate acestea, 
marele nostru istoric nu l-a dușmănit, n-a scris rău despre el, ci din contra, 
l-a considerat pe Enăşescu „poetul de largă inspiraţie (s.n.) pe care turburarea 
minții era să-l oprească prea repede de a-şi lua locul menit în poezia noastră 
sănătoasă“ 127. 

Tudor Vianu, în legătură cu talentul lui, a spus: „Enăsescu stabilise 
pentru conștiința conter poranilor si urmaşilor, tipul poetului-filozof, pe 
care îl ilustrase pe rind, după marele înairtaş, D. Nanu, răzleţit de grup, 
P. Cerna, mort de curind şi poate şi alţii. Erau semne că succesorul tuturor 
acestora, în noua generaţie, va fi Artur Enășescu“ 128, 


Perpessicius, în 1957, în capitolul: Artur Enăşescu, un parnasian al 
boemei a scris admirabilele rînduri în amintirea celui dispărut, socotind că, 
după părerea sa, poetul și-a impus'voit „abdicare din viaţă și recluziune“... 
„în anii din urmă ai pEminterei lui existențe“ 129, 

Un alt poet cu multiple talente, Radu Boureanu spunea despre Artur 
Enășescu că avea „un cap frumos, dar alterat de prelucrările necunoscute ale 


unei boli neiertătoare. Un cap bintuit de furtuni nevăzute și neauzite decit 
de el“. 


„După o perioadă a vieţii care părea că-i deschide o zare luminoasă, 
după o împărtășire din darurile vieţii, distincţie, talent, inteligenţă iscodi- 
toare şi aparte, toate i-au fost retrase în pragul unei zile. Negurile furiilor 
antice i-au încurcat privirile, i-au șters amintirile şi noţiunile majore, culorile 
ce-i luminau gindurile lăsindu-i un domeniu cenușiu, pustiu, populat de viziuni 
abuzive.“ 





123 Jbidem, p. XVIII. 

124 Jbidem, p. 211. 

125 „Cuvintul liber“, nr. 30, 28 martie 1920. 

126 „Propilee literare“, III (1929) nr. 23—24. 

127 N. lorga, Istoria literaturii românești, vol. II, Bucureşti, 1934, p. 213—214. 
125 T. Vianu, op. cit., p. 35; Artur Enășescu, op. cit., p. XIX. , 
229 Perpessicius, Mențiuni de istoriografie literară și folclor, 1948—1956, Bucureşti, 

„Poezia sa se înscrie în timp. Ea desemna începutul unei mari cariere 
poetice, dacă nu l-ar fi urmărit cu pletele lor impletite ca şerpi... fiicele lui 
“Cronos, care nu aveau ce crimă pedepsi în fiinţa-i rătăcită, decit aceea de a 
fi cintat cu adiîncă şi pioasă tristețe locurile pe unde s-a născut credința despre 
"ele. 

Dar poetul cel veșnic cuprins între lumini şi întuneric, este acel purtat 
prin decenii pe buzele şi în cîntecele poporului. I se cîntă și azi limpezile-i 
versuri legate de pămîntul eroic al patriei și de oamenii simpli, de sălbateca 
frumuseţe a naturii, a pămîntului acesta pe care au fost înfipte şi au putrezit 
atitea «albe cruci de mesteacăn ». I se scandează pe viers de lăute cuvintele 
despre fecioara Rița țiganca“ 130, 

Într-adevăr generaţii de-a rindul pînă acum şi de aici înainte multe 
:altele vor asculta sau cînta melodioasele cintece: Cruce albă de mesteacăn și 
Țiganca (E Riţa, fecioara cu ochii sprințari...) care au intrat demult în 
patrimoniul poporului, fără să se ştie de marea majoritate, că aceste versuri 
sînt scrise de Artur Enășescu și puse pe muzică de Ionel Fernic. Dacă n-ar 
fi scris altceva decit aceste două creaţii, numele lui tot ar fi rămas în melosul 
«de aur al neamului nostru. 

Poetul Mihail Straje care i-a purtat o permanentă şi duioasă amintire, 
s-a aplecat cu pasiune asupra creaţiei nefericitului poet, cercetind și foile- 
tonind paginile tuturor periodicelor unde a colaborat Artur Enășescu, adu- 
nînd toate poeziile pe care, cu o substanţială prefață-studiu şi note, le-a 
tipărit în cadrul unui frumos volum în Editura pentru literatură, în 1968. 


Este singura mărturie exhaustivă scrisă a poeziilor sale, rămînînd, 
poate, a fi completată cu foiletoanele ziaristice pe care le-a publicat, pînă 
cînd mintea lui Artur Enășescu n-a intrat în nemiloasa negură a absentului 
«are i-a retezat firul de aur ce-l putea toarce pe caierul poeziei românești; 


Teodor Virgolici, într-o recenzie la lucrarea lui Mihail Straje, spunea 
despre Artur Enășescu, că, alături de alţii, dinaintea lui, a fost unul „dintre 
cei mai nefericiţi poeţi ai literaturii române“. A fost „un poet de autentic 
talent, concretizat într-o operă restrinsă din punct de vedere cantitativ, însă 
plină de virtuţi lirice ce merită cu prisosință interesul şi prețuirea posteri- 
tății“ 191, 

Încheiem acest medalion cu frumoasele și duioasele cuvinte ale lui 
Mihail Straje care a depus trudă și inimă pentru ca numele și creaţia lui Artur 
Enăşescu să fie reactualizată în memoria generaţiilor care nu l-au cunoscut. 

„Un nume uitat, mai înainte ca fiinţa fizică ce-l purta să fi păşit peste 
limita de unde pașii nu mai au întoarcere, ṣi care, totuși, şi-a avut cindva 
partea lui de răsunet şi glorie. Dar nu de gloria cuvenită unei înzestrate per- 
sonalităţi ce aducea în literatura epocii pronunțate accente lirice, ci de aceea 
a unei cumplite tragedii. Iar dacă numele i-a mai circulat o vreme, el era 
asociat, pentru mulţi, omului știut și văzut aproape zilnic în jalnica şi ceţoasa 
hui peripatenţă. 

Puţini au mai rămas dintre cei ce l-au cunoscut pe Artur Enăşescu, iar 
cu dispariția fiecăruia dintre ei, umbra poetului se destramă şi ea treptat, 
în neant, ca un fum, ca un abur“ 132, 


130 Radu Boureanu, Recviem pentru umbra poetului, în volumul: Artur Enăşescu, 
Poezii, Bucureşti, 1968, p. VI, VIII—IX. 

131 Teodor Virgolici, Un poet uitat: Artur Enășescu, în „România liberă“, nr. 7367, 
din 28 iunie 1968. 

333 Artur Enăşescu, op. cit., p.X. 

- MAGNIFICENTIUS — „REGELE CONDEIULUI” 


Cu toate că au trecut mulți ani de-atunci, parcă-l văd şi acum, Înalt 
de circa 1,90 m, îmbrăcat totdeauna foarte elegant, de obicei într-o redin- 
gotă de culoare gri, gri-argintiu, ai cărei nasturi din faţă şi spate erau îmbră- 
caţi din țesătura şi culoarea aceleiași stofe, De aceeaşi culoare era şi pălăria, 
în tonul hainelor, dar nu o pălărie ca la toţi ceilalți, ci cu boruri foarte late, 
cum nu se găseau în comerț, poate o comandă specială, sau cumpărată de 
undeva în străinătate, Borul pălăriei, în partea dreaptă, era aplecat în jos, 
după o modă din jurul anului 1900, numită chanticler, 

Atit pantofii, din piele şi stofă, mănușşile glacé şi cravata lavalieră, 
toate erau gri. Pretindea că e „armonie în gri“. Se considera „arbitru al ele- 
ganţei“. Nu-i lipsea nici vara, nici iarna garoafa albă de la butonieră. 

Purta o geantă mare de piele de culoare portocalie, iar în mina cealaltă 
un baston, emailat în gri, cu o măciulie de argint aurit. 

Bărbat frumos, demn de toată admiraţia, Avea un mers maiestuos, 
o ţinută impecabilă şi o privire de sus în jos ca şi cind ar trece un suveran 
printre supușii săi. Era o figură pitorească, 

De multe ori, în plimbare, pe Calea Victoriei, trecea țanțoş, minuind 
bastonul cu gesturi afectate, Ținuta și îmbrăcămintea lui stirneau curiozi- 
tatea și zimbetul trecătorilor care nu-l cunoşteau. Mulţi se opreau din mers, 
spre a-l privi şi se întrebau: cine este acest domn? cine este „ăsta“? 

Puţini ştiau, dintre cei neavizaţi, că acest domn, ce părea un distins 
gentlemen venit de pe alte meleaguri, nu era altul decit Magnificentius, cel 
mai bun desenator de bancnote. 


V.A. Urechiă 1%, nepotul istoricului cu acelaşi nume, spune despre 
Magnificentius, pe care l-a cunoscut foarte bine, că era un om „puțin sărit 
din minte, autor al unui proiect de pod peste Oceanul Atlantic, dar desenator 
şi gravor fără pereche“, Că a fost așa, ne-o dovedesc citeva acţiuni de-ale lui, 
apoi desenele și cuprinsul incoerent şi abracadabrant al unor, petiţii înain- 
tate către diferite persoane și instituţii. 


Astfel, prin 1903, au făcut mare vilvă gravurile şi desenele lui, după 
care unii răufăcători, au falsificat o serie de bancnote. Mulţi dintre aceștia, 
descoperiţi, au fost condamnaţi la ani grei de închisoare, dar el nu, nefiind 
executant al bancnotelor. 

Că Magnificentius avea „o rotiţă lipsă“, cum se spune în popor, se vede 
foarte clar dintr-o petiție pe care a înaintat-o reginei Elisabeta, în 1907. 
Cu acea ocazie, el spune că după o muncă de 10 ani, în care timp a consultat 
peste 800 opere ale celor mai celebri oameni de știință şi artă şi după un 
minuţios studiu prin muzeele din Europa și America, a terminat „o operă 
în peniță, extrasă din nectarul“ lucrărilor şi cercetărilor de mai sus, 

Această „operă“, după părerea noastră, nu este altceva decit un banal 
tablou alegoric, în forma unui arc de triumf, avind în loc central portretele 
regelui şi reginei ale căror expresii sint „executate în modul cel mai 7ilozofic 
şi majestuos posibil“. 

În continuare el spune: „Eu care am avut fericirea de a vă cunoaşte 
personal și care am fost admirat de majestatea voastră, după spusele domnului 
secretar al majestăţii voastre, eu care sînt autorul acestei frumoase opere, 
— precum şi ţara întreagă — vă roagă să binevoiţi a-mi acorda o audienţă, 


13 V, A, Urechiă, Schițe memorialistice, Bucureşti, 1959, p. 233. 

cînd majestatea voastră veţi dori, spre a vă prezenta această lucrare unică 
în analele lumii... care a surprins pe cei mai valoroşi oameni ai timpului, 
de artă şi ştiinţă, care au văzut-o, din Viena, Paris, Berlin, Londra şi Bucureşti. 

Dacă în adevăr este că, majestatea voastră sunteţi un geniu [?] întrupat 
sub formă de femeie, atunci vă rugăm îndreptaţi privirile majestăților voastre 
spre tînărul Nicolescu — Magnificentius, autorul operei, şi veți vedea un om 
de cea mai mare valoare de virtute şi pe cel mai de jorță geniu al artei de actuali- 
tate [ ?], care arde de dorinţă pentru înălțarea pe cit va fi posibil a artei ştiin- 
ţei şi a demnității omului“. 

„Despre arta, concepţia și exactitatea cu care este executată această 
uimitoare operă“ dă sugestia, dacă este cazul, să se ceară informaţii de la o 
serie de personalităţi cărora le indică numele: oameni politici, generali, 
ziarişti, pictori etc. 

Dorește să fie primit pentru a da personal explicaţii în legătură cu 
această operă. Și după aceea: „Veţi deduce că o asemenea mărinimoasă 
alegorie care va rămîne etern admirată de generaţiile viitoare şi care în trecut 
n-a avut-o nici Cesar, nici Charles Magnes (sic) şi nici Napoleon şi nici un 
rege glorios pînă astăzi în lume, fiindcă trebuia să se nască o memorie de Magni- 
Jicentius ca să o conceapă şi să o execute“. 

Semnează inginerul  Nicolescu-Magnificentius, regele condeiului, str. 
Văcărescu I, nr. 40. 

După cum vedem o cerere, originală, din care am extras numai puține 
rinduri pentru a se vedea megalomania de care suferea. Sublinierile sint ale 
noastre şi prin ele am vrut să scoatem în evidenţă anormalitatea judecății 
şi scrisului său. Am lăsat deoparte pasaje intregi, care nu cuprind nici o idee 
limpede, ci numai o înşiruire de vorbe goale. Bănuim că această cerere nici 
n-a fost prezentată de secretar persoanei regale căreia ii fusese adresată, 
fiindcă, desigur, și-a dat seama că realitatea nu este în concordanţă directă cu 
judecata normală. 

În anul următor, 1908, Anton Carp *, pe vremea cînd era ministru al 
Agriculturii şi Domeniilor a convenit cu Magnificentius, verbal şi în scris, să 
execute o gravură ** în aramă şi un desen pe pergament, ambele servind 
drept model al unei diplome pentru Școala de silvicultură. 


Suma hotărită era de 20 000 lei, care se va plăti cînd lucrarea va fi 
predată, adică în luna decembrie a anului următor. Dar numai cu o lună 
înainte de acest termen, în locul lui Anton Carp a fost numit ca ministru 
Alecu Constantinescu. Acesta n-a vrut să recunoască vechea înţelegere a pre- 
decesorului său, socotind-o mult exagerată și a oferit lui Magnilicentius numai 
5 000 lei, apoi după alte cîteva luni 6000 lei și, în cele din urmă, a ajuns la 
10 000 lei. Această sumă, conform contractului încheiat, Magnificentius n-a 
acceptat-o, fiind obligat să recurgă la un arbitraj, cerind să-şi dea avizul 
cîțiva tehnicieni şi jurişti de seamă ai timpului. 

Presa, la rugămintea lui, a publicat 134 obținerea acestor certificate 
semnate de cițiva juriști, referitor la lucrările executate pentru ministerul 
Agriculturii și Domeniilor. Cu ele, Magnificentius s-a prezentat din nou la 
ministrul A]. Constantinescu, dar acesta n-a putut îi înduplecat, spunînd că 
este o problemă foarte grea, ministerul neavînd bani și trebuind să ceară 


* Anton Carp, ministru în perioada 12 martie 1907—1 noiembrie 1909. 

** Gravura de 3 000 cm? a 3 lei cm = 9 000 lei + desenul original pe pergament 
9 000 lei — 18 000 lei + 2 000 lei plata pentru retușşare = total 20 000 lei. 

14 Ziarul „Minerva“ II (1910), iunie 22, nr. 542, p. 2. 

deschiderea unui credit de 20 000 lei, care să fie aprobat de Consiliul de Miniş- 
tri 135 şi, în împrejurările financiare de atunci, nu ştie cum se va rezolva. Şi 
într-adevăr nu ştim cum s-a sfirșit acest conflict. 

Mai tirziu, un alt tablou alegoric intitulat „Realizarea triumfului politic 
al României“, — „concepţie şi execuţie proprie de împăratul artelor * ştiin- 
țijice Magnijicentius“, tipărit în Institutul de arte grafice „Luceafărul“, n-a 
avut nici un ecou şi nici un succes, fiindcă partidele politice n-au dat girul 
şi recomandarea lor spre a fi cumpărat de organizaţiile respective din ţară. 

Preţul unui exemplar, foaie volantă, format (0,70 x 0,55), tipărit pe 
hirtie velină, era de 10) lei „cu explicația în detail a emblemelor“. Broşura 
n-am văzut-o, dar posedăm un exemplar tipărit, al tabloului alegoric, care 
a fost dat cu următoarea dedicație: „Marelui patriot... generalului Paul 
Angelescu, mareșalul [°] României, Înălţător suvenir de la.. . Magnificen- 
tius“. 

Şi acest tablou ca şi celălalt, de care am spus mai sus, cuprinde un ames- 
tec din care cu greu poţi înțelege ceva din ceea ce a gindit „impăratul artelor“ 
cînd l-a conceput şi executat. 

Un ultim tablou alegoric, cunoscut nouă, este cel din 1924, intitulat 
„Diploma cetățeanului României Traiane“, făcută de autor cu scop specula- 
tiv, socotind, după utopica lui părere, că va fi cumpărat de aproape toţi 
cetăţenii ţării. 

Bombasticismul titlurilor şi al explicaţiilor date sînt la fel de nebuloase 
ca şi la celelalte tablouri alegorice amintite mai sus. În rîndurile din partea 
superioară a tabloului, Magnificentius spune că toţi cetăţenii din secolul 
al XX-lea, din ţara noastră, trăiesc într-un „secol de lumină intelectuală, 
spre o reformă jundamentală, universal-socială“ **. Şi fiindcă „poporul nostru 
derivă din glorioasele spirite de geniu antice-romane“ şi „pentru încura- 
jarca tuturor cetățenilor ai acestei țări“, pe două coloane mari, în dreapta 
şi în stinga, înşiră „numele personalităţilor de mare valoare, urmași ai căror 
spirite de virtute sintem“. $ 


În această serie de oameni celebri, cu cîteva explicații dedesubtul fie- 
cărui nume, aminteşte pe Julius Cezar, Octavian Augustus, împăratul Traian, 
Constantin cel Mare, Justinian, Cristofor Columb, Leonardo da Vinci, Vasco 
da Gama, Michelangelo, Galileo Galilei, Denis Papin, Lavoisier, Napoleon, 
Giuseppe Verdi, Niepce şi Daguerre, Larousse, Pastaur, Marconi şi alți 
oameni de seamă. 


În mijlocul tabloului (0,45 x 0,59) este înfățișat bustul autorului pe care 
o femeie, reprezentind Româna „cu un gest majestuos încoronează şi arată 
poporului, ca exemplu de patriotism, pe Magnificentius... pentru meritul 
său că a conceput ideliJa, creind posibilitatea, spre a încuraja și înălța unirea 
sufletească a cetățenilor, prin această operă patriotică“. 

Acest „document istoric de glorie naţională, concepție şi execuţie de Magni- 
ficentius împăratul artelor simbolice“ are în partea de jos, în dreapta, un fel de 
certificat în cadrul căruia fiecare cetățean, bărbat sau femeie, îşi va scrie 
numele „pentru cinstirea sa proprie ca patriot“. 

„Acest act — spune Magnificentius — va servi în tot timpul vieţii 
cetățeanului atit în străinătate cît și în ţară ca Document Patriotic şi apoi ca 


135 [dem, 22 octombrie, nr. 665, pl. 
* Acelaşi titlu de „imperator artis“ şi l-a pus și pe un desen n N peaa un autoportret, 
ce sa păstrează la Academia României, secția stamp=, Q. 41654 
# Sublinierile ne aparțin. 

un admirabil suvenir generaţiilor viitoare. lar numele cetățeanului, va fi 
vecinic alături de Geniile din această Operă.“ 

Preţul unui exemplar era 20 lei, ceea ce, după părerea autorului, în- 
semna foarte puţin, fiindcă „ideile geniale nu se pot plăti, suficient, cu bani“. 

„Utilitatea acestei Diplome, fiind foarte mare, numai ca lucrarea de 
Artă-educativă, valorează mii de lei. Şi apoi se ştie, că numai lucrările de geniu 
ramin nemuritoare, spre exemplu: operele lui Leonardo da Vinci, Rafael şi 
Michelangelo, sint și vor fi nemuritoare, iar generaţiile acestor mari artiști: 
au dispărut ca și cum nu ar fi existat, însă această Concepţie Magnificentă 
va face: ca fiecare persoană care va poseda această Diplomă, numele său va 
rămîne într-un măreț Document în viaţă și generaţiilor viitoare. Deci cetăţenii, 
onoraţi cu această Diplomă, să transmită Autorului Cordiale Salutări.“ 

Marginal, Magnificentius arată că această Diplomă a fost înaintată 
Preşedinţiei Consiliului de Miniştri, iar aceasta, cu nr. 2861 din 1924, a trimis-o 
ministerului de Justiţie care „examinind acest impunător document de glorie 
națională... a răspuns că nu are nici o obiecțiune de făcut pentru punerea 
în vînzare a acestei diplome“. 

Aprobarea i s-a dat, fiindcă ministerul știa că respectivul autor nu 
punea în vinzare, ceva ce ar putea aduce cetăţenilor vreun neajuns de orice 
natură ar fi, și apoi că puţini, chiar foarte, foarte puțini ar fi fost cei care vor 
cumpăra această diplomă, doar pentru a înfăptui o operă de binefacere, sau 
numai din curiozitatea de a avea o tipăritură a unui om care trăia pe pămînt, 
dar cu capul prin nori. 

Dar trecînd peste toate cele de mai sus, revenim la marea lui speciali- 
tate de desenator și gravor perfect al bancnotelor, fără însă a pune în circu- 
laţie bancnote false executate de el. Se spune că Mihail Oromolu, guverna- 
torul Băncii Naţionale între 1922 și 1927, auzind de acest lueru, l-a chemat 
să-l cunoască și să-i vadă isprava. Magnificentius a cerut atunci să i se dea 
cîteva bancnote bune și le-a amestecat, pe o masă, cu cea făcută de el, cerind 
tuturor celor prezenţi să ghicească pe cea falsă. Zice-se că toţi au pus mina 
pe alte bancnote și nicidecum pe cea falsă. 

Oromolu, impresionat de acest fapt, adică de bancnotele „fabricate“, 
i-a fixat o pensie cu condiția să se cuminţească, să nu mai fabrice altele. 

Se crede că pensia sau stipendiul lunar pe care i l-a dat B.N.R,, l-a pri- 
mit pînă la sfirșitul vieţii, fiindcă, cu toate că semna că este şi inginer, nu-i 
cunoaștem locul de muncă sau dacă a fost angajat undeva. 

După cite am auzit a murit sărac, iar ziarele și lumea, chiar de atunci, 
lau trecut în uitare. 

Discutind despre el cu pictorii I. Steurer, D. Stoiea și V. Velisaratu, 
la data cînd încă Magnificentius era în viață, mi-au spus că într-adevăr „era 
foarte bun desenator și gravor, imitator după model, dar nu avea talent, 
gust şi fantezie artistică“. Ar fi fost, poate, unul din cei mai buni desenatori 
şi gravori pentru timbre şi bancnote. 

Pentru cei care l-au cunoscut sau văzut, Magnificentius a fost un tip 
al Bucureştilor de ieri, un individ talentat, dar haotic și incoerent în seris şi 
faptă, un exemplu tipic de cea mai exagerată grandomanie. 

DR. DIMITRIE MARCU, ÎN LEGĂTURĂ CU O 
SCRISOARE INEDITĂ DIN 1785 


Este vorba de scrisoarea doctorului Dimitrie (Dimitrache) Marcu din 
1785, trimisă din Transilvania, prietenului său dr. Ioan Manicati Safrano, 
în Bucureşti. Scrisoarea doctorului Marcu nu este una din cele care aduc 
importante informații științifice sau istorico-politice. Ea este o scrisoare 
din corespondența obişnuită între doi confrați și prieteni, care, atunci cînd 
unul are nevoie de serviciile celuilalt, îi scrie și așteaptă răspuns. Totuşi cuprin- 
sul ei ne furnizează citeva informaţii inedite în legătură cu sănătatea lui, cu 
unii membri ai familiei sale şi cu un anumit comision. 

Din alt punct de vedere scrisoarea este o curiozitate documentară, 
fiindcă are o vechime de peste 200 ani, fapt rar.întilnit, deoarece sintem 
siguri că cei doi medici și-au scris multe scrisori unul altuia, în plus au primit 
corespondenţă de la diferite persoane din ţară și din afară, dar urmașii le-au 
socotit netrebuincioase și le-au aruncat sau pus pe foc. 

Dar înainte de a vedea scurtul ei cuprins, să schițăm în citeva cuvinte 
persoanele respective şi activitatea lor, completind şi prezentind anumite 
date cunoscute pină acum. Cu această ocazie reimprospătăm numele celor 
doi medici care au practicat în Bucureşti, alături de alţii, în timpul epocii 
fanariote. 

Astfel, știm că Dimitrie loan Marcu s-a născut în Sibiu, probabil ca fiu 
al unui neguțător cu stare materială bună, dar nu știm cînd şi nici unde şi-a 
luat titlul de doctor. Deductiv, fără să avem o documentare la îndemină, 
presupunem că dr. Marcu venise la București chiar înainte de 1785, fiindcă 
după cum se constată şi din scrisoarea mai sus amintită, el cunoscuse mai 
inainte de această dată, anumite persoane de aici, printre care pe boierul 
Dudescu și pe influentul dregător Villara. 

Documentar, la începutul anului 1790, dr. Marcu se afla în serviciul 
spitalului Colțea, de unde a fost trimis în județul Muscel să cerceteze boala 
care bintuia printre oamenii de acolo, dindu-i-se 72 taleri cheltuieli de transport. 
La întoarcere, conform ordinului Divanului Ţării Româneşti, din 17 iunie 
1790, către arhiereul Zehno, epitropul mănăstirii Colțea, a fost confirmat în 
postul ce-l ocupase înainte, plătindu-i-se un salariu de 60 lei pe lună. 

Noul domn Alexandru Moruzi, la 21 martie 1793, îl numește doctor al 
Epitropiei Obștirilor, adică al serviciului medical orăşenesc, „pentru căutatul 
obrazelor celor scăpătaţi și alţi săraci de obşte, unde va fi trimis de către 
epitropi“, deoarece este cunoscut că totdeauna „s-au aflat și se află slujind 
fără de pregetare și în toată vremea la obște“, fixindu-i-se o leafă de 80 taleri 
pe lună. 


1 V. A. Urechiă, Istoria românilor, vol. IV, Bucureşti, 1892, p. 411; idem, vol. VI, 
1893, p. 267. 

În încheierea pitacului, domnul atrage atenţia boierilor care conduc 
Epitropia că trebuie să știe și să-l cunoască „de doctor al Curţii“. În această 
calitate, şi de doctor al Curţii domneşti, a avut ocazia să cunoască proti- 
pendada oraşului, să aibă bune venituri, fiindcă bolile erau boli, medici puţini 
la număr și de aceea foarte căutaţi și bine plătiţi, chiar dacă nu puteau face 
minuni în cazurile grave la care erau chemați. 

Faima doctorului Marcu, de priceput medic, cunoscut și sub numele 
de „șătrarul loan dohtorul“, ajunsese pină departe in Oltenia. De aceea, 
paharnicul Stan Jianu, în 1794, l-a adus în mod special la Craiova să con- 
sulte pe un nepot de-al său care se născuse 'mut și, după cum spune N. lorga?, 
era şi surd. Bunicul acestui nepot şi nefericit tată — fiindcă-și pierduse 
pe „prea iubit şi pricopsit şi înțelept“ 3 fiu al său cel mai mare Zamfir — într-o 
scrisoare din 20 februarie 1794, adresată rudeniei sale, marele neguțător 
Hagi Constantin Pop din Sibiu, cu multă amărăciune îi scrie că după cele 
două nepoate ce s-au născut mai înainte „ca argintu de curate“, adică sănă- 
toase perfect, a avut acum nefericirea să se nască acest copil infirm şi mult, 
mai bine ar fi fost dacă „n-ar mai fi apucat să se nască“, fiindcă nici dr. Marcu, 
chemat și bine plătit, n-a putut să-i fie de nici un ajutor. 

Întors în Bucureşti, dr. Dumitrache Marcu își continuă activitatea, 
și îi intilnim numele în august 1800 în calitate de creditor al egumenului 
de la mănăstirea Snagov. În prefața cărţii „Practica doctorului de casă “4 
tipărită în 1846, nu în 1805 cum spune dr. V. Gomoiu în lucrarea sa, 
dr. Ştefan V. Piscupescu (1777—1850) spune că în specialitatea lui a învăţat 
şi de la doctorul Marcu. 

Îl mai găsim menţionat în 1810, dar in 1814 se crede că nu mai era 
în viaţă, fiindcă în locul său a fost numit dr. Constantin Darvari, care funcţiona 
ca medic în Bucureşti încă din anul 1786. 


După moartea lui, singura persoană care reclamă drepturile de moşte- 
nire este Sofia Duldner care, credem noi, nu este alta decit fiica sa Sofia 
şi nu „sora doctorului Marco“ €, cum greșit se pare că s-a însemnat în unele 
hirtii de-atunci (1831), fiindcă în alte acte mai vechi (1820) se menţionează 
numai că este „clironoama răposatului dohtor loan Marco“ 7, fără să se arate 
gradul de rudenie. 

Că treburile nu i-au mers rău doctorului Marcu este și faptul că, în 
jurul anului 1800 a împrumutat pe Safta Dudescu 8 cu 9000 aspri, iar în 
decembrie 1811, a imprumutat Vistieria ° statului cu suma de 15000 taleri, 
apoi că după moartea lui moștenitorii, în afară de ce li s-a lăsat, au obținut 
prin judecată să li se plătească cu dobindă suma de 12 000 taleri pe care el o 
împrumutase Epitropiei Casei Obştirilor. 

Mai tirziu, probabil după nereușita la instanţele judecătoreşti mai mici 
care tot o aminau cu termenele şi nu-i dădeau dreptate și poate și cu spriji- 


23 N. Iorga, Studii și documente, vol. VIII. Bucureşti. 1906. 

4 „Practica doctorului de casă sau cunoştinţa apărării şi a tămăduirii boalelor (bărbă- 
teşti, femeeşti și copilărești. cu o prescurtare de chirurgie, materie medicală şi veterinărie, 
pentru doctor și norod“), în tipografia Colegiului Sf. Sava. București, 1846. 

5 Dr. V. Gomoiu, JHepertor de medici, farmaciști, veterinari, personal sanitar din 
ținuturile româneşti, vol. 1. Brăila, 1938, p. 265. 

€ Analele parlamentare. vol. II, Bucureşti, 1892, p. 359. 

? Arh. St. Buc., ms. 1126, f. 27. 

8 M.I.M.B., doc. 13430; George Potra, Istoricul hanurilor bucureștene, București, 
1985, p. 118. i 

i Cojocaru, Documente privitoare la economia Țării Româneşti, 1800—1850, 
București, 1958, vol. I, p. 136. 

nul Agenţiei respective, ea fiind sudită (supusă) austriacă, Sofia Duldner, în 
vara anului 1820, se adresează Înaltului Divan al ţării cerînd să i se plă- 
tească suma de 23 000 lei pe care dr. Marcu, în 1811, o imprumutase vorni- 
cului Iordache Slătineanu. 

Marii boieri ai Divanului cercetind zapisul de împrumut şi diferite 
chitanţe pentru banii restituiţi, constată că jeluitoarea are dreptate şi trebuie 
să primească suma de 18 133 lei, dar familia răposatului vornic neavînd posi- 
bilitatea, se hotărăște să se vindă prin licitaţie: moşia Călineşti din judeţul 
Muscel, citeva vii din diferite localități dintre care una în Bucureşti, un loc 
de casă în mahalaua Popa Rusu, un loc de prăvălie în mahalaua Scaunele 
Vechi, mai mulţi ţigani, precum şi lucrurile mişcătoare, netrebuincioase, ce 
s-au găsit în casa răposatului vornic. 

Banii de pe urma acestor vinzări se vor depune la marele hatman al 
Divanului care va da suma cuvenită jeluitoarei, iar dacă nu se va acoperi 
datoria pe deplin, atunci, pentru rest se va face o nouă „chibzuire“. 

Această hotărire a Înaltului Divan, din 15 august 1820, este semnată 
de marii boieri: Istrate Creţulescu, Constantin Filipescu, Iordache Golescu, 
Dimitrie Bibescu, loan Fălcoianu şi Mihăiţă Filipescu 10. 

Din cele de mai sus se vede că doctorul Marcu din cei 60 lei pe lună, 
leafa sa, a strîns banii cei mulţi pe care i-a avut şi dat cu bună dobîndă pe 
termen lung, fiindcă dacă facem socoteala banilor îimprumutaţi — 50 000 lei — 
i-ar fi trebuit peste 70 de ani să pună leafă peste leafă, fără să scădem hrana 
şi îmbrăcămintea, ca să adune suma de mai sus. 

Consultaţiile particulare și banii daţi cu împrumut i-au dat posibili- 
tatea să adune atiţia bani, probabil trăind foarte strîns, nebucurindu-se de 
. plăcerile vieţii şi, astfel, cu voie sau fără voie, a lăsat moștenitorilor posibili- 
tatea să huzurească de pe urma acestui frumos și bogat „cadou“. 

În afară de sumele menţionate mai sus, pe care moștenitoarea Sofia 
Duldner le-a încasat prin judecată, presupunem că a mai avut norocul să intre 
şi în posesia unei case, mobile, obiecte, trăsură, cai şi poate și ceva bijuterii, 
iar în 1832 să i se dea și o pensie de 60 lei pe lună. 

* 


În ceea ce priveşte pe doctorul loan Manicati Safrano (1781—1787) Ti, 
amintim că el era unul din cei cinci fii (Gheorghe, Manuil, Iosif şi Constantin) 
ai lui Gheorghe Safrani (Safranos) Manicati, staroste sau birău al renumitei 
companii neguţătoreşti din Sibiu. 

După ce şi-a luat doctoratul inainte de 1784, doctorul Manicati a călă- 
torit prin Europa vizitind Parisul şi Berlinul, şi tot în acest an îl găsim în 
București, după cum menţionează şi istoricul Filitti 12, dar nu la 1 septembrie 
1785, cum greşit se arată în lucrarea dr. V. Gomoiu 15, ci mai înainte după 
cum ne precizează şi scrisoarea de la începutul lunii martie 1785 de care ne 
ocupăm. 

Tatăl lor, fiind neguţător bogat, a avut posibilitatea să dea tuturor 
fiilor săi o bună învățătură şi se pare că Gheorghe şi Ioan au fost trimişi 
amindoi să studieze medicina, dar numai despre al doilea avem ştiri în acest 
domeniu. Fratele mai mic, Iosif Manicati Safrano, ca și ceilalți fraţi, a con- 
tinuat neguţătoria tatălui său, a rămas în Sibiu şi s-a căsătorit cu unica fiică 
a renumitului neguțător român Hagi Constantin Pop. Despre acest fapt 


10 Arh. St. Buc., ms. 1126, î.27. 
112 Ton C. Filitti, Arhiva Gheorghe Grigore Cantacuzino, Bucureşti, 1919, p. 280, nota 6. 
13 Dr. V. Gomoiu, op. cit., p. 261. 

găsim informaţii în scrisorile 14 trimise de paharnicul Hagi Stan Jianu. În 
prima, din 10 decembrie 1791, prin care trimite felicitări pentru logodna Mariu- 
tei a lui „nepoţică“, iar în a doua scrisoare, din 20 octombrie 1792, trimite 
din nou felicitări pentru căsătoria Mariuţei, care fusese săvirșită cu circa trei 
săptămîni înainte, adică la 3 octombrie 1792: 


Despre tatăl doctorului loan Manicati Safrano avem o ştire din 1802, 
atunci cînd banul Manolache Brincoveanu îi scrie lui Hagi Constantin Pop 
că a primit ordin din partea domnului să găsească bani cu împrumut pentru a 
plăti „oastea ce este în ţară“ 15. Pentru acest motiv îl roagă să-i facă rost de 
cit mai mulţi bani și dacă vrea să convingă şi pe cuscrul său, Gheorghe 
Manicati, să dea și el o anumită sumă. 

Revenind la loan Manicati Safrano, ştim precis că în primăvara anului 
1785 se afla în: București, fiindcă la 7 martie acel an, Silvestru Constantin 
Filitii îi scrie din Viena, felicitîndu-l pentru călătoriile făcute în Europa și 
pentru stabilirea lui în capitala Țării Româneşti. Tot cu acea ocazie îl anunţă 
că și-a luat doctoratul la Göttingen (26 februarie 1785) susținind teza Patho- 
logia jebrium verminosarum“, iar Constantin Darvari cu teza: „De signis 
coctionis in morbis“ 16. 


La 1 septembrie 1785, Mihail Suţu l-a rinduit doctor la școala domnească 
de la Sf. Sava 17, în locul lui Dumitru Caracaș (1728— 1804), care fiind „doc- 
torul cel mai practicos“ 18 a fost numit doctor şef al orașului București, cu 
un salariu de 100 taleri pe lună. Prin pitacul domnesc către boierii epitropi 
ai școlii se ordonă, la data de mai sus, să i se arate doctorului Manicati obli- 
gaţiile ce are de îndeplinit și să fie trecut pentru primirea lefei de la această 
dată înainte. 

În Bucureşti, doctorul Manicati a locuit în casele marelui vornic Ștefan 
Pirșcoveanu, care se afla la Craiova, pe care le-a închiriat cu 100 lei pe an 
de la un oarecare Spiridon, probabil neguţător grec, care a plecat la Țarigrad, 
înainte de încheierea contractului. 


Doctorul Manicati anunţind pe Pirșcoveanu de acest lucru, boierul, 
care se vede că era prieten şi cu tatăl doctorului, îi răspunde că putea să 
profite de plecarea lui Spiridon și să le închirieze mult mai ieftin, dar odată 
tirgul făcut rămine așa. 


Scrisoarea lui Pirșcoveanu are următoarea adresă: „Cinstitului şi al 
nostru ca un fiu dumnealui loan Manicates Safranos doftor, cu părintească 
dragoste şi fericită sănătate să să dea, la București“ 19. 


Dar, doctorul Manicati nu s-a bucurat mult de slujba primită, fiindcă, 
nume: după doi ani, din ce cauză nu știm, a încetat din viaţă, în vîrstă destul 
de tinără. Nefiind căsătorit, trista veste a fost anunțată fraților la Sibiu, iar 
de acolo Gheorghe, fratele cel mai mare, a venit la Bucureşti să preia lucrurile 
ramase, anunțind în același timp și pe proprietarul casei, pe boierul Ştefan 
Pirşcoveanu de această situaţie. 

Pirşcoveanu, la 4 august 1787, drept răspuns, îi scrie „cu prievenească 
dragoste“, bucurîndu-se de venirea lui, dar „pentru prea-iubit fratele dumitale 
Ioan Manicati, că l-au chemat Dumnezeu, nu puţin ne-au părut rău, fiindu-ne 


14 N. Iorga, op. cit., p. 22, 25. 

15 Jbidem, p. 117, nr. 48. 

15 Ibidem, vol. XII, p. 107. 

1? V. A. Urechiă, Istoria școalelor, București, 1892, vol. I, p. 54. 
18 Dr. V. Gomoiu, op. cit., p. 62. 

19 Ibidem, p. 109. 

bun prieten. Domnul să-l pomenească, odihnindu-i sufletul întru împară- 
tia sa“ 

În ceea ce priveşte casa în care a stat doctorul şi în care se afla „cala- 
balicul răposatului“, îl anunţă că a încbhiriat-o polcovnicului Iancu, iar dece- 
datul doctor „fiindu-ne bun prieten, s-au odihnit întru aceste case fără de nici 
un fel de chirie“ 20. 


Din anumite însemnări mai ştim că doctorul Manicati era rudă cw 
Manase 2! (Manasses) Iliad care între 1754 şi 1761 (mort în București, la 1785); 
a fost profesor la şcoala de la Sf. Sava; de asemenea, după unii, era rudă și cu 
doctorul Silvestru Filitti 22 (1759—1828), dar nedovedită documentar; 
părerea noastră e că erau numai prieteni, fără să fie vreo legătură de rudenie: 
între ei. 


* 


Şi acum după ce am văzut în linii mari cine au fost cei doi medici, după 
cit ne-a permis materialul documentar, să vedem mai în amănunt ce cuprinde 
scrisoarea amintită. 


La data expedierii, 7/18 iulie 1785, doctorul Dimitrie (Dumitrache) 
Marcu se afla în Transilvaniă, în localitatea Simbăta, în apropierea orașului 
Făgăraş, probabil într-un concediu medical sau plecat în interese personale.. 
Această scrisoare este de fapt un răspuns la cea primită de el la 14/25 iunie, 
acelaşi an. Este scrisă în limba italiană, ceea ce ne face să bănuim că era 
la fel ca și cea expediată de colegul său din București. Din acest fapt deducem 
că ei au învăţat această limbă în Italia, unde şi-au făcut studiile și şi-au luat 
titlul de doctori. 

Hirtia cu filigran este îndoită sub formă de plic și închisă printr-o pecete 
inelară în ceară roşie, iar pe verso, simplu, are următoarea adresă: „A mon- 
sieur, Monsieur Jean Manikati Saffranos, Docteur en mâdicine très renommé, 
à Bukurest“, fără să se pună strada şi numărul, fiindcă la acea dată în București, 
în afară de cele patru mari artere principale, ulițele n-aveau nume și nici 
numere, dar persoana fiind foarte cunoscută şi corespondenţa de peste hotare 
destul de redusă, scrisoarea ajungea ușor în mîna destinatarului, fără gre- 
şeală sau pierdere. 


Politeţa cu care își scriu este caracteristică timpului lor și demnă de 
toată lauda. Ca titlu i se adresează colegului său cu formula: „Mult stimate 
domnule doctor şi amic prea drag“, spunindu-i că a primit „cu mare mulțu- 
mire“ scrisoarea ce i-a trimis și îi urează ca Dumnezeu să-i „mărească fericirile 
şi dorinţele spre mulţumirea noastră comună“. 


Ca subiect principal al scrisorii, printre alte probleme mărunte, este 
vorba de — „carozza“ — trăsura pe care a comandat-o pentru boierul Du- 
descu, bun cunoscut al ambilor medici, așa cum, desigur, au cunoscut o bună 
parte a protipendadei din București. Ca o mică paranteză spunem că boierul 
Dudescu, „contele“, cum îi spunea doctorul Marcu, era unul din cei mai bogaţi. 
dar şi un mare cheltuitor, care a risipit o mare avere, prin lux, cadouri și 
prin călătoriile făcute în apusul Europei. Luxul şi risipa l-au dus însă in situaţia 
de a fi declarat iresponsabil şi la cererea familiei şi a rudelor a fost numita 
o comisie de tutelă ca să administreze restul averii cu cea mai mare seriozi- 
tate şi cinste. 


20 Ibidem, p. 109, 111. 
21 V, A. Urechiă, op. cit., p. 28. 
2 Dr. V. Gomoiu, op. cit., p. 264—262. 

Doctorul Marcu spune că trăsura este gata, dar nu ştie pe unde s-o expe- 
dieze la Bucureşti. De aceea să ia legătura cu boierul Dudescu și acesta să 
spună pe unde, pe la Rucăr sau pe la Ciineni, şi cît mai repede să dea ordin 
vătafului de la respectivul punct vamal de acest lucru, menţionind ca ea 
„să fie bine axcortată, cu oameni suficienţi pe drum, ca să nu se întimple vreo 
nenorocire răsturniînd-o sau lovind-o de vreun arbore, căci cu uşurinţă la o 
asemenea înălțime se poate întimpla vreo nenorocire“. 

Costul trăsurii, după cum l-a anunţat şi după cum i-a scris şi paharni- 
cului Villara, este de 500 fiorini imperiali, la care se mai adaugă învelișul 
(probabil din piele), geamurile, taxa de vamă şi cheltuiala transportului. 
Primind banii, să fie anunţat, dar să-i păstreze la el pînă cind se vor intilni 
sau îi va face o „asignaţiune“, să-i depună în același loc unde au fost depuşi 
şi banii inelului, deci mai avusese înainte şi o altă comandă (comision). 

„Cit priveşte umilătura mea [poate a abdomenului] — spune dr. Marcu — 
ea merge scăzind, nu ştiu pe seama cui să o pun, deoarece din proprie iniția- 
tivă am băut o mare cantitate de ape minerale şi continuu am amestecat-o 
cu vin, în timpul prinzului şi cinei, bineînțeles la masă“. După cum vedem 
doctorul Marcu a băut mai mult spriţuri, decit apă minerală curativă. 

Îi scrie apoi că „toţi ai casei mele, în parte vă transmit distinse salu- 
tări“. Că se găsesc încă la băi în „afară de ginere-meu care a plecat cu soţia 
sa Sofia și au luat cu ei și pe fiică-mea cea mică“. Deci doctorul Marcu era 
căsătorit la acea dată (nu ştim cu cine), avea familie, două fete din care cea 
mai mare era măritată cu sasul Duldner, aşa cum am văzut mai înainte cînd 
“Sofia, prin instanţele judecătoreşti, își cere drepturile ei de moştenire. 


În încheierea scrisorii, dr. Marcu spune: „Răminind mereu îngrijorat 
ca nu cumva să vă fie incomod a mă onora cu rîndurile dumneavoastră, din 
cind în cînd, semnez pentru totdeauna al domniei voastre prea plecat şi prea 
obligat supus, Demetrio Marco“. Și cu aceste cuvinte se termină scrisoarea. 


ALCIBIADE TAVERNIER, MEDIC FRANCEZ LA 
BUCUREŞTI 


Despre unii medici mai vechi din ţara noastră deţinem prea puţine 
informaţii privind activitatea lor ştiinţifică şi profesională, mai ales dacă 
aceștia n-au făcut parte din serviciul statului. Atestări documentare despre 
numirea, încadrarea, salarizarea sau recompensarea lor nu prea există, cu 
toate că unii dintre ei au desfășurat aici o activitate îndelungată, de multe 
decenii. Dar dacă asemenea informaţii lipsesc, instanţele judecătorești şi 
polițienești păstrează în arhivele lor mărturii despre necazurile şi supărările 
pe care medicii de ieri le-au întimpinat şi ei, deopotrivă cu ceilalţi contem- 
porani ai lor. 

Un astfel de caz este şi acela al doctorului Alcibiade Tavernier, de care 
ne vom ocupa mai jos. Cu acest prilej vom spune citeva cuvinte şi despre un 
strămoș al său, care a lăsat o „carte de vizită“ destul de interesantă din punct 
de vedere istoric. 

Familia Tavernier se făcuse cunoscută în Franţa către sfirşitul secolului 
al XVI-lea. Un Jean-Baptiste Tavernier s-a născut la Paris în 1605. Era fiul 
lui Gabriel Tavernier, neguţător de hărţi geografice, originar din Anvers, 
de unde s-a refugiat în Franţa. Îndeletnicirea tatălui său i-a deschis lui Jean- 
Baptiste curiozitatea de a vedea cu ochii proprii ţinuturile cele mai îndepăr- 

tate. După ce a vizitat mai multe ţări din Europa, în 1636 s-a îndreptat spre 
Asia. În decurs de 30 de ani a făcut șase călătorii prin acest continent, ocu- 
pindu-se cu comerţul de diamante și giuvaericale, de pe urma căruia a ciștigat 
o avere imensă. 

Jean-Baptiste Tavernier a murit la Moscova, în 1686, pe cînd se indrepta 
din nou spre India. El n-a fost numai un neguţător priceput, ci şi un atent 
observator, care şi-a însemnat tot ce-a văzut mai interesant. Asemenea în- 
semnări, reunite sub titlul Les six voyages en Turquie, en Perse et aux Indes 
pendant l'espace de quarante ans % le-a publicat la Paris, în trei volume, între 
1676 şi 1679. 

Cuprinzind date necunoscute pentru locuitorii Europei de atuhci, lucra- 
rea a avut mare căutare, pentru care motiv a și fost reimprimată în mai multe 
ediţii 24, atit în franceză, cit şi în germană. Ea cuprinde ştiri interesante 
şi în legătură cu istoria ţărilor române, fiind folosită pentru prima dată de 
către Al. Papiu Ilarian %. 

Doctorul Alcibiade Tavernier, despre care va fi vorba mai departe 
era un strănepot al bogatului neguțător. Aceasta nu-i o deducție a noastră, 
căci, într-o scriere a sa, Alcibiade Tavernier declară că este „strănepot al 
vestitului călător cu acest nume“ 2%. 

Bănuim că Alcibiade a fost medic ofiţer în armata lui Napoleon şi 
a căzut prizonier în Rusia, pe timpul campaniei din 1812. După eliberare va fı 
rămas citva timp acolo, bucurindu-se de trecere datorită pregătirii sale medi- 
cale, pe care socotim că o dobindise în Franţa, înainte de nefericita campanie 
napoleoniană. 

Fiind foarte îndrăzneț, s-a angajat în combaterea epidemiilor din 
ţinuturile „exotice“. După mărturisirile lui, a fost în Siberia, în Asia Centrală, 
în Siria, în Egipt etc. În Asia Centrală a vrut să cerceteze mai de aproape 
cadavrele victimelor, poate să şi facă autopsii, dar lucrul acesta nu i s-a în- 
păduit, spunindu-i-se că destul au suferit în viaţă răposaţii ca „să-și mai 
bată joc de ei şi după moarte“ 27. 

În nordul Lacului Aral, unde a fost poftit „de suveranul marii cete 
tătărești neatirnate, care stăpinește acolo o mare cătățime de pămint, şi 
unde holera este endemică“ 25, a rămas zece luni și a obținut rezultate foarte 
bune întrebuinţind un balsam antiholeric. Pe cînd se găsea la Alexandria, 
la Ierusalim și la Samarkand a pierdut cîțiva prieteni medici, de diferite 
naţionalităţi, care, la vizitarea bolnavilor de holeră sau ciumă, n-au folosit 
haine de mușama, unse cu uleiuri vegetale sau animale, așa cum a purtat el 2%. 


Unii autori mai vechi arată că Alcibiade Tavernier ar fi venit in ţara 
noastră prin 1820 şi ar fi poposit pentru prima dată în Moldova, pe atunci 
bîntuită de ciumă, mai ales în orașele laşi, Focșani și Galaţi (1819— 1824) 30. 
Desigur că, dacă a fost efectiv acolo, a dat o mină de ajutor la aplicarea măsuri- 
lor sanitare adoptate pentru înlăturarea molimei. 


23 M. N. Bouillet, Dictionnaire universel d'Histoire et de Géographie, Paris. 1871, 
p. 1845; Larousse du XX-e siècle, vol. VI, Paris, 1933, p. 610. 

23 Bibl. Acad. R. S. R., Catalogul general. 

25 I. Bianu şi G. Nicolaiasa, Catalogul manuscriptelor românești, vol. III, Bucureşti, 
1931, p. 170; Bibl. Acad. R.S.R., ms. 551, f. 135. 

2 Alcibiade Tavernier, Amărunturi apărătoare și higienice pentru miserere sau holera- 
morbus și alte boale epidemice, Bucureşti, 1831 (Bibl. Acad. R.S.R., Il 65209, 

2? Ibidem, p. 9. 

28 Jbidem, p.17. 

29 Jbidem, p. 30. 

3 Dim. D. Rosetti, Dicţionarul contimporanilor, București, 1897, p. 181—182. 

După părerea noastră, Tavernier a venit în țările române minat de ace- 
laşi spirit de aventură şi la fel de dornic de îmbogăţire ca strămoșul său din 
veacul al XVII-lea, deși afirmă undeva că s-a instalat aici „impins de iubirea 
"de omenire“ 31. 

Dacă nu posedăm mărturii documentare despre timpul cit a stat în 
Moldova, dacă într-adevăr a fost pe acolo, dispunem de suficiente dovezi 
in legătură cu perioada cît a trăit în Ţara Românească. Astfel, știm precis că, 
da începutul lui 1829, se afla la Bucureşti, fiindcă atunci, la venirea genera- 
dului Kiseleff, s-a format Comitetul suprem pentru înlăturarea ciumei, cînd 
a fost numit ca membru, alături de doctorii ruși Ostrogovski şi Lacser (La- 
chier) şi Alcibiade Tavernier. El declară că a devenit chiar „doctor de căpe- 
tenie al Inspecţiei generale din Valahia“ 3?, funcţie în care a rămas pînă în 
1832, cînd a fost înlocuit, cum credea el, în urma intrigilor urzite de conira- 
tele şi conaţionalul său Alphonse Constant Marsille. 


În timpul epidemiei de holeră, pretinde Tavernier, a vizitat personal 
peste zece mii de bolnavi. În Bucureşti ar fi scăpat de la moarte aproape o mie 
de oameni, şi numai 10—15 persoane au murit, deoarece fusese chemat prea 
tirziu. Evident că este vorba de o exagerare. I. Heliade Rădulescu confirmă 
“totuşi că şapte lucrători din tipografia sa, bolnavi de holeră, au fost îngri- 
jiti şi salvaţi de către doctorul Tavernier. 


Foarte mulţi locuiton, in special armeni, din mahalaua situată între 
Podul Tirgului de Afară (Calea Moşilor) şi strada Toamnei, au fost și ei vin- 
decaţi de holeră; de la aceștia, Tavernier a primit numeroase acte de mulţu- 
mire, păstrate pînă în timpul celui de al doilea război mondial, după cum 
ne-a comunicat în 1965 doctorul Constantin Tavernier, un strănepot al său. 


În serviciul binelui, Tavernier a fost desigur foarte util pentru atiția 
oameni pe care i-a salvat, dar tocmai în această perioadă şi-a pierdut soţia 
şi o fiică. 

După o versiune consemnată de J.A. Vaillant şi reprodusă apoi de 
diferiți cercetători, cele două rudenii ale doctorului au căzut victime cutre- 
murului din 1829 de la București, cînd s-a prăbușit peste ele zidul casei 3. 
Dar această informaţie pare neadevărată, căci avem şi mărturia lui Tavernier, 
publicată în lucrarea sa despre holeră. El arată acolo că, pe cînd se afla prin 
țară, în luptă cu epidemia care-i „dijmuia pe oameni“, a avut nenorocirea 
să-şi piardă soţia şi nu numai o fată, ci probabil mai mulţi copii. El spune: 
„Atunci mi-a răpit şi mie o nevastă tînără, înțeleaptă şi virtuoasă, şi copii 
vrednici de iubire, pe care, lucrarea slujbei obşteşti cu care eram atunci 
însărcinat cerind cu tărie de la mine ca să lipsesc d-apururea [permanent] 
de-acasă, n-a fost mijloc nici într-un chip de a-i putea scăpa, precum am putut 
face pentru mine“ 34, Rezultă de aici că soţia şi copiii lui au murit de holeră. 

Nenorocirea aceasta l-a zdruncinat sufletește; de la acea dată a devenit 
un om nervos, intrigant, stăpinit de mania persecuției, gata de ceartă. 

Pe temeiul experienţei lui îndelungate şi al constatărilor altor medici a 
întocmit două lucrări medicale, pe care le-a tipărit la București, în 1831. 


31 A. Tavernier, op. cit., p. 13. 

32 Ibidem, foaia de titlu; V. Gomoiu, Din istoria medicinei și a învătămintului 
medical în România, Bucureşti, 1923, p. 83. 

33 J. A. Vaillant, La Roumanie, Paris, 1845, vol. II, p. 351; I. C. Filitti, Domniile 
omåne sub Regulamentul Organic, 1834—1848, Bucureşti, 1915, p. 54. 

“ A. Tavernier, op. ci, p. 9. 

Prima a apărut * pe două coloane, în limba franceză și română, și are urma- 
torul titlu: „Détails preservateurs et hygitniques relatijs au miscrere ou cholera- 
morbus et autres maladics epidenuqucs (Amărunturi apărătoare și higienice 
pentru miserere sau holera-morbus și alte boale epidemice) **. A doua este 
publicată numai în româreşte sub titlul Povăţuri pentru holeră — holera 
morbus 35. Este interesant de reţinut că în lucrările lui Tavernier cuvintul 
„Ig. enă“ (higienice) este folosit, paie-se, pentru prima dată în limba română. 

Ca medic oficial, la început, sau particular, mai apoi, Tavernier s-a 
bucurat de sprijinul consulului francez și al consulului rus. Datorită acestei 
situaţii, el a putut, pină în 1832, să-şi cîştige în mod satisfăcător existenţa, 
fără să-l găsim încă stăpin de proprietăți, în Bucureşti, sau de moșii, în ţară, 
cum i-am aflat pe alți medici din vremea lui sau de mai tirziu. 

De la data cînd a fost înlocuit prin A. C. Marsille, se pare că activitatea 
lui medicală a suferit mult, iar clientela sa era doar întimplătoare. Poate că 
din acea vreme a devenit un salariat (sau un stipendiat, sub vreo formă oare- 
care) al Consulatului Franţei, fiindcă prea mult se ocupa de probleme care 
nu aveau nici o legătură cu profesiunea sa, activitate care-i va provoca multe- 
dușmănii printre români şi chiar printre unii din conaţionalii lui, cum erau 
A.C. Marsille și J. A. Vaillant. i 

În 1833, Heliade, de simpatia căruia beneficia, scrie despre Tavernier,. 
după „Jurnalul de Frankfurt“ din 12 octombrie, că el este cel care a descoperit 
metoda de a vindeca bolnavii de ciumă cu ajutorul gheţei, plus anumite: 
frecţii şi balsamuri. Heliade adaugă că gazetele din Lipsca, Magdeburg, 
Hamburg, Praga etc., precum și revistele de clinică medicală şi chirurgicală 
ale vestiţilor doctori Clarus și Radius au avut cuvinte de laudă pentru trata- 
mentul cu gheaţă al doctorului Tavernier împotriva ciumei orientale, numită 
holera-morbus, „ce a pricinuit groaza și spaima Europei“ 3%. 


+ După aceeași gazetă din Frankfurt se relatează că Tavernier a descoperit 
„un nou instrument de fizică împotriva efectelor și exploziilor trăznetului 
atmosferic“, deci un nou tip de paratrăznet, pe care inventatorul l-a numit 
„Anti-Jupiter“. „Acest instrument apără într-o rază mai departe de o jumă- 
tate de leghe franțozească și nu este nicidecum supus schimbării; el sub- 
strage de zece ori mai mult electricitatea decit acela al nemuritorului Franklin,. 
fără să fie primejdios ca acela . 

Se pare că invenţia lui Tavernier a făcut o oarecare vilvă pe alocuri, 
dar fără efect practic, aşa cum s-a întîmplat și cu Petrache Poenaru %, care, 
în 1827, la Paris, a inventat tocul rezervor (stiloul), dar nepricepindu-se să 
ia contact cu cercurile industriale, aplicarea brevetului de invenţie a întirziat, 
numele său contind azi numai în istoricul invențiilor. 





* Apariţia cărţii lui Tavernier a fost anunţată — prin bunăvoința lui I. Heliade 
Rădulescu. cu care era prieten la acea dată — în trei numere diferite ale „Curierului romå- 
nesc“, III (1831), p. 162, 200 și 204. 

** Lucrarea cuprinde în cele 36 de pagini, următoarele capitole: despre higienă; 
despre holera-morbus ; despre chipul cum trebuie să se poarte oamenii în vremea epidemiei 
holerei și a altor boale epidemice; despre afumări ; despre ajutoarele ce trebuie să se facă 
persoanelor lovite de holeră; chipul cu care se tămăduiesc tătarii de holera endemică și 
contagioasă ; însemnări deosebite; praf antiholera (pe care tătarii îl consideră. în afară de 
tratamentul cu gheaţă, „ca o facere de bine a proniei“). În ultimul capitol este vorba de- 
„balsamul apărător de holeră“. 

3 V. Gomoiu, op. cit., p. 83. 

æ „Curierul românesc“, V (1833), nr. 53, p. 210—211. 

37 George Potra, Petrache Poenaru, ctitor al învățămintului în jara noastră, Bucureşti, 
1963, p. 150. ` 

Heliade a apărat lucrarea lui Tavernier despre holera-morbus impo- 
triva atacurilor unor confraţi care se legau chiar şi de greșelile de tipar, aeu- 
zindu-l pe autor că nu știe să scrie. Heliade preciza că lucrarea s-a tipărit 
într-o tipografie care era abia la începutul funcţionării ei şi unde lucrătorii 
neexperimentați au lucrat mecanic; în acea vreme de groază, cînd nimeni 
mu avea curaj să pună mina pe hirtie, ei au tipărit opera cît mai repede, fără să 
mai facă trebuincioasa corectură a greșelilor de tipar, căci însuși „autorul nu 
ştia în ce loc să alerge mai întii“. Scopul lui Tavernier „nu a fost să arate 
lumii frumuseţea stilului şi a limbei. El nu a vrut să mulțumească urechea, 
nici ochii cititorilor, ci numai ca să folosească omenirea“ de pe urma sfatu- 
rilor sale. Şi Heliade continuă: „Curierul românesc“ și altă dată, în anul trecut, 
a făcut cunoscut minunile acestui bărbat impotriva holerii, pretutindenea și 
chiar în tipografia privileghiată. Redactorul [I. Heliade Rădulescu] este martor 
de goana ce da acest doctor boalei aceștia, pretutindeni şi mai virtos în maha- 
laua armenilor. Călare pe un cal, îl vedea cineva [oricine] alergînd în fuga 
mare şi închinat morţii. La casa unde era chemat, el se asvirlea în mijlocul 
familiei celei mai desnădăjduite, fanatic întru a ajuta omenirea, uita că este 
tată a trei copilași [s.n.] fără mumă, îşi sumetea braţele urieșești, lua pe bolnav 
pe mîinile sale, îi făcea frecăturile trebhuincioase, îi aplica singur doctoriile 
ce se cuvenea, și cu un alt bici, purtător de ger [gheața], războia și stingea toată 
flacăra viciului celui trăznitor al holerii“. 

Cu toată frumoasa recomandare a lui Heliade, pe doctorul Tavernier 
nu-l mai putem urmări precis din punct de vedere profesional, atit oficial, 
cît și ca particular. Şi este foarte curios că în august-septembrie 1833, cind 
Comisia doctoricească a verificat diplomele medicilor, publicind numele 
acestora, spre știința tuturor, cu arătarea în dreptul fiecăruia a localității şi a 
anului cînd a obţinut diploma, numele lui Tavernier nu apare în nici una 
din aceste liste 38. Să tragem de aici concluzia că el nu avea diplomă, că o 
pierduse, că n-o prezentase sau că nu mai practica medicina deloc, intrind 
în serviciul Consulatului Franţei din București? Nu putem să ne pronunţăm 
deocamdată, fiindcă ne lipseşte materialul documentar. 


Chiar înainte de plecarea din Principate a generalului Kiseleff, care se 
pare că îl preţuia și-l însărcinase, cu ciţiva ani mai înainte, să publice cartea 
despre holeră, doctorul Tavernier își făcuse mulţi dușmani în Bucureşti, 
drept care îşi pierduse și slujba. S-a hotărit de aceea să meargă la Brăila, 
unde se simţea nevoia unui medic, întrucît fostul medi: al oraşului, „Fabriciu“ 


sau „Fabrit“, după ce funcţionase acolo un an, aplecat la 7 aprilie 1834 
„în patria sa“. La 13 august 1834, Tavernier obţine, prin contract, postul 
de doctor al orașului, cu o leafă anuală de 4 009 lei plătită trimestrial. 

În contractul încheiat cu „magistratul“ [primarul] orașului se arată 
că doctorul işi va da tot concursul „spre căutarea orășenilor ce să vor îm- 
bolnăvi“; toate celelalte persoane, cu stare materială bună, care doresc să 
aibă un medic la dispoziţie pentru orice nevoie, pot încheia cu el o înţelegere 
scrisă pe termen de un an, dind la început jumătate din suma convenită, iar 
cealaltă jumătate la împlinirea anului. Tavernier își lua angajamentul să nu 
pretindă nimic de la cetăţenii săraci; „în orice vreme mă vor chema, ziua sau 
noaptea, sint dator a merge şi a-i căuta cu toată userdia, pină cînd nu va 


3 „Buletin, gazetă oficială“, 1833, nr. 33; idem, în „Suplimantul extraordinar“, 
4833, la nr. 45. a 

mai avea nevoie bolnavul trebuință de dohtor“3?. La persoanele abonate se 
va duce în vizită „ori pă ce vreme mă vor chema,... fără a arăta vreo prici- 
nuire sau zăbavă“ ; chiar nechemat, va merge cel puţin o dată pe săptămină, 
acordind asistență medicală gratuită şi slugilor celor abonaţi. Dacă nu se va 
conforma întocmai celor hotărite prin contract, primăria oraşului — recu- 
noaşte Tavernier — are tot dreptul să solicite stăpinirii „de a-l depărta de 
această slujbă“. 

Dar arțăgos din fire, el nu împlineşte anul şi ajunge la neînţelegeri cu 
Antonie Fatuta, primarul orașului, care raportează departamentului despre 
„răspunsul cu totul obraznic al dohtorului Tavernier“, ceea ce face imposibilă 
rămînerea lui pe mai departe în slujbă şi în oraş. El pleacă deci din Braila, 
la 22 iunie 1835, după ce încasase leafa în întregime, convingindu-l pe tinărul 
doctor al carantinei, Constantin Hepites 40, să-i ţină locul pînă la expirarea 
contractului său, urmînd ca apoi acesta să fie angajat medic al orașului. 

Într-o publicaţie oficială din 1838 se menţionează numele celor 3b de 
doctori în medicină, ca și al celor 29 de chirurgi și mamoşi din Ţara Româ- 
nească, iar printre cei din prima categorie este trecut şi numele lui „Alţibiad“ 
Tavernier, neindicîndu-se însă vreo funcţie, precum la alții 41. Această dată 
— 1838 — spulberă informaţia avansată de P. Gh. Samarian şi V. Gon oiu 
cum că Tavernier a părăsit ţara în 1837 şi s-a stabilit la Vidin.- Dacă totuşi 
așa ceva s-a întîmplat, faptul s-a petrecut un an-doi mai tirziu, fiindcă „Alma- 
nahul Statului“ pe 1840 nu mai aminteşte numele lui Tavernier. 

La 10 ianuarie 1834, avind nevoie, probabil, să dovedească zelul mani- 
festat în timpul holerei, doctorul Tavernier a cerut Marii Logofeţii a Dreptaţii 
să-i adeverească unele declaraţii primite de la cei pe care i-a salvat ?. Cererea, 
în limba franceză, este semnată: „dr. Alcibiade de Tavernier, cavaler şi mem- 
bru al mai multor Academii etc.“ 43. Din corespondenţa purtată atunci cu 
autorităţile rezultă că, „pă trecuta vreme, cînd năpraznica boală a holerit 
săcera natura“, Tavernier a dat un mare ajutor pentru „folositoarele sănă- 
tăţii isprăvi“. Cetăţenii care îi dăduseră declaraţii de mulțumire erau atit 
români, cît şi străini, în special armeni. 

Dar cu unii din pacienţii săi Tavernier va avea „pricină de neînțelegere“, 
fiindcă respectivii nu voiau să-și achite obligaţiile băneşti, conform învoielii 
scrise sau verbale. Doctorul înaintează reclamaţii pe la diferite instituţii, 
dă în judecată și, în cele din urmă, încheie înţelegeri de compromis, prin care 
reclamantul trebuia să se mulțumească cu o sumă oarecare, pentru a nu pierde 
totul. Şi poate că de multe ori n-ar fi avut cîştig de cauză, dacă reclamaţiile 
sale n-ar fi fost făcute prin intermediul Consulatului Franţei la București, 
căruia i se acorda o altă atenţie decit unui simplu particular. 

În ianuarie 1836, Tavernier face reclamaţie împotriva lui Matache 
Basarabescu, arătiînd că, pe vremea cînd era medic al orașului Brăila, pintul 
se angajase prin contract să-i dea şase galbeni pe an, pentru „căutarea familiei 
sale la întimpinare de boală“. Basarabescu nu i-a mai dat banii, iar mai tirziu 
şi-a schimbat domiciliul, mutindu-se la București. Mihai Cornescu, şeful De- 
partamentului Pricinilor Dinlăuntru, spune următoarele: „Nici nu este cu 


39 I, Virtosu, La Brăila trei doctori (1833—1836), în „Analele Brăilei“, 1930, nr. 1, 
p. 31—37 (cf. N. Iorga, Cei dintii ani în noua Brăilă românească, București, 1929, p. 48; 
contractul a fost publicat fragmentar de N. Iorga). 

10 V, Gomoiu, Repertor de medici, farmaciști .... p. 188—189. 

41 „Almanahul Curţii și al Statului din Prinţipatul Valahiei“, București, 1838, 
p. 200—203; V. Gomoiu, op. cit., p. 301. 

42 Arh. St. Buc., Logofeţia dreptății, 9920/1834. 

43 Idem, Tribunalul de comerţ, 8262/1834. 

„cuviință, dacă odată s-au suptscris şi, pă temeiu aceșştii suptscrieri, ducindu-să 

jaluitorul doftor la Brăila, i-au căutat casa, să rămiie acum răbdător de 
«dreptul său“4. Agia face cuvenitele invitaţii de cercetări, dar nu rezolvă 
nimic, fiindcă Matache Basarabescu declara că n-a avut nici o obligaţie scrisă 
faţă de Tavernier. Conducerea oraşului Brăila precizează însă că Basarabescu 
„întru adevăr, este însuşi înscris într-acel contract cu cei şase galbeni, pentru 
„care tot fiind apucat de otcîrmuire cînd să afla acolo, au tot prelungit cu azi, 
cu miine, pină au plecat la Bucureşti“. Drept urmare, Agia trimite poruncă 
„catre Comisia Văpselii de Galben să-l execute pe Matache Basarabescu. Dar 
acesta arată Marii Vornicii că familia lui s-a tratat cu alți medici și căel nu a 
semnat nici un contract; dacă totuşi i se va arăta actul original, cu semnătura 
Jui, atunci va plăti imediat. Sfirşitul pricinii dintre cei doi nu se cunoaște, 
fiindcă filele dosarului nu mai cuprind nimic. 


Doi ani mai tirziu, adică în ianuarie 1838, Tavernier cere Departamen- 
tului Pricinilor Dinlăuntru, prin Consulatul Franţei, să-l oblige pe pitarul 
lacovache Blehan să-și achite datoria ce o are pentru tratamentul medical 
«ce i-a acordat. Ministerul porunceşte Agiei să urgenteze rezolvarea acestei 
pricini, deoarece „chiar cinstitul General Consulat al Franţii stăruiește a i se 
umplini dreptul său“. La 11 mai 1838, Tribunalul politiei anunţă că judecata 
a luat sfirşit, prin înţelegerea reclamantului cu piritul. Tavernier a acceptat, 
„pentru toate pretenţiile dumisale“ 20 de icosari vechi, dind și în scris că nu 
mai are nici o pretenţie. 


În august 1841, o altă nemulțumire îl face pe doctorul Tavernier să-l 
reclame pe maiorul Ștefan Pazaraz că nu vrea să-i plătească o veche datorie, 
încă din 1839, care depășea suma de 73 de galbeni împărătești pentru ingri- 
jirea fiului acestuia și a altor membri ai familiei. Din jalba înaintată de Taver- 
nier rezultă că tratamentul a durat două luni şi jumătate şi că, pentru manope- 
ele chirurgicale, medicul fusese ajutat şi de fiul său Aristide. Arată recla- 
mantul: „D-lui mă prelungește și acum tot ca înainte, că dacă îi ziceam 
atunci să-mi plătească banii, mă trimitea ła un tovarășal d-lui, anume Antonie 
Marinovici. Acest din urmă, zicînd că n-are poruncă, mă trimitea la fiul lui 
Pazaraz. În sfirşit, şi acesta scăpa prin alte minciuni. Și urmind dumnealor 
“ot intr-acest chip, m-au ţinut pînă acum fără a-mi fi plătit banii. Încă şi 
„acuma, la jalba împreunată cu contu banilor, care am înaintat-o cinstitei 
Agii, au răspuns dumnealui Pazaraz că nu are amestec la aceasta, si că am 
vindecat pe fiul dumnealui, și că să-mi caut cu el. Dar jieu n-am tocmit, nici 
vorbit de vindecarea aceasta cu fiul său, ci cu dumnealui, căci fiul dumnealui 
mu era atunci în stare a vedea, a vorbi sau a auzi“46, 


Din socoteala detaliată, pe care o anexează la reclamaţie, se poate 
vedea ce tratament a îolosit Tavernier. Astfel, la o datorie veche de 23 da 
Hei se adaugă o alifie de clor de aur antiscrofulos, 42 de lei; un mehlem pentru 
armăsar, 6 lei; 48 prafuri „imputernicitoare“, 66 de lei; o sticlă cu o doctorie 
de gilci, 24 de lei; hapurile care s-au dat unui arap, probabil vizitiu la Pazaraz, 
pentru vindecarea sfrinţiei (sifilis), 63 de lei. Și tot pentru acesta sint amintite 
incă anumite medicamente „curăţătoare de singe“, 29 de lei. 


Pentru Sima, fiul lui Ștefan Pazaraz, sint amintite: cataplasme; medica- 
mente de „ars la gilcă“; „topire de clor de aur“, din care să i se dea cite o 


Hingură în fiecare seară; „decoft cu apă de var“ ; doctorii pentru nas; precum şi 


44 Idem, Politia București, 6014/1834. 
45 Idem, 4601/1838. 
4 Idem, 1804/1841. 

şase lipitori puse la nasul lui Sima. Mamei acestuia, „cînd turbase“, cum 
spune Tavernier, i-a pus şapte lipitori şi a salvat-o. 

Dar din „prețuirea“ de 28 de lei şi 60 de bani pentru pusul lipitorilor 
se vede cit de exagerat era în pretenţiile sale Tavernier; un bărbier ar fi aplicat 
lipitorile numai pentru 6,50 lei, deci de peste patru ori mai ieftin. 

La medicamentele amintite mai sus, care costau aproximativ 400 de 
lei, Tavernier adaugă încă 30 de lei pentru repararea unei puşti îranțuzești, 
ceea ce făcea în total 12 galbeni și cîțiva lei. Dar atunci, de unde cei 73 de 
galbeni împărăteşti pe care îi pretindea? Tavernier prezintă următoarea 
socoteală: 25 galbeni, „slujba hirurgicală“ împlinită de fiul său în interval de 
două luni şi jumătate; 3 galbeni pentru cheltuiala drumului pînă la Cernești, 
Calafat și înapoi la Bucureşti; 14 galbeni pentru cele şapte zile pierdute în 
această călătorie, plus „ostenelile şi paguba vizitelor mele doftoriceşti“; 
erau apoi formulate şi alte pretenţii, pentru diferite drumuri şi pierderi de 
vreme, precum şi pentru anumite „vizite doftoriceşti“ ce le-ar fi putut face 
dacă s-ar fi aflat în București. 

Abia după aproape patru luni de stăruințe ale Agiei se ajunge la invo- 
iala ca Sima Pazaraz, „practicant“ la Agenţia Sirbă din Bucureşti, să plă- 
tească 20 de galbeni împărătești, și astfel să se termine pricina de neînțelegere. 

În toamna anului 1832, Tavernier și prietenul său Thierrin de Mon- 
donville* mergind la vînătoare prin pădurile din jurul Capitalei, au trecut 
prin comuna Herăstrău. Străini fiind de loc și însoţindu-i ogarii lor, numeroșii 
cîini din sat au tăbărit asupră-le, iar ei, ca să scape, au tras cu puşca în aer, 
spre intimidare. Ţăranii s-au înfuriat, crezind că le-au fost omoriţi cîţiva 
cîini. Lucrurile s-ar fi potolit, dacă nu trecea prin sat arendașul moşiei pe 
care se afla comuna Herăstrău. Acesta, înfumuratul clucer Dinu (Constantin 
clucer de arie), omul de casă al clucerului Nicolae Trăsnea, epitropul spitalelor, 
nemulțumit, poate, că cei doi francezi nu i-au acordat consideraţia pe care 
credea c-o merită, i-a întăritat pe ţărani și pe slugile sale, strigînd în gura 
mare: „Daţi, copii! eu fac judecata în Capu podului și eu răspunz! luaţi-le 
pușca şi cîinii !“ Dar să-l lăsăm pe doctorul Tavernier să ne spună el, cu vorbele 
lui, cîte ceva din reclamaţia înaintată instanţei de judecată: „Apoi să zicem 
că s-a omorît și vreun cîine. Care pravilă atit de neomenească, decit tilhăria 
clucerului Dinu, poate să oprească pe om în mijlocul cîmpului, nu în oraș, 
nu în sat, a să apăra împotriva vrăjmaşului său, văzindu-să năpădit de fiare 
ce vor să-l sfăşie! Care lege atit de grozavă poate să poruncească omului 
în astfel de întimplare să stea cu miinile legate și să nu fie volnic a întrebuința 
nici mîna sau nici un fel de armă, și mai vîrtos cînd să află și înarmat, a scăpa 
de primejdie, cînd nimeni nu vine să-l scape. Apărarea s-a făcut slobozindu-se 
pușca în vint, ca să îngrozească ciinii, apărare legiuită și ertată de toate 
drepturile nu numai ale omului, dar şi ale dobitocului“47. Mondonville şi mai 
ales Tavernier au fost bătuţi crunt, iar în timpul bătăii au fost jefuiți de 
bani și de unele lucruri de preţ ce le aveau asupra lor. 


Pricina a dat naștere unei reclamaţii 48 şi unui proces care a durat 
citiva ani, fiindcă clucerul Dinu, prin oamenii lui sus-puşi, a întirziat darea 
sentinței, iar atunci cînd aceasta a fost dată, nu s-a întemeiat pe pravile, ci pe 


* 'Thierrin de Mondonville a fost pictor şi fotograf în Bucureşti, iar soţia sa a ţinut 
un pension de fete. Soții Thierrin locuiau în casa Ritoride, pe str. Colţei nr. &2, colţ cu 
sir. Batiștei. 

4 Idem, Logofeţia dreptăţii, 17665/1833. 

45 Idem, 14377/1832. 

bunul plac. Ceea ce a provocat o plingere-rechizitoriu din partea doctorului 
Tavernier către cele mai înalte foruri; dar nici atunci nu și-a găsit dreptatea. 

În jalba înfăţişată Departamentului Dreptăţii, Tavernier constată “că 
procesul său, după termene lungi, a trecut prin toate instanţele de judecată 
şi în aproape cinci ani a ajuns la Înalta Curte de Revizie. La termenul hotăriv 
a fost chemat de la Brăila, unde şi-a lăsat serviciul şi clientela. Dar în loc ca 
procesul să se judece la ziua fixată, el s-a aminat, zi după zi, timp de şase 
săptămini, fapt care i-a produs destulă pagubă atit cu cheltuiala drumului, 
cit şi cu șederea in București, pe casă şi masă. În sfirșit, în ziua judecății şi a 
sentinței, lui nici nu i s-a dat voie să intre înăuntru pentru a-şi apăra drep- 
tatea sau a-și pune martori. Numai clucerul Dinu şi martorii lui au fost 
ascultați. Dar cu toată bunăvoința preşedintelui, Dinu a fost găsit vinovat 
și condamnat să plătească o despăgubire formală de 800 de lei, stabilindu-i-se 
și domiciliu forţat pe timp de 15 zile. 

În apelul său către Marea Logofeţie a Dreptăţii, Tavernier spune urmă- 
toarele: „Prin 800 de lei hotăriţi după capriț şi după voie, cu care să osin- 
dește Dinu a-i plăti, şi prin o ședere la el acasă de 15 zile, frumoasă hotărire 
şi bună pildă de pravilă! Va să zică, eu poci acum, după astă pildă, şi oricare 
alt nenorocit poate, sau vrind să-și răzbune asa nedreptate sau vrind să-şi 
mulțumească un capriț, a hotărît să plătească cite o gloabă [amendă] de 
800 de lei şi şedere acasă de 15 zile, să iasă la drum, să înceapă a sparge cape- 
tele, a bate de moarte şi a jăfui pă oricine îi va plăcea, începînd de la jude- 
cătorii ce au dat acest fel de pildă, într-un pămînt ce nu să zice sălbatic, nici 
păgin, nici fără pravili. Ferească Dumnezeu de o asemenea cugetare pe tot 
omul cinstit. Dinu ori este vinovat, sau nu. De este vinovat, de ce nu sînt 
întrebat şi cercetat să dovedesc pagubile mele și să să osindească Dinu după 
articolele pravilii respective! De nu este vinovat, pentru ce să fie osindit a 
plăti 800 lei 249 

La una din jalbele sale, Tavernier-anexează o listă de pagubele suferite 
și de pretenţiile sale morale şi materiale. Astfel, el afirmă că i s-au furat o 
serie de „hirtii trebuincioase“, 735 de ruble rusești, egale cu 2 338 de lei, 
şi un lanţ de aur în valoare de 18 galbeni, adică 787 de lei. La acestea adaugă 
4 925 lei pentru cheltuielile de avocat şi nenumăratele drumuri făcute cu birja 
pe la tribunale, timp de aproape patru ani. Rău bolnav de pe urma bătăii a 
zăcut trei luni la pat, trei luni de „mucenicie“, cum spune el, fiindcă avea 
„osul spinării rupt, coastele zdrobite, vineţeli grozave supt pîntece, izbiri in 
cap, în piept, din care a urmat un idropericard“ ce a trebuit operat. Pentru 
redobindirea sănătăţii s-a mai dus trei luni la băile de la Bolboci (judeţul 
Buzău). În acest interval de o jumătate de an a cheltuit 8631 de lei. Soco- 
tind că astfel a fost lipsit de venitul profesional — „singurul meu mijloc 
de a trăi şi ţinerea orfelinilor mei“ — el nu uită să adauge 270 galbeni. lar 
la toate cele de mai sus cere cuvenita dobindă legală, drept care încheie soco- 
teala cu o sumă, într-adevăr, cam exagerată, care se urcă la 32 600 lei. 

Starea de sărăcie în care ajunsese l-a obligat pe Tavernier să accepte 
un serviciu oricît de îndepărtat de Bucureşti. La 1 ianuarie 1843 a devenit 


medic al judeţului Ialomița 5%, unde însă n-a funcţionat mult, fiindcă la 25 


4 Idem, 17665/1833, f. 68 şi 75. 

50 Idem, Direcția sanitară, 2/1843, f. 102; idem, Comitetul carantinelor, 1103/1843; 
vezi și vol. Din istoria relaţiilor medicale româno-ruse și româno-sovietice, Bucureşti, 1953, 
p. 123. 

iulie al aceluiași an a încetat din viaţă. În locul său a fost numit provizoriu 
doctorul Benedict Steiner 51. 


Mai adăugăm că, în timp ce se întorcea de la Bolboci, unde-și făcuse 
convalescenţa, în iunie 1833, Tavernier a fost jefuit de o bandă de tilhari. 
În reclamaţia făcută atunci, 'el arată că unul din hoţi este slugă la o vie din 
comuna Pantelimon a clucerului Dinu. Avea deci tot dreptul să-l bănuiască 
pe clucerul Dinu drept autorul moral al acestui atac, „ca să scape de pira 
mea, care o fac și o voi face şi înaintea scaunului domnesc“. Victima declară că, 
după ce l-au bătut destul de rău, hoţii i-au furat 300 de galbeni: „aproape 
tot ce îmi mai rămăsese din ostenelile mele din copilărie, pentru mine și neno- 
rocita mea familie“, apoi giuvaeruri cu briliante ale răposatei lui soţii, nomă 
monede antice de valoare, haine, rufe și arme de preț; de asemenea, „diplo- 
mele doctoriceşti pentru care am fost silit să mă călătoresc la academiile 
unde am învăţat, ca să-mi iau altele, precum şi alte atestate de titluri şi 
decoraţii'52. 

La scurtă vreme după prezentarea reclamaţiei, tilharii au fost prinşi, 
dar aproape toţi şi-au găsit alibiuri sau au fost luaţi pe chezășie morală și 
materială, scăpind astfel de pedeapsă. Singurul care a plătit oalele sparte 
a fost Gheorghe sin Medrea, un refugiat de peste munți, care pînă la acea dată 
îşi dusese existenţa ca salahor. Acesta a și fost rănit în timpul atacului, după 
care unul din hoţi l-a adăpostit într-un tufiș şi i-a dat un galben, din ceea ce 
furaseră, ca să aibă cu ce trăi, dacă se va face bine; dar un altul dintre ei 
i-a luat şi acest galben. Divanul criminalicesc şi Înaltul Divan au dat hotă- 
rirea ca Gheorghe sin Medrea, care, împreună cu ceilalți, „prin cazne gi 
răniri“ au jefuit de bani și lucruri pe doctorul Tavernier, „să se cerceteze 
prin bătaie cu două sute de toiege, faţă de păgubașul, spre a mărturisi ade- 
vărul unde are banii și lucrurile tăinuite“, urmînd ca acestea să fie înapoiate 
reclamantului 5. lar după aceea, conform pravilei care cerea ca toți tilharii 
prinşi să fie omoriţi, și Gheorghe sin Medrea trebuia să fie condamnat la 
moarte. Se mai hotărise că, dacă învinuitul va spune adevărul înainte de 
a i se fi aplicat toate cele două sute de toiege, de restul toiegelor să fie iertat, 
dar nu şi de sentința care va urma. După ce tilharul a fost judecat de toate 
treptele judecătoreşti, Alexandru Filipescu, marele logofăt al Dreptăţii, a 
prezentat generalului Kiseleff, spre confirmare, sentinţa de condamnare la 
moarte. În urma cererii de grațiere înaintată de avocatul Pascale Savopulo, 
Kiseleff a decis, la 31 iulie 1833, comutarea pedepsei în 15 ani de muncă grea. 


Iată şi un alt episod din viața doctorului Alcibiade Tavernier. Socotind 
că doctorul Marsille*, conaţionalul său, a avut un amestec în îndepărtarea 
din funcţia ce o ocupase pină în 1832, a căutat să se răzbune impotriva lui. 
Drept urmare, după cum relatează J. A. Vaillant, l-a pirit pe Marsille succe- 
sivilor consuli ai Franţei la București, că practică medicina ilegal, neavind 
diplomă. Intriga aceasta însă n-a izbutit 54, 


51 Idem, Comitetul carantinelor, 2/1843, f. 65; V. Gomoiu, Repertor de medici, 
farmaciști, ..., p. 407. 

52 Idem, Logofeţia dreptății, 17665/1833. 

53 Idem, 17700/1833. , 

* Dr. Alphonse Constant Marsille şi-a luat, doctoratul la Paris, în 1822. A venit 
la București în 1825, după unii autori, iar după alţii, în 1827. A fost căsătorit cu Sultana, 
fiica paharnicului Teodor Colceag și a soției acestuia Maria, născută Cimpineanu. A fost 
în funcţii importante şi s-a bucurat de multe avantaje şi atenţii din partea domnilor 
Grigore Ghica şi Alexandru Dim. Ghica. 

5 J. A. Vaillant, op. cit., vol. II, p. 394; I. C. Filitti, op. cit., p. 55. 

Châteaugiron, noul consul general (căruia Tavernier îi ciștigase încre- 
derea prin tot felul de informații, adevărate și neadevărate în legătură cu 
treburile politice din ţară), dind crezare spuselor acestuia, l-a trimis, în no- 
iernbrie 1837, pe atașatul său Felix Colson, cu arnăuţi şi dragomani. să-l 
aresteze pe Marsille şi să-l ridice de la locuinţa sa. Soţia acestuia, boieroaică 
română, avind relaţii de rudenie şi de prietenie cu cele mai alese familii din 
București, alergă cu jalbă la domn, pe motiv că soțul său nu se consideră 
supus francez şi că n-a fost niciodată pe la Consulatul Franţei. Din ordinul 
domnului, arestarea doctorului Marsille a fost împiedicată cu ajutorul 
Agiei. 

Profitind de acest conflict, boierii ostili domnului Alexandru Dim. 
Ghica îl întăritară pe Châteaugiron, astfel că se produse o adevărată ruptură 
în bunele relaţii dintre vodă și consulul francez. Afacerea merse pină la ami- 
ralul Roussin, ambasadorul francez la Istanbul, care dădu instrucţiuni con- 
sulului general de la Bucureşti ca problema naţionalităţii lui Marsille să fie 
hotărită de o comisie mixtă, franceză și română. Pe reprezentanţii Consulatului 
francez nu-i cunoaştem, dar din partea cîrmuirii române au fost numiţi juriştii 
Ştefan Bălăceanu și Manolache Arghiropol, precum și colonelul Constantin 
Filipescu, care-şi făcuse studiile la Paris. Pe temeiul celor hotărite de comisie, 
în martie 1838, consulul Châteaugiron primi ordin de la ambasadorul din 
Istanbul să-l şteargă pe Marsille de pe lista supușilor francezi. 

În loc să se potolească în urma acestui insucces, Alcibiade Tavernier 
îşi continuă activitatea de opoziţionist împotriva domnului. O mărturie 
în această privinţă este cea a lui Casimir Timoni, consulul Austriei la Bucu- 
reşti, care menționează că dușmanii lui Alexandru Dim. Ghica trimiteau, 
prin Tavernier, articole la ziarele franceze, care „se găsesc aici în toate miinile,. . . 

. ceea ce înrăutățește şi mai mult lucrurile în ţară“55. 

O altă împrejurare în care Tavernier a avut un rol negativ este urmă- 
toarea: în octombrie 1833, Ion Cimpineanu şi I. Heliade Rădulescu au inte- 
meiat „Societatea Filarmonică“ %, pentru a contribui la dezvoltarea culturii 
româneşti prin întemeierea şi construirea unui teatru naţional. Această 
înjghebare, care avea și un substrat politic naţional, nu a fost bine privită 
de Riickman, consulul rus din București, care s-a străduit să facă totul pentru 
a o şubrezi şi, în cele din urmă, a o desfiinţa. 

În această situaţie, Cimpineanu și Heliade au hotărit să întocmească o 
„Societate secretă“, cu cei mai cinstiţi şi mai hotăriți membri din „Societatea 
Filarmonică“ şi dinafara ei, care „să formeze o stingă în Obşteasca Adunare, 
cu îndatorire de a susține guvernul în cele legale și patriotice și a-l combate 
la orice abatere“ 57. Membrii societăţii trebuiau să țină secrete, sub prestare 
de jurămînt, cele 11 puncte ale programului din care unele vor fi înscrise gi 
în Proclamaţia de la Islaz. 


Cu toate că alegerea membrilor s-a făcut în modul cel mai scrupulos, 
în rîndul celor 22 au pătruns, datorită manevrelor lui Riickman, şi unii care 
nu corespundeau, printre care şi Tavernier 58. Acesta îl acuză, în cadrul unei 
ședințe, pe Cezar Bolliac (Sarsailă, cum era numit de Heliade Rădulescu) 
că i-a cerut otravă, cu citva timp în urmă, pentru a omori un pictor polonez 


55 ], C. Filitti, op. cit., p. 54. 

55 D. C. Ollănescu, Societatea Filarmonică, în „Literatură şi artă română“, ITI (1898), 
p. 4—22 şi 85—95. 

5 I, Heliade Rădulescu, Zssachar, Bucureşti, 1859, p. 85; D. C. Ollănescu, op. cit., 


. 88. 
á 88 Dim. D. Rosetti, Dicţionarul contimporanilor, p. 181—182. 

ce-i era duşman. În calitatea sa de medic, Tavernier ar fi refuzat să dea urmare 
unei asemenea solicitări. La citeva zile, Sarsailă i-a spus că a scăpat de acel 
individ, care a și murit, cu simptomele otrăvirii, ceea ce l-a făcut pe Tavernier 
să-l considere nedemn de a face parte din societate. Cearta care a izbucnit 
între cei doi membri a dus la cele mai grosolane și triviale insulte. Iar ca 
urmare, Voinescu II, la început, apoi şi alții renunţară la jurămiîntul depus şi 
se retraseră definitiv din „Societatea secretă“. În felul acesta se destrămă 
și „Societatea Filarmonică“. 


În primăvara anului 1842, Tavernier, îndemnat de I. A. Dașkov, con- 
sulul general al Rusiei, şi de Gh. Bibescu, viitorul domn, care conducea lupta 
pentru înlăturarea lui Alexandru Dim. Ghica, a adus acuzații publice că, 
într-un complot antiotoman, ar fi fost amestecați Heliade, fraţii Golești ȘI 
chiar Vladimir Blaremberg, cumnatul domnului. Cind a fost apoi supus unui 
interogatoriu şi întrebat ce a vorbit cu Tavernier în cursul plimbării pe care o 
făcuseră amindoi, afară din oraș, Heliade a răspuns, și a fost crezut, că au 
discutat despre o veche datorie de bani 5°. 


Intriga Daşkov-Bibescu împotriva domnului Alexandru Dim. Ghica, 
pusă la cale prin Tavernier și alţii, a fost cunoscută şi menționată mai tirziu 
chiar de Karl Marx, care acorda o deosebită atenţie problemelor social-econo- 
mice şi politice din țările române. 

Reproducind informaţii culese dintr-o lucrare a istoricului francez Elias 
Regnault, Marx notează că Tavernier l-a denunţat consulului francez Billecocq 
pe Heliade, care i-ar fi făcut propunerea să conducă în Bulgaria un detașa- 
ment de vreo mie de bulgari sau greci răzvrătiți împotriva Turciei. Se spune 
că pentru aceste „denunțuri mincinoase“, Tavernier ar fi primit un cadou de 
100 de ducați (1 200 de franci) de la consulatul rus, Daşkov urmărind să 
provoace „o dușmănie pe față între Heliade și Billecocq“. Acesta, socotind 
că Heliade vrea să întindă o cursă supusului francez Tavernier, se prezentă 
la domn şi ceru arestarea şi judecarea lui Heliade. Domnul era convins 
că Heliade nu este un complotist, ci numai un „uşuratec“, dar pentru ca să 
dea o satisfacţie lui Billecocq, numi o comisie însărcinată să-l judece pe 
Heliade. Ca urmare a explicaţiilor pe care le-a prezentat, Heliade a fost 
lăsat în libertate. Marx adaugă că „Tavernier primi ordinul de a părăsi Țara 
Românească“ 6, dar nu am putut stabili documentar dacă această dispoziţie 
a şi fost pusă în aplicare. 


La i februarie 1841, Alcibiade Tavernier a trimis la diferite persoane 
înştiințări tipărite prin care oferea spre vinzare, la licitație, placa de marmură 
„Divus Marcianus“, reprezentindu-i pe împărații Marcian *, Theodosie, 
Pulcheria și Valentinian, relicvă a cărei valoare o aprecia la minimum 10 000 
de ducați olandezi. Cine oferea mai mult, pînă la 1 mai 1842, avea să intre 
în posesia ei. Placa a fost desenată de Biliţ şi litografiată, împreună cu textul 


explicativ în tipografia lui C. A. Rosetti. Amatorii trebuiau să se adreseze 
la Craiova — unde locuia proprietarul, care anunţa că posedă şi unele bijuterii 
antice preţioase, descoperite de el în 1838—1839, cind era medic civil şi 


59 [,C. Filitti,op.cit.,p.152—153;idem, Turburări revolutionare in Tara Românească 
între anii 1840— 1843, București, 1912, P- 40. 

© K, Marx, Însemnări despre români, publicate de A. Oțetea și St. Schwann, Bucu- 
rești, 1964, p. 128. 

* Marcian (Marcianus Flavius), împărat al Imperiului roman de răsărit (născut în 
Tracia, la 391, mort în 457). După ce Theodosie cel Tînăr a lăsat tronul surorii sale, Pulcheria, 
Marcian s-a căsătorit cu ea, devenind împărat (450—457). 

militar în Bulgaria — sau la București, lui Charles [Constantin] Rosetti, 
procuror la Înalta Curte de Apel, secţia I. 

Potrivit informaţiilor noastre, doctorul Tavernier a avut o fiică şi 
doi fii (după N. Iorga ĉt, chiar trei). Poate înainte sau poate după pierderea 
soţiei, cei doi fii: Aristide şi Napoleon, au fost trimiși la învăţătură la Sibiu, 
importantul centru cultural al Transilvaniei din acea vreme. 

Astfel, Napoleon Tavernier n-a fost frate cu Alcibiade Tavernier și 
nici n-a fost medic în judeţul Ialomița, cum au afirmat P. Gh. Samarian ¢* 
şi V. Gomoiu 6%, în lucrările lor. Acest fiu al doctorului Tavernier a fost 
funcţionar de poliţie la Craiova, pină în 1850, cînd, din cauza unor abateri 
morale, a fost îndepărtat „din acel oraş prin rezoluție domnească, fără a mai 
avea voie să se întoarcă acolo %. După această dată a locuit cîtva timp la 
fratele său Aristide, la Turnu Severin, iar mai apoi s-a stabilit în oraşul 
Călăraşi, unde s-a căsătorit cu o cucoană Marghioala 5%, avînd cu ea patru 
copii. În timpul Războiului de independenţă, Napoleon Tavernier locuia în 
oraşul Caracal, cînd i s-au rechiziționat doi cai pentru nevoile armatei. Pro- 
babil, făcînd o întîmpinare cum că ilegal i se luaseră caii, Ministerul de Externe 
a telegrafiat Prefecturii judeţului Romanați să dea dispoziţii pentru a i se 
restitui supusului francez Tavernier Napoleon animalele, dacă numitul nu 
era proprietar sau arendaş de imobile rurale 6. 


Cel de-al doilea fiu, Aristide, a ocupat cîtva timp postul de funcţionar 
al statului. Nu știm cînd și în ce împrejurări părăsește această slujbă şi 
pleacă în Serbia, unde timp de şapte ani a fost dragoman șef al Consulatului 
Franţei din Belgrad. În perioada cit a stat acolo, a avut relaţii cu o serie de 
reprezentanţi ai slavilor și italienilor care doreau eliberarea de sub jugul 
străin. Ajuns mai apoi în Austria, a participat la cîteva acţiuni politice foarte 
periculoase. El ar fi fost acela care — după spusele sale — a început lupta 
de la Karlowitz, împotriva garnizoanei de la Peterwardein. De asemenea, în 
calitate de comandant-şef al unui grup de răsculați, ar fi luptat la Ali-Bunar 
împotriva a trei escadroane de lăncieri austrieci 6. 


În vara lui 1848 se afla la Belgrad, urmind ca de-acolo să plece in Afrıca, 
spre a îmbrăţișa cariera militară, pentru care se pregătise din fragedă tinerețe. 
Dar, întilnindu-se cu Théophile Gautier *, acesta l-a sfătuit să vină în Țara 
Românească şi să ajute Guvernul Provizoriu la recrutarea şi instruirea ostaşi- 
lor. În acest scop s-a prezentat la Craiova, de unde, la 30 iulie 1848, trimitea 
o scrisoare lui N. Bălcescu, secretarul Guvernului Provizoriu, la care ataşa 
recomandaţia lui Gautier; acesta, cum rezultă și din formula de adresare, 
era un vechi cunoscut al lui N. Bălcescu, cu care avea să rămînă în raporture 
de amiciţie și după înăbușirea Revoluţiei. 

Nu ştim dacă Nicolae Bălcescu i-a răspuns lui Tavernier, prin persoana 
recomandată ca intermediar, N. Greceanu de la Craiova; sau poate ca 


si N. Iorga, Viaja și domnia lui Barbu Stirbei, domn al Ţării Românești, Vălenii de 
Munte, 1910, p. 209. 

s2 P. Gh. Samarian, Istoria orașului Călărași, București, 1931, p. 142. 

s3 V. Gomoiu, Repertor de medici, farmaciști, ..., Brăila, 1838, p. 425. 

6 Arh. St. Buc., Comitetul Carantinelor, 3185/1850. 

65 P, Gh. Samarian, op. cit., p. 142; idem, Medicina și farmacia în trecutul românesc 
(177—1834), vol. II, București, 1938, p. 195. 

s Arh. Minist. Af. Ext., dosar nr. 70, f. 193 (telegramă). 

9% „Anul 1818 în Principatele rcmâne; acte Şi documente“, vol. III, București, 1902, 
p. 689. 

* Th. Gautier se afla atunci în serviciul Consulatului Franței din Belgrad (cf. 
N. Bălcescu, Opere, vol. 1V, Bucureşti, 1964, p. 117, 124, 126, 154, 161, 162 și 505). 

scrisoarea lui Aristide a fost înmînată forurilor militare in drept, ca să hotă- 
ras: ele dacă era cazul să se numească în funcţia de ofiţer instructor în 
armata română, nou creată, un străin care nici măcar nu fusese pină atunci 
ofiter de carieră. 

N-am găsit numele lui Aristide Tavernier printre ofițerii armatei române 
înjehebate la 1848 de generalul Gh. Magheru. Se poate deci presupune că 
cererea lui nu a fost satisfăcută. Iar în ce privește intenţia sa de a se înrola 
în Legiunea străină, se vede că a renunțat la ea, fiindcă în 1851 îl găsim 
funcționind ca director al carantinei de la Turnu-Severin. 

Acolo, căutind să imprime un spirit de disciplină, intrucit constatase o 
mare delăsare din partea unor funcţionari, Aristide Tavernier şi-a atras duș- 
mănia acestora, care, sub diferite pretexte, au început să facă reclamaţii 
împotriva lui. Astfel, un oarecare lon Popescu, angajat al Ministerului de 
Finanţe, dar detaşat pe lingă carantină, l-a reclamat că nu vrea să-i semneze 
anumite condici şi de multe ori îl împiedică în exerciţiul funcţiunii 6. Totodată, 
ca să întărească acuzaţiile, i-a pus și pe alţi funcționari să-l reclame pe 
director, cum că se poartă foarte aspru cu ei, le vorbeşte urit, ba chiar îi 
înj ură și îi ameninţă cu bătaia, indiferent de slujba şi virsta ce o au. Printre 
aceştia se afla şi Haralambie Piteşteanu; vechi funcţionar şi secretar al 
carantinei. Drept urmare, Nicolae Mavros, inspectorul general al carantinelor, 
1-a cerut subalternului său să-i prezinte un raport amănunțit şi veridic. 


Aristide Tavernier raportează, la 4 ianuarie 1852, că respectivul „cinov- 
nic al vistieriei“ nu a fost împiedicat deloc în serviciul său, ba din contra a 
fost sfătuit permanent să-şi facă datoria cît mai conştiincios, să-și termine 
lucrările la timp şi să nu mai lipsească nemotivat. lar dacă, într-adevăr, 
directorul se află vinovat faţă de acest funcţionar, apoi aceasta se datorește 
respectului „către autoritatea ce dumnealui reprezentează la acest punct de 
carantină şi a socotit să nu defaime că amploiatul ei nu simte importanța 
postului ce ocupă“ °. 


Dar în afară de reclamaţiile de mai sus, au mai fost şi altele. Doctorul 
Karol Zinc (inc) care funcţiona la aceeaşi carantină încă din 1838, a primit, 
an timp ce îl însoțea la Bucureşti pe consulul general al Rusiei, o scrisoare din 
partea soţiei sale, că Aristide Tavernier îi vorbeşte urit, îi înjură copiii și 
slugile, nu-i dă voie să-şi ţină vitele în curte şi vrea să-i ia bucătăria, pentru 
a o da fratelui său, Napoleon. Fiind convins că soţia sa îi scrie numai ade- 
vărul, Zinc reclamă imediat cazul lui Nicolae Mavros, iar acesta îi trimite 
lui Aristide Tavernier o adresă prin care îi făcea o straşnică dojană „pentru 
neplăcuta sa purtare către familia doctorului“. În același timp, inspectorul 
general l-a orinduit pe serdarul Panait Cojocăreanu, directorul carantinei 
Calafat, să meargă imediat la Turnu-Severin pentru a ancheta în legătură cu 
această reclamaţie, cît şi cu celelalte. La 21 octombrie 1851, Cojocăreanu 
înainta raportul său, arătind că pricina neinţelegerii dintre Tavernier şi 
familia doctorului Zinc erau intrigile slugilor ambelor părţi. În urma expli- 
caţiilor date, Tavernier s-a împăcat cu Zinc „și s-au despărţit după cel mai 
prietenos chip“, căci doctorul Zinc s-a mutat la București, unde obținuse 
transferarea, desigur, prin intervenţia consului general al Prusiei. 


Ca urmare a acestei anchete, Nicolae Mavros i-a comunicat lui Aristide 
Tavernier ca pe viitor să ia măsuri de îndreptare „și să nu mai pășeascăla 





55 Arh. St. Buc., Comitetul Carantinelor, 1163/1851. 
e Idem, 1152/1851 şi 1163/1851. 

asemenea urmări cu totul supărătoare, ci să se poarte cu blindeţe,... căci la 
împotriva purtare, să vor lua măsuri neplăcute pentru dinsul 70. 

Din nefericire, boala de care suferea l-a dus pe Aristide Tavernier la 
deznodamiîntul fatal. În dimineaţa de 6 martie 1853, după ce iscălise cores- 
pondenţa ce trebuia expediată, el s-a încuiat în camera sa şi s-a împușcat 
în frunte, murind pe loc. Doctorul Gheorghe Medgi (Megi), care fusese numit 
în locul lui Carol Zinc, arată în raportul său că Tavernier s-a sinucis din 
cauză că ajunsese „în cea mai tristă stare, din pricina necurmatelor şi cumpli- 
telor dureri ale bolii sale și deznădăjduit de o viață foarte tirănită“ 71. Din 
anchetă rezultă că Aristide Tavernier nu era căsătorit și nu avea copii. 


Despre Napoleon și Aristide Tavernier, în afară de datele de mai sus, 
nu mai știm nimic; despre urmașii lor, de asemenea. Din spusele unui stră- 
nepot, doctorul Constantin Tavernier, aflăm că, din a doua căsătorie, Alci- 
biade Tavernier a mai avut doi copii: o fată, Zoe, căsătorită cu un anume 
Smărăndescu, şi un fiu Alexandru (1836—1915), care a iîmbrăţişat cariera 
militară, ajungind pînă la gradul de colonel. Din căsătoria acestuia cu Ana 
Kraus au rezultat Alexandru (1868—1884), mort de tinăr, şi Constantin 
(1870— 1942). funcţionar superior în Direcţia C.F.R. Constantin a avut, la 
rindul lui, doi copii: o fată, Natalia, care a murit de mică, şi un băiat, 
Constantin (25 iunie 1900—1982) care ca şi străbunicul său, a îmbrățișat 
profesia de medic, luindu-şi doctoratul în medicină în 1926, cu teza: „Trata- 
mentul artritelor supurate prin metoda lui Ch. Willems“. A publicat și citeva 
lucrări literare: Prietenii, Visătorii etc. 

Fiul acestuia şi ultimul descendent al lui Alcibiade Tavernier este com- 
pozitorul Ramon Tavernier, născut în 1927. 


CONSTANTIN ESTIOTU, MEDIC ÎN PRIMA JUMĂTATE 
A SECOLULUI XIX 


Ce rcetătorii istorici, indiferent în care ramură de activitate lucrează, au 
obligaţia morală să descopere cît mai multe fapte din trecutul istoriei locale 
sau universale, în raport.cu pregătirea şi specialitatea lor. 

O serie de astfel de probleme sint greu de rezolvat, fiindcă o bună parte 
din materialul documentar s-a distrus din cauza împrejurărilor, iar o mică 
parte care se mai păstrează se află răspîndită pe la diferite colecţii şi instituţii 
de stat, precum şi la unele persoane particulare. Deci, cercetătorul trebuie să 
aibă în primul rînd iniţiativă şi pasiune, iar în al doilea rind răbdare şi muncă, 
ce de multe ori, indiferent dacă problema e mică sau mare, durează ani întregi 
de urmărire. Ea nu iese la iveală decit atunci cînd poate forma un punct de 
plecare, de multe ori rudimentar, dacă nu cristalizat într-o formă definitivă. 

Au trecut aproape 150 de ani de la moartea celui de care vrem să ne 
ocupăm şi despre care nu s-a scris nici cel mai mic studiu pînă în prezent. 
Se cunosc numai cîteva rinduri confuze și foarte reduse care nu spun aproape 
nimic, ba mai mult decit atît, au darul de a te încurca sau a te face să 
renunți la ce ţi-ai pus în gind. De aceea spuneam mai sus că în cercetarea 
unor astfel de probleme trebuie pasiune şi răbdare. 


“0 Idem, 1152 1851. 
"1 Idem, 66/1853. 

E cazul să amintim că despre unii din cei dintii medici din ţara noastră, 
de Ja începutul secolului trecut, avem ştiri extrem de reduse. Din categoria 
acestora face parte şi dr. Constahtin Estiotu despre care încercăm să spunem 
citeva cuvinte. i 

În urma cercetărilor făcute şi mai ales pe baza cuvintării arhimandritu- 
lui Eufrosin Poteca 72, rostită cu ocazia înmormintării doctorului Constantin 
Estiotu, putem spune că, la începutul secolului trecut, trăia în București 
un oarecare Iane Hestiotu. Acesta, după cum îl arată şi numele, era grec, 
din Trikalla (Thessalia) şi venise la noi în țară, probabil, în căutarea unui trai 
mai bun. Regiunea lui de baştină, în care se născuse și trăise o parte din 
viaţă era săracă, iar patria noastră bogată și ispititoare, fapt care făcuse ca 
mulți străini şi în special greci să se stabilească la noi, mai cu seamă în epoca 
fanariotă, ba chiar şi mai tirziu. 


Iane Hestiotu venise la noi în țară, cu soţia și cei patru băieţi, dintre 
care Constantin era cel mai mic. Probabil cu oarecare ştiinţă de carte, Iane 
se dădu bine pe lingă vreun egumen grec din București, care îl numi în scurtă 
vreme, preot nu la o biserică mică de mahala ci la biserica din domneasca 
mănăstire Mihai Vodă. În această calitate după mărturisirea contemporani- 
lor, Iane Hestiotu a slujit multă vreme, poate chiar pînă la moarte, la sus- 
numita biserică. Iane Hestiotu a putut să dea copiilor săi o bună educaţie. 
Toţi feciorii au învăţat, desigur, carte grecească, la vestita școală de la 
Domnița Bălașa care avea dascăli renumiţi, a căror faimă trecuse departe 
peste hotarele ţării. 

După terminarea învățăturii, Hristodor, cel mai mare fecior, a intrat 
în slujba statului, ajungind secretar al mitropoliei, obținind şi rang boieresc 
de clucer. A murit de tînăr, înainte de 1840. Al doilea fiu, serdarul Gheorghe, 
avea și el slujbă la mitropolie, iar al treilea, cunoscind şi limba franceză, a 
fost secretar al consulatului Franţei din Bucureşti. 


Cel mai mic, Constantin, probabil după dorinţa tatălui său a fost hărăzit 
să se facă preot şi să slujească, poate, la aceeaşi biserică Mihai Vodă. Pentru 
acest motiv, fusese deprins încă de mic cu regulile bisericii, ba chiar și după 
ce terminase şcoala „nu părăsea citania sfintelor scripturi, rugăciunea şi 
biserica“. Fiind bun la învățătură dădea și lecţii particulare. Este cunoscută 
pregătirea ce o făcea unui fiu al logofătului Mihăilescu. Crescut în spirit 
religios, în ajunul marilor sărbători, se ducea regulat să se spovedească la 
mitropolie unde pe acea vreme slujea şi Eufrosin Poteca. 


La scurtă vreme însă, prin ce împrejurări nu știm, a fost trimis la 
„școala împărătească din Odessa“ unde, neconvenindu-i instrucţia și viaţa 
militară, după un timp relativ scurt, s-a întors în ţară și a plecat apoi în 
Franţa, să studieze medicina la Paris. Această trimitere la învățătură „inăun- 
tru“ — după cum se spunea pe atunci — a fost făcută cu ajutorul material 
al părinţilor, al unor figuri simandicoase şi poate chiar şi al domnului. Faptul 
s-a petrecut probabil, în anul 1820, fiindcă chiar în acel an Mihail Suţu domnul 
Moldovei, auzind de prezența celor doi tineri greci (Constantin Estiotu şi 
Nicolae Koritza), care posedă multă învățătură, i-a chemat de la Paris ca 
profesori la şcoala ieşeană 73. Ei n-au acceptat, ci au rămas în Franţa să-și 
termine studiile. 


72 „Vestitorul bisericesc“, II (1840), p. 5—6; N. Ionescu, Alte două discursuri ne- 
cunoscute ale arhimandritului Eufrosin Poteca, în „România literară“, 1940, nr. 46, 
25 februarie. 


733 Carl Iken, Leucothea, Lipsca, 1828, vol. I, p. 269. 

La Paris, Constantin Estiotu nu s-a putut înscrie la facultatea de medi- 
cină pînă cînd n-a prezentat acte de ce şcoală a făcut, precum şi „documenturi 
de religia sa“. Eufrosin Poteca, care se găsea la Paris, aminteşte că a trebuit 
să-i dea el un atestat în care spunea că îl ştie „ca pe un fiu de ispovedanie, 
că este grec ortodox, christian [creștin] de biserica răsăritului, născut și botezat 
la Tricala, în Thesalia“. Datorită acestui act a putut fi înscris ca student. 


În vremea cit a studiat la Paris, Constantin Estiotu a avut desigur 
nenumărați cunoscuţi, colegi și prieteni atit străini cit și români. Printre 
aceştia din urmă trebuie amintit Eufrosin Poteca, ce era mult mai mare ca 
el, pe tinărul bucureştean Constantin Bubuchi 74, care studia şi el medicina 
şi pe Petrache Poenaru care se bucura de faima că fusese elevul lui Gheorghe 
Lazăr, profesor la aceeaşi şcoală cu maestrul lui şi secretar al lui Tudor Vladi- 
mirescu. Cu Petrache Poenaru era în bună prietenie; se cunoscuseră poate 
la Bucureşti, fiind de aceeași vîrstă şi invăţind la aceleaşi şcoli. Dar chiar 
dacă nu s-ar fi cunoscut în ţară ci numai în capitala Franţei, ei au fost 
apropiaţi unul de altul şi de multe ori şi-au petrecut timpul liber împreună, 
vorbind de ale învăţăturii, despre progresul lumii civilizate de acolo şi, desigur, 
cu toată dragostea și nostalgia, de scumpa lor patrie de unde plecaseră de 
atita vreme. 

Amiîndoi, prin strădania lor, doreau să se întoarcă cît mai curind în 
țară, să fie de folos poporului, fiecare în ramura lui de pregătire și activitate. 

Eufrosin Poteca ne spune că tînărul Estiotu „învăţa bine şi cu bune 
sporiri“ 75 şi avea purtări frumoase. Singura supărare ce avea e că îl cam 
necăjeau durerile de stomac, pentru care motiv minca foarte puţin. În schimb, 
citea foarte mult. 


În sfirşit, la 21 august 1827, Constantin Estiotu și-a susținut teza de 
doctorat cu subiectul: Quelques considérations sur les hémorragies ou exalations 
sanguines“ 7%, pe care a şi tipărit-o la imprimeria „Didot le jeune“. Și astfel, 
după cum mărturisește tot Eufrosin Poteca, Estiotu „săvirșindu-şi bine 
învățăturile atingătoare de profesia sa doctoricească, dindu-și legiuitele 
examene şi primindu-şi diploma, s-a întors acasă cu bună norocire, sănătos 
şi cu trupul şi cu sufletul“. 


Pe vremea cînd dr. Constantin Estiotu s-a întors la Bucureşti, părinţii 
săi locuiau în mahalaua Mihai Vodă în casele cumpărate sau clădite din 
economiile ce făcuseră. După o informaţie de mai tirziu — 1846 — aflăm 
că această proprietate rămasă de pe urma „răposatei Elenchii Istiotina“, 
avea beciuri și camere de slugi la parter, patru camere, sală şi pridvor la 
etaj. Apoi grajd de cai și șopron, precum și o frumoasă grădină cu tot felul 
de pomi roditori. 


Pitarul Vizulea care închiria casa, la data amintită, şi care locuia în 
apropiere, anunța pe cei ce-ar voi s-o închirieze că „Dimboviţa trece pe lingă 
curtea casii“ 77. În această casă părintească a locuit dr. Constantin Estiotu 
pînă la data cind s-a căsătorit. 


Mai tirziu, din economiile adunate de pe urma profesiei sale, care la 
acea dată era foarte bănoasă, completate desigur cu averea zestrală a soţiei 
sale, în primăvara anului 1831, doctorul Constantin Estiotu cumpără două 


74 Georges Bengesco, Bibliographie Franco-Roumaine, Bruxelles, 1895, p. 194; 
idem, ed. II-a, Paris, 1907, p. 194. 

75 „Vestitorul bisericesc“, 1840, nr. 2, p. 5—6. 

7% Georges Behgesco, op. cit., p. 114. 

7? „Vestitorul românesc“, X (1846), nr. 18, p. 72. 

terenuri mari, pe care era și un han, situate pe Podul Mogoșoaiei peste drum 
de Biserica Albă. Această proprietate cumpărată cu 1500 ducați aparţinea 
domniței Ralu Caragea (măritată cu grecul Gheorghe Arghiropol 75, fost 
mare ban în Muntenia în 1817) care, împreună cu tatăl ei, fostul domn, se 
aflau stabiliţi în Italia, lăsind ca mandatar al averii lor din Bucureşti, pe 
baronul Ștefan Meitani. Conform legilor în vigoare, vinzarea nu putea fi defini- 
tivă decit după ce toate rudele — pînă în al patrulea grad — nu dădeau 
declaraţie că renunţă la dreptul de protimisis. Pentru acest lucru el intervine 
la consulatul rusesc, iar acesta, prin Fleischakl, reprezentantul Austriei, către 
cancelarul Metternich la Viena, rugind să se trimită cît mai repede declaraţiile 
cerute sau eventualele întîmplări, fiindcă după 18 luni de la data vinzării, 
„nici o reclamaţie nu va mai putea fi ţinută în seamă“ 79, 

Pe locul cumpărat, doctorul Constantin Estiotu și-a construit casa, 
care a dăinuit pînă în 1940, cunoscută de bucureştenii mai vechi sub numele 
de Casa Istiotoaei (Istiotinei), fiindcă acolo a locuit pină la moarte soţia sa. 
După aceea a fost închiriată generalului medic Androcle Fotino 8 (1834— 1909), 
nepotul istoricului Dionisie Fotino, ce avea mania a ţine prin curte și casă 
o serie de păsări răpitoare, printre care doi vulturi. 

Pînă la data demolării era singura casă veche de pe Calea Victoriei, 
peste drum de Biserica Albă, care arăta încă aproape așa cum fusese în prima 
jumătate a secolului trecut, pătrată, fără calcan, cu ferestre relativ mici şi 
cu coșurile de fum răspindite pe acoperișul de tablă scorojită. Din cauza pava- 
jului străzii care s-a tot ridicat, intrarea în casă, ptin curte, devenise mult 
mai joasă decit nivelul inițial. 

La cîtva timp după întoarcerea lui Estiotu în ţară, Petrache Poenaru 
care rămăsese mai departe la Paris, în scrisorile ce trimite lui Zenovie Hagi 
Constantin Pop, protectorul său din Sibiu, spune că Estiotu s-a întors în 
țară după ce s-a încununat de laurii culturii universale, terminînd știința 
„cea mai folositoare neamului omenesc“ 81, Cu această ocazie — la 9 decembrie 
1827 — Petrache Poenaru mai spune că regretă foarte mult că n-a făcut şi 
el medicina, la care se și înscrisese — „de doftorie m-am lăsat de tot, de 
vreme ce patria a găsit așa cu cale“ 82 — și astfel va trebui să studieze mai 
departe, cu toată stăruința, numai chimia, mecanica şi geodezia. 

La scurtă vreme după întoarcerea sa în ţară, occidental în cultură şi 
îmbrăcăminte, dr.. Constantin Estiotu se căsători cu o domnişoară „de bună 
familie“, pe care o cunoscuse înainte de a pleca în Franţa. Apoi, cu pregătirea 
lui temeinică în specialitatea sa, cu diplomă de doctor, lucru de altfel destul 
de rar pentru vremea aceea, şi cu o cultură generală frumoasă, el își ciştigă 
repede simpatia celor care aveau nevoie de știința lui. Ca urmare a acestui 
fapt, statul i-a încredințat un post de răspundere, cu atit mai mult că în 
acea vreme, din cauza Războiului ruso-turc, se ivise în țară cumplita boală 
a ciumei. În combaterea acestui flagel, dr. Constantin Estiotu, alături de 
alţii, s-a dovedit foarte activ, priceput și curajos. 

Drept urmare, la 13 mai 1829, generalul de infanterie graf Langeron 
propune generalului Jeltuhin să răsplătească o serie de doctori, cinovnici 
și alte persoane „pentru osebita lor sîrguință ce au arătat la precurmarea 


78 C. Gane, Trecute vieți de doamne şi domnițe, Vol. II, ed. II, Bucureşti, 1941, 
p. 297. 

79 Hurmuzaki, vol. XXI, doc. CCLXXX, p. 363. 

a0 „Revista poporului“, IX (1900), nr. 12. 

81 George Potra, op. cit., p. 51—52. 

82 Jbidem, p. 42, 257. 

molimii din Bucureşti“. La 4 septembrie 1829, generalul Jeltuhin anunță 
„Divanului săvirşitor“ că a hotărit să se dea drept gratificaţie leafa pe o jumătate 
de an (6 x 400 = 2 400 lei) la următorii medici: Gheorghe Pappa, Constantin 
Estiotu, Constantin Alexandridi, Panaiotache Ștefan, N. Gussi, I. C. Bubuchi, 
Ghener, Meţi (Metz), Patrichie, Kraiţi, Kaţano, Ponschi, Deterberg [Titirbeg ?] 
şi Neuman ; cite 2000 lei la doctorii: Anastase, Filitis, G. Grunau, Ioan Serafim, 
Constantin Exarhu, Iosef Sporer, Oler (Olert sau Holer Iosif), Fotino, Theo- 
dosie şi Apostol Arsache; cîte 200 lei la 17 ciocli și 480 lei (6x80) leafa pe 
şase luni pitarului Ioniţă 83. 

După moartea generalului Jeltuhin, de aceeași boală care secerase 
atitea vieţi, la conducerea celor două principate a venit generalul Pavel 
Kiseleff. Acesta, dintru început, şi-a dat seama de calităţile doctorului 
Estiotu şi în 1830, l-a numit în comisia, atunci înființată, care trebuia să se 
ocupe de higiena şi înfrumusețarea oraşului Bucureşti. Comisia alcătuită din 
fostul mare logofăt Alexandru Filipescu, marele agă Costache Cantacuzino 
şi Barbu Știrbei, mare vornic al orașului, avea ca specialişti în diferite pro- 
bleme pe arhitecții Hartel (Harten) și Ott, precum și pe Constantin Estiotu 
şi Grunau ca medici 8. 


În anul următor, 1831, dr. Constantin Estiotu a fost numit în comitetul 
suprem pentru combaterea ciumei care nu se potolise. Și tot în acest an aflăm 
că „Divanul săvirşitor“, la 25 august, îi încredinţează sarcina să alcătuiască 
o comisie de cinci doctori, sub preşedinţia sa, pentru a întocmi un regulament 
după care să se conducă serviciul sanitar al Valahiei şi toţi medicii aflători 
în ţară. Se pare că acest regulament a fost prima organizare sanitară ce s-a 
încercat în ţară, înaintea înființării comitetelor carantinelor. 


În 1833, o nouă „Comisie doctoricească“ a cercetat actele tuturor medi- 
cilor, spre a se vedea dacă au diplome sau nu. Constantin Estiotu a fost găsit 
în ordine, cu doctoratul obţinut la Paris în 1827. 

Mai tirziu, în 1842, Obșteasca Adunare a modificat proiectul comitetului 
carantinelor mărind numărul doctorilor judeţeni de la 7 la 18, cu o leafă 
de 5 000 lei anual. În acest proiect se prevedea ca medicii, pe lingă ştiinţa 
„doftoricească“, să fie împărtășiţi, adică să-și însuşească cunoștințe și din 
ştiinţa veterinară ca, „tot într-o vreme, să se poată folosi şi oamenii și vitele 
de ajutorul doftoricesc“. Se hotăra de asemenea ca în Bucureşti să se oriîn- 
duiască şi un „protoveterian“ care pe lingă ajutorul ce i se va cere pentru 
vitele care se vor bintui de vreo boală, nu numai în orașe ci şi la ţară,să 
aibă a da şi lecţii acelor ce vor voi să învețe acest meșteșugS?. 


Medicii judeţeni, pentru salariul ce-l primeau, erau obligați „să se 
ducă la toate intimplătoarele boale din judeţ și să dea trebuinciosul ajutor 
doftoricesc“. Pentru deplasarea lor, ei aveau la dispoziție trăsură şi cai. 
Se spunea că atunci cind vor fi chemaţi de bolnavii din alt judeţ, și în special 
de proprietari, se pot duce, dar să nu facă tocmeală înainte, ci să se mulțu- 
mească „cu plata ce îi va face bolnavul după starea și puterea sa; iar în 
aceste cazuri mergerea și întoarcerea doftorului să fie cu trăsura şi cheltuiala 
bolnavului ce îl va chema“. 


Generalul Kiseleff l-a cinstit cu dregătoria de protomedic al ţării, slujind 
în această calitate şi în timpul domniei lui Alexandru Dim. Ghica, pînă la 


83 Arh. Stat. Buc., Administrative vechi, Tara Românească, 27/1829. 

84 „Curierul românesc“, II (1830), nr. 2, martie 16, p. 5; Emil Virtosu, Ion Virtosu 
şi Horia Oprescu, Începuturi edilitare 1830—1832, Bucureşti, 1936, p. 29—30. 

85 „Curierul românesc“, V (1833), nr. 35, p. 138 şi nr. 47, p. 186. 

sfîrşitul vieţii. „Osirdia rivnei sale“ n-a fost apreciată numai în ţară, ci şi 
mai departe, fiind decorat de Nicolae, împăratul Rusiei și de sultan. 

Cu ajutorul doctorului Constantin Estiotu s-a creat serviciul sanitar 
în ţară. El este primul medic care sesizează, oficial, în mod serios marea 
mortalitate a copiilor din sate, din pricina vărsatului. Ca o remediere a acestui 
rău, el propune ocîrmuirii, în 1832, și aceasta aprobă, ca toţi copiii ţăranilor 
şi săracilor din oraşe să fie „altoiți“, adică vaccinațţi. 

Drept urmare se începe o campanie de vaccinare în toată ţara. În 
primul an, 1832, din cauza naivităţii oamenilor care se speriau unii pe alții 
că stăpînirea vrea să le omoare copiii, numărul celor vaccinaţi a fost oarecum 
redus, totuşi destul de apreciabil: 13 616 vaccinaţi. În anul următor, numă- 
rul acestora s-a ridicat la 18 332, în 1834 la 19 441, iar în 1835 s-a ajuns la 
o cifră record: 33 916 copii vaccinaţi. Din ziarele timpului aflăm că „altoirea“ 
acestor copii s-a făcut în felul următor: 20 497 de către doctori ce au lo- 
cuință statornică în judeţe; 9144 „de doctori orînduiţi de curind pentru 
acest sfirșit, şi însărcinaţi de a se preumbla prin sate“ (echipe volante); 
2 438 de către doctorii carantinelor şi 1837 de către doctorii văpselelor, adică 
sectoarelor de azi, din oraşul Bucureşti. 

Această statistică prezentată Departamentului din Lăuntru „dovedeşte 
— după cum spune un ziar % de atunci — cit se preţuiește din zi în zi mai 
mult această facere de bine către locuitori. Și totdeodată arată rivna doctori- 
lor însărcinați cu împrăștierea altoitului, cît şi drepturile ce dobindesc la 
recunoştinţa publică prin ale dumnealor vrednice de laudă silinţe“. Pentru 
toată această activitate ziaru? mai spune că „dreptatea cere a se recunoaște 
nepregetată silință a arhiatrului şi cavaler Const. Estiotu“. 

Și tot în legătură cu activitatea dr. Constantin Estiotu din această 
epocă, amintim următoarele: marele chimist francez A. Bechamp, în copilăria 
lui a trăit în Bucureşti, între 1825 şi 1834. După moartea unchiului său care 
îl adusese în Muntenia, a intrat ca ucenic-practician în laboratorul farmacistului 
Ignat Măuszel 8%. După ciîtva timp, conform dispoziţiilor în vigoare, a trebuit 
să dea examen pentru a deveni Gehiilje, adică ajutor autorizat al şefului său, 
care era farmacistul oficial al domnului. 

Dar cum pe atunci nu exista anumită școală unde elevii să dea examen, 
în această specialitate, comisia respectivă se deplasa unde se afla candidatul. 
Comisia ce l-a examinat pe A. Pechamp, în 1831, a fost alcătuită din doctorii 
Corstantin Estiotu ca președinte, loan Rasti și Nicolae Gussi, membri. 
Examenul s-a dat în salonul cel mare al lui Ignat Mâuszel (Maunzel) și au 
fost de faţă toţi elevii şi ajutoarele lui ce lucrau în farmacie şi laborator 88. 

În anul 1833, din ordinul stăpinirii, Grigore Caribolu, dr. Constantin 
Estiotu şi Dimitrie Topliceanu alcătuiesc un regulament al comisiei doftori- 
cești. În cele 14 puncte se arată precis care sint obligaţiile celor cinci medici 
de la comisiile orașului, felul cum trebuie să se facă verificarea diplomelor 
doctorilor, chirurgilor şi moașelor, precum și orinduiala după care trebuie să 
funcţioneze farmaciile din ţară și în special cele din București %. 


s „Muzeul naţional“, I (1836), nr. 3, p. 9, din 19 februarie. 


87 Dr. N. I. Angelescu, Acte și documente din trecutul farmaciei în "Țările Românești, 
Bucureşti, 1904, p. 93. 


ss „Revista nouă“, VII (1894), nr. 3, p. 91—97; „Revista istorică“, XI (1925), 
nr. 10—12, p. 332. 


89 Dr. N. I. Angelescu, op. cit., p. 78—80. 

În calitatea ce-o avea, de protomedic al Țării Românești, în 1836 a 
fost trimis în orașul Slatina să ia măsuri de înlăturarea epidemiei de holeră 
ce se ivise în acea localitate. Sfirşindu-se această acţiune, domnul vizitind 
orașul în luna august şi constatind bunele și eficientele măsuri luate, prin 
opisul cu nr. 531 aduce mulțumiri °° dr. Constantin Estiotu şi ocîrmuitorului 
judeţului Olt, Constantin Olănescu, „pentru operaţiile de izolare ce au dus 
la stingerea epidemiei“. 

Doi ani mai tirziu (1838), aflăm că dr. Constantin Estiotu însoțește pe 
Nifon, episcop de Rimnic, în vizita de prietenie ce face românilor din 
Braşov ?!, unde au fost foarte bine primiţi de obștea neguțătorilor și a tuturor 
locuitorilor din cartierul Șchei, în special. «Și tot cu această ocazie, pentru 
a fi cît mai bine documentat în privința măsurilor care se luau în alte localităţi 
impotriva ciumei, el cere de la Comandamentul general al Transilvaniei %, 
un exemplar din „Regulamentul politiei pentru ciumă“, care s-a aplicat în 
orașul Braşov. 

Pină în prezent nu cunoaștem amănunţit activitatea an de an a doc- 
torului Constantin Estiotu. Totuși, la 29 decembrie 1839, dintr-o scrisoare 
trimisă lui G. Barițiu, aflăm că dr. Constantin Estiotu cere să i se trimită 
regulat gazeta „Foaie pentru minte, inimă şi literatură“, că el e „gata întot- 
deauna a răspunde, preţul abonamentului“. În al doilea rind roagă să-i se 
publice cuvintarea ce va ţine la palatul domnului cu ocazia Anului Nou. 
Şi în al treilea rînd să se anunţe * că a fost ales membru extraordinar al Împă- 
răteștii Academii din Viena. Această înştiinţare i-a comunicat-o şi lui, la 
24 decembrie 1839, din capitala Austriei, doctorul Carol Sigmond, despre care 
Gh. Barițiu strie pe verso scrisorii, că acest medic era de neam sas, originar 
din Transilvania. 

Dr. Carol Sigmond (Karl Sirmii) în scrisoarea sa (care se trimite în 
copie lui Gh. Barițiu) spune că alegerea doctorului Estiotu ca membru al 
Academiei din Viena, s-a făcut „într-o glăsuire“, adică cu unanimitate de 
voturi. lar în ceea ce privește diploma, neputindu-se expedia prin poștă, 
i se va trimite prin consulul Timoni **, care i-o va înmina. 

Scrisoarea doctorului Constantin Estiotu către Gh. Barițiu, care nu e 
în întregime autografă, ci numai semnătfira și citeva completări, se încheie 
prin următoarele rînduri: „doritor foarte fiind de a afla de a dumneavoastră 
bună petrecere, şi mie scumpă sănătate, vă rog să nu vă leneviți de a mă 
învrednici cu două rînduri de răspuns“ %3, 

În ceea ce priveşte cuvintarea mai sus amintită putem spune urmă- 
toarele: Cu ocazia Anului Nou, se făcuse obiceiul ca domnul să primească 
pe reprezentanţii clerului, școlii și medicilor care, în fiecare an, rosteau cite 
un scurt discurs ocazional, atingind și unele chestiuni profesionale. Printre 
participanţi şi vorbitori aflăm şi pe dr. Constantin Estiotu ce prin înalta 
calitate de protomedic nici nu putea să lipsească. Nu cunoaștem cuprinsul 
altor cuvintări ţinute de dr. Estiotu la palat. Singura e cea din 1840, publicată 


° „Buletin gazetă administrativă“, V, (1836), p. 113—114. 

1 „Gazeta de Transilvania“, I (1838), sem. II, p. 29—30; „România“, I (1838), 
p. £01—802; „Cantor de avis“, II, (1838—1839), p. 35—36. 

2 „Gazeta de Transilvania“, idem. 

* Ziarele din Muntenia, Moldova şi Transilvania, în primele lor numere ale anului 
1840, au adus la cunoştinţa publicului această veste. 

+*+ Casimir de Timoni, agent consularal Austriei în Țara Românească (1835—1850). 

33 Academia R.S.R., ms. 1004, f. 18—20. 

în ziarele 24 timpului. În ea, protomedicul Estiotu arată că omul a izbutit să 
descopere „legile cele vecinice şi nestrămutate după care se mișcă, fără cituși 
de mică abatere, toate trupurile cerești, a cărora număr abia îl poate cuprinde 
mintea omenească“, — și să smulgă naturii o serie din secretele ei. 

Învăţaţii cu ajutorul unui fir de metal au potolit furia distrugătoare 
a trăznetului, iar prin puterea aburilor au făcut ca vapoarele să plutească 
pe întinsul mărilor şi să înfrunte „fără sfială minia balaurului ce să numeşte 
ocean“. 

Și după ce face această introducere, spune că omul, prin însuşirile sale, 
a descoperit metode şi leacuri împotriva bolilor care, ca o hidră veninoasă, — 
„imprăştie moartea pe toate urmele sale“. În ce priveşte ciuma care a bintuit 
în ţara noastră, el spune că ea a putut fi înlăturată relativ repede. Și e de 
mirare „cum o mină de oameni s-au putut lupta cu izbindă împotriva unui 
asemenea vrăjmaş, în vreme ce alte staturi, cu mult mai puternice și cu mai 
multe mijloace, n-au putut a să apăra totdeauna de acest vici ucigător“. 
Bineînțeles că pentru toate aceste izbutiri din interiorul ţării, aduce laude 
domnului Alexandru Dim. Ghica, care a depus multă stăruință pentru înde- 
părtarea cruntei primejdii. 

Și acum să spunem cîteva cuvinte și despre familia lui. După cite am 
aflat de la urmașii indirecţi, dr. Constantin Estiotu s-a căsătorit cu o foarte 
frumoasă femeie, Eufrosina Tătăranu, fiica boierului Constantin Tătăranu 
şi a Mariei, născută Bălcescu, cunoscută sub numele de Uţa. Au avut împreună 
trei fete. Prima Maria, a fost căsătorită cu Grigore Ghica, fratele acele: 
doamne Ghiculeasă, cunoscută de lumea bucureșteană sub numele de le 
Belle- Helene. Ecaterina *, a doua, a fost măritată la 11 mai 1847 cu pitarul 
Mihai (Mihalache) Biţcoveanu, fiul pitarului Ioniță Biţcoveanu, iar a treia, 
Alexandrina, cu Vasile Hiotu, fost deputat în Constituanta din 1866 şi prefect 
de poliţie al oraşului București, în 1870. 

Constantin Estiotu cra o fire bolnăvicioasă încă de pe vremea studenţiei: 
la Paris; suferea de dureri de stomac, poate de ulcer. Cu timpul boala s-a 
agravat și l-a chinuit tot mai mult, iar la 25 ianuarie 1840, protomedicul 
statului Constantin Estiotu a murit, bucurindu-se foarte puțin de cinstea 
ce i-o făcuse Academia din Viena. A fost înmormîntat, cu deosebit „alai“, 
în ziua de 27 ianuarie **, în micul cimitir din jurul bisericii Mihai Vodă 55, 
cu care ocazie arhimandritul Eufrosin Poteca % şi Petrache Poenaru *7 au 
rostit frumoase şi simţite cuvîntări funebre, care s-au şi reprodus în presa 
timpului. 

În locul său, în postul vacant de protomedic, a fost numit doctorul 
Nicolae Gussi. 


9. „Foaie pentru minte, inimă și literatură“, III (1840), nr. 3, p. 17—18: „Curierul 
românesc“, XI (1840), p. 1—2. 

* Naşi: mare ban Gh. Filipescu cu prințesa Zoe Bagration; slujba a fost oficiată 
de arhimandritul Domelie Stratonichias (Arh. St. Buc., Condica pentru cununaţi a bisericii 
Popa Dirvas (Albă). 

** Preotul Grigore înseamnă în Condica mănăstirii data de duminică, care de fapt 
este 28 ianuarie (Arh. St. Buc., Condica pentru morţi, pe 1839—1840, a mănăstirii Mihai 
Vodă, f. 167). 

95 Ilie Corfus, Însemnări de demult, [laşi], 1975, p. 82; N. Ionescu, op. cit., p. 4. 

% „Vestitorul bisericesc“, ÎI, (1840), p. 5—6. , 

97 „Curierul românesc“, XI (1840), nr. 10, p. 37—39; V. A. Urechiă, Istoria 
școalelor, Il, Bucureşti, 1892, p. 191. 

Însemnările diferiților călători străini ce-au vizitat Principatele noastre 
alcătuiesc un izvor prețios pentru istoriografia românească. Ei sint aceia, 
după cum am spus și altădată, care scriu aşa cum văd, iar constatările lor 
sint foarte interesante şi de cele mai multe ori obiective, deoarece n-au nici 
un interes să spună neadevărul. Citeodată însă, spusele lor ni se par răută- 
cioase, dar mai totdeauna ele sint exacte ; — singurul dezavantaj pentru noi, 
dacă e cazul să-i zicem așa, e că în ceea ce scriu ei fac un fel de comparații 
cu ţările și oraşele civilizate de unde au plecat. Dar, oricum ar fi însemnările 
acestora, trebuie să le fim recunoscători, pentru că mărturiile lor întregesc 
cunoașterea diferitelor evenimente și redau atmosfera de altădată din diferite 
regiuni ale ţării, din anumite oraşe şi în special din București. 

În rîndurile de mai jos redau o parte din cuprinsul însemnărilor făcute 
de francezul Lagarde !, sub formă de scrisori adresate prietenului său Julius 
Grifftih 2 și publicate la Paris în 1824. 


Lagarde se născuse în Franţa pe la mijlocul secolului al XVIII-lea. 
- Pe vremea marii revoluţii însă, ideile lui fiind contrarii cu evenimentele ce 
se dezlănțuiau, a trebuit să-şi "găsească refugiu aiurea. Întii în Austria şi pe 
urmă în Polonia, la contele Felix Potocki, unde a şi tradus citeva din scrierile 
mai de seamă ale polonezilor. Mai tirziu, fiind însărcinat cu anumite misiuni 
diplomatice, a avut posibilitatea să călătorească în Europa orientală; a văzut 
Principatele româneşti, a stat la București, şi ca om de carte şi-a însemnat tot 
ceea ce i s-a părut mai interesant. 


Pe vremea călătoriei lui Lagarde în București, în Muntenia domnea 
Gheorghe Caragea-Vodă (1812—1818), renumit pentru grozava ciumă care a 
bintuit ţara în timpul lui. 

Însemnările acestui francez care te pare că a stat cîțiva ani în București 
se referă la: felul orașului şi al locuitorilor; calpacele boierilor și frumusețea 
femeilor; arderea Palatului domnesc ; audiența pe care a avut-o împreună cu 
consulul Franţei la domn; un prinz la marele boier Grigore Brincoveanu. 


Astiel Lagarde, la sosirea în Bucureşti, este frumos impresionat de 
aspectul orașului şi de buna primire pe care i-au făcut-o atit boierii cit şi 
orăşenii. Înainte de sosire, din cele auzite, îşi făcuse o idee proastă despre 
București, dar văzindu-l şi-a schimbat-o imediat. După mărturia lui, oraşul 
are multe clădiri interesante, dar ceea ce i-a atras atenţia, mai cu deosebire, 
au fost nenumăratele biserici şi acel specific al orașului rezultat din amestecul 
de viață occidentală și orientală. 


1 George Potra, Din Bucureștii de altădată, Capitolul Lagarde despre București din 
vremea lui Caragea, București, 1942, p. 49—52. 
2 P. Desteuilles et Jean Lassaigne, Les Français et la Roumanie, Bucarest, 1937, 

Avind o misiune specială, îndată ce-a sosit la București, și a prezentat 
scrisorile de recomandare pe care le adusese din Constantinopol — şi, pretu- 
tindeni a fost primit „cu grabă şi bunăvoință“, iar a doua zi toţi aceia pe 
care îi vizitase în ajun și chiar alţii care nu-l cunoșteau, au venit la el să-și 
„ofere serviciile“ în semn de deosebită atenţie, fapt care l-a măgulit foarte 
mult. Totuşi fiind nedumerit de acest procedeu a cerut lămuriri și i s-a 
explicat că așa este obiceiul țării. Drept urmare la aceasta, și deplin satisfăcut, 
rostește următoarele: „siintă ospitalitate, trebuie să te admirăm atit de 
departe“. 


În ceea ce priveşte limba noastră el spune că este derivată din latină, 
dar stricată oarecum prin amestecul de cuvinte slave, turceşti şi tătare. 
„Valahii ne afirmă că ei se trag din romani, sprijinindu-și această pretenţie 
cu numele de român și cu faptul că Valachia se numeşte Ţara Românească“.. 

„Boierii culţi vorbesc în genere mai multe limbi; nu e rar cazul să-i 
auzim adăogind la limba lor, greaca, rusa, germana şi franceza“. 


În general fizionomia locuitorilor e destul de plăcută, sau după cum 
spune el: „singele la București este foarte frumos“. Bărbații „au trăsături 
energice şi regulate“, dar enormele calpace ce le poartă pe cap le strică 
foarte mult aspectul. „Femeile sint drăguţe și au în cea mai mare parte 
oarecare talent de a plăcea“, — caracteristică dealtfel observată și remarcată 
de toți călătorii străini care ne-au vizitat ţara. 

În timpul șederii în Bucureşti, Lagarde a avut ocazia să vadă arderea 
Palatului domnesc. lată cum descrie el focul și nenorocirea care s-a abătut 
asupra domnului. „La ora cinci dimineaţa, un sgomot îngrozitor m-a făcut 
să sar din somn. Am crezut că orașul e jefuit; o lumină extraordinară strălucea 
în camera mea, alergai la fereastră şi văzui chiar în fața mea palatul princi- 
pelui [domnului] Valahiei cu totul în foc. Așezat pe o colină [Dealul Spirii] 
îmi reprezenta Vezuviul în furia sa; torentele de flăcări care izbucneau de 
acolo amenințau orașul cu un incendiu general, Bucureştii, clădit aproape în 
întregime din lemn, se găsea în pericol de a se aprinde în toate colţurile sale. 


Mă îmbrăcai în grabă şi alergai să văd mai de aproape acest nou prăpăd. 
[Probabil că avea cunoștință şi de altul]. Ajutoarele fură grabnice și bine 
administrate. Pompierii acoperiți cu un fel de coif și cu o îmbrăcăminte 
romană se urcară pe acoperișurile aprinse, străbătură în apartamentele învil- 
vorate [cuprinse de flăcări], ca să scape unele mobile, dar cu toate sforţările 
lor, focul se întindea repede. Toţi locuitorii erau în picioare; se vedea ca 
ziua. Citeva clipe [?] după aceia veniră să ne «spună [desigur anumiţi boieri 
sau slujbași ce aveau în grijă ospitalitatea acestui distins musafir străin și a 
tovarășilor săi — n.a.] că au potolit focul, dar că palatul și tot ce se afla în 
el a căzut pradă flăcărilor“. 


Ne mai descrie apoi vizita oficială la domn pe care a făcut-o împreună 
cu Ledoux, consulul Franței, care părăsise citva timp Valahia din cauza 
anumitor evenimente politice. De data aceasta însă, avusese ocazia să-şi 
prezinte scrisorile de acreditare. lată cum ne descrie Lagarde primirea ce li 
s-a făcut la Palatul domnesc: „La orele zece dimineața, oamenii de serviciu 
ai alteţei sale [domnului], au adus la consul un echipagiu de paradă cu şase 
cai, în care acela [consulul] s-a așezat: cu cancelarul consulatului. Pe urmă 
veneau trăsurile francezilor stabiliți în București sau ale indivizilor care se 
bucurau de protecţia franceză; un detaşament de arnăuţi mergea înaintea 
cortegiului, care, traversind străzile principale, înainta spre palatul principelui 


(domrului]. i 

Acolo [consulul] fu primit în tărăboiul oribil al unei muzici turcești 
compuse din cincizeci tobe mari, din tot atitea țimbale, din trei cimpoaie gi 
șase oboe drept complectare a acestei simfonii infernale. 

Precedaţi de ciohodari [slugi domnești, lachei ai palatului], care purtau 
livreaua curții, furăm introduși în sala tronului, unde un bătrin venerabil, 
aşezat sub un baldachin de catifea, brodat cu perle și aur, înconjurat de 
atita pompă cîtă putea să desfășoare, mi-a dovedit că rolul de suveran pe 
care îl îndeplinește numai de două luni [?] nu este nici greu, nici neplăcut de 
îndeplinit. În faţa lui se afla un scaun pentru consul şi sofale de fiecare parte, 
pentru noi. 

D. Ledoux rosti cuvîntarea ocazională în care aminti despre buna înţe- 
legere pe care guvernul francez o doreşte să existe între el și sublima Poartă, 
precum şi despre afecțiunea particulară a suveranului său pentru principe 
[domn], afecţiune pe care consulul era fericit că o poate exprima... N-am auzit 
răspunsul lui Caragea [Vodă] căci mormăia foarte încet; dar porunci cu glas 
tare să ne servească şerbete și cafea, pe care le luarăm, vorbind despre eveni- 
mentele politice actuale, despre ciuma din Constantinopol, despre asprimea 
iernii ; — şi cînd nu avu ce să mai vorbească mă prezentă pe mine ca să mai 
alimenteze întrucitva conversaţia. Alteța sa mă onoră cu un suris suav ca 
prima picătură de rouă. Și după citeva cuvinte fără nici o însemnătate și 
după răspunsuri asemănătoare întrebărilor, întreg cortegiul diplomatic plecă 
la principesa domnitoare... ea era înconjurată de fiicele sale și de citeva 
doamne ale curții sale, foarte drăguţe. Ni se aduseră de către roabe frumoase 
[ţigănci] dulceaţă și parfumuri; — pe urmă ne distrară cu sunetele ascuțite 
ale unei minavete [flaşnetă după care învaţă păsările], pe care alteța sa ne 
spuse că nu se poate sătura ascultind-o. La ultima măsură a minunatei 
minavete ne luarăm rămas bun şi ajunserăm, nu fără greutate, la porţile 
palatului, împinși, loviți, striviţi de miile [?] de pungași îmbrăcaţi in roșu, 
alb, verde, bărboşi sau fără barbă, în turban sau cu calpace, care, neavînd 
altă simbrie la curte decit aceste rare chilipiruri și darurile de Anul nou, se 
îmbulzeau să primească bacşişul obişnuit, pe care trebuia să-l împrăștie 
consulul prezentat. Am văzut clipa cînd, smucit din toate părţile [consulul], 
era cît pe aci să fie rupt în bucăţi, dacă spre norocul lui patru ciohodari pu- 
ternici nu l-ar fi dus într-un moment în trăsura sa, de unde a lăsat să plouă 
mai multe rupii [bețe] pe spatele acestor cerşetori galonaţi“. 

Citva timp după aceasta, Lagarde a fost invitat la un prînz de banul 
Brincoveanu, cel mai bogat boier al Țării Româneşti din acea vreme. Părin- 
du-i-se destul de interesant felul cum a fost servit, face următoarea descriere: 


„leri am luat masa la Brincoveanu Basarab, unicul descendent al 
acestui principe nenorocit ucis atît de crud în Castelul celor șapte turnuri... 
Trece drept cel mai bogat boier al Valahiei ; bunurile pe care le-a moștenit, 
de la strămoşii săi în proprietăți teritoriale, sint preţuite cam la patru milioane 
piaştri. 

Înainte de a ne așeza la masă, servitorii în costumele diferitelor na- 
ţiuni aduseră apă în ligheane de argint aurit. Ne spălarăm mîinile cu săpun 
de tot felul, pe urmă ne aşezarăm la masă, îndată ce stăpinul ne dete pildă. 


Nu-ţi trimit lista de bucate [însemnările, după cum am amintit mai 
sus, sint făcute sub formă de scrisori] dintre care unele au fost turceşti, altele 
germane, multe valahe și rusești, dar într-un belșug, care dovedea pe cită 
bogăţie, pe atita lipsă de gust. După obiceiul de aci, fiecare își întindea mina 
spre farfuria care îi era mai la inimă, decît curată; deci trebuia sau să mă 
conformez acestui obiceiu sau să mă hotărăsc să rămîn cu stomacul gol. La 

desert, ca un semn de considerație deosebită, boierul îmi trimise simburii 
merelor, pe care le mincase el, apoi ni se servi vinuri din Arhipelag [grecești], 
mied de douăzeci de ani, vin de Tokay și după patru scurte ore de „şedinţă 
gastronomică, ne spălarăm din nou miinile, gura, barba; ne stropirăm cu 
parfumuri și trecurăm în salon. 

Îndată ce ni se servi dulceaţa, cafeaua şi înghețata, fiicele lui Brincoveanu 
cintară la pian și la harpă, cintară în ruseşte și în grecește şi dansară pentru 
a ne da în același timp o idee despre diversele lor talente. Eram ispitit să 
Je spun această vorbă fermecătoare a lui Fontenelle: ați învăţat totul, afară 
de a plăcea și tocmai aceasta este ceea ce știți mai bine“ 8, 

Este cazul să facem o rectificare. „Fiicele lui Brincoveanu“ n-au fost 
fiicele lui ci, poate, nepoate sau alte rudenii. Fiindcă ştiut este că banul 
Grigore Brincoveanu, despre care este vorba mai sus (căsătorit cu Elisaheta 
Balș), n-a avut nici băieţi, nici fete. A adoptat mai tirziu, în 1820, o nepoată, 
pe Zoe, fiica lui Alexandru Mavrocordat, viitoarea soție a domnului Gheorghe 
Bibescu. 


3 Ibidem. 

În cercetările noastre istorice am dat peste unele acte vechi care precizează 
şi întregesc anumite aspecte din viața celui care a fost Anton Pann și a urma- 
şilor lui. Ca atare, nu vom analiza opera lui de care, cu multă competenţă, 
s-au ocupat unii scriitori altădată! și alţii în ultima vreme2. Vom depăna 
în cele ce urmează un aspect inedit al vieţii lui de familie, precum şi o serie 
de lucruri noi în legătură cu ultima lui soţie şi cu unicul fiu, Lazăr, din prima 
căsătorie, care a fost cunoscut sub numele de „popa Lazăr“ Pană, după cum 
el singur şi-a schimbat numele. 

Aşa cum spun biografii şi cercetătorii operei lui, cind s-a stabilit la 
Bucureşti, Anton Pantoleon Petroveanu — cunoscut mai apoi sub numele 


xit 


de Anton Pann — avea „cunoștințe bogate de literatură balcanică“, cunoștințe 
temeinice de muzică bisericească şi ştia bine cinci limbi: româna, greaca, 
bulgara, turca şi rusa. 

Anton Pann, dotat cu un glas melodios şi foarte plăcut, a fost paracliser 
la început, iar mai apoi cîntăreţ de seamă în multe din bisericile Munteniei, 
Olteniei, Moldovei şi chiar peste Carpaţi, în cetatea Brașovului, la renumita 
biserică Sf. Nicolae din Șchei. A fost profesor de muzică pe la diferite şcoli 
și mănăstiri, iar ca să-i „treacă de urit“ şi „ca să-şi petreacă vremea mai dulce“, 
sau de cele mai multe ori ca să-şi cîştige existenţa, fiindcă unica leafă ce avea 
nu-i ajungea, a cules, a scris şi a tipărit nenumărate lucrări mari și mici. Prin 
scrierile lui „de la lume adunate şi iarăși la lume date“, Anton Pann a izbutit 
să tipărească peste o sută de volume, unele în mai multe ediţii, răspîndite pe 
întreg cuprinsul ţării, reuşind astfel să trezească gustul pentru citit în popor. 
Dintre numeroasele lui tipărituri amintim: calendare, cintece de stea, isto- 
rioare şi basme din popor. „A tălmăcit cărţi de purtare bună, a strîns snoave, 


1 Din bogata bibliografie amintim următoarele: Vasile Alecsandri, Cintece de stea 
i Povestea vorbei a lui Anton Pann, în „Convorbiri literare“, V, 1871—1872; D. Aug. 
aurianu, Poesia popularia, Unii cantareţiu uitati, în „Transacţiuni literare şi șcienţifice“, 
nr. 2, 1 martie 1872; M. Gaster. Literatura populară română, Bucureşti, 1883; Th. Speranţia, 
Anton Pann, în „Revista nouă“, II, nr. 10, 1889; G. Dem. Teodorescu, Operele lui Anton 
Pann, recensiune bibliografică, Bucureşti, 1891, 134 p. (extras din „Revista nouă“, 
IV); idem, Viaţa și activitatea lui Anton Pann, Bucureşti, 1893, 78 p.; Al. T. Dumitrescu, 
Anton Pann. Ipoteze filologice asupra numelui său, în „Semănătorul“ II, (1903); N. Iorga, 
Anton Pann în „Semănătorul“, III, nr. 17, 25 aprilie, 1904; Ion Prişcu, Epistole de la 
Anton Pann, în arhiva bisericii Sf. Nicolae din Brasov, în „Gazeta Transilvaniei, 1921, anul 
84, nr. 27; C. N. Mateescu, Acte despre Anton Pann, în „Arhivele Olteniei“, V (1926), 
VI (1927); Dan Sergiu-Dianu Romulus, Viața minunată a lui Anton Pann, Bucureşti, 
1929, 
2 Ion Manole, Anton Pann, E.S.P.L.A., Bucureşti, 1954, p. 18. 

povești şi zicători, ori a înmănuncheat atitea versuri din care a scos cintecul 
de petrecere al bătrinilor noștri“ 3. 


Bucurii prea mari şi multe n-a avut. Și, cu toate că a dus o viață zbu- 
ciumată cu multe lipsuri materiale şi necazuri familiale, a fost o fire veselă, 
iar prin plăcutul său glas şi minunatul său dar de povestitor, mai ales în tine- 
rețe şi chiar pină la ultima căsătorie, a fost un musafir 4 foarte dorit în atitea 
familii ale vremii. 


Anton Pann a fost căsătorit de trei ori cu femei mult mai tinere decit 
el şi ca să nu pară diferenţă de ani prea mare între el şi soțiile sale, și-a micşorat 
virsta. De altfel nimeni nu putea controla ciţi ani are, deoarece acte de stare 
civilă nu existau pe acea vreme. 


În legătură cu data nașterii sîntem de părerea lui G. Dem. Teodorescu 5 
şi a lui M. Gaster ë. Dar chiar Anton Pann, prin faptul că aminteşte în anu- 
mite tipărituri ale sale anii de cînd a început să scrie, deci şi virsta adevărată, 
ne face să înclinăm spre presupunerea celor de mai sus. În chiar unge din 
jalbele sale către mitropolitul țării, între 1844 şi 1845, el spune că este într-o 
„virstă neputincioasă“ sau „la o bătrineţe care nu mai este departe“ 7, ceea 
ce duce la concluzia că dacă în realitate n-ar fi avut mai mult decit afişa, 
nu putea să se vaite de hătrineţe sau s-o vadă atit de apropiată. De asemenea, 
mărturiile oamenilor bătrîni (amintite de G. Dem. Teodorescu) care l-au 
cunoscut, spun că spre sfirsitul vieţii arăta ca de 64—65 ani, fără ca acest 
fapt să indice neapărat o viaţă zbuciumată și trudită. 

Spre sfîrşitul anului 1820, desigur nu la virsta de 22—23 de ani, cind 
era om matur și cu un oarecare venit care-i dădea posibilitatea să-şi întemeieze o 
familie, Anton Pann se căsătorește cu o fată frumoasă dar săracă, anume 
Zamfira Agurezan, poate armeancă după nume. Se pare însă că soţia sa 
n-a împărtăşit dragostea lui, ea a acceptat căsătoria numai fiindcă a fost 
obligată de părinţi, căci la scurtă vreme l-a părăsit, după cum aminteşte 
chiar el în versurile sale, scrise în diata din 1849: 


„d jugitşi m-a lăsat 

şi dealul Mitropoliei 
necontenit l-am urcat, 
arătind la judecată 

că ea pe altu a, voit 

şi cu mine cununată, 

cu minciuni s-a pomenit“8. 


Văzind că nu poate convinge pe Zamfira să-i rămină soţie statornică 
şi credincioasă, a cerut de multe ori mitropoliei să-i admită despărţirea de ea. 
De fiecare dată însă era refuzat, iar ea obligată să se întoarcă acasă. Și cu 
toate amenințările bisericii, ea răminea aceeași de mai înainte, fără să arate 


3 Gheorghe I. Moisescu, Stiri despre Anton Pann, dascăl de psaltichie, în „Prinos 
înalt preasfinţitului arhiepiscop şi mitropolit Nicodim, Patriarhul României“, Bucureşti, 
1946, p. 214. 


4 G. Sion, Suvenire contemporană, Minerva, Bucureşti, 1915, p. 324. 


& G. Dem. Teodorescu, Viaja și activitatea lui Anton Pann, București, 1893, 
p. 67—68. 

€ Anton Pann, Povestea vorbei, cu introducerea de dr. M. Gaster (in colerția „Clasici 
români comentaţi“), Craiova, 1936; ediția II, 1943. 


7 Gheorghe I. Moisescu, op. cit., p. 221, 222. 
8 G. Dem. Teodorescu, Operele lui Anton Pann, București, 1891, p. 81—82. 

vreun pic de înţelegere sau dragoste pentru el. Se pare că era şi doritoare de 
lux, căutind să fie îmbrăcată ca femeile a căror stare materială permitea 
acest lucru. Anton Pann însă avea un venit mic, leafa de profesor la şcoala 
de muzică bisericească de pe Podul Mogoşoaiei şi puţinul ce-l mai cîştiga 
in calitate de cîntăreţ de strană nu erau suficiente ca să-i satisfacă capriciile 
şi dorinţele. De aici nenumărate certuri, fiindcă el spune că timp de șapte 
ani cît a convieţuit cu ea: 


„n-am putut în lumea asta 
să leg două la un loc“ 


adică n-a putut să facă nici cea mai mică economie. După şapte ani însă, 
Zamfira * ameninţind că vrea să se omoare dacă nu i se dă libertatea, mitro- 
polia aprobă despărţirea, iar el spune tuturor care-l întreabă, că: 


„dindu-i zestrea, am rupt foaia 
şi de ea mă despărți“. 


Din această căsătorie a rămas un fiu — Lazăr — „a cărui purtare fu 
multă vreme pricină de mari necazuri pentru părinte“ ?. 

Necăjit adinc în sufletul său, după despărţirea de Zamfira la care ţinuse 
mult, ca să rupă total cu oraşul în care se simțea stingher şi jenat, și pentru a 
nu o mai vedea deloc, în vara anului 1826 se duce la Rimnicu Vilcea unde a 
fost numit profesor la școala de muzică de pe lingă episcopie și mai apoi însăr- 
cinat să predea lecţii de cîntare bisericească călugăriţelor de la mănăstirea 
Dintr-un Lemn, din apropiere de Govora. Acolo, în afară de munca lui de 
profesor şi de compozitor, prin minunata lui voce trezi o dragoste fierbinte 
în inima foarte frumoasei „sore“ Anica, în virstă de numai 16 ani care, 
fiind orfană, fusese crescută de mică între zidurile mănăstirii de către mătușa 
sa, stareța Platonida. 

„Psaltul, cu înfăţișarea-i cuceritoare, fu pentru ea chemarea însăşi 
a vieţii în libertate, pe care i-o înflorise în inimă adolescenţa, — mai ales că 
profesorul, împărtăşindu-i simțămintele, îi adresa cîntări în acrostihuri“ 10. 

Plăcindu-se unul pe altul și dorind să se căsătorească, Anton Pann o 
ceru de soţie de la maica Platonida. Aceasta însă, în afară de faptul că-l 
refuzase, puse la mare canon pe nepoată-sa, ceea ce îndirji şi mai mult pe cei 
doi îndrăgostiţi, care nu aşteptau acum decit momentul prielnic pentru a 
putea fugi împreună cit mai departe. Ocazia nu întirzie mult și într-o noapte 
din vara anului 1828, ea fugi şi se întilniră la marginea pădurii din apropiere. 
Pregătit cu cele trebuitoare pentru îmbrăcăminte şi hrană, el îi tunse cit mai 
scurt cosiţele bălaie, o îmbrăcă băieţește şi porniră la drum, trecind munţii 
spre Braşov. 

Cărăușii care se întorceau în ţară — şi unii dintre ei il cunoșteau — au 
adus vestea că au întîlnit pe cintăreț dincolo de Cimpulung, însoţit de un 
băiat. În legătură cu această informaţie, G. Dem. Teodorescu, poate înflorind 
cele auzite, spune următoarele: „Cărăuşii și călătorii despre Transilvania, 
întilnindu-i, se opreau şi îi opreau în cale, îi priveau curioşi şi ziceau în felul 
lor: nó, că mindru ţi-i feciorul, dragă domnule; să ţi-l trăiască Dumnezeu 
şi să ţi-l tunie, că parc-ar fi o băieţică [fată]. Și dinsul, îndreptindu-i ochirj 


* S-a căsătorit cu un vărar din mahalaua Tabaci, probabil cu cel pe care l-a iubit 
inainte şi care, poate, îi oferea o viaţă mai bună, haine mai frumoase etc. După moartea 
acestuia, bătrină, s-a stabilit la o rudenie din comuna Slobozia, unde a murit, în 1889 
(cf. Ion Manole, op. cit., p. 41). 

? Ion Manole, op. cit., p. at. 

10 Ibidem, p. 45. 

semnificative, ridea pe sub mustață şi spunea unora că-i e fiu, altora că-i e 
nepot sau frate, dar fruntea i se noura la ideea că băieţelul tot semăna a băie- 
țică PU, 

Însfirşit, ajunşi la Braşov îşi găsiră o locuinţă în mahalaua $Şcheilor 
și ușor a putut Anton Pann să fie angajat la biserica Sf. Nicolae unde mai 
cîntase și altădată, în timpul și după „zavera din 1821“. Acum era un om 
vesel, fericit, o uitase cu totul pe Zamfira și această bună dispoziţie şi mulţu- 
mire a înregistrat-o în versurile: 


Astăzi rid, vorbesc, glumesc 
Cu aceea ce-o iubesc. 


Pe Anica n-o lăsa singură acasă duminica, cînd trebuia să cînte la 
biserică ; o lua cu el, chiar în cor, fiindcă şi ea avea o voce suavă care „producea 
o plăcută impresie alături de glasul puternic al maiestrului“. Bineînțeles se 
îmbrăca tot băiețește. Vocea, frumuseţea și mișcările ei însă, au atras atenția 
sobrilor credincioși din Șchei, care nu i-au iertat această greșeală cîntărețului, 
cu toată vocea lui minunată și l-au concediat, după cum spune tradiţia 
locală. 

Neavind ce face, s-au întors și s-au stabilit la Bucureşti, în mahalaua 
Staicu-Bradu. Aici, în ochii mabhalagiilor, au fost cunoscuţi probabil ca soți 
cu adevărat, spunînd că s-au căsătorit în vreun oraş oarecare din ţară, sau 
chiar la Braşov. Dar, cu Anica — câ toate că au trăit cîțiva ani împreună 
şi au avut şi copii — n-a fost căsătorit legitim. 

Unii cercetători ai vieţii şi operei lui, nesiguri de acest fapt, cu toate 
că Pann îl precizează în testamentul său din 1854: — „n am fost cununat 
cu dinsa“ 12 — menţionează că „rezultă totuşi contrarul 13 dintr-o plingere 
făcută de Anton Pann cînd Anica îl va părăsi, la 1837“. Dar această jalbă 
a fost făcută numai să impresioneze și să cîştige porunca ce trebuia s-o dea 
autorităţile pentru întoarcerea acasă a mamei, care încă nici nu înțărcase 
fetița ce-o avea. 


Dacă în cuprinsul acelei plingeri Pann și-a permis un neadevăr şi a spus 
că era căsătorit cu ea, acest fapt l-a făcut fiindcă știa că nu-l controlează 
nimeni. Însă în diata din 1854, care va fi legalizată, a spus adevărul şi l-a 
mai spus odată cu 14 ani înainte, atunci cînd s-a căsătorit legal cu Ecaterina, 
ultima lui soție. În matricola cununaţilor de la biserica Staicu 14 din București, 
se arăta că el se căsătorea a doua oară şi nu a treia oară, fiindcă nici nu putea 
să glumească, nici să spună altfel decit cum era realitatea. Ca o consecinţă 
a faptului că n-a fost căsătorit cu Anica, nu i-a lăsat nimic prin nici unul din 
testamente, iar fiicei sale Tinca, nimic obligatoriu legal, ci numai o atenţie 
de citeva sute de lei. 

Din convieţuirea cu tinăra și frumoasa Anica, a avut doi copii: un băiat, 
Gheorghe, care a murit la virsta de trei ani și a fost înmormîntat la cimitirul 
bisericii Staicu-Bradu și o fată Ecaterina, alintată în casă cu numele de Tinca. 


11 G. Dem. Teodorescu, Viaţa..., p. 38; Ion Manole, op. cit., p. 46. 
12 Idem, Operele... p. 125. 


13 Paul Cornea, Anton Pann, București, 1964, p. 14, nota 2; „Arhivele Olteniei“, 
V, 1926, p. 419. 


34 Arh. St. Buc., Mitrica bisericii Staicu- Bradu, pe anul 1840. 

În legătură cu pierderea micuţului Gheorghiţă, pe care-l iubise nespus 
de mult și care-i produsese atita veselie şi uitare în orele lui de trudă şi supă- 
rare, Pann a compus o poezie de jale din care reținem versurile: 


.. . Bucuria mea în lume Mi l-a răpit jără veste 

O avusei pe un nume, Ș-acum nicăeri nu este. 

Ce îl priveam ca o jloare Eu mă uit, strig după dinsul 
Și îl iubeam cu dogoare, S-a dus, nu-mi aude plinsul. 
Dar tirană nenorocirea, Întristarea ochi-mi stoarce, 
Ce-mi pizmuia fericirea, Dar în zadar ; nu se întoarce W. 


Dar şi Anica la fel ca Zamfira — cea dintii soţie a lui Anton Pann, nu 
a fost statornică în viaţa ei de familie. Poate nici ea n-a fost mulțumită cu 
sărăcia cintărețului-scriitor. A fost dornică de lux și de un trai mai bun. 
Nu l-a înţeles, nu l-a sprijinit în viaţa şi activitatea lui. Aceste motive, poate 
şi altele, au făcut-o repede să fie convinsă a-l părăsi. Așa că, în martie 1834, 
în timp ce el se găsea prin țară spre a-și vinde cărţile tipărite și a face subscrieri 
pentru altele noi, ea, sfătuită de o altă mătușă a sa Elisaveta, stareța 
schitului Surpatele, din apropierea mănăstirii Dintr-un Lemn (judeţul Vilcea), 
a încărcat o bună parte din lucrurile casei, și-a luat fetița „încă neinţărcată“ 
şi l-a părăsit, ducindu-se la mătușa sa care-i trimisese căruţa în acest scop. 


După multe stăruinţe și intervenţii, în luna mai a aceluiași an, Anica 
a fost adusă acasă unde, de silă de milă, à rămas pînă în 1837, cînd l-a părăsit 
definitiv şi s-a căsătorit cu un oarecare Nae Milcoveanu 18 din Rimnicu Vilcea. 
După o scurtă căsătorie cu acesta, s-a despărţit și a trăit singură, pină la 
11 aprilie 1881; a fost înmormintată la Rimnicu Vilcea. 

Nefericitul Anton Pann se văzu din nou singur. Anul 1837 a fost un 
an greu pentru el, mai ales că a şi fost grav bolnav. Amărăciunea sufletească 
a cîntat-o în versurile: 


Cu a doua Jăcui casă și, la al zecilea an, 
Vrind să se facă mai gradă, mă urt şi-mi ju duşman ™ 


Trădarea Anicăi, pentru care altădată făcuse frumoase stihuri şi pe care 
a crezut-o temelia fericirii lui, o spune acum cu durere și reproș în următoarele 
versuri: 


Nu zic că şedea: pe bani Nu. Căci eu singur am jost 
Și umblai cu caleaşcă Cu dragoste la toate, 
Sau te slujeai de ţigani Bărbat, slugă şi rob prost, 


Muştelc să-ţi gonească A Slujindu-ţi cît să poate 18. 
Părăsit definitiv şi de a doua fiinţă pe care o iubise la fel ca pe prima, 
ca să-şi uite necazul, Pann s-a apucat să lucreze şi mai mult, compunind, 
traducind şi tipărind o serie întreagă de cărţi. Totuși nu avea pe lingă el o 
fiinţă dragă cu care să mai schimbe cîte o vorbă. Singura care înlocuia într-o 





15 G. Dem. Teodorescu, Viaţa... p. 41. 

1 Q. Călinescu $i colab., Material documentar, în „Studii și cercetări de istorie 
literară și folclor“, II (1953), p. 212—216. 
i 1? Anton Pann, Povestea vorbei, în Povestea ăluia, prima din capitolul Despre căsătorie 
tarăși. 


18 Anton Pann, Noul Erotocrit, adaos la tomul IV, p. 149. 

măsură oarecare acest neajuns a fost Tomaida *, bătrina lui mamă. Cind 
insă, în toamna anului 1837 muri şi ea și rămase cu sufletul pustiu și răvăşit. 
Din această cauză timp de aproape opt luni, după cum ne informează G. Dem. 
Teodorescu, s-a apucat de petreceri și „chefuri înfundate“, venind de multe 
ori acasă în zorii zilei. Nu avea pentru cine să se grăbească și nici cine să-l 
aștepte. 

În 1839, însă nemaiputind suporta a fi singur, se gîndi hotărit să se 
recăsătorească. În locul singurătăţii chinuitoare, prefera căsătoria cu foloasele 
şi necazurile ei, după cum spune într-o poezie: 


Mulţi doresc singurătatea, dar eu de ea sint sătul; 
I-am cunoscut bunătatea, mi-a venit acră destul. 
Un om singur într-o casă, şade ca un surd și mut, 
Mănincă fără de masă, doarme fără așternut ... 


Nu-i rămiînea decit căutarea şi alegerea unei alte soţii. 

În vara anului 1839, în aceeaşi mahala unde locuia, cunoscu în cadru 
unei familii pe o tînără care nici nu împlinise 18 ani, Ecaterina (Tinca) — 
fiică a Niţei şi a lui Asanache Oprescu, fost vinicer în casa boierului Grădișteanu. 
Amindoi părinții însă muriseră, iar fata orfană — şi săracă după cum mărtu- 
riseşte chiar el — locuia la o rudenie de a sa, la vărul ei Simion Stoica, „unde 
se ocupa cu lucrul și cu trebile casei“ 19. 

Cererea în căsătorie a întimpinat greutatea virstei lui, care era aproape 
cu 30 de ani mai mare decit a fetei. Dar în cele din urmă, probabil, Pann 
garantindu-i o avere şi frumoase daruri de nuntă, atit fata cit şi rudele au 
acceptat şi căsătoria s-a făcut în ziua de 11 februarie 1840, după cum arată 
actele oficiale 20. 

La început îşi fixară domiciliul într-o modestă locuinţă din curtea 
Bisericii Albe, de pe Podul Mogoșoaiei, unde Anton Pann era prim-cintăreţ. 
Mai apoi se stabiliră în mahalaua Bradului. Se spune că in această vreme, 
poate şi mai tirziu, Pann era foarte gelos și cînd pleca în oraș își încuia soţia 
în casă. 

Tinca, noua lui soție a rămas cu el și alături de el 14 ani neintre- 
rupţi, pînă la sfirşitul vieții lui. lar el a fost foarte mulțumit şi în ultimul 
său testament, făcut cu citeva luni înainte de moarte, vom vedea spus 
clar acest fapt. 

În anii cît a convieţuit cu Ecaterina, lipsindu-se de multe ori de 
anumite lucruri şi plăceri pe care și le-a dorit, din economiile făcute şi-a 
încropit o mică tipografie, pe care a instalat-o întii în atenansele fostei 
case a neguţătorului Hagi Dinu ?!, acolo unde se întretaie Calea Dudești 
cu strada Olteni. Personalul tipografiei se compunea din cinci lucrători și 
un ucenic, pe care Pann îi aminteşte, cu numele și calitatea fiecăruia, la 
sfirsitul „Prohodului“ 22 tipărit în 1846. 


Tipografia, pe care tot timpul a căutat s-o mărească și s-o utileze cu 
mașini, unelte și litere de diferite mărimi și caractere, a fost una din marile 
lui preocupări, fiindcă cu ajutorul ei a tipărit atitea cărţi, pe care le-a răspin- 


* 'Tomaida n-a murit în 1838, după cum spun toţi biografii de pînă acum, citn 
ziua de vineri 10 septembrie 1837 (cf. Arh. St. Buc., Mutricele bisericii sStaicu- Bradu, 
pe anul 1837). 

12 G. Dem. Teodorescu, Viaţa..., p. 54. 

20 Arh, St. Buc., Mitricele bisericii Staicu- Bradu, pe anul 1840. 

31 G. Dem. Teodorescu, Viaţa..., p. 21—22; Ion Manole, op. cit., p. 126. 

22 Idem, Opere..., p. 51. 

dit pe întreg cuprinsul ţării. Mai tirziu, în 1848, cumpărind de la Anica 
Izeasca o casă cu loc pe str. Taurului (astăzi Anton Pann) nr. 12, în maha- 
laua Lucaci, tipografia, frumos înzestrată acum, a fost mutată aici unde 
a şi rămas pînă la sfirşitul vieții lui, cînd a fost vîndută aproape pe nimic 
de fiul său Lazăr. 

Pe lingă casele vechi, situate pe partea dreaptă a terenului, din banii 
pe care i-au economisit au clădit la stradă, o casă mai arătoasă, unde dea- 
supra parterului, alcătuit din trei camere și dependinţe, se afla un fel de 
etaj ce cuprindea numai o mică parte din suprafața catului de jos, în care 
se găsea camera de lucru sau ge odihnă a cintărețului și tipografului obosit 
de truda zilei. 

Nenumăratele alergături pe care le-a făcut Anton Pann prin toate 
părțile ţării, spre a-și vinde cărțile sau a obţine noi subscrieri pentru cele 
care urma să le tipărească, precum şi vremea rea din toamna anului 1848, 
l-au îmbolnăvit grav. Citeva luni a zăcut în pat, gata să se prăpădească. 
De aceea, înspăimintat, şi-a întocmit testamentul pe care l-a și publicat, 
în foaie volantă, spre a fi cunoscut de toţi. Nu a fost însă aprobat de mitro- 
polit, fiindcă fusese scris în stihuri, fapt neobişnuit pentru un astfel de act. 

Prin această „adiată“, lasă „mica avuţie“ ce are soției sale Ecaterina 
pe care o laudă exagerat, spunînd că l-a iubit foarte mult, i-a fost „tovarăș 
la orice trudă“ şi de mare ajutor la boala și necazurile ce-a avut. 


Întru toate cu dreptate 
S-a purtat cit a trăit, 
De nelepiuite apte 

În viaţă s-a păzit %. 


Lasă să fie înmormîntat la mănăstirea Viforita unde, după spusele 
soției sale, ea se va călugări și va locui. Din banii luați pe tipografie, 
Ecaterina avea obligaţia să-i ridice un monument de marmură, pe care să 
pună să se scrie epitaful ce și l-a alcătuit. 

Nu uită bineînţeles să strecoare în testament o serie de sentinţe filo- 
zofice, precepte .morale și sfaturi, prin care îndeamnă pe scumpa lui soție 
să urmeze promisiunea făcută, adică să îmbrace cinul călugăresc. 


D-aceia să nu se-nșele 
De dulcetile lumești, 

Ci, urmind poveţe. mele, 
Facă cele sujletești, 

Să umble în sfinte pasuri 
Ori şi pe unde va fi, 

Și toate ale ei ceasuri 
Cinstei a și le jertfi... 


Pentru fiică-sa Tinca, crescută de mică de mama ei Anica, roagă pe 
soția sa să-i cumpere un inel, fără să-i precizeze valoarea: 


Ca să-și aducă aminte, 
Purtind suvemrul meu, 
Si pentru al său părinte 
Să roage pe Dumnezeu. 


25 Ibidem, p. 814. 


www.dacoromanica.ro 


ÎN LEGĂTURĂ CU VIAŢA LUI ANTON PANN ȘI A URMAȘILOR LUI 211 


Prin acelaşi testament, pe fiul său Lazăr*, care la acea dată era căsă- 
torit, îl înlătură de la orice moștenire, pentru că n-a fost un fiu ascultător. 
De mic n-a vrut să înveţe carte, a fugit din școlile unde a fost dat, a 
umblat în desfrinare. Prin toate faptele lui i-a produs numai supărări și 
necazuri. 


După ce s-a Jăcut mare, 

Jar m-am încercat cu el 

Si mi-au jost toate în zadare, 
Nefiind supus de fel. 


M-a defăimat, şi în faţă 
Și în dos, cum i-a venit: 
Vrăjmaş mi-a jost pe viaţă, 
Binele nu mi-a vott. 


Atita m-a necăjit foarte 
Si-atit mi-a dat supărări, 
În cît mă rănia de moarte 
Uritele-i dețăimări, 


Precum nici se iscălește 
Cu pronumele meu Pann, 
Ci pe-al mame-sei iubeşte, 
Și-şi zice „Agurezan“ 


D-aceia, ca un protivnic 
Si ca un vrăjmaş fecior, 
Îl desființez pravilnic 
Și nu-l las moştenitor 


Si ca unu ce-mi ruga moarlra 
Înjurîndu-mă grozav 

Ș-avea bucurie foarte 

Cind auzea că-s bolnav 


Nu voi l-a mea-mormântare 
Nici la niscai pomeniri, 
S-aibă amestecare, 

Nici să jacă prigoniri, 


Decit să-și ia a sa parte 
O sută de cărți ce-i las 

Si să se tragă de-o parte, 
Să Jugă din acel ceas 24. 


Din 1849 pînă în 1854, Anton Pann a muncit enorm; a tipărit nenu- 
mărate cărţi pe care le răspindea de data aceasta şi peste munți, la Braşov 
şi în alte localităţi, datorită cărăușilor și neguţătorilor care aveau drum de 


* S-a numit Lazăr Agurezan, după numele mamei, iar după ce s-a preoțit Lazăr 
Pană (nu Pann). 
2 Ibidem, p. 83—84; Ion Manole, op. cit., p. 150—151. 

ducere şi de întoarcere pe acolo. În socotelile ce le făcea cu diferiţi distri- 
buitori era âjutat în ultimii ani şi de fostul său elev Gh. Ucenescu, așa cum 
se vede din scrisorile pe care acesta le-a primit de la profesorul său. Gh. Uce- 
nescu, recunoscător pentru învățătura și recomandarea ce-i făcuse Anton 
Pann către epitropia bisericii Sf. Nicolae din Șchei, îi trimitea regulat contul 
socotelilor, banii încasaţi, și din cînd în cînd şi cite o lădiţă cu butelii de 
borviz, care erau foarte apreciate de maestru. 

Anton Pann, spre sfirşitul verii, adică la 20 august 1854, pregătindu-se 
să facă o călătorie mai lungă prin ţară şi să zăbovească şi la vestitul tirg 
de la Riureni-Vilcea, inainte de plecare își scrise și îşi tipări?5 a doua diată 
a sa. De data aceasta, în afară de început, în care păstrează forma versi- 
ficării din prima diată, restul este scris în proză. 

Se pare că în această călătorie a întirziat cam o lună de zile şi s-a 
întors acasă bolnav şi istovit. Dar răceala contractată pe drum nu putea 
să-i dea „un tifos violent“ cum spune G. Dem. Teodorescu și ceilalți cercetă- 
tori care s-au luat după el. Dacă ar fi avut tifos, boala nu dura o lună 
şi mai bine, iar sfîrşitul vieţii ar fi fost mult mai repede, ceea' ce ne face să 
credem că contractase o congestie pulmonară sau o tuberculoză galopantă 
din care, totuşi, nemaiavind vigoarea de altădată, n-a putut scăpa. 

Văzindu-şi sfirşitul apropiat şi probabil și la îndemnul soţiei, la 21 octome 
brie şi-a trimis diata spre a fi legalizată. Prin acest testament el își rostuis- 
cu grijă averea și socotea că lasă o situaţie limpede spre a nu se ivi motiv 
de ceartă sau de judecată între urmași. Situaţia a fost însă altfel, după cum 
vom vedea mai jos. 

Boala progresind din ce în ce mai mult, în ziua de 2 noiembrie 1854 
Anton Pann şi-a dat sfirşitul. 

În timpul bolii se vede că fiul său Lazăr, care era acum preot la 
biserica Visarion, îl vizitase de mai multe ori şi obținuse iertarea de la 
tatăl său pentru toate supărările cei făcuse altădată. Datorită acestui fapt 
a și fost recunoscut din nou ca moștenitor, lăsindu-i-se tipografia cu toate 
ale ei, preţuite la 1000 de galbeni, iar cărţile şi lucrurile casei, prețuite cam 
la aceeaşi sumă, le lasă soţiei sale Ecaterina „la care am toată încrederea, 
ca una ce... în curgerea zilelor vieţii noastre în căsnicie, am cunoscut-o 
cu adevărat temătoare de Dumnezeu în toate poruncile legii“. 


Anton Pann lăşase „cu sufletul“ rugăminte soţiei sale, consemnată prin 
testament, să fie înmormîntat la schitul Roșioara, de la poalele munţilor. 

Dar transportarea unui mort pînă la un schit de munte era costisi- 
toare. Drumurile noroioase, desfundate, şi vremea rea, cu ploi și ninsoare, 
erau iarăşi un neajuns. Și apoi, după cite ştim, nici fiul nici soţia nu s-au 
îndurat să-i satisfacă ultima dorință. Primul, nici nu se gîndea să facă vreo 
cheltuială din buzunar, ci din contra să pună mina cît mai repede pe ceea 
ce îi lăsase răposatul său părinte. A doua, Ecaterina, fără multă ezitare, 
renunțase să se facă călugăriță, să-și închidă viața departe de lume, de 
freamătul oraşului şi de chipeşul Oprea Dumitrescu * care era lucrătorul 
tipograf de seamă al soţului și se pare chiar prietenul 26 ei încă înainte de a 
muri Anton Pann. De aceea au hotărît ca înmormintarea să se facă la bise- 


35 Idem, Viaţa..., p. 64. 

* Tinărul Oprea Dumitrescu, făcuse parte încă din 1848 din corul de la biserica 
Crețulescu condus de Anton Pann, iar în 1853 fusese adus de acesta să cînte în strana 
stingă a bisericii Lucaci şi în timpul săptămînii să lucreze la tipografie, (cf. G. Dem. 
Teodorescu, Viaţa..., p. 69). 

2 Ibidem, p. 70, nota 4. 

rica Lucaci, care era numai la citeva zeci de metri de casa lui. De altfel, 
aici, Anton Pann înmormîntase pe mama lui, iar el fusese cîntăreț fără 
plată un an și jumătate, și încă în viață se înscrisese ca ctitor al ei prin 
donațiile de cărţi ce făcuse. 

Vestea morţii a adunat în jurul celui dispărut pe Zamfira și Anica, 
fostele lui soţii, pe îiică-sa Tinca, pe Lazăr, fiul rătăcit şi iertat şi din nou 
pus în toate drepturile legale şi formale; de asemenea Ecaterina, ultima lui 
soție legitimă. Pe lingă aceștia erau foarte mulţi prieteni, colaboratori, cunos- 
cuţi, elevi, oameni din mahala. Toţi veniseră ca prin prezenţa sau cuvintă- 
rile lor să aducă un ultim prinos de recunoștință pentru întreaga și variata 
lui strădanie pe ogorul culturii maselor. 


Gh. Dem. Teodorescu care a cunoscut multe persoane din cele care 
au participat la înmormintarea lui Anton Pann, — 4 noiembrie 1854 — ne 
spune că au asistat mii [?] de oameni la ceremonia funebră, ceea ce nu ne 
vine să credem. 

Este curios însă faptul și neexplicabil cum despre moartea lui Anton 
Pann nici un ziar n-a scris vreun rind, cu toate că merita din plin acest 
lucru. O scuză ar fi fost: vremea grea de război, luptele crincene de la 
Sevastopol, ocupaţia armatelor străine în ţară. 


Ni s-a păstrat cuvintarea pe care a ţinut-o Veniamin Catulescu, inspec- 
torul Seminarului Central, fără să ştim însă precis unde a rostit-o, la semi- 
nar în faţa elevilor sau chiar la mormînt. 


Desprindem din ea meritele pe care vorbitorul le-a scos în evidenţă, 
în ceea ce privește activitatea de cintăreț, compozitor şi de poet a lui Anton 
Pann: „...prin scrierile şi poemele sale a făcut să aibă mulțumire tot româ- 
nul de clasa cea mai de jos [s.n.], încît să aţițe gustul și curiozitatea tuturor 
spre citire. Căci dacă autorii și poeţii cei sublimi [mari] sint vrednici de lău- 
dat, sînt însă numai pentru cei literați [intelectuali], în vreme ce răposatul 
nostru prieten a fost pentru tot poporul român, [s.n.], căci nimeni n-a cîntat 
prin versuri toate anecdotele, proverbele și fabulele române decit numai 
el singur“ 2?, 

După înmormiîntare, fiul * cu mama lui vitregă, conform testamentului, 
şi-a luat fiecare partea ce i se cuvenea, Lazăr dînd chiar chitanță Ecate- 
rinei Oprescu, după numele ei de fată, de ceea ce a primit. 


Văduva însă care bănuia, poate, că va avea neînţelegeri cu Lazăr, 
precum și penţru alte motive personale ale ei, a căutat în grabă, la 5 de- 
cembrie 1854, să dăruiască ** casele ce avea bisericii Lucaci 285. Ea îşi rezer- 
vase uzufructul caselor, fără limită de timp. Prin această donaţie Ecaterina 
Oprescu voia să pună pe Lazăr în imposibilitate de a deveni proprietarul 
caselor. 

Prin dania făcută, Ecaterina Oprescu l-a intrigat pe Lazăr, care spera 
să devină proprietarul caselor, zise părintești, şi la 19 ianuarie 1855, dă în 
judecată pe mama lui vitregă. În reclamaţia ce face, el arată că tatăl său 
dintr-o „mare slăbiciune“ (dragoste) ce avea pentru ultima lui soţie, prin- 


2 V. Papacostea și M. Regleanu, Seminarul central, București, 1938, p. 305, 306; 
Ion Manole, op. cit., p. 272—273. 

* Lazăr Anton Pană, preot la biserica Visarion, locuia pe str. Cometei (actuala 
Căderea Bastiliei). 

** Actul este semnat prin punere de deget, deoarece Ecaterina Oprescu nu știa 
carte. 

28 Mihai Popescu, Adăugiri la viața lui Anton Pann, în „Revista arhivelor“, IV, 
1940—1941, p. 157—159; Ion Manole, op. cit., p. 273. 

tr-un testament nelegal i-a lăsat mai multă avere decit i se cuvenea, iar lui 
„drept moștenire şi împăcare“, i-a lăsat numai tipografia cu tot ceea ce 
depinde de ea. Şi probabil, sub influența mamei sale vitrege, a preţuit-o 
la 1000 galbeni, cind în realitate „după starea“ în care se găseşte, nu face 
mai mult de 150 galbeni. 


După părerea lui Lazăr, Anton Pann a făcut o preţuire exagerată tipo- 
grafiei, tocmai ca să nu pară prea mare diferenţa între ceea ce i-a lăsat lui 
şi Ecaterinei. Din această cauză a cerut judecății să considere testamentul 
nelegal, iar pe de altă parte să se facă o inventariere a întregii averi rămase 
de pe urma tatălui său. 

Primul termen de înfățișare 2 a fost fixat la 16 septembrie 1855 cînd 
preotul Lazăr s-a prezentat cu procuratorul (avocatul) C. Varonescu, iar 
pirita numai prin procuratorul ei Petrache Zotovici, cu procură în regulă. 
Cu acea ocazie, reclamantul citează anumite părți din testament, pe care îl 
contestă în ceea ce privește legalitatea, şi arată că ela fost făcut sub 
influenţa ei, iar după moartea tatălui său, fosta lui soție Ecaterina n-a res- 
pectat cele menționate în testament. Şi anume: pe răposatul ei soţ nu l-a 
înmormîntat la schitul Roșioara ci la biserica Lucaci, călugăriță nu s-a făcut, 
ba din contra „și-au schimbat făgăduiala în tocmeală de nuntă“. 

În ceea ce priveşte casele situaţia era cu totul altfel de cum se spune 
în testament. Casele vechi cu locul lor au fost cumpărate de tatăl său, 
fiindcă Ecaterina fusese fată săracă la căsătorie, iar cele noi au fost făcute 
tot de el din truda şi economiile ce-a pus deoparte. Cu toate acestea, pri- 
mele, prin act de cumpărare, sint trecute pe numele ei arătindu-se că au 
fost luate din banii pe care ea i-ar fi strîns de la „arhimandriţi, egumeni 
şi stareţi ai osebitelor mănăstiri“, iar cele noi, dinspre stradă, au fost făcute 
de ea cu banii pe care i-a primit în dar de la părintele Spiridon Tismă- 
neanu. „Pretexturi neputincioase și de necrezut în faţa legii ca o damă, fără 
nici o faptă îndatoritoare pă [față de] egumenii mănăstirești, să primească 
peste două mii de galbeni de dar de la egumeni și stareți mănăstirești spre 
a-și cumpăra case și o pereche a-și clădi, precum se zice de răposatul“. 
Fără dovezi „pravilnice“, de la acei egumeni şi stareţi nu se poate lua în 
consideraţie această afirmaţie, care este cu totul ilegală. 


Ştiut este de asemenea „că după legiuiri şi după împărăteștile hatișe- 
rifuri călugării nu pot să facă diate, nici să dăruiască nimic. Și prin urmare 
trebuie să dovedească pirita că în adevăr a primit asemenga daruri ca să 
poată face case“. 

Şi apoi, după legea de atunci, orice avere agonisită de bărbat în timpul 
vieţii, rămine după moartea acestuia copiilor (recte lui ca singurul fiu legi- 
tim) şi nu soţiei care nici n-a respectat întru nimic testamentul lăsat. 


La cele de mai sus, Ecaterina Oprescu, prin avocatul ei, a răspuns 
că înmormintarea soţului ei la biserica Lucaci s-a făcut chiar cu încuviin- 
area lui Lazăr, aşa cum se vede în înscrisul din 8 noiembrie 1854 iscălit de 
protopopul Ioan Sachelarie, Petre Stoica și Dimitrie Orghidan „coprinzător 
că însăși reclamantul a primit a se înmorminta tatăl său aici la Lucaci, 
unde sint înmormintate şi oasele maicii sale“. 

Nu s-a făcut călugăriţă, fiindcă acest fapt nu i s-a impus prin testa- 
ment de soțul său, ci a fost numai o promisiune a ei, pe care a putut prea 
bine să o schimbe dacă nu a fost o hotărire a mortului! 


39 Arh. St. Buc., Tribunalul Ilfov secţia I. C.C., nr. 174 sentinţa 101, f. 232—241. 

- Pentru casele vechi și locul lor, dovedește cu act în regulă din 20 fe- 
bruarie 1846, legalizat de Tribunalul de Comerţ la 29 aprilie 1849 că le-a 
cumpărat de la Anica Izeasca. Deci pretenţia reclamantului de a i se dovedi 
cu ce bani a cumpărat casele nu este întemeiată, atita timp cît a arătat cu 
acte autentice că sînt proprietatea ei. În ceea ce priveşte casele noi, pre- 
cum și mobilele din ele; acestea au fost făcute cu banii dăruiți de egumenul 
Spiridon Tismăneanu, ca să aibă unde găzdui cînd va veni la Bucureşti. 

Un al doilea termen de judecată a fost fixat la 24 octombrie 1855, cînd 
Lazăr a dovedit că lucrurile rămase de pe urma tatălui său au fost mai 
numeroase decit cele inventariate de tribunal, iar din acelea nu mai există 
nimic, fiindcă au fost înstrăinate, prin vînzare, de către Ecaterina Oprescu. 


Reclamanta recunoaşte acest fapt, dar spune că era în drept, deoa- 
rece, conform testamentului, era moștenitoarea soțului ei. 


La 6 februarie 1856 a fost o nouă înfățișare în faţa judecății, în care 
Ecaterina arată că a vindut lui Oprea Dumitrescu un ceasornic de aur, 
un scrin și o masă de nuc şi o anumită cantitate de cărți din cele tipărite 
de soţul ei. 

Lazăr, ca o dovadă a celor spuse altădată, arată că uneltele tipografiei 
preţuiesc mult mai puțin decît au fost fixate de tatăl său. Aceasta o dove- 
deşte prin actul de apreciere făcut de librarii Gh. Ioanid, N. Danielopol, 
A. Danielopol şi Ferdinand Ohm, legalizat de Comisia de Roşu sub nr. 1456 
din 1855. 

Pe de altă parte, avocatul piritei aduce la cunoştinţă că Ecaterina 
Oprescu a renunţat la moștenirea lăsată de soțul ei prin testament şi prin 
urmare reclamantul nu mai poate avea nici o pretenție asupra ei. Cere nu- 
mai să fie despăgubită de zestrea sa, ezoprica * şi darurile ce i s-au făcut 
înaintea nunţii. 


La un nou termen de judecată, Lazăr prezintă dovezi semnate de 
Ștefan Rasidescu și Petrache Gorjan, oameni de specialitate, că tipografia 
„cu ale ei instrumente de care se vorbește în diata răposatului“ nu preţuiesc 
mai mult de 963 lei, afară de un teasc și un instrument de turnat linii, care 
nu se găsesc. Pe cînd, cele lăsate Ecaterinei valorează mult mai mult: 
cărțile 62 563 lei, iar lucrurile din casă 2227 lei. 


La 8 februarie 1857, pirita arată că nu mai renunță la testament 
deoarece îl consideră legal, iar ea n-a călcat întru nimic dispoziţiile lăsate. 
În ceea ce privește cumpărarea caselor vechi și clădirea celor noi cu bani 
dăruiți de diferiți călugări, care nu au voie să facă acest lucru după cum 
spune reclamantul, acest fapt nu-şi are aplicarea în cazul ei, iar Lazăr 
urmează „să dovedească că banii cu care s-au făcut casele au fost ai răpo- 
satului părintele său“. 


Ea mai arată că, suma de 62 563 lei reprezentind valoarea cărţilor văzute 
şi preţuite de starostia de telali nu este justă, deoarece „răposatul a prevăzut 
prin testament că acele cărți nu pot face mai mult decit pînă la o mie de 
galbeni şi pentru aceea prețuind și tipografia cu ale ei mașini tot cu galbeni 
una mie, a făcut împărţirea averii sale în două, cu toate că piritei i s-a pus 
îndatorire de cheltuieli prin înmormintare și altele“. 

Ridicindu-se și alte pretenţii. tribunalul n-a dat nici de data aceasta 
sentință, ci a hotărît ca pînă la noul termen de judecată să se facă prețuirea 
caselor construite la stradă. Drept urmare „măimăria“ Capitalei (serviciul 


* ezoprica = averea femeii, în afară de zestrea ei. 

arhitecturii) a arătat prin raportul înaintat „că acele case, clădite pe vremea 
căsniciei piritei cu răposatul soţul său“, fac 22 400 lei, în afară de teren. 

Noul termen a fost fixat la 10 mai 1859, cînd ambele părţi și-au menţinut 
reclamațiile și pretenţiile anterioare. La acestea s-a adăugat o nouă preţuire 
a cărților de către starostia librarilor, deoarece prima a fost exagerată, fiind 
făcută de o una necompetentă. Cărţile au fost apreciate de data aceasta de 
mai mulţi oameni de specialitate, avind ca responsabil pe librarul Romanov, 
care a făcut acest lucru în prezenţa piritei, fiindcă reclamantul, cu toată invita- 
rea ce i s-a făcut, nu a luat parte. După inventarul ce i s-a prezentat, Romanov 
a prețuit numai 8730 volume, fiindcă celelalte însemnate nu se mai aflau. 
Pe baza materialului de expertiză şi a tuturor celorlalte dovezi, precum și a 
depoziţiilor depuse de martorii ambelor părţi, la 21 august 1859, tribunalul 
hotărăște: testamentul nu poate fi considerat ilegal deoarece s-au respectat 
dispoziţiile prevăzute de Condica Civilă, art. 33; prețuirea tipografiei, dacă 
i s-a părut reclamantului de o mai mică valoare decit cărțile, nu trebuia să 
o primească; Ecaterina Oprescu este vinovată că n-a respectat dispoziţiile 
testamentului. 

În concluzie ea pierde titlul de moștenitoare și este obligată să predea 
fiului lui Anton Pann toată averea mobiliară. De asemenea nu are drept nici 
asupra celei de a șasea părți din averea soțului. Și pentru că ea a fost cauza 
că reclamantul a început acest proces, i se impune să plătească o taxă de 150 lei. 
În schimb, Lazăr trebuie să-i asigure dreptul său zestral, ezoprica și darurile 
dinaintea nunţii. Lazăr, fiind considerat singurul moștenitor legal al lui Anton 
Pann, i se impune obligația să urmeze „întocmai cele dispozate de răposatul, 
de vreme ce pirita nu le-a îndeplinit“. Dar, după cite știm, nici fiul n-a făcut 
nimic pentru a duce la îndeplinire vreuna din dorinţele tatălui său. 

În urma acestei sentinţe ambele părţi au făcut recurs, dar în termenele 
ce au urmat, hotărîrea a fost confirmată de Curtea de Apel% secţia I civilă 
corecțională. Cu toate acestea, și dintr-o parte şi din alta s-au făcut noi recursuri. 
Astfel, Lazăr a cerut revizuirea deciziei dată de Curtea de Apel sub motiv că 
nu poate executa pe Ecaterina Oprescu, din cauză că lucrurile menţionate în 
condamnarea dată nu mai existau. Și în al doilea rind, fiindcă nu s-a specificat 
suma de bani ce reprezintă valoarea acelor obiecte. 

Pe de altă parte Ecaterina, prin Tribunalul Ilfov secţia II, unde începuse 
o nouă acțiune, obține hotărîrea ca Lazăr să-i plătească drepturi dotale în 
sumă de 12 643 lei vechi, din averea defunctului Anton Pann, cu obligaţia de 
a i se plăti şi dobinda legală de la moartea soțului ei (1854), pină la zi. 


Treceau ani după ani şi procesul nu se terminase, mergea înainte, iar 
Lazăr cerea acum să fie despăgubit atit de Ecaterina, cit şi de soţul ei Oprea 
Dumitrescu. 


În sfîrșit, la 5 martie 1877, Lazăr, asistat acum de avocatul Alexandru 
Leurdeanu, obţine de la Curtea de Apel o sentinţă prin care Ecaterina Oprescu 


(Dumitrescu) trebuia să-i plătească suma de 2 000 galbeni drept despăgubire, 
iar în caz contrar s-o poată urmări prin averea ei personală. Se pare însă că 
această sentinţă n-a mai putut fi executată deoarece, la scurtă vreme, a început 
Războiul de independenţă, iar pe, de altă parte Ecaterina cu soţul ei Oprea 
Dumitrescu s-au stabilit la Rimnicu Vilcea, făcînd în așa fel încît citaţiile 
de judecată să nu le primească la timp sau să fie adresate greșit, iar ei să nu se 


30 Idem, Curtea de Apel, secția I. C.C., nr. 55/1862. 


www.dacoromanica.ro 


IN LEGĂTURĂ CU VIAȚA LUI ANTON PANN ŞI A URMAȘILOR LUI 217 


prezinte la instanţele judecătorești din Bucureşti. În cele din urmă procesul 
s-a stins prin moartea Ecaterinei, întîmplată în 1878. 

În concluzie putem spune că în judecata care a durat aproape un sfert 
de veac, atit reclamantul cit și pirita n-au ajuns la nici un rezultat mulţumitor. 
Ambele părți (soţie şi fiu) au irosit aproape tot ce le rămăsese de la Anton 
Pann, prin plata avocaţilor care, pe întreaga perioadă, a fost destul de mare. 

Ne pare rău că, cu toate cercetările noastre, n-am putut afla unde s-au 
răvăşit sau în ce imprejurări s-au distrus nenumăratele manuscrise pe care le-a 
avut Anton Pann, ce s-a făcut cu biblioteca şi corespondenţa pe care a primit-c 
o viaţă întreagă de la nenumărate persoane din ţară și in special din Transil- 
vania. Desigur, dacă s-ar fi păstrat această corespondență multe lucruri și 
fapte din viaţa și activitatea lui Anton Pann s-ar îi lămurit şi precizat, dar 
așa rămin, poate, pentry totdeauna necunoscute. 

ÎNCA 


În decursul timpului, lăcașurile bisericești au fost ctitorite de voievozi, 
boieri sau de către locuitorii comunelor respective. Începind din secolul al 
XVIII-lea, unele din acestea au fost construite de membrii unor bresle san 
chiar de cite un neguţător cu stare materială bună, drept laudă şi mulțumire 
adusă Divinităţii, care i-a dat posibilitatea să facă avere, să-l țină sănătos, 
cu viață lungă, și încă pentru iertarea păcatelor lui, a familiei şi a decedaților 
săi înaintași. 

Dintre bisericile bucureștene ctitorite de bresle amintim: biserica Zlătari, 
Şelari, Postăvari, Precupeţi, Oţetari, Olari, Tabaci și Sf. Nicolae-Duşumea !, 
supranumită Dulgheri, construită de isnaful dulgherilor și zidarilor între 
1847 şi 1854. 

Unii breslași, sau negustorul ctitor respectiv, făceau în curtea bisericii 
şi chilii, adică cămăruţe mici în care să locuiască oameni săraci şi nevoiaşi 
care nu mai aveau pe nimeni cine să le poarte de grijă. 

* 

Unul din acești neguţători a fost şi Petre Stoian, care iscălea la început 
Stoian Petre Steneţ, după numele care-l purta și tatăl său. 

Nu ştim cînd anume, precis, a venit la Bucureşti, dar din puţinele hirtii 
ce s-au păstrat (greceşti, bulgărești şi românești) de la începutul negoţului 
său, aflăm că era originar din Gabrovo, în acea vreme o mică localitate din 
Bulgaria. Locuitorii de acolo se ocupau cu cărăușia, dar mai ales cu negoţul, 
fiind foarte pricepuţi și întreprinzători în problemele comerciale, dar nu cu 
nepoţul în localitate, ci împrăștiați în diferite părţi ale ținutului balcanic, 
atit în dreapta, cît mai cu seamă în stinga Dunării. Printre ţările în care s-au 
aşezat se numără, la loc de frunte, și România și în special oraşul București, 
unde şi-au construit şi un han al lor (Hanul Gabroveni 2, pe strada cu acelaşi 
nume), în care aduceau și desfăceau mărfuri de toate felurile. 

Cind a venit Petre Stoian în București nu știm, dar, deducem că spre 
sfirşitul secolului al XVIII-lea, fiindcă, la 18 mai 1801 își căsătorește aici pe 
soră-sa Rada cu un oarecare Ilie tabacul, păstrindu-se și foaia de zestre ce i 
s-a dat cu această ocazie. Această foaie în care se consemnează o serie de lucruri 
de îmbrăcăminte, lenjerie de corp şi de pat, precum și diferite vase şi obiecte 
casnice, un inel, cercei şi brățări de argint, nu de aur, fără să se indice bijuterii 
de preț, proprietăţi sau sume de bani, ne face să credem că la acea dată nici 
Petre Stoian nu era un om bogat ca să poată înzestra mai bine pe sora sa. 

După socoteala noastră, bănuim că Petre Stoian s-ar fi născut în jurul 
anilor 1760—1770. Și probabil că, chiar din adolescenţă, a venit aici și s-a 
angajat ca ucenic la unul din marii neguțători din Capitală. După cum era 


1 Acad. R.S.R., ms. A. 545. 
2 George Potra, Hanurile bucureștene, Bucureşti, 1943, p. 21. 

obiceiul pe atunci, după terminarea uceniciei de cîțiva ani şi de asemenea a 
citorva ani de slujbă, cu leafă sau la cotă-parte cu stăpinul său, şi-a deschis 
prăvălie pe cont propriu. 

Primul local de prăvălie, cunoscut documentar, este amintit la 26 
octombrie 1793 cind îi expiră contractul de închiriere, făcut, probabil, cu doi- 
trei ani mai înainte. De fapt, între 1793 şi 1816, el avea două prăvălii: o cir- 
ciumă şi alta de băcănie care se aflau la „podul Văcărescu“, adică pe Calea 
Văcăreşti, unde se întretaie cu strada Căuzași. În 1816 plătea chirie 600 lei 
anuală. 

Mai tirziu, după tradiția păstrată de urmași, prăvălia lui, numai de 
băcănie, a fost pe strada Băcani unde aducea, de multe ori, mărfuri dela Braşov, 
dar mai cu seamă din Țarigrad (Istanbul). 


Dintr-un catastit din 1825 vedem că Petre Stoian a adus din Țarigrad, 
prin portul Varna, următoarele mărfuri la care indica prețul de cumpărare, 
precum și celelalte cheltuieli făcute la încărcat, hamali, ambalaj (butoaie sau 
lăzi), cantaragiu, vamă şi teșcherea, precum şi plata la poştă pentru cores- 
pondenţa primită sau trimisă în ţară, la care se adăuga, bineînţeles, transpor- 
tul pînă la București. 

Din cele nouă transporturi din cursul anului 1825, menționăm: 2 butoaie 
cu piatră acră mare a 45 parale ocaua, 1 butoi de piatră acră măruntă a 24 
parale ocaua, 13 butoaie cu măsline = 1848 ocale a 26 parale ocaua, 1 butoi 
cu chimion a 60 parale ocaua, scorțișoară 13 parale ocaua, cuişoare 19 parale 
ocaua, gogoși ristic 6 lei ocaua, piatră ristic 5 lei şi jumătate ocaua, berliner 
blau 10 lei și jumătate ocaua, 3 saci anason = 160 ocale a 60 parale ocaua, 
1 sac cu bureţi subțiri, 1 butoi cu „cuconari“, 1 butoi cu zahăr mărunt = 443 
ocale, 1 butoi zahăr franțuzesc căpăţini mici, 13 butoaie cu stafide roşii, apoi 
stafide „cecherdeși“ unele cu 57 și altele cu 75 parale ocaua, 10 butoaie cu 
smochine în care au încăput 15 200 „păpuşele“, cite 27 păpuși la 1 leu, 2 butoaie 
cu icre negre = 829 ocale a 4 lei ocaua, pentru care a mai plătit 7 lei la „cum- 
păna împărătească“ şi 11 lei la hamali, 2 saci cu bureţi a 14 lei ocaua, 1 butoi 
cu migdale curățate, 16 cutii cu smochine, 7 butoaie cu stafide negre, 4 saci 
cu anason = 397 ocale a 69 parale ocaua, 50 oca tibişir a 30 parale, 1 butoi 
cu tămiie a 230 lei cîntaru, 1 butoi cu „cușarzum“ (cușzum = stafide), 1 butoi 
cu saciz dulce, 5 saci cu piper = 375 ocale a 3lei și 35 parale ocaua, rahat-locum, 
floare de pucioasă a 2 lei ocaua, 5 lăzi cu oţet, 233 sticle cu cerneală, | butoi 
cu cositor englezesc, tacîmuri de tuci şi de aramă, cele de tuci cu 5 lei tacimul 
78 perechi ciorapi de bumbac și lină, 12 topuri de poleială galbenă şi albă, 
perdele de pislă, 1 briu de pambriu a 50 lei, 3 cărţi greceşti, Tetraevanghel, 
10 lei şi multe altele din care se vede că aducea marfă multă și variată de pe 
urma căreia a avut frumoase beneficii. 


Tot în acest an, 1825, din anumite însemnări aflăm că primea diferite 
mărfuri de la neguțătorul braşovean Hagi Teodoru. În legătură cu blănurile 
trimise, printr-o scrisoare din 2 dec. îi spune că nu au căutare, deoarece sint 
prea scumpe și să-i comunice ce să facă cu ele. Neprimind răspuns urgent, cum 
îl rugase, la 17 decembrie printr-o altă scrisoare îi atrage atenția fă-și caute 
alt mandatar „pînă nu-i vremea trecută“. Cu aceiași ocazie, pentru a-l informa, 
îi comunică prețul anumitor mărfuri şi cum se vind ele la București. Astfel: 
măslinele 44 parale ocaua, stafide roșii de butoi 40 par., stafide roşii brune 44 
par., stafide negre 36 par., cuşzum 3 lei ocaua, smochine de cutie 45 par., 
piper 4,35 lei ocaua, tămiie 6,30 lei ocaua, inibahar 7 lei ocaua, cuişoare 24 lei 


3 Arh. St. Buc., ms. 157,f.17—17v, f. 35 v., f. 167; ms. 160, f. 2141—21 v.; ms.164, Í. 86v 


www.dacoromanica.ro 


220 DIN BUCUREȘTII DE IERI 


ocaua, scorţişoară 16,50 lei ocaua, chimion 2,50 lei ocaua, bureţi subțiri 30 lei 
ocaua, bureţi groşi 20 lei ocaua, cuconari 2,10 lei ocaua, icre negre 4,12 lei 
ocaua, migdale curățate 4,10 lei ocaua, băcan mohorit 44 lei cîntaru, saciz 
dulce 20 lei cîntaru, șaru 20 lei ocaua, cerneală uscată 9 lei ocaua, untdelemn 
de burduf 2,40 lei ocaua, piatră acră praf 36 par. ocaua, cafea „de mijloc“ 6 lei 
ocaua, cafea „mai proastă“ 5,30 lei ocaua, ristic 6,50 lei ocaua, gogoși ristic 
bune 9 lei ocaua, orez 14 lei ocaua. 


În prima parte a nepustoriei, între 1803 şi 1807, Petre Stoian a fost 

tovarăş cu neguțătorul Constantin Steriu, de care s-a despărțit la 17 octombrie 
1807, cînd iscăleşte ca martor al acestei desfaceri și neguțătorul Manole 
Dumitru. . 
Petre Stoian avea afaceri de bancă, comision, plăți de marfă sau schimb 
de bani și cu unii neguțători din Viena, după cum se vede din scrisoarea unui 
oarecare Chiriac, din 15 mai 1827, care îi răspunde că a încasat polița de 
3 000 groși. 

Mai tirziu, fiindcă era obligat să călătorească mult, pentru aducerea 
mărfurilor de peste hotare, a făcut tovărăşie, în anumite perioade, şi cu alţi 
neguţători care rămîneau în prăvălie cu supravegherea vinzării pe care o făceau 
respectivii ciraci. Dintre tovarășii din această vreme amintim pe Paraschiva 
Hagi loan, de care s-a despărțit la 22 aprilie 1829. 

Fire foarte întreprinzătoare nu se mulțumea numai cu comerțul. de 
băcănie ci, de multe ori, se amesteca în orice afacere de unde rezulta un cîștig 
bun, în timp scurt. Așa in timpul războiului ruso-turc, împreună cu neguţătorul 
grec Gheorghiu Saris, a cumpărat două cirezi de vite (nu se cunoaște numărul 
lor), probabil ieftin, pe care le-a vîndut cu preţ bun la armatele de ocupație 
din principat. 

La despărţire, cei doi tovarăşi, atunci cînd s-au „izbrănui“ (despărţit), 
după cum spun ei, şi-au dat înscris unul altuia în care se spune: „Şi am desfăcut 
toate socotelile ce am avut între noi pînă într-un ban. Și nu avem a mai preten- 
derisi unul de către altul nimic, de-a pururea. Și orice hirtie sau răvaş, sau 
vreo socoteală să va găsi rămasă din tovărășia trecută, să nu mai aibă nici 
o putere şi să fie ca o hirtie albă. Şi pentru aceia dăm exoilisiru acesta ca să 
aibă puterea și tăria în toate vremea și în tot locul, ca să să crează“. 


După cum rezultă din anumite hirtii şi însemnări, Petre Stoian dădea 
şi bani cu împrumut pentru care lua o dobindă destul de mare, socotită lunar, 
nu anual. Bineînțeles că la numărarea banilor se încheia un act, iscălit şi de 
martori, în care se însemna şi ce amanet se depune, in mod obișnuit acte de 
proprietate. 


Unii dintre datornici își plăteau capitalul și dobinda la timpul convenit, 
alţii însă, din răutate sau împrejurări nefavorabile, întirziau cu anii peste 
termenul fixat. Aşa este cazul cu Tudorache cojocarul pe care-l dă în judecată 
în 1837, angajind pe Mihalache Andricu ca avocat, căruia se obligă să-i plă- 
tească 300 lei drept onorariu, însă să-i susțină procesul, dacă ar fi cazul, pînă 
Ja cele mai înalte instanțe judecătorești. 


Un alt caz este cu evreul Avram Isaac Kornut pe care îl imprumutase 
cu 3 000 lei încă din 1821, dar tot aminind plata an de an, a decedat între 
timp, iar moștenitorii pînă la începutul anului 1841, nu dăduseră nici un ban 
din datorie. 


În această situaţie, el personal aproape nemaiavind nici o nădejde, dă 
o procură fiului său în care spune: „Pentru această datorie orinduiesc în locu 
meu pă fiu-meu Mihai Stoianovici ca, sau cu binele sau prin canalu judecății, 

să aibă a cere despăgubirea de la clironomii numitului. -$i -oriee inyoială va 
face cu dinșii este primită și de mine. Şi spre a-și avea acest înscris tăria, am 
iscălit însuși cu mina mea“. 

Din anul 1810 pină la moarte, Petre Stoian a locuit în mahalaua Popescu- 
lui, pe podul Beilicului (calea Șerban Vodă) în casa * pe care a luat-o în schimb 
de la o oarecare Păuna. Casa, modificată şi mărită mai apoi, era clădită pe un 
loc al Mitropoliei căreia i se plătea embatic (chiria) 20 lei pe an; terenul avea 
o lățime cam de 8 m. la stradă și circa 30 m. în lungime, mergind pină în apa 
Dimboviţei. 


* 


Petre Stoian a fost căsătorit de două ori, prima dată cu Zoiţa probabil 
fiica unui neguțător bogat, avind împreună trei băieți: Constantin (Costache), 
Mihai (Mihalache) şi Petre (Petrache), dintre care, ultimii doi au ajuns neguță- 
tori de frunte în Bucureşti. 

La cîțiva ani după decesul primei soţii, cu care a trăit în cea mai bună 
înţelegere **, a făcut greșeala, în virstă înaintată fiind, să se căsătorească 
cu una Paraschiva, cu vreo 30 de ani mai tînără ca el. Aceasta, femeie frumoasă 
dar rea, pusă pe scandal, ştiindu-l bogat, a socotit că va avea o viaţă de huzur, 
de distracţie și în situaţia de a se îmbrăca cu veşminte costisitoare. Dar Petre 
Stoian era un om strîns la pungă, cum fusese obişnuit toată viaţa, nu-i plăcea 
să arunce banii pentru lux şi nici în societate, la sindrofii sau petreceri, nu 
mergea cu ea. În plus, Paraschiva era o femeie plină de temperament, dornică 
de o viaţă personală pe care el, om bătrin şi bolnav ***, nu se afla „destoinic 
a sătura nesăţioasa ei poftă ce are spre înpreunare“. i 


Cu toate neajunsurile ce i le făcea soţia, vorbele urite ce i le spunea, el 
le-a suferit, „nevrind mai virtos să-mi sparg casa și să mă despart la bătrineţe“. 


Instigată de mama sa şi de fratele său, Paraschiva a fugit de cîteva ori 
de acasă, lipsind vreme îndelungată, cerind pentru această perioadă să i se 
plătească o sumă îndoită, decit era necesar, pentru hrană, îmbrăcăminte și 
încălțăminte. Plătindu-i suma cerută, după dispoziţia Mitropoliei, din 16 
august 1832, ea s-a întors acasă, dar și-a continuat felul de viaţă de mai înainte 
şi a părăsit din nou domiciliul. 

În urma acestei situaţii, la 24 ianuarie 1834, Petre Stoian înaintează 
mitropolitului o lungă jalbă în care-și arată toate necazurile și suferinţele 
pătimite din partea soției, care, „prin feluri de nesuferite urmări şi rele purtări 
ale ei către mine, numai și numai ca să mă stingă şi apoi să se desparţă de 
mine“, cu toate că el le-a trecut pe toate cu răbdare, ca şi mai înainte, dar în 
zadar. 


* După moartea lui Petre Stoian, la 20 februarie 1850, fiul mijlociu, Mihalache Stoia- 
novici, după ce plătește cele două părţi ale fraţilor săi Costache și Petrache, vinde casa 
părintească doctorului Ludovic Kraus pentru suma de 1220 galbeni chezaro-crăieşti, cum- 
părătorul fiind obligat să plătească Mitropoliei un embatic mai mare, de 30 lei anual, primind 
însă voie de a dărîma sau zidi pe acel loc orice construcţie va voi, după cum a și făcut și care 
case au dăinuit pînă în anii din urmă, cînd spaţiul a trebuit să se lărgească pentru con 
struirea metroului (cf. Arh. St. Buc. ms. nr. 153, f. 243 v. — 244). 

** La 19 martie 1833, cei doi preoţi din mahalaua bisericii Sf. Ioan Nou, ce depindea 
de Mitropolie, dau declaraţie „cu suflet nevătămat“ că chir Stoian, atît timp cît a locuit 
în acea mahala, a trăit în bună înţelegere cu răposata lui soţie Zoiţa; de asemenea că se 
bucură de cinste între negustori și enoriași. 

*+* După cum rezultă din referatul doctorului Constantin Alexandridis, din 21 
martie 1833, inaintat „ci nstitului duhovnicesc departament al Mitropoliei“. 

Pentru toate acestea roagă să fie „mintuit [despărțit] de o asemenea 
femeie care îmi voiește nu alta decit răul şi stingerea“, fiindcă el nici prima 
dată, nici pe urmă n-a gonit-o, ci ea singură a fugit, pentru care timp cere ca 
el să-i plătească cheltuiala, iar ea „să se preumble după chefurile sale“. 

Mitropolitul, spre a cunoaște cît mai temeinic și mai în amănunt pricina 
soților Stoian, cere de la protopopul Pantazi un referat, așa cum indicase și 
mai înainte, să cerceteze cum se petrece căsătoria lor. Protopopul Pantazi 
arată în referat toate faptele rele ale Paraschivei și spune că „tot viforul cel 
turburător al căsniciei îl provoacă ea, iar iuțeala acestei femei este izvoritoare 
de răutate“. 

Luiînd în considerație referatul protopopului Pantazi și anaforaua 
„duhovnicescului departament“, din care se vede că Paraschiva „inrăutățită 
fiind cu totul, cu care aceasta în mare scărbă și urăciune au adus pă soțul 
său şi mai virtos din invitările mume-si și a frate-său, măcinindu-l prin judecăţi, 
fără nici un cuvint drept şi destoinic“, în această situaţie căsnicia lor nu mai 
poate dura. 

Alături de cele de mai sus, luîndu-se în seamă şi mărturisirea în scris 
a doctorului Constantin Alexandridis că Petr: Stoian „să află supt patimă 
de boală, nemaifiind destoinic... fiind şi în vi tă de bătrineţe, care și singur 
înaintea noastră o au mărturisit, dînd și zapis în condica duhovnicescului 
departament al sfintei Mitropolii că altă căsătorie nu va mai cere“, mitropolitul 
Grigore hotărăşte ca Petre Stoian, de aici înainte, să fie despărţit de Paraschiva 
şi să-i înapoieze zestrea cu care a venit la căsătoria ei. Actul de despărțire, din 
porunca mitropolitului, este semnat de episcopul Ilarion al Argeșului. 


* 


În desele lui călătorii făcute la Braşov, Petre Stoian a cunoscut mulți 
neguţători de acolo, indiferent dacă erau români, greci, armeni sau de alte 
naţionalităţi. Cu unii dintre ei era în directă legătură de afaceri comerciale, 
chiar în tovărăşie, iar cu alţii în relaţii de prietenie sau de simple cunoștințe. 


De aceea s-a gindit că în caz de vremuri grele la Bucureşti, — ocupaţii 
Militare străine sau epidemii care secerau vieţile multor oameni, — să se 
refugieze în acest oraş de la poalele Timpei, unde era ferit de urmările nefaste 
ale evenimentelor. 

O astfel de așezare în acest oraș, împreună cu întreaga lui familie, ca şi 
mulți alți neguțători sau boieri, a fost în vremea domnului Caragea cînd a 
bîntuit cumplita boală a ciumei, care a făcut ravagii în rindul locuitorilor diu 
Bucureşti și în restul țării. Petre Stoian n-a fost printre primii care a plecat 
şi din această cauză s-a gindit cu groază că, poate, microbul bolii l-a atins 
pe el sau pe vreunul din membrii familiei sale. Datorită acestui fapt, a făcut 
jurămint că dacă el şi familia lui va scăpa cu bine, drept mulţumire lui Dumne- 
zeu, va ridica o biserică în București. 


Întorcindu-se sănătos, a căutat să aducă la îndeplinire promisiunea 
făcută. Dar unde să facă biserica ?! În mahalaua în care locuia, Popescu- Jicnița, 
sau în celelalte dimprejur nu era cazul să se construiască o nouă biserică, 
fiindcă erau multe şi, relati v, destul de apropiate (Sf. Vineri, Udricani, Lucaci, 
Stelea, Vergului şi altele). De aceea şi-a îndreptat cercetările în cealaltă extremi- 
tate a orașului şi a socotit că locul cel mai nimerit ar fi pe Uliţa Tirgoviștei 
(actualmente Calea Griviței), la marginea orașului, acolo unde se construise 
cu citeva zeci de ani mai înainte, un mănunchi de case, cu ulicioare înguste 
şi întortochiate. De altfel, Uliţa Tirgoviştei era un drum important care făcea 
legătura între cele două centre urbane și era destul de frecventată. 

Acolo, pe Uliţa Tirgoviştei, — unde se întretăia cu o ulicioară ce nu 
avea nume, dar care mai apoi s-a numit după numele bisericii, foarte aproape 
de bariera orașului, care pe atunci era unde se află acum strada Buzeşti, Ecate- 
rina Teodoroiu și strada Occidentului, — Petre Stoian a cumpărat un loc 
lingă vechea biserică ca să mărească cuprinsul lăcaşului dorit pe care voia să-l 
ctitorească. 

Pe unde este strada Polizu, şi altele din apropierea ei, erau vii, iar mai 
încolo terenuri virane sau agricole. 


Se spune, după tradiţie, și chiar documentar este confirmat faptul că 
ridicarea bisericii s-a făcut pe locul unei bisericuțe care, probabil, fusese con- 
struită pe la mijlocul secolului al XVIII-lea, de către neguțătorul Mihalcea 
şi tot cu hramul Sf. Voievozi. Acest fapt se vede foarte clar din documentul 
din 20 septembrie 1770, cînd Mihalcea bacalul împuternicește pe preotul 
Pintilie „de la biserica Sf. Voievozi care este făcută de mine“ 4 (s.n.), să ia dijma 
de pe moșia Stoican „în locul mieu“, probabil el fiind bolnav sau într-o vîrstă 
prea înaintată. 


În locul acelei bisericuțe, făcută din lemn sau de cărămidă, ctitorită 
de Mihalcea bacalul, la care, desigur, se adăugaseră micile ajutoare ale puțini- 
lor oameni săraci ce locuiau în acea mahala care se înfiripase în acea part» 
a oraşului, și care bisericuță nu mai corespundea nici cu starea ei, nici cu 
numărul locuitorilor, în 1817 neguțătorul Petre Stoian împreună cu Dumitru 
sin Manciu * au construit, din temelie, o altă biserică, de zid, mult mai încăpă- 
toare, păstrind acelaşi hram pe care l-a avut vechea biserică. 


Pe unele cărți religioase care se mai păstrează, găsim, pe lingă obișnuitele 
însemnări, şi interesante ştiri istorice pe care dascălii sau preoţii bisericii le-au 
scris să fie cunoscute și de generaţiile viitoare. 

Reţinem pe a lui Nicolae cîntăreţul făcută pe foaia unui Mine pe luna 
noiembrie, tipărit la Buda, în 1804, următoarea însemnare: 


„La leat 1848 iunie în 11 s-au început Libertatea adică slobozenia și 
uşurarea poporului. Și au ţinut acea slobozenie trei luni și ne-am pomenit cu 
turcii aicea în Capitală şi au stricat acea libertate, prinzind și pe aceia ce înce- 
puse[ră]. Pă urmă au venit şi muscalii la două săptămîni şi a strîns [arestat] și 
din nezuțători şi din boieri, și i-au surghiunit la biserica Plumbuita, păzindu-i 
spre judecată“. 

Tot el, pe Didahuile lui Ilie Miniat tipărite la Iaşi, în 1837, a scris: „La 
leat 1848, septembrie 24 au venit aicea în Țara Românească turcii şi muscalii 
şi au dărăpănat Constituţia jos şi puind caimacam pe d. Constantin Cantacu- 
zino locţiitor de domn. 


De aceia am însemnat şi eu cel mai jos iscălit, pă vremea ce mă aflam 
cîntăreț la biserica Sfinţilor Voievozi, fiind ctitor al numitei biserici d. Mihala- 
che Stoianovici, fecioru răposatului jupîn Stoian, ctitorul cel mare care au 
săvirşit biserica şi puţul cel de piatră“. 


4 Idem, Documente istorice, CXXXV-90. 

* La 1817, cojocarul Dumitru sin Manciu era om înaintat în vîrstă, necăsătorit 
și fără copii. A decedat în 1827, la scurtă vreme după ce şi-a dictat testamentul (16 fe- 
bruarie 1827), în care menţionează toată averea lui, mişcătoare şi nemișcătoare, şi cum 
trebuie să se procedeze cu ea. Printre altele el spune că lasă la biserica Sf. Voievozi suma 
de 1 000 lei „să să facă două chilii, să șază oameni săraci, dă pomană“, și încă 500 lei 

„să să facă yn rind de odăjdii“. La breasla (isnatul) din care făcea parte, lasă 150 lei pentru 
plata a şapte sărindare, dintre care primul „la biserica la arhanghelu Mihail în Uliţa Tirgo- 
viştii“, iar celelalte la bisericile: Colțea, Sf. Gheorghe Nou, Popa Chițu, Oţetari, 
Sf. Nicolae-Şelari şi la mănăstirea Căldărușani. 

Pe un Minei pe luna februarie, tipărit la Buda, în 1805, dascălul Andrei, 
la 5 februarie 1845 a scris: „Omul fără învățătură [este] ca o corabie fără 
cirmă şi ca o pasăre fără aripi“. (cf. Pr. Vasile Pocitan, Votiţe istorice asupra 
bisericii cu hramul Sf. Voevozi, Bucureşti, 1904, p. 86—87). 


Nu ştim cărui meşter sau inginer i-a încredințat Petre Stoian ridicarea 
bisericii, poate unuia din cei patru foarte cunoscuţi Freywald, Hartel, Ott, 
sau priceputul meşter Joseff Weltz care, în 1819, a construit biserica Sf. 
Dumitru de Jurămint. Toţi aceștia se găseau în acea vreme în București şi 
construiseră mai multe biserici aici în Capitală, cit şi în diferite localităţi din 
țară. 

Biserica a fost construită din cărămidă subţire, îmbinată cu mortar, 
iar, în interior, pictată în stil bizantin al-fresco. 


Acoperișul a fost, probabil, cu șiță, sau cel mult cu olane şi numai pe la 
jumătatea secolului trecut biserica a fost învelită cu tablă. 


După terminarea clădirii, biserica a fost înzestrată cu: icoane, candele, 
sieșnice, steag de mușama pictat pe amindouă părțile, cărți și diferite alte 
obiecte trebuincioase, majoritatea fiind dăruite de ctitori, iar o altă parte de 
către unii enoriași. 

Nu putem spune că Petre Stoian este ctitorul absolut al bisericii, fiindcă, 
după cum se arată chiar în pisanie, figura alături şi Dumitru cojocaru, iar 
pe lingă aceștia, au contribuit la construirea și înzestrarea ei, bineînțeles într-o 
mică măsură şi alți oameni *. Dar, fiindcă el a fost cu inițiativa, cu terenul și 
aproape cu întreaga cheltuială, i s-a stabilit și recunoscut și oficial, în 1840, 
calitatea de ctitor principal. 


Faptul că au fost doi ctitori principali la început s-a putut vedea, pînă 
în 1900, atit din cuprinsul pisaniei, cît şi din pictura de pe peretele dinăuntru, 
deasupra ușii de la intrare, unde erau zugrăviți, în costumele lor de epocă, în 
dreapta: Stoian și Zoiţa, tatăl cu mina pe capul unui copil, cam de vreo zece 
ani, desigur Constantin, fiindcă ceilalți doi (Mihai și Petre) nu erau născuţi 
la acea dată; în stinga era portretul, în mărime naturală, a cojocarului Dumitru 
sin Manciu, Singur, fiindcă nu era căsătorit. Vasile Pocitan ne spune că, 
înainte de a se dărima biserica (1900), din cauza timpului și a fumului, portrete- 
le ctitorilor de-abia se mai cunoşteau; n-au fost copiate și nici fotografiate, 
deși se putea face și una și alta, după spălarea lor. 

După tradiţie şi cele povestite preotului Vasile Pocitan, cu 85 de ani 
în urmă, de către oameni bătrîni, o bună parte din mîna de lucru, necalificată, 
a fost constituită din femei și copii care aduceau apă, cu gălețile și cofele, din 
puțurile cele mai apropiate, fiindcă de apă canalizată, nici vorbă nu era. 
Bărbaţii, mulţi dintre ei meseriași, în zilele de clacă pentru care s-au angajat, 
au adus o contribuţie substanțială prin munca lor, micşorind astfel preţul 
de cost al lucrării. Unii enoriaşi i-au mărturisit că părinţii sau bunicii lor au 
lucrat la zidirea bisericii, iar Ioniță Pilitu ë și neguţțătorul Ştefan Răducanu 
poreclit şi „Bot de capră“, care locuiau în apropiere, au dat un mare sprijin 
la împlinirea construcţiei. 


* Pentru toți cei care n-au putut fi menționați în pisanie s-a făcut un pomelnic 
al ctitorilor (pomelnicar), adică o frumoasă condică, aurită pe margini, legată în piele. 
Pe prima foaie a acestuia se află însemnarea: „Pomețljnicul ctitorilor celor ce au ajutat la 
facerea sfintei biserici, însă numele ce n-au început în tabla dă la proscomidie, s-au trecut 
aici în această condică“. 

5 Pr. Vasile Pocitan, op. cit. 


* Ibidem, p. 15—16. 

Pisania care s-a aşezat atunci, deasupra uşii de la intrare, avea următorul 
cuprins: 

„Aşa să strălucească lumina voastră înaintea oamenilor ca să vadă ale 
voastre bune fapte. 

Drept aceia şi eu robul lui Dumnezeu Stoian băcanu sin Petre Steneţ 
gabrovianu, cu soția lui Zoița şi Dumitru cojocaru sin Manciu, cugetind a se 
proslăvi numele celui în Troiță mărit Dumnezeu, întru cinstea și pomenirea 
Adormirei Născătoarei de Dumnezeu și a sfinţilor Voievozi Mihail şi Gavriil 
şi a sfintului ierarh Nicolae, am înălțat această sfintă biserică din temelie, 
precum se vede, în zilele prea înălțatului domn lo Gheorghie Caragea v.v. 
[voievod], fiind mitropolit a toată Ungro-Vlachia, chirio chir Nictarie, ca să 
fie vejnică pomenire celor ce au dat ajutor şi celor ce vor da să fie şi aceia 
pomeniţi în veci, amin. Leat 1817 august 1“ 7. 

Tirnosirea bisericii s-a făcut chiar în acel an, iar ca prim slujitor a fost 
numit preotul Vlad (Vladu) care locuia pe Ulița Tirgoviștii (Calea Griviței), 
unde se întretaie cu strada Buzești, la colţ, unde a fost pină acum cîţiva anii 
în urmă clădirea şi farmacia fostului proprietar maior I. Obedenaru. 


După un număr de ani, Stoian a mai cumpărat citeva terenuri vecine, 
mărind mult cuprinsul bisericii, pe care, în 1833—1834, a construit mai multe 
chilii pentru adăpostirea oamenilor săraci, iar în faţă, pe Uliţa Tirgoviștei, 
a făcut opt prăvălii pe care, în toamna anului 1834 le-a închiriat la diferiţi 
nepustori sau meseriași. Dintre acei cărora le-a închiriat prăvălii, între 1834 şi 
1839, amintim pe următorii: logofătul Manolache cu 750 lei, primind chiria 
pe un an şi jumătate înainte; Dumitru bărbieru, Tudor săpunaru, Mihalache 
croitoru, Fermer ovreiu, Solomon timplaru, Heinrich Schimdt timplar, iar 
unui Marin Badiuveci circiuma și o prăvălie cu pivniţă şi grajd pentru 750 lei 
pe an, toate aducindu-i un venit de circa 3 000 lei anual. 

Din cercetarea unor acte şi vechi registre, care s-au mai păstrat de urmași, 
ne face să credem că, după 1832, Petre Stoian nu s-a mai ocupat cu negoţul, 
ci a devenit un fel de rentier, trăind din venitul celor opt prăvălii construite 
în fața bisericii pe Ulița Tirgoviştei, precum şi de la celelalte patru prăvălii 
pe care le avea în Hanul lui Zamfir, situate în centrul oraşului, şi de la care 
lua o chirie mult mai mare, avind în total un venit de aproximativ 6 000 lei 
anual, sumă importantă pentru vremea de atunci. Însemnarea chiriașilor şi 
a banilor încasaţi sint arătate într-un registru pină la începutul lunii februarie 
1844, de la care dată nu știm ce s-a mai întimplat. 


Cu toată activitatea lui neobosită de a construi noi chilii, prăvălii, zid 
înconjurător în cele trei părţi ale locului, precum şi clopotniţă de zid, cu poarta 
mare de stejar, situată între prăvălii, la faţa Uliţei Tirgoviştei, el s-a gindit 
să-şi asigure o consfinţire oficială a celor făcute pină atunci, în legătură cu 
biserica și averea ei. De aceea, în vara anului 1840, bătrin şi bolnav, socotind, 
probabil, că este cazul să-și aranjeze din timp treburile pămintești, Petre 
Stoian înaintează o cerere lui Alexandru Dim. Ghica prin care roagă să i se 
întărească, prin hrisov domnesc, biserica, chiliile dimprejur (17 la număr) 
precum şi cele opt prăvălii pe care, după moartea lui, le lasă danie, pentru ca 
din venitul lor să se întreţină biserica (luminări, untdelemn, leafa cîntăreţilor 


etc.), să se facă reparaţii cind va fi cazul și tot ceea ce va fi de necesitate; de 
asemenea „și pentru ţinerea în bună stare a unui puț ce este dinaintea bisericii“, 


? Ibidem, p. 19—20; N. Iorga, Inscripţii din bisericile României, vol. I, Bucureşti, 
1905, p. 337; Acad. R.S.R., ms. A 545, f. 71 şi ms. 5442, f. 257. 

Domnul după ce s-a documentat din rapoartele şi referatele primite 
de la departamentul Dreptăţii şi Tribunalul de comerţ că într-adevăr toate 
cele menţionate sint proprietatea lui Petre Stoian, dă un hrisov * la 15 octom- 
brie 1840, prin care recunoaşte şi întăreşte că atit biserica cit și celelalte eon- 
strucţii le-a făcut Petre Stoian „din rivnă creștinească, într-adevăr iubitoare 
de oameni“, care această faptă este „una din cele dintii bunătăţi plăcute lui 
Dumnezeu“. 

În concluzie, domnul spune: „Întărim domnia mea printr-acest hrisov, 
iscălit şi pecetluit cu pecetea domnii mele, toate cele de mai sus cite a orinduit 
şi a așezat Stoian ctitorul, ca să stăpinească această sfintă biserică pomenitele 
acareturi care alcătuiesc acum zestrea ei şi să le ţie şi să le păzească toate 
intocmai în veci, fără cea mai mică abatere sau strămutare“. 

lar după încetarea din viață a lui Petre Stoian „să rămiie ctitori şi îngriji- 
tori bisericii trei feciori ai săi legiuiţi, anume: Constandin, Mihail şi Petre, ca 
pă unii ce din cercare [verificare] s-au cunoscut de destoinici şi vrednici a 
chivernisi orice slujbă. Iar la întîmplare a nu răminea după vreme rod din 
neamul copiilor săi, atunci să fie epitropi îngrijitori bisericii, corporaţia băcani- 
lor“. 

Dar şi după această dată, 1840, cind credeam că s-a încheiat activitatea 
ctitoricească a lui Petre Stoian, constatăm că, în 1843, cere Sfatului orășenesc 
autorizaţie să construiască din nou turla bisericii, precum și o chilie. În legătură 
cu turla, bănuim că ea a suferit stricăciuni grave în urma cutremurului din 
1838 şi nu mai putea să rămînă în starea în care se găsea. 

Villacrosse, arhitectul orașului, la 19 mai 1843, aprobă ca turla să fie 
făcută de lemn, dar chilia, dinăuntrul curţii, să fie construită de zid „sau în 
paiente dă zid“ şi la o depărtare de cițiva stinjeni de amîndouă ulițele, iar 
învelitoarea să fie făcută cu olane sau șindrilă și să n-aibă o streaşină mai mare 
de o palmă şi jumătate, aşa cum i se aprobase și în 1839 de către fostul arhitect 
Faiser. 

Este cazul să mai amintim, că în micul cimitir din jurul bisericii, aşa 
cum exista la toate celelalte, pînă la desființarea lor de către primărie şi con- 
struirea altora mai mari la marginile orașului, și Petre Stoian și-a înmormîntat 
acolo pe soția sa “(decedată între 1828 şi 1830) şi alte rude. Iar după trecere 
de timp, în 1837, a adunat osemintele celor de mai sus și le-a pus într-o criptă 
de piatră, acoperită cu o frumoasă placă de marmură albă, lucrată în relief, 
cu ornamentaţii marginale, avind în partea superioară o cruce la mijloc, de o 
parte și de alta cite un înger şi dedesubtul crucii un cap, iar mai jos o tigvă 
cu două oase încrucișate, aşa cum se obișnuia pe atunci la diferite morminte, 


Inscripţia, cu litere cirilice, are următorul cuprins: „Supt această piatră 
se odihnesc oasele răposaţilor: Joița, Hristodor, Elena, Petre, Zlata, Dimitrie, 
care s-au așezat de către mine Stoian sin Petre Steneţ gabroveanu, ctitorul 
sfintei biserici aceștia ce să numește hramul sfinţilor Voevozi, spre pomenire, 
ca Dumnezu să-i ierte şi să-i pomenească întru împărăţia sa, 1837 mai 19. 
Bucureşti“. 


După incetarea din viaţă a ctitorului Petre Stoian, timp de citeva zeci 
de ani, biserica şi așezămintele ei n-au dus lipsă de nimic, fiindcă aveau un 
venit mulțumitor din chiriile ce se luau de la cele opt prăvălii dimprejur. Dar 
din cauza unui incendiu, întimplat prin 1880—1882, aproape toate prăvăliile 


* Document original pe pergament (0,81 x 0,57), întărit cu semnătura și pecetea 
domnului ; contrasemnat de Barbu Știrbei ca mare logofăt al Dreptăţii și de sărdarul 
Scarlat Timpeanu ca şeful secţiei. 

au fost mistuite de foc. Tot ce a fost parte lemnoasă a ars pină la pămint. N-au 
rămas decit ziduri pustii, ruine părăsite care n-au putut fi refăcute, deoarece 
nu mai era posibil și nici fonduri epitropia bisericii nu mai avea. Chiar chiliile, 
în care stăteau oameni săraci, fără plată, acum erau închiriate obţinindu-se 
citeva sute de lei anual, întrebuințate la cumpărare de luminări și untdelemn. 

Primăria orașului văzind că epitropia nu poate face nici un fel de repara- 
ţie la prăvăliile ale căror ziduri se măcinaseră din cauza intemperiilor, hotă- 
răște în 1889—1892 dărimarea lor şi cu această ocazie expropiază şi o parte din 
teren pentru a lărgi strada Sf. Voievozi care era îngustă în acea parte, despăgu- 
bind biserica cu suma de 1768 lei. 

Nemaifiind zid şi nici un fel de împrejmuire în această parte a bisericii, 
primăria oferă gardul de lemn de la cimitirele Ghencea și Sf. Vineri, acolo 
făcîndu-se altele noi. Dar nici grilajul de lemn oferit nu era prea bun, fiindcă 
o parte din bulumaci erau putrezi la bază, din care cauză, peste cîțiva ani, 
ingrădirea ajunsese să fie mai urită decit dacă n-ar fi fost deloc. 


În această situaţie deplorabilă din punct de vedere material, Mihalache 
Stoianovici care urmase la ctitorie pe tatăl său Petre Stoian, se retrage la 
26 ianuarie 1891, sub pretext de bătrineţe şi boală, recomandind forurilor 
respective pe fratele său Petrache, dar și acesta își declină calitatea pentru 
aceleaşi motive. 

În 1894, primăria face o nouă expropiere din terenul bisericii, de pe 
str. Sf. Voievozi, oferind epitropiei suma de 5840 lei, iar în anul următor, 
1895, hotărînd să construiască un local de școală, mare și frumos, expropiază 
terenul din dreapta bisericii, unde erau chiliile, care sint dărimate, obţinindu-se, 
pe materialul rezultat, 340 lei. Pe lingă acest teren, în suprafață de peste 900 
m.p., expropiază întreg locul din fața bisericii, de pe Calea Griviței, pentru 
a prelungi str. Semicercului care era înfundată şi a crea un scuar care să ofere 
o mai bună perspectivă bisericii. Pentru cei 918 + 1267 = 2185 mp. a 30 
lei/m.p. oferă suma de 65 570 lei. Dar din cauza schimbării conducerii primăriei, 
plata sumei se amină mereu pînă în 1896, cind se face o nouă evaluare și se 
dă numai 40 000 lei cu recomandarea precisă, ca acești bani să servească la 
„repararea clădirii bisericii și la facerea de locuințe pentru preoţi“, locuinţe 
care se găseau într-o stare de degradare, mai ales la exterior, iar acoperișul 
era o parte din olane, cum fusese în vechime şi altă parte învelit cu tablă 
vopsită roșu. 

Cu aceşti bani, într-adevăr, se putea face o bună reparaţie a bisericii 
şi a se construi o nouă locuinţă pentru preoţi, dar intenţia şi dorința epitropiei 
și a enoriașilor era de a se clădi o nouă biserică. 

În urma acestei situaţii, primăria deleagă pe P. Petricu *, arhitect șef, 
să facă planurile pentru noua biserică. Acesta, după studierea mai multor 
biserici, din București și țară, ia ca model, într-o oarecare măsură, biserica 
catedrală din Curtea de Argeş. 

Cu toate că planurile erau gata in 1898, construcţia bisericii nu se putea 
începe, fiindcă, după deviz, suma era insuficientă. Deci mai trebuia oarecare 
timp pentru a se stringe banii necesari. S-a admis să se facă pantahuză (colectă) 
şi să se adreseze și un apel stăruitor la toţi locuitorii din respectiva mahala. 


Spre reușita acestei întreprinderi, a fost norocul că, în 1899, au fost 
aleși ca epitropi doi oameni bogaţi și cu influență la diferite autorităţi și 
persoane. Este vorba de maiorul loan Obedenaru (n. 1846), fost ajutor de 


* P. Petricu (1846—1910); membru fondator al Societăţii Arhitecţilor; tot ela 
construit şi biserica Silvestru. 

primar al Capitalei (frate cu Mihail Obedenaru n. 1836, medic, diplomat, 
publicist şi academician), şi celălalt epitrop G. loaniţescu. Datorită lor, precum 
şi celor doi preoţi tineri, de curind numiţi: pr. Vasile Pocitan şi pr. Ion Burcă 
s-a început o activitate neîntreruptă pentru stringerea fondurilor şi urgentarea 
cît mai mult pentru începerea construcţiei. 


În sfirșit, cu toate că încă nu era asigurată întreaga sumă trebuitoare, 
s-a hotărit începerea lucrului. În ziua de 15 august 1900, cu ocazia sărbătorii 
Maicii Domnului, s-a făcut ultima slujbă în vechea biserică, iar a doua zi, 
pe 16 august, s-a "inceput dărimarea ei. După planurile arhitectului P. Petricu, 
executarea a fost încredințată fraţilor Raimond şi Luigi Bozero, antreprenori 
cunoscuţi, care construiseră şi şcoala comunală de băieţi de la Sf. Voievozi 
şi ofereau o bună garanţie că vor face o lucrare temeinică şi frumoasă, cum a 
şi fost. 

Trebuie să se ştie însă că lucrarea n-a mers într-un ritm neintrerupt, 
au mai existat și unele stagnări, pină cind se adunau noi sume de bani. Cetăţenii 
enoriaşi s-au dovedit şi de data aceasta, ca şi în trecut, la înălțime. Sub diferite 
forme au contribuit ca biserica să fie cit mai repede posibil terminată. Datorită 
acestui fapt, la sfirşitul verii anului 1903, noua clădire, monumentală, care 
dădea un aspect de întinerire vechii Uliţe a Tirgoviştei, devenită după 1878 
Calea Griviței, era acum o realitate, de mult dorită și acum înfăptuită. 

După unele însemnări și calcule făcute de noi, clădirea bisericii a costat 
circa 80 000 lei, în afară de munca benevolă a respectivilor enoriaşi. 

Pentru pictură, din cele 12 oferte şi modele prezentate, s-a reținut cea 
a preotului V. Damian, pictor diplomat al Şcolii de Belle-Arte din lași, cunoscut 
şi apreciat din celelalte lucrări făcute la bisericile Cuibul cu barză, Sf. Mina 
(Vergu), Tei, Brezoianu. Ca ajutoare a avut pe talentatul Panaşenschi, polonez 
românizat şi pe Emil Damian, fiu, pictor şi student în ultimul an la Școala 
de Belle-Arte din Bucureşti. 

Pictura în întregime, cu materialul pictorilor, a costat 9 000 lei. 


Catapeteasma, predicatorul, stranele, tetrapodul şi întreg mobilierul, 
sculptate în lemn de stejar, au fost executate de C. M. Babic, „unul din cei mai 
buni sculptori bisericești din ţară“ pentru suma de 10 000 lei. C.M. Babic 
făcuse studii de specialitate în ţară şi străinătate, și executase, pină la acea 
dată, mobilierul și sculptura de la bisericile: Amzei, Delea Veche, Teilor etc. 
El era fiul (n. 1869) renumitului sculptor bisericesc M. Babic, care impodobise 
cu arta lui bisericile: Domnița Bălașa, Sf. Spiridon, Antim, Sf. Nicolae-Șelari 
etc. A 

Frumoasele vitralii, care se pot vedea și astăzi, au fost executate de 
maestrul german lulius Schröter pentru suma de 984 lei. Pardoseala întregii 
biserici a fost lucrată în mozaic cu figuri geometrice rotunde, simbolice. 

Ornamentaţiile exterioare, care-i dau un aspect armonios şi cu totul 
deosebit, lucrate în stil bizantin și imitate după modelul celor de la Curtea 
de Argeş (conform planurilor arhitectului P. Petricu) au fost executate de 
sculptorul Faust. 

Prin grija şi bunăvoința lui C. F. Robescu, primarul Capitalei, s-a făcut 
o plantație de pomi imprejurul bisericii, trotuare în faţă, un scuar cu ronduri 
de flori şi pavaj cu piatră cubică, de granit, pină în alinierea cu Calea Griviței, 
acest punct devenind o mindrie a locuitorilor din mahala, iar pentru cetăţenii 
din ţară care veneau prin Gara de Nord, în drumul lor spre centrul orașului, 


era prima biserică care-i impresiona. 

Noua biserică, mare ca o catedrală, atit ca formă cit şi ca aspect, cu 
minunate ornamentaţii exterioare, are deasupra uşii de la intrare o placă de 
piatră, pisania, sculptată în relief, cu următorul cuprins: 

„Ridicatu-sa din temelie acest sfint locaș, cu hramul sfinţilor mai marilor 
voevozi Mihail şi Gavriil şi Adormirea Maicii Domnului, în anul mintuirii 
1817 de către repausaţi întru fericire Stoian băcanu sin Petre Steneţ gabro- 
veanul cu soţia sa Joița, Dumitru cojocaru sin Manciu și alţi evlavioşi creștini. 

Ruinindu-se cu vremea, acum între anii 1900 și 1903, în a doua arhi- 
păstorie pe scaunul sf. Mitropolii a Ungro-Vlahiei a I.P.P.S.S. Iosif Gheorghian, 
fiind primar al Capitalei d. C. F. Robescu, s-a restaurat radical şi impodobit 
din fondul primit de la primăria Capitalei si cu ajutorul enoriașilor, prin stăru- 
ința și osteneala epitropilor: maior I. Obedenaru, G. loaniţescu, paroh econom 
V. Pocitan şi preotul econom-stavrofor Ion Burcă. 

S-a tirnosit la 21 septembre 1903. Arhitect fiind d. P. Petricu“ 

Din cuprinsul acestei pisanii, a celor scrise de pr. Vasile Pocitan și a 
presei din acea vreme, aflăm că biserica Sf. Voievozi a fost tirnosită la 21 
septembrie 1903, cînd au participat, în afară de o mare mulţime, autorităţile 
de resort, iar din partea mitropolitului Iosif Gheorghian, a fost prezent Nifon 
Ploeșteanu ?, vicarul Mitropoliei, care, înconjurat de St. Călinescu protoiereul 
Capitalei, Ilie Teodorescu preot de la biserica Amzei, pr. Dimitrie Georgescu 
de la biserica Sf. Nicolae-Dușumea, G. Gibescu arhidiacon și Serafim diacon, 
au oficiat slujba de sfințire a bisericii, iar preotul Vasile Pocitan liturghia şi 
a prezentat un scurt istoric al bisericii vechi și noi. 

De atunci pînă în prezent, adică într-un interval de 86 ani, biserica Sf. 
Voievozi s-a menţinut într-o stare mulțumitoare, de prospeţime, atit în interior 
cit şi în exterior, încît cei care nu-i cunosc virsta, pot crede că ea a fost construită 
numai cu cîțiva ani în urmă. 


8 Ibidem, p. 56; Pr. Marin Dumitrescu, Istoricul a 40 de biserici din România, vol. III, 
Bucureşti, 1907, p. 64; Acad. R.S.R., ms. 5142, f. 257—258. 
3 „Consolatorul“, anul VI (1903), nr. 7, p. 101. 

Unul din scriitorii de frunte, din secolul trecut este şi Constantin Negruzzi, 
cunoscut in lumea cărturărească a Moldovei sub numele de Costache Ne- 
gruzzi. 

Înrudit prin soția sa, Maria *, cu familia Gane, care şi ea a dat scriitori 
de talent ţării noastre, Costache Negruzzi a fost prieten şi în relaţii cu personali- 
tăţi ale literaturii române din cele două Principate. 

Scrierile lui sint şi astăzi o delectare și o documentare a unui secol fră- 
mintat din istoria neamului nostru. 

° Nu ştim dacă Constantin Negruzzi a vizitat Țara Românească (Muntenia) 
şi în special capitala Bucureşti înainte de anul 1853, cu toate că ar fi avut 
ocazia de nenumărate ori datorită prietenilor ce-și făcuse aici şi corespondenţei 
purtate cu unii dintre ei, persoane marcante ale culturii româneşti, printre 
care trebuie să amintim pe Ion Heliade Rădulescu ?. Cert este că la acea 
dată, în împrejurări nu tocmai favorabile, deoarece izbucnise Războiul Crimeii, 
se ivi ocazia nimerită de a veni la Bucureşti. Motivul pentru care venirea 
în capitala Țării Româneşti era o chestiune de importanţă economică, pentru 
Moldova. 

După cite ştim, Constantin Negruzzi fusese numit, prin ofis domnesc, 
incă din 1850, director la departamentul Lucrărilor Publice 2, postul fiind 
vacant, în urma demisiei maiorului M. Kogălniceanu, iar în 1853—1854 era 
director al Vistieriei în departamentul Finanţelor 2. 


În această calitate a fost delegat de guvernul Moldovei „să asiste la 
strigările licitaţiei pentru darea cu contract a venitului vămilor ambelor 
principate, pe al 2-lea period“ î. De altfel Costache Negruzzi, cu toate că era 
literat, ocupase mai multe funcţii în diferite ministere și nu era străin de 
problemele economice ale ţării. El publicase, încă din 1840, o „relaţie“ în 
legătură cu comerțul Moldovei și Țării Românești 5 cu celelalte state europene, 
traducind un articol din „Sematorul din Marsilia“. 


Guvernul din Bucureşti fiind înștiințat de sosirea lui, departamentul 
din Lăuntru, în urma cererii cu nr. 3225, pe care o face Vistieria la începutul 
lunii decembrie 1853, dă ordin Sfatului orășenesc să găsească „încăperile 


* Maria C. Negruzzi era fiica boierului Dimitrie Gane ce avea rangul de agă. 

1 George Potra şi colab., Jon Heliade Rădulescu. Scrisori, acte, Bucureşti, 1972, 
p. 16—29. 

1 „Gazeta de Moldova“, XXII (1850), p. 221; „Zimbrul“, I (1850), p. 25. 

3 Costache Negruzzi, Păcatele tinereţelor, ediţie comentată de V. Ghiacioiu, Craiova, 
1937, p. 26. 

4 Arh. St. Buc., Municipiul București, 2332/1853 şi 16/1854. 

„Albina românească“, XI (1840), nr. 4, p. 17—20; „Dacia literară“, I (1840), 
p. 120. 

trebuincioase pentru lăcuința pomenitului boier, îngrijind totdeodată pentru 
toate trebuincioasele dumisale, cum și o birje pentru cite zile va șădea aici... 
asa incit să nu întimpine cea mai mică nemulţumire. Și în urmă va trimite 
departamentului lămurită socoteala de cheltuiala făcută spre cele de cuviință 
pentru slobozenia banilor“. 

Și astfel, la începutul lunii decembrie a anului 1853, Constantin Negruzzi 
porneşte din lași. Fiind vreme de iarnă şi drumurile destul de anevoioase, 
se înţelege că de la lași la București a făcut o călătorie lungă și incomodă, cu 
căruța de poştă sau cu sania, oprindu-se la toate staţiile unde se făcea schim- 
barea cailor şi unde se putea desmorţi de oboseală şi frig, avînd la îndemină 
o mincare şi o băutură caldă. 

În cuprinsul oraşului București, a pătruns prin Şoseaua Colentina, care 
despărțea aproape în două întinsa moșie a Ghiculeștilor, ce se întindea pină 
departe, în vecinătatea comunei Dudești. 

După ce a trecut pe lingă vechea mănăstire Plumbuita, în tiparniţa 
căreia s-a publicat prima carte din Bucureşti, apoi pe lingă palatul fostului 

„domn Grigore Ghica (1822— 1828), care domină, în faţă lacul Tei, iar în spate 
întinsa vale plină de stuf şi trestie, a trecut și peste „pirla“ Colentina, pe un 
pod de lemn. Apoi, pe întreaga şosea, avind deoparte și de alta căsuțe mici, 
țărănești, din chirpici, ale oamenilor nevoiaşi, cu parmalicuri în faţă și acoperite 
cu trestie sau rogoz, a ajuns la Bariera Moșilor în mahalaua Oborului, unde de 
sute de ani se ținea bilciul cu același nume și de două ori pe săptămină tirgul 
de vite, cereale și lemne. 

De aici și-a continuat drumul pe Podul Tirgului de Afară (Calea Moșilor), 
spre centrul oraşului. La acea dată această arteră de circulaţie, ca şi alte 
cîteva din oraş, era podită cu birne groase de stejar, avind pe ambele laturi 
nenumărate cîrciumi şi în special prăvălii cu tot felul de mărfuri (încălțăminte, 
cojoace, căciuli, pieptare, stămburi, vase de lemn și de aramă etc.), fiind unu 
din cele mai comerciale străzi ale oraşului. În afară de şiragul nesfirşit de 
prăvălii, erau gi construcţii mai arătoase, cu etaj, făcute din cărămidă subţire, 
acoperite cu olane turcești, unele chiar cu tablă, ale negustorilor mai bogaţi 
sau ale unor boiernaşi, slujbași în diferite instituţii ale statului. O astfel de 
clădire, impozantă pentru vremea de atunci, cu ziduri groase, scări de piatră 
şi pivnițe adinci, a fost casa Colentineanu, fost arendașş al moșiei Ghiculeștilor, 
clădire care a dăinuit pînă anii trecuţi, cînd această arteră, strimbă, s-a moderni- 
zat şi împodobit cu blocuri moderne înzestrate cu tot confortul vremurilor 
noastre. 

Marea clădire, fabrică de paste făinoase — a fraţilor Solacoglu — de 
lingă casa răposatului și marelui bogătaş Manuc-Bei, nu era încă construită, 
se va ridica cu șase ani mai tirziu, fiind cea mai mare, de acest fel, din București. 
La acea dată capitala țării se moderniza cu clădiri industriale importante. 
Așa a fost și moara lui Gheorghe Assan (1853), înzestrată cu „maşină de foc“, 
iar mai tirziu cu energie electrică. 

Ajuns în centrul oraşului, în plină refacere urbanistică după marele 
incendiu din martie 1847, în apropierea bisericii Sf. Gheorghe Nou, desigur, 
a fost intimpinat şi îndemnat să se îndrepte spre Podul Mogoşoaiei unde, peste 
drum de Teatrul Naţional (de curînd construit și terminat) se afla hotelul gi 
restaurantul „tapiţerului“ Fr. Bossel, în care i se reţinuse un apartament pe 
toată durata cit va rămîne în București. 

Podul Mogoșoaiei cu toate că încă mai purta numele de pod, nu mai era 
pavat cu birne de lemn, ci cu piatră bolovănită de rîu, dar frumos nivelată, 
avind şi trotuare pe ambele laturi, lucrare executată de antreprenorul Freywald. 
Era un pas spre progres, spre occidentalizare. 

Conform ordinului primit de la minister, Sfatul orăşenesc din Bucureşti 
avusese grijă din timp să pregătească găzduirea postelnicului Costache Negruzzi. 
În rezolvarea acestei probleme fusese delegat paharnicul Ioan Creţeanu, 
care se înțelesese cu Bossel să pună la dispoziţia musafirului oficial un aparta- 
ment cu vedere spre stradă, spre Teatrul Naţional și cu posibilitatea de a 
privi de la fereastră, în dreapta şi în stinga, trăsurile, caleştile, săniile şi lumea 
ieșită la plimbare, la spectacole sau pentru diferite cumpărături în numeroasele 
prăvălii asortate cu tot felul de mărfuri din țară şi străinătate, 

Desigur, în timpul cît a stat în București, Costache Negruzzi a partici- 
pat cu regularitate la discuţiile comisiei ce a trebuit să hotărască contractarea 
venitului vămilor ambelor principate, al căror rezultat nu-l cunoaștem. Dar, 
după amiezile şi seara, fiind liber, presupunem că a fost invitat de diferite 
familii şi a făcut vizite şi la unii scriitori şi publicişti care se mai găseau în 
Bucureşti, fiindcă cei mai mulţi din aceștia, după Revoluţia de la 1848, lua- 
seră drumul exilului. Bănuim că s-a întilnit cu Petrache Poenaru, Grigore 
Alexandrescu, Zaharia Carcalechi și mulţi alţii. Poate a fost şi la vreun specta- 
col de teatru şi a vizitat şi unele din vechile noastre mănăstiri din Capitală 
şi împrejurimi, fiindcă timpul nu credem că l-a împiedicat. 

Pentru cele 20 zile (2—22 decembrie) cit a stat Costache Negruzzi în 
„otelul“ lui Fr. Bossel, avind locuinţă și îndestulare (adică mincare), primăria 
a plătit 1685 lei, revenind cite 84 lei şi 10 parale pe zi, iar 1260 lei s-au dat 
birjarului loan Holteiu, care în tot timpul menţionat mai sus a fost la dispoziţia 
oaspetelui, adică cite 63 lei pe zi, ceea ce face în total 2945 lei. 

Dar primăria nu și-a încasat aşa repede banii cheltuiţi. După nenumărate 
rapoarte şi adrese începind chiar de la 23 decembrie 1853, de-abia la 20 aprilie 
1854, Vistieria trimite primăriei suma cheltuită, pentru care Matache Caram- 
zulea, casierul, a dat cuvenita chitanță de primirea banilor. 

Păcat că nu se ştie mai mult de șederea postelnicului Costache Negruzzi 
aici, deoarece nu a lăsat însemnări de călătorie scrise şi nici impresii despre 
orașul Bucureşti pe care l-a vizitat într-o perioadă cînd Războiul Crimeii a 
însemnat trei intervenţii ale armatelor străine pe teritoriul patriei noastre, 
iar pentru Europa o problemă politică care a durat cîţiva ani. Ar fi fost o 
mărturie prețioasă pe lingă celelalte, publicate, ale unor reporteri străini 
militari și civili. 

Impresiile lui Costache Negruzzi, dacă s-ar fi scris, ar fi fost o documen- 
tare interesantă care, alături de cele ale lui Zaharia Carcalechi, George Barițiu 
şi Timotei Cipariu, ar fi adăugat noi imagini frămintatului oraș, în plină agita- 
ţie, în care se puteau vedea cele mai izbitoare contraste de viață politico-soci- 
ală, civilă şi militară. 

Desigur că și la noi în Principate ca și aiurea bărbații au căutat să-şi 
îngrijească ținuta și odată cu ea barba și podoaba capilară. Sint frumoase și 
interesante chipurile vechilor domni şi boieri pictate în calitate de ctitori pe 
pereţii diferitelor biserici și mănăstiri, dar nu ştim deloc cine erau cei care 
îi ajutau să-şi facă toaleta feţei. Probabil că anumiţi oameni de la curtea lor, 
sau alţii mai specializați aduși de peste hotare, atît din Orient cît şi din Occident. 
Oamenii de rînd nu aveau nevoie de bărbieri speciali care să-i tundă şi să le 
radă barba, o făceau ei între ei, nu cu prea mari pretenții. 

Observind vechile portrete voievodale, vedem că Mircea cel Bătrin 
purta părul lung, „neimpletit, dar umflat“ după cum spune N. Iorga 1, aşa 
cum îl purtau călugării sau unii clerici tineri. 

„Părul s-a purtat la noi, cînd după datina vecinilor creştini, cînd după 
a ţarigrădenilor. Pe vremea lui Ştefan cel Mare, a lui Bogdan Orbul, a lui Radu 
cel Mare şi a lui Neagoe se rădea barba, se lăsau cu mindrie mustăţile lungi, 
şi părul tinerilor cădea în valuri bogate. 

Iar Vodă cel Cumplit [Viteaz] însă e bărbos și cu părul tuns scurt, acelaşi 
chip de a se purta se întilneşte la Mihai Viteazul, la Movileşti. Ceva mai tirziu, 
boierii și chiar domnii își rad capul și numai un moţ lung atirnă pe frunte, 
întocmai ca la răsăritenii de lege musulmană, care se supun prescripţiilor 
Coranului. Atunci bărbierul ajunge un meșteşugar foarte căutat şi o întreagă 
breaslă vioaie se alcătuiește în reședințele noastre [s.n.], ca la Constantinopol. 
Sirul bărbierilor noștri îl începe loan Genovezul, un italian deci, care bărberia 
pe Ştefan cel Mare la 1464 și a cărui pomenire, arată tot atita cit şi cunoscutul 
chip din Evanghelia de la Homor că marele domn nu purta barbă. El era 
însă, desigur, şi hirurgul lui Vodă“ 2. 

În ţara noastră şi în special în București, meseriașii de același fel erau 
organizaţi în cadrul unei bresle care se ocupa de interesele lor. Constituirea 
breslelor depindea de numărul lucrătorilor; cu cit aceştia erau mai numeroşi 
cu atit se întemeia mai devreme breasla respectivă. 

Bărbierii fiind în număr mai mic nu și-au putut întemeia o breaslă a 
lor decit în a doua jumătate a secolului al XVII-lea, cind documentele ne 
arată că aveau un staroste, deci erau în număr suficient pentru a alcătui și a 
fi organizaţi în cadrul unui rufet sau breaslă, chiar dacă era mai mică decit 
altele, care aveau un număr mai mare de membri. 

Prima menţiune documentară despre existența unui staroste, deci a 


unei bresle, oavem dela 5 octombrie 1668, adică din vremea voievodului Radu 


1 N, Iorga, Istoria românilor în chipuri și icoane, Craiova, 1921. 
2 Ibidem, p. 266—267. 

Leon, cind Iane „starostea de bărbiiari“: 3 împreună cu soţia sa, Smaranda, 
cumpără de la băcanul Filafto şi soţia sa Voica, trei răzoare de vie în „dealul 
Bucureştilor“ (adică pe unde este astăzi Șoseaua Viilor), pentru care plăteşte 
frumoasa sumă, pentru acea vreme, de 134 ughi (galbeni), ceea ce însemna că 
era un om înstărit care, în afară de via cumpărată, avea casă şi prăvălie în 
oraș. Ca o întărire a cumpărării, documentul este semnat de Gherghina, judeţul 
oraşului, care-şi pune și pecetea inelară, și de mai mulți martori printre care 
negustori, diaconi, slujbași etc., cunoştinţe apropiate lui. 

Documentele din acea vreme și de mai tirziu ne amintesc numele multor 
bărbieri din Bucureşti, unii semniînd ca martori la diferite cumpărări sau vinzări 
de case și locuri, iar alții sau urmașii lor arată unde-și aveau prăvăliile, în 
centrul orașului sau în mahalale, ce chirie plăteau pentru locul unde se afla 
prăvălia, precum și diferite alte informaţii în legătură cu ei. 

Astfel, între 1671 şi 1734, găsim semnaţi ca martori pe următorii băr- 
bieri: Gavril, Dumitrașco, lanache, Ghinea, Lazăr, Stoica *. 

În octombrie 1674, aflăm că pe un loc al Bisericii Domnești, din centrul 
orașului, printre diferiți neguţători își aveau prăvăliile lor următorii bărbieri: 
Iane, Mihu, Iorga, Dumitrașco, Zaharia, Sima, Chiriac, Dragomir, Iancu (o 
adevărată uliţă a bărbierilor). La această dată ei se tocmesc cu preotul Stoica, 
cliseariul bisericii, să plătească fiecare cite 66 bani pe lună. „Iar de vom umbla 
şi nu vom plăti — spun ei — cum scriem mai sus, să fie volnici preoții să ne 
scoață de pre loc şi să puie [pe] cine vor vrea ei“ 5, 

Din documentele care atestă prezența bărbierilor în București mai 
amintim următoarele: la 3 martie 1729 meșterul Oprea bărbierul se învoieşte 
cu egumenul de la mănăstirea Sf. Gheorghe să-și facă o casă pe locul ce i s-a 
dat, plătind chirie 10 taleri vechi pe an, avînd dreptul a o stăpini atit el cît 
şi copiii lui. „lar de se va intimpla, la curgerea anilor, a face sfinția sa hanu 
pe unde au fost cel vechi, iar casa mea tot să aibă a nu o strica, numai să 
«aib a stăpăni» cu bună pace, că așa m-am aşăzat și m-am tocmit cu sfinţia sa, 
de bunăvoia sfinţii sale“ 6, 

În mai 1738, aflăm că Drume bărbierul are casă şi prăvălie „tot într-un 
[în]văliș“ pe locul fostului vornic Badea Bălăceanu 7, în fața podului care 
merge la hanul lui Șerban Vodă (adică pe Podul Mogoşoaiei colţ cu ulița Lip- 
scâni); la fel Stoica bărbierul. 


În iulie 1741, Gheorghe bărbierul, feciorul ceaușului Gheorghe, cumpără 
de la postelnicul Iordache Văcărescu ê un loc în mahalaua Dintr-o Zi cu 25 
taleri noi, pe care clădind case le vinde, în 1745, lui Radu Fărcăşanu cu 335 
taleri. 

ntr-un document din 18 noiembrie 1751, se spune că preotul Radu, 
fiul lui Vasilie dascălul, a vîndut jupinului Ninu lemnele unei prăvălii, de 
fapt prăvălia în sine, „care iaste den josul bărbiarilor“ 9. Vedem deci că şi în 
vecinătatea bisericii Doamnei era un grup de prăvălii ale bărbierilor. Docu- 
mentul este semnat de patru preoţi şi de protopopul Toma. 


3 George Potra, Documente privitoare la istoria orașului București (1594—1821), 
vol. I, București, 1961, p. 141—142. 

4 Ibidem, p. 156, 170, 216, 219, 339. 

5 Ibidem, p. 159— 160. 

e Ibidem, p. 322. 

? Ibidem, p. 355. 

8 Ibidem, p. 362, 371—372. 


? Ibidem, p. 410. 

Doi ani mai tirziu, la 16 noiembrie 1753, Costanda 10, soţia răposatului 
Drăghici bărbierul, avind o datorie de 16 taleri rămasă de la soţul ei pentru 
neplata chiriei pe mai mulţi ani, cedează lemnele vechi și noi (prăvălia) preoți- 
lor de la biserica Doamnei, pe care vorniceii orașului le-au prețuit la 15 taleri. 
Costanda însă, fiind femee săracă, în loc să mai plătească un taler,i-au dăruit 
preoţii încă patru taleri. 

Documentul din 1 octombrie 1764 ne arată că Ștefan bărbierul 11 avea 
prăvălie în mahalaua Sf. Nicolae-Şelari, alături de cea a lui Gheorghe, fiul 
lui Constantin, fost staroste de neguţători. Şi tot în această mahala, aflăm 
că în 1794 avea prăvălie și Andrei 12 bărbierul. 

În octombrie 1765, Zoiţa, soţia răposatului Roman bărbierul, se învoieşte 
cu egumenul de la mănăstirea Sf. Gheorghe să refacă vechea prăvălie ce fusese 
construită pe locul mănăstirii şi care, la acea dată, era ruinată cu totul. „Și 
făcîndu-i-se milă sfinţii sale, mai mult dă copiii mici, mi-au dat voie să fac 
precum au fost“ 13, iar ea se obliga să plătească pentru prăvălia cea nouă 21 
taleri chirie pe an. 

Un oarecare Gheorghe bărbierul, care se pare că a fost în serviciul 
domnului Grigore Ghica, la rugămintea lui şi a soţiei sale „fiind oameni scăpă- 
taţi“, domnul le-a dat „dă pomană cu domneasca carte a mării sale“ din 
1752, un loc lingă poarta din jos a Curţii domnești, între prăvălia mănăstirii 
Văcărești şi prăvălia răposatului Apostol pircălab, care şi acestea sînt construite 
tot pe loc domnesc. Actul de donaţie a fost confirmat mai apoi de Matei Ghica 
în 1753 gi de Scarlat Ghica în 1760. 


Acolo și-a făcut Gheorghe bărbierul prăvălie, dar după moartea lui, 
soția sa, Sava, bătrină şi neputincioasă, nemaiputind să ţină prăvălia care se 
afla în stare de dărăpănare, la 8 mai 1787, a vindut-o împreună cu locul ce 
avea, lui Constantin fost mare sluger pentru suma de 600 taleri cu care bani, 
spunea ea „să-mi chivernisesc viaţa“ 14, 

La sfîrşitul secolului al XVIII-lea, documentele ne menţionează numele 
a încă doi bărbieri bucureșteni. Primul este Radu bărbierul care, în martie 
1795, cumpără de la un oarecare Ivan și soția acestuia „o vie paragină în 
marginea Bucureștilor, în mahalaua Foişor“ 15, pe moşia mănăstirii Radu Vodă, 
cu 15 taleri. Al doilea este Panait bărbierul 1, ce în februarie 1797 avea casă 
şi o „prăvălioară“ lingă biserica Colțea, fiind vecin cu locul şi tasele lui Barbu 
Văcărescu, fost mare vistier. Se pare că tot acest Panait, la bătrineţe, în 1836, 
avea case pe ulița Scaunele Vechi *. 


Curios este faptul că în decurs de un secol n-am întilnit decit două nume 
de staroste al breslei bărbierilor şi acest fapt este oarecum explicabil. Neexis- 
tind pricini de neînțelegere sau judecată, cumpărări sau vinzări de case, 
prăvălii sau locuri de către ei, numele lor nu este amintit, fiindcă toate lucrurile 
s-au desfășurat în liniște și în mod normal. 


După primul staroste, Iane, amintit în documentul din 1668, al doilea 
pe care îl cunoaștem este menţionat de documentul din 22 noiembrie 1764, 


10 Ibidem, p. 417. 

11 Ibidem, p. 460. 

13 I, I. Ionașcu, Documente bucureștene privitoare la proprietăţile mănăstirii Coljea, 
București, 1941, p. 270. 

13 George Potra, op. cit., p. 464. 

14 Ibidem, p. 548—549. 

15 Ibidem, p. 590. 

1* I. Jonașcu, op. cit., p. 263, 361. 

17 Ibidem, p. Sâ. 

în care se arată numele lui Marin „fost staroste de bărbieri“. Acesta avea casă 
şi prăvălie în București, pe locul mănăstirii Plumbuita, în mahalaua Bălăceanu, 
„la poarta domnească din sus“. 

Datorită unor împrejurări nefavorabile, Marin a intrat în multe datorii 
pe care neavind cum să le plătească, s-a gindit să-și dea prăvălia cu chirie. 
Egumenul Romanos de la mănăstirea Plumbuita auzind acest lucru, ca să-l 
scoată din încurcătură și să fie și în avantajul mănăstirii, s-a oferit să cumpere 
prăvălia şi casa, fapt acceptat de Marin care a primit pentru ele suma de 250 taleri. 

Cind s-a auzit în mahala de această vînzare, unii i-au oferit lui Marin 
o sumă mai mare, dacă poate să le ia înapoi de la mănăstire, dar egumenul 
n-a acceptat, cu atit mai mult că desfăcuse lemnele casei gi prăvăliei pentru a 
construi, în locul lor, o clădire mai mare. 

Pricina de neînțelegere, la reclamaţia lui Marin, fiind judecată de mitro- 
politul Grigorie și de marii boieri şi hotărîrea lor fiind aprobată de domnul 
Ştefan Mihai Racoviţă, s-a considerat vinzarea bună, fiindcă s-a dovedit că 
Marin „de a lui bunăvoie şi fiind cu minţile întregi au vindut“ 18. 

Cu toată existența îndelungată a breslei bărbierilor, primul hrisov 
domnesc pe care-l cunoaștem, referitor la ea, este cel din 16 martie 1803 dat 
de domnul Constantin Ipsilanti (1802—1806), fiul lui Alexandru Ipsilanti 
(1774—1782; 1796—1797), prin care se confirmă rujetului (breslei) bărbie- 
rilor, obiceiurile și așezămintele pe care le-au avut „din vechime“ şi care s-au 
văzut menţionate în diferite acte ce i s-au prezentat şi în special în cel din 1796, 
care arăta şi dreptul de a avea „un protomeșter mai mare peste dinșii, adică 
staroste pentru purtarea de grijă şi chivernisea * a rufetului lor“. 

Cu această ocazie domnul Constantin Ipsilanti dă voie breslei bărbierilor 
din Bucureşti să-și aleagă un „staroste și purtător de griji“, care împreună cu 
alți şase epitropi meşteri ai breslei, aleşi dintre cei mai bătrini şi mai de cinste 
meseriași, să păzească orinduiala ce li s-a fixat. 

Redăm mai jos punctele pe care breslașii trebuiau să le respecte întru 
totul. 

1. „Toţi cîţi lucrează meșteșugul acesta aici în București, ori păminteni 
sau străini, din orice parte ar fi venit, sau călăraș, dorobanţ, sîrb, sau orice 
fel de slujitor ar fi, să aibă ascultare de starostea și de acei şase epitropi la cele 
ce-i va povăţui pentru ale meșteşugului. 

2. Pentru ucenici, cînd vor voi să iasă de la meşteri, să fie datoria da 
de știre starostei şi epitropilor ca prin știrea şi voia lor să iasă, iar de sineşi 
să nu fie polnic [liber] nici vreunul din meșteri să nu îndrăsnească a lua uce- 
nicul altuia. | 

3. Cind se va întimpla ori [vreo] greșeală să facă vreun bărbier de a nu 
lucra bine, ori de a nu păzi dumineca sau alte sărbători, sau judecată să aibă 
unul cu altul pentru ale meșteșugului lor, să nu vie volnic boier mare sau alți 
zapcii a-l judeca, fără numai starostea dimpreună cu epitropii să-i judece şi 
să-i îndrepteze după obiceiurile şi rinduiala lor, certindu-i şi dojenindu-i 
după vina ce vor face. 

4. Pină nu-și vor deschide meșterii cei mari denainte prăvăliile lor, 
să nu aibă voie ceilalți bărbieri. 

5. Pentru cutia de milostenii ce au avut obiceiu a ţine breasla aceasta, 
să se ia de la tot meșterul, din duminecă în duminecă, cite trei bani, și de caltă 
cîte doi bani, dînd aceşti bani oricine ar lucra meşteșugul acesta. Și să se 


1 George Potra, op. cit., vol. III (1634—1800), Bucureşti, 1982, p. 228—229. 
» chivernisea chivernisire = a se ocupa, a conduce. 

stringă în cutie de staroste, care cutie să se ţie pecetluită atit de staroste cit 
şi de epitropi cu pecețile lor şi să se păzească pe tot anul, ca dintre [din] acei 
bani să se cheltuiască cu praznicul prapadomnei [cuvioasei] Paraschivei ce-l 
prăznuiesc ei, şi la moartea vreunui meșter din breasla lor, ce nu va avea 
cu ce să i se facă trebuincioasele ingropărei şi ale pomenirei, dintr-acei 
bani să-i slujească şi să-i facă pomenire lui. Cum și de va răminea vreun meşter 
de ai lor la slăbiciune și la sărăcie din boală, sau din altă întimplare, iarăşi 
dintr-acei bani să-i slujească cu ceea ce va fi cu cale, după starea lui. 

Pentru care aceste cheltuieli, cind se va intimpla trebuinţa a se face, cu 
toți împreună să deschidă cutia și cu sfat de obște a epitropilor să se chel- 
tuiască. Și atit din banii ce se vor stringe la cutie, ctt şi de cheltuiala ce vor 
face acele mai sus arătate, în toți anii să aibă starostea a-și da socoteala înaintea 
celor șase epitropi. Care cheltuieli să se arate prin foaie anume la ce, unde 
şi cit s-au dat, ca să fie cunoscută și celorlalți de obște, spre a i se vedea 
slujba de este cu credinţă sau nu“ 19. 

După cum vedem, prin acest hrisov, domnul pune la punct o serie 
întreagă de drepturi şi obligaţii pe care membrii acestei bresle vor trebui să 
le respecte vreme îndelungată. 

Este interesant de asemenea să redăm, un act din septembrie 1816, 
prin care Dinul bărbierul se obligă să înveţe meșteșugul bărbieriei pe un țigan 
al clucerului Nicolae Glogoveanu: ... „precum să să știe că am luat eu pe 
unu dintre ţiganii dumnealui ca să-l învăţ la meșşteşugu bărbieriei, cu soroc 
de un an şi jumătate. Şi la implinirea sorocului să fiu dator a-i da băiatu 
desăvirşit, învățat întocmai ca şi mine, avind idee de a rade atit la prostime 
cît şi la epochimeni*, după cum eu rad. Și dumnealui să fie datora imbrăca 
băiatu un an cu haine și să-mi dea şi o chilă de mălai, iar alt nimic. Şi cind la 
acest soroc nu-i voi da băiatu învățat precum zic, întocmai ca și mine, să fiu 
dator a-i plăti munca ţiganului în cîtă diastimă (interval) de vreme au șezut“ 20. . 

Curios mi se pare faptul că boierul Nicolae Glogoveanu, — care voia 
să-și aibă hărbierul său în casă, dintre unul din robii săi — face înțelegere cu 
Dinu bărbierul să ţină pe băiatul de ţigan un an şi jumătate în ucenicie, 
cind și o jumătate de an ar fi fost suficient pentru învățarea unui meșteșug 
așa de simplu și de uşor. Bineînţeles că în această vreme îndelungată, patronul 
nu-l ținea pe băiat numai la învăţarea meseriei ci îl folosea şi la diferite tre- 
buri ale casei. În al doilea rind, iarăşi curios este faptul că stăpinul băiatului 
timp de un an trebuie să-i facă haine, pe care le rupea în timp ce făcea 
serviciu la bărbier, în plus să-i dea şi o chilă, adică 500 kg mălai. Curios şi 
neobișnuit după logică, dar probabil așa era obiceiul timpului. 

Revenind la breaslă, constatăm că a bărbierilor era redusă ca număr 
şi ca venituri, în comparaţie cu altele, fapt care se vede clar şi precis din in- 
semnarea făcută de divan în 18 iulie 1812,în care se arată suma de bani ce 
trebuia să dea fiecare breaslă pentru plata datoriilor țării. A bărbierilor a 
fost impusă la 200 lei, la fel ca a potcovarilor, telalilor, săpunarilor, cără- 
midarilor etc., în comparaţie cu altele care aveau venituri mari. Astfel, bru- 
tarii trebuiau să dea 3 000 lei, dulgherii 4 000 lei, cojocarii subţiri (blănarii) 
8 300 lei, băcanii 15 000 lei, iar circiumarii și rachierii 37 000 lei 21. 


19 V. A. Urechiă, Istoria românilor, XI, Bucureşti, 1900, p. 276—277. 

* epochimen (ipochimen) = persoană cu oarecare situație materială, personaj. 

20 George Potra, Contribuţiuni la istoricul ţiganilor din România, Bucureşti, 1939, 
p. 318—319. 

31 I. Cojocaru, Documente privitoare la economia Țării Românești, vol. I, București, 
1958, p. 146—147. 

Mai tirziu rufetul bărbierilor din Bucureşti s-a prezentat domnului 
Grigore Dim. Ghica cu rugămintea să le întărească vechile privilegii date de 
domnii de mai înainte. Acesta, după ce le-a poruncit să-şi aleagă staroste, 
pe care l-au și ales în persoana lui Ioniţă bărbieru, fiul lui Stan Carabina, 
la 29 mai 1824 le-a dat un hrisov 2 prin care confirmă vechile privilegii. Noul 
hrisov cuprinde 8 puncte, din care 5 sînt absolut identice cu cele date înainte, 
iar celelalte trei au următorul cuprins: 

— „Calfa unui meșter, ce va voi să deschiză prăvălie, să nu fie volnic 
a deschide aproape de prăvălia meșterului ce au lucrat, că să nu tragă muș- 
terii meșterului său la prăvălia sa“. 

— „Calfa unui meşter ce se va muta de la un meşter la altul, să se mute 
la prăvălie cu locu mai depărtat de prăvălia ce au lucrat, iar nu la prăvălia 
ce este aproape ca să tragă mușterii meșterului de la care au ieşit, la 
meșterul ce au intrat“. 

— „Apururea să aibă datorie starostea cu epitropii breslii a da meşte- 
rului celui bătriîn care iaste neputincios dă a lucra, o calfă mai mult decit 
meșterilor celor tineri, care pot însuşi ei dă lucrează, ca cu aceasta să să poată 
ajuta cei bătrîni neputincioşi“. 

La începutul secolului al XIX-lea, prăvălii de bărbieri nu se găsesc 
numai în centrul oraşului, ci și în diferite mahalale, din care amintim una 
(1805) în mahalaua Domnița Bălașa 3, în faţa Podului Calicilor (Calea Rahovei), 
şi cealaltă (1808) în mahalaua Popa Darvaş 2%. 

În 12 decembrie 1832, Anghelina, văduva lui Dragnea bărbierul, vinde 
prăvălia ce i-a rămas de la soţul ei, cu 5 200 lei, construită lingă carvasara, 
pe locul mănăstirii Colțea, căreia fi plătea chirie 5 lei pe an. Ca martor al 
acestei vinzări semnează Ștefan bărbierul 3. 


* 


Cu timpul numărul locuitorilor din oraș înmulţindu-se şi numărul 
bărbaţilor a fost mai mare, deci şi bărbieri mai mulţi. Multe din prăvăliile 
acestora, situate la centru, mai ales în a doua jumătate a secolului trecut, 
s-au transformat în adevărate saloane, cu altfel de mobilier, mai pretenţios, 
cu oglinzi, sticle cu apă de colonie, borcane cu pomadă şi scaune pentru cei 
care trebuiau să aştepte să le vină rindul. 

De asemenea s-a înmulţit şi numărul ucenicilor, fiind o meserie uşor de 
învăţat, cu toate că patronii îi ţineau în ucenicie trei-patru ani în atelierul 
şi casa lor, pînă la data cînd ajungeau lucrători. 


13 Arh. St. Buc., me. 103, p. 88—90; I. Cojocaru, op. cit., p. 311—313. 
2s Geooge Potra, op cit., vol. I, (1594—1821), p. 658. 

+ Ibidem, p. 661—662. 

25 I. Ionașcu, op. cit., p. 333—335. 

În timpurile vechi, cind nu exista monedă, oamenii se descurcau cu 
oarecare greutate în schimburile materiale ce aveau de făcut. Acest neajuns 
a fost însă înlăturat o dată cu apariția monedei carea ușurat vinzările şi cum- 
părările între indivizi. Dar odată cu această binefacere și-a făcut loc, în mintea 
celor netrebnici, ideea de falsificare a banilor, pentru ca prin mijloace necin- 
stite să se poată îmbogăţi fără multă muncă și fără să vindă anumite bunuri, 
pe care nu le aveau, sau pentru care trebuiau să trudească mult. 

Sint cunoscute, şi numeroase, cazurile de falsificare de bani în anti- 
chitate 1, la greci şi la romani. Dar pe noi nu ne interesează deloc felul cum au 
fost pedepsiţi aceşti oameni, în timpurile mai vechi, în diferite state ale lumii. 


Ne-am propus să expunem unele cazuri de falsificări de bani şi felul 
în eare se aplicau pedepsele cînd se descopereau asemenea infracţiuni, începind 
din secolul al XVII-lea, de cînd apar primele legiuiri româneşti: Pravulele 
împărăteşti sau Pravila lui Vasile Lupu şi Îndreptarea Legii? a lui Matei 
Basarab. 

În aceste legiuiri, care au format temelia dreptului românesc timp de 
mai multe secole, aflăm cum se pedepseau falsificatorii de bani de la anul 
1650 încoace. Cum în aceste legiuiri au existat anumite capitole şi paragrafe 
care prevedeau pedepsirea calpuzanilor, adică a falsificatorilor de bani, se 
înţelege de la sine că au existat și făptuitori care se indeletniceau cu acest 
meşteşug. Atit în legiuirea din Moldova, cit și în cea din Ţara Românească 
se spune că acei mincinoși care fac bani răi, sint la fel de vinovaţi ca acei 
care sudue (injură) pe impăratul şi pe domnul ţării. 

După legile vechi, falsificarea banilor cuprinde trei faze: 


1. amestecătura, adică atunci cind se „spurcă“ aurul cel curat cu alte 
metale inferioare: argintul cu arama, sau, de multe ori, atunci cind se fac 
monede din aramă curată pe care mai apoi le „spoesc“ pe deasupra cu argint; 


2. cumpăna (greutatea), adică atunci cînd falsificatorii fac monede din 
materialul respectiv, curat, dar mai uşoare „de nu ajung la cumpănă“ şi astfel 
păgubesc pe acei oameni cărora le dau aceste monede. 


3. scriptura (inscripţia), adică atunci cînd scrisul de pe monede este 
mincinos, neadevărat, fiindcă nu este făcut „den sfat cu învățătura cuiva, 
ce pre furiș, ca un lucru rău“. „Drept aceia, de-ar fi şi curați banii, cu nemic 
mestecaţi, şi de ar fi şi deplin la cumpănă, tot e un lucru mincinos [fals]“. 


1 Ana Suzana Dimitriu, Falsuri monetare în antichitate, în „Buletinul Societăţii 
Numismatice“ (1944—1947), București, 1947. 
2 S. G. Longinescu, Legi vechi românești şi izvoarele lor, vol. I, București, 1912. 

Legiuirele citate spun că banii cei buni și drepți trebuie să îndeplinească 
următoarele patru cerinţe: „Întii, cela ce face bani să aibă puterea și voie 
de la împărăție, sau de la domnul locului aceluia. Al doilea, să se facă în loc 
vestit, cum ar fi în mijlocul tirgului, să vază toţi. Al treilea, să aibă chip şi 
scriptură cinstită gi frumoasă, iară să nu fie făcută aceaia scrisoare în vreun 
chip grozav și de ruşine. Al patrulea, iarăşi, să fie şi la cumpănă deplin, ne- 
mică să nu lipsească, cum iaste mai cu dreptate, așa să fie“. 

În acele timpuri, prin legiuirile respective, pedepsirea falsificatorilor 
(calpuzanilor) ce făceau bani mincinoși era maximă și cît se poate de aspră 
şi nicidecum atit de uşoară cum a fost mai tirziu. 

Astfel, calpuzanul ce „va face bani răi în numele împăratului și al 
domnului acelui loc, aceluia întîi să i se taie capul, după aceea să-i ardă trupul 
în foc, şi cite bucate [cereale] va avea toate să fie domnești; iară de să va 
afla că s-au făcut acea calpuzănie [falsificare] la vreun sat, sau și tirg micsor, 
atunci numai să i se facă moarte, iar bucatele să nu i le ia nimenile, nici să-l 
arză“. Casa în care se vor fi falsificat banii să fie confiscată și trecută în pro- 
prietatea domnului; la fel se va proceda dacă acea casă va fi ținută cu 
chirie și proprietarul ei va locui în apropiere, iar dacă acela „lăcuiește departe 
de acolea atunce casa nu va fi domnească“. Nu se va lua casa atunci cind 
ea ar fi a vreunei „mueri sărace“. „Încă acea casă de să va afla că iaste a 
niscare coconi [copii] săraci, iară nu va fi domnească; iară de să va afla că 
acei coconi au vreun ispravnic [tutore] pre toate bucatele lor, și va fi năemut 
[tocmit cu plată] el casa, atunci să preţuiască casa, cit va face, şi să plătească 
tot el acel preț, tot den bucatele lui“. 

După ce se arată în vechile legiuiri, diferite feluri de falsificări, care în 
esenţă au fost amintite mai sus, precum şi pedepsele respective care toate erau 
din cele mai grele, capitale, se spune că înșiși dregătorii care nu vor lua măsuri 
de oprirea circulării banilor falși, vor plăti şi ei cu capul, de asemenea, cei 
care, cunoscind persoanele și locul de falsificare, nu vor aduce de îndată la 
cunoştinţa judecătorului. Dacă însă vreun complice de-al calpuzanilor va 
destăinui pe ceilalți, el va fi iertat, iar ceilalți „vor pieri toţi pe deala * lor“; 
cind destăinuitorul nu va fi tovarăș de-al falsificatorilor, el va trebui să pri- 
mească un dar din partea judecătorului — „iară de va fi rob să nu-i dea alt 
dar, ce numai să-l slobozească, să nu mai fie rob“. „Cind va prinde judecătorul 
vreun calpuzan, trebuie să-l cerceteze [dacă] mai are soți [complici] şi cine 
le dă ajutor de fac acel lucru; şi ce-i va spune, să-l crează“. 

În legiuirea lui Caragea 3, în prima și a doua ediţie, la capitolul 8 „Pentru 
tăietorii de bani“, găsim următoarele două paragrafe referitoare la fal- 
sificatorii de bani şi pedeapsa ce li se cuvine. 

1. [Prin] „Tăietorii de bani înţelegem, nu numai pre cei ce taie monedă 
mincinoasă de tot, sau în parte, ci şi pre cei ce taie monedă de argint bun, 
şi adevărat, sau de aur, întocmai cu care umblă [circulă]“. 

2. „Ciţi se vor mai vădi tăietori de bani, să se osindească la moarte“. 

Și acum, după ce am văzut diferite legiuiri după care se judecau şi 
pedepseau falsificatorii de bani, vom arăta în ordine cronologică citeva din 
cazurile cunoscute, precum și măsurile luate de domni și autorităţi față de 
cei vinovaţi. 

Prima menţiune de bani falşi cunoscută nouă este din 1437, cind voie- 
vodul Vlad Dracul, fiul lui Mircea cel Bătrin, își începe domnia în Țara Ro- 


* deala = vina, greșeala. 
? Legiuirea lui Caragea, ed. 1, București, 1818; ed. II, Bucureşti, 1838, p. 86. 

mânească. Acesta dă privilegiu brașovenilor să facă negoţ în Moldova și 
Țara Românească, însă cu obligaţia să nu introducă în aceste ţinuturi bant 
răi sau de aramă. 

De la această dată nu mai avem nici o menţiune pînă în timpul lui 
Radu cel Mare (1495—1508), care roagă pe județul şi cei 12 pirgari ai Bra- 
şovului să elibereze pe omul pircălabului Gherghina, pe care îl trimisese cu 
anumite treburi acolo și fusese arestat pe nedrept, fiindcă nu este 
vinovat de falsificarea asprilor care s-au găsit la el. Domnul promite oficia- 
lităţii Brașovului că va căuta şi va pedepsi cum se cuvine, după lege5 pe 
adevărații falsificatori de bani. Bazaţi pe o serie de documente ulterioare care 
arată curtoazie şi înţelegere între domnii Țării Românești și conducătorii 
orașelor din Transilvania, deducem că după această frumoasă și insistentă 
rugăminte a voievodului nostru, municipalitatea braşoveană a eliberat pe 
cel arestat, 

Socotim însă, din alte exemple de mai tirziu, că mulţi dintre cei vare 
plecau din Ţara Românească la Braşov sau Sibiu, după anumite treburi sau 
cumpărături, sau în refugiu politic, cu ştiinţă sau fără știință, aveau bani 
falși asupra lor, erau prinşi de cele mai multe ori de către poliția vigilentă a 
respectivelor oraşe, care îi pedepsea după legile lor. Astfel, la 17 octombrie 
1554, Francisc Kendi€ și Ștefan Dobó, voievozii Ardealului, atrag atenţia 
brașovenilor în ceea ce privește averea banului Stoica venit acolo, iar aceștia 
îl arestează și-i opresc banii falși şi lucrurile ce au găsit la el. „Hac Domenica 
venit Zioyche Ban requisitum adulierinam monetam cum amissis suis reculis 
a domino illico...“ ?. 

La începutul secolului al XVII-lea avem amintite, dar nu pe larg, 
citeva falsificări de bani în Ardeal şi Țara Românească £. Acestea, totuşi 
nu sînt decît sporadice. Însă odată cu epoca fanariotă, falsificatorii de bani 
se înmulţesc, indiferent dacă banii fuseseră făcuți în ţară sau peste hotare. 

Pe timpul lui Alexandru Moruzi voievod, Avram cuiungiu * din „fara 
Leşească“, venit şi stabilit de vreo patru ani în Bucureşti, în mahalaua Sf. 
Gheorghe Vechi, împreună cu un alt complice de-al său, au furat cite un 
tenchi ** de argint din fiecare caragroș nemțesc și au făcut opt caragroşi falși 
pe care, prin intermediul lui Bohor „i-a schimbat la un creștin“. Dar, după 
cum arată vistierul Constantin Filipescu în anafora, cel de mai sus nefiind 
prins asupra faptului, și nici alți bani falși nemaigăsindu-se la el, domnuł 
hotărăşte, în 6 septembrie 1793, să fie eliberat pe chezășia unui om de is- 
pravă, cu condiţia însă ca Avram să fie trecut în condica Departamentului 
de Cremenalion, „ca la vreo întimplare, de trebuință, să se afle“ °. 


În cursul anului 1794, mai mulţi ţigani au înşelat pe doi sîrbi, promi- 
ţindu-le că dintr-un ban le vor face doi. De altfel, această înșelătorie a fost 
des practicată în trecut şi nu e de mirare pentru timpurile de atunci, fiindcă 
mulți dintre oameni erau foarte naivi. Această înșelătorie şi falsificare de 


4 I. Bogdan, Relaţiile Țării Românești cu Brașovul și cu Ţara Ungurească, Bucureşti, 
1905, p. 67. 

* Ibidem, p. 232—233. 

s Hurmuzaki, XV, p. 509, doc. nr. 940; Ștefan Meteş, Relaţiile comerciale ale Țării 
Românești cu Ardealul pînă în veacul al XVIII-lea, Sighişoara, 1921, p. 134, nota 3. 

7 Hurmuzaki, XI, p. 792; Ștefan Meteș, op. cit., p. 134, nota 3. 

2 Mon. Com. Transylvaniae, VI, p. 282, p. 420—421; VIII, p. 309—311, apud Ștefan 
Meteș, op. cit., p. 154, 157. 

* cuiungiu = bijutier. 

** tenchiu = a patra parte dintr-un gram. 

* V. A. Urechiă, Istoria românilor, vol. V, București, 1893, p. 358. 

bani ne este cunoscută din anaforaua lui Constantin Slugearoglu, epistatul 
Armăşiei, care arată domnului amănuntele şi mersul cercetărilor în pricina 
de mai sus. 

Astfel, niște ţigani din județul Mehedinţi, probabil nomazi, fiindcă 
aceştia se îndeletniceau cu astfel de obiceiuri, întilnind doi sirbi cu bani, 
ce trecuseră Dunărea, i-au convins să le dea 400 de taleri și trei oca de cositor 
amestecat cu plumb pentru a dubla, după cum spuneau ei, numărul talerilor. 
Propunătorii, în locul banilor buni, au dat sirbilor bani falși, şi apoi au fugit 
să nu-i prindă stăpînirea, iar sirbii socotind că banii daţi de ţigani sînt buni 
i-au pus în circulaţie; au fost însă arestaţi de ispravnicii județului Romanați 
şi trimişi în judecată la București. Epistaţii Armășiei, înştiințați de acest 
fapt, au luat cele mai strașnice măsuri pentru prinderea calpuzanilor. 

Cu doi ani mai tirziu, în primăvara anului 1796, nişte ciobani ardeleni, 
ce veneau cu turmele la păscut în Muntenia, au adus o mare sumă de bani 
falși, fiind şi ei înşelați de un zarai din Brașov. Ciobanii fură arestaţi de 
vameșii și ispravnicii județului Prahova, dar afacerea s-a terminat prin libe- 
rarea mocanilor, ştiuți de autorităţile române ca oameni de treabă, cu condiţia 
să înlocuiască banii calpi puși în circulaţie prin bani buni. Acești bani ealpi, 
adunaţi de vameși şi ispravnici, din tot judeţul, au fost pecetluiţi la un łoe 
şi trimişi prin Agenţia austriacă la Braşov, pentru cercetare. 

Și tot în acest timp, era obişnuită o altă înşelătorie cu bani. Oameni de 
diferite naționalități stringeau banii de aur și de argint din ţară și-i duceau 
în Austria sau alte părți „unde ciștigau cu agiul *, aducind în ţară monedă 
care reprezenta o valoare fictivă, iar nu reală“ 10. Contra acestor scoateri de 
bani din ţară, de diferiţi indivizi şi sub diferite forme, domnul Alexandru 
Moruzi a fost silit să ia anumite măsuri de împiedicare, dind ordin marelui 
cămăraş, să cheme pe starostea neguțătorilor împreună cu ciţiva din negu- 
ţătorii de frunte „şi să le dea poruncă straşnică să se ferească de a mai scoate 
bani vechi din ţară. lar acei neguţători care, pentru treburile lor comerciale, 
vor avea nevoie să scoată bani din ţară, nu vor putea merge cu ei în ţările 
apusene decit la Țarigrad [Constantinopol], iar banii să fie puși în pungă 
pecetluită de marele vameş. Acel care ar îndrăzni să facă altfel cu tirgul se 
va pedepsi. 

Alţi răufăcători obișnuiau alt „mijloc de viclenie“. Ascundeau în putinele 
cu ceară topită suma de bani ce voiau s-o ducă în alte ţări. Pentru acest motiv 
domnul poruncește ca nimeni să nu toarne ceară în vase pină cînd nu 
va fi de faţă un reprezentant al marelui vameş care va și pecetlui ceara, iar 
„acel ce se va prinde cu fapta aceasta împotrivitor şi neurmător poruncii, 
unul ca acela, ori neguţător raia ** ori sudit ***, sau verice fel de om ar fi, 
se va primejdui negreșit cu mare pedeapsă“ 11. 

Tot în timpul domnuluiţ Alexandru Moruzi, a fost prins postelnicelul 
Teohari, grec de origine, ce introdusese în Muntenia 200 taleri falși. Acest. 
Teohari era stabilit în ţară de vreo 15 ani şi fusese la început slugă la vlădica 
Grevano, apoi, căsătorindu-se în 1785, cu fiica boiernașului Doiciuc din 
judeţul Ialomița, a început negoțul de bogaserie obţinînd şi rangul de postel- 
nicel. În 1796 mergind la Țarigrad cu anumite mărfuri spre vinzare şi pentru 
un proces de moştenire, a făcut cunoştinţă cu un calpuzan, care i-a vindut 


* agiu = beneficiu la schimbul banilor. 

10 Ibidem, p. 359. 

** raia = supus turc. 

»** sudit = supus austriac şi, în genere, orice străin. 
11 Ibidem, p. 359—360. 

taleri falși la jumătate de preţ, iar el a adus în ţară aceste „parale mincinoase 
şi a îndrăznit, fără sfială, a le metaharisi *, cheltuindu-le“. Postelnicelul 
Teohari cu toate că nu falsificase el banii, dar fiindcă îi introdusese în ţară a 
fost pedepsit cu închisoare. Însă, după o lună de pușcărie, boierii judecători, 
ispitiţi probabil de anumite atenţii din partea familiei celui arestat, înaintează 
domnului, la 3 octombrie 1797, o anafora prin care cer să fie iertat, deoarece, 
spun ei, mai sus-zisul vinovat „aflindu-se cu familie şi cu casă grea şi la mare 
sărăcie, zicem că pedeapsa de o lună ce a pătimit la închisoarea temniţei îi 
este destul învăţ spre înţelepţire. Şi găsim cu cale să se slobozească cu bună 
chezășie, prin zapis ştiut la cancelaria Armăşiei, că nu se va mai cuteza de 
acum spre o netrebnică faptă ca aceasta“. 

Ca răspuns la această anafora, domnul, la 7 octombrie 1799, dă urmă- 
toarea rezoluţie: „Fiindcă numitul Teohari a primit prin ştiinţă, fără sfială, 
a metaharisi bani calpi și a face acest fel de alişveriş, nu găsim a fi îndestul 
osinda lui, pentru vina aceasta, numai închisoarea, ci poruncim dumitale 
epistatule al Armășiei să-i iei cartea ce ar fi avînd de postelnicie şi s-o aduci 
la domnia mea. Şi de va fi în rindul postelnicilor la arhondologie, să se şteargă 
numele lui, ca să rămină în rindul dajnicilor. Pentru care se orindueşte sluga 
domniei mele [foc liber] zapciu armăşesc să-l ducă la Ialomița unde îi este 
casa şi şederea, unde acolo poruncim ispravnicilor judeţului să-l pună la 
dajdie, după starea şi puterea lui și cu chezaș sigur știut, a cărui chezășie să 
se treacă și în condica Armășiei, și să se sloboază“ 22. 

Odată cu începutul secolului al XIX-lea falsificatorii de monede sint 
mai numeroși şi se prind mai des, dar cu toate acestea nu li se mai taie mîinile 
ca altădată, ci sînt pedepsiţi cu ocna, ba peunii din ei, fiind supuşi străini, 
domnitorul îi iartă şi de ocnă și se mărginește, numai, să-i trimită peste hotare 13, 
prin consulatul respectiv. 

La 28 octombrie 1818, marele spătar Gheorghe Vlahuţ, paharnicul 
Vasile Iconomu și Dimitrie Greceanu, membrii tribunalului Spătăriei, rapor- 
tează domnului Alexandru Suţu că au prins „patru streini sudiji inglezești“ 
ocupîndu-se cu calpuzanlicul. Aceştia, pe nume Spiru Miţoane, Constantin 
Atanasiu, Dionisie Trono şi Niculae Lemundios din Zachint (Zakynthos) 
își recunosc vina, iar după pravilă trebuiau să fie pedepsiţi cu moartea ; dom- 
nul însă, prin hotărirea dată, le comută pedeapsa demai suscu închisoare la 
ocnă pe timp nelimitat 14. 

În 8 august 1819, prin anaforaua criminalionului se arată domnului că 
ţiganul Radu Şoiculescu, feciorul lui Apostol „avînd meșteșugul zlătăriei, ce 
se aseamănă cu meșteșugul argintarilor, a făcut parale mincinoase de tini- 
chea, sumă pînă la taleri 400, și le da unui Gheorghe cîrciumarul de la straja 
podului Colentinei, cu care era unit spre această faptă, pînă s-au descoperit 
urmarea. După a căruia faptă, pravilele cele împărătești hotărăsc a i se tăia 
minile, iar după pravila cea nouă a ţării se osindește la moarte. Dar fiind 
urmarea numitului ţigan de calpuzanlic, o faptă fără atita mare vătămare 
spre paguba obștei, de cătră judecată s-a găsit cu cale, ca în loc de pedeapsa 
pravilelor, care s-au obicinuit, să se poarte cu bătaie prin tirg, și să să tri- 
miță la ocne, cum asemenea s-au hotărît și de înălțimea ta de i s-au urmat 
pedeapsa şi este trămis la ocnă fără soroc, de la 14 ale trecutului iunie“. 
RR — ` 

= metaharisi (a) = a împărţi. 

12 Mihail Popescu, O judecată pentru falsificare de bani tn 1799,în „Cronica numis- 
matică și arheologică“, XIII (1938), nr. 109 şi V. A. Urechiă, op. cit., vol. VIII, p. 105. 


13 Ibidem, 
34 V, A. Urechiă, op. cit., vol. X, București, 1898, p. 414. 


www.dacoromanica.ro 


244 DIN BUCUREȘTII DE IERI 


Proprietarul ţiganului se jeluieşte însă domnului, cerind graţierea vinovatului, 
pentru care se pune chezaş, iar Vodă, în noiembrie 1819, dispune a fi iertat 
şi dat în grija stăpinului său 35. 

După cum am arătat mai sus, străinii vinovaţi de falsificare de bani 
se bucurau de clemența domnească, care le transforma pedeapsa cu moartea 
în închisoare la ocnă, iar după oarecare timp îi ierta, diîndu-i afară din ţară. 


Cei patru falsificatori fiind, după nume, de origine greacă, fuseseră 
prinşi cu „talere mincinoase de alamă galbenă“. Alţii, Ion Razis, cofetarul 
Chefalonitis şi Iordache lItachisios sin Nicola Vizmos ce făcuseră calpuzan- 
lic de mahmudele, dar nu pricinuiseră nici o pagubă obștei, deoarece au fost 
descoperiţi din timp, iar calpurile confiscate, „în loc de osinda morţei ce 
orinduiesc pravilele“ au fost osindiţi „la ocnă fără de soroc“, iar în urma 
anaforalei înaintate domnului de boierii judecători şi Departamentul de 
criminalion, acesta, la 18 ianuarie 1820, îi iartă de închisoare şi poruncește 
„ca prin ştirea cinstitei Aghenţii să se izgonească afară din hotarele ţării, 
cu hotărire ca nici odinioară înapoi să nu se mai întoarcă“ 16. 

În luna următoare a aceluiași an, Iancu Racoviţă înaintează domnului 
o anafora prin care cere să fie iertat holteiul Toma Titopolitis (de origine 
grec) ce se afla în surghiun de o jumătate de an la mănăstirea Bistriţa din 
judeţul Vilcea, pentru vina de calpuzanlic, deoarece îalsificase mahmudele, 
în judeţul Argeș, împreună cu un argintar ce izbutise să fugă peste Dunăre. 
„Ci fiind numitul Toma nevristnic, i s-ar socoti îndestulă pedeapsa de cînd 
se ţine la aceeaşi închisoare, ca să te milostiveşti înălțimea ta, să se ierte, 
slobozindu-se prin vrednică chezăşie, ca de acum înainte să se ferească de 
cea mai mică faptă rea, hrănindu-se cu muncă dreaptă, iar împotrivă, mai 
îndrăznindu-se, chezaşii să fie răspunzători, atit la vreo pagubă, cît și la pe- 
deapsa ce i se va cuveni după pravilă“. 

Prin rezoluţia din 4 februarie 1820 domnul îl iartă, luînd în consideraţie 
faptul că vinovatul e minor şi că timpul petrecut în închisoare e destul pentru 
învățătură de minte, cu obligaţia însă „să dea legătură prin chezășie sigură“ 17. 

În tot timpul domniei lui Alexandru Suţu, exemplele de falsificări de 
bani sînt mai numeroase ca oricînd şi cu toate pedepsele date, calpuzanii nu se 
astimpără, iar monedele false circulă în voie, cu toată spaima naivilor care 
le primeau şi nemulțumirea domnului care voia cu tot dinadinsul să pună 
capăt acestui rău. 


În luna august 1820, după ce se arată domnului cîteva din mahmudelele 
mincinoase ce umblă prin Bucureşti „care nu sint tăiate la tarapanaoa împă- 
rătească din Țarigrad, şi sint mai albicioase decit cele adevărate, şi nu se în- 
doesc precum se îndoesc cele bune de aur curat“, dă un pitac epistatului Spă- 
tăriei prin care-i ordonă să ia cele mai straşnice măsuri împotriva acelora 
care ar face sau ar umbla cu bani falși şi a „popri îndată, cu totul, această 
vicleană şi urită faptă pînă a nu se întinde în tot cuprinsul acestui oraș cum 
și afară în judeţe, răsipindu-se acest fel de mincinoase mahmudele spre paguba 


obștei“ 18. Pitacuri cu acelaşi cuprins au fost trimise spre știință Agiei și 
starostelui de neguţători. 





15 Ibidem, p. 414—415; G. lonnescu-Gion, Istoria Bucureștilor, Bucureşti, 1899, 
p. 473. 


15 Ibidem, p. 210. 
17 Ibidem, p. 210—241. 
10 Ibidem, p. 415. 

Un alt document în care se vorbește de bani falși e scrisoarea lui Con- 
stantin Vlădăianul, din 14 februarie 1825, trimisă din București prietenului 
său Stan Popovici, asociatul lui Zenovie Hagi Constantin Popp din Sibiu, 
prin care-i spune următoarele: „Nene păzeşte-te de galbeni dodecari că au 
ieşit calp: mulţi, făcuţi de greci, făcuţi întocmai ca acei buni, atit numai că 
au preţ numai de optlei, avind argint mult băgat întrînșii și să zice că în Țara 
Românească s-au vărs[at] 60 000 și tovarășia [alceștii neguțătorii zice că mai 
aşteaptă 1 500 000 tot pentru ticăloasa Țară Rumânească, cu toate căochiu 
neadormit al stăpînirii au pus sirguință mare asupra aceștii pricini a apan- 
disi-o“ 19, 

Un ultim caz, cunoscut nouă, din prima jumătate a secolului al XIX-lea, 
în care e vorba de falsificatori de bani, e acela amintit în rapoartele 20 lui 
Billecocq *, consulul francez din Ţara Românească, către Guizot, ministrul 
de Externe al Franţei. Astfel, la 20 noiembrie 1844, Billecocg, printre multe 
alte chestiuni, raportează că giuvaergiul francez Saget, domiciliat în Bucureşti, 
a fost prins în flagrant delict de fabricare de monede false turcești. Cercetările 
au fost anevoioase și au durat multă vreme, pină cînd au fost prinși toți vino- 
vații şi complicii, printre care sint amintiţi Saget tatăl şi fiul, Antoni şi un 
oarecare Tendel, toți cetățeni francezi. Procesul a fost repartizat Divanului 
Criminal din București, care abia în martie 1845 a putut să dea sentinţa. Cu 
această ocazie Billecocq arată că Drogman, cancelarul consulatului general, 
cu care a avut o convorbire în această chestiune, i-a comunicat că toţi con- 
damnaţii au făcut cerere de grațiere, iar acestea, în afară de cea a lui Tendel, 
au fost recomandate clemenţei domnului. Şi, dacă acesta se va lăsa „stăpînit 
de sentimentele sale de umanitate“, el va acorda iertare deplină, tuturor. 
Billecocq roagă însă pe ministrul său să-i răspundă ce se va întimpla dacă 
domnul va graţia pe vinovaţi. Ei rămîn iertaţi definitiv sau vor trebui să mar 
fie judecaţi de tribunalul consular sau de curtea regală din Aix, ca cetăţeni 
francezi. Nu știm ce răspuns a primit la întrebare. Dar tot în legătură cu 
aceşti falsificatori, cu o lună mai tirziu, Billecocq arată că Poarta Otomană 
a intervenit la domnul Gheorghe Bibescu, prin Aristarchi, capuchehaia 
(agentul) Valahiei, ca Tendel, condamnat la moarte de tribunalul din Bucureşti, 
să fie predat justiţiei turceşti, deoarece este acuzat că a falsificat monede și 
la Istanbul. Domnul Bibescu a răspuns că se va conforma obiceiurilor urmate 
întotdeauna în astfel de cazuri, predindu-l autorităţilor de care depinde. Și 
cu toate insistenţele Porții, domnul s-a îngrădit în aceleaşi obiecţiuni, iar 


ca urmare a comunicat lui Billecocg, prin postelnicul Emanuel Băleanu, 
situaţia încurcată în care-l pun cererile autorităţilor turcești interesate în 
această chestiune. În ceea ce privește cererea Porții Otomane, după cum se 
aude, spune Billecocq, ea are următoarea explicaţie. Tendel, înainte de a fi 
venit în Valahia, a falsificat monede și în Imperiul otoman, iar în timpul 
procesului său de la București a promis tuturor acelora care urmăreau jude- 


cata sa că, dacă va fi iertat, va denunța pe toţi falsificatorii de bani din Im- 
periu. 


19 Bibl. Acad. R.S.R., Fond Hagi Constantin Popp, mapa 166 (actualmente întregul 
fond se află la Arhivele Statului). 

20 Hurmuzaki, vol. XV, partea II, Bucureşti, 1913, p. 1036—1037, 1044, 1048 — 
1049, 1055. 

* Billecocq Adolphe Étienne (1800—1874), ataşat de legație al Franței la Berlin 
(1822), secretar de legație la Viena (1827) şi la Istanbul (1837); agent diplomatic şi consul 
general la Bucureşti (1839—1846). 


www.dacoromanica.ro 


246 DIN BUCUREȘTII DE IERI 


Din cele de mai sus vedem că în Principatele române, unde circulau 
tot felul de monede străine, falsificările erau foarte frecvente, indiferent dacă 
banii erau făcuți în ţară sau introdușşi din afară. Și cele mai numeroase cazuri 
sînt acestea din urmă. În al doilea rînd vedem că acei care făceau bani calp: 
sau mincinoși, cum se numeau pe acele timpuri, erau în majoritatea lor străini. 

În a doua jumătate a secolului al XIX-lea, după înființarea Băncii 
Naţionale a României și dreptul ei de a emite bancnote româneşti, pe care 
le-a pus în circulaţie în tot cuprinsul ţării, numărul falsificatorilor s-a înmulțit. 

După părerea noastră, acest fapt s-a datorat următoarelor cauze: 

1. progresele tehnicii erau mult mai avansate ca altădată și la îndemina 
multor meseriaşi calificați care, în profesia lor exercitau o îndeletnicire ce 
ușor putea lua drumul cel rău al falsificării de bani. 

2. pedeapsa prevăzută de articolul 112 din Codul Penal era prea mică 
pentru a înspăiminta pe cei netrebnici care doreau bani fără să muncească în 
mod cinstit. Unii din aceşti indivizi își făceau socoteala că falsificind o anumită 
sumă de bani, chiar dacă ar fi prinși și băgaţi la închisoare pentru cîţiva 
ani, după aceea vor putea trăi fără grijă din ceea ce au produs ilegal, mai 
înainte. Din aceste cauze falsificările de monede și bancnote au fost destul 
de dese, iar ziarele apărute între 1880 și 1944 pomenesc nenumărate cazuri 
de acest fel. 

Loterii *. Pină spre sfirșitul secolului al XVIII-lea nu avem nici o in- 
formaţie documentară de existenţa vreunei loterii în București şi cu atit 
mai puţin în restul Țării Româneşti. Prima menţiune de ţinerea unei loterii 
în București o avem din anul 1793. La această dată un supus austriac pe 
nume Baltazar, probabil prin intermediul reprezentantului diplomatic al 
Austriei, a cerut voie, de la domnul Alexandru Moruzi să facă aici o loterie 
pentru un anumit timp. 

Domnul, prin pitacul din 9 iulie 1793, anunţă pe marele cămăraş că 
a dat voie respectivului „să deschiză o loterie numai cu bileturi“ 1, pe timp 
de 15 zile, cu obligaţia ca un slujitor de încredere al cămarei să meargă să 
închidă cutia loteriei în fiecare seară. În legătură cu această problemă se 
poruncește „zabiţilor politiei“ (oraşului) că n-au voie să-i facă vreun neajuns 
în termenul fixat. 

Cum s-a desfăşurat această loterie, sub ce formă s-a ţinut, în ce loc, 
în aer liber sau în cuprinsul vreunui han, cum a fost primită de locuitorii 
oraşului, dacă au fost mulțumiți sau nu sau numai cel care a făcut-o, nu 
cunoaștem, fiindcă n-avem nici o mărturie. Poate că n-a produs nici o supă- 
rare, ba chiar a fost bine primită, fiindcă în anul următor,la 13 august 1794, 
domnul înștiinţează că a dat voie unui alt străin Michel Becheru „să deschidă 
o loterie cu bileturi“ 2, tot pentru 15 zile şi cu aceleaşi dispoziţii ca pentru 
celălalt de mai înainte. Se vede că acestui Michel i-a mers bine cu loteria sau 
cu alte afaceri ușor de cîștigat banii, fiindcă în 1800 îl găsim proprietar de 
casă 3 în București, poate cumpărată pe numele soţiei, deoarece el, ca străin, 
nu avea voie să cumpere bunuri nemișcătoare. 

Bănuim că de la această dată și pînă în primul deceniu al secolului ur- 
mător au funcţionat mai multe loterii în București și în restul țării de pe 
urma cărora stăpînirea a obţinut beneficii. Acest fapt îl constatăm din docu- 
mentul din 23 iunie 1811, în care se anunţă că se vinde la licitaţie „alaltul“ 4 
loteriei şi al clubului din Valahia Mică (Oltenia). 

Mai aflăm din documentele timpului că marii neguțători — toptangiii 
— care mergeau în taxid după felurite mărfuri la Buda, Viena și în special 
la Lipsca, dornici de un ciștig în plus, cumpărau bilete de loterie din acele 
oraşe unde existau firme de acest fel cu mult înainte de a fi pătruns la noi 
în ţară. Dar și atunci, pe acolo ca și prin alte părţi, se găseau oameni necinstiţi, 


* loterie (cuv. fr.) = soartă; joc de noroc cu un număr de ciștiguri în bani sau 
obiecte. 

1 V. A. Urechiă, Istoria românilor, vol. V, București, 1893, p. 360—361. 

2 Ibidem. 

3 Ibidem, vol. VIII, p. 113. 

* Muzeul de istorie al municipiului București, doc. 53 488. 

care tipăreau bilete false de loterie pe care izbuteau să le vindă la unii străini 
de localitate. Și cîţiva din negustorii români au fost păcăliți, cumpărind 
astfel de bilete false 5 de loterie. 

În București, în afară de loteriile care funcționau cu aprobare oficială, 
mai erau şi altele clandestine. De aceea, în 1832, Agia orașului anunță că 
fără autorizaţia respectivă, funcţionarea loteriilor este strict interzisă. 

În 1841, neguţătorul german Schönfeld cere de la Vornicia din Lă- 
untru 7 (Ministerul de Interne) aprobare să deschidă o loterie în Bucureşti; 
mu știm dacă i s-a dat sau nu aprobarea cerută. 

Începînd de pe la 1830 observăm că foarte mulţi proprietari de moșii, 
case, prăvălii, hanuri, locuri și chiar obiecte, care doresc să le vindă, socotind 
că este mult mai ușor şi obţin sume mai mari, anunţă că pun la loterie res- 
pectivele bunuri, unii indicînd chiar numărul biletelor și preţul fiecăruia. 

Astfel, la 15 ianuarie 1833, Manolache Florescu 8 pune la loterie mo- 
șia — „Colentina Florescului“ — ce are la marginea orașului, cu moară și 
heleșteu, cu venit de peste 5 000 lei pe an, fixind numărul loturilor la 2 700, 
a doi galbeni împărătești fiecare. În același an şi Iancu Bălăceanu * își pune 
casa la loterie. În anii care urmează își mai pun casele la loterie următorii: 
polcovniceasa Zinca 10, Constantin Agiescu 11, Mihai dulgheru 2, medel- 
nicerul Ioniță Botea 1. 


Nuţa Bănescu 14 pune la loterie un teren, pitarul Manolache Cuţarida 15 
o prăvălie, iar un altul un clavir 16. 

Din a doua jumătate a secolului al XIX-lea, unul din cele mai intere- 
sante anunţuri de punerea unei case la loterie este cel al librarului Gheorghe 
Ioanid care avea un imobil mare compus din parter și două etaje cu nenu- 
mărate camere şi dependinţe. Anunţul tipărit, de formatul unei foi de ziar, 
redă în ilustrație şi vederea casei, cu un aspect atrăgător, care se găsea pe 
strada Polonă nr. 34, cu o grădină foarte întinsă în spate, numită „Grădina 
Ioanid“, între B-dul Dacia şi strada Dumbrava Roşie, pe care grădină, par- 
celată mai tirziu, s-au construit foarte frumoase vile ale unor oameni bogaţi, 
acest cvartal devenind „Parcul Ioanid“. 

Biletele de loterie erau în număr de 4 000 a doi galbeni fiecare, ceea 
ce însemna că valoarea casei se ridica la suma de 8 000 galbeni, 

Într-o notă din josul anunţului se recomanda celor care doresc să facă 
un cadou unei alte persoane, cu ocazia Anului Nou, foarte nimerit este să-i 
dea un bilet de loterie de la această casă, fiindcă „chiar în Europa este obi- 
ceiul a se face cadourile prin bilete de loterie“. 

Cine a cîştigat casa şi de ce a fost dărimată după un timp nu prea in- 
delungat nu ştim, dar am fost informat de oameni bătrîni care locuiau peste 





5 Dum. Z. Furnică, Din trecutul Brașovului,... p. 63. 

$ Arh. St. Buc., Vornicia din Lăuntru, 445/1832. 

? Jdem, 930/1841. 

8 George Potra, Documente privitoare la istoria oraşului Bucureşti, 1821—1848, 
vol. II, Bucureşti, 1975, p. 378. 

9 Arh. St. Buc., Tribunalul de comerț București, 18 276, 18 333, 18 421/1833. 

10 Idem, 12847/1836. 

11 Idem, 12688/1836. 

12 Idem, 4 522/1836. 

13 Idem, 4 459/1836. 

14 Idem, 9 062/1834. 

15 Idem, 8 853/1836. 

1 Idem, Minist. Justiţiei, Extrajudiciare, 395/1835. 

drum, că în primii ani ai secolului nostru casa mai exista, în locul ei clădin- 
du-se altele și mai frumoase care se pot vedea și astăzi. 

Şi acum ca un fapt foarte dureros, este cazul lui Dimitrie Bolintineanu 
(1819—1872, august 20) care, fiind bolnav și lipsit de mijloace, ca să poată 
îi ajutat i s-a pus la loterie "mobila 17 din casă şi biblioteca. Omul integru, 
patriot și participant activ la Revoluţia de la 1848, ministru sub Cuza Vodă, 
n-a găsit un sprijin material din partea guvernanţilor de atunci, pentru a-şi 
recîştiga sănătatea. A murit sărac, foarte sărac, în spitalul de la "Pantelimon, 
şi a trebuit, după cum se spune, să se stringă bani cu talerul spre a fi inmor- 
mintat. Dureros, foarte dureros ca oamenii care au binemeritat de la patria 
să fie abandonaţi în cele mai grele perioade ale vieții lor, 


Jocurile de noroc. După ce am văzut, în linii mari, cum s-au desfăşurat 
loteriile în Bucureşti, care nu erau altceva decit tot nişte jocuri de noroc, 
oarecum mai „cinstite“, vom face mai jos un scurt istoric al jocurilor de noroc 
propriu-zise, care au fost o adevărată plagă de pe urma cărora mulţi oameni 
şi-au pierdut averea iar unii chiar viaţa. 


În vremurile mai vechi, în istoria neamului nostru n-au existat ase- 
menea vicii in nici una din clasele sociale existente, Jocurile de noroc, san 
mai bine zis de nenoroc, au apărut odată cu războaiele purtate între cele trei 
împărăţii: Rusia, Turcia și Austria și odată cu ocupațiile militare în Princi- 
pate ale acestora. Ofițerii celor trei mari puteri erau obișnuiți ca atunci cind 
nu erau în luptă să petreacă, să bea bine, să danseze și să joace cărți. 

Boierimea, care era în contact cu ei, a deprins de la aceștia patima 
petrecerilor (zaiafeturi și sindrofii) în care femeile etalau un lux costisitor, 
iar bărbaţii, în special, se îndeletniceau pînă noaptea tirziu cu jocul de cărți 
care, în unele cazuri durau şi peste 24 de ore. Boierimea şi ofițerimea străină 
nu juca cărţi în cafenele, hanuri sau cîrciumi, ci în casele celor mai distinse 
şi bogate familii, așa că poruncile care s-au dat de domni, pentru interzi- 
cerea lor, nu se refereau la aceştia, care erau lăsaţi să se distreze, să piardă 
sau să cîştige după ambiția, patima şi averea lor. 

Ordinele erau date pentru restul populaţiei, atit de la oraşe cit şi de 
la sate, care fusese şi ea infectată, într-o măsură oarecare de patima jocu- 
rilor de noroc ce se făceau prin bilciuri şi tirguri de către o serie de indivizi 
netrebnici, care nu căutau să-şi cîştige existenţa printr-o muncă cinstită, 
ci numai prin înşelătoria oamenilor naivi. 

Jocurile de noroc, mai ales „naprastoacele“ şi „curea“ (curele) au con- 
taminat pe foarte mulţi încit, în afară de autorităţile locale, chiar domnii 
se simt obligaţi a da dispoziţii de interzicere a lor, cu atit mai mult cu 
cît în ultima vreme şi țăranii care veneau cu diferite mărfuri la oraș, în loc 
să se întoarcă cu bani acasă, erau ispitiți să-și încerce norocul, pierzindu-şi 
şi ultimul ban din pungă. 

Primul document cunoscut nouă este pitacul din 5 iunie 1793, dat de 
domn către ispravnicii judeţelor, caimacam, spătar și agă în care spune şi 
poruncește următoarele: „Fiindcă a venit la auzul domniei mele cum că pe 
alocurea, atit pe la orașe cit şi prin tirgurile și bilciurile ce se fac, s-ar fi 
izvodit nişte înșelători jucăuşi care se joacă în bani cu naprastoace și cu curele 
(s.n.), înşelind pe cei mai mulți prin măglăsitoarele lor jocuri şi cu aceasta 
se întinde o sărăcie şi stingere pînă şi la cei proști țărani, că-şi vind vitele 
şi prăpădesc banii la jocurile acelea. 


7? „Trompeta Carpaţilor“, IX (1871), nr. 902, 903, 919. 

Deci dar, una ca aceasta, după datoria ce aveţi a îngriji pentru ob- 
șteasca buna petrecere, ce o rivnim domnia mea, cu deosebire, mai presus 
decit toate a se afla pururea între toți, se cădea mai întii dumneavoastră 
să o fi aflat, ca să o zăticniţi ca un lucru de stricăciune ce aduce stingere 
la mulți. 

Pentru care iată vă poruncim strașnic să aveţi a face cercetare într-a- 
dins, și pe sub cumpăt și de faţă și de se va fi aflind undeva acest fel de 
inşelătorie, negreșit să-i izgoniți, cu toată străşnicia, a nu se mai afla de 
acum înainte. Și să avem răspuns de primirea poruncei și de urmarea ce ați 
făcut“ 18, 

Cu toate ordinele date de domn, chiar dacă s-au potolit în unele locuri, 
pentru o anumită perioadă, jocurile de noroc nu au fost stirpite, ba din 
contra, după un timp relativ scurt, ele s-au răspîndit și mai mult. 

De aceea, la 7 ianuarie 1797, Alexandru Ipsilanti dă poruncă marelui 
spătar și marelui agă să oprească jocurile de cărţi din tractiruri, cafenele și 
cîrciumi, fiindcă din cauza lor „nu numai se sting mulți și se prăpădesc, 
ci şi pricini de gilceavă scornesc“. De aceea, porunceşte domnul „oricarele 
se va găsi jucînd cărți în tractiruri, în cafenele, veri de faţă, veri în vreun 
loc ascuns al prăvăliei, ori în circiumă adunare de beţii și alte netrebnicii, 
se vor prinde şi se vor ridica de zapciii dumneavoastră. 

De altă parte şi prăvăliașilor și stăpinilor acestor fel de locuri, să faceţi 
aceasta cunoscut de a nu primi mai mult în prăvăliile lor jocuri de cărţi... 
că şi ei, ca niște neurmători, se vor ridica și se vor închide şi prăvăliile“ 19, 

Alexandru Ipsilanti, în martie 1797, nu se arată mulţumit deloc nici 
cu numărul cafenelelor din București, socotind că 14 cite sint e mai mult 
decit trebuie şi dă ordin să nu se mai dea voie a se deschide vreuna „fiindcă 
înmulțirea cafenelelor nu este politiei [oraşului] acesteia și obştiei de nici 
un folos, ci încă de stricăciune“ 20. 

Dar cu tot ordinul dat în ianuarie, auzind că în ţară ispravnicii n-au 
stîrpit încă jocurile de noroc, la 5 mai 1797, dă o poruncă circulară către 
toţi ca să supravegheze cu toată strășnicia a nu mai fi prin bilciuri şi tir- 
guri astfel de jocuri în bani, de năprăstoace şi de curea şi alte netrebnicii 
ca acestea unde oameni în virstă, copii şi prăvăliașşi îşi pierd banii prin în- 
şelăciune“. În afară de aceștia mulți locuitori care veneau la tirg cu vite 
și diferite mărfuri spre vinzare „intrind într-acest fel de jocuri își pierd toată 
dobinda şi se întorc săraci“. 

Și ca o ameninţare, domnul spune că va trimite oameni de încredere 
în control şi în judeţele unde se vor mai găsi asemenea jocuri „ispravnicii 
vor cerca urgia, care nici n-o socotesc“ 21, cit va fi de grea. 

Domnul următor, Alexandru Suţu, fiind informat şi el că jocurile 
de noroc și în special cureaua se practică peste tot, la 8 mai 1820, dă o 
poruncă către spătar, agă, caimacam și toţi ispravnicii judeţelor cu urmă- 
torul cuprins: 

„Am luat domnia mea piiroforie [informare] că unii ce obicinuesc de 
joacă cureaua și alte jocuri înșelătoare prin bilciuri și tirguri, cu care nu 
puțină pagubă face la obște, mai virtos celor săraci şi proşti, trăgindu-i cu 
mijloace viclene de-i păgubese cu sume de bani, care această netrebnică 
urmare a lor nefiind suferită domniei mele, poruncim dumneavoastră să pu- 


18 V, A. Urechiă, Istoria românilor, vol. V, p. 469—470. 
19 Ibidem, vol, VII, p. 143. 

20 Jl idem. 

2 Ibidem, p. 143—144. 

blicarisiţi în tot judeţul, ca de acum Înainte nimeni să nu fie slobozi, nici 
volnici a urma jocul curelei, nici alte jocuri înșelătoare, nici prin orașe, nici 
prin tirguri, nici prin sate, nici prin case, sau măcar ori în ce loc, ci să lip- 
sească cu totul acest fel de jocuri pricinuitoare de stingere lăcuitorilor. 

După care apoi, pe vericine veţi mai dovedi că urmează acest fel de 
netrebnice fapte, numaidecit cu înştiințarea dumneavoastră să-l trimiteţi 
aici la domnia mea, fiind dumneavoastră cu mare priveghere de a se păzi acest 
nizam, căci cînd după această poruncă a domniei mele nu va înceta acest 
fel de inchipuiri de jocuri înselătoare, înşi-vă veți cădea la învinovăţire. 
Și de primirea poruncii să avem domnia mea înştiinţare“ 22. 

n ce măsură s-au potolit jocurile de noroc, sau în ce localităţi și regiuni 
s-au stirpit nu ne este cunoscut, bănuim însă că ele au continuat într-o formă 
mai latentă ciţiva ani şi cu toată prudenţa, pînă cind s-au ivit noi condiţii 
de inviorare. 

Urmează perioada — 1828—1829 şi chiar pînă în 1834 — cea mai pri- 
elnică pentru înmulţirea jocurilor de noroc care, cu toate măsurile luate, n-au 
putut fi stăvilite și au devenit o adevărată plagă care a îmbolnăvit şi distrus, 
din punct de vedere material, mulți oameni din toate categoriile. 

După această dată, deoarece alte cafenele nu prea mai era voie să se 
deschidă, cei interesaţi au recurs la şiretlicul de a deschide cluburi ?3 unde 
spuneau că se pot discuta şi încheia tranzacţii comerciale, că se pot citi ziare 
și dezbate probleme culturale. De fapt nu erau altceva decit nişte tripouri 
într-o fază mai avansată, cu aprobarea tacită a autorităţilor. 

Prin legea din aprilie 1843, primăria orașului București şi-a sporit 
mult veniturile prin diferite taxe noi aplicate la diferite mărfuri ce se vin- 
deau în oraş sau veneau din afară. Printre acestea erau și cărțile de joc care 
erau libere la vinzare, putind să le cumpere oricine, dar vinzătorii trebuiau 
să plătească un sfanțih „pentru pecetea obligatorie a magbhistratului' 24 
care se punea pe fiecare pereche. Şi pentru ca primăria să nu-și mărească 
numărul funcționarilor, accizele capitalei s-au dat în arendă. Astiel, taxa 
cărţilor de joc a fost luată de un oarecare Constantin Cioranu. 

Mai apoi, prin modificarea legii, în 1847, s-au scutit cărțile de joc aduse 
din străinătate şi s-a hotărît ca vinzarea lor să fie dată monopol, prin lici- 
taţie, unei singure persoane, iar acela, adjudecătorul, trebuia să vindă căr- 
ţile pe preţuri anume hotărite %5. 


22 Jder, vol. IV, p. 162, 

238 Arh. St. Buc., Vornicia din Lăuntru, 6270/1835, 4389, 4397/1836. 

s“ Ioan C. Filitti, Domniile române sub Regulamentul Organic, București, 1915, 
p. 368. 

55 Jbidem, p- 369. 


www.dacoromanica.ro 


FOTOGRAFIA ȘI VECHII FOTOGRAFI 


ÎS) ca 


Nu intotdeauna meșteșugul fotografiatului 1, atit de obişnuit în zilele 
noastre, a fost la indemina omului. Înaintașii noştri, cu citeva generaţii 
în urmă, nici nu şi-au închipuit vreodată că știința va descoperi acest pro- 
cedeu minunat de a reproduce exact imaginea cuiva sau a unui peisaj, pen- 
tru timp îndelungat. Totuși, schimbările de nuanţă, decolorarea prin care 
soarele face să se transforme încetul cu încetul unele substanţe, a dat de 
bănuit oamenilor. Atît însă şi nimic mai mult, fiindcă de la această con- 
statare ei n-au ajuns la nici o aplicare practică. E adevărat că chiar Leo- 
nardo da Vinci (1452—1519) înzestrat cu talente multilaterale și excepţio- 
nale, în vremea Renaşterii, socotind că țelul artei trebuie să fie reprezen- 
tarea întocmai a naturii, a fost preocupat de a reproduce imaginile. Dar 
ştiinţa de atunci nepunindu-i la îndemiînă o serie de procedee şi cunoştinţe, 
ca altora mai tirziu, cu toată strădania lui, n-a izbutit nimic. 

De-abia în secolul al XVII-lea s-au făcut primele cercetări serioase, 
iar de la 1727, acest fenomen a ispitit în continuu pe mulţi învăţaţi de 
seamă. Dintre aceştia amintim pe următorii: J. H. Schulze, (1687—1744), 
care experimenta reproducerea imaginilor pe baza unui amestec de praf 
de cretă cu nitrat de argint; chimistul suedez C. W. Scheele a observat că 
clorura de argint posedă proprietatea de a vopsi închis sub acţiunea luminii; 
fizicianul Charles a folosit sensibilitatea unei hirtii înmuiate în săruri de 
argint pentru a putea desena anumite siluete cu ajutorul razelor solare; 
englezul Thomas Wedgood, în 1802, a reprodus de pe plăci de sticlă, pe piele 
şi pe hirtie vitralii de biserici şi gravuri aşeziîndu-le pe un suport acoperit 
cu nitrat de argint, iar contemporanul său Humphry Davy (1778—1829), 
a copiat obiecte mici pe o suprafaţă sensibilă aşezată foarte aproape de obi- 
ectivul unui microscop solar, dar, desenele obținute se ștergeau sub influența 
luminii înconjurătoare, neputind fi fixate. 


Adevăratul descoperitor al fotografiei a fost J. N. Niepce (1765— 
1833) care a reușit, utilizind acţiunea luminii, să fixeze imaginea obiectelor 
exterioare. 

Niepce a început cercetările în 1814 iar în timp ce el își făcea experien- 
țele în Chalon-sur-Saône, un alt cercetător, Jacques-Mande Daguerre (1787— 
1851) încerca la Paris dezlegarea aceleiași probleme. Luind legătură unul 
cu altul, prin opticianul Chevalier, ce doi învăţaţi nu întirziară să se asocieze 
şi din lucrările efectuate la început împreună, iar după moartea lui Niepce 
continuate de Daguerre, va rezulta din 1835 fotografia latentă, iar în 1837, 


1 George Potra, Aspecte din istoricul fotografiei în România, în rev, „Fotografia“ 
nr. 10, octombrie 1970, p. 573—608. d 

procedeul care va dăinui multă vreme sub numele de dagherotipie (reproduce- 
rea pe metal, a fotografiilor, după modelul şi procedeul lui Daguerre). 

Timp de zece ani dagherotipia ajunsese la mare trecere. Imaginile 
erau minunate, dar aveau inconvenientul de a fi sclipitoare ca și argintul 
cu care se lucrau și, în afară de acest cusur, uşor alterabile. Pentru a se 
obține o a doua dagherotipie trebuia reincepută operaţiunea, ceea ce ade- 
seori era chiar imposibil. 

Dar, tocmai în acest timp, s-a descoperit în Anglia un al treilea pro- 
cedeu care nu întirzie să așeze placa lui Daguerre printre curiozităţile de 
laborator. 

W. H. Fox Talbot (1800—1877), fiindcă despre el este vorba, a studiat, 
ca şi” predecesorii săi din Franţa, acţiunea luminii asupra sărurilor de argint. 
El s-a servit însă de o hirtie care se înnegrea sub acţiunea razelor luminoase 
şi răminea albă în celelalte locuri. Astfel a obținut un negativ care, aplicat 
pe un strat impresionabil de aceeaşi natură, dădea o a doua imagine, pozi- 
tivul, ceea ce era contrarul primei şi reproducea fidel valorile modelului 
primitiv. În modul acesta, Talbot a suprimat inconvenientul dagherotipului 
unic, fiindcă acest negativ, tip veritabil, ajungea a forma, prin suprapunere, 
un număr oarecare de copii asemănătoare între ele. 

Dar şi procedeul lui Talbot prezenta un mare neajuns, deoarece hirtia 
era un suport lipsit de fineţe, iar clișeele erau șterse şi grunţuroase. Acest 
inconvenient a durat pină în ziua cînd A. Niepce de Saint-Victor, fiul unui 
văr primar al lui Nicéphore Niepce, a înlocuit hirtia cu sticlă pe care a tur- 
nat un strat subţire de albumină impregnată cu iodură de argint (1847). 
Prin acest procedeu s-au obținut imagini foarte curate. 

Din nefericire însă, acest procedeu avea nevoie de un timp prea lung 
în aşezare. Fotografului Legray din Paris îi vine ideea să înlocuiască albumina 
cu o disoluţie de fulmicoton amestecată în eter şi alcool, pe care chirurgii 
o întrebuințau de puţină vreme sub numele de colodiu şi care avea proprie- 
tatea de a acţiona în mod special sensibilitatea luminoasă a iodurii de argint. 
Graţie acestui colodiu sensibilizat s-au putut obține probe negative într-un 
timp foarte scurt, de 8—10 secunde. 

Colodiul a dat rezultate remarcabile, dar a prezentat un inconvenient 
foarte serios, fiindcă, pentru a executa un clişeu, operatorul trebuia să pregă- 
tească placa în momentul întrebuințării. 

S-a căutat atunci o substanţă care să permită întrebuinţarea în stare 
uscată a plăcii colodionate şi acest fapt îl realiză Taupenot care combină 
coloidul cu albumina, iar Chardon, în 1872, fabrică o emulsie de colodio- 
bromură care putea fi turnată pe placa de sticlă. 


În 1873 au apărut primele plăci cu gelatino-bromură, transformînd me- 
todele întrebuințate pînă atunci, și permiţind, în sfirşit, fabricarea industrială 
de straturi sensibile. De la această dată, putem spune, că începe fotografia 
modernă. 

Dar „pînă să ajungă însă la perfecţionările la care a ajuns, de altfel 
foarte repede, a avut o epocă a începutului — cînd nu numai că nu era în- 
drăgită ca astăzi, ci era ridiculizată“ și privită cu neîncredere, mai ales că 
mulţi pictori portretişti îi făceau cea mai proastă reclamă. 

Franța e ţara în care această descoperire s-a răspindtit repede şi mult, 
trecind apoi în toate celelalte state europene. Printre cei care au contribuit 
foarte mult la popularizarea fotografiei trebuiesc amintiţi: Gaspar Felix Tour- 
nachou şi marele caricaturist Henry Daumier. Tournachou fost medic la 
Paris, mai apoi caricaturist, ziarist, romancier, zburător cu balonul mecanic, 

s-a făcut în ultima vreme fotograf sub numele de Nadar. În această calitate 
el a fotografiat aproape toate personalităţile de seamă din acea vreme. El 
este primul care a fotografiat Parisul din balon, de la diferite înălțimi şi, 
pentru o panoramă generală, chiar de la înălțimea de 400 metri. 


* 


Lumea românească dacă n-a luat contact direct cu arta fotografică 
propriu-zisă, încă de la început, adică din 1837, a fost totuşi informată prin 
presa timpului. Încă din 1839 în „Albina românească“ și în „Cantorul de 
avis“ s-au publicat articole în care s-a prezentat publicului această invenţie 
și s-au dat lămuriri în legătură cu şedinţa Academiei de Științe din Paris, 
în care s-a făcut cunoscut „secretul“ dagherotipiei ; de asemenea și îmbunătă- 
țirile care au fost aduse ulterior de fizicianul Donnay. S-au arătat şi trata- 
tivele purtate între guvernul francez cu Daguerre și asociatul său Niepce 
pentru cumpărarea invenției şi faptul că, printr-un proiect de lege aprobat 
de Cameră, s-a dat lui Daguerre o pensie de 6000 franci pe an, iar lui Niepce 
4000 franci, 

În 1840, de cealaltă parte a Carpaţilor, noua invenţie — dagherotipia 
— gi „zugrăvirea [executarea pozelor] prin razele soarelui“, este prezentată 
de „Gazeta de Transilvania“. 

Numai Țara Românească a rămas mai în urmă cu informarea publi- 
cului despre această invenție şi faptul ni se pare destul de curios, cînd ştim 
că orice noutate care se publica de una din aceste reviste din Moldova sau 
Transilvania era reprodusă și la Bucureşti și viceversa, 

Prima informaţie cunoscută nouă de exercitarea acestei invenţii pe 
teritoriul patriei noastre, o menţionează tot „Gazeta de Transilvania”, în 
1842, cind arată că a sosit în Braşov, Godejried Bart „elliograful, adecă zu- 
grăvitorul sau scriitorul cu razele soarelui“, cu aparatul şi uneltele sale daghe- 
rotipice şi face portrete care „au cea mai neașteptată asemănare cu origi- 
nalul“, deoarece „însăși natura este zugravul“. lată deci o mărturie precisă 
despre aducerea artei fotografice în Brașov, dar putem afirma că (fără să 
avem deocamdată, documentarea) și în celelalte oraşe mari ale Transilvanie: 
acest fapt s-a intimplat cu un an-doi mai devreme, sau, în cazul cel mai 
rău, tot în 1842. 

Moldova nu întirzie nici ea să folosească acest procedeu. În același 
an, „Albina românească“ anunţă pe toţi cei care doresc să-şi facă portretul 
„prin minunata aflare a faimosului Dagher“ să se adreseze la Depozitul 
productelor industriale naţionale din Iași. 


Prin urmare, categoric, în 1842 fotografia (dagherotipia) era cunoscută 
şi practicată public în ţara noastră. Am zis public, fiindcă în mod oficial, 
primul aparat fotografic (dagherotip) cunoscut şi folosit la noi în ţară e cel 
pe care Colegiul Si. Sava l-a cumpărat în 1840, după îndemnul și ajutorul 
lui Petrache Poenaru, directorul Eforiei Școalelor. 

Acest om învăţat, care studiase zece ani (1822—1832) în diferite ţări 
ale Europei era la curent cu toate noutăţile științifice din apus și în prie- 
tenie și corespondenţă cu nenumărați savanţi și tehnicieni străini. Deci nu 
putea, în calitatea și pregătirea care o avea, să nu înzestreze laboratorul 
primului institut de învăţămînt din ţara noastră cu invenţia cunoscută Euro- 
pei apusene. 

Și astfel se spulberă definitiv presupunerile unor cercetători români, 
în diferite probleme de-ale trecutului, care aminteau că meșteșugul foto- 
grafiei a fost introdus la noi în țară în jurul anului 1850, ba unii, chiar mai 

tirziu. Printre aceștia amintim pe G.T. Niculescu-Varone, care nu o dată 
menționează acest fapt. 

n primăvara anului 1643, se afla şi la București un atelier fotografic 
ținut de o doamnă străină Wilhelmina Priz. Aceasta poposise, nu se ştie 
de unde, tocmai în centrul orașului şi își instalase atelierul în proprietatea 
pictorului Anton Chladek (1794—1882) pe Podul Mogoşoaiei (Calea Vic- 
toriei), în apropierea Palatului domnesc. Și, pentru a-şi face cunoscut meş- 
teşugul și locul unde-l exercita, ea anunţă în „Vestitorul românesc“, cel 
mai important ziar al timpului, sosirea ei în Capitală și se recomandă înaltei 
nobilimi și cinstitului public că „face portreturi tagerotipii [dagherotipii] 
cu un preț foarte cuviincios“. 

La scurtă vreme, părindu-i-se poate, că locul unde se stabilise nu este 
in centrul comercial al orasului, anunţă că s-a mutat „in Uliţa Franţuzească“ 
(str. Carol, actualmente 30 Decembrie), în prăvălia domnului Fall. Desigur 
că afacerile comerciale ale acestei doamne au mers destul de bine, fiindcă 
după un interval destul de scurt s-au mai deschis citeva ateliere fotografice 
în Bucureşti. 

Astfel, în 1845, un oarecare I. Pohlmann deschide atelier fotografic 
pe Podul Mogoșoaiei, peste drum de Consulatul imperial rusesc, şi anunţă 
şi el în ziare că „se recomandă onoratului public al Capitalei cu întocmirea 
tuturor chipurilor de daguerotyp în culoare şi negru, în format mare şi mic, 
cu preţul de 1—2 galbeni“. Reclama lui Pohlmann era ispititoare, căci cine 
n-ar fi dorit să-şi vadă, de curiozitate, reprodus chipul pe care să-l lase mai 
departe în amintirea copiilor şi a urmașilor. Dar un galben sau doi nu re- 
prezenta o sumă și un preţ convenabil pentru majoritatea pungilor care, în 
cazul cel mai fericit, ar fi putut dispune numai de cițiva sfanți pentru astfel 
de suvenire. 

Nici unu! însă din acești fotografi nu s-au gindit că pentru trecutul 
orașului Bucureşti ar fi fost destul de interesant — poate şi din punct de 
vedere comercial pentru ei, — dacă şi-ar fi luat cutia miraculoasă subsuoară 
şi ar fi fotografiat anumite străzi (în special Podul Mogoşoaiei), biserici, 
hanuri, case, prăvălii sau diferite aspecte mai importante şi caracteristice. 
Acele fotografii ar fi alcătuit astăzi un material istoric-ilustrativ de mîna 
întii. Dar sintem siguri că materialul fotografic era foarte scump și apoi 
ei nu vedeau nici o afacere în astfel de investiţii. În afară de aceasta nu-i 
atrăgea nimic gi nu-i lega nimic de trecutul acestui oraș, mai toți fotografii 
de atunci sau de mai tirziu fiind de origine străină. 


La cîțiva ani după venirea lui Pohlmann, în 1852, un alt fotograf, 
după nume tot de origine străină, Friedrich Binderli] care se recomanda 
de altfel dagherotipist *, îşi aşază și el atelierul său fotografic tot pe Podul 
Mogogoaiei în casele lui Ieronim Momolo. Locul ales de acesta se pare că 
era mai potrivit, fiindcă lumea se putea aduna mai ușor acolo, cu atit mai 
mult că acest fotograf avea preţuri de adevărată concurenţă, în comparație 
cu cei dinainte. 

Atelierul lui Binderi se afla în clădirea proprietate a logofătului Slă- 
tineanu, în care era instalat şi un teatru destul de frecventat şi renumit 
pentru acea vreme. Binderi ca să atragă cit mai multă clientelă își plasase 
atelierul pe unde trecerea era mai mare, adică chiar într-o încăpere din curtea 


* Se păstrează o dagherotipie făcută de Binder la 12 iulie 1852, reprezentind pe 
Ion Bărbătescu, tatăl lui Ștefan Ciocîrlan, arhitectul Capitalei (Colecţia Paul Cernovo- 
deanu). 

teatrului, care se întindea atunci pe locul unde s-a deschis mai tirziu Strada 
Nouă, actuala stradă Edgar Quinet, ce leagă Calea Victoriei cu strada Aca- 
demiei. 

Dar numai cu atita noul fotograf nu era mulţumit, el voia să pună 
mina pe cit mai multă clientelă și de toate categoriile. Pentru acest motiv 
el iși făcea cunoscut meșteșugul lui şi prin ziare, pomenind că desfide orice 
concurență a colegilor săi de specialitate. Astfel, el anunţă în „Vestitorul 
românesc“ că face nu numai portrete cu un preț foarte convenabil pentru 
toate pungile, de la cinci pînă la zece sfanţi bucata, iar cele mari cu 50 de 
sfanți, dar execută în dagherotipie tot felul de tablouri, peisagii „și mai 
vîrtos pomi“ [?!]. 

Probabil Carol Popp de Szathmari este acela care, ca salariat, a mi- 
nuit aparatul de dagherotipie cumpărat, în 1840, de Eforia Școalelor şi prin 
ajutorul lui Petrache Poenaru și a altor persoane de seamă s-a făcut cunoscut 
boierimii şi chiar domnului Alexandru Dim. Ghica. 

După părerea noastră, în 1843 sau cel mai tirziu în 1844, și pictorul 
Carol Popp de Szathmari și-a început, pe cont propriu, meșteşugul său de 
fotograf în București, fără însă să facă reclamă în ziare ca Wilhelmina Priz, 
Pohlmann și ceilalți, deoarece el era cunoscut în oraș şi în alte localităţi din 
ţară. Și această presupunere îmi este întărită mai ales de însemnarea de pe 
spatele unui portret * (ulei pe pinză) făcut la Olănești, în iulie 1844, de 
fotograful Szathmari, așa cum era cunoscut de lumea bucureşteană. 

Ca o legătură cronologică, în continuare, este o fotografie din 1847 
pe care, cu mulți ani în urmă, am văzut-o în colecția lui Constantin Oră- 
sanu. Fotografia, pe hirtie lucioasă și foarte subţire (după însemnarea lui 
Szathmari de pe verso, unde avea şi data) reprezenta Hanul (hotelul) Avram, 
din stinga spitalului Brincovenesc, pe strada Bibescu Vodă, în apropiere de 
b-dul George Coşbuc de azi. Avem credinţa că tot el, şi nu alt fotograf străin, 
în 1848 a fotografiat pe membrii guvernului provizoriu. Apoi trebuia să fi 
fost fotograf vechi, cu experienţă, ca să poată fi recompensat cu o medalie 
de Nicolae I ţarul Rusiei în 1849. 


Szathmari s-a născut dintr-o familie ardeleană din Satu Mare, în 1811 
si a murit în Bucureşti în anul 1888. El și-a început studiile la Blaj (cel 
mai important centrul cultural, românesc, din Transilvania) și le-a continuat 
în diferite oraşe din apusul Europei (Pesta, Viena etc.). În tot cursul vieţii, 
şi-a completat cultura și şi-a îmbogăţit talentul și inspirația vizitînd Italia, 
Germania, Franţa, Turcia, Persia și Asia Mică, şi în amănunţime Țara Ro- 
mânească. 


A fost „un incomparabil fotograf“. Cutreierind ţara în lung şi-n lat, 
dindu-și perfect „seama de tot ce era pieritor în primitivismul nostru pito- 
resc, uneori din iniţiativă proprie, alteori la îndemnul domnitorului Carol 


sau spre a pregăti acestuia albumuri cu vederile cele mai tipice din ţară, 
el ne-a lăsat nenumărate fotografii de persoane și de scene“, unele de format 
mic sau mare, care toate sint evocatoare, bine alese şi mai îngrijit lucrate 
decit celelalte fotografii făcute la noi în ţară. În colecţiile cabinetului de stam- 
pe al Academiei R. S. România fotografiile lui Szathmari „se disting prin 
calitatea lor excepţională, după care se recunosc, chiar atunci cînd nu poartă 
numele atelierului lui Szathmari“. 


* În colecţia Muzeului judeţean din Rimnicu Vilcea. 

- 


Szathmari a venit în Țara Românească în jurul anului 1831, după 
cum o dovedește o vedere (acuarelă) făcută la Rucăr. La scurtă vreme după 
aceea, el a ajuns foarte cunoscut în lumea bucureşteană, în provincie și chiar 
departe peste hotarele ţării. El „a trăit, de la 1840 încoace, pe lingă toți 
domnii noștri, în intimitatea lor, aproape în familiaritatea lor“, și a fost 
astfel martor al celor mai însemnate evenimente, pe care le-a fixat pe hirtie, 
pentru posteritate. Din acest punct de vedere el n-a precupeţit materialul 
şi nici banii cheltuiţi, așa cum au făcut atiţia fotografi străini stabiliți la 
noi în ţară. 

Szathmari a fost pictorul și fotograful următorilor domni: Alexandru 
Dimitrie Ghica, Gheorghe Bibescu, Barbu Știrbei, Cuza Vodă și, pînă la 
sfîrşitul vieţii, al familiei regale. Ca pictor şi fotograf al lui Cuza Vodă, Szath- 
mari „însoţeşte pe domnitor în vizita făcută sultanului, în 1864, și asistă 
chiar la audienţă, în ziua de 20 martie. Într-o schiță rapidă, executată poate 
pe furiș, într-un fund de pălărie [fiindcă protocolul și religia mahomedană 
nu admitea] el redă întrevederea domnitorului cu sultanul Abdul Aziz, la 
care era de față și Fuad-Pașa“. f 

În timpul verii, Szathmari pleca din Bucureşti în diferite orașe și sta- 
țiuni climaterice, pentru a se recrea şi a vedea cît mai multe din fru- 
musețile și caracteristicile țării, fiind mare amator de călătorii. Dar în afară 
de aceasta, Szathmari avea ocazia să facă portrete şi să primească comenzi 
de la boierii și burghezii care se duceau la băi, în special în oraşele de munte. 

G. Yprescu spune că Szathmari cu toate că a fost „un excelent minia- 
turist, a icut la noi prea puţine portrete de comandă, lăsînd acest rol lui 
Chladek“, su care era bun prieten. Pe baza materialului cercetat, noi soco- 
tim însă c Szathmari a făcut foarte multe portrete și miniaturi, dar nu le-a 
iscălit, fiin lcă aşa era, oarecum, obiceiul în acea vreme. 

Nenu nărate exemplare * pe care le-am văzut şi în care se observă, 
precis, min . şi factura lui Szathmari mă determină să afirm cele de mai sus. 
lar pentru întărirea acestei afirmații, dau ca exemplu mai multe portrete 
din colecţia noastră care n-au nici o semnătură, dar ne oferă certitudinea 
că ele sînt făcute de Szathmari, după cum se observă maniera de lucru, plus 
tradiţia, păstrate în familia Prejbeanu, din colecţia căreia au făcut parte. 
Un alt portret despre care se poate spune cu și mai multă siguranţă că îi 
aparţine, are pe verso, în litere chirilice, numele proprietarului, anul, ziua și 
localitatea unde s-a născut acesta și cine anume l-a făcut. Acest tablou, 
pictură în ulei pe pinză, făcut probabil după o fotografie executată tot de 
Szathmari, reprezintă pe Ion (Iancu) Nisipeanu** fost secretar al mitropo- 
liei din Bucureşti 2 şi, în timpul Revoluţiei de la 1848, ofițer aghiotant al 
generalului Gheorghe Magheru. În spatele tabloului, pe o hirtie afumată și 
uscată de vreme, în litere chirilice, se arată că Ion Nisipeanu e născut la 
23 iunie 1812 în comuna Văleni, plasa Olteţul de Sus, judeţul Vilcea. Apoi, 
că portretul a fost „scos de fotograful Satmari la anul 1844, o mie opt sute 
patruzeci şi patru, iulie 25, la Băile de la Olăneşti, în Vilcea“. Din această 
însemnare deducem trei lucruri: a) că Szathmari pleca din Bucureşti în 


timpul verii; b) că la acea dată — 1844 — el era cunoscut mai mult ca foto- 


* În colecţia profesor dr. V. Tempea se află un foarte reușit portret semnat de 
Szathmari. 

** Bunicul, după mamă, àa lui Jean Th. Florescu. 

3 Almanahul Statului, Bucureşti, 1840, p. 100. 

graf; c) că lon Nisipeanu se ducea la o staţiune climaterică cunoscută din 
judeţul lui şi nu prea departe de comuna natală. 

Dar admiţind cazul, prin absurd, că Szathmari n-a făcut prea multe 
portrete sau miniaturi de comandă, el a făcut în schimb joarte multe foto- 
grafii-portrete, din care se mai găsesc încă destule în diferite colecţii publice 
şi în vechile albume ce se mai păstrează în unele familii. 

În timpul Războiului Crimeii, Szathmari fotografiază scene de luptă, 
comandanţi, soldaţi din diferite arme şi localităţi. O parte din aceste foto- 
grafii vor forma materialul ilustrativ al revistelor și ziarelor din ţară, dar 
mai cu seamă va fi folositor şi foarte apreciat de felurite publicaţii din străi- 
nătate. 

Szathmari procură, la cerere, diverse fotografii din Valahia (vederi 
urbane și rurale, colţuri şi costume pitorești, ţigani) care vor servi ca motive 
pentru anumite tablouri ale pictorului Adolf Schreyer. 

În 1855, fotografia avind încă „marele merit al noutăţii“, Szathmari 
participă la Expoziţia Internaţională din Paris. Cu această ocazie, în afară 
de materialul pictural, el duce cu sine multe fotografii şi o serie de albume 
ce cuprindeau, de asemenea, fotografii reprezentind portrete de generali 
şi ofițeri ruşi și turci care luptaseră la noi în ţară, la Olteniţa şi Silistra, 
sau in alte localităţi din Dobrogea, în timpul Războiului Crimeii. Aceste 
albume constituiau un material de preţ, şi, după părerea lui, demne dea fi 
păstrate chiar în colecţiile suveranilor Europei din acea vreme. 

Cu ajutorul presei în rindul căreia avea atiția cunoscuţi şi a persoa- 
nelor influente, Szathmari şi-a cîştigat o frumoasă reputaţie în Occident. 
lar o parte din albume * a izbutit să le ofere reginei Victoria a Marii Bri- 
tanii, lui Napoleon al II-lea şi mai multor suverani germani. Unii dintre 
aceştia i-au trimis scrisori de mulțumire, iar alţii i-au acordat distincţii, 
printre care amintim „die grosse goldene Medaille für Kunst und Wissenschajt”, 
sau „as testimony oj Her Majesty appreciation, a gold medal“. 

La un moment dat, fotografia reprezenta pentru Szathmari mai mult 
decit pictura însăşi, fiindcă „știa că în acest domeniu nu mai putea face nici 
o descoperire, pe cită vreme în celălalt domeniu [al fotografiei], descoperiri 
se puteau produce cît de multe“. „Oricine ar fi fost profund impresionat 
de ceea ce se întimpla în acest domeniu [al fotografiei] și cu atit mai mult 
o minte atit de isteață ca cea a lui Szathmari. Această atitudine i-a adus 
însă dezavantaje. Oamenii care nu-i înţeleg darul, n-au văzut în el decit pe 
fotograf“. „Din acest punct de vedere nimeni la noi nu s-a priceput mai 
bine ca Szathmari să jacă din jotograjie o artă“. Acest fapt se vede și din 
colecția Academiei R. S. România unde se găsesc peste 120 000 de fotografii 
făcute în ţară şi străinătate. Dintre toate însă, fotografiile lui Szathmari 
„sint hotărit cele mai bune“. „Ele se remarcă de departe, chiar cînd nu-i poartă 
numele, prin calităţile lor deosebite“. 


În efectuarea fotografiilor, Szathmari depunea un interes şi o dragoste 
nemaiintilnită, o adevărată pasiune, combinată cu tot ceea ce ştiinţa îi punea 
la îndemină. Acest fapt rezultă dintr-o mulțime de documente, hirtii, cli- 
şee și obiecte care se mai păstrează în unele instituţii sau la diferite per- 
soane particulare. 

În ceea ce priveşte locul unde și-a stabilit Szathmari primul său atelier 
de pictură şi fotografie in București, nu știm nimic precis, bănuim că în plin 


* Dinu Angelescu, un cunoscut colecţionar bucureştean, mi-a mărturisit că a 
văzut un astfel de album al lui Szathmari la Cabinetul Stampelor din Paris. 

centrul oraşului de atunci. Și acest loc, acum o sută treizeci de ani, se afla 
în jurul Pieței Sf. Gheorghe. 


Pe Ulița Nemţească, devenită mai tirziu strada Carol (actualmente 
30 Decembrie) înspre Piaţa Sf. Anton, peste drum de fosta băcănie a lui 
Stelian Petrescu, se afla Hanul Verde. În acest han, se pare că Szathmari 
şi-a avut primul sediu ca pictor şi fotograf; poate şi locuinţa tot aci i-a fost. 
Și, aş putea presupune, că şederea în acest han a fost destul de lungă, pina 
prin anul 1862, cînd atelierul său se afla instalat pe o arteră de circulaţie 
mult mai frecventată, care începea să se împodobească cu case mari şi fru- 
moase. La 1868 își avea instalat atelierul într-o căsuță-prăvălie construită 
de el pe terenul proprietatea familiei Greceanu, în partea dinspre curte care 
venea pe Podul Mogoşoaiei, alături cu casa Popovici (mai tirziu Clubul Li- 
beral), deoarece, în acea vreme, Bulevardul dinspre Calea Victoriei şi actuala 
strada Academiei, nu era deschis. 


Într-o fotografie de atunci, făcută poate chiar de Szathmari şi repro- 
dusă de Gheorghe Crutzescu în lucrarea sa Podul Mogoşoaiei, se văd pe pere- 
tele din față al atelierului lui Szathmari două rame mari, un fel de vitrine, 
în care sînt expuse tot felul de fotografii, drept reclamă. 

După cît se pare, treburile mergindu-i foarte bine, Szathmari a putut 
să-și satisfacă gustul călătoriei, cît de mult, şi în acelaşi timp, din economiile 
care se măreau din ce în ce, să-şi clădească o frumoasă casă pe strada Enei, 
în spatele bisericii Dintr-o Zi. Actualmente casa lui Szathmari nu mai există. 
În timpul bombardamentului din 1944 ea a fost incendiată și distrusă, cu 
care ocazie au ars nenumărate mărturii documentare asupra vieţii şi acti- 
vității lui. 

De la ziaristul Constantin Orășanu, genealegistul George D. Florescu, 
arheologul Dinu Rosetti şi poetul Adrian Maniu (toţi patru colecționari şi 
mari amatori de cunoaștere a vechiului București) am aflat că în podul casei, 
înainte de bombardament, se aflau nenumărate ustensile fotografice de epocă, 
mii de clişee vechi şi scrisori, care, nimerit ar fi fost din partea urmașilor, să 
le pună în siguranţă. Dar acum s-au pierdut pentru totdeauna și cine ştie 
cîte surprize plăcute şi interesante ne-ar fi procurat, dacă nu s-ar fi distrus! 

Printre vechile, variatele şi nenumăratele fotografii din colecţia noastră 
se află tot felul de cartoane ce au pe verso reclama fotografului Szathmari. 
Astfel: „Charles Szathmari peintre et photographe de la Cour de S.A. le Prince 
regnant des Principautes Unies Roumaines — Bucarest“. Aceste rînduri sînt 
încadrate de stema ţării şi diferite medalii pe care le-a obținut în ţară şi 
străinătate. Pe altă fotografie, în românește: „Carol Szathmari pictor şi foto- 
graj M.S. Carol I domnitor românilor, Bucuresci, strada Ienii, propria casă“. 

Ultimele cartoane fotografice, comandate de Szathmari, sint puţin 
mai mari și mult mai frumoase, executate de K. Krziwanek în Viena. Pe 
acestea stă scris: „C. Szathmari pictor şi fotografu Înălţimei Sele Carol I. 
Domnitorul Românilor. Bucureşci, bulevardu şi propria casă“. După cum 
reiese, deci, din această însemnare, la acea dată Szathmari avea două ate- 
liere fotografice. Deasupra acestor rînduri, la mijloc, se află stema ţării, 
iar de jur împrejur reproducerea medaliilor primite din diferite părţi ale 
Europei, unde a participat la expoziţii sau a fost chemat de diferiți suve- 
rani. Prima medalie este din 1849 de la ţarul Rusiei, Nicolae I, apoi din 1850 
de la sultanul Turciei, iar celelalte din: Londra (1851), Viena (1855), Pisa 
(1860), Londra (1861), Bucureşti (1864 şi 1868), Paris (1867), Hamburg 
(1868), Paris (1873). 

În perioada Războiului Crimeii, amintim pe Ludwig Angerer care, 
în timpul ocupaţiei austriace, ca ofițer farmacist, a locuit în Bucureşti în 
1854—1855. În timpul cît a stat aici, în afară de îndeplinirea slujbei, din 
pasiune sau din ordinul autorităţilor austriece locale, a făcut o serie de foto- 
grafii, adevărate documente pentru mijlocul secolului al XIX-lea. „Impor- 
tanţa lor rezidă în primul rînd, în faptul că sînt printre cele mai vechi foto- 
grafii cu aspecte din Bucureştii de atunci. În imaginile lui Angerer sînt locuri 
şi construcții importante pentru istoria edilitară şi urbanistică a orașului, 
intrucit ele sint astăzi dispărute“ 2. După terminarea războiului el s-a sta- 
bilit la Viena, a renunțat la îndeletnicirea de farmacist şi s-a dăruit cu toată 
pasiunea și priceperea sa artei fotografice, devenind unul din cei mai buni 
profesionişti în această specialitate din capitala Imperiului habsburgic. Dato- 
rită acestui fapt, la 20 decembrie 1860 i se acordă calitatea de fotograf al 
curții imperiale — „K. K. Hof-Photograph“. 

În atelierul său fotografic situat în centrul Vienei poposeau de multe 
ori personalități române, care se întorceau acasă cu frumoase şi foarte reu- 
şite fotografii-portret (de exemplu dr. Nicolae Krețulescu, fost de mai multe 
ori ministru și prim-ministru). 

În perioada 1859—1865, se mai aflau în Bucureşti cîțiva fotografi 
renumiţi. Dintre aceştia cunoaștem pe următorii: W. Wollenteit care, pe 
spatele cartoanelor n-avea nici o însemnare tipărită, ci numai o ştampilă 
aplicată, de formă ovală, care tuprindea numele de mai sus și două cuvinte: 
„atelier fotografic“. Mai apoi nu şi-a mai aplicat ştampila pe verso cartoa- 
nelor, ci pe faţă, iar în partea de jos şi-a imprimat numele și localitatea 
„Bucurest“ (sic). Fotografiile executate de W. Wollenteit sint excepţional 
de reușite, întrecînd chiar pe cele dm Franţa, de la Paris. Fundalul, mobilie- 
rul și vasele de ornament erau variate, de altfel ca și la succesorul său. 

Atelierul W. Wollenteit, probabil că era situat în aceeaşi clădire unde 
se afla Sala Bossel (peste drum de Teatrul Naţional), fiindcă acolo este amin- 
tit succesorul său: „Schayer ct Co. vormale VVollenteit, Saal Bossel, Bucarest“. 


Alt fotograf era Biclig, care obținuse menţiune onorabilă la Paris în 
1867; dar nici despie acesta nu știm unde își avea atelierul fotografic în 
București. 

Mai tirziu, urmașii săi, Otto şi Jean Bielig au deschis și două sucursale: 
prima, la Galaţi, pe str. Domnească 70, unde pe lingă atelier fotografic aveau 
librărie şi tipografie; a doua, la Botoșani, pe str. Teatrului. 


Prin 1865, deci contemporani cu Carol Szathmari, doi vienezi „Zipser 
et Fritz“ deschid atelier fotografic în București, în str. Știrbei Vodă, în 
curtea de jos a Pasajului Român, la etajul al doilea, nr. 8. Mai tirziu, K.F. 
Zipser, probabil un urmaş al celui dintii, deschide atelier fotografic în Calea 
Mogoşoaiei nr. 23, „peste drum de casele prinţului Scarlat Ghica, alături 


de casele d-lui Otetelisanu“, sau după cum precizează altădată, în curtea 
caselor de la nr. 23 „alătuiea cu Hotelul Otetelișanu“. La scurtă vreme, 
K. F. Zipser deschide sucursală și în Craiova, pe Calea Unirii nr. 596. Pentru 
a da posibilitatea clienţilor să repete fotografiile făcute mai înainte, A. F. Zip- 
ser scrie pe cartoanele fotografice următoarele: „Clișeele [sticlele] se conservă 
2 ani pentru comande“. 


3 Margareta Savin, Ludwig Angerer, unul din primii fotografi ai Bucureștilor, în 
revista „București, Materiale de istorie şi muzeografie“, VI (1968), p. 223. 


www.dacoromanica.ro 


FOTOGRAFIA ȘI VECHII FOTOGRAFI 261 


Urmează J. Marie, fotograf parizian, premiat la Londra, Paris și Re nnes, 
care-şi avea atelierul fotografic în str. Ştirbei Vodă, iar mai tirziu, în 1872, 
şi l-a mutat în Calea Mogoşoaiei nr. 78, lingă Piaţa Episcopiei. Acest atelier 
fotografic purta în 1878 firma „Fotografia italiană“. 

Probabil în vremea Războiului pentru independenţă, un alt fotograf 
renumit, Franz Duschek, deschide atelier pe Strada Nouă, lingă sala Slă- 
tineanu. Fotografiile lui Duschek erau foarte reușite și Szathmari avea un 
concurent serios în el, iar mai tirziu însuși domnitorul Carol I îi dă dreptul. 
şi lui de a se numi „fotograful Curţii“. Pe la 1881 era în mare trecere, iar fa- 
milia domnitoare se ducea personal la el în atelier să se fotografieze. Astfel, 
la începutul anului amintit mai sus, un ziar menţionează că: „Majestatea 
sa regală Doamna a binevoit a vizita ieri la orele două atelierul fotografic 
al d-lui Duschek“. 

După un timp oarecare, Duschek şi-a mutat atelierul din Strada Nouă 
în Calea Mogoşoaiei nr. 21 (peste drum de Capşa) şi în cele din urmă pe 
str. Franklin nr. 3, lingă grădina Episcopiei, care s-a numit mai tirziu gră- 
dina Ateneului. Într-un ghid al Bucureştilor din 1882, Duschek își recomandă 
atelierul „cu totul de din nou organizat“ şi că are de vinzare un mare stoc 
de fotografii, care reprezintă vederi din București şi costume naţionale. 

Franz Mândy descnide în 1877 atelier fotogratic pe Podul Mogoşoaiei 
nr. 21, pe locul unde trece azi str. Sărindar, între fostul Cafe-Royal (numit. 
mai tîrziu „Brasserie de la Paix“) și Grădina Cercului Militar și unde în acea 
vreme se aflau casele Hristodor. În acelaşi loc, Mándy a avut atelierul pînă 
în 4888, cînd şi-a construit case proprii şi atelier special în piaţa Teatrului 
Naţional, lingă cafeneaua Fialkowski. În această vreme, cartoanele lui foto- 
grafice sint făcute în litografia lui K. Krziwanek din Viena. Mándy este cel 
care a introdus în Bucureşti, pentru prima dată, procedeul plăcilor umede, 
care au fost schimbate în scurtă vreme cu plăcile uscate datorită lui Mank- 
hoven. 

În 1888, cînd Szathmari moare, F. Mándy rămîne primul fotograf 
al Capitalei și pentru a se pune la curent cu progresele științei introduce 
platinotipia, adică hirtia inalterabilă, apoi sistemul fotografnilor rastrate 
şi, în 1896, fotografia în culori prin procedeul pigmentului. Tot el introduce 
un serviciu al evidenţei, în care avea trecut numele persoanei fotografiate 
şi numărul de ordine al clişeului şi astfel comanda se putea repeta chiar 
după trecerea de cîțiva ani. Bineînțeles că avea gi o arhivă a clişeelor. 
| După primul război mondial succesorul lui F. Mândy este Etienne 

Lonyai care, în afară de fotografii obişnuite, execută: platinotipii, gomo- 
tipii și pigment; atelierul era deschis toată ziua, fără întrerupere, pînă la 
9 seara. E. Lonyai, în calitatea de preşedinte al Uniunii fotografilor din 
România, a depus multă stăruință în revendicările formulate de fotografi 
faţă de guvern. Tot el este și inițiatorul Congresului fotografilor și al Expo- 
ziţiei de la Braşov, din luna mai 1925. 

În apropiere de Mândy, un alt specialist în arta fotografiei a fost 
M. Wandelmann cu atelierul pe Calea Victoriei nr. 43. Acesta era fiul lui 
Wandelmann care în 1872 avea cel mai important atelier fotografic din 
Birlad. După ce își făcuse studiile secundare la Birlad și ucenicia pe lingă 
taică-său, plecă în 1889 la Viena, în atelierul fotografic al curţii imperiale, 
unde era fotograf Kâlman Szekely. Acolo rămîne pînă în 1894, apoi trece 
la Paris în atelierul vestitului fotograf Ch. Reutlingher din Boulevard Mont- 


martre 21 (ce obținuse premiul I la Expoziţia Universală din 1867), iar în 1896 

se întoarse în ţară pentru a exercita pe cont propriu meşteşugul care-l învă- 
ţase. El a introdus cărţile poştale ilustrate cu fotografii proprii. 

Pe Calea Victoriei nr. 13, în apropiere de fosta Prefectură a Poliţiei, 
era fotograful B. Engels. Se păstrează din atelierul acestuia pe lingă alte fo- 
tografii, una inedită a marelui învățat B. P. Hasdeu. Și tot în acea curte 
îşi avea atelier marele fotograf J. Tiedge din Ungaria, a cărui centrală era 
la Budapesta. 

În Calea Victoriei la nr. 11 bis, tot lingă Prefectura Poliţiei, se afla 
atelierul fotografic al lui Gustav A. Waber, cu firma „Photographia Nouă“. 
Pe cartoanele lui fotografice, care la început şi le făcea la Æ. Roders în Dresda, 
iar apoi în litografia lui Bernh la Viena, se putea vedea, în partea de sus, 
stema țarii, dind să se înțeleagă prin aceasta, pentru cei naivi, că e furnizorul 
Curţii regale. În partea de jos se puteau citi următoarele: „Se poate poza 
în orice timp de la 9 dimineaţa pină la 6 seara“. 

Mai tirziu, în 1897, atelierul lui Waber trece în proprietatea lui Samuel 
Korn (care avea centrală la Viena) şi se numeşte High-Lije, rămînind cîtva 
timp tot pe Calea Victoriei nr. 14, mai apoi la nr. 29 şi în cele din urmă 
se mută la nr. 144. Pe spatele unui carton fotografic din 1895, se află scris 
următoarele: „S. Korn, Viena și Bucureşti. Calea Victoriei 144. Fotografia 
vieneză execută tot felul de lucrări atrăgătoare de această artă; preţuri 
moderate“. 

Doi asociaţi străini, Maier şi Gerstl, își aveau atelierul pe Calea Mogo- 
şoaiei, în curtea bisericii Sf. loan-Botezătorul, pe locul actualei grădini a 
Casei de Depuneri, peste drum de piața Constantin Vodă, adică pe terenul 
pe care se află construit Palatul Poștelor, astăzi Muzeul Naţional de istorie 
al R. S. România. Cartoanele lor fotografice erau comandate și executate 
de firma „Leopold Türkel“ din Viena. Maier şi Gerstl, după cum se vede 
din reclama de pe spatele cartoanelor fotografice, aveau atelier în Bucu- 
rești, la Sinaia și Ploieşti, dar, după cîtva timp, probabil fiindcă primul 
tovarăș murise, rămîne proprietar al atelierului numai J. Gerstl care, mai 
tîrziu îşi mută sediul în Calea Victoriei nr. 31 bis. 

Și tot în curtea bisericii Sf. loan cel Mare unde era şi han (grădina 
Casei de Depuneri) se afla fotograful Alexandru Mayer care mai tirziu își 
va muta atelierul în Calea Mogoşoaiei nr. 66, peste drum de Palatul Regal 
(azi Palatul Consiliului de Stat). 

Alături de primul sediu al lui A. Mayer, în Hôtel de France (Grand 
Hotel) era atelierul A. R. Jellinek & Co., de la care păstrăm citeva foto- 
grafii interesante. 

Mai sus, pe Calea Victoriei nr. 23, alături de Hotelul Otetelişanu, 
lingă fotograful K. F. Zipser, se mai aflau incă două ateliere fotografice. 
Primul al lui E. Pesky — „pictor academic“ — care-şi comanda cartoanele 
la Fisenschmil et Wachtl în Viena, şi al doilea al lui Andreas D. Reiser, care 
mai tirziu se va transforma în firma „A. D. Reiser et Cie“. Se pare că a fost 
un continuator al fotografului Zipser. 

Peste drum de aceştia, în clădirea Fr. Bossel, unde actualmente se află 
Pasajul Mercur, adică în faţa Palatului Telefoanelor, se afla atelierul foto- 
grafic Schayer et Co, succesorul lui W. Wollenteit. 

În Pasajul Român era atelierul fotografic al lui B. Baer, care mai: 
tirziu a fost continuat de feciorul acestuia, 4. B. Baer. 

Pe Calea Victoriei la nr. 48, era atelierul fotografic al lui L. Letzter. 
Acesta este fotograful care, în ziua de 11 februarie 1866, cînd a fost detronat 
Cuza Vodă, a scos din ordin sau poate numai dintr-un spirit comercial „cea 

mai nimerită fotografie“ după cum spuse el, a „I. S. Philip Conte de Flandra, 
proclamat de către toată națiunea, la 11 februarie, domn al Principatelor 
Unite Românești, sub numele de Filip I“, şi pe care o anunţă că se află 
de vinzare în atelierul său, mai sus amintit. 

Un alt fotograf din acea vreme, Smedeanu, la 26 aprilie 1866, scoate 
şi el, fotografia celui care într-adevăr primise tronul României — domni- 
torul Carol I — pe care o recomandă publicului că are „exactitatea asemă- 
nării garantată“. 

Pe strada Franklin nr. 3, colţ cu Calea Victoriei, în niște case boie- 
reşti vechi și interesante, dărimate de mult, prin 1885, lingă Grădina Epis- 
copiei, era fotograful Szöllösy. N-am aflat cînd s-a stabilit în București şi 
nici unde și-a avut primul său atelier. Într-un timp, pe care nu-l putem 
preciza, sediul atelierului său fotografic a fost pe vechiul loc al lui W. Wollen- 
teit, iar mai tirziu Schayer et Co., după cum se vede dintr-o veche foto- 
grafie. 

Szăllăsy, în anul 1883, ajunge „fotograful m.s. regelui Carol I“ obţinind 
în același timp și două medalii de aur, prima de la „Societatea cooperativă 
a constructorilor și meseriașilor români“ şi a doua de la „Concursul general 
anual, 18 sept. 1883“. 

După moartea lui Szöllösy a rămas soţia lui, Maria Szöllösy, care, destul 
de energică, voia să facă şi o mai mare reclamă atelierului său fotografic. 
Pentru acest motiv, pe spatele cartoanelor fotografice, foarte frumos execu- 
tate, ea scrie că în marele ei atelier fotografic orele de lucru sint pe orice timp 
de la 9 dimineaţa pînă la 5 după masă și că execută, cu cea mai mare perfec- 
ţiune, fotografii de tot felul și în toate formatele, atit negre cît şi colorate. 
„Reproducţiuni de fotografii, tablouri în ulei, în acuarelă, pastel, desenuri etc. 
Stabilimentul execută asemenea şi fotografii de case de ţară, de odăi [interi- 
oare], de mașini și obiecte de industrie“. Din atelierul Mariei Sz6ll6sy păstrăm 
două fotografii interesante, inedite, prima a boierului lancu Cesianu, din 1885, 
şi a doua, cea dintii fotografie a lui N. Iorga cind a venit la Bucureşti. 


După moartea Mariei Sz5ll6sy, atelierul a fost preluat de fostul lor 
ucenic M. Spirescu, care şi-a mutat sediul peste drum, pe strada Franklin nr. 6. 
Acesta fiind un om priceput și dindu-și tot interesul în meseria lui, obține o 
medalie de aur în 1880, două diplome de onoare şi este premiat la mai multe 
expoziţii, iar treburile mergîndu-i bine își deschide o sucursală în Galaţi, pe 
strada Domnească nr. 57. Execută în atelierul său „portrete în toate felurile, 
reproducţiuni, platinotypii, picturi în acuarele şi ulei, desene etc.“. 


Îl urmează fiul său, Z. Spirescu, care în 1894 scrie pe verso că fotogra- 
fiile executate de firma lor au obţinut 5 medalii de aur, 2 diplome de onoare 
şi au fost premiate și la Expoziţia universală de fotografie de la Geneva, 
din 1893. 

Şi el avea registru unde se înregistra data (anul, ziua) și persoana care 
a făcut comanda; numerele treceau de 15—20 000. Dacă s-ar fi păstrat un 
astfel de registru, multe mii de fotografii necunoscute s-ar fi putut identifica. 

Pe Calea Victoriei nr. 61, în casa Enciulescu, se afla atelierul fotografie 
Carl Hanny care se mutase din Calea Victoriei nr. 77, unde-şi avusese primul 
sediu. Din atelierul său păstrăm o fotografie a doctorului chimist Alfred 
Nicolaus Bernath-Lendway (1836—1924), colaboratorul doctorului Carol 
Davila. 

Mai departe, pe aceeași arteră, la nr. 90, era fotograful E. Teodorovici 
( Theodorovitz), care s-a asociat mai tirziu, după 1882, cu Jehalsky, mutin- 
du-gi sediul cu citeva case mai sus, la numărul 96, avind ca emblemă „Foto- 

grafia artistica“. Mai tirziu, din motive necunoscute nouă, E. Teodorovici 
s-a despărţit de Jehalsky şi s-a mutat în Strada Nouă nr. 1, asociindu-se 
de data aceasta cu fotograful Hitrow din Ploieşti, unde ţinea sucursală. Pe 
spatele cartoanelor, din atelierul său din București, se putea citi următoarele: 
„Les poses sont gardés trois année pour en faire de copies“. 

Un frate poate, sau chiar fiu al lui E. Teodorovici, anume G. Teodorovici 
avea atelier fotografic pe Calea Griviței nr. 19, iar în timpul verii își muta 
activitatea la Sinaia. 

La nr. 94 pe Calea Victoriei, lingă Biserica Albă şi alăturat oarecum 
“de atelierul lui E. Teodorovici, era Max Schwartz (avusese mai înainte atelier 
lfotosralic pe Calea Victoriei nr. 11), care căpătase dreptul dea se intitula 
„fotograful Corpurilor Legiuitoare“. Acesta avea sucursala pe Calea Griviței 
nr. 97, iar mai apoi la nr. 168, pe strada Știrbei Vodă nr. 9, iar pentru citva 
timp a avut și o sucursală pe str. Cimpineanu nr. 40; în timpul verii își 
desfășura activitatea la Tg. Ocna şi Sinaia. Cartoanele lui, foarte fine şi cu 
dunguliţe aurii pe margini, erau executate de Fisenschiml et Wachil în Viena 
'şi aveau pe verso, în medalion, portretele lui Niepce, Daguerre și Talbot. 

Bătrinul fotograf Max Schwartz locuia pe strada Franklin, unde mai 
tirziu sa construit monumentala clădire în care era cofetăria şi cafeneaua 
„Corso“ *, dărimată în 1947. 

În „Călăuza Bucurescilor“ întocmită de Th. Bauer în 1882, sint aminţiţi, 
printre alţii, şi următorii fotografi despre care nu ştim altceva decit numele 
şi adresa. Astfel: Engels Balet, Calea Victoriei nr. 13; Herter Julia care-şi 
«comanda cartoanele la Leopold Türkel în Viena, îşi avea atelierul în str. Știrbei 
Vodă nr. 9. Urmașul său Sam. Herter, pictor şi fotograf, şi-a mutat atelierul 
pe Calea Victoriei nr. 51; Prighel Heinrich Josef, Calea Griviței nr. 37. 


În afară de acești fotografi amintim și pe următorii: Z. Niculescu care în 
“timpul lui Cuza Vodă şi la începutul domniei lui Carol I a fost telegrafist. 
Mai apui s-a făcut fotograf şi a ajuns destul de apreciat, fiindcă primeşte 
medalie încă din 1880. În atelierul lui se făceau, în 1884, după xilografiile 
mecedoneanului N. Vlădica Cruşoveanu, fotografii care reprezentau diferiţi 
«oameni politici, scriitori şi domni, dintre care una foarte interesantă a lui 
Constantin Brincoveanu. I. Niculescu a fost primul fotograf oficial al poliţiei 
şi a izbutit în decursul timpului să-și facă o frumoasă stare materială, dintre 
care amintim un teren de cîteva mii de metri pătraţi pe Șoseaua Jianu, în 
imediata apropiere a Institutului Bolintineanu, adică între Palatul Președinției 
Consiliului de Miniștri și atelierele garaje ale inginerului Leonida. 


Urmează Theodor Hr. Fachiroj/ cu emblema „Photographie Universală“ 
avindu-și sediul în strada Doamnei nr. 2, peste drum de Palatul Nifon, unde 
actualmente se află un magazin alimentar, iar mai înainte Librăria „Cartea 
Mea“ şi fosta firmă de confecţii și croitorie Neumann. Fachiroff își avea 
«cartoanele fotografice împodobite cu nenumărate reproduceri de distincţii, 


decoraţii și medalii. Prin 1891, rămîne ca succesor fiul său „P. T. Fachirov“, 
care-și stabileşte sediul pe Calea Moșilor nr. 116, iar mai apoi tot pe aceeași 
“stradă la nr. 170. 

Prin 1890—1900, Sig. Schwarz et Friede aveau ateliere fotografice pe 
Calea Rahovei nr. 42 şi pe Calea Văcăreşti nr. 44, precum și o sucursală 
la Giurgiu. 


* Informaţie dată de Emanoil Hagi Moscu. 

Ștefan Gere stabilit pe strada Schitu Măgureanu nr. 23 „la gura Cișmi- 
giului“ după cum spune el, anunţă că în atelierul său „se poate poza în orice 
timp“, iar clişeele se păstrează vreme îndelungată. Cartoanele fotografice, 
făcute la Bernhard Wachil la Viena, au pe spate stema ţării, iar în medalioane 
pe savanții care au descoperit şi perfecţionat arta fotografică: Niepce, Dagu- 
erre și Talbot. 

Jean Gagel, între 1890 şi 1900 are atelier fotogratico-artistic pe Calea 
Victoriei nr. 23. 


Louis, în 1887, avea atelier în Calea Moșilor nr. 109, în casele lui A. Nedel- 
covici, iar în 1895, în Calea Moșilor nr. 127. Anunţă pe clienţi că păstrează 
clişeele mai mulţi ani. Execuţia cartoanelor o face la Bernhard Wachil la 
Viena. Din 1885, în timpul verii, deschide atelier la Slănic-Moldova. 

Marcu Andre, Calea Moșilor nr. 258, Miller Peter, str. Știrbei Vodă 
nr. 9, W. Oppelt în Bulevardul Elisabeta nr. 4, iar mai tirziu la numărul 6, 
în casa Dr. Lempart, B. Athen, „Fotografia Nouă“ pe strada Academiei 
nr. 4, în casa Ovessa, anunţă că execută comenzi după mai mulţi ani de la 
facerea clișeului. 

L. Waisman pe Calea Rahovei nr. 3 peste drum de Palatul Justiţiei 
(Tribunal); Carol Barasch — „Fotoglob“ — pe Bulevardul Academiei nr. 3, 
în clădirea proprietate a Librăriei „Minerva“, devenită mai tirziu „Cartea 
Românească“. 

Joseph Török avea „atelier artistic de fotografie“ pe Calea Victoriei 28, 
în Pasajul Vilacrosse. Pe verso cartoanelor anunţă că în afară de fotografii 
și planotipii, execută „acuarele și pastel pînă la mărimea naturală“ ; M. Ionescu, 
în strada Popa Chițu nr. 5 bis. Fotografilor J. Stancovits şi A. Colpy nu le-am 
putut afla adresa. 


Să amintim în citeva cuvinte şi despre aclivilalea fotografilor din Tirgul 
Moşilor. În copilăria noastră şi chiar părinţii în copilăria lor, au apucat ateli- 
erele fotografice din vestitul bilci al Moşilor. Acolo erau barăcile care găzdu- 
iau atelierele fotografice atît de căutate de populația mahalalelor şi de nume- 
roasa țărănime venită din aproape toate judeţele Ţării Româneşti. 

Fiecare atelier avea în faţă, de o parte și de alta a ușii de intrare, cîte o 
vitrină cu geam în care erau expuse tot felul de fotografii, drept reclamă. 
Fotografiile expuse însă, în majoritatea cazurilor, nu erau executate la „mi- 
nut“, așa cum se anunţa, ci la opt zile, făcute în atelierele fotografice din 
oraş. Și cu toate că amatorul știa că nu i se poate face fotografie la minut, 
la fel ca cea din vitrină, intra să se fotografieze. 


Fotografia la „Moși“ costa relativ convenabil şi dădea posibilitatea 
oricui să se fotografieze cînd vrea și cum vrea, chiar cu fes de carton pe cap 


şi cu trompetă la gură. 

Cind treceai prin fața fotografilor de la „Moşi“, chiar dacă nu aveai 
intenţia să te fotografiezi, erai invitat cu multă stăruinţă, iar oamenii mai 
simpli erau chiar traşi de minecă, împinși de spate şi băgaţi oarecum cu sila, 
în baracă. i se spunea: „Dacă nu-ţi place, nu plătești şi nu eşti obligat s-o 
iei“. Dar rar cînd se întîmpla așa ceva, fiindcă fotografia chiar dacă nu era 
albă şi frumoasă ca cea din vitrină, asemănare cu tine tot avea şi apoi nu era 
nimerit să faci ceartă cu negustorul pentru o bagatelă, adică pentru o sumă de 
niroiç. 

Fotografii la minut îţi făceau poza, chiar dacă nu într-un minut intr-un 
sfert de ceas şi tot era ceva, fiindcă instantaneul de azi era ceva de vis, iar 
pregătirea omului, special pentru a se fotografia, nu era întotdeauna la înde- 
mina nevoiașului şi chiar a celui mai înstărit. 

Fotografiile acelea, îngălbenite după scurtă vreme, pare că le mai văd 
şi astăzi printr-un colț de casă, sau atirnate pe vreun perete, în rame vopsite 
în culori cu ulei. Mai toate persoanele fotografiate păreau niște statui prin 
nemişcarea lor, fiindcă așa trebuia: nici să clipeşti nu aveai voie. Ți se atrăgea 
atenţia să zimbeşti, dar trebuia să încremenești cu surisul pe buze atunci cind 
ți se spunea „păsărica“ sau „cucu“. 

Și tot în legătură cu fotografii „ambulanți“ e cazul să pomenim, în 
sfirşit, pe cei care îşi aveau instalate barăcile pe „Maidanul Duca“, pe locurile 
situate peste drum de Grădina Cișmigiu, între strada Brezoianu şi Biserica 
Sf. Ilie-Gorgani. 

Cu cîțiva ani mai înainte de începerea Războiului de independenţă, 
sau mai precis în 1871, s-a zvonit în lumea bucureşteană că în apropiere de 
Calea Văcăreşti, str. Linăriei și a fabricii Lemaitre, nu departe de malul 
Dimboviţei, s-au descoperit niște izvoare de ape minerale feruginoase alină- 
toare a multor boli. Datorită acestui fapt, la scurtă vreme, cetățeni interesaţi 
sau din simplă curiozitate, din toate mahalalele bucureștene, s-au îndreptat pe 
jos sau cu diferite mijloace de locomoţie spre locul unde se găseau minunatele 
ape spre a le gusta şi a-și uşura beteșugurile de care sufereau. 

Vom căuta să arătăm mai jos, cum s-au descoperit aceste izvoare, cit 
timp a durat folosirea şi care a fost cauza încetării lor. 

Primăria orașului dorind să facă, fiindcă era absolut necesar, alte poduri 
peste Dimboviţa, fiindcă cele vechi de lemn își trăiseră viaţa lor, a hotărit 
să se construiască citeva poduri de fier spre marginea orașului şi mai apoi altele 
mai mari şi mai aspectuoase din cărămidă, beton și piatră în centru. În acest 
scop, în primăvara anului 1871, guvernul a acordat această sarcină lui Alexis 
Godillot iar executarea podului de fier inginerului francez A. Berthon. 

Pe cînd se făceau săpăturile pentru punerea temeliei, din malul drept 
al Dimboviţei a ţişnit în mai multe locuri apă limpede şi rece. Şi cu cit săpă- 
turile înaintau spre mal, cu atit curgerea apei devenea din ce în ce mai abun- 
dentă încit, la un moment dat, muncitorii au fost împiedicaţi să-și continue 
lucrările, fiindcă apele ce izvorau umpleau repede gropile făcute. 

Inginerul Berthon, pentru a-şi putea continua lucrarea, a pus în funcţie 
o pompă cu aburi care înlătura apa cu mai multă repeziciune decit izvora, 
și astfel s-a putut așeza temelia podului. 

Berthon dindu-și seama însă că această apă nu este o simplă apă de 
izvor, ci apă minerală, fără să comunice oficial nimănui, spre a se asigura de 
realitate, a rugat pe vestitul doctor chimist A.N. Bernath-Lendway—1836— 
— 1924 — (colaborator apropiat al doctorului Carol Davila) să facă analiza 
cuvenită. Și într-adevăr făcindu-se analiza cantitativă a apei s-a dovedit 
că este apă minerală feruginoasă, care poate fi întrebuințată cu succes la 
vindecarea unor boli. Drept urmare, de-abia acum, inginerul Berthon a prezen- 
tat un raport ministerului Lucrărilor Publice, arătind importanţa descoperirii. 

Ministerul, constatind cele de mai sus, a dat dispoziţie Primăriei să pună 
cît mai neiîntirziat folosirea acestor ape la dispoziţia cetăţenilor. 


Drept urmare Primăria a numit o comisie de specialiști care s-a deplasat 
la faţa locului să studieze posibilitatea folosirii apei, ajungind la concluzia 
că este necesar ca apa din cele citeva izvoare să fie captată într-un singur puț, 
cu o capacitate mare, din care să se distribuie publicului într-un mod sistema- 
tic, spre a nu-şi pierde din calităţile ei naturale. Se cerea de asemenea să se 
facă un pavilion deasupra puțului ca apa să fie apărată de diferite intemperii. 

Odată raportul fiind prezentat de comisie gi aprobat de Primărie, execu- 
tarea lucrărilor a fost dată tot în sarcina inginerului Berthon, deoarece el avea, 
priceperea, mașinile şi toate mijloacele necesare spre a se putea duce la bun 
sfirşit lucrările cerute. 

Din cauza vremii însă, toate lucrările n-au putut fi terminate decit 
în primăvara anului 1872. Atunci, la 20 mai, Consiliul comunal, după un 
serviciu divin, a pus la dispoziţia cetăţenilor folosirea acestor ape, anunţind 
că ele sînt superioare celor mai renumite ape feruginoase din străinătate. Pri- 
măria a hotărît ca medicii de sector să facă alternativ serviciu la faţa locului, 
ceea ce n-a fost o măsură prea nimerită, fiindcă bolnavul consultat azi de 
un medic, peste citeva zile de cură întilnea un alt medic care nu-i cunoaştea 
boala și căruia din nou trebuia să-i povestească totul, fapt care îngreuia şi 
nemulțumea pe cei veniţi acolo. 

Văzind această situaţie, doctorul C. Penescu * care înlocuia pe doctorul 
Nicolae Comboti **, medicul şef al Capitalei, s-a oferit Primăriei să facă el 
singur de serviciu, în mod gratuit, acordindu-i-se numai o indemnizaţie de 
transport. Cererea fiind aprobată, dr. C. Penescu a fost singurul care a con- 
dus serviciul medical pină la sfirşitul stagiunii. 

Apele care ţișneau din trei izvoare diferite, dar toate avind aceeaşi 
calitate şi compoziţie -după analizele făcute, au fost captate într-un singur 
puț numit „Fintina Domnița Maria“, în care se adunau 32 000 vedre de apă 
în 24 de ore, după calculul inginerului Berthon. 

Apa adunată în „Fintina Domnița Maria“ era limpede și rece (tempera- 
tura obișnuită 10* C) era puţin coclită şi acrișoară. Pusă în pahar, degaja 
mici bule de acid carbonic care se ridicau la suprafaţă. Cit timp nu venea în 
contact cu aerul era incoloră, în contact cu aerul, conţinind peroxid roşu, 
paharele după oarecare folosire se înrogeau puțin pe fund, iar mai apoi și pe păr- 
țile laterale. 

După analiza riguroasă făcută de dr. Bernarth-Lendway, în afară de 
toate celelalte substanțe, apele de la Văcărești aveau o cantitate mai mare de 
bicarbonat de fier decit cele din Occident, de la Spa, renumite şi foarte cău- 
tate de oamenii bogaţi din Europa și din ţara noastră. 

„Fintina Domnița Maria“ se afla pe Calea Văcărești, în mahalaua Dobro- 
teasa, era acoperită, iar lingă ea se construise un pavilion provizoriu, servind 
drept cabinet de consultaţii. 

De partea cealaltă a podului, în apropierea fintinii, Primăria construise 
o hală deschisă unde vizitatorii se puteau adăposti și feri de ploaie sau soàre 
şi la care se putea merge pe o alee aşternută cu nisip. 

De jur împrejur erau nenumărate grădini dintre care cea a fostului 
doctor N. Gussi ***, la acea dată în proprietatea lui Petre Grădişteanu **** 


* Constantin Penescu (n. 1842, București) a urmat SŞcuuia de medicină de la 
București, iar doctoratul şi l-a luat la Torino (Italia) în 1867. A fost medic comunal în 
Culoarea de Albastru, pensionat în 1897. Între 1902 şi 1904 medic al azilului Domnița 
Bălașa (spitalul Brincovenesc). 

** Nicolae Comboti şi-a luat doctoratul în medicină la Atena în 1845. A fost 
medic al Culorii de Negru, mai apoi a celei de Roșu şi de la 1870 medic şef al Capitalei 
şi preşedinte al Consiliului de igienă. 

+*+ Nicolae Gusi (Gussi, Goussy), pe adevăratul nume Gușe, s-a născut la Vurbiani 
în Epir. Şi-a luat doctoratul la Paris în 1828. A fost proto-medic al Valahiei între 1840 şi 
1860. 

+*+ Petre Grădişteanu (1839—1921); licenţiat în drept de la Paris, procuror la 
Tribunalul Ilfov, avocat al Ministerului de Finanţe, ajutor de primar al Capitalei, deputat, 
senator. Preşedinte al „Ligii pentru unitatea culturală a tuturor românilor“. S-a ocupat 
şi cu ziaristica şi literatura. 

pe care a pus-o, cu multă bunăvoință, la dispoziţia publicului, spre a-i servi 
ca loc de plimbare în timpul curei. Nu departe, pentru agrement, oamenii se 
puteau plimba pe dealul Văcăreștilor şi dealul Piscului care, pe atunci, erau 
acoperite cu întinse și frumoase grădini şi vii. 

După spusele ziaristului Constantin Bacalbaşa (1856—1935), în aminti- 
rile sale despre București, referitor la apele minerale de la Văcărești „mai 
ales duminicile și sărbătorile era lume multă, doamnele veneau să flirteze, 
tinerii tot la fel, dar moda era ca fiecare să poarte în mînă o ceșculiță plină cu 
apă şi să se plimbe, de colo pină colo, căci aşa era prescripția medicală. 

Duminicile venea să cinte și o muzică militară, tramvaiele imperiale 
pline de lume se succedau, în frunte vagonul cu muzica și în urmă trei sau 
patru vagoane cu public. Pină la ora 12 dimineaţa, petrecerea bucureştenilor 
era la Apele de la Văcărești“ 1. 

Și tot în legătură cu ateste ape, Constantin Bacalbaşa ne amintește o 
întîmplare hazlie, dar lipsită de seriozitate și bun gust din partea celor care 
au făptuit-o. „În vremea aceea trăia în București, un bătrin cam ramolit 
și căzut în senilitate, numit Bărbucică. Glumeţii l-au convins că, dacă își 
va muia de trei ori în fiecare dimineaţă barba în izvorul de la Văcărești, 
va întineri. Așa a și făcut. Însă fiind  feruginoasă i-a roșit barba. Și astfel 
Bărbucică a umblat cîtăva vreme cu barba roșie, dar de loc întinerit“ 2. 

Matei Millo, marele actor al secolului trecut, văzînd trecerea de care se 
bucurau apele minerale de la Văcărești, a alcătuit o piesă de teatru, de fapt o 
revistă veselă, în care se debitau diferite cuplete în legătură cu anumite aspecte 
de la cura de apă, precum și evenimente politice și sociale la ordinea zilei. 

Reprezentațiile s-au dat în sala Bossel, peste drum de Teatrul Naţional 
și cu toate că a avut succes și s-a bucurat de un număr mare de reprezentații, 
după spusele lui Constantin Bacalbașa a fost o piesă „slabă şi jucată de cîțiva 
actori adunaţi la întîmplare“ 3. 

Întorcîndu-ne la apele minerale, dr. Constantin Penescu, bazat pe expe- 
rienţa faptelor, spunea următoarele: „Putem afirma însă de acum bazaţi pe 
succesele ce am obţinut în stagiunea trecută, că posedăm o sursă de apă ferugi- 
noasă îndestul de bună pentru vindecarea tuturor maladiilor unde fierul lu- 
crează ca aginte [agent] principal. Și avuţii noştri ar putea să-şi facă cura aci, 
cu mai multă înlesnire, fără să mai alerge prin străinătate, unde trebuie să 
facă tot felul de sacrificii şi o bună parte din milioanele ce ies pe tot anul din 
țară, cu asemenea ocaziune, ar răminea aci și ar contribui la progresul şi înain- 
tarea scumpei noastre Românii, de care trebuie să fie mîndru fiecare bun ce- 
tăţean“ 4. 


1 Constantin Bacalbașa, Bucureștii de altădată, vol. 1, ed. II, București, 1935, p. 117. 
2 Ibidem, p. 84 și 117. 
3 Ibidem, p. 117—118. 
igs 4 C. Penescu, Memoriu asupra apelor minerale feruginoase de la Văcărești, București, 
> P. 12. 

Cu mai bine de șaptezeci de ani în urmă, cînd eram în primele clase ale lice- 
ului „Matei Basarab“ atins şi eu de „boala“ bătrinului meu profesor şi director 
N. lonescu-Barbă 1, mare bibliofil şi colecţionar de nenumărate rarități, am 
cunoscut un anticar foarte bătrin — Pohl — pe a cărui firmă scria „Casă de 
încredere, întemeiată în 1859“, adică chiar în anul cind se înfăptuise Unirea 
Principatelor, iar Cuza Vodă devenise singurul domnitor al noului stat în 
drumul lui spre progres. 

Fiind prea mic, atunci, n-am cerut informații bătrinului negustor cine 
a întemeiat firma, el sau tatăl lui şi unde prima dată, în București, lași sau 
alt oraş din ţară. Mult mai tirziu, după moartea lui Pohl, cind m-a interesat 
trecutul anticarilor, am mai aflat cite ceva de la fiul său, în legătură cu istoricul 
acestei firme asupra căreia voi reveni mai jos. 

Dacă e cazul însă să credem că această prăvălie a fost întemeiată în 
Bucureşti, atunci ea e cea dintii, de acest gen, cunoscută nouă. 

Primul anticar însă, despre care avem informații precise și relativ destul 
de bogate și interesante, a fost Leon Alcalay. 

N.D. Popescu, popularizator al scrierilor istorice de acum 80—90 de 
ani şi editor al unui calendar-almanah pe care l-a scris și condus mai bine de o 
jumătate de veac, l-a cunoscut personal și a lăsat citeva însemnări despre el. 


Astfel, Leon Alcalay s-a născut în Bucureşti în anul 1847. Părinţii 
lui erau evrei de rit spaniol, născuți și crescuţi în Țara Românească, iar stră- 
moşii lor erau veniţi cu multă vreme înainte din Turcia. * 


„Fiind copil de oameni fără dare de mină, a învăţat cum a putut clasele 
primare şi două-trei clase gimnaziale și după aceea s-a pus pe muncă şi a 
început greaua luptă pentru crearea unei existențe onorabile, vînzind cărţi, 
broşuri și reviste vechi și rare, mai întîi, alergind toată ziua prin oraș și vizitind 
ca ambulant pe amatori“. 

După ce şi-a strîns un mic capital, în 1864, și-a făcut două dulapuri pe 
care le-a umplut cu cărți şi le-a așezat pe locul viran de la întretăierea Podului 
Mogoșoaiei cu bulevardul nou ce se deschisese de curind, numit mai tirziu 
B-dul Elisabeta (azi Gh. Gheorghiu-Dej). Acolo, treburile negustoriei i-a» 
mers destul de bine, fiindcă era un centru cu mare circulaţie, iar el s-a dovedit, 
un om cu noroc. Dar, numai după trei ani, în 1867, pe acel teren vast a început 
construcția marelui hotel Herdan (Hótel de Boulevard). Din această cauză el 
a trebuit să se mute între casa baronului Meitani (Prefectura Poliţiei, mai 
tîrziu, iar actualmente Miliția Capitalei) și strada Domnița Anastasia de azi, 
unde pe atunci se găsea casa Cimbru și un şir de prăvălii mici. Pe locul acestor 


1 Petre Oprea, Colecţionarul Nae-lonescu Barbă, în „Revista muzeelor şi m> 1. 
mentelor“, XII (1975), nr. 3, p. 28—29. 

case și prăvălioare s-a construit mai tirziu o clădire în care erau instalate, pînă 
acum vreo 70 de ani, atelierele şi casa de modă Madame Paul. 

„Pe urmă, — după ce s-au dărimat și acele case și şi-a văzut capitalul 
mărit, cu mult înainte de Războiul de independenţă, — a deschis un magazin 
mic dar cochet, de librărie și papetărie, într-un compartiment din prăvăliile 
cele vechi ale Aşezămintului Nifon, peste drum de Legaţiunea Rusească, în care 
a stat pînă în anul 1883, cînd s-au dărimat și acele prăvălii spre a se clădi în 
locul lor actualul Palat Nifon“ 2 (actualmente în această clădire se află maga- 
zinul „Confecţia“). 

n prăvălia mai sus amintită, Leon Alcalay, pe lingă anticariat, a început 
să se ocupe și cu editarea anumitor broșuri cuprinzind cintece și producţiuni 
populare, foarte căutate de lumea mabalalelor, şi calendare-almanahuri, printre 
care a editat şi pe cel al lui N. D. Popescu, din 1882. 

În 1883 s-a mutat în Hôtel de Boulevard, ocupînd mai multe prăvălii 
care își aveau vitrinele atit pe Calea Victoriei cit şi pe bulevardul Elisabeta 
(actualmente bulevardul Gh. Gheorghiu-Dej). Acele prăvălii se aflau exact 
pe locul viran unde Leon Alcalay își începuse comerțul cu aproape 20 de ani 
în urmă, în 1864. 

El şi-a deschis un mare gi frumos magazin care, pe lingă secţia de anti- 
cariat, la care nu vroia să renunţe din principiu, mai cuprindea o secţie de 
librărie cu cărți române și străine, apoi papetărie şi editură de cărţi școlare, 
juridice și cu conţinut beletristic. 

Tot Leon Alcalay a editat şi continuat publicarea „Bibliotecii pentru 
toți“, pe care a răspindit-o, la un preț ieftin, în toată ţara. „Biblioteca pentru 
toți“ pe lîngă scrierile autorilor clasici români, cuprindea traduceri din litera- 
tura universală. Ea a avut un răsunet şi o circulaţie extraordinară și nu exista, 
pînă mai acum 40—50 de ani, bibliotecă particulară sau publică, de oraș sau 
sat care să nu cuprindă un număr cît mai apreciabil din aceste cărticele cu 
coperta gălbuie. Cartea din „Biblioteca pentru toţi“ avea un format atit de 
comod încît nu împiedica pe nimeni s-o ia oriunde voia. Pentru acest motiv 
o găseai în mîinile tuturor, tineri sau bătrîni, de ambele sexe, în tramvai, tren 
sau grădini. Succesul acestei publicaţii, a adus editorului un beneficiu aprecia- 
bil și l-a obligat în același timp să-i sporească tirajul și s-o înzestreze cu tot 
ceea ce era mai bun şi mai nou din tipăriturile zilei. 

Cu timpul, Leon Alcalay ajunsese unul din cei mai mari librari ai Capi- 
talei, iar pentru priceperea și calităţile lui a fost ales și vicepreşedinte al Asoci- 
aţiei librarilor din ţară. Prăvălia lui, din ce în ce mai frumoasă și mai bine 
asortată, a fost continuată de feciorii săi pînă în anul 1940, cînd a fost predată 
librarului Cioflec, ce-si mutase sediul din Cluj la București. 

Dar tot în legătură cu activitatea acestui neguțător e cazul să amintim 
cele relatate de ziaristul Constantin Bacalbașa. Acesta spune că l-a cunoscut 
pe Leon Alcalay prin anul 1871, cînd făcea anticariat în fața unor uluci de 
lingă prăvăliile ce erau pe locul dintre Prefectura Poliţiei și str. Domnița 
Anastasia, adică, unde, pînă în 1940, a fost grădina de vară pentru teatru 
şi cinematograf „Colos“, iar mai apoi locul unde se servea înghețată cu speciali- 
tatea „Casata siciliană“. Constantin Bacalbaşa spune: „Acolo l-am cunoscut 
— stînd toată ziua înaintea dulapurilor sale, pe arşița soarelui sau în crivățul 
iernii, cumpărind şi vinzind cărțile, leu cu leu, — pe acela care, cincizeci de 
ani mai tirziu, trebuia să moară de mai multe ori milionar“ 3. 


2 N. D. Popescu, Calendarul pentru toți fiii României, Bucureşti, 1906, p. 160—461. 
4 Constantin Bacalbașa, Bucureștii de altădată, vol. I, ed. II, București, 1935, 
p. 56. 

După trecerea mai multor ani de la începerea negoţului de anticariat 
— 1864 — de către Leon Alcalay, își fac apariţia alţi doi negustori care se 
ocupă cu comerţul de cărţi vechi: Pinath și H. Steinberg. Nu putem preciza 
care din ei a început negustoria mai întii. Se poate că în același timp, adică 
în vremea Războiului de independenţă. 

Despre primul, adică despre Pinath, H. Stahl ne-a lăsat citeva însemnări. 
Acesta, un mare iubitor al trecutului Capitalei, care dispărea, a și scris o 
carte despre Bucureşti în care spunea că, în 1910, pe Calea Văcăreşti, în 
faţa Bărăţiei, se afla magazinul de anticariat a lui Pinath care, pe o firmă 
mare, avea emblema „La Labori“, iar dedesubt, drept prezentare și reclamă 
„Vechea Anticuarte Pinath, casă proprie de încredere, fondată în 18784. 


Acest Pinath a fost mai mult editor de diferite cărticele și numai apoi 
anticar al depozitului său propriu de cărți vechi. Din prăvălioara lui Pinath, 
după cum spune H. Stahl, s-au răspîndit în toate colțurile țării, broșurelele 
care cuprindeau colecţii de cîntece populare, romanțe, șlagăre noi şi tot felul 
de povești haiduceşti și istorisiri de crime celebre din acea vreme. 


Din numeroasele titluri ieșite din dugheana lui Pinath care-și prezenta 
prăvălia drept „casă proprie de încredere“ pomenim numai o mică parte şi 
amintim că mai toate broșurile aveau pe ultima pagină acest anunţ: „Ono- 
rabilul public este rugat a cere de la toţi librarii şi vinzătorii de cărţi numai 
poeziile Dor şi Amor culese de Pinath, care are cîntecele cele mai noi și com- 
plete, asemenea şi monologuri zise de Montaureanu“. 


Astfel: — „Micul Dor“, — „Noul mic Dor“, — „Dorul și Amorul“, 
— „Amorul inimii“, — „Haiducul Cătănuţă“, — cu o poză pe copertă în 
care haiducul era îmbrăcat în haine preoțești, — „Ceauș Hoţul Moldovei“, 


— „Codreanu, marele haiduc naţional“, — „Crima din Calea Mogoșoaiei“, 
— „Crima din strada Popa Soare“, — „Crima din Tabaci“, — „Drama din 


strada Sevastopol“, — „Scarvulis sau crima din Brăila“, — „Noul Jidov 
rătăcitor“ — „Popa şi Ovreiul“, — „Contribuţiuni la Art. 7 $ 5 din Consti- 
tuțiune“, — „Biografia lui Cilibi Moise“ şi foarte multe altele asemenea. 


Urmau broşuri „Vrei să știi franțuzește, nemțeşte, ungureşte“, „Cartea de 
explicarea semnelor“, „Visul Maicii Domnului“, „Minunile Sfintului Sisoe“. 


După cum spune H. Stahl, Pinath „a contribuit la răspindirea gustului 
cetitului la țară“. Bineînțeles că el n-a avut această intenţie, ci numai dorinţa 
de a vinde cît mai multe broșuri, care să-l coste cît mai ieftin şi să le vindă 
cît mai scump. Pentru acest motiv, broșurelele erau „tipărite pe cea mai proastă 
hîrtie din ţară, cu cel mai infect tipar“ și marcate cu un preț foarte ridicau 
pentru acea vreme, de 60 de bani bucata. Cu toate acestea, pe piața Capitalei 
„orice carte din aceste preţioase opere“ se puteau cumpăra cu 5 parale. 


Amănunte de alt ordin în legătură cu prăvălia lui Pinath, cu fizicul 
şi felul lui de a fi, în special cu copiii care erau unii din clienţii lui cei mai 
obișnuiți, le avem de la scriitorul I. A. Bassarabescu 5 şi el, în copilăria lui, 
un neobosit amator de asemenea literatură. Acesta spune că „dugheana lui 
Pinath“ era o prăvălie cu tavanul jos, împărţită în lungimea ei de o tejghea 
în spatele căreia stătea, totdeauna, în picioare, Pinath. Lingă el, pe un scaun 
era nelipsit bătrinul său tată „cu ochi iscoditori“, cu care se consulta la orice 
vinzare sau cumpărare. 


4 Henri Stahl, Bucureștii ce se duc, ediţia I, Vălenii de Munie, 1910; ediţia II, 
București, 1935, p. 156—158. 

5 |. A. Bassarabescu, Lume de ieri. Amintiri vesele și duioase, Bucureşti, 1943, 
p. 51—57. 

De o parte şi de alta a prăvăliei și în special peretele din fund avea 
rafturi pline cu cărţi, „comoara noastră ispititoare, spre care mereu năzuiam“. 

„Pinath era înalt. Ajungea cu capul pină la pod [tavan]. Noi, copiii 
ne uitam la el, în sus, ca înspre virful unui plop. Și dacă trupul n-ar fi fost 
deșirat — așa cum era — gitul n-ar fi stat cam strimb — cum sta — grozav 
ne-ar fi impus cu autoritatea ei făptura asta omenească nesfirșit de lungă... 
Dar şi căpșorul lui, micşorat prin altitudine, ochii lui nevinovaţi, vorba lui 
tărăgănată, îi scădea prestigiul în ochii noștri. De aceea nici un băiat, oricit 
de mic, nu-i zicea domnule, ci-i vorbea scurt şi categoric, pe un diapazon 
ridicat, ca la surzi: — Ei, Pinath, ţi-am adus o carte. O cumperi? Cit îmi 
dai pe ea?... Pentru toţi elevii între 12 și 17 ani, librarul-anticar Pinath, 
era unicul magnet plin de atracţie, singurul pom cu roade din care se putea 
înfrupta, siguri de mai înainte că nu vor pleca de la el cu mîna goală. Pe cînd 
nesuferiţii anticari de pe cheiul Dimboviţei se plimbau cu mîinile în buzunar, 
prin faţa cărţilor întinse larg pe mese scunde și nici nu voiau să stea de vorbă 
cu copiii, Pinath, deşi nu te privea în ochi şi cu toate că te trata de la inal- 
țime şi trebuia să te agăţi de minecile hainei lui, ca să-i smulgi graţia unui 
răspuns, avea totuşi un fond de optimism, care se putea transforma în bani. 

De aceea, dugheana lui de pe Calea Văcărești, deşi rău așezată, a atras 
ani de-a rîndul coloane întregi de pelerini minori, încărcaţi care mai de care 
cu cărți, fie căpătate la premii, fie sustrase binișor și fără știrea părinţilor, 
de prin fundul bibliotecilor. Căci am uitat să adaug amănuntul că ora pina- 
thiană, cea mai potrivită pentru vinzări și cumpărări, era între ceasurile două 
şi trei după masă, cînd totul doarme, afară de copiii dornici după lecturi în 
fruntea cărora, pe atunci, se aflau poveștile despre haiduci: lancu Jianu, 
Grozea, Drăguşin, Miu Haiducul, Popa Cătănuţă, ş.a. care — pentru fana- 
rioți — fuseseră tilhari de drumul mare, — iar pentru popor — adevăraţi 
eroi populari. 

Halimaua și haiducii erau în vremea aceea, printre elevii cursului infe- 
rior de liceu, patima cea mai răspîndită, în orele libere din vacanța mare. 


Ei, dar costa parale multe, mai ales cind vreo povestire cu haiduci apă- 
ruse de curind. Ce bucurie, s-o putem smulge din mina zgircită a lui Pinath, 
după ce acesta se făcea că se consultă la ureche cu bătrinul şi sibilicul său 
tată, pentru ca apoi să se rostească hotărît, că sub preţul cerut, nu-ţi lasă 
nici o lăscaie ... Și cu năzuinţi spre fericire alergai acasă, pe drumul cel mai 
scurt, să tai foile și să ghicești din poze cam ce minuni va să-ţi mai spuie 
povestea asta proaspătă şi necunoscută încă“. 

I. A. Bassarabescu, prin 1885, pe vremea cînd era un copil de 15 ani, 
mare amator a citi vieţile haiducilor, spune că atunci cînd apărea o nouă 
carte editată de Pinath, în sufletul lui se petrecea o adevărată „luptă care 
ar fi înduioșat şi pe cel mai nemilos dintre oameni“. Anticarul Pinath însă, 
rămînea pe poziţia lui obișnuită, rece şi comercială ; înduioşare în negustorie și 
în special pentru copii, la el nu exista. Din această cauză , — Bassarabescu — 
—,nesătulul copilandru dornic de a citi tot ceea ce era nou, potrivit cu 
virsta lui, nu avea posibilitatea, de cele mai multe ori, să plătească cartea 
cu întreaga sumă ce i se cerea de negustor. Pentru acest motiv, pe lingă 
banii ce avea, trebuia să aducă de acasă „și cite o carte aleasă pe furiș din 
acareturile căminului părintesc“. Și cu toată socoteala lui că pentru cartea 
ce aducea de acasă va lua prețul cel mai mic și împreună cu banii ce-i avea în 


buzunar va izbuti să cumpere cartea dorită, niciodată nu reușea să iasă mul- 
ţumit şi victorios faţă de „lăcomia fără fund a lui Pinath. Oricare ar fi fost 

preţul oficial al cărţii ce-i duceam, el cerea pentru ceea ce cumpăram, totdea- 
una, pe deasupra, și o sumă de bani care întrecea toate prevederile“. 

O altă mărturie despre Pinath, o avem de la fostul profesor Constantin 
Kirițescu care a trăit 89 de ani (1876—1965) şi a apucat acele vremuri pe care 
le-a şi descris în memoriile sale 6. 

El spune că, prin 1885, fiind elev al gimnaziului „Mihai Bravu“, avea 
printre alţi colegi și pe Șincai Iacob, care era nepotul lui Pinath şi plasatorul 
unchiului său, aducîndu-le cărți de citit, pentru care plăteau „chirie“ 5 parale 
sau 10 bani volumul, după mărime, fără să le mai pretindă 1 leu garanţie, așa 
“cum obișnuia Pinath în cadrul prăvăliei. 

Prăvălia lui Pinath era la stradă, dar mai avea în curte o serie de 
magazii pline cu tot felul de cărți. „Ajutat de membrii familiei, Pinath îngrijea 
de cărţi, le mai cosea, le lipea coperţi din hirtie galbenă de împachetat, plasa 
în locul filelor lipsă file luate de pe la alte cărţi cu format similar şi cu titlu oare- 
cum asemănător. Nu era deci de mirare să găsești la începutul vreunui volum 
din „Misterele Parisului“ de Eugene Sue, citeva pagini sau chiar o fasciculă 
întreagă din „Dramele Parisului“ de Ponson du Terrail, cu gravuri reprezen- 
tind aruncarea cadavrului lui Sir Williams — părintele adoptiv a lui Rocam- 
bole — peste parapetul 'Tamisiei, sau pe dl. de Morlux, preceptorul unui prinţ 
rus, aruncat de acesta din sanie la marginea unei păduri de brazi din imen- 
sităţile Rusiei, trăgind din două pistoale asupra haitei de lupi care îl asalta. 

La cumpărăturile de cărţi din prăvălioara de la stradă, regula era toc- 
meala. Dacă erai ageamiu, ofereai jumătate din preţul cerut. Dacă ştiai obi- 
ceiurile casei, tocmeala se petrecea cam aşa: 

— Cit vrei, Pinath, pe cărticica asta ? 

— Asta e o carte bună. Costă un franc. 

— Cinci parale iei ! 

— Scoate 2 bani (20 bani) şi ia-o“ 7. 

Constantin Kirițescu spunea că prin cărțile cumpărate de la Pinath şi-a 
„completat educaţia literară“ ca licean, începută mai înainte cu cele desco- 
perite într-o ladă din podul casei părintești. 

Un anticar din vremea lui Alcalay şi Pinath este Hascal Steinberg. 
Despre acesta N. D. Popescu 8 spune că l-a cunoscut, prin 1880, cind „avea 
drept prăvălie trei-patru dulapuri pline cu cărţi vechi şi rare, așezate într-un 
colț de pe lingă pereţii vechiului local al Curţilor şi Tribunalelor de pe Calea 
Rahovei, în locul căruia, azi, e Palatul Justiţiei“. În 1881, H. Steinberg s-a 
mutat într-o prăvălie din Hanul Golescu, de pe Calea Rahovei, care se afla 
pe locul unde s-a construit mai tirziu Pasajul Nirescher, în spatele Sanato- 
riului Brincovenesc. H. Steinberg, ca şi Pinath din Calea Văcăreşti, nu era 
numai anticar ci şi editor, tipărind, în condiţii superioare față de cei dintii, 
nuvele istorice, povestiri haiducești, cărţi de basme, „Doruri şi Amoruri“, 
diferite culegeri de cintece populare. 

Mergindu-i treburile bine, în 1893, s-a mutat mai în centrul orașului, 
închiriind vechiul local de librărie al lui Th. loaniţiu, din strada Şelari 18; 
în 1906 își avea sediul în str. Gabroveni 10, unde avea una din cele mai mari 
librării şi edituri de cărți didactice, calendare și scrieri populare. Acest anticar- 
editor, H. Steinberg, a tipărit și nenumărate calendare-almanahuri, printre 
care se numără şi acelea ale lui N. D. Popescu „Calendarul pentru toți fuli] 
României“, pe anii 1898—1906. 


* Constantin Kirițescu, O viață, o lume, o epocă, Bucureşti, 1979. 
? Ibidem, p. 57—58. 
8 N. D. Popescu, op. cit., p. 155, 161. 

Fiul și succesorul său, H. (Chaim) Steinberg, ajunsese, prin 4906—1910, 
unul din marii librari şi editori de cărți didactice din București, în plus era 
proprietarul unei vestite fabrici de cartonaje, registre şi papetărie pe strada 
Pitagora. 


Constantin Kirițescu, care ne-a lăsat cîteva amintiri despre anticarul 
Pinath, scrie că după „tăierea“ bulevardului care unea cartierul Cotroceni 
cu cel de la Obor, adică vestul cu estul orașului, o parte din terenul ocupat cu 
diferite construcţii, dărimate atunci, a rămas viran între str. Academiei, Calea 
Victoriei și Strada Nouă. Pe acest teren, pînă la data cînd s-au ridicat noile 
construcţii „se aciuiseră boxele anticarilor, fiecare cu dulapul lui. Între anticari 
trona bătrinul Eskenazi (Eschenazy), înalt, cu favoriţi cărunţi, cel mai pre- 
țuit prieten şi furnizor al cărturarilor bucureşteni care, în drumul lor spre 
Universitate, treceau prin fața anticarilor 9. Tot aici la acea dată (1885—1900) 
se mai găseau anticarii: Pohl, Weismann, Polach, Weinberg și Pach bătrinul 
(tatăl celor trei frați Iuliu, Herman şi Mişu). 

În jurul anului 1900 cînd s-au ridicat construcţii pe acest teren viran 
(dintre care amintim berăria și grădina „Carpaţi“ ţinută multă vreme de pri- 
ceputul neguțător macedonean lorgu Steriu, librăria „Cartea Românească“, 
iar la colţ cu Calea Victoriei localul unei bănci) anticarii Pohl şi Eschenazy 
s-au mutat în prăvălii, prin apropiere, iar ceilalți s-au dus mai în jos, spre 
strada Brezoianu, pe locul unde s-a construit Hotelul Cișmigiu, formind un 
centru de anticari care s-a menținut pînă în preajma primului război mondial. 
Printre negustoraşii de acolo, care vindeau olărie și ceramică veche şi nouă, 
Constantin Kirițescu a cunoscut pe Hecht, tatăl profesorului şi vestitului 
filolog de mai tirziu Aurel Candrea (1872— 1950), care în afară de unele lucrări 
publicate singur, altele le-a tipărit în colaborare cu Th. Speranţia şi Ovid 
Densuşianu. 

Ciţiva ani mai tirziu, anticarii au’ trebuit să se așeze pe „Maidanul lui 
Duca“, care se întindea de la colțul străzii Brezoianu, unde mai tirziu era Hotel 
Princiar, apoi redacţia ziarului „Neuer Weg“, pînă în vechea clădire * 
a Monitorului Oficial, iar în spate mergea pînă în albia Dimboviţei zăgăzuită 
în șanțuri adinci între 1880 și 1883. 

Pe „Maidanul lui Duca“, în afară de bărcile şi dulapurile anticarilor, 
care erau prezente tot timpul anului, mai erau atelierele fotografilor, care 
mergeau din bilci în bilci, „panorama lui Braun“, diferite menajerii, leagăne- 
bărci şi baraca cu „tragere la semn“ a unei nemţoaice devenită mai tirziu pro- 
prietară de librărie 10. 

Pe „Maidanul lui Duca“ anticarii erau aşezaţi în partea cea mai de 
răsărit a terenului, pe locul unde altădată fusese „Castelul Apelor“ și „Vadul 
Sacagiilor“. Dar timpul ce-au avut de stat aci a fost de scurtă durată, fiindcă 
în 1910, începîndu-se construcția Palatului „Vama Poştei“ au fost nevoiți 
să-și caute o așezare nouă. Și astfel, s-au stabilit pe Cheiul Dimboviţei, de o 
parte şi de alta a Podului Mihai Vodă. Acolo, în fața dulapurilor, anticarii 
stăteau toată ziua, indiferent de era vînt, ploaie, zăpadă sau arşița cea mare 
a lunilor de vară. Numai cind timpul era absolut imposibil, dulapurile stăteau 
închise și pustii, iar stăpînii lor, bolnavi oarecum de nostalgie, îşi căutau de 
lucru pe acasă, sau își aduceau aminte de vreo adresă primită cu multă vreme 


? Constantin Kirițescu, op. c it., p. 107. 
* Renovată și mărită, găzduieşte astăzi Direcţia generală a Arhivelor Statului. 
10 Henri Stahl, op. cit., p. 184—186. 

înainte. Barăcile şi dulapurile lor, putrezite de ploi şi arse de soare, în timp 
ce erau închise „serveau seara și chiar ziua, de proptea celor ce consumaseră 
prea multă băutură“. 

Citeodată, e adevărat mai rar, unii dintre anticari aveau surpriza eind 
veneau să-şi deschidă „prăvălia“ să constate cu nespusă amărăciune, că prin 
spărtura sau înlăturarea unor scînduri din spate, li s-a furat o bună parte din 
cărţi şi de obicei dintre cele mai bune, cele care preţuiau mai mult. 


Mai tirziu, prin intervenţia profesorului N. Iorga, Primăria Capitalei 
le-a construit — pe piațeta ovală dintre Vama Poștei şi Hotel de France 
(Grand Hotel) — un pavilion foarte frumos cu pridvor circular, împărțit 
în prăvălii curate, înzestrate cu instalaţii de apă și lumină electrică. Această 
construcţie făcută după planurile arhitectului Eduard Van Saanen, anticarii 
au botezat-o „Casa Anticarilor“ punind şi o firmă deasupra acoperişului 
pe toată lungimea lui. Prăvăliile şi le-au numerotat, punindu-și fiecare cite o 
emblemă cu rezonanţă istorică: „Miron Costin“, „D. Cantemir“, „N. Iorga“ 
etc., iar deasupra uşii numele respectiv. 


Prin fața dulapurilor de pe Cheiul Dimboviţei mi-am pierdut şi eu o 
parte din timpul liber al copilăriei mele. Acolo zăboveam, fără limită, uitin- 
du-mă cu ochi nesăţioși la tomurile groase și frumos legate ce nu puteam să le 
cumpăr, fiind mult prea scumpe pentru punga mea sărăcăcioasă, pungă care 
se alimenta și ea anemic din micile economii ale unor părinţi care trudeau 
prea mult. 

Dar dacă aceste cărţi scumpe nu-mi erau accesibile, prăvăliile aveau 
în schimb destule altele şi chiar foarte multe, pe care le puteam răsfo: cit 
voiam, chiar dacă nu cumpăram nici una. Făceam ocolul tuturor prăvăliilor 
şi ore întregi mă uitam la tot felul de reviste, la lucrările clasicilor noştri, în 
ediții mai vechi sau noi, şi în special la cele editate de librăria „Minerva“, 
calendare-almanahuri, precum și nenumărate broşuri şi monografii cuprin- 
zătoare de multe și variate idei ce sătisfăceau curiozitatea și instrucţia mea. 
Mai totdeauna însă plecam şi cu o mică cumpărătură, o comoară din care mă 
alimentam nesăţios o zi sau două și apoi reveneam la tezaurul cu nestemate. 

Mi-aduc aminte, cu plăcere, că mulţi din aceşti neguțători mă îndrăgi- 
seră şi-mi făceau preţuri relativ convenabile, iar cînd pentru o carte sau mai 
multe, pe care doream să le cumpăr, nu aveam bani îndeajuns, atunci îmi 
reduceau preţul la cit aveam, bineînțeles dacă diferența nu era prea mare. 
Şi am constatat că unii dintre ei îmi făceau această favoare cu deosebită plă- 
cere, îndemnindu-mă astfel prin bunăvoința lor, să cumpăr şi să citesc cît 
mai multe cărţi. Câteodată însă, cînd preţul cărţilor alese de mine depășea 
posibilitatea pungii mele și în același timp limita de reducere, atunci îmi 
făceau credit, spunindu-mi: „plătește cînd poţi, ... altădată“. Iar eu, drept 
mulțumire, „mă dădeam peste cap“ şi la prima „vizită“ aduceam banii dato- 
rați, Și chiar dacă nu aveam mai mult în buzunar să mai cumpăr altele, ei 
îmi înțelegeau gindul şi dorinţa şi-mi dădeau alt pachet de cărţi, tot pe datorie. 

Cu timpul m-am bucurat de un credit din ce în ce mai mare, în special 
după recomandaţia călduroasă ce mi-a făcut profesorul meu, Nae Ionescu- 
Barbă care în vremea aceea era directorul liceului „Matei Basarab“, unde eram 
elev. Profesorul meu se bucura de multă trecere și cinste în faţa anticarilor, 
fiindcă era un om foarte cult și un client vechi, de zeci de ani. Pe el puţine 


tipărituri îl mai interesau, biblioteca lui număra mii de volume; căuta în spe- 
cial cărţi chirilice, diferite rarităţi, documente și manuscrise. Rarităţile căutate 
de profesorul meu Nae Ionescu-Barbă erau într-adevăr destul de greu de 

găsit. Acelea după care umblam eu, în special la început, erau destul de obiș- 
nuite, găsindu-le la fiecare din ei în cantitate mai mare decit puteam să cumpăr. 


Printre primele mele achiziţii, din epoca cînd anticarii erau pe Cheiul 
Dimboviţei, amintesc volumașele mici, de culoare gălbuie-maron din „Bibli- 
oteca pentru toţi“, cele verzui din colecţiile „Minerva“ şi „Căminul“; tradu- 
cerile din Jules Verne precum şi orice fel de carte cuprinzătoare de călătorii 
şi expediţii. După acestea au urmat cele istorice și literare româneşti, În cîțiva 
ani, ajunsesem să string aproape toate numerele care apăruseră în cele trei 
colecţii menționate mai sus și mă mîndream cu ele, fiindcă atingeau un număr 
impresionant pentru virsta mea. Le citisem pe toate cu atenție şi dragoste, 
iar pe cele care-mi plăceau mai mult, le mai reciteam din cînd în cînd, 

Cu timpul, ca să ştiu precis ce cărţi am și să nu cumpăr unele exemplare 
de mai multe ori, le-am inventariat. Catalogul lor l-am scris într-un carnet 
pe care-l purtam totdeauna cu mine. În el arătam, în ordine alfabetică, numele 
autorului, titlul cărţii, traducătorul, localitatea și anul tipăririi, precum și 
numărul de ordine al „Bibliotecii“ din care făceau parte. Bineînţeles că nu 
lipsea, din prima rubrică, cifra care arăta numărul cărţilor ce posedam. 


După acest fel de cărţi, într-o zi, mi-a căzut în mînă una din tipăriturile 
lui D. Bolintineanu, care purta anul 1872. Aceasta mi-a procurat o plăcere 
deosebită și în mintea mea naivă îmi făceam diferite calcule, că e foarte veche, 
fiind tipărită înaintea Războiului pentru independenţă şi că e mai bătrină 
chiar decit tatăl meu, care se născuse cu cîțiva ani mai tirziu de tipărirea carţii. 

Această curiozitate însă n-a ţinut multă vreme, fiindcă la un interva 
destul de scurt, am dat peste altele și mai vechi, tipărituri din perioada 1850 
— 1860, care erau scrise cu litere chirilice și latine, adică cu un alfabet de tran- 
ziţie. Scrierea lor nu era prea grea şi încetul cu încetul, fără să-mi arate nimeni, 
ajunsesem să le citesc cu destulă ușurință. 

De aici înainte, în afară de alte cărți, căutam cu dorință arzătoare cărți 
chirilice şi simțeam o deosebită satisfacție cînd dădeam peste unele din ce 
în ce mai vechi, care nu erau tipărite cu alfabet de tranziţie, ba chiar nu 
aveau nici o literă latină, ci numai chirilice şi cu caractere cit mai primitive. 
Cu oarecare trudă ajunsesem să le descifrez şi pe acestea și după fiecare carte 
citită credeam c-am descoperit o nouă Americă. lată dar, izvorul pasiunii mele 
pentru cărţile vechi, pasiune pe care o am pînă în ziua de azi. Ea a început 
întii cu cărțile chirilice și s-a continuat cu celelalte, cu litere latine sau gotice. 

Cu timpul am izbutit să am multe și interesante cărți chirilice, iar prin- 
tre acestea să număr: „Pravila de la Govora“ tipărită în vremea lui Matei 
Basarab la 1640, „Cazania lui Varlaam“, „Îndreptarea Legii“, „Biblia lui Şer- 
ban“ etc., iar dintre celelalte străine, apusene, nenumărate din prima jumă- 
tate a secolului al XVI-lea şi chiar un incunabul din 1486. 


Aveam acum două metehne, una de a citi cît mai mult şi alta de a colec- 
ționa cărți vechi şi, dacă se poate, cit mai vechi, iar încetul cu încetul să fie 
şi în legături originale şi bine păstrate. Aceste pasiuni însă cereau bani, din ce 
în ce mai mulți, așa că de nenumărate ori am sacrificat banii ce-i primeam 
de la părinţi pentru diferite cumpărături ce-mi erau strict necesare. Pălăria, 
cravata, ciorapii sau alte lucruri trebuincioase, pentru care primeam bani, 
se transformau în pachete cu cărți. Fiindcă înainte de a mă duce să-mi cumpar 
cele de mai sus, treceam, ziceam eu, într-o vizită scurtă pe la anticari. Şi acolo, 
ca un făcut, totdeauna cînd se nimerea să am bani pentru ceea ce mi se 
dăduse să cumpăr, se întimpla ca anticarii să aibă noi pachete de cărţi în care 
se găseau destule din cele care mă interesau și pasionau. 

În situaţia aceasta, mă uitam, căutam, alegeam și nu mă mai săturam 
de cărţi. Și îmi făceam o socoteală în gînd că dacă mi s-ar vinde un anumit 
lot de cărţi la preţul ce eram dispus să-l ofer, atunci le-aș cumpăra. Norocul 
meu că totdeauna socoteala din gind se potrivea cu tocmeala adevărată, ba, 
de cele mai multe ori, anticarii îmi cereau mai puţin decit mă gindeam eu 
să le dau. 

În altă ordine de idei, amintesc că pasiunea pentru cărţile chirilice mi-a 
dat posibilitatea să citesc cu ușurință orice carte veche românească, așa că 
atunci cînd, în cursul superior al liceului, am început să învăţăm alfabetul 
chirilic, eu ştiam să citesc pe vechile cărți tot așa de bine ca şi pe cele noi. 
Faptul acesta l-a bucurat mult pe bunul meu profesor N. lonescu-Barbă, care 
m-a poftit la el acasă, unde mi-a arătat rarităţile lui şi mi-a dat posibilitatea 
să citesc manuscrise şi documente chirilice, scrise cu două sau trei caturi şi cu 
tot felul de înflorituri întortocheate. De aici s-a născut o altă pasiune, dorinţa 
de a citi vechile cronici şi astfel, m-am simţit tot mai mult atras spre trecutul 
zbuciumat al neamului nostru, pe care l-am îndrăgit din ce în ce mai mult, 
şi totodată mi s-a oferit prilejul de a cunoaşte o parte din vechea literatură. 


Legătura dintre mine și profesorul meu s-a transformat cu timpul într-o 
prietenie caldă și duioasă din partea lui, iar din partea mea într-o admiraţie 
şi recunoştinţă pentru tot ce-mi dădea şi mă iniţia. Prietenia între profesorul 
Nae lonescu-Barbă și mine a durat pînă la sfîrşitul vieţii lui, adică pînă în 
luna mai 1947. 


* 


Anticarii, în afară de clientela elevilor şi studenţilor care era destul de 
numeroasă şi printre care eu mă bucuram de o situaţie privilegiată, fiind 
tratat ca matur şi oarecum cunoscător al atitor cărţi şi chestiuni de care cei- 
lalți habar n-aveau, zic — în afară de aceștia — aveau pe preoţii și învățătorii 
satelor, în trecere prin București, şi o clientelă selectă alcătuită din cele mai 
distinse personalităţi ale țării. Politicieni, artişti, literați, profesori și erudiţi, 
oameni de știință puteai vedea oricind prin fața acestor dulapuri și prăvălii 
de cărți. Aici am avut posibilitatea să văd, în decurs de 30 ani, pe foarte mulţi 
şi chiar să cunosc o bună parte din ei, deoarece anticarii mă recomandau tot- 
deauna atunci cind mă găseam în preajma lor. 


Amintesc pe cîțiva din aceștia și anume: Nicolae Iorga, Dr. C. Ange- 
lescu, Alexandru Lapedatu, G. Țiţeica (membri ai Academiei); Iuliu Valaori, 
C. Kirițescu, profesori şi funcţionari superiori în Ministerul Instrucțiunii 
(Învăţămintului); Charles Adolphe Cantacuzino, Scarlat Callimachi, Dr. 
N. I. Angelescu, Constantin Moisil, Anghel Pomescu, Eugen Lovinescu, Victor 
Eftimiu, Tudor Vianu, Şerban Cioculescu, D. Panaitescu-Perpessicius, Matei 
I. L. Caragiale, I. Soricu (scriitori), precum şi profesorii N. lonescu-Barbă, 
Ion Clinciu, Gh. Popa-Lisseanu, Enache Ionescu, Remus M. Caracaș, Gh. 
Cardaş etc., etc. 

Despre unii din aceştia îmi permit să notez cîteva aduceri aminte, şi-i 
voi prezenta aşa cum mi-au apărut mie. Astfel: 


Primul, savantul N. Iorga, unul dintre cei mai mari istorici ai omenirii, 
cu statura lui uriașă, cu barba-i neagră şi stufoasă ce-i acoperea o parte din 
piept, de nu ştiai niciodată de are sau nu cravată la git, era un client nelipsit. 
Cu toate ocupațiile lui multiple: literare, ştiinţifice și politice îşi găsea timp, 
de două-trei ori pe săptămînă, și pentru anticari. Citeodată îl întilneam şi pe 
la anticarii mai puţin pricepuţi de pe Calea Văcărești, așezați cu tarabele 
sau grămezile de cărţi și alte mărfuri, în jurul sau apropierea Halei de Vechi- 

turi. Profesorul Iorga, mm cu pălăria cu boruri mari, neagră, aproape în tot tim- 
pul anului, gri, doar în cursul verii (rar l-am văzut cu melon şi numai în vre- 
mea cind era prim-ministru), cu nelipsita-i umbrelă pe care a părăsit-o abia 
prin 1930 — 1932, — vizita anticarii însoţit mai întotdeauna de cineva, dintre 
care amintesc pe: Victor Brătulescu, Dr. Petre Topa, N. Georgescu-Cocoș, 
Farcaș şi Barbu Theodorescu. 


În timp ce alegea maldăre de cărți cu o repeziciune uimitoare, profes 
sorul Iorga vorbea tot timpul și citeodată făcea și glume cu anticarii cei mai 
simpatici. Dintre toţi, Iuliu Pach era favoritul. În prăvălia lui poposea mai 
îndelung, chiar dacă cumpărătura era mai mică. 

În ceea ce privește preţul cărţilor, una era oferta și socoteala din pră- 
vălie și alta era suma care se plătea acasă sau la instituţia pentru care se luau 
cărțile, Nu ştim pentru ce motiv, profesorul Iorga oferea prețuri care nu 
corespundeau cu valoare reală a cărților cumpărate, variind între 50 de bani 
şi unul pînă la trei lei, mergind rareori pînă la cinci lei pentru cele frumos 
legate în piele, cind aceste prețuri erau cele dinainte de primul război mondial, 
pe cînd în epoca de care vorbesc, 1920— 1940, cea mai modestă şi simplă carte 
se vindea cu cîțiva zeci de lei. Însoţitorii însă, care aveau oarecum sarcina 
de a lua cărţile în primire şi a le plăti la timp, ajustau preţurile oferite 
de profesor, la realitatea zilei. 

Datorită acestei comportări, aveau loc citeodată și mici neplăceri. Pentru 
acest motiv, cărţile bune care puteau interesa și pe alți clienţi, nu numai pe 
profesorul Iorga, erau dosite, iar atunci cind acesta venea și întreba: „Ce nou- 
tăți mai aveţi ?“ i se răspundea: „Mai nimica, domnule profesor, decit ceea 
ce se vede“, adică aproape nimic interesant. Acest lucru, după cite ştim, nu-l 
practica decit unul singur (Mişu Pach) mai lacom din fire, care nu se mul- 
ţumea cu preţul destul de bun ce-l ofereau însoțitorii profesorului Iorga. 


Dr. C. Angelescu umbla mai mult după cărți de artă, cărți medicale 
rare, din secolele trecute, „călători străini“ ce ne-au vizitat ţara şi albume 
cu gravuri negre sau colorate referitoare la Bucureşti şi Principate. Adesea 
se interesa și de tablouri mai bune, străine sau românești care se întimpla 
să fie aduse odată cu cărțile, sau mai tirziu, la cererea lui. La tocmeală însă 
era mai circotaș, oferea prețuri foarte mici şi se tocmea mult pină cumpăra 
ceva, bombănind totdeauna la plecare și spunind cu regularitate că a plătit 
mai mult decit face. Totuși cumpăra destul de mult, şi citeodată, cu toată 
zgircenia lui, lăsa destui bani în buzunarele anticarilor. 


Charles Adolphe Cantacuzino era un tip caracteristic al orașului, o fi- 
gură interesantă în acelaşi timp, rămas parcă din alte vremuri. După aspect, 
mers și înfățișare părea că e un nobil de la Curtea „Regelui Soare“ și singurul 
lucru care-i lipsea, în afară de imbrăcămintea epocii, era peruca. Era inalt, masiv, 
poate un adevărat Hercule în tinereţea lui, cînd scria frumoase poezii în fran- 
țuzeşte, dintre care a tipărit citeva volume la Paris, 


Interesantă-i era figura, mersul legănat şi distins, interesantă-i era de 
asemenea și îmbrăcămintea. Purta părul mare, oarecum în plete, iar gitul 
îi era înconjurat de un guler tare, înalt pînă la urechi. La orice oră din zi și 
chiar în timpul verii, pe cele mai mari călduri, cind omul nu putea suferi nici 
un guler simplu și cravată, el era încins în armura gitului, pe care o ohișnuise 
cu multe zeci de ani în urmă. Manșetele, mari, tari și lungi, completau carac- 
teristica unei epoci care dispăruse, O altă caracteristică era bastonul, un fel 
de toiag de lemn de abanos, de formă episcopală sau nobiliară din secolul 


al XVII-lea, care se termina cu o măciulie de aur masiv, pe care se aflau să- 

pate inițialele lui. În mersul lui legănat, bastonul era purtat cu o marţialitate 
şi eleganţă consulară. La fiecare pas, îl ridica mai sus decit alţii în mod obisnuit. 

Pantalonii, cu dungi verticale și foarte strimţi în partea de jos cădeau 
la glezne, pină la pămînt. Pantofii sau ghetele din piele fină şi subțire aveau 
un format foarte ascuţit la virf. 

Multă lume îl privea cu atenţie și curiozitate, iar unii îl petreceau cu 
privirea pină departe. 

Charles Adolphe Cantacuzino era diplomatul pensionar, fost ministru 
plenipotenţiar, nepotul lui Constantin Cantacuzino, caimacamul de la 1848. 
Locuia pe str. G-ral Berthelot (fostă Fintinii, actualmente str. Nuferilor), colț 
cu str. Th. Aman. Casa lui proprie era mare și spațioasă, cu demisol și hoch- 
parter, avind o curte care se întindea pe jumătate din lungimea străzii Th. 
Aman. Era proprietatea de zestre a soţiei sale, născută Missir. 


Din acest loc pornea în fiecare zi înspre anticari. Îi vizita pe toți, de la 
cei mai mici și neexperimentați pină la cei mai bătrini şi mai pricepuţi; pe cei 
cu tarabe şi dulapuri, după cum şi pe acei care-și exercitau negoțul în prăvălii. 

Se spune că avea o bibliotecă mare și spațioasă, desigur în bună parte 
moștenită, iar o altă parte adunată, probabil, de la anticarii din străinătate. 
În ultima vreme însă nu mai cumpăra cărţi scumpe; îl interesa mai mult 
literatura franceză și în special cărţile desperecheate. Din acestea îşi făcuse 
o adevărată specialitate și pasiune. lar anticarii erau bucuroşi că acele volume 
pe care nu le puteau vinde aproape la nimeni, le cumpăra „Prinţul“. Cumpăra 
10—20 volume pe zi (bineînţeles franțuzești și în special volume vechi, cărți 
româneşti nu-l interesau) şi, fără să le învelească în hirtie sau altceva, pleca 
tacticos cu ele subsuoară, spre casă. Nu-i era rușine nici că erau multe, nici 
că erau rupte, sau că unul din ele era volumul trei, iar celălalt volumul șapte. 
Puțin îl interesa dacă anumiţi trecători îl priveau cu interes, sau curiozitate: 
nici nu-i păsa | 

Într-o anumită vreme, plătea cinci lei fiecare volum. Mai tirziu, ajunsese 
să plătească zece lei volumul, iar cu timpul chiar 20 lei. Cu el nu era tocmeală, 
toți negustorii ştiau preţul ce oferă, pentru care motiv, cînd mergea la anticari, 
aceștia îi arătau un anumit loc de unde-și putea alege cite volume dorea. 


Citeodată, unii anticari ca să-l necăjească, îi cereau cu cinci lei mai 
mult la volum, dar prințul nu se lăsa convins şi nu dădea mai mult nici un ban. 


În ultima vreme, banul pierzindu-și din valoare, fiind inflaţie, s-a ridicat 
şi prețul cărților. Așa că şi anticarii îi cereau acum 40 lei pe volum, sau mai 
mult în raport cu deprecierea banilor. 


Mi-aduc aminte că, pînă cînd s-a obișnuit cu noile preţuri a trecut un 
timp cam lung și totdeauna le spunea anticarilor: „Ce mă, v-aţi făcut ai 
dracului, 40 lei pentru un volum deparreiat ? E colosal“. Dar, neavind ce face, 
a trebuit să cumpere şi la prețul acesta. 


Anghel Pomescu, zis şi cunoscut mai mult sub numele de Gilly, era de 
statură potrivită, cu oarecare proeminență abdominală, pus la punct întot- 
deauna, îngrijit şi ras proaspăt în fiecare zi, îți făcea plăcere cind il vedeai. 
Un astfel de om, cu mintea vioaie şi foarte volubil în vorbire, era căutat de 
mulţi cunoscuţi amatori de cărți rare. Talentat ziarist şi în special desenator 
şi caricaturist, mai era înzestrat cu o serie de cunoștințe istorice și bibliofilice, 
cum puţini oameni întilnești la noi în ţară. 

Era un adevărat enciclopedist şi un preţios ghid al tuturor acelora care 
bijbiiau în bibliofilie. În acest domeniu mulţi s-au împărtășit din lecţiile lui 
gratuite şi în special unii dintre anticari. Poseda tot felul de publicaţii în 

diferite limbi, referitoare la trecutul, raritatea, legăturile şi gravurile cărţilor, 
de asemenea la tirajul și ediţiile tipărite. Din „Biblia“ bibliofililor — Brunet 
— poseda unul din cele mai frumoase şi mai complete exemplare, la care adău- 
gase multe informaţii suplimentare, personale, îmbogățindu-l și cu nenumă- 
rate ilustraţii, facsimile şi gravuri documentare scoase din diferite publicaţii. 


Gilly era un mare iubitor și pasionat cercetător al cărţii rare, frumoase 
și preţioase. Ca cel mai bun specialist medic care spune cu precizie diagnosticul 
bolnavului, așa era el pentru orişice carte rară, străină. 


În colecţia lui personală, cărţile nu atingeau mii de volume, în schimb 
toate erau „perle“, „mărgăritare“, — „cărţi care rid“, cum spunea el. Fiind 
cu serviciul în redacţia ziarului „Universul“, iar mai tirziu la ziarul „Curentul“, 
deci în imediata apropiere a anticarilor, aproape nu era zi să nu dea o mică 
raită pe la toți. Fiind un client și vizitator atit de des, se înțelege că nu-i ;căpa 
nici o ocazie de-a „culege“ tot ceea ce era mai bun din ceea ce îl interesa. 
Cărțile pe care nu le „înțelegeau“ și puteau preţui, anticarii le prezentau spe- 
cialistului Gilly, iar acesta le boteza imediat şi le „cintărea“ cu toată precizia. 
Se înţelege însă că aceste lecţii date anticarilor erau de folos dintr-un anumit 
punct de vedere anticarilor, şi din alt punct, examinatorului. 


Dar în afară de aceasta, Gilly era un mare specialist in restaurarea și 
„făţuirea“ cărţilor. Dintr-o carte obosită de oameni și de vreme, el făcea o 
mică bijuterie, iar atunci cînd lipsea ceva, un colţ, o foaie, ba chiar o pagină 
de titlu, cu priceperea şi talentul lui o punea la punct, că trebuia să fii un 
bun observator şi un intim al lui ca să-ţi poţi da seama ce-a adăugat el și 
ce era înainte. Era un mare chirurg-estetal tuturor cărților vechi și un foarte 
bun desenator şi miniaturist. 


Scarlat Callimachi, de statură mai mult înaltă decit potrivită, slab și 
uscat, niciodată nu l-am cunoscut mai gras. Avea nodul gitului destul de proe- 
minent. 

„Prinţul Callimachi“, după nume un strănepot al voievodului făuritor 
de pravilă, nu punea prea mare preţ pe ţinută. Pentru care motiv îl puteai 
vedea îmbrăcat destul de simplu, Vara, în haine relativ modeste şi cu capul 
descoperit, iar iarna cu o haină scurtă de piele şi niciodată cu palton, avind 
pe cap o căciulă miţoasă, mai mult de cioban decit de orășean. 

În bibliofilie era un om destul de priceput, colecţiona cărţi rare dar era 
şi un pasionat cercetător al trecutului, scoţind din lucrările străine mărturii 
interesante pe care le făcea cunoscute publicului sub formă de articole prin 
diferite ziare. În ultima vreme, a tipărit chiar un volum 11 cu astfel de extrase 
comentate. Casa lui, din strada Aviator Mărășoiu 7 (Parcul Dorobanţilor) era 
un adevărat muzeu ce cuprindea manuscrise și documente din secolele XV— 
XIX, dintre care multe hrisoave domnești pe pergament îngălbenit de vreme, 
în josul cărora atîrnau, prinse de șnururi de mătase, peceţi grele de ceară pe 
care se vedea imprimată stema țării. 

Cărţile rare, format in-follio sau elzevirian, umpleau rafturile pînă la 
refuz şi mai stăteau şi în stive prin colțurile camerelor. Vechile tipărituri 
românești — chirilice — erau de asemenea bine reprezentate în biblioteca 
lui pe care, în bună parte, o moștenise de la părinți şi ceilalți înaintași. Obiecte 
de artă, tablouri preţioase și icoane minunate completau decorul unei case 
de pasionat colecţionar şi cercetător al trecutului. 


n Scarlat Callimachi, Din cărți vechi, Pagini privitoare la istoria românilor, 
Bucureşti, 1946. 

Scarlat Callimachi era un vizitator frecvent al anticarilor. Și cu toată 
colecţia ce avea, mai găsea şi el, ca și alții, cite o „noutate veche“ prin rafturile 
prăfuite ale vinzătorilor de cărți. lar citeodată un exemplar în stare mai bună 
sau mai complet decit cel pe care-l avea acasă. Şi, ca orice colecţionar, în astfel 
de cazuri, vindea și cumpăra sau făcea schimb cu alții care aveau aceeaşi 
pasiune. 

Avînd prea multe şi preţioase lucrări acasă, cumpărăturile lui erau 
destul de reduse. Totuşi era nelipsit din prăvăliile anticarilor. În ultimul timp 
vizita mai des „Librăria Universitară“ a lui Ionel Cărăbaş (str. General Ber- 
thelot) care avea o secţiune de anticariat destul de dezvoltată și clienţi care 
puteau plăti mai bine atunci cînd aveau nevoie de anumite cărţi, procurate 
într-un timp relativ scurt. 


Şi acum, citeva caracterizări în legătură cu anticarii pe care i-am cunoscut. 

Încep cu Pohl, cel mai bătrin dintre toți, căruia-i plăcea să stea cit mai 
departe de ceilalți anticari. Pe bătrinul anticar Pohl l-am cunoscut imediat 
după primul război mondial. Era cam prin 1920—1922, cînd urmam primele 
clase secundare la liceul „Matei Basarab“. 

Anticariatul lui Pohl se afla peste drum de Universitate, într-o prăvălie 
din palatul Societăţii de Asigurare „Generala“, adică chiar în spatele statuii 
lui Gh. Lazăr, în prăvălia unde mai tirziu a fost magazinul de cravate Miitzner, 
iar mai apoi pînă prin 1970, un debit de tutun. 

Acolo l-am văzut prima dată, acolo l-am cunoscut și apreciat. Era pe 
vremea cînd citeam mult și înțelegeam relativ puţin. Aveam o deosebită ad- 
miraţie pentru scrierile lui B. P. Hasdeu şi ale fiicei sale Iulia. Penşru acest 
motiv, citeam cu nesaţ lucrările bătrinului mag, care, înainte de-a muri, îşi 
stabilise altarul umbrelor la Cimpina, unde bunul său prieten dr. C. I. Istrati 
îi găsise un frumos loc de așezare. 

n mica mea bibliotecă aveam toate scrierile lui Hasdeu, în afară de cele 
trei volume Cuvente den betrani. Le-am căutat pe la toţi anticarii, dar nu 
le-am găsit decît la Eschenazy, care mi-a cerut vreo 400—500 lei, sumă extra- 
„ordinară pentru punga mea şi chiar pentru alte pungi din vremea de atunci 
(cu acești bani puteai cumpăra o pereche de pantofi buni, o cămașă şi citeva 
perechi de ciorapi). Din această cauză mi-am îndreptat gîndul spre prăvălia 
lui Pohl pe care n-o vizitasem niciodată, socotind că acolo voi găsi mai ieftin 
cărțile căutate. Într-o după amiază de toamnă m-am dus deci la el; stătea 
cu ușa prăvăliei puţin întredeschisă, iar el, pe un scăunel, în spatele ușii. Cind 
m-a văzut şi a înțeles că vreau să intru în prăvălie, s-a ridicat repede şi fără 
să mă lase să intru înăuntru m-a întrebat ce doresc. La răspunsul meu că mă 
interesează Cuvente de-n betrani a lui Hasdeu, s-a înfiripat următorul dialog: 


— Bine, le am, dar ai bani să le cumperi ? ! 


— Sigur că am, și am venit să le cumpăr, fiindcă mă interesează foarte 
mult. 

— Te costă trei poli și dacă te interesează, vino miine să le iei, fiindcă 
trebuie să le caut; sint pe sus, adică prin rafturile dinspre tavan. 

Zicînd acestea mi-arată cu ochii înălțimea rafturilor și teancurilor de 
cărţi din prăvălie, care, cu toate că era mică era foarte înaltă şi cuprindea 
citeva mii de volume. 

Înţeleși asupra prețului, m-am prezentat a doua zi să le iau. De data 
aceasta, după ce mă cîntărise destul în ajun, mi-a deschis puțin ușa, incit 
de-abia într-o dungă am putut intra înăuntru. Acolo mi-a arătat volumele 
pe care le-a desfăcut din nişte ziare vechi. Mi le-a dat în mină, m-am uitat 

Ja ele pe toate părţile și le-am şi răsfoit cîteva minute, în care timp am înţeles 
că nu prea le pricep, înţelesul lor era prea greu pentru mintea și pregătirea 
mea. Totuşi eram pasionat pentru ele şi doream să le cumpăr. 

Socotind că e un bătrin care nu cunoaște preţurile, în comparaţie cu 
ceilalți anticari, și cum preţul din ajun mi se păruse ridicol, l-am întrebat 
din nou cit costă. Mi-a răspuns: 

— Trei poli (un pol, după cite ştiam eu era 20 lei). Trei poli cît ţi-am 
spus şi ieri. 

— Bine, zic eu și scot trei hirtii de cite un pol fiecare, întinzindu-i-le. 

— Ce-i asta ? |, ţi-am spus trei poli. Ăștia sînt poli ? ! asta e hirtie 
fără nici o valoare. 

— Cum e hîrtie fără nici o valoare domnule, sint banii statului, ce bani 
vrei să-ți dau ? ! 

— Bani buni, așa cum au fost pe vremuri, cînd fiecare volum costa 
un pol (20 lei), arătindu-mi preţul imprimat pe coperta din spate. 

— Dar atunci ce bani au fost, nu tot aceştia ? ! 

— Nu, de aur, trei poli de aur. 

— Bine, dar de unde să-ţi dau eu poli de aur, fiindcă acum nu mai 
circulă astfel de bani. Spune-mi echivalentul unui pol de aur, ca să ştiu în 
monedă curentă cit să-ți plătesc. 


— În banii ăştia fără valoare, de azi, un pol e 250 lei, deci trei poli» 
750 lei. 

Neavind însă această sumă la mine, am început să mă tocmesc în speranţa 
să-mi lase la un preţ acceptabil, iar eu într-un timp scurt să fac rost de bani 
să le cumpăr. În sfirgit, după ce cu mare greutate mi le-a lăsat la 400 lei, i-am 
dat 80 lei aconto, şi în interval de zece zile i-am plătit restul, ajungind astfel 
stăpinul doritei comori pe care o păstrez şi astăzi, dar pe care încă n-am ajuns 
s-o înțeleg cum trebuie. . 

Această cumpărătură, a fost puntea de introducere în prăvălia lui, care 
nu se deschidea decit clienţilor ce cumpărau, aceștia însă fiind destul de rari, 
fiindcă vindea foarte scump. 

În discuţiile ce le-am avut cu el mai tirziu mi-a spus că a fost „prieten“ 
cu B. P. Hasdeu, V. A. Urechia, Gr. Tocilescu, A. D. Xenopol şi alţi cărturari 
ai neamului. lar unora din aceștia le-a imprumutat cărţi rare și documente 
inedite pe care respectivii le-au folosit în studiile lor. Pentru exemplificare, 
mi-a arătat „Revista pentru istorie, arheologie şi filologie“ în care Gr. Toci- 
lescu îi mulțumea, ca un vechi prieten, pentru serviciile făcute. 


Se intimpla uneori ca bătrinul Pohl să lipsească din prăvălie, atunci 
era înlocuit de fiica sa, iar citeodată, mai rar, de feciorul său. Fiica, de apro- 
ximativ 30—40 de ani, urită la înfăţişare, cu părul tăiat scurt, neglijentă în 
îmbrăcăminte, era mai mult un manechin decit un adevărat înlocuitor. Fiind 
nepricepută nu vindea nimănui nimic; singura-i obligaţie era să comunice 
bătrinului tată cine l-a căutat în lipsă sau să-şi însemneze ce cărţi i s-au 
cerut. 

Fiul, poate și mai în vîrstă decît fata, înlocuia .mai rar pe tatăl său; era 
funcționar la bancă. Era şi el un mic maniac. După moartea tatălui său își 
pierdea o bună parte din timpul liber vizitind pe ceilalţi anticari şi în special 
pe Iuliu și Mişu Pach. 

După Pohl, oarecum decanul anticarilor, continuăm șirul amintirilor 
cu cei așezați în „Casa Anticarilor“, în prăvăliile dinspre Vama Poștei, adică 
cu Vogel, apoi cu ceilalţi dinspre Grand Hotel, terminînd cu M. Pollack. 

Vogel, cu toată virsta lui înaintată, era ușor şi sprinten ca o adevărată 
pasăre, ca o vrabie care sare din loc în loc. Așa apărea și bătrinul mic şi sim- 
patic care nu-şi găsea astimpăr cît era ziua de mare. Aranja necontenit cărţile: 
răvăşite de clienţi, în special de numeroşii elevi ce-l vizitau. Și chiar cind 
nu avea clienţi, el trepădăluia mereu, nu stătea deloc, muta cărţile dintr-o: 
parte în alta. Lucrări rare şi preţioase nu avea însă mai niciodată, iar atunci 
cînd se întimpla acest fapt, i le cumpărau imediat colegii lui de meserie care 
erau mai pricepuţi și, în special, Pollack. Dealtfel, Vogel vindea foarte ieftin 
tuturor şi rareori cînd un client alegea o carte nu pleca cu ea. Bătrinul cerea 
preţuri mari, dar mai totdeauna lua cit i se da. Pe la începutul acestui secol 
— după eum îmi spunea — dulapurile lui cu cărţi erau așezate pe strada 
Cimpineanu, între fosta Cafenea Fialkowski și berăria „Gambrinus“. 

Weissman era cel mai bătrin dintre neguţătorii de la „Casa Anticarilor'“* 
şi, în afară de Pollack, cel mai priceput. Curat îmbrăcat, stătea mai toată ziua 
pe un mic scăunel ce-l avea așezat înaintea uşii. Era un fumător pasionat. 
şi extrem de tacticos. Scoaterea ţigării din tabacheră, punerea ei în „şpiţ“ 
şi aprinderea era pentru el un adevărat tabiet; părea că oficia o slujbă pînă 
cînd începea să fumeze. Pină nu termina aceste preparative era atit de absor- 
bit, încît nici nu catadixea să răspundă, chiar dacă-l întrebai ceva. Ponderat 
la vorbă, foarte experimentat în meseria lui și lipsit de orice lăcomie, cerea 
mai totdeauna prețuri potrivite cu marfa aleasă. Dar din preţul cerut nu mai 
scădea decit foarte puțin. Pentru el tocmeala lungă era o lipsă de educaţie 
şi seriozitate din partea clientului și aceasta îl cam plictisea. 

În dugheana lui, dealtfel cu lumină electrică ca toate celelalte, dar 
mică, ba chiar foarte mică, încît atunci cînd intra un client înăuntru, trebuia 
să iasă el, se aflau cărți relativ puţine, dar nu maculatură. Avea specialitatea 
cărților istorico-literare şi vechi românești, chirilice. Adică exact potrivite 
pasiunii mele. Pentru acest motiv, ne-am împrietenit repede şi prietenia 
noastră a durat pină la sfirșitul vieții lui, cînd a murit sărac şi singur într-o 
căsuță dintr-o imensă curte situată pe Calea Călărași, în apropiere de Hala 
Traian. 

Pentru mine, Weissman a fost un prieten adevărat, un sfătuitor înţe- 
lept şi plin de bunătate. Nu era dată să nu cumpăr ceva de la el şi mai tot- 
deauna găseam lucruri interesante. Și eram convins în același timp că nu mă 
speculează, că nu-i dau prețuri mai mari decit merită cumpărătura, ba din 
contra mult mai mici. 

În ultimii ani ai vieţii lui, cînd îl vizitam şi-l intrebam: „Ce mai e nou?“, 
El îmi răspundea: „Stai să vezi“. Și scoțindu-și ţigaretul din gură, băga mina 
în raft, pe după anumite cărţi, şi-mi scotea de acolo lucruri rare, cărți dorite, 
pe care numai din auzite le știam, sau nici atit. 


Cînd îl întrebam cit face, îmi spunea cit îl costă, iar drept ciștig să-i 
ofer eu cit doresc. Acest fel de negustorie, făcut cu un om sincer și absolut 
corect, după părerea mea, nu m-a supărat niciodată. Și totdeauna rămîneam 
mulţumiţi şi unul şi altul, eu cu suma ce dădeam, el cu banii ce primea. 


Citeodată avea cărți pe care le văzuse, înaintea mea, anticarul Pollack. 
Acesta îi oferea preţuri bune, de multe ori mai bune decit clienţii. Pe acelea 
insă care le socotea că mă interesează, nu le vindea nimănui pînă cînd nu 
mi le arăta. Și numai în cazul cînd pe mine nu mă interesau, atunci le vindea 
lui Pollack sau altuia. Dacă însă voiam să le cumpăr, nu-mi cerea mai mult 
decit i se oferise, ba cîteodată mi le dădea chiar mai ieftin, spunînd că ceilalţi 
au destule cărți bune şi că prin urmare să am şi eu că sint tînăr. Și ca o justi- 
ficare pentru ce mi le dă mai ieftin era că-i sînt foarte simpatic, că-i sint un 

«lient obişnuit şi apoi știe el sigur, că eu n-am atiţia bani ca alţii care pot să 
plătească mai mult, sau ca amicii lui de breaslă, care după ce le cumpără de 
la el, le vind cu prețuri de două-trei ori mai mari. 

— „Dumneata nu faci speculă cu ele, le cumperi fiindcă le dorești, 
fiindcă le iubeşti, și e păcat să nu te înţelegem și să nu te ajutăm în această 
pasiune a dumitale“. 

Și, nu ştiu cum, că totdeauna aveam mare încredere în spusele lui. 
Nu mi-am putut niciodată închipui c-ar putea să mă mintă. 

Un alt anticar era Moritz Goldenberg căruia colegii de breaslă îi spuneau 
„Moţache“, iar dacă i-am traduce numele ar trebui să însemne un munte 
de aur, în realitate însă era un monument al naivităţii; nu se pricepea nici 
să cumpere, nici să vindă; cărţile mai bune, străine sau româneşti, nu le 
înțelegea și aprecia deloc. Din acest punct de vedere se asemăna cu vecinul 
său Vogel. 

Potrivit la statură, oarecum simpatic la înfăţişare, îmbrăcat curat, 
purta totdeauna joben. Dar în afară de această pălărie tare, de care nu se 
despărțea nici chiar în timpul verii, o altă caracteristică a lui era teaca 
ochelarilor şi ochelarii înșiși. La orice mișcare, la orice căutare în raft după 
vreo carte oarecare scotea ochelarii din teaca lor de piele. De sute de ori pe 
zi băga şi scotea ochelarii din teacă. O altă caracteristică a lui era că la git 
nu purta niciodată cravată, ci numai papion și acesta înnodat fix şi legat de 
un șnur elastic, care-i permitea să-i pună şi să-l scoată, fără prea multă bătaie 
de cap. 

Cărţi avea de tot felul, şi bune și rele; unele fără nici o valoare totuși 
le păstra de mulţi ani socotind că într-o zi clientul dorit va veni şi le va cumpăra. 
De multe ori însă, aceste cărți fără valoare deveneau prea numeroase şi-i 
ocupau rafturi întregi. Din această cauză cînd cumpăra altele, în loc să le 
scoată din raft pe cele slabe, le punea pe jos pe cele bune. 


În ce priveşte aprecierea valorii cărților era departe de realitate. Se 
intimpla de multe ori, ca pe cele bune să ceară puţin, iar pe cele proaste, 
mult și chiar foarte mult. Bineînțeles că de pe urma acestui cusur al lui nu 
profita decit clientul, care, ca să nu pară că acceptă preţul cerut (aproape de 
pomană), se mai tocmea puţin, dacă nu cu succes, cel puţin de formă, gră- 
bindu-se în acelaşi timp să scoată banii și să plătească, ca nu cumva să se 
răzgindească negustorul. Acest defect nu l-a împiedicat însă să fie anticar 
o viaţă întreagă şi dacă n-a cîştigat prea mult a trăit totuși din „pierdere“. 
Dar nu din pierdere propriu-zisă, ci mai mult din pierderea timpului pe 
lingă cărți. 

Iuliu Pach era cel mai mare din trinitatea fraților Pach. Mai mare ca 
virstă, dar mai mare și ca înălțime decit ceilalți frați. Plăcut la înfățișare și 
sfătos la vorbă pentru cine avea simpatie. Pe îmbrăcăminte și ţinută corectă 
nu prea punea temei, așa că de multe ori îl vedeai cu cravata strimbă. Vara, 
cînd căldurile zilei erau prea mari, își sufleca minecile de la cămașă, își dădea 
haina jos, dar nu lepăda niciodată vesta de pe el; ţinea în ea ochelarii, lupa 
şi creionul. În mod obișnuit, dintr-un fund oarecare de buzunar scotea un 
capăt de creion și nota mereu diferite preţuri pe cărți. Dar obiceiul era urmă- 
torul, punea întii un preţ mai mare, îl tăia apoi şi scria unul mai mic, dedesubt, 
lăsînd să se înţeleagă că a făcut o reducere de la adevărata valoare a cărții. 
Se întimpla însă să vezi unele cărți marcate de trei, patru ori. Aceasta se 
întimpla după oarecare timp, cînd constata că nu s-au vindut; deci o nouă 
reducere, o nouă ieftinire, la care bineînțeles, mai urma o alta din tocmeala 
cu clientul. Își cunoștea meseria bine și o făcea de foarte multă vreme, poate 

chiar din copilărie, fiindcă și tatăl lui fusese anticar. Avea o memorie bună 
şi cunoştea destulă bibliografie pentru diferite probleme. Cind îi cereai o 
carte, stătea pe loc, se gindea puţin, apoi ducindu-şi degetul la frunte zicea — 
„m'da“ şi se îndrepta spre un raft oarecare de unde scotea cartea cerută. 

Avea cărți şi reviste din toate specialităţile, iar multe din acestea erau 
bune și rare. Dar avea un cusur, nu aranja cărțile într-o anumită ordine sau 
pe specialităţi. Toate erau de-a valma. Cel mult dacă într-o parte erau cele 
străine, indiferent în ce limbă erau scrise, iar în cealaltă parte cele româneşti. 
Ordinea înălţimii nu-l interesa. 

Vitrinele însăşi nu erau decit un depozit de cărţi, le umplea pină la 
refuz, dar nu se gindea niciodată să le așeze frumos avind coperta în afară, 
la vedere, spre client. Toate erau aşezate în muchie spre a li se vedea numai 
cotorul, indiferent dacă acesta era scris sau nu. 


Iuliu Pach avea doi copii: cel mai mare, după terminarea cu succes a 
cursului secundar la liceul „Matei Basarab“ a fost trimis la Paris, unde şi-a 
luat doctoratul în medicină şi a rămas acolo. 


Îi făcea mare plăcere cînd îl întrebai de acest fecior şi îți răspundea 
totdeauna mulțumind, spunînd în același timp că primeşte scrisori regulat, 
dar că îi este tare dor de el, fiindcă nu l-a văzut de la plecare. 


Celălalt copil mai mic, — Lică — nu prea semăna cu frate-său; nu 
i-a plăcut învăţătura. Din această cauză nu şi-a terminat nici cursul secundar, 
cu toată dorinţa tatălui său de a avea și acest copil cel puţin liceul terminat. 
Pentru acest motiv, Iuliu Pach l-a luat pe lingă el să înveţe meseria părin- 
tească. Din păcate însă nu i-a plăcut această activitate. Nu semăna cu taică-său 
decît la înălțime, dar nici în această privinţă nu-l ajungea. Mai tirziu, Lică 
Pach şi-a deschis, prin concursul părintesc, un anticariat propriu cu emblema 
„Luceafărul“, situat într-una din prăvăliile de la Grand Hotel. Era deci peste 
drum și în apropierea celorlalți anticari. 


Herman Pach era un om care nu se potrivea cu nici unul din fraţii săi, 
după cum nici aceștia cu el. Altă fire, alt temperament și aș putea să zic, 
chiar alt caracter. Nu se asemăna nici cu ceilalţi colegi ai săi de anticariat. 
Nervos, pedant şi vanitos, credea că mai are în plus, pe lîngă aceste „calităţi“ 
şi dreptul de a se considera superior tuturor confraţilor săi şi oarecum mai 
ştiutor chiar decît clienţii cu învățătură înaltă. Numai în fața profesorului 
lorga tăcea, dar nu din modestie ci din tact şi diplomaţie. 

În prăvălia lui (situată în Pasajul Vilacrosse, nr. 4) dacă nu făceai parte 
din clienţii cunoscuţi lui, nu aveai voie să cauţi nimic, să cotrobăiești prin 
rafturi, sau să pierzi timpul răsfoind cărțile. El era foarte atent la intrarea 
oricărui client în prăvălie. Și imediat, după cum era cazul, îl întîimpina cu 
vorbele: „Ce doreşte domnul?“ sau, — „Ce dorește tinărul?“. 

După ce-i spuneai titlul cărții sau autorul, îți răspundea „da“ sau „nu“, 
că are sau nu acea carte. Și te întreba scurt, fără nici o ezitare (dacă nu te 
cunoștea): „ai bani ?“, „vrei s-o cumperi acuma, sau numai te interesezi cît 
costă?“ Și într-un caz şi altul, dacă întrebai de preţ, răspunsul era foarte 
„sărat“, că nu știai cum să ieși din prăvălie mai repede. 

Dacă însă nu cereai o anumită carte, ci spuneai că te interesezi numai 
să vezi ce volume are în prăvălie, te întreba în ce specialitate te interesează 
şi te îndrepta spre un anume raft sau loc, spunindu-ţi: „Caută dumneata 
acolo, poate ai să găseşti ceva“. În timp ce căutai, îţi atrăgea atenţia, de cîteva 
ori, să aşezi cărţile exact în locul de unde le-ai luat, să nu le pui cu cotorul 
(titlul) în jos şi multe alte sfaturi plictisitoare de acest fel. 

Preţuia cartea la maximum şi specula clientul la singe. Nu te puteai 
lăuda niciodată c-ai cumpărat de la el o carte ieftină, sau că ai nimerit un 
chilipir, că n-a știut ce vinde. Te-a ferit sfintul de aşa ceva. Aşa că, pentru 
acest motiv, totdeauna intrai la el în prăvălie cu sfială chiar cu temere și 
numai după ce colindai pe la ceilalţi anticari unde nu găseai cartea căutaţă. 
Cind nu avea clienți, Herman Pach se ocupa cu marcatul, reparatul şi lipitul 
cărţilor. Le „aranja“ citeodată însă așa de prost, că dacă erai un mare iubitor 
al cărţii şi un pasionat pentru formă și frumos, atunci renunţai de-a mai 
cumpăra. Și chiar dacă ţi-ar fi făcut-o cadou ai fi refuzat-o. 


Rareori îl găseai pe scaun, sau citind o carte, de cele mai multe ori un 
număr din „Biblioteca pentru toţi“ sau, în orice caz o tipăritură care să nu-i 
producă durere de cap. 

Pe un fecior de-al său, deși nu l-a avut pe lingă el în prăvălie, l-a făcut 
totuși anticar. Acesta i-a moștenit fidel toate „calităţile“. Pentru acest motiv, 
clienţii nu se prea îmbulzeau în prăvălia lui. 


Mişu Pach era cel mai mic dintre fraţii Pach și cel mai norocos. Cumpăra 
cărţile cu carul, cu hurta, aproape de pomană dacă se poate şi le vindea pe 
parale bune şi grele. Avea noroc mare atît la cumpărare cît şi la vinzare. 
Pentru acest motiv era invidiat de mulţi și înjurat şi de mai mulţi. Chiar fraţii 
săi nu-l puteau suferi, poate și pentru alte motive decit cel de mai sus; Herman 
Pach, la rîndul lui, își manifesta dușmănia faţă de fraţii săi chiar în faţa 
clienţilor. 

Să nu credeţi însă că Mişu Pach era mai cult decit fraţii sau confrații 
săi. Nu, din contra. 

Pentru „deșteptăciunea“ lui, Mişu Pach era numit de o parte din clienţii 
săi „Boul Apis“, fiindcă întocmai ca cel de acum cîteva mii de ani, nu trebuia 
să facă nimic, ci numai să i se aducă. Lui Mișu Pach toată lumea îi aducea, 
unii cărţi ieftine şi bune, iar alţii bani şi chiar bani mulţi. Cumpăra „partide“ 
întregi de cărţi care-i umpleau prăvălia pînă la refuz, încît citeodată trebuia 
să le mai scoată și pe afară în timpul zilei; dar tot aşa de repede cum le aducea 
le şi „desfăcea“. 

Vindea cu bucata sau cu grămada, după împrejurări și client. Şi dacă 
aveai bani, era mult mai convenabil să cumperi cît mai multe, fiindcă întot- 
deauna te costa mai ieftin. Pentru citeva zeci de cărți nu dădeai mai mult 
decit dacă ai fi cumpărat, separat, patru-cinci din ele. 

Tirgul cu el nu prea era greu de făcut și în special în primii 20 de ani 
ai carierei lui. Mai tirziu vindea după toane și gust, iar în ceea ce priveşte 
prețul, nu priceperea, făcuse un salt extraordinar. Preţurile lui deveniseră 
„piperate“. Adoptase metoda că după ce alegeai o carte sau mai multe din 
prăvălie şi intrebai de preţ, îți răspundea printr-o întrebare. 


— Face, 100, 500, 1 000, 5 000 lei?, sau altă sumă în raport cu valoarea 
banilor și cu „aprecierea“ lui. 

Dacă ziceai că nu face cit ţi-a cerut, atunci se arăta foarte mirat și 
întreba: da cum se poate, tocmai dumneata să spui asta care ești un om 
priceput, cult, şi care îți dai seama ce valoare are cartea sau cărţile cerute. 
lar ca o confirmare că n-a cerut mult îți amintea că a avut 80—90 la sută 
din suma ce ţi-a cerut de la un simplu particular, de la un ageamiu care 
habar n-are de carte. 

— „Poate o fi avind bani şi i-a plăcut cartea. Știu eu ce să zic?!“ În orice 
caz, dacă erai amator serios și te tocmeai, puteai ajunge să iei cartea la 
jumătate din preţul cerut. Dar acest fapt nu se întîmpla totdeauna. Se încă- 
păţina cîteodată și nu-ţi lăsa nimic, iar atunci cînd cartea aleasă te pasiona 

şi îi dădeai în cele din urmă chiar cit ţi-a cerut, îţi răspundea că nu poate să 
ţi-o dea, că e vîndută de mult altuia şi că numai a glumit, ca să te încerce ce 
preţ poți oferi. Era extrem de cusurgiu. Ba, dacă avea oarecare pică pe tine, 
nu puteai cumpăra nimic, oricît i-ai fi oferit. 

„În astfel de situaţii, era mai bine ca după ce alegeai cartea şi o fixai 
unde se află, să trimiţi pe un prieten sau cunoscut s-o cumpere el pentru 
tine. În felul acesta o căpătai mai repede și la un preţ, relativ, convenabil. 

În alte situaţii, ca să te ispitească să dai preţul care-l cerea el, după 
ce alegeai cîteva cărţi, îți spunea: „Pardon, am uitat să-ți spun, pachetul 
ăsta de cărți l-a ales cineva. A spus că vine după-masă sau miine dimineaţă 
să mi-l plătească. Dar dacă te interesează, pot să vind cîteva, nu le ţine el 
minte exact pe toate care le-a ales“. 

Această „favoare“ te costa însă, fiindcă trebuia să plătești îndoit sau 
intreit cărţile „alese“ de altcineva. Și dacă plăteai bine, ţi le vindea chiar 
pe toate fără să mai facă prea mult caz că fuseseră sau nu alese și puse de-o 
parte de altă persoană. 

Pe Mişu Pach și consoarta lui i-am cunoscut de cînd eram copil. Pe 
acea vreme erau tineri şi subţiri amindoi. Neavind copii, o bună parte din zi, 
stăteau împreună în prăvălie. Și dacă se întîmpla că dimineaţa soţia lui 
nu venea, fiind ocupată cu gospodăria, sigur că era în persoană după-amiază, 
La închidere, iarna plecau împreună la teatru sau cinematograf, iar în timpul 
verii la plimbare, la vreo grădină cu grătar renumit şi vin bun sau la vreuna 
din cofetăriile din apropiere ca să ia cite-o înghețată. 

Duminica și în anumite sărbători, Mișu cu „doamna“ făceau o plimbare 
la „Şosea“ cu trăsura sau cu maşina. Ba, într-un timp oarecare, ca să nu 
se lase mai prejos decit alţii care aveau ceva bani, şi-a cumpărat şi auto- 
mobil. O „hardughie“ uriașă, un Studebaker cam obosit, pe care vreun moșier 
sau industriaș bogat îl schimbase, după ce s-a plictisit cu o limuzină modernă. 

Cu mașina la „scară“, la scara prăvăliei nu a palatului, Mişu Pach 
se simţea tare mindru. Și pe bună dreptate, ce alt anticar mai avea maşină 
proprie cu care să meargă la diferite adrese, să aducă cărţi sau să le ducă 
la clienţii care le cumpăraseră, iar cînd poftea, să se plimbe unde voia şi 
cît voia. În anumite zile de sărbătoare pleca chiar la Sinaia, Predeal sau 
Brașov. 

În altă ordine de idei și tot pentru a-şi menţine „grandul“, Mișu Pach 
nu fuma decit ţigări de foi; ştia el că așa trebuie să facă un om care se „res- 
pectă“. Şi acest obicei nu l-a părăsit niciodată. Numai că uneori fuma ţigări 
de foi obișnuite, populare, iar alteori mai bune și chiar foarte bune și acest 
fapt era în directă legătură cu mersul afacerilor sale. Citeodată însă, cind îl 
vedeai cu ţigări lungi și groase, pe care le scotea din foiţă sau dintr-un tub de 
metal, erai sigur că fuma „țigări străine“, adică de căpătat, nu de cumpărat. 
Şi se găseau destui clienţi care, în vanitatea lor, îl cadoriseau cu una sau mai 
multe din aceste „păpuși“, din care omul scoate fum pe nas, tuşește și scuipă 
cam des, 

Ei!... dar Mișu Pach a fost o „podoabă“ a anticarilor. 


Marcu Pollack era un adevărat anticar, bun specialist în meseria lui. 
Acesta ştia într-adevăr ce e cartea, dar și cum s-o vindă. Nu-și bătea joc 
de ea, dar nici n-o vindea în prostie, ca unii din anticarii ce se găseau în casa 
cu firide, in care neguţătoreau. 

Anticariatul lui se afla in prăvălia dinspre Judecătoria Ocolului 1, 
înspre intrarea de serviciu a marii librării „Socec“. Era o prăvălie curată cu 
rafturi frumoase, cărţile aranjate pe specialități şi în perfectă ordine. Praful 

Fragment dintr-o tăvă de argint, ornamentată. 


„Scărpinici“ din fildeș, lemn de abanos, cu orna- 
mentaţii cloazonate (prima jumătate a secolului 
al XIX-lea). i 


Cartuşieră -de bronz (începutul secolului al 
XIX-lea). 


Vas ornamental, 1846. 

Ladă veche de negustor, 1817. 











Toc din piele, orna- 
mentat, pentru păstra- 
rea vechilor documente. 





Steşnice de bronz; cel din mijloc, 
secolul al XVIII-lea, celelalte 
două, secolul al XIX-lea. 

Ceuşcă orientală fără toartă (felegean ) şi suportul ei, numit zarf, din argint, lucra în fulg an. 


Piesă ornamentativă pentru flori, care se agăța Călimări orientale și un stilet din secolul al 
la cingăloarea bogatelor jupiniţe XVIII- lea. 





Porţelanuri de Meissen și Capo di Monte; alături bomboane de epocă. 


Piese occidentale din argint : tabacheră cu „chibritelniță“, toc de ochelari, pudrieră, cutie de tutun de pipă. 
a oom fi 





Ateneul Român. 





Palatul Kreţulescu, sediul UNESCO pentru 















Palatul „Victoria“, sediul Ministerului de 
Externe. 

Palatul Casei de Economii şi Consemnaţiuni. 

Biblioteca Geætrală de Stat. 

Fintîna „Mioriţa? şi Muzeul de artă feudală 
„Dr. N. Minovici“, 





A cademia Militară Generală. 


LAF 
VETREI 
Anie 





17 


) 





Casa Centrală a Armatei. WWW.dacoromaraigadto Nord. 





Iei ada. Palae Calea Victoriei. Vedere spre Palatul Tele- 
pee În dreapta restaurantul şi cotetăria 





Hanul lui Manuc, reconstruit în anuit 
din urmă. 


Calea Victoriei, 1900, în sunga hotel 

„Splendid“, iar în locul case! din 

dreapla s-a construit hotelul „Athenee 
Palace“. 





Sobă de tuci, emailată, cu ornamenlaţit 
exlerioare. 





Colivie cu jucărie cintătuure. 


Costum de boier (secolul al XV IIl-lei). 
după o gravură din 1789 de Haqurl. 
Nürnberg. 





Dimboviţa necanalizată 
prin centrul oraşului 
(sec. XVIII). 

nu prea se vedea pe ele ca la ceilalţi anticari. Curăţenia domnea ca-n far- 
macie, iar ordinea, ca într-un laborator științific. 
Matur de vîrstă, proporţionat fizicește, cu părul cărunt (așa l-am cunoscut 
u), Marcu Pollack era foarte corect îmbrăcat, chiar distins; în plus, la buto- 
niera hainei avea totdeauna o floricică de sezon, nu mare, discretă, dar totuşi 
vizibilă. Era întotdeauna bine pusla punct, pentru care motiv îl admiram şi-m: 
spuneam în gind: „ei, da, acesta este un negustor distins, apusean, cum puţini 
găseşti la noi, unde tradiţia era ca hainele să poarte urmele meseriei cu care 
te indeletniceşti. 


În prăvălia lui, nu avea „maculatură“, ci, numai cărţi bune, cărţi alese, 
frumoase şi rare şi de multe ori în legături preţioase. Pe el nu-l interesa numărul 
clienţilor, ci calitatea lor. Era mulțumit că vindea puţin, dar bine. Știa precis 
ce are în prăvălie și mergea de-a dreptul la cartea cerută pe care ţi-o prezenta 
şi punea în mină în modul cel mai civilizat. Prin acest fel te învăța, dacă 
nu ştiai, cum să te porţi cu cartea și ce atenţie să-i dai. Cartea, după el şi după 
toţi ceilalți care socoteau ca el, era un prieten care nu te supără niciodată, 
ci îţi aduce numai bucurii. 

Avea un simţ, practic excepţional şi un fin miros de adulmecat. Cum 
simţea că unul din confrații săi anticari avea o carte bună, rară, frumoasă 
sau interesantă, se ducea şi-o cumpăra imediat, plătind un preţ mult mai 
mare decît ar fi plătit un client particular. Bineînțeles că diamantul cumpărat 
se transforma în mina lui în briliant, și-l vindea ca atare. 


În vitrinele prăvăliei lui, puteai vedea de multe ori, în afară de cărţi 
frumoase, manuscrise rare şi preţioase, precum şi vechi documente cu peceţi 
aplicate sau atirnate, întărite chiar cu frumoase și întortocheate iscălituri 
domnești, în scrierea chirilică, cerdăcuită, a timpului. 

Pentru a completa caracterizarea lui Marcu Pollack, să ne fie permis 
a spicui cîteva rînduri din articolul unui ziarist 12, articol care a fost scris 
la scurtă vreme după moartea lui. 


Autorul articolului, în afară de faptul că nu era de acord cu preţurile 
cam piperate pe care le cerea Pollack şi că vindea cărţile scump, pentru care 
motiv puţini se puteau apropia de el, spune că era un „priceput agent de 
difuzare culturală, singurul reprezentant al anticăriei artistice“ la noi în 
ţară, care nu admitea niciodată să i se deranjeze cărţile. 


„Acest bătrin vioi și berbant [ştrengar], cunoştea toate cărţile românești 
vechi. Ediţiile şi anii cînd s-au tipărit. Cite sint în circulaţie şi cum se pot 
procura. Marcu Pollack [spunea el] cred că este singurul anticar care nu se 
înşela niciodată asupra valorii unei cărți: nici cînd o cumpăra, nici cînd o 
vindea. Citea curent slova chirilică, aprecia autografele și manuscriptele, 
și de multe ori, mica lui vitrină era o expoziţie miniaturală. Odată mi-a 
arătat o comunicare la Academie, făcută de N. Iorga, în care, într-o notă expli 
cativă era vorba de dinsul. Acest anticar era un descoperitor de perle. Negoțu 
lui de multe ori îndeplinea rostul de difuzor cultural. Marcu Pollack a realizat 
tipul cu tendințe de necontenită perfecționare al anticarului bibliofil care 
ştia oricind să aprecieze o carte după conţinutul, ediţia, tipăritura și prove- 
nienţa ei. Era, aşadar, un bibliotecar și un artist. De la el puteai căpăta oricind o 
informaţie, care altfel cerea multă vreme de cercetare a fișelor și cataloa- 


gelor“. 


“e 


12 Nicolae Roşu, Un anticar bibliofil, în „Curentul“ din 16 septembrie 1934. 

După moartea lui Pollack o parte din aceste calităţi le-am întilnit la cei 
doi feciori ai săi: Mișu şi Jean. Primul, cel mai mare, semăna ca două pică- 
turi de apă cu taică-său. Aceeaşi înălțime şi conformaţie, aceeaşi uitătură 
caracteristică, aceeaşi aplecare a capului spre client atunci cînd cerea o carte; 
în sfirsit, înzestrat cu întreaga fire şi calităţile bătrinului părinte; în plus, cu 
şcoală mai aleasă şi cu o cultură mai deosebită, în raport cu vremea. 

Mişu Pollack, după 1944, a fost unul din conducătorii şi colaboratorii 
de seamă ai anticariatului de stat din strada Biserica Enei. Cunoștinţele şi 
bogata lui experienţă în această profesie, împletite cu corectitudinea unui 
adevărat om, l-a făcut indispensabil instituţiei în care a lucrat; iubit şi stimat 
de toţi cei din afară care au avut ocazia să-l cunoască. 

Jean Pollack este al doilea fecior al lui Marcu Pollack şi frate mai mic 
al lui Mişu. Înalt, distins, cult și foarte simpatic la înfăţişare, cu un suris 
permanent pe buze, avea o atracţie deosebită pentru clienţi. Prin felul civilizat 
şi curtenitor faţă de cei care-i intrau în magazin, fără să fie servil, capta bună- 
voinţa fiecăruia şi te făcea prieten şi iubitor şi mai pasionat al cărţii vechi, 
interesante şi rare. 

În prima lui perioadă a făcut anticariat la Paris unde, după modelul 
marilor şi vechilor case de acolo, a tipărit cataloage în care descria precis şi 
dezvoltat cărţile şi manuscrisele ce avea în magazin, precum şi prețurile la 
care le putea vinde. Aceste cataloage, în afară de Paris, le trimitea în diferite 
centre din Apus, precum și în ţara noastră, pentru ca iubitorii de cărți rare să 
poată lua cunoștință de ele şi în special de acei „călători străini“ care au lăsat 
mărturii interesante despre noi. Aceste cataloage ale lui, precum şi ale altora, 
au adus un mare serviciu atit cercetătorilor cît şi bibliofililor. 

Înainte de cel de-al doilea război mondial, Jean Pollack a venit în 
ţară şi a deschis o mică dar cochetă prăvălie pe strada Brezoianu, iar mai 
apoi s-a mutat în Calea Victoriei, în localul Librăriei Italiene. În prăvălia 
sa găseai multe lucruri rare şi ispititoare, iar preţurile erau totdeauna reale 
şi de multe ori la valoare internaţională, ceea ce făcea ca multe cărți care se 
refereau la țara noastră şi care nouă ni se păreau extrem de rare şi pentru 
care alţi anticari cereau preţuri mari, el le vindea cu preţuri convenabile 
spunînd că în străinătate astfel de cărți sint obișnuite şi nu ajung la cotă mare. 

Pentru clienţii cunoscuţi şi verificaţi de el, ca oameni de cinste şi de 
încredere, făcea reducere mai mare și vindea chiar în rate, ușurind astfel 
posibilitatea de cumpărare pentru acei care doreau anumite cărţi și care nu 
aveau suficientă posibilitate materială, în momentul respectiv. 

Spre sfirşitul războiului, văzind că treburile negustoriei nu prea merg 
bine, Jean Pollack s-a întors în Franţa şi continuă şi acum acelaşi negoţ 
frumos pe care l-a început cu mulţi ani în urmă şi pe care l-a deprins de la 
priceputul său părinte. 


Prăvălia anticarului Iancu Eschenazy am cunoscut-o prima dată pe 
bulevardul Gh. Gheorghiu-Dej (fost Elisabeta) nr. 16, în clădirea Palace 
Hotel, unde mai tirziu a fost cofetăria Grigoriu şi unde acum se află tot o 
cofetărie şi bombonerie. În magazinul acestui om, destul de simpatic cînd 
îl cunoşteai mai de aproape, se găseau multe cărţi interesante de toate felurile, 
de altfel ca şi la ceilalţi tovarăși de profesie. Cu toate acestea, lucru curios, 
numărul clienţilor lui Eschenazy era destul de redus, aproape cam tot aşa 
de puţini ca şi la vechea prăvălie a lui Pohl, din spatele statuiei lui Gh. Lazăr. 
Care o fi fost adevărata cauză, nu mi-am putut-o explica și lămuri niciodată. 

Indiferent la ce oră intrai la el în magazin, niciodată nu-l găseai stind. 
Totdeauna lucra și acest lucru se rezuma la aranjatul cărţilor în rafturi, 


www.dacoromanica.ro 


ANTICARII ; 291 


dar mai mult la lipitul şi cașeratul volumelor ce se aflau în stare proastă 
şi în special lipsite de coperţi originale. În locul lor, Eschenazy făcea coperţi 
noi din hirtie mai groasă, de multe ori din foi de registru, fără să-l împiedice 
cu nimic dacă pe cealaltă față, interioară, acele hirtii erau scrise sau pline de 
socoteli contabiliceşti. De-a lungul cotorului, mai totdeauna scria numele 
autorului şi titlul cărţii. Materialul de reparaţie: hirtie şi cutia metalică în 
care se afla lipici de cocă sau pap cizmăresc care era deasupra tejghelei 
printre vrafurile de cărți. 

Ca o curiozitate, şi aceasta inexplicabilă, Eschenazy nu căuta să aibă 
prăvălie lingă ceilalţi anticari. Se izola voit. Așa, cînd s-a construit „Casa 
Anticarilor“ el nu s-a mutat acolo, ci pe strada Edgar Quinet, într-o prăvălie 
lungă şi destul de întunecoasă, iar mai tirziu într-o prăvălie din spate, în 
dreapta clădirii Grand Hotel, peste drum de „Casa Anticarilor“. 


Îmbrăcat foarte curat, ba chiar pus la punct, purta cămașă de mătase 
(cu minecuțe pe deasupra să nu-și murdărească manșetele) iar la git papion, 
în diferite culori, pe care-l schimba în fiecare săptămînă. Avea un cusur și 
poate acesta să fi fost cauza că vizitatorii nu prea zăboveau mult în prăvălia 
lui. De îndată ce intrai în prăvălie se şi îndrepta spre tine, şi cu o aplecare 
înainte a corpului, iar a capului într-o parte, ca și cînd n-ar auzi bine cu 
urechea, te întreba: „ce dorește domnul?!“ La autorul sau titlul cărţii ce 
spuneai, îţi răspundea, dau sau nu. Dacă o avea îţi spunea preţul şi dacă-ţi 
convenea se îndrepta spre locul ştiut şi ţi-o aducea iar dacă nu, urma o tăcere 
pustie, care nu te îndemna să zăbovești prea mult în prăvălie, să te mai uiţi 
la alte cărţi. 


La moartea lui, destul de timpurie, neavînd urmași care să-i continue 
negoţul, întregul stoc de cărţi ce-a rămas a fost cumpărat de ceilalţi anticari 
şi astfel numele lui, și în special al tatălui său care însemnase ceva în trecutul 
acestei ocupaţii, a dispărut de pe piaţa bucureșteană. 

„Madam Batiște“ sau „Baba din Batiște“ nu era altcineva decit bătrina 
Ghizeld Popper, care ţinea prăvălie de anticariat în strada Batişte, colţ cu 
strada Alexandru Sahia (fostă Gogu Cantacuzino), peste drum de biserica 
Batiştei. În acest magazin destul de mare și împărțit în două, era şi locuinţă 
şi prăvălie; prima era despărțită de a doua printr-o perdea mare și groasă care 
aluneca pe nişte verigi pe o bară metalică. Dar în prăvălia ei nu găseai numai 
cărți vechi, ci orice fel de mărunţișuri şi lucruri la care nici gindești: mobile 
ocazionale, haine și rochii demodate, nasturi, funde, dantele, cărți poștale 
ilustrate, mărci în plicuri sau lipite pe cartoane pentru filateliștii începători, 
recrutaţi dintre elevii de liceu și multe, multe altele. Și cu toate că avea o 
clientelă destul de numeroasă, formată în special din elevii liceului „Spiru 
Haret“, Școala de fete „Regina Maria“, institutul Schewitz și altele, mai veneau 
s-o viziteze destul de des și alţi elevi din cartiere mai depărtate, ca cei de la 
liceul „Gh. Lazăr“ şi „Sf, Sava“ şi chiar de la „Matei Basarab“ şi „Mihai Vi- 
teazul“, care erau la o distanță destul de mare. 


Toţi aceştia veneau să vindă și să cumpere cărți. Le puteau vinde mai 
bine decit la alţi negustori, de asemenea le puteau cumpăra mai ieftin pe 
cele de care aveau nevoie şi pe lingă tocmeală fiecare mic client avea mai 
multă îndrăzneală și curaj în vorbă cu o femeie bătrină decit cu un bărbat 
care te-ar fi repezit și ar fi terminat repede cu tine dacă vedea că te tocmești 
prea mult. Cu „Madam Batiște“ băieţii erau prea îndrăzneţi și chiar obraznici, 
şi cu toată bunătatea și răbdarea ei, de multe ori era atit de mult siciită, că 
se vedea obligată să spună celui care nu mai termina cu tocmeala: „mai 
lasă-mă dracului și du-te cu Dumnezeu, nu mă tot bate la cap“. 


www.dacoromanica.ro 


292 ` DIN BUCUREȘTII DE IERI 


Marfa cea mai căutată pentru noi elevii de atunci erau mărcile poştale, 
dar mai cu seamă dopurile de pistol, pocnitorile, praful de scărpinat şi strănutat, 
precum şi bomboanele de păcăleală, adică fondantele umplute cu usturoi. 
Pentru toate acestea eram clienţi cît se poate de obişnuiţi ai prăvăliei din 
strada Batişte. 

Aprovizionați cu astfel de cumpărături de-abia aşteptam să sosim 
a doua zi la școală să le punem în practică spre hazul și mulțumirea noastră a 
tuturor. Nu scăpa nici un coleg mai naiv să nu fie tratat cu minunatele fon- 
dante care îl făceau să se strimbe imediat și să arunce din gură bunătatea de 
pastă usturătoare. De praful de strănutat şi scărpinat de asemenea nu scăpa 
nici unul; fiecare din noi căutam să servim cu o cît mai mare cantitate chiar 
pe cel mai bun coleg şi vecin de bancă. De multe ori întreaga atmosferă a 
clasei era îmbicsită de praful de strănutat care ajungea pînă la catedra pro- 
fesorului. Unii dintre ei nu-și dădeau seama de cauză sau nu voiau să dea 
importanţă unui fapt copilăresc, dar alţii treceau imediat la sancțiuni, din- 
du-ne afară din clasă în timpul orei. 

Nu știm cum o fi arătat „Madam Batişte“ în tinerețea ei, dar pe vremea 
cînd am cunoscut-o era bătrină și foarte zbircită, cu toate că anumite trăsă- 
turi indicau urme de frumuseţe, în plus era lipsită de podoaba capilară, pentru 
care motiv purta o perucă frizată, iar atunci cind aceasta i se deranja și voia 
s-o fixeze mai bine, mai rău o nimerea, incit de multe ori spatele perucii venea 
în față sau într-o parte. În astfel de situaţii era foarte caraghioasă şi ne făcea 
să pufnim în rîs, ceea ce pentru ea era un clopoțel de alarmă şi trecea repede 
la oglindă unde şi-o îndrepta. 

„Madam Batişte“ avea un picior beteag, umflat şi mult mai gros ca 
celalalt. Acest picior o jena la mers şi probabil îi producea şi dureri, aşa că 
de multe ori ea statea jos, iar piciorul bolnav îl ţinea pe un scăunel mic, căptușit 
cu un fel de perniţă. 

În ceea ce privește îmbrăcămintea ci, era o adevărată expoziţie de 
vechituri demodate. Se schimba la rochii, una mai caraghioasă decit alta, pro- 
babil toate cumpărate pe preţ de nimic sau primite în dar de la cucoanele din 
cartier, care nu le mai purtau sau care le aveau rămase de la bunicile lor. 
Dantelăriile nu lipseau de la nici una, iar croiala, lărgimea şi lungimea erau 
cu totul exagerate pentru vremea cind le purta. De git avea un lanţ de aur, 
destul de lung, de care atirna un ceas tot de aur, încrustat cu diamănţele. 

Ghizela Popper era o femeie din cale afară de avară, căuta să stringă 
bani, bani cît mai mulţi, nu ştim pentru cine, fiindcă nu avea copii. Vindea 
ieftin, dar cu toate acestea din sutele de articole ce avea în prăvălie cîştiga 
şi făcea bune economii, iar acestea nu erau puse să zacă în vreun colţ ascuns, 
ci erau date cu împrumut în schimbul unei dobinzi ridicate şi contra unor 
amanete care valorau mai mult decit suma împrumutată. Din această cauză 
se dusese vestea în cartier că „Madam Batişte“ are mulţi bani, e putredă de 
bogată, cu toate că ea căuta să dea impresia că e o femeie foarte necăjită. 

Realitatea era însă alta și despre această realitate ştia întreg cartierul 
şi din păcate au aflat și unii răufăcători care i-au pus gind rău şi într-o bună 
zi au asasinat-o şi i-au furat o mare sumă de bani şi bijuterii ce le avea primite 
amanet sau lăsate definitiv de cei care nu putuseră să-și plătească sumele 
împrumutate. 


Cu timpul oraşul mărindu-se şi numărul locuitorilor înmulţindu-se, 
s-a simţit nevoia de mai mulţi anticari, aşa că pe la unele colțuri de străzi mai 
frecventate au apărut dulapuri şi negustori care şi-au fixat în nișa vreunui zid 
sau clădire, dulapul lor cu cărţi. Dintre aceștia amintim pe Azur Mușoiu, 

feciorul bătrinului scriitor şi traducător Panait Muşoiu (1864—1944). La 
început el și-a stabilit dulapul cu cărţi pe strada Cimpineanu, lipit de zidul 
Teatrului Naţional, iar mai în jos s-a ocupat cu acelaşi negoţ Anton Alexandru 
poreclit de clienţii lui: „mustață mică, gură mare“, în înţelesul că vorbea mult 
şi tare, chiar zgomotos. 

Ani şi ani de zile aceştia doi s-au ocupat de anticariat „ușor“, cu cărţi 
banale şi obişnuite, romane străine și românești, reviste, şi numai întimplător 
cu anumite cărți mai bune pe care le puteai cumpăra relativ destul de ieflin, 
fiindcă nu le cunoşteau valoarea ca ceilalţi anticari de la Vama Poştei. Muşoiu, 
în special, ţinea cărţi polițiste și romane de împrumut pe care în schimbul unei 
mici taxe le dădea la citit. Era destul de supărat cînd cititorii îi aduceau inapoi 
cărţile „obosite“ şi rupte la cotor; trebuia să le repare pentru a le împrumuta 
şi altora. Din această cauză îl vedeai permanent reparind şi lipind cărţile 
rupte ; vindea, vorbea, dar miinile lui niciodată nu stăteau; nu neglija clienţii 
deloc, dar nici lucrul ce avea. Vindea ieftin şi era mulțumit și el şi clienţii. 
Iar atunci cînd îl întreba cineva ce mai face, răspundea tuturor ca o melodie 
imprimată și repede: „ce să fac, domnule?! ce să fac?! mă lupt, mă lupt cu 
sărăcia, mă zbat“. 

Cînd Azur Muşoiu s-a mutat în Bulevard, între Hotel Bulevard și palatul 
Eforiei Spitalelor Civile, pe strada Cimpineanu, în locul lui și-a aşezat dulapul 
cu cărți Ilaran Nathan, poreclit de noi „Nathan der Weise“. 

ntre 1930 și 1940 multe dulapuri de acest fel, cu cărți, au apărut în 
diferite cartiere, nemaivorbind de tarabele prăvăliilor de la Hala de Vechituri 
de pe Calea Dudești, care, pe lingă multe altele ţineau și vindeau și cărţi 
vechi, mai ales fraţii Șerban, și unde nu de puţine ori îl puteai vedea pe profe- 
sorul N. Iorga și pe alţi oameni de seamă că rascolesc grămezile în speranţa 
unor lucruri bune, care de multe ori se și găseau. 


Negustorii de aici, din Hală sau din micile dughene din apropiere, obiș- 
nuiau să cumpere „tot podul“ cum spuneau ei, adică tot felul de lucruri: 
mobile, case de bani, îmbrăcăminte, tablouri, cărţi etc., pe care cei ce î;i 
renovau casele le urcau la pod și în lccul celor vechi şi demodate puneau mobilă 
lucioasă şi tablouri cu culoare proaspătă. Dar de multe ori, pe lingă mobilă 
Biedermayer, droluri de somieră şi fotolii cu pielea jupuită, se puteau desco- 
peri şi cărţi rare, ] :ccum și tablouri de valoare, cum au găsit destui negustori 
de antichităţi din centrul orașului și unii amatori particulari printre care trebuie 
să numim pe Papazian, Lewy, Feldstein și Tetelbaum; de asemenea, pe 
profesorul Nae lonescu-Barbă care a gasit printre altele și două tablouri 
originale de El Greco, de o foarte mare valoare. 

Cam în aceeași perioadă, înaintea celui de al doilea război mondial, 
ispitiţi de un cîştig, presupus mai ușor, o altă serie de anticari ad-hoc, unii 
cu pregătire intelectuală alţii nu, au clădit, in apropierea „Casei Anticarilor“, 
o nouă rotondă cu o serie de compartimente, în apropierea podului de la 
Mihai Vodă. 

În această nouă clădire au deschis prăvălii de anticariat: fraţii Bircă— 
Tudor şi Mihai, Nicolaescu, Nicu Andreescu, Titu Vasilescu fratele avocatului 
Vasilescu-Valjean, Laura Gh. Cardaș și mai în urmă fostul chestor de poliţie 
Vasile Daschevici. Ordine, curăţenie, cărţi bune şi multă pricepere se putea 
observa în prăvălia ţinută de doamna Cardaș; praf, neorinduială, preţuri 
exagerate în aceea a lui Daschevici; Andreescu mai înţelegător şi mai aproape 
de punga intelectualilor și a elevilor; ceilalți obișnuiți. 

Toţi aceștia și-au păstrat negoţul cu cărţi pînă în 1948 cind comerţul 
a fost preluat de stat. 

În 1940, în strada Domnița Anastasia nr. 8, peste drum de muzeul 
Gh. Tattarăscu şi alături de magazinul „Hasefer“ unde se vindeau cărţi rare, 
mai mult străine, s-a mai deschis un magazin și mai mare cu emblema „Bi- 
bliofila“ pe care o avusese altădată Fischer-Galaţi, într-o prăvălie a clădirii 
„Fundaţiei Carol“, peste drum de palat. 

În acest magazin s-a deschis secţie de anticariat, antichităţi și variate 
obiecte de artă ocazionale. Acolo s-a putut vedea, pentru prima dată la noi 
în țară, un aranjament și o ordine ca la marile magazine de acest fel din străi- 
nătate: fişe, cataloage, compartimentări pe specialităţi, flori, aer, lumină, 
spațiu. 

Cele două vitrine mari ale magazinului erau adevărate expoziţii care 
se schimbau săptăminal, iar la ocazii, destul de dese, se făceau vitrine come- 
morative de evenimente şi scriitori cu fotografii, manuscrise, documente, ediţii 
rare, care atrăgeau foarte mulţi curioși și amatori de lucruri rare şi prețioase. 

Înăuntru, magazinul era un adevărat muzeu cu rafturi pe specialităţi, 
dulapuri și vitrine cu piese rare, chiar unicate: statuete de bronz semnate de 
maeștri români şi străini, tablouri variate vechi şi noi, pe pînză, lemn sau 
tablă de aramă, semnate de pictori consacraţi, covoare. Ba mai mult decit 
atit, un fişier, ştiinţific făcut, stătea la dispoziția clienţilor, amatorilor şi 
cercetătorilor, 

Secol după secol de viaţă bucureșteană s-au scurs pe răbojul vremii fără 
ca nici unul din vechii noștri cronicari, sau alţi minuitori ai condeiului să pună 
pe hirtie însemnări în legătură cu diferite aspecte edilitaro-urbanistice, econo- 
mice, sau evenimente mai importante din viaţa orașului, văzute şi trăite de 
ei sau auzite de la bătrinii lor înaintași. 

Dacă ar fi făcut-o, istoria orașului capitală de ţară ar fi mult mai bogată 
în cuprinsul ei, mai ales pentru perioada secolelor XV-XVIII. La trista rea- 
litate se adaugă dureroasele noastre regrete, dar ce nu s-a făcut atunci, rămîne 
pentru totdeauna un fapt ireversibil. 


Marele nostru noroc însă a fost că, încă din secolul al XVI-lea, diferiţi 
călători străini care au trecut prin ţară sau au poposit pentru o anumită vreme, 
au scris în însemnările lor de călătorie cîte ceva din viața oraşului din acea 
vreme. 


Desigur, despre cele văzute unii au scris obiectiv, chiar cu cuvinte de 
laudă pentru stadiul în care ne găseam, dar alţii au găsit prea puţine lucrări 
interesante de progres, sau deloc, criticînd situaţia de dezvoltare a oraşului. 
Mulţi dintre ei venind din ţările apusene, în comparaţie cu orașele de unde 
plecaseră, li s-a părut orașul nostru cu totul inapoiat, mai ales din punct de 
vedere edilitaro-urbanistic, lipsit de curăţenie şi cu contraste izbitoare între 
locuinţele şi viața celor bogaţi faţă de majoritatea celor săraci. Și pe bună drep- 
tate așa era atunci, fiindcă nici condiţiile istorice nu prea au fost darnice cu 
noi, aşa cum au avut norocul ţările şi oraşele occidentale să se dezvolte fără 
invazii străine, fără războaie pe care le-au purtat cele trei mari împărăţii 
vecine pe pămîntul patriei noastre, sau chiar impotriva noastră, căutind să 
ne robească şi să ne exploateze. 

Numărul călătorilor străini este destul de mare mai ales începînd din 
a doua jumătate a secolului al XVIII-lea și în special în secolul al XIX-lea, 
cind o altă optică pozitivă, şi mai reală, se desprinde din însemnările lor și 
bineînţeles că şi faţa oraşului începuse să se schimbe într-un ritm care mai 
înainte — vreme îndelungată — fusese aproape static. 

Informaţiile interne apar de-abia în deceniul al patrulea al secolului tre- 
cut şi de atunci începe să se scrie abecedarul istoriei oraşului București. 

Cel dintii care a încercat aceasta, în cadrul unui manual de şcoală, a 
fost Iosif Genilie, profesor la Colegiul Sf. Sava, care în 1835, scriind pe scurt 
geografia ţării, s-a gîndit că nu este de prisos, ba din contra, să spună cite 
ceva şi despre oraşul capitală a Ţării Românești. 

De la acea dată încoace, numărul celor care s-au ocupat de trecutul 
orașului a început să crească, puţini în a doua jumătate a secolului al XIX-lea, 
dar din ce în ce mai mulţi după 1900 şi în special în ultimele decenii. Vom 

arăta mai jos numele tuturor acelora care au scris volume de amintiri sau stu- 
dii istorice documentate — chiar începerea publicării unui Corpus de docu- 
mente inedite — începind cu anul 1594, în legătură cu trecutul orașului Bucu- 
rești. Dăm mai jos lista celor pasionaţi care au cercetat şi publicat pagini inte- 
resante despre trecutul oraşului (volume, ghiduri, articole, referitoare la dife- 
rite aspecte, probleme, personalităţi), în ordine cronologică, după anul de 
apariţie a lucrării respertive și, după cît am putut afla, am arătat pentru o 
parte din ei şi anii în care au trăit. Astfel: 

Josif Genilie (c. 1801—1851), 1835; Alexandru Pelimon (1820—1881), 
1858; Dimitrie Berindei (1832—1884), 1861; Dimitrie Papazoglu (1811—1892), 
1870, 1871, 1891; Ulysse de Marsillac (1821—1877), 1872; Th. Bauer, 1882; 
Constantin Bilciurescu, 1897; Ion P. Licherdopol, 1889; G. Ionnescu-Gion 
(1857—1904), 1899: Domenico Caselli (1875—1937), 1905—1937; PV. Năs- 
turel (1854—1920), 1906; Fr. Dame (1849—1906), 1907; Henri Stahl (1877— ?), 
1910, 1935; O. Lugoșianu, 1912; Gh. Nedioglu, 1924; Constantin Bobulescu, 
1924; Virgil Drăghiceanu (1879—1964), 1926; Constantin Bacalbaşa (1856— 
1935), 1927, 1932; Horia Teodoru, 1927; Dinu V. Rosetti (1899—1982), 
1929—1936; N. Bănescu (1878—1971), 1929; N.I. Angelescu (1866—1942), 
1930—1941; C. Săndulescu-Verna, 1930; George Potra, 1931—1988; Ioan 
C. Filitti (1879—1945), 1932; George D. Florescu (1893—1976), 1932, 1934, 
1935; G.M. Cantacuzino, 1932; Constantin Moisil (1876—1958), 1933, 1941; 
S. Thau, 1933; N.I. Popescu-Lumină (1878—1939), 1935; Mircea Damian, 
1935; Vintilă Mihăilescu (1890—1979), 1935; Emil Virtosu (1902—1977), 
1936, 1937; Paul I. Săndulescu, 1936; Adrian C. Corbu (1901—1973), în cola- 
borare, 1936; Horia Oprescu, în colaborare, 1936; Vasile V. Daşchevici, 1937; 
L. Moga, 1937; Grigore Ionescu, 1938; Gheorghe Bezviconi (1910—1966), 1938; 
N. Iorga (1870—1940), 1939; D. Iliescu- Palanca, 1940; Ion Ionașcu (1902— 
1978), 1941, 1959, 1964; Constantin C. Giurescu (1901—1977), 1942, 1966; 
Nicolae Vătămanu (1897—1977), 1942—1975; George Costescu, 1944; Gheorghe 
Crutzescu, 1944; Victor Bilciurescu (1885— 2), 1945; Dan Berindei, 1955—1986; 
“Constantin Șerban, 1959; Florian Georgescu, în colaborare, 1959—1966, 1971; 
Paul Cernovodeanu, 1959—1985; Alexandru Cebuc, în colaborare, 1961; 
Tudor Arghezi, 1880— 1967, 1961 ; Nicolae Stoicescu, 1961, 1963 ; Ștefan Ionescu, 
1962, 1976; Radu Albala, 1962; Panait I. Panait, 1962, 1965, 1967, 1974, 
1978; Ilie I. Corfus (1909 — 2), 1966; Mircea Constantinescu, 1977 ; I.M. Ștefan, 
1977; Ion Paraschiv, Trandafir Iliescu, 1979; Christian d Auchamp, 1982. 

Au mai publicat articole în „Gazeta municipală“ următorii: Stoica 
Nicolaescu (1879—1941), nr. 386—388, 423—430, 433, 437, 439—440, 448; 
Anghel (Gilly ) Pomescu, 308, 311, 313—314, 428 — 430, 433; Amelia Lărgeanu, 
409—412, 414— 422; Alexandru Obedenaru, 405; Emanoil Hagi- Moscu (1882— 
1976), 413, 457—458; Ioan C. Băcilă, 462, 463; S. Spitzer, 406; Constantin 
Leoveanu, 407; Mihai Popescu, 474; N. Petrașcu, 4871; Petre Paul Peretz, 
516; Nicolae I. Lazu, 588; Jon Aurel Stoenescu, 611. 

În 1969 a apărut un volum, format mic, Ion Minulescu [1884—1944], 
Bucureștii tinereţii mele... Este o culegere de articole publicate între 1909— 
1941, reproduse de Mioara Minulescu, fiica poetului. Dintre cei amintiţi mai 
Sus, care azi nu mai sînt, vom prezenta mai pe larg viaţa și activitatea lui 
Iosif Genilie, Alexandru Pelimon, Dimitrie Papazoglu, Frederic Dame și 
Domenico Caselli. 

IOSIF GENILIE, PRIMUL ISTORIOGRAF AL 
BUCUREŞTILOR 


Odată cu începutul secolului al XIX-lea o eră nouă, de redeșteptare cul- 
turală, se deschide în Țara Românească. Școala Domnească în care se preda 
în limba greacă este transformată de Gheorghe Lazăr în școală naţională cu 
predarea materiilor în limba română, iar cei mai buni elevi vor fi trimişi în 
Occident să-şi desăvirșească studiile cu obligaţia, ca la întoarcere, cel puţin 
un anumit număr de ani, să slujească statului ca profesori. 

În afară de Gh. Lazăr, un substanţial concurs la naţionalizarea și ridi- 
carea nivelului învățămîntului nostru l-au dat, pe lingă cei de aici (printre care 
nu putem uita pe I. Heliade Rădulescu) şi o pleiadă de tineri cărturari, bine 
pregătiţi, care au venit din Transilvania și s-au stabilit unii în Țara Româ- 
nească, iar alții în Moldova. 

Printre cei veniți la București în prima jumătate a secolului al XIX-lea, 
amintim pe: Florian Aaron, Nicolae Bălășescu, Gh. Popp, Ion Maiorescu, 
Constantin Lecca, Iosif Genilie, Alecu Popp, August Treboniu Laurian, Zaharia 
Carcalechi, și mai apoi mulți alții. 

Iosif Genilie, după relatarea lui Gheorghe Barițiu, care probabil l-a 
și cunoscut, ne arată că s-a născut în Sălişte 1 (judeţul Sibiu), fără să ne spună 
anul, dar dintr-o informaţie de mai tirziu a unui cunoscut, care se pare că 
i-a fost chiar prieten și-i cunoştea bine viaţa, aflăm cu precizie că s-a născut 
în 1804 2. 

Dintr-o familie de ţărani muncitori, buni gospodari, dar nu bogaţi, încă 
de copil Iosif Genilie a manifestat o deosebită pasiune pentru carte. Nemul- 
ţumit însă cu ce a învăţat în satul său şi dornic de o învățătură mai temeinică 
s-a gîndit să vie în „ţară“ să-și împlinească dorința. Cu mijloace materiale, 
probabil foarte modeste, a plecat de acasă şi, poate, sub ocrotirea și sprijinul 
vreunui neguțător care făcea taxid de marfă între Transilvania şi Țara Româ- 
nească a venit la Bucureşti. N-ar fi exclusă o influenţă a familiei Hagi Constantin 
Pop din Sibiu, fiindcă la fel a fost și inaintașul său Zamfirache (Zenovie) Pop ê, 
fiul marelui neguțător, numai că acesta a beneficiat de o situație materială 
foarte bună, de atenţia lui Iosif, episcop de Argeș şi de grija şi găzduirea das- 
călului Lambru Fotiade căruia îl încredințase tatăl și unchiul său lenache, 
între 1799 şi 1802. 

La Bucureşti, adolescentul Iosif Genilie a urmat cursurile de la Școala 
Domnească, predate în limba greacă, iar odată cu preluarea conducerii şcolii 
de la Sf. Sava de către Gh. Lazăr a trecut aici, fiind elev al marelui dascăl. 

Concomitent, ca elev și profesor, a predat lecţii particular în diferite 
case de neguțători și boieri, izbutind să stringă ceva bani cu ajutorul cărora, 
în 1821, după cum ni se spune în necrologul său, a plecat în Italia unde, de 
multe ori pe jos, de la un oraș la altul, a mers „să asculte celebrităţile profe- 
sionale la deosebite Academii. Nici o stavilă n-a putut să-l oprească de a păși 
înainte pe calea luminilor. A răbdat cu mulţumire suferinţele cele mai grele 
prin ţări streine ca să ajungă la scopul său. Și a fost norocit de a vedea oste- 
nelele sale încununate cu succes, căci pe lingă învățătura mai multor limbi, 
dobindise cunoștințe întinse de deosebite ramure“ 4. 


1 G. Barițiu, Părţi alese din istoria Transilvaniei, vol. II, Sibiu, 1889, p. 567. 

2 „Eho eclesiastic“. Gazetă religioasă morală, II, Bucureşti, 1852, p. 16. 

3 George Potra, Un român din Sibiu, Zenovie Pop, director al Băncii Naţionale 
din Viena, în „Almanahul parohiei ortodoxe române din Viena“, Viena, 1966, p. 84—95. 

4 „Eho eclesiastic“, idem. 

După cîțiva ani de stat şi studii în Italia, poate şi în alte ţări, Genilie se 
întoarce la Bucureşti cu dorinţa şi speranţa să fie folositor neamului său şi 
să ocupe un post de profesor la Școala naţională de la Sf. Sava, unde şi el 
ucenicise mai înainte. Cu toată lipsa anumitor acte, distruse de timp, bănuim 
că, încă din anii 1827—1828, a fost numit profesor provizoriu la școala de la 
Sf. Sava și aceasta s-ar fi putut face pe baza recomandării lui Eufrosin Poteca 
care, desigur, îl cunoştea şi aprecia și care și el își însușise o parte din studii 
în Italia. În mod precis însă, documentar, în anul școlar 1830—1831 îl aflăm 
printre profesorii titulari ai sus-zisei școli, predind geografia şi „hronologia“, 
plătit cu o leafă de 1250 lei pe lună 5. 

Genilie dotat cu o cultură temeinică şi cunoscător al mai multor limbi 
clasice şi moderne? (elina, latina, italiana, franceza) va fi coleg de cancelarie 
cu profesorii mai vechi: Eufrosin Poteca, Constantin Moroiu, Simion Marcovici, 
Jon George, Alecu Popp şi alţii, precum și cu Petrache Poenaru 7 care, după 
o învăţătură enciclopedică, în teorie şi practică, timp de zece ani în Austria, 
Franţa şi Marea Britanie, în 1832 este numit profesor și director al Școlii 
naţionale. 


În mişcarea de renaștere culturală a începutului de secol, Genilie spune 
că meritul cel mare îl are Gh. Lazăr care a fost întemeietorul Școlii naţionale 
de la Sf. Sava; „intii el în limba patrii aţiţă întiia scînteie şi seamănă sfinta 
sămînţă a adevăratei învățături de științe în România“ 8. La continuarea pro- 
cesului de renaştere culturală, el îi găseşte unele merite şilui Grigore Dim. Ghica, 
primul domn pămîntean după epoca fanariotă, care a fost „îmbunăţitorul a 
multor lucruri“, bineînţeles în primul rînd a celor care privesc cultura. 

Încă în primul an după organizarea şcolii, conform regulamentului întoc- 
mit de noul director, adică în 1832, generalul Kiseleff, pe baza raportului de 
activitate primit din partea Eforiei Şcoalelor din Bucureşti, aduce mulțumiri 
lui Petrache Poenaru „provizorul școalelor“, profesorilor Simeon Marcovici, 
Ioan Popp, Iosif Genilie ° și Gheorghe Popp, pentru calităţile lor pedagogice 
în predarea lecţiilor şi educarea tinerilor şcolari. 

După sfatul şi îndemnul lui Petrache Poenaru, noul conducător al şcolii, 
ca profesorii să întocmească manuale, pentru ca elevii să aibă după ce învăța, 
ele lipsind total pînă la acea dată, şi dînd chiar el personal exemplu, traducind 
(1832) din franceză Geometria 10 lui Legendre, şi din latină Elemente de algebră 
de Appeltauer (1842) — şi profesorul Iosif Genilie, după studierea multor 
cărţi străine în specialitatea sa, a întocmit un manual de Geografie 11 în care 
arată, destul de dezvoltat, pentru acea dată, situaţia continentelor şi a ţărilor 
din lumea întreagă (p. 1—178), cu o prezentare specială și largă a Ţării Româ- 
neşti (p. 179—226), el fiind primul care folosește termenul de România. 





5 V. A, Urechia, Istoria școalelor de la 1800—1864, vol. IV, București, 1896, 
p. 237, 

8 N., Isar, Ideile social-politice ale lui Iosif Genilie, profesor la colegiul național 
„Sf. Sava“ (1831— 1852), în „Studii“, tom 26, (1973), nr. 6, p. 1251 şi extras. 

7 George Potra, Petrache Poenaru, ctitor al invăţămintului românesc, 1799—1875, 
București, 1963, 

8 Iosif Genilie, Geografia istorică..., Bucureşti, ed. II, 1855, p. 234 şi N. Isar, 
op. cit., p. 1257 (extras p. 7). 

? „Curierul românesc“, IV (1832), p. 253. 

10 George Potra, Petrache Poenaru..., p. 202; tipărită în 1837. 


11 Iosif Genilie, Geografie istorică, astronomică, naturală și civilă a continentelor 
în general și a României în parte, București, în tipografia lui Eliad, 1835. 

Manualul a fost gata la începutul lunii martie 1834, dar tipărirea lui 
„spre întrebuințarea temeinică din clasele de umaniore“ s-a făcut în primă- 
vara anului 1835; o a doua ediţie s-a tipărit post-mortem, în 1855. 

În afară de catedra pe care o avea la Colegiu, în 1843, după încetarea 
din viaţă a profesorului G. Ioanid, Genilie, ca cel mai indicat, a preluat şi 
conducerea bibliotecii 12 naţionale de la Sf. Sava. 

În această calitate a tipărit Catalogul bibliotecii Colegiului național, în 
1846 vol. I şi în 1847 vol. II care, in bună măsură fusese intocmit de înain- 
tașul său, dar el l-a completat şi s-a îngrijit de tipărirea lui. În ultimul an 
al vieţii intenționa să scoată un supliment al cărţilor intrate în fondul 
bibliotecii, prin donaţii sau achiziţii, boala însă şi apoi decesul nu i-au mai 
dat răgaz. 

Spre sfirşitul anului 1851, astmul de care suferea s-a întețit şi „i-a curmat 
firul vieţii“, lăsind în brațele deznădejdei o femee nenorocită şi doi orfani“. 
Viaţa lui Genilie s-a sfirșit la 29 decembrie 1851, iar două zile mai tirziu a fost 
înmormintat, cu care ocazie un bun prieten de-al său a ţinut o scurtă cuvin- 
tare, tipărită în primul număr al unei reviste bisericeşti pe 1852, de la care dată 
unii scriitori greşit au crezut că anul morţii lui Genilie a fost 1852 şi nu 1851. 

În cuvintarea ţinută cu ocazia înmormintării, prietenul său a spus că 
„mulţimea şcolarilor, din care astăzi mare parte sint bărbați formaţi și părinți 
de familie, pot mărturisi atit întinsa lui învățătură de specialitatea sa, cit 
și bunătatea şi blindețea caracterului său“ 13, De asemenea că „noblețea sen- 
timentelor, frumusețea caracterului și întinsele tale cunoștințe au lăsat suve- 
nire scumpe în corul [corpul] profesoral și în inimile tinerimei. Aceste suvenire 
fiind netățarnice și neinteresate, nu vor pieri niciodată în răsplătirea cea mai 
dulce a meritului“ 14. 

Despre urmașii lui Genilie n-am putut afla decit că soţia sa se numea 
Sultana !*, probabil bucureşteancă, care, la 22 octombrie 1860, inchiria tipo- 
grafia ce avea lui I. Heliade-Rădulescu și Gr. Zosima, pe o jumătate de an, 
primind drept chirie suma de 50 galbeni. Unde se afla tipografia și casa în care 
a locuit cu cei doi copii și care a fost viața lor mai tirziu, mi-au rămas necu- 
noscute cu toate cercetările ce-am făcut, 

„Preocupările lui Genilie pentru istoria neamului, pentru trecutul său 
glorios de luptă, izvorau din concepţia lui despre caracterul educativ al isto- 
riei care are, printre altele, rostul de a «face pe om mai înțelept». Datele pe 
care ni le oferă Genilie asupra istoriei României pun în lumină, o dată în plus, 
gindirea lui înaintată. „Analele patriei“ reprezintă pentru el „arhiva faptelor 
strămoşeşti“ 16, 

În articolele şi manualele publicate și mai cu seamă în lecţiile ținute in 
fața elevilor săi, Genilie a scris şi vorbit cu patos, cu puterea de a transmite 
înflăcărata sa simţire pentru trecutul glorios al neamului nostru. 

Iosif Genilie care preda geografia istorică a țării a căutat să scoată în 
evidenţă patria şi naționalismul de care fiecare cetățean trebuie să fie pătruns. 
Bănuim că de la acest profesor, Nicolae Bălcescu 17, care i-a fost elev la Cole- 


12 C, Dima-Drăgan, Contribuţii la istoria Bibliotecii naţionale de la Colegiul 
Sf. Sava“, în „Revista arhivelor“, VIII (1965), nr. 2, p. 275. 
„Eho eclesiastic“, idem, 
idem. 
18 Te Heliade Rădulescu, Scrisori și acte, ediție îngrijită de George Potra, Nicolae 
Simache și George Q. Potra, Bucureşti, 1972, p. 599. 
18 N, Isar, op. cit., p. 1254. 
1? Horia Nestorescu-Bălceşti, Anii de studii ai lui Nicolae Bălcescu în Colegiul 
național „Sf. Sava“ din Bucureşti (1832—1835), în „Revista arhivelor“, 1969, nr. 1, 
p. 65—79. 

giul „Sf. Sava“ între 1832 şi 1835, a căpătat pasiunea pentru istoria patriei 
şi a neamului și în special pentru epoca lui Mihai Viteazul, despre a cărui glo- 
rioasă domnie s-a ocupat ani de zile, cum nu mai făcuse nimeni pină la acea 
dată. 

Dornic de a da tineretului şi tuturor ştiutorilor de carte informaţii cit 
mai variate din diferite domenii de activitate, din antichitate şi pînă în acea 
vreme, Iosif Genilie a hotărît să editeze un ziar, cu apariţie săptăminală, dumi- 
nica, cu titlul „Universu[l]“. 

Chiar înainte de apariţia gazetei „Universul“, periodicele 18 de atunci, 
după informaţiile ce aveau, anunță prospectul care va cuprinde 5 grupe de 
materii: Cerul, Pămintul, Omenirea, Literatura şi Romanitatea, precum şi 
condiţiile de contractare a abonamentelor. După apariţia primelor 4 numere, 
unele periodice au socotit că această nouă gazetă este un semn al progresului 
culturii românești 1%, salutind cu bucurie acest eveniment 20 și făcind comen- 
tarii elogioase 21, reproducînd spre documentare chiar unele texte. La arti- 
colul „Romanitate“ care este reprodus, Ileliade face unele observaţii în legă- 
tură cu vorbele Zeu- Dumnezeu. 

Dimitrie Gusti, în „Albina românească“ de la laşi, după ce arată că 
noua publicaţie se ocupă cu științele naturii, cultura și literatura, îndeamnă 
pe moldoveni să o sprijine, adică să se aboneze la „o asemenea folositoare 
foaie“ 22. 

Mulţumind „adinc“ pentru o notiţă de elogii, reprodusă din „Albina 
românească“, Iosif Genilie spune: „dacă ar ajutora şi ar judeca toți așa cum 
zice ea [Albina românească], atunci „Universul“ n-ar mai avea să se lupte încă 
cu strimtorări, cu nedumeriri şi îndoieli, ci s-ar dezvolta într-o foaie cu ade- 
vărat universală“ 2. 

Drept urmare, ca o încurajare, 7 profesori de la „Academia“ din lași 
fac abonamente 24 la „Universul“, iar „Gazeta de Transilvania“ arată că la 
redacţia ei primește abonamente 25 de la cei care doresc să li se trimită foaia 
„Universul“ din Bucureşti. 


Acest săptăminal de cultură a apărut între 8 iulie 1845 și 2 mai 1848. 
Ca subtitlu avea „noutăţi din toată natura, cultura, literatura“, iar editor și 
redactor era chiar profesorul Iosif Genilie, care scria cele mai multe şi mai 
diverse articole. Dintre colaboratori amintim pe: August Treboniu Laurian, 
I.C. Massim, Al. Pelimon, I. Costinescu, Gh. Peșacov, D.B. Chirculescu şi 
N. Capeleanul, iar din Moldova au trimis poezii Gh. Sion și N. Istrati. 


În cuprinsul acestui ziar, „un spaţiu însemnat era dedicat comentariilor 
privitoare la viața şi ideile filozofilor greci și latini“ 26. De asemenea, în „Uni- 
versul“, au apărut articole traduse din enciclopedii, despre pictură, sculptură, 
despre şcolile şi bibliotecile europene importante, precum și informaţii cu 
caracter bibliografic“ 27. 


1e „Curierul românesc“, XVII (1845), p. 162; „Gazeta Transilvaniei“, VIII (1845), 
p. 163—164; „Vestitorul românesc“, IX (1845), p. 168. 

19 „Bukurester Deutsche Zeitung“, I (1845), p. 221—222. 

20 „Gazeta de Transilvania“, VIII (1845), p. 252—259. 

2: „Vestitorul românesc“, IX (1845), p. 251—252. 

22 „Albina românească“, XVIII (1846), p. 24. 

23 „Universul“, II (1846), p. 22—23. 

24 Idem, p. 48. 

25 „Gazeta de Transilvania“, IX (1846), p. 64. 

2 Dicjionarul literaturii române de la origini pină la 1900, Bucureşti, 1979, p. 874— 


3? Ibidem. 


872. 

În decursul celor patru ani de apariţie gazeta „Universul“ a trecut prin 
multe situaţii grele care, desigur, au produs supărări şi zbucium editorului. 
Cu toate apelurile 28 care s-au făcut către cititori, numărul abonamentelor n-a 
fost suficient ca să-i asigure o apariţie absolut regulată şi cu atît mai puţin 
ca să i se aducă unele îmbunătăţiri, după cum dorea editorul şi redactorul ei. 

Pentru o scurtă întrerupere, Genilie cere iertare de la cititori arătind 
că a avut „o cumplită durere de ochi de care încăzot nu este sigur că s-a vin- 
decat bine“ 29. Realitatea putea fi şi această pricină, dar una sigură era lipsa 
de fonduri, neachitarea abonamentelor, ceea ce face ca în numărul din 28 
decembrie 1847 să se anunţe că „Universul“ își încetează vremelnic 30 apa- 
riția din lipsă de mijloace, rău de care suferă, după spusele lui G. Barițiu 31, 
toate periodicele româneşti din cele trei principate. 

Începînd cu anul 1848 gazeta şi-a continuat apariţia, dar numai pentru 
4 luni, deoarece la data de 2 mai și-a încetat definitiv existenţa. 

În primii trei ani „Universul“ a fost imprimat cu litere semicirilice 
apoi, din ce în ce, cu mai multe litere latine pină cind în 1848 a apărut 
numai cu litere latine, din păcate pentru scurtă durată după cum am spus. 

În manualul său de geografie-istorică Genilie, după ce face o prezentare 
relativ sumară a ţărilor din toate continentele, trece la o descriere mai amplă 
a ţării noastre şi în final face un scurt istoric, pentru prima dată, a oraşului 
Bucureşti, fiind astfel primul istoriograf al Capitalei. 


* 


Din descrierea ce face orașului se vede că Genilie îl cunoștea foarte bine, 
deoarece trăise în el mulți ani, şi-i vizitase instituţiile, bisericile, mănăstirile, 
hanurile, prăvăliile, mahalalele şi împrejurimile. 

El arată că Bucureștii este cel mai mare oraș al ţării și Capitala statului 
„Şi unul din cele mai însemnate în Europa“. După ce îi amintește latitudinea 
și longitudinea spune că are o suprafață pentru care este necesar cinci ore de 
mers pe jos pentru a fi înconjurat. Are 12 000 case, 14 000 familii cu 80 000 
locuitori din care 4400 sint străini (1220 cetăţeni austrieci), 250 preoţi şi 
2500 ţigani. 

Orașul București este reşedinţa domnului, a boierilor, a consulilor Marii 
Britanii, Franţei, Austriei, Prusiei şi Rusiei. Este centrul administraţiei civile, 
militare și religioase, enumerînd toate marile instituţii și dregătorii, din păcate 
nearătind locul și strada sau mahalaua unde se aflau. Bucureștii este centrul 
comercial și industrial al ţării. Are două tipografii unde se tipăreşte „Curierul 
românesc“ și, din 1828 „Buletinul oficial“. 

În oraș sînt 26 mănăstiri, iar numărul bisericilor și al capelelor mănăsti- 
rilor este de 130, la care se adaugă încă 100 biserici prin mahalale; afară de 
acestea sînt temple şi biserici catolice, evreiești, protestante şi armenești, 

Are patru spitale „mai mari“: Colțea, Orfanotrofinul (Filantropia), 
Mărcuţa și Pantelimon, dînd să se înțeleagă că erau și alte spitale mai mici; 
10 hanuri mari și aproape 100 „de fabrici“ dintre care aminteşte 60 tăbăcării, 
5 săpunării, 10 poverne, 5 berării etc. 

28 Ibidem. 

29 „Universul“, I (1845), p. 4,88; II (1846), p. 24, 28, 196; III (1847), p. 28. 


30 idem, III (1847), p. 208. 
31 „Foaie pentru minte, inimă și literatură“, X (1847), P. 84. 

Ca instituţii, pentru „cultura spirituală“, se află un teatru naţional în 
care, încă din 1834, reprezentațiile se fac în limba română; „Societatea filar- 
monică“ alcătuită din 70 membri „pentru întinderea literaturei, muzicii vocale 
şi instrumentale“, numeroase școli elementare şi pensionate, de ambele sexe, 
cu vreo 1000 de elevi; Colegiul naţional „Sf. Sava“ cu 16 profesori și 400 elevi, 
în care se află şi un internat cu 40 elevi dintre care 12 sînt bursieri ai statului; 
Muzeu cuprinzind antichităţi, rarităţi, curiozităţi naturale și tablouri vechi; 
bibliotecă mare cu lucrări în diferite limbi; Societate literară „pentru cultura 
limbii“ şi Societate agricolă; se află în pregătire înființarea unui seminar de 
teologie; este menţionat şi un frumos „oroloj“ (ceasornic) care, de curînd, 
fusese instalat pe Dealul Mitropoliei 2. 

Oraşul era împărţit în cinci mari sectoare, numite plăşi, fiecare avind 
o deosebită culoare: albastră, galbenă, verde, roşie, neagră, iar tăbliţele cu 
numărul respectiv care se pun la case, au culoarea plășii în care se găsesc. 
Plășile sînt împărţite în mahalale, în total 78, care, mai toate, poartă numele 
bisericii respective. 

Orașul are patru mari artere de circulaţie care, în locul birnelor cu viață 
scurtă, din anul 1825, au fost pavate cu piatră, iar noaptea sint luminate de 
„fanare“ (felinare). Este vorba de Podul Mogoșoaiei care, spre miazănoapte, 
merge spre Transilvania şi „este cel mai înfrumusețat cu palate în tot lungul 
său“; Podul Șerban Vodă, spre miazăzi, merge spre Bulgaria; Podul Caliţei 
(Calea Rahovei) merge spre apus către Craiova şi Podul Tirgului de Afară care, 
spre răsărit, merge spre locul unde se face tirg mare săptămîna! și vestitul bilci 
anual numit „Moşi“ — „cînd se face cea mai mare adunare de oameni din 
toată țara“. Ca străzi pietruite, în afară de cele patru mari artere, amintește: 
Gorganul, Vitanul, Mihai Vodă, Tirgoviștei etc. 

În ceea ce priveşte tradiţia întemeierii orașului şi Genilie spune că numele 
vine de la Bucur, fost stăpîn al locului în vremuri îndepărtate, nume care s-a 
păstrat în numirea bisericuţei situată pe un mic promontoriu între mănăstirea 
Radu Vodă şi riul Dimboviţa. 

Genilie, făcînd un scurt istoric al orașului, spune că Mircea cel Bătrin» 
după lupta în care a înfrint oștirea sultanului Baiazid, a construit aici Curtea 
Veche, unde își avea reședința numai vara, De atunci, încetul cu încetul, cu 
toate răzmeriţele şi focurile ce-a pătimit, localitatea a crescut și s-a înfrumu- 
sețat mereu de către domnii care au urmat la tron, ajungînd în vremea auto- 
rului „punctul de civilizaţia României“. 


Trece în revistă, foarte pe scurt, clădirile mai importante făcute de 
Mihai Viteazul, Matei Basarab, Constantin Brincoveanu pînă în timpul dom- 
niei lui Grigore Ghica (1822—1828), cind nenumărate bălți din oraş au fost 
secate, străzile principale pavate cu piatră, cînd s-au construit multe clădiri 
frumoase „după arhitectura Europei, ce dau un nou lustru şi frumuseţe Capi- 
talei de acum şi un nou aer de sănătate pentru curățenie“. 

„Bucureştenii, ca și ceilalţi lăcuitori din orașele Principatului, sînt iubi- 
tori de curiozităţi, noutăţi, romanțe și învățături unde limba franţeză s-a făcut 
comună acum. Ei sînt iubitori de lux şi de toate lucrurile frumoase, le plac 
adunările de petrecere, cum teatrul, vinatul, primblarea șal. |etc.]. Mobilele, 
costumul sau portul, masa și țeremoniile lor sînt toate după ale Europii. 

Tinerimea de amindouă secsele, ageră, iute, alertă și [in]genioasă, iubi- 
toare de învăţătură și mai ales de muzică la care mult să și îndeletnicește“ %. 


32 George Potra, Din Bucureștii de altădată, Bucureşti, 1981, p. 76. 
33 Josif Genilie, op. cit., p. 220. 

Oraşul Bucureşti esţe „paţria eroilor“ domni, aminţind pe Mircea 
cel Băţrin, Radu cel Mare, Neagoe Basarab, Mihai Viţeazul, Maţei Basarab, 
Șerban Canţacuzino, Consţanţin Brincoveanu eţc.; este paţria şi celor dinţii 
poeţi şi liţeraţi lanache Văcărescu, Iancu Văcărescu, Vasile Cârlova, I. Hehade 
Rădulescu și alţii. 

„Bucureșţii, aceasţă capiţală frumoasă și populaţă, de o figură ovală, 
după poziţie sinţ în cenţrul Românii și în mijlocul jud. Ilfovul, înţr-o graţioasă 
şi înţinsă cîmpie dinţre riurile Dimboviţa şi Colenţina, a căror ţărmuri o în- 
conjură ca un frumos zid regulaţ de nalt din ţoaţe părțile; și sţau pe o lungă- 
reaţă luncă a țărmurilor vechi ai [ale] Dimboviţii (de aceea săpind adinc în 
pămînţul Bucureşţilor p-alocurea se află prea mult și minunat năsip afund) 
din sținga ei mai mulţ, care curge prin mijloc și o desparţe în două“ 34. 

La marginile orașului şi în împrejurimi se află „ca o sprinceană încunu- 
naţă cu un șir de vii, grădini și livezi‘. Toţ în aceste locuri se află mănăsţiri 
şi construcţii frumoase şi minunaţe locuri unde bucureşţenii peţrec în ţimpul 
verii. Asţfel Coţrocenii, unde în vremea veche era o pădure mare, de pe care 
deal se vedea o frumoasă privelișțe a orașului, Dealul Spirii unde se află 
ruinele Curţii domneșţi (Curţea Arsă) care a fosţ nimiciţă de incendiu în 
1813, Dealul Filaret unde se face „cea mai frumoasă și mai desfăţăţoare plim- 
bare‘, înconjurat de vii și cu o minunaţă apă de izvor. Mai jos, toţ spre mias 
zăzi, se află mănăsţirea Văcăreșţi făcuţă de Nicolae Mavrocordaţ, loc unde 
domnii făceau un popas cind veneau de la Istanbul, înainte de a inţra în 
Bucureşţi. 

În parţea de miazănoapţe, de jur imprejurul malului rîului Colenţina, 
unde se găsea mănăsţirea Plumbuiţa şi palaţul fostului domn Grigore Dim. 
Ghica, se află cele mai frumoase alei, locuri de plimbare şi peţrecere mai ales 
vara. 

Se aminţeșţe apoi „Belvederea“ cu minunaţe livezi de pomi și flori; 
Băneasa foarţe viziţaţă penţru frumoasa pădure de sțejari, iar de la capul 
Podului Mogoșoaia (azi Piaţa Vicţoriei) și pînă la pădurea Băneasa se află 
o mare alee, laţă de 10 sţinjeni, „lungă de un carț de ceas“, care ţrece prinţr-o 
planţaţie de ţei, începuţă în 1832 dar neţerminaţă încă. Toţ pe malurile Colen- 
tinei, care formează un lac mare, se află Herăsţrăul, loc foarţe vizițaţ de boie- 
rime penţru aerul curaţ şi penţru „apa sa una din cele mai bune și mai sănă- 
toase“. 

Înţre rîul Colenţina şi Capiţală se află o minunaţă cimpie — Cimpul 
Colenţinei — care esţe Cimpul lui Mars (Marţie) al Bucureșţilor unde se fac 
exerciţiile miliţare, diferite pompe şi ceremonii, sfinţirea sţeagurilor a armelor 
miliției naţionale înființaţă în 1830 și unde în 1834 s-a făcuţ „jurăminţul 
credinţii osţășeşţi“. 

În partea de răsăriţ a orașului se află Mărcuţa „cu o frumoasă păduricei“ 
și o cazarmă a cavaleriei în care se fac exerciţiile şi insțrucţia osţaşilor. Mai 
Jos, mănăsţirea Panţelimon și spiţalul inţemeiaţ de familia domniţoare a 
Ghiculeşţilor și „unde slăbiciunea omenească scăpăţaţă iși află mîngiierea dure- 
rilor“. 

Genilie aminţeșţe că în oraş, seara și dimineaţa și mai cu seamă în ţimpul 
anumiţor sărbăţori şi ceremonii religioase, văzduhul esţe plin de un grandios 
vuieţ al clopoţelor de la nenumăraţele biserici și mănăsţiri. 

Miţropolia, consţruiţă în 1655 de Șerban Consţanţin Basarab zis Cirnul, 
esţe așezaţă pe o colină înalţă înconjuraţă de ziduri. Lingă ea se află sediul 





24 Ibidem, p- 87. 
www.dacoromanica.ro 


304 DIN BUCUREȘTII DE IERI 


Adunării Naţionale și Arhiva ţării. Pe partea ce duce spre Mitropolie se află 
şi cea mai frumoasă alee a orașului, construită de primărie în 1833, 

Mănăstirea Radu Vodă, așezată tot pe o movilă, fusese hărăzită de cti- 
tori a fi „ospătărie obștească pentru toţi călătorii mari şi mici“, adică de orice 
categorie socială dar, spunem noi, care nu s-a respectat. 

În jurul bisericii Sf. Gheorghe Nou, construită de Constantin Brinco- 
veanu, se află centrul comercial al orașului. Înăuntrul ei, în afară de voie- 
vodul asasinat la Istanbul în 1714, a fost înmormîntat în 1852 și marele boier 
Grigore Brincoveanu, ultimul descendent al acestei ilustre familii. 

Mănăstirea Colțea este vestită pentru spitalul alăturat şi pentru turnul 
„cel mai înalt şi mai frumos“, care însă și-a pierdut din înălțime în vremea cutre- 
murului din 1802. 

Dintre celelalte lăcașuri bisericești amintește mănăstirile şi bisericile 
Sărindar, Antim, Sf. Spiridon şi Domnița Bălașa, aceasta avind clădiri în care 
locuiau „scăpătatele văduve“. 

Istoricul orașului se încheie cu menţionarea Curţii Administrative, 
Cazarma miliției și Colegiul „Sf. Sava“, care a fost renovat în 1825, „după o 
arhitectură regulată și frumuseţea ce se vede acum“. 


ALEXANDRU PELIMON ȘI VECHIUL BUCUREȘTI 


Nu știm în care mahala a Bucureștilor s-a născut Alexandru Pelimon, 
ca cel de alpatrulea copil allui Antoniu Pandele, fost slujbaș și mai apoi comer- 
ciant. În legătură cu anul nașterii George Călinescu 35 înseamnă anul 1820, 
iar Gabriela Drăgoi % anul 1822, fără să cunoaştem pe ce documente se þa- 
zează unul sau celălalt. 

Cei care s-au ocupat de scrierile sale spun că „nu avea prea multă învă- 
ţătură“ 37, că n-a făcut nici un fel de studii, că a fost un autodidact, că „stu- 
diile şi le-a făcut mai mult prin sirguinţa proprie, fără vreun curs anumit al 
vreunui ram de știință“ 38, 

Acest fapt ni se pare extrem de curios, fiindcă Pelimon a avut o acti- 
vitate publicistico-literară foarte bogată și aceasta cu atit mai mult pentru 
vremea lui, cînd dintr-o serie întreagă de motive, se scria mult mai puțin 
decit mai tirziu sau în ziua de azi. 

Părerea noastră este că Pelimon a primit învățătura de bază la școala 
de la „Sf. Sava“ sau la vreun pensionat particular, fiindcă tatăl său, ca negus- 
tor, putea să-i ofere această posibilitate. În al doilea rind, din numeroasele 
traduceri ce a făcut şi publicat se vede că poseda în bună măsură limba fran- 
ceză, care n-o putea învăţa decit în cadrul unei școli, poate chiar în cea con- 
dusă de profesorul J. Vaillant. În al treilea rind, ne închipuim că nu putea 
ocupa anumite funcţii pe care le-a avut, dacă n-avea o bază serioasă de învă- 
țătură egală cel puţin liceului, fiindcă de învăţămînt superior la noi în ţară 
nu se putea vorbi în acea vreme. Nu existau facultăţi și deci nu puteam avea 
licenţiaţi în anumite specialităţi. 


35 George Călinescu, Istoria literaturii române, Bucureşti, 1941, p. 248. 


3 Gabriela Drăgoi, în Dicţionarul literaturii române de la origini pină la 1900, 
Bucureşti, 1979, p. 670. 
37 Ibidem. 


38 Revista „Hoţul“, I, nr. 35 din oct. 1887. 

Iubind prea mult libertatea personală (hrana fiindu-i asigurată din ago- 
niseala părinţilor) şi avind ambiția să i se ofere vreo slujbă şi nu s-o ceară, 
în tinereţea lui n-a vrut să ocupe un post public în treburile statului, spunind 
că „ţara cînd va avea trebuinţă îl va găsi gata pentru serviciu“ 38. 

Totuși, mai tirziu, printre altele a ocupat funcţiile de secretar al Comisiei 
documentelor mănăstirești, procuror la Consistoriul episcopiei Buzău, subşef 
la secţia istorică a Arhivelor statului din București. 

Începutul carierei sale publicistice l-a făcut în anul 1845 la „Vestitorul 
rom ânesc“, condus de Zaharia Carcalechi. Și tot în acel an, cu ocazia căsăto- 
riei domnitorului Gherghe Bibescu cu Marița Văcărescu, Alexandru Pelimon, 
alături de alţi versificatori români şi străini, i-a dedicat o odă 4. 


În anul 1846 tipăreşte în tipografia Colegiului „Sf. Sava“ volumul inti- 
tulat Poezii fugitive, iar la Institutul Albinei din laşi volumul de poezii Farul? 
amorului pe care ziarele ^? il anunţă că se află de vinzare în toate librăriile. 

De la 1846 şi pină în 1881 cînd a decedat, Alexandru Pelimon a publicat 
o serie întreagă de volume: poezii, povestiri istorice, piese de teatru şi nume- 
roase traduceri din limba franceză în care se vede, după cum am mai spus, 
că era destul de priceput. 

Dintre scrierile cuprinzătoare de povestiri istorice, bazate pe documen- 
tarea care o avea la îndemină, dar și pe multă fantezie, amintim următoarele: 
Bătălia de la Călugăreni (1848), Martırii de la 19 iunie şi 13 septembrie (1850), 
Curtea lui Vasilie Vodă (1852), Bucur, istoria fundării Bucureştilor (1858), 
Traian în Dacia (1860), Tudor Vladimirescu (1862), Epoca glorioasă a lui 
Mihai Viteazul (1867), Revoluțiunea română din anul 1848 (18170), Matei Vodă 
la monastirea Sadova (1810). Şi chiar în ultimul an de viaţă (27 iulie 1881) a 
tipărit volumul Amintiri poetice istorice, Tipografia Naţională, București, 
1881. 

Pelimon a făcut şi tipărit traduceri din: Bernardin de Saint-Pierre, 
W. Shakespeare, J. Fievee, A. Mickiewicz, Al. Dumas, Tolesforo de Trucha, 
E. Souvestre, F. Schiller, A. de Lamartine. 

Timp de o jumătate de secol scrierile sale au format lectura și distracţia 
atitor generaţii din secolul trecut. Un continuator, în genul lui, dar mai puţin 
dotat, ar putea fi amintit pe N.D. Popescu (Nedea) care, timp de citeva zeci de 
ani, a tipărit, în afară de alte lucrări despre haiduci „Calendarul pentru toţi 
fiii României“, în care a popularizat istoria neamului nostru în masele cele 
mai largi ale poporului. 

Alexandru Pelimon a fost un mare iubitor al trecutului, un cititor ne- 
obosit al vechilor cronici româneşti și un îndrăgostit al tuturor mărturiilor 
care pomeneau ceva din istoria neamului nostru, pentru care motiv, în afară 
de poezii, majoritatea scrierilor sale au un caracter istoric, bineînţeles nu de 
specialist şi erudit, ci de diletant. 

Cu acest bagaj de cunoștințe, înzestrat cu o fantezie bogată şi o cursivi- 
tate deosebită, Pelimon a scris şi tipărit mii de pagini, dintre care unele mai 
interesează şi astăzi. 

Pelimon a scris unul dintre primele romane românești despre Bucureşti 
(Hoţul şi Hagiul, Bucureşti, 1853), despre care în zilele noastre s-au scris două 
articole 42 interesante. 





3 Idem. 

40 „Albina Românească“, XVII (1845), p. 297—302, 305, 306, 309. 

41 „Universul“ II (1846), p. 92; „Albina Românească“, XVIII (1846), p. 383. 

43 A]. Piru, O sută de ani de roman, în „Viaţa românească“, X, 1957, nr. 6; Paul 
Cornea, Un roman de acum un veac despre București, în „Gazeta literară“, VI, 1959, nr. 44. 

În cele de mai jos, nu ne vom ocupa decit de o singură lucrare % a sa 
ce priveşte trecutul oraşului București şi pe care o împărtăşim cititorilor în 
rîndurile ce urmează. 

Astfel Alexandru Pelimon trăindu-şi toată viaţa în București și avind 
o mare dragoste pentru orașul în care s-a născut, a vrut să-i cunoască cit mai 
veridic trecutul. Dar neavînd la îndemină nici o scriere în acest domeniu, 
ci numai tradiţia că oraşul a fost înființat de Bucur ciobanul, s-a apucat per- 
sonal de cercetări cit mai temeinice pentru a ajunge într-o zi la o satisfacţie 
personală a curiozităţii sale pe care, mai tirziu, a împărtășit-o şi publicului 
în volumul menţionat, 

Pentru documentare — spune el — „intrebam și cercetam pe d-alde 
bătrini, răsfoiam la cronicari, ori pe unde îi găseam, observam orașul și vizi- 
tam des monumentele și stabilimentele [instituţiile] sale cele vechi, mă opream 
dinaintea oricărei cruci sau pietre pe care găseam o inscripțiune săpată în 
caractere chirilice. Îmi spărgeam capul ca să o descifrez, îi confruntam data 
care se afla pe dînsa cu datele din istorie. Meditam asupra a tot felul de mate- 
rii [informaţii] ce le aflam. Cercetam bisericile şi mănăstirile şi mai adesea 
ori treceam pe la [mănăstirea] Radu Vodă, lingă care se află mica bisericuţă 
St. Tănase, care se zice că ar fi a lui Bucur Ciobanul. Dam ocoluri în sus și 
în jos, vedeam semnele unei zidării de cetate, care a fost aci vreodată, în ve- 
chime, priveam cu luare aminte la colina pe care este situată mănăstirea aceasta, 
dar, însfirşit, nimic nu puteam descoperi, decît ce-mi zicea tradiţia şi bătrinii“. 

Nemulţumindu-se cu atita, Pelimon a cercetat diferite arhive şi biblio- 
teci, iar printre cărțile unui colonel a găsit una veche, fără legătură şi chiar 
fără foaia de titlu, astfel că nu știa cind a fost tipărită, unde și de cine. Din 
prefaţă însă se putea deduce că autorul ei era Nicolae Horga * din Transil- 
vania. 

În acea lucrare, Pelimon a găsit o legendă în care se vorbea de căsă- 
toria fiicei lui Bogdan voievodul Moldovei cu Bucur, luptător neînvins împo- 
triva barbarilor, fecior de domn, el însuşi domn mai tirziu și întemeietor al 
orașului Bucureşti. 


Dar trecind peste această legendă, destul de amplă, pe care, după păre- 
rea noastră, nici Pelimon nu prea punea mare temei, ci îi servise mai mult ca 
un motiv de inspiraţie pentru noua lucrare, redăm mai jos o parte din cuprinsul 
textului care privește exclusiv oraşul București așa cum a fost văzut, la jumă- 
tatea secolului trecut, de Alexandru Pelimon. El spune următoarele: „capi- 
tala României ** [?!] merită a fi descrisă pentru ca fiii ei cum și streini[i] să 
o cunoască mai bine, a-i ști începutul fundării, evenimentele, prefacerile și 
calamităţile ce în mai multe rînduri au căzut pe dinsa“. 


Orașul Bucureşti este aşezat pe o frumoasă cîmpie ce are de jur împre- 
jur: dealuri, văi, colnice, ape şi păduri ce-i dau un aspect cit se poate de 
plăcut. Prin urmare într-un astfel de loc este așezată capitala ţării, unde 
este şi scaunul domnului. „Aci locuiesc fruntașii ţării, capitaliştii, precum şi 
cei care n-au piine“. 





43 Alesandru Pelimon, Bucur, istoria fundării Bucureștilor, Tipografia Naţională 
a lui Iosif Romanov et comp., București, 1858. 

* Horga-Popovici Nicolae (c. 1741 Seleuş, jud. Arad — 1811), cărturar iluminist. 
Cunoştea limbile latină, slavonă, maghiară, sîrbă şi germană. A fost învăţător şi inspector 
şcolar în Siria, iar din 1796 preot în satul natal. Cartea pe care a folosit-o Pelimon a fost 
scrisă de Horga, Oglindă arătată omului înţelept, Tipografia Universităţii, Buda, 1807. 

** A. Pelimon anticipează numirea oficială a orașului București drept capitală 
a ţării întregi (1862). 

„Trebuie să ne închinăm fruntea indată ce ne apropiem de dinsa, ca 
aceleia al cărei nume, ca și viața ce o petrec locuitorii ei, este bucuria, 
plăcerile, desfătarea, legeritatea [ușurința], galanteria şi atitea altele o mie 
ș-o sută ce nu ne mai vin în minte“, 

„Românii își iubesc capitala foarte mult și sint mindri de ea, iar străi- 
nii simt o atracţie deosebită şi nu le mai vine să plece după ce au cunos- 
cut-o, găsind într-însa o nouă patrie a lor“, 

Orașul Bucureşti are „patru uliți mari paralele [?] ce sint tăiate prin 
o mie şi o sută altele care scot [ies] în dreapta şi în stinga. Fiecare din 
cele prinţipale ţiind [măsurind] aproape cîte o jumătate milă şi mai mult, 
ducînd mai toate către aceiaşi direcţiune, fiind lăturate [mărginite] de case 
mari şi mici, palate și curţi mari boiereşti lingă care se mai văd și pînă 
azi ici şi colea nişte căsuțe mici, vechi. Se găsesc lipscănii, marchitănii, 
băcănii, meșteșugari, cîrciume, o sumă de precupeţi, bancheri și de ăi [aceia] 
care nu fac nimica. O lume grămădită, închisă între nişte munţi de case, 
o mulțime de oameni furnicind prin tirg şi prin mahalale și mai cu deose- 
bire o sumă de femei cochete“. 

Vechile palate domnești, mănăstirile, bisericile și hanurile „domină ca 
nişte citadele poziția oraşului. Toate aceste edificiuri reprezintă date isto- 
rice, mai mult sau mai puţin importante, cit şi numeşte pe acei bărbaţi 
care au făcut cîte ceva pentru patria lor. 

Ce de evenimente se petrecură într-insul d-atitea ori cind voi [i] des- 
tinul ca să imprime semnele nenorocirii sau ale mărirei pe fruntea fiilor 
României. 

Cît de grandios îi fu trecutul în unele împrejurări asemenea şi cit de 
trist cind acest popor gemu de apăsare, de persecuție, de invaziile streinilor, 
de ciumă, de foamete, de foc, cit şi de înnecăciune“. 

Orașul din punct de vedere al curăţeniei suferă foarte mult, mahala- 
lele şi chiar străzile principale sint murdare, pline de băltoace și foarte mult 
noroi, iar vara înoată toate într-un nor de praf. 

Se miră de ce proprietarii bogaţi nu respectă, în ceea ce priveşte cură- 
țenia străzilor, dispoziţiile autorităţilor şi curios i se pare faptul că nici 
conducerea primăriei, ocupată cu alte treburi, nu obligă pe cei îndărătnici 
să-și îndeplinească obligaţiile cetăţeneşti. 

„Fie oricum, Bucureştiul este un tezaur de frumuseţe pitorească și 
istorică, este un diamant incult (neșlefuit]“. 

Cercetind şi prezentind această lucrare a lui Pelimon am constatat că 
ea cuprinde informaţii istorice corespunzătoare adevărului, observaţii directe 
personale, dar și unele care n-au nici o legătură cu realitatea. 

Cu toate acestea ea rămîne, pentru epoca respectivă, un interesant 
reportaj despre oraşul Bucureşti. 


Pelimon a socotit şi a fost convins că prin ceea ce a scris el, şi prin 
întreaga literatură istorică, tineretul îşi poate face o educaţie patriotică, care 
să-l ajute să trăiască evenimentele importante ale trecutului și ale prezentului. 


DIMITRIE PAPAZOGLU, UN CTITOR AL ISTORIOGRAFIEI 
BUCUREȘTENE 


Printre cei care s-au ocupat de trecutul oraşului București trebuie să 
amintim şi numele locotenent-colonelului Dimitrie Papazoglu, fost militar 
de carieră. N-a avut studii de specialitate şi nici istoric n-a fost, cu toate 

acestea, prin tot ceea ce a făcut, a scris şi publicat, îl putem aşeza în cate- 
goria istoriografilor bucureșteni, el lăsindu-ne descrieri și informaţii inedite 
şi interesante despre cele văzute și trăite în timpul vieţii lui. 

Înainte însă de a vedea ce a făcut în legătură cu istoria vechiului 
București, să arătăm, pe scurt, care i-a fost viaţa și îndeletnicirile sale. 

Dimitrie Papazoglu, după însemnările lui, s-a născut la 28 martie 1811 
în Hanul Zlătari de pe Podul Mogoşoaiei. Tatăl său, Andrei* Papazoglu, 
era fiul lui Nicolae Papazoglu care, pe la jumătatea secolului al XVIII-lea 
locuia în Oltenia prin părţile Craiovei. Unul din cei şapte copii ai lui Nicolae 
a fost Andrei care, prin 1795, era grămătic de vistierie şi fusese ridicat la 
rang de „boier de neam“ de către Constantin Alex. Ipsilanti. 

Andrei Papazoglu, negustor și zaraf în Hanul Zlătari, a fost căsătorit 
de două ori, prima dată cu Teodora care s-a stins din viață în 1802 și a 
doua oară cu văduva Lixandra, cu care a avut cinci copii, dintre care cel 
mai mare a fost Dimitrie. 

Copilăria acestui băiat, ca şi a celor patru surori, nu a fost prea liniș- 
tită, fiindcă în 1813—1814 biîntuind o groaznică epidemie de ciumă — ciuma 
lui Caragea — în București, părinţii au fost obligaţi să părăsească orașul şi 
să se refugieze la Ploiești iar mai apoi, spre mai mare siguranţă, la Cimpina. 

După trecerea primejdiei, familia se reîntoarce la Bucureşti şi Dimi- 
trie este dat să înveţe carte la Școala Domnească condusă în acea vreme de 
învățătul profesor grec Constantin Vardalah (în perioadele 1803—1815 și 
1820— 1821) și arhimandritul Neofit Ducas (între 1815 şi 1818). La numai 
cîțiva ani însă, începe mişcarea revoluționară condusă de Tudor Vladimi- 
rescu, iar familia Papazoglu, la intrarea turcilor în ţară, se refugiază la 
Brașov, unde copilul Dimitrie continuă cursurile unei şcoli de acolo, învă- 
tind, după cum spune el, limbile germană şi maghiară. 

După șase ani de stat la Braşov, familia Papazoglu se reintoarce la 
București unde Dimitrie îşi continuă învăţătura în particular, luînd și lecţii 
de desen de la pictorul şi profesorul francez Jacquin, ceea ce a făcut să 
capete gustul pentru artele plastice și mai tirziu, în calitate de „compuitor, 
desenator şi editor“ să tipărească foarte multe litografii ce înfățișau pe 
domnii ţării și diferite evenimente importante din istoria neamului nostru. 

În 1830, reorganizindu-se armata naţională, conform Regulamentului 
Organic, cînd s-au înrolat mulţi fii de boieri mari și mici ca ofiţeri, după 
pregătirea şi virsta ce aveau (ex. loan Solomon, loan Odobescu, Christian 
Tell, Emanoil Băleanu, Constantin D. Ghica, Constantin N. Filipescu, Scarlat 
Creţulescu, Radu Golescu, Ion Cimpineanu, Nicolae Bălcescu, Grigorie Serru- 
rie, Ioniță Budişteanu etc.) şi tînărul Dimitrie Papazoglu a intrat în armată 
cu grad de iuncăr, fiind repartizat la compania 5 din Regimentul 1 infanterie 
comandat de colonelul Emanoil Băleanu. În 1831 este avansat praporgic, adică 
sublocotenent, pentru faptul că a contribuit la buna străjuire a ora- 
şului Bucureşti bintuit de holeră, iar în 1832, în urma unei acţiuni energice 
de stirpire a unor tilhari, pe gheaţa Dunării la Olteniţa, este înaintat la gradul 
de locotenent. 


* Greşit într-o lucrare de referinţă bogat documentată, s-a arătat că Hagi Dumitrache 
Papazoglu, proprietarul hanului cu acelaşi nume, a fost „tatăl istoriografului“ 44, cînd, clar 
și precis, chiar el spune că tată! său se numea Andrei. De altfel, nu exista nici o legătură 
de rudenie între familia hagiului şi aceea a istoriografului de care ne ocupăm. În acea 
perioadă existau mai multe familii în București şi în ţară cu numele de Papazoglu. 


«4 Constantin C. Giurescu, Istoria orașului București, București, 1966, p. 311. 

La începutul anului 1835, în calitate de comandant al companiei 7 din 
acelaşi regiment, i se încredințează paza ocnei de la Telega. Mai apoi este 
detașat în interesul slujbei la Ploiești, Celei, Zimnicea, Calafat, Brăila, pentru 
paza Dunării. În acest ultim oraș, în 1842, a participat la înăbușirea revo- 
luţiei locale, primind drept răsplată decorația otomană cu diamante „Nişan 
Eftihar“ pe care, în toate ocaziile oficiale, o purta cu mindrie la git. În 
1845 a fost avansat la gradul de căpitan, iar în anul următor revine în 
Bucureşti unde, în primăvara anului 1847, împreună cu ostaşii ce-i avea în 
subordine, salvează pe arestații ce erau în pușcăria cuprinsă de flăcări și 
se distinge în stingerea uriașului incendiu care a prefăcut în cenușă o bună 
parte din locuinţele şi monumentele istorice ale orașului. 

Mai apoi, după o perioadă de vreun an şi jumătate de serviciu pe linia 
Dunării, pentru paza graniţei, în toamna anului 1848 se afla din nou în 
Bucureşti participînd activ, în ziua de 13 septembrie, la lupta din Dealul 
Spirii, cînd pompierii și infanteriștii români au opus o rezistenţă demnă de 
toată lauda împotriva ostașilor otomani. 

După această dată şi-a continuat activitatea militară la Islaz, Foc- 
şani și Brăila pînă în 1855, cînd este avansat la gradul de maior, dar numa: 
după citeva luni şi după 25 ani de serviciu sub arme, demisionează din cadre- 
le active ale armatei și trece la pensie, răminind, după cum spune el, — 
„pensionar şi deputat notabil de mahala“ 45, 


Timp de 25 ani, cu toate că a fost obligat să-și îndeplinească activi- 
tatea militară mai mult în provincie, în localităţi lipsite de confort şi de 
viaţă intelectuală, Dimitrie Papazoglu a trecut cu bărbăţie peste toate 
neajunsurile şi în timpul liber a citit cu nesaţ multe cărți din diferite domenit 
şi a adunat numeroase mărturii ale trecutului şi în special piese arheologice 
și istorice, pe care pămîntul și săpăturile i le-a pus la dispoziţie. 

La ieșirea la pensie, fiind încă relativ tinăr, avînd numai 45 ani, s-a 
dedicat cu totul unei activități puţin obișnuite intelectualilor din acea vreme. 
Dacă pentru cei mai mulţi oameni trecerea la pensie echivalează adesea cu 
amurgul carierei, cu o existenţă tihnită și monotonă, consumată la flacăra 
palidă a amintirilor, pentru Dimitrie Papazoglu ea a însemnat începutud 
unei întinse și prestigioase activităţi pe tărimurile ştiinţei şi culturii. Fire 
neastimpărată, mereu aplecată spre cunoaștere, spre lumină și adevăr, nu- 
trind o profundă şi statornică iubire de patrie, el s-a aşternut pe muncă și 
pe studiu, cu o pasiune şi o energie neobișnuită, stringind și punind în va- 
loare tot ceea ce a socotit că poate contribui la relevarea trecutului nostru 
de glorie, la creşterea prestigiului ţării și al poporului român. 

Motivele care l-au îndemnat să se consacre cu atita entuziasm, după 
ieşirea sa la pensie, unor complexe acţiuni de valorificare şi popularizare a 
tradiţiilor înaintate ale poporului, le găsim explicate chiar de Papazoglu 4, 
în 1856, cînd spune: „Maiorul Papazoglu nesuferind a sta în neactivitate şi 
fără a aduce folos ţării lui, i-a venit salutara idee și i-a plăcut, cum place 
la tot militarul, de a se ocupa cu lucrări folositoare ţării lui și armatei. 
Fără a fi asociat cu nimeni sau subvenționat de către stat, a lucrat şi 


« Dr. N. Vătămanu, Lt. colonelul Dim. Papazoglu, primul istoriograf al Bucureștilor, 
în „Gazeta municipală“, nr. 575—578, Bucureşti, 1943. 

45 Colonel loan Strujan și locotenent-colonel Constantin Căzănişteanu, Locotenent- 
colonel Dimitrie Papazoglu, 1972, p. 13. 

lucrează în ramura arheologiei subiecte naţionale prin publicaţiuni de lito- 
grafii şi mai multe descrieri istorice“ 47. 

În 1859, cu toate că era pensionar, a fost numit judecător la Curtea 
judecătorească militară, iar în 1874 este înaintat la gradul de locotenent- 
colonel în retragere. 

În 1860 guvernul l-a numit comisar în fruntea unei delegaţii pentru 
a constata bunurile istorico-arheologice din cele 60 mănăstiri din judeţele 
Prahova, Dimboviţa, Muscel și Olt. În legătură cu cele constatate, în 1863, 
a alcătuit un proiect 4% pentru adunarea tuturor antichităţilor mai impor- 
tante din ţară și depunerea lor la Muzeul Naţional. 

Dimitrie Papazoglu s-a căsătorit în 1843 cu Irina Greceanu, fiica 
medelnicerului Hristodor Greceanu. Cu banii primiţi ca zestre a cumpărat 
casa și grădina de pe Calea Văcărești nr. 154, colţ cu ulița Dobroteasa, numită 
mai apoi Triumfului, iar actualmente Locot.-colonel [Dimitrie] Papazoglu, 
care merge pină în strada Nerva Traian. 

Dimitrie Papazoglu a avut cinci copii din care cel mai mare, Dimitrie, 
după dorinţa tatălui, a intrat în armată și a participat activ, ca ofiţer, la 
Războiul din 1877—1878. Al doilea fiu, Constantin, a fost și el ofiţer, a 
luptat în Războiul de independenţă, ajungind pină la gradul de general de 
brigadă în retragere. 

După unii cercetători, Dimitrie Papazoglu a încetat din viaţă „în plină 
activitate“ la 5/17 august, iar după alţii la 2 august 1892, în virstă de 81 ani, 
în locuinţa sa din mahalaua Dobroteasa şi a fost inmormintat în cimitirul 
mănăstirii Cernica. În condoleanţele trimise familiei cu acea ocazie „oficiali- 
tăţile cele mai înalte i-au adus elogii pentru vasta şi fecunda sa activi- 
tate închinată propăşirii și binelui ţării“ 49. 

În locuința lui de pe Calea Văcărești, la acea dată acoperită cu şindrilă 
sau olane şi mult mărită și transformată în decursul timpului, Dimitrie Papa- 
zoglu a instalat tot ce-a adunat de prin locurile unde a funcţionat, iar 
mai tirziu ce a achiziţionat sau pe care personal le-a scos din săpăturile 
arheologice făcute cu propria lui cheltuială. 

În aceste case, încă din 1855, a întemeiat un muzeu invitind pe toţi 
cetăţenii orașului de a-l vizita. Acolo se puteau vedea: pietre cu inscripţii 
din epoca romană și medievală, monede de aur, argint și bronz, vase de 
lut şi din metal, arme, documente, manuscrise, cărți etc., pe care le adu- 
nase cu trudă și cheltuială și cu multă grijă şi dragoste le păstra pentru 
a fi văzute sau cercetate de toţi cei care ar fi dorit să facă acest lucru. 


Printre persoanele din ţară care i-au vizionat și cercetat colecţiile din 
muzeul său amintim pe Cezar Bolliac, I.G. Valentineanu și istoricul Grigore 
“Tocilescu, care au consemnat în cartea de impresii frumoase aprecieri. 


În 1865 a primit vizita învăţaţilor francezi Gustave Boissière și Ambroise 
Baudry, membri ai Comitetului arheologic din Franţa, care primiseră de la 
Napoleon al III-lea misiunea arheologică de a ne vizita ţara. Acestor învă- 
ţaţi Papazoglu le-a dat ca amintire citeva piese interesante din colecţia sa, 
iar împăratului Napoleon al III-lea i-a trimis în dar „cronologia ţării“ tipă- 
rită pe o panglică de mătase albastră, lungă de cinci coţi, scrisă în litere 
de aur, într-un toc de piele frumos ornamentat. 


4? Dr. N. Vătămanu, op. cit., nr. 575, p. 1 şi Ioan Strujan și Constantin Căzănișteanu, 
op. cit., p. 13—14. 

ae Arh. St. Buc., Documente muntenești, VII —25. 

4% Ioan Strujan şi Constantin Căzănișteanu, op. cit., p. 14. 

În septembrie 1873, profesorii dr. Otto Hirschfet și dr. Otto Bendorf, 
de la Universitatea din Praga, au venit la București şi au cercetat în special 
piese numismatice din colecţia lui Papazoglu, cărora, la plecare, le-a oferit 
o mască femeiască de bronz „de cel mai nobil stil antic“ 50. 


Dimitrie Papazoglu a întreținut corespondenţă cu muzee, societăţi 
arheologice şi diferite persoane din străinătate: general Ross, prof. univer- 
sitar D. Popov, contele Orlov, contele Uvarov, preşedinte al Comitetului 
arheologic din Moscova, baronul Eduard von Osten-Sacken, director al Cabi- 
netului de antichităţi şi numismatică din Viena. 


Cu exponate preţioase și interesante Papazoglu a participat la diferite 
expoziţii în ţară și străinătate (Paris, Viena). 

Pentru activitatea şi meritele lui, Dimitrie Papazoglu a primit medalii 
şi decoraţii de la Alexandru Ioan Cuza şi Carol I, iar din diferite state mulţu- 
miri scrise de la mari personalități, precum și medalii, decoraţii, diplome. 
Prinţul Jêrome Napoleon i-a dăruit un inel de aur, cu cifra sa în diamante, 
Anton de Hohenzollern-Sigmaringen, tatăl lui Carol I, o medalie de aur, 
Napoleon al III-lea i-a decernat medalia de bronz pentru participarea la 
expoziţia de la Paris, din 1869. În noiembrie 1870 a fost ales membru 
corespondent al Societăţii arheologice din Moscova. 


Inimos patriot, nu scăpa nici o ocazie favorabilă de a interveni cu 
ceva. Astfel, în 1881, a trimis ziarului „România liberă“ 51 o scrisoare în 
care făcea apel la conducerea statului de a bate o medalie comemorativă din 
oţelul tunurilor luate ca trofeu în Războiul de la 1877—1878, care să se 
vîndă cu 50 bani bucata. Propunea ca o parte din sumele rezultate să fie 
depusă în Casa de dotaţie a armatei, iar cealaltă parte din bani să fie 
distribuită, drept ajutor, copiilor orfani ai căror părinţi și-au jertfit viața 
pe cimpul de luptă. 

Dimitrie Papazoglu, în afară de piese de arheologie (piatră, metal, lut) 
şi numismatică, a colecționat documente, manuscrise şi cărți vechi române 
şi străine. 

Inventarul cărților vechi din biblioteca sa au format, „despărţirea“ 
XII în 1855, iar în 1860 „despărţirea“ XIII, din cele XX cite se aflau în 
muzeul său. 

Din numărul de 800 de cărţi, două erau din secolul al XV-lea, adică 
incunabule, 17 din secolul al XVI-lea și 80 din secolul al XVIII-lea, cele- 
lalte toate din secolul al XIX-lea. Printre ele se găseau exemplare foarte 
rare, chiar unicate în ţara noastră, iar despre una în limba latină, bogat 
ilustrată, a lui Claudius Aelianus, tipărită la Veneţia în 1552, în care se 
tratează vechea tactică şi strategie militară greacă se spune, în catalogul 
lui din 1872, că a fost „găsită la Tirgoviște la un bătrin moșnean și să zice 
că au fost din biblioteca lui Mihai Viteazu“ 52, fapt deosebit de important 
dacă s-ar putea dovedi exactitatea acestei afirmaţii. 

Între 1856 și 1892, Dimitrie Papazoglu a activat cu o deosebită pasiune 
în domeniul arheologiei, istoriei, muzeografiei, literaturii şi gazetăriei. A edi- 
tat numeroase litografii, hărți și calendare, unele cu caracter naţional-istoric 
şi altele cu caracter educativ. După anumite calcule făcute de el şi de cei 
care i-au studiat această latură a activităţii lui, litografiile editate de el 


50 Ibidem, p. 92. 

51 „România liberă“, 1881, nr. 1169, p. 2—3. 

52 Florin Marinescu și Maria Rafailă, Dimitrie Papazoglu, un bibliofil pasionat, 
în „Archiva Valachica“, Tirgoviște, 1976, p. 317, 318. 

cuprind circa 200 „tablouri“ 5 — diferite subiecte — și au fost trase într-un 
număr impresionant, circa 800 000 exemplare 54 cu care s-au împodobit 
pereţii multor case din mahalalele orașului Bucureşti, precum şi din alte 
localităţi din cuprinsul ţării. Din acest imens număr nu se păstrează astăzi, 
în totalitatea subiectelor — „tablourilor“ — nici în marile biblioteci și colec- 
ţii ale statului. Puţine și dispersate exemplare se mai găsesc în diferite colecţii 
particulare. 

Pentru desenarea lor, Papazoglu a folosit concursul unor artiști talen- 
taţi din acea vreme: George Venrich care a şi introdus, ca şi Mondoville 
în același an, arta litografiei la noi în ţară în luna mai 1829, apoi K. Da- 
nielis, C. Isler, H. Bahr și Decusan. Într-un articol publicat în ziarul „Naţio- 
nalul“ din 11 ianuarie 1859, Papazoglu anunţă că desenul cu prezentarea 
deputaţilor sirbi la Miloš Obrenović a fost făcut de Carol Popp de Szath- 
mari, dar acesta nu este singurul făcut de renumitul pictor și fotograf. 

Unele desene ale litografiilor le-a făcut chiar D. Papazoglu, fiindcă 
deprinsese încă din adolescenţă, după cum am mai arătat, meşteşugul acesta 
de la pictorul francez Jacquin. 

Din foarte numeroasele litografii pe care le-a editat amintim aici nu- 
mai pe cele care se referă la București: Bucur Ciobanul, Obşteasca Adunare 
a Valahiei, Focul din București — martie 1847, Cortegiul funebru al lui Ale- 
zandru Dim. Ghica, Bătălia din Dealul Spirii de la 13 septembrie 1848, 
Sosirea lui Alexandru Ioan Cuza la București, Canalizarea Dimboviţei, Inun- 
dația capitalei, Centrul Bucureştilor, Turnul Colţei. 

În afară de aceste litografii, Papazoglu a tipărit calendare de perete 
încadrate cu figuri istorice, hărți şi diferite imagini reprezentind piese rare 
din colecţia sa. A tipărit de asemenea, în culori, hărţile judeţelor, în număr 
de 32, fiecare fiind dedicată prefectului respectiv sau unui mare proprietar 
din judeţ. 

De asemenea a scos şi răspindit, într-un număr apreciabil de exemplare, 
trei planuri reprezentind orașul Bucureşti, care sînt documente foarte inte- 
resante ce ne arată înfățișarea orașului (relief, întindere, străzi, instituţii) 
cum era acum o sută şi ceva de ani. 

Primul plan este tipărit pe calendarul * anului 1869, la mijloc, şi ne 
arată înfăţişarea orașului la acea dată, pe care se pot citi vechile nume ale 
principalelor artere de circulaţie. Astfel: Calea Vergului = Călărași, 
Calea Herăstrău = Dorobanţi, Calea Tirgoviştei = Griviței, Calea Craiovei = 
Rahovei. 

Planul din 1871, de format mare (0,92 x 0,70) este dedicat suveranului 
Rusiei, avind dedesubt o ilustrație care reprezintă pe legendarul Bucur cu 
oile sale şi mica bisericuţă ce-i poartă numele. Este colorat după cum se 
numeau sectoarele de atunci (Culoarea de Roşu, Negru, Galben, Albastru și 
Verde). 

După părerea noastră, în afară de cel al maiorului Borroczyn tipărit 
în puţine exemplare în 1852, planul lui Dimitrie Papazoglu este cel mai 
preţios și se pare că a avut o circulaţie și folosire foarte mare, încit foarte 
puţine exemplare s-au putut păstra pină în zilele noastre; adevărate piese 
rarisime, 





55 Gh. Petrescu-Sava, Prestigioasa activitate a maiorului D. A. Papazoglu (1811— 
1992), în „Gazeta cărţilor“, VIII (1938), nr. 5—6. 

5 Ioan Strujan și Constantin Căzănișteanu, op. cit., p. 108. 

* În litografia lui George Venrich de pe str. Izvor nr. 24. 

În el se arată limitele de atunci ale orașului propriu-zis care astăzi 
sint depășite enorm de mult. O foarte mare parte din suprafaţa hotarului 
orăşenesc era acoperită la acea dată cu terenuri agricole, grădini de zarza- 
vat şi legume şi în special cu vii, care erau foarte întinse în toate direc 
țiile. Aceste terenuri întinse, adevărate moșii s-au transformat în zilele noastre 
în mari cartiere ale orașului, cu construcţii noi, moderne şi cu frumos aspect 
arhitectural, Se poate vedea în plan cursul întortocheat al riului Dimboviţa, 
necanalizat la acea dată. 


Sint însemnate bălțile și gropile (unele destul de mari) de unde se 
scotea nisip şi lut pentru fabricarea cărămizilor. Străzile de atunci erau mult 
mai strimte și foarte întortocheate, un adevărat labirint. Nu existau artere 
largi — bulevarde — care să taie orașul în diferite direcţii. Acestea au fost 
trasate mult mai tirziu sub primariatul lui Em. Protopopescu-Pake, iar de 
atunci altele noi în zilele noastre. 


Multe din străzile, străduţele și fundăturile de atunci, datorită lucră- 
rilor edilitare şi urbanistice, au dispărut cu timpul, orașul luînd o înfățișare 
demnă de progresul ţării și de evoluţia societății. 

Multe străzi şi străduţe, menţionate în planul orașului de la 1871, au 
dispărut cu totul, iar la multe din cele rămase li s-a schimbat numirea, după 
cum amintim următoarele: Crivineni, Ceair, Rotari, Gura Oborului, Ziduri, 
Şerbănică, Taurului, Galopului, Trăpașului, Brînzari, Lanţului, Strugurari etc. 


Sint însemnate locurile unde s-au dat diferite lupte în decursul tim- 
pului (1632, 1818, 1821, 1848 etc.) şi barierele oraşului: Belvedere, Herăs- 
trau, Vitan, Spirei, Craiovei, Tirgoviștei, Mogoșoaiei, Mandritului, Moşi- 
lor etc. 

Un alt fapt, neobișnuit pînă la el, Papazoglu fixează în cuprinsul pla- 
nului cîteva imagini care reprezintă oarecum fotografic sau în desen urmă- 
toarele construcţii: Palatul de la Cotroceni, Gara București-Giurgiu (Filaret), 
Palatul de pe Podul Mogoșoaiei, Mitropolia, Gara Bucureşti-Ploiești (Nord) și 
chiar casa lui de pe Calea Văcărești nr. 1541, unde-și avea muzeul. 

Jos, în partea stingă a planului, se află o statistică întocmită după 
relaţiile ce i-au fost date de T. I. Focşeneanu, secretarul primăriei Capitalei. 

Din această statistică, bogat cuprinzătoare, reținem că orașul avea 
25 000 case, 150 000 locuitori, 678 străzi și străduţe, 7 ministere, 11 consu- 
late, 6 cazărmi cu 6000 ostaşi, 2 licee, 3 gimnazii, 18 pensionate particulare 
(9 de băieţi şi 9 de fete), 28 şcoli primare (15 de băieţi și 13 de fete), 
2 teatre, 7 pieţe alimentare, 9 cimitire, 80 medici, 4 dentişti, 4 veterinari, 
20 spiţeri, 10 fabrici, 5 fotografi, 2 cabinete particulare de antichităţi (Dimitrie 
Papazoglu şi Cezar Bolliac), 2 biblioteci particulare (Dimitrie Papazoglu şi 
Alexandru Odobescu); 500 de birje, carete, droșci şi căruțe. 

Din variatele lucrări publicate de Dimitrie Papazoglu ne oprim 
numai asupra a trei din ele care au legătură directă cu istoricul orașului. 
Astfel: 

Istoria începutului oraşului Bucureşti, astăzi capitala României, Bucu- 
reşti, 1870. Lucrarea aceasta, care este o broșură de 46 pagini, a fost dedi- 
cată lui Constantin Herescu Năsturel. Motivul care l-a îndemnat să scrie 
această cărticică este, după cum spune el „întunerecul ce învăluie timpul 
începutului orașului Bucureşti, capitala României“. Nu este primul care a 
făcut acest lucru. Înaintea lui au mai scris despre București, Iosif Genilie 
profesor la Colegiul naţional „Sf. Sava“, Al. Pelimon (1858) şi arhitectul Di- 
mitrie Berindei (1861). 

În cele spuse şi scrise pînă la acea dată, Dimitrie Papazoglu a fost 
de părere că Bucur ciobanul a fost întemeietorul Bucureştilor, dar mai apoi, 
și mai cu seamă în cadrul acestei lucrări, este convins că fondarea oraşului 
s-a făcut cu mult înainte de domnia lui Mircea cel Bătrin. De altfel, săpă- 
turile şi cercetările arheologice au dovedit că pe teritoriul oraşului şi al 
împrejurimilor au existat locuitori încă din perioada neolitică, adică acum 
150 000 ani. 

Dimitrie Papazoglu credea că „nucleul oraşului“ a fost suburbia Dobro- 
teasa cuprinzind mahalalele Apostolul, Staicu, Olteni, Udricani, fapt care 
nu corespunde documentar şi nici săpăturilor arheologice. Că este o mahala 
veche a oraşului sintem cu totul de acord, fiindcă vechiul Bucureşti a luat 
fiinţă și s-a dezvoltat mai tirziu în stinga Dimboviţei unde locul era mai 
sănătos, spre deosebire de partea dreaptă unde erau smircuri şi bălți care 
mergeau pină la poalele dealului Cotroceni care, încă la sfirşitul secolului 
al XVII-lea, era acoperit cu o parte din întinsa şi mult seculara pădure 
numită Codrul Vlăsiei. 

Credem că mahalaua Dobroteasa, în care Dimitrie Papazoglu își avea 
casa, s-a înfiripat încă din secolul al XVII-lea, pe întinsul teren pe care l-a 
avut soţia văduvă a unui om bogat, Dobrotă, de unde numirea de Dobro- 
teasa, aşa cum au mai fost și alte cazuri asemănătoare. Astfel, Elena Damari 
(născută Ipsilanti), soția răposatului mare vornic al Țării de Jos Ioniță Da- 
mari (m. septembrie 1798), numită popular Dămăroaia, a posedat locuri 
lingă Bucureşti, iar proprietatea ei care altădată a fost teren agricol, actual- 
mente este frumosul cartier cu acelaşi nume, situat între Bucureştii Noi şi 
Băneasa. 

În cuprinsul lucrării, Dimitrie Papazoglu, după ce arată străjile sau 
barierele oraşului, descrie împrejurimile: Văcăreşti, Vitan, Cernica, Pante- 
limon, Mărcuţa, Colentina, Plumbuita, Băneasa etc., amintind monumentele 
şi ctitoriile făcute de diferiți domni în decursul timpului. 

Călăuza sau conducătorul Bucuresciului, istoric şi pitoresc, tipărită în 
1871. Ceea ce l-a indemnat să întocmească această „călăuză“ care nu este 
altceva decît un ghid, a fost constatarea că multe ţări și orașe din Europa 
au astfel de lucrări interesante și de folos atit pentru cei din ţara respectivă, 
cît şi pentru turiştii ce vin din alte state. 

Cu toate că în ea se cuprind anumite fantezii și păreri greşite în legă- 
tură cu întemeierea orașului ca și genealogia lui Constantin Herescu Năs- 
turel, care ar avea descendența din daci ca şi cînd ar fi fost singurul cetă- 
tean din România care se putea bucura de acest prestigiu — autorul ne dă 
informaţii interesante din perioada cînd a fost tipărită lucrarea. Şi anume: 
populaţia Bucureștilor era de 150 000 locuitori. Oraşul avea 14 bariere de 
intrare și ieșire și era împărţit în 92 suburbii; avea 658 străzi. Era luminat 
cu petrol, dar în centru se instalau conducte pentru iluminarea cu gaz aerian. 


Se menţionează ministerele și instituţiile mai importante, printre care 
amintește localul Academiei, „una din clădirile cele mai frumoase în capi- 
tală“, dar aceasta nu este actuala clădire a Academiei de pe Calea Victoriei, 
ci monumentala construcţie a Universităţii, din faţa statuiei lui Mihai 
Viteazul, construită de renumitul arhitect Alexandru Orăscu care, în 1867, 
a ridicat şi marele Hotel Bulevard, peste drum de Casa Oştirii (azi Casa 
Centrală a Armatei). 

Oraşul avea baie turcească pe Calea Șerban Vodă, rusească în suburbia 


Jicniţa, pe locul căreia a funcţionat mai tirziu baia Meltzer, cîteva băi calde 

şi reci în mahalalele Dudeşti și Izvor şi baia pentru cei reumatici, a docto- 
rului Lucaci, care se afla în spatele palatului domnesc de pe Podul Mogoșoaiei. 


Grădinile unde se plimba şi distra publicul erau: Filaret, Cişmigiu 
— „unde fără osebire este preumblarea tuturor orășenilor“ — Raşca, Warem- 
berg, Slater şi grădina bisericii Sf. Gheorghe — „unde este preumblarea 
comercianților“. 

Se dă preţul locurilor și abonamentelor la teatru: 120 galbeni un abo- 
nament pentru întreaga stagiune, 3—5 galbeni lojile sau balcoanele, 5 lei 
stalurile, 4 lei fotoliile, 2 lei locurile la parter; militarii plăteau o jumătate 
de preț. 

: Träsurile se plăteau cu 2 lei ora, iar pentru o cursă în oraş, indi- 
ferent distanța, 1 leu. Ca mijloace de transport în comun erau omnibuzele, 
în special cele care transportau pasageri la gară; de asemenea erau omni- 
buze care circulau pe distanța București-Giurgiu, de două ori pe săptămină. 


La virsta de 80 ani, adică cu un an înainte de incetarea lui din viață, 
Dimitrie Papazoglu a publicat Istoria fondărei oraşului Bucureşti, Bucuresti, 
1891. A apărut inițial în fascicole, în tipografia ziarului „Universul“, condus 
de Luigi Cazzavillan, cite una pe săptămină, care se vindea cu 10 bani 
fiecare. 

Volumul are cuprinsul repartizat în următoarele 12 capitole: Descrie- 
rea acestui oraș cu începere de la 1330 pină la 1850; Primii fondatori ai 
Bucureştilor; Evenimentele petrecute în oraş; Solemnităţile domnilor şi 
palatele în care au domnit; Sfirşitul acestor domni și mazilirea lor; Numele 
boierilor mari ai țării şi faptele lor; Numirea cea veche a suburbiilor, barie- 
relor și stradelor; Istoricul bisericilor vechi și a altor monumente; Moravu- 
rile cetăţenilor și calamităţile suferite de aceștia; Invazia armatelor străine 
şi credinţa lor; Descrierea poziţiilor strategice în ocolul /cuprinsul] capitalei; 
Preţurile alimentelor şi mișcarea pieţei comerciale 55. 

În capitolele menţionate mai sus, Dimitrie Papazoglu aminteşte că 
cea mai veche școală din București a fost la biserica Sf. Gheorghe. Preci- 
zăm — după cum am şi spus în cadrul unui capitol al lucrării noastre — că 
ea se afla în curtea bisericii Sf. Gheorghe Vechi de pe Podul Tirgului de 
Afară (Calea Moşilor). 

Ne dă informaţii despre vechii și puţinii medici ce se găseau în Bucu- 
reşti la începutul secolului al XIX-lea, despre boli şi tratamente, menţio- 
nînd că celor care sufereau de plămini li se recomanda să folosească zeamă 
şi prafuri de broaște țestoase. 


Evocă viața haiducilor Crișan, Radu, Albuleţu, Iancu Jianu și în 
special a lui Ioniță Tunsu care, din ce luau de la cei bogaţi dădeau la 
săraci (bătrini neputincioşi, văduve bolnave sau la copii orfani). 

Este emoţionant, dureros şi captivant capitolul în care descrie felul 
cum a fost ucis haiducul Ioniţă Tunsu, la podul Cotroceni, surprins noaptea 
cînd a vrut să intre în oraș, să poposească la o veche gazdă de a sa. 

Dimitrie Papazoglu povestește, desigur din auzite, dar cu multe amă- 
nunte, intrarea oastei turcești în Bucureşti, în 1821, și singeroasele măce- 
luri făcute de Chehaia-bei și de alți conducători turci, care au omorît mulţi 
arnăuţi greci și români nevinovați. 

Trece în revistă calamităţile mai importante (incendii, ciumă, cutre- 
mure) întimplate între 1789 și 1847, apoi arată felul cum funcționau mai 


35 Ibidem, p. 60. 

înainte poșştele, ștafetele, diligenţele, cu o rapiditate care a uimit și pe călă- 
torii străini ce ne-au vizitat ţara în decursul timpului. 

În afară de acestea, în cuprinsul lucrării autorul a introdus, în formă 
rezumată, cele două lucrări tipărite mai înainte: Lupta din Dealul Spirii, 
tipărită în 1862 şi Cronica regimentului de infanterie nr. 2, tipărită în 1874. 
De asemenea, fără să-și aibă rostul aici, s-au intercalat anumite consta- 
tări pe care le-a făcut în vizitele lui la Cimpulung, Curtea de Argeș şi 
Tirgovişte. 

Lucrarea cuprinde informaţii din vechii autori şi o serie de amintiri 
sau memorii ale lui şi povestiri auzite de la tatăl său și de la alţii. Cu 
toate că o parte este scrisă romantic, fără nici o documentare, pe care cu 
greu putea s-o aibă la acea dată, în majoritatea ei cuprinde informaţii foarte 
interesante care corespund adevărului, fiindcă unele fapte și evenimente au 
fost şi văzute de el. În legătură cu exactitatea spuselor, bănuim că la virsta 
de 7 ani (1818) a putut vedea și inregistra în memorie impresionantul alai 
cu care a intrat domnul Alexandru Suţu în Bucureşti, dar nu era posibil 
să vadă și alaiul din 1823 de intrarea lui Grigore Dim. Ghica, descris cu 
deosebită amănunţime, fiindcă la acea dată se afla în refugiu, cu părinții 
la Braşov, unde a stat pînă în 1827. 

Nu sintem de acord cu părerea, ba chiar convingerea lui, că biserica 
Dobroteasa este cel mai vechi monument religios din oraş (este vorba de 
vechiul lăcaş, nu cel nou construit mult mai tirziu), cînd se ştie precis că 
această afirmaţie se potrivește bisericii Curtea Veche (hramul Buna Ves- 
tire) din fosta incintă a Palatului domnesc, în ființă și astăzi peste drum de 
Hanul Manuc. 

Probabil că prima biserică Dobroteasa a fost construită de lemn în 
secolul al XVII-lea, și, oarecum ruinată şi mică, pe locul ei, în 1736 boierul 
Constantin Năsturel Herescu, împreună cu soţia sa, născută Ancuţa 
Pirşcoveanu, au ridicat una nouă, mai mare, din cărămidă şi piatră. 

Deci chiar dacă prin absurd, biserica Dobroteasa ar îi fost construită 
chiar la începutul secolului al XVII-lea, nu putea, sub nici un motiv fi cea 
mai veche biserică din Bucureşti 5. 

Cercetind obiectiv această lucrare nu putem spune că este propriu- 
zis o istorie a orașului, atit cît documentarea de atunci îi putea îngădui. 
Ea cuprinde multe erori și idei fanteziste, inadvertenţe și exagerări, dar cu 
toate acestea sint multe fapte şi evenimente care, dacă nu le-ar fi consem- 
nat el, noi nu le-am fi putut cunoaște. 


Lucrarea lui Dimitrie Papazoglu ne dă o prețioasă imagine care cu- 
prinde, într-o oarecare măsură, tot ceea ce era mai important de văzut şi 
cercetat în vremea lui. 

G. lonnescu-Gion care a scris, la sfirşitul secolului al XIX-lea, cea mai 
documentată și masivă istorie a oraşului București, nu o trece cu vederea 
şi spune despre Papazoglu că „a făcut mai mult decit mulţi scriitori bucu- 
reșteni“, se înțelege în acest domeniu, iar Nicolae Iorga în /storia Bucu- 
reştilor, tipărită în 1939, socotind interesant, reproduce din această lucrare 
unele pasaje din perioada care se referă la începutul secolului al XIX-lea. 
Dr. Nicolae Vătămanu care a fost cel dintii ce într-o lucrare de sinteză s-a 
ocupat de viața și activitatea lui Dimitrie Papazoglu spune despre Istoria 
fondărei oraşului Bucureşti că este „o carte de enunţuri bogate, preţioase și 





5% George D. Florescu, Din vechiul București, Bucureşti, 1935, p. 74. 

pitoreşti“ și că „numele și cartea lui Papazoglu vor trăi... cit va fi orașul 
acesta şi cit va stărui în inimile locuitorilor săi dorul de a ști ce a fost 
odată 57, 

Personal, spunem și noi că Dimitrie Papazoglu, bun și inimos român, 
cu toate că n-a fost un istoric care să lase lucrări bazate pe o documentare 
temeinic ştiinţifică, a pus totuși, prin lucrările sale, o piatră de temelie la 
istoriografia bucureșteană, așa cum au făcut mulţi alţii de atunci încoace. 

Activitatea sa a fost, în perioada în care a trăit, cit se poate de 
rodnică, difuzind în rîndul tinerelor generaţii dragostea pentru trecut și un 
adevărat cult pentru faptele marilor noștri voievozi. 


FREDERIC DAME, AUTOR AL UNEI FRUMOASE ȘI 
DOCUMENTATE CĂRȚI DESPRE BUCUREȘTI 


După Tratatul de la Adrianopol din 1829 și mai apoi în timpul dom- 
niilor lui Alexandru Dim. Ghica, Gheorghe Bibescu şi Barbu Știrbei, Princi- 
patele noastre au intrat într-un nou ritm de viață, şi de progres, de dezvol- 
tare capitalistă. 

Începind din această vreme şi continuind într-un ritm și mai ridicat 
în timpul lui Alexandru I. Cuza și apoi în perioada de domnie a lui Carol I, 
o serie de străini de diferite naționalități au venit în ţara noastră; unii au 
rămas aici ani mulți, alţii s-au stabilit definitiv, căpătind şi cetățenia română. 

Numărul cel mai mare al acestor străini a fost alcătuit din lucrători 
pricepuţi, meşteri buni în diferite meserii, în special în construcţii și în mica 
industrie care se dezvolta din ce în ce mai mult. Dar în afară de aceşti 
meseriași au fost şi o serie de intelectuali: unii, profesori în case sau în pen- 
sionate particulare, create de ei, unii medici, iar alţii ziarişti, publicişti etc. 

Dintre străinii de origine franceză care s-au stabilit la noi, amintim 
pe dr. Alcibiade Tavernier, prof. J. Vaillant, Ponbriant, Ulysse de Marsillac, 
stenograful şi publicistul Henri Stahl, Louis Bachelin, Francis Lebrun, Leo 
Leveque, L. Thevenin, G. Berard, H. Thibaut, Patrognet, Jules Brun, Gue- 
rive şi Durand. Toţi aceștia au onorat presa și cultura românească tipărită 
în limba franceză. 

Pe lingă cei amintiţi mai sus însemnăm și numele lui Frédéric Dame. 
Născut în 1849 în localitatea Tonnerre (departamentul Yonne) in Franţa, 
termină liceul „Saint Louis“ și Facultatea de drept din Paris. 


A fost coleg şi prieten încă din timpul liceului cu Bonifaciu Florescu 
(1848—1899) cu care, cu toate că erau tineri (19—20 ani) au înfiinţat la 
Paris ziarul „L'Avenir“ în 1868, al cărui prim redactor a fost. Tot acolo, 
între 1869 și 1872, Dame a colaborat la ziarele „Figaro“, „Gaulois“, „La Cloche“, 
iar la „Revue populaire“ a publicat articole de critică dramatică. A fost 
şeful de cabinet al primarului din Paris. 

Probabil în nenumăratele convorbiri avute împreună, Bonifaciu i-a 
descris frumuseţea şi bogăţia ţării noastre, fapt care l-a convins să vină în 
România și să se stabilească la București, unde a rămas pînă la sfirșitul 
vieţii. 

Sosit în ţară în luna mai 1872, Dame şi-a început colaborarea la „Le 
Journal de Bucarest“ condus de Ulysse de Marsillac (ajuns mai apoi profe- 
sor de limba franceză la Facultatea de litere din Bucureşti). A redactat 


5 N, Vătămanu, op.cit.; loan Strujan şi Const. Căzănişteanu, op, cit., p. 46—47. 

ziarul „Roumanie contemporaine“ şi, în același timp, publica cronici lite- 
rare şi teatrale în ziarul „Românul“ al lui C. A. Rosetti, iar în presa pari- 
siană trimitea diferite articole politice şi literare. 

În timpul Războiului de independenţă, la 28 august 1877, a scos ziarele 
„Națiunea română“ şi „Drapelul român“, unde a colaborat și I. L. Cara- 
giale 58. Împreună cu ziaristul Alexandru Ciurcu a fondat ziarul „L’Orient“ 
(1885—1887) şi revistele „Cimpoiul“ și „Le Bossu“. O colaborare susţinută 
a avut între 1877 şi 1882 la ziarul „L/Independance roumaine“, unde ocupă 
postul de prim-redactor între 1882 și 1887. Pentru meritele lui, in 1892, a 
fost ales secretar general al primei societăți a presei române. 

Ca ocupaţie de bază a fost profesor de limba franceză la liceele „Sf. 
Sava“, „Matei Basarab“ și „Gh. Lazăr“, iar din 1891 a fost numit șeful Ser- 
viciului statistică, bibliotecă şi buletin al Ministerului Cultelor și Instrucțiunii 
Publice, minister condus în acea vreme de Take Icnescu, avind ca secretar 
general pe V. C. Arion. 

În timpul celor 35 de ani de activitate (1872—1907), Dame a dus 
o muncă neobosită publicind în presa vremii sute de articole, semnate sau 
nesemnate. 

În afară de activitatea lui ziaristică a publicat diferite cărți istorico- 
literare, a făcut traduceri, a tipărit manuale şcolare şi un foarte bun dic- 
ționar româno-francez şi francezo-român (1893—1900), în care a dat cea 
mai exactă prezentare a arhaismelor româneşti. 

În 1893 a publicat documentatul „Anuar al Ministerului Instrucţiunei 
publice“ în care a prezentat: lista miniștrilor şi secretarilor generali care au 
fost la acest departament între 1862 și 1893; funcţionarii din administraţia 
centrală a ministerului, profesorii de la Universitățile din Bucureşti și Iaşi, 
de la Școlile normale, bele-arte și Conservatoarele de muzică şi declamaţie; 
profesorii tuturor liceelor, gimnaziilor, seminarelor și școlilor profesionale din 
ţară. De asemenea lista școlilor primare din domeniul urban şi rural, trecînd 
numele tuturor învăţătorilor, studiile şi anii de cind funcționau în invățămint etc. 

Lucrarea însă cea mai valoroasă pentru noi rămîne masiva monografie 
Bucarest en 1906* tipărită de editura Socec, în 1000 exemplare, pe hirtie 
velină cretată, avind 573 ilustraţii, majoritatea în format mic, care repre- 
zintă aspecte, clădiri, personalităţi etc.; una singură nu se referă la Bucu- 
reşti, reprezentind un han de la Vălenii de Munte (pag. 69). 

Lucrarea a fost scrisă în limba franceză (cu toate că și limba română 
o cunoștea la perfecţie) socotind că, astfel, va avea mai multă trecere în 
lumea celor bogaţi, fapt care a și corespuns gîndului său. 

Dorinţa lui Dame de a tipări o lucrare despre București a avut-o în 
gind cu mulţi ani înainte de a o înfăptui. În afară de materialul informativ 
ce l-a adunat din nenumărate lucrări și de la diferite instituţii şi persoane, 
a colindat de multe ori străzile și mahalalele, cu aparatul de fotografiat, 
pentru a reda cît mai multe și variate imagini și aspecte din viaţa oraşului 
în plină transformare edilitaro-urbanistică. 

În afară de cele aproape 600 de ilustraţii pe care le cuprinde volumul, 
după fotografiile făcute de el pe teren sau dăruite de diferiţi amici și cunos- 
cuţi **, foarte multe au rămas în sertarele din casa autorului. 


58 George Călinescu, op. cit., p. 932; Anuarul general al presei române, Bucureşti, 
1906, p. 70. 

* Ca o curiozitate bibliofilă amintim că unele exemplare au apărut cu un cuprins 
de 550 pagini, iar altele cu 640 pagini. 

** Carol Popp de Szathmari, Gr. N. Manu, M. Gheanţu, Voinescu, C. Baliste, 
I. Berindei, M. Menu, N. Urechiă, Chasseau-Flaviens, N. Cerkez, Stelian Petrescu. 

Cu citeva zeci de ani în urmă (1940), cunoscînd pe sora mai mică a 
soţiei sale, Victorina Budișteanu, născută Zanne (care avea circa 75—80 
de ani la acea dată), am avut ocazia să văd sute de clişee pe sticlă în 
podul casei unde a locuit *, dar timpul care trecuse peste ele le alterase 
şi nu mai puteau fi folosite. 


Cu această ocazie doamna Budişteanu mi-a dat mai multe informaţii 
despre Dame. Astfel, prin 1881—1882, el a cunoscut pe fratele ei, Iuliu 
Zanne **, fiul cel mai mare al lui Alexandru Zanne ***, care învățase 
la liceul „Louis le Grand“ din Paris și tot acolo a absolvit Școala centrală 
de arte și manufactură obţinînd diploma de inginer în 1880. Fiind bun prie- 
ten cu fratele nostru, Dame venea des în casa părintească unde a cunoscut 
pe Eugenia și s-a căsătorit cu ea. 

Frédéric Dame n-a fost istoric, ci ziarist, publicist şi profesor de 
limba franceză ca și G. lonnescu-Gion, şi cu toate acestea și unul şi altul 
au scris frumoase şi documentate monografii despre București. 


Dacă lucrarea lui Gion se bazează pe o informaţie documentară ine- 
dită, bogată, şi pe un vechi material ilustrativ pe care nimeni nu l-a folosit 
pină atunci, monografia lui Dame cuprinde dezvoltarea orașului sub toate 
formele lui de activitate, începind de la jumătatea secolului al XIX-lea 
şi pină în anul de apariţie al lucrării. 

Dame a fost martor ocular al multor transformări edilitaro-urbanistice 
făcute în orașul în care a trăit pînă la sfirşitul vieţii. Aspectul oraşului la data 
cind a venit în ţară era cu totul altul decit acela pe care l-a consemnat în 
lucrarea sa. Fl a văzut cu ochii lui cum, în locul unor clădiri ruinate, s-au 
ridicat măreţe construcţii (făcute de arhitecţi români și străini), care au ridicat 
nivelul arhitecturii capitalei la standard european. 


A fost martor cînd s-au construit: Palatul Poștelor, Casa de Depuneri, 
Banca Naţională, Palatul societăţii de asigurare „Generala“, în fața Univer- 
sităţii și al celeilalte societăţi „Dacia“, în spatele actualei Bibilioteci cen- 
trale universitare, Ministerul Agriculturii şi Domeniilor, Palatul de Justiţie 
(Tribunalul), Palatul Nifon, Ateneul Român şi alte clădiri importante; precum 
şi lucrările de canalizare a Dimboviţei şi a multor străzi din centrul orașului, 
pietruirea şi asfaltarea arterelor importante, trecerea de la petrolul lampant 
la energia electrică în iluminarea orașului, care s-a înfrumusețat cu scuaruri 
şi statui, ce pină la acea dată îi lipseau: Mihai Viteazul, I. Heliade Rădulescu, 
Ion Brătianu, Gh. Lazăr, C. A. Rossetti etc. precum şi busturile din grădina 
situată în faţa Ateneului Român. 


În timpul lui, pentru îmbunătăţirea transportului în comun în toate 
zonele orașului, s-au pus în circulaţie tramvaiele cu cai şi mai apoi cele elec- 
trice pentru care s-a construit o uzină specială la Cotroceni (Grozăvești). 


* Casa pe care a construit-o Dame, cu concursul lui Take Ionescu, se află pe 
fosta stradă Solon (azi Silvestru), nr. 2, colţ cu strada Franzelari, ambele între străzile 
Spătarului și Armenească, 


** Iuliu Zanne (1885—1924), scriitor și inginer la căile ferate, la serviciul tehnic 
al Primăriei din București, la serviciul de poduri şi şosele. Între 1895 şi 1903, cu concursul 
mai multor colaboratori, a publicat monumentala culegere Proverbele românilor în zece 
volume, lucrare premiată de Academia Română. 

*** Alexandru Zanne (1821 — 1880), inginer şi scriitor; participant activ la Revo- 
luția de la 1848, exilat la Brussa; după întoarcerea în ţară a ocupat mai multe funcţii 
publice între care şi cea de director al Arhivelor Statului. A publicat diferite scrisori şi 
traduceri din Salustius, Cicero, V. Hugo etc. A avut trei băieţi (Iuliu, Nicu și Tache) şi 
două fete (Eugenia şi Victorina). 

Cu toate că tirajul lucrării n-a fost mic pentru acea dată, în decurs de 
optzeci de ani, cîți au trecut de atunci, din cauza împrejurărilor nefavorabile 
(războaie, cutremure, incendii), foarte puţine exemplare se mai păstrează 
astăzi. Pentru acest motiv găsesc necesar a spune citeva cuvinte despre cu- 
prinsul lui. 

Volumul a fost dedicat memoriei vechiului său prieten şi coleg de pro- 
fesorat G. lonnescu-Gion *, decedat cu doi ani mai înainte, socotindu-și 
lucrarea că „nu este decît o urmare la monumentalul său studiu despre Bucu- 
reştii dinainte de 1800“. 

După prefață, făcută probabil de editură, urmează primul capitol „Bucu- 
reştii înainte de secolul al XVIII-lea“ (p. 9—31) în care face un scurt și docu- 
mentat istoric al orașului pină la acea dată, ilustrind acest capitol și alte două 
fana urmează cu unele imagini şi portrete luate din lucrarea lui G. lonnescu- 

ion. 

Capitolul II „Bucureștii în secolul al XVIII-lea“ (p. 33—77) cuprinde 
descrierea celor cinci vopsele (sectoare) cu mahalalele respective, numărul 
caselor şi al locuitorilor, arterele de circulație cele mai importante, Curtea 
domnească, bisericile, hanurile, casele boierilor, comerţ, aspectul, întinderea 
şi împrejurimile orașului, ciumă, cutremure, incendii. 

Capitolul III „Bucureştii în secolul al XIX-lea“ (p. 79—118). 

Partea a II-a a lucrării repetă titlul de pe copertă: „Bucarest en 1906“ 
şi cuprinde următoarele capitole: 

I. Oraşul, locuitorii, demografie (p. 121—161), în care se arată statistic 
locuitorii pe naţionalităţi, profesii, religie, studii ; sectoarele orașului cu supra- 
fața lor, lungimea străzilor, cite case erau înainte de 1800, cite pină la 1878 
şi cîte s-au construit între 1885 şi 1906, an în care erau 22 777, intre 1 şi 4 etaje; 
de asemenea valoarea lor (între 100 şi 25 000 lei), cîte sint proprietatea româ- 
nilor şi cîte a străinilor. Urmează apoi natalitatea, căsătoriile, divorțurile, 
decesele, copiii nelegitimi, totul prezentat statistic și comparativ cu trecutul 
şi situaţia din alte ţări. 

II. Primăria (p. 163—186), cuprinde istoricul sediilor, planurile clădirii 
ce trebuia să se construiască (planul arhitectului Ion Mincu); primarii și 
membrii consiliului începînd din 1831 pînă la zi; bugetul primăriei in diferite 
perioade, salariile personalului, spitalele. 

III. Finanţele Bucureștilor (p. 187— 218) descrie serviciul medical, tehnic, 
construcţii, salubritate (toate prezentate cu multe date statistice comparate 
cu trecutul). 

IV. Dimboviţa (p. 219—248), este prezentată cum era înainte de cana- 
lizare, apa potabilă, conducte, canalizarea străzilor din centru, sondaje, ecluze, 
rezervoarele şi filtrele de la Arcuda şi Bragadiru, uzina electrică de la Cotroceni. 

V. Edilitate (p. 249—260), descrie pavajele, gunoaiele (600 m? pe zi, 
220 000 m? anual) și trenulețul din spatele Institutului medico-legal care le 
transporta în afara orașului, precum și în diferite gropi mari unde se arun- 
cau; curăţenia orașului (255 cotigari care adunau gunoiul de pe străzi), ecari- 
sajul (18 000 lei venit anual). 

VI. Alimentața (p. 161—292), ne prezintă cite animale se tăiau la 
abator (construit de un arhitect francez pe un teren de 4000 m.p., şi care 
a costat 700 000 lei), cită carne se consuma pe zi, halele, pieţele; preţurile 
la carne, peşte, păsări, brinzeturi, fructe, legume, piine, sare, făină, delicatese, 
vinuri; preţul cailor, vitelor, pieilor. 


* G. Ionnescu-Gion (1857—1904), locuia în str. Lucaci nr. 33, în imediata apropiere 
a liceului „Matei Basarab“. 

VII. Iluminatul (p. 293—298) cuprinde un scurt istoric al iluminatului 
de la feştile, opaițe, luminări, masalale, la concesiunea Alimănişteanu din 
1850, petrol lampant, apoi concesiunea Alfred Gottereau, Negroponte, 
Th. Mehedinţeanu, Zarafi şi toate celelalte care au urmat pină la introducerea 
curentului electric și a becurilor Auer. 

VIII. Trăsuri (p. 299—310) descrie caleştile, butcile, caii frumoși, harna- 
şamentele luxoase, frumos împodobite, vizitiii şi costumația lor; primele 
fiacre în București apar în 1828; despre lipovenii scapeţi cu trăsurile și mi- 
nunaţii lor cai; tariful în timpul zilei sau nopţii era pentru o oră în oraș — 2 lei, 
1 oră în afară de oraş — 3 lei, iar orice cursă în oraş — 4 leu; bacșișul nu era 
obligatoriu la Bucureşti cum era la Paris, dacă li să dădea, vizitiii mulțumeau 
frumos, dacă nu, nu protestau. În oraș erau 850 trăsuri și 150 cupeuri; amin- 
teşte locurile principale de staţionare. În zilele de lucru venitul unui pro- 
prietar de trăsură era de 15—20 lei, iar în zilele de sărbătoare de 60—80 lei. 
Săniile în timpul iernii, omnibuzul galben din 1872, care ducea pe bucureș- 
teni din Piaţa Sf. Gheorghe la apele minerale de la Văcărești. Tramcarele 
de mai tirziu şi omnibuzele marilor hoteluri care aduceau sau duceau pe clienţii 
lor la Gara de Nord. Tramvaiele cu cai şi mai apoi cele electrice. 


IX. Salubritatea și sănătatea publică (p. 311—332) prezintă curăţenia 
orașului, măturarea, ducerea şi aducerea gunoaielor; pentru această operaţie 
existau patru crematorii: la Tunari, Negru Vodă, unul în spatele cimitirului 
Bellu şi ultimul în apropierea cimitirului Sf. Vineri. 

Dă informaţii despre Eforia spitalelor civile și despre fiecare spital, 
despre boli, medici și numărul bolnavilor. Tuberculoza producea cele mai 
multe decese (42 la 10 000 locuitori), urmau apoi scarlatina, febra tifoidă 
şi chiar cancerul; statistica bolnavilor şi decesele pe spitale. 


X. Străzile (p. 333—388). Cuprinsul acestui capitol nu se referă numai 
la străzi cum spune titlul, ci la o serie de probleme și aspecte din viaţa ora- 
şului. Astfel, incendiile și cutremurele au schimbat de multe ori faţa orașului, 
deci și a străzilor. 

Primul plan al orașului a fost ridicat de austriacul Sulzer în 1780. Descrie 
arterele principale și importanţa lor, traseele lor și explicaţia numelor. 

B-dul Colțea, nọu creat, avea pe mijloc o alee a călăreţilor asemănă- 
toare cu cea din Avenue Henri Martin din Paris. Cartierul situat între spitalul 
Colțea, Calea Moșilor şi str. Teilor, cu case mizerabile locuite în majoritate 
de ţigani, a fost demolat, creindu-se prin mijlocul lui B-dul Carol și B-dul 
Domniței (azi Hristo Botev), unde s-au construit clădiri frumoase. Se descrie 
cartierul evreilor, armenilor şi al birjarilor lipoveni, care-şi au casele construite 
în stil rusesc. 

Oraşul ocupa o suprafață de 5 600 hectare și era împărţit oficial în 
patru zone, dindu-se separat suprafaţa fiecăreia. Din cele 35 535 case cite 
erau în 1906, 26 263 nu aveau decit parter, 922 erau cu subsol, 6 797 cu un 
etaj, 1 354 cu două etaje și 199 cu trei şi patru etaje. Se dă și numărul tuturor 
camerelor de locuit care sint cuprinse în aceste case, birourile, prăvăliile, 
atelierele, restaurantele, circiumile, cafenelele (circa 200) etc. 

În capitolul Monumente şi grădini se aminteşte Mitropolia, bisericile 
Sf. Spiridon și Stavropoleos; Casa de Depuneri cu o decorație arhitecturală 
foarte bogată, construită de arhitectul Gottereau și care a costat 3 milioane 
lei; Palatul Poștelor ce ocupă o suprafaţă de circa 11 000 m? și a costat, cu 
instalaţiile aferente, 6 milioane lei; Teatrul Naţional cu minunata sa deco- 
raţie interioară şi cu buna sa acustică, cînd a fost construit era al treilea din 
Europa ca mărime. Tribunalul construit de arhitecţii Ballu (francez) şi Ion 

Mincu a fost inaugurat în 1895. Minunata clădire Ateneul Român, cu cupola 
de 40 m înălţime a fost construit de arhitectul francez Albert Galleron, sub 
directa ingrijire a lui Nicolae Kreţulescu şi Constantin Exarcu, Prin impor- 
tanţa sa şi Foigorul, construit în 1891 — a cărui înălţime era de 45 m şi avea 
un bazin de apă de 10 000 m.c. — era considerat o piesă de arhitectură ieşită 
din comun. 


Se enumeră statuile: Mihai Viteazul executat de Carrière Belleuse, 
I. Heliade Rădulescu de Ettore Ferrari, Ion Brătianu de Ernest Dubois, 
Gh. Lazăr de Ion Georgescu, C. A. Rosetti de W. C. Hepell, Em. Protopopescu- 
Pake de Ion Georgescu și Alexandru Lahovari de Ernest Dubois, precum 
şi busturile din grădina Episcopiei. 

Se trec în revistă grădinile şi locurile de promenadă: Șoseaua Kiseleff, 
Băneasa, Herăstrău, Cişmigiu, Parcul Filaret, Icoanei, Herasca. 

Capitolul se termină cu descrierea comerţului ambulant în care un rol 
de seamă şi foarte activ îl joacă oltenii, în ţinuta lor pitorească. 

XI. şi XII. Curtea regală, Parlamentul şi Guvernul (p. 389—548). După 
ce se arată componenţa Camerei şi Senatului se descrie pe larg importanța 
fiecărui minister. Serviciul poștal, amintindu-se toţi directorii din 1865— 
1905. Corespondenţa poştală în interior era de 15 milioane scrisori, 25 milioane 
cărţi poștale şi 131 milioane jurnale. Corespondenţa trimisă în exterior: 5 mili- 
oane scrisori, 4 milioane cărți poştale, 1 750 000 jurnale, iar cea primită: 
6 milioane scrisori, 4 milioane cărţi poştale şi 400 000 ziare. 

Se face istoricul prefecturii şi poliţiei Capitalei trecindu-se numele tutu- 
ror prefecţilor şi data cind au funcţionat, incepind din 1859 pină în 1906. 

Urmează istoricul pompierilor, iar mai apoi se dă lista intregului corp 
diplomatic și consular al ţărilor care aveau reprezentanţi la noi. 

XIII. Evreu (p. 549—557). 

XIV. Artele (p. 559—576) cuprinde informaţii despre arhitectură, pic- 
tură, muzică şi presă. i 

XV. Comerţ și industrie (p. 577—637) cuprinde Camera de comerț și 
industrie, bursa. În exploatarea petrolului în care se investiseră 190 milioane 
franci, partea română nu era angajată decit cu 16 milioane. Preponderenţa 
o avea capitalul german (74 mil.), apoi 31 mil. cel francez, 22 mil. cel olandez, 
15 mil. cel italian, 12,5 mil. cel american, 5 mil. cel belgian și 3 mil. cel englez. 

Pentru exploatarea țițeiului, în 1906, se aflau în ţară 37 societăţi pe 
acţiuni şi 16 asociaţii particulare. În acel an s-au exportat 321 000 tone petrol. 

În Bucureşti erau patru fabrici de bere care produceau 12 167 000 litri, 
iar celelalte mai mici din ţară 3 milioane de litri (Bragadiru 5 536 000; Luther 
4 009 000; Oppler 1 670 000 şi Basilescu 952 000). 

Se trec în revistă fabricile de zahăr, textile, săpun, luminări de stearină 
şi parfumuri („Stella“), fabrica de ciocolată a lui C. I. Zamfirescu și între- 
prinderea lui E. Wolff, care avea 850 lucrători. 

Urmează o scurtă dar interesantă prezentare a celor mai importante 
firme comerciale române şi străine din diferite domenii (Socec, Gaiser, Assan, 
G. S. Becheanu, Luca P. Niculescu, Siemens-Schuckert, Jean Rothan, Leo- 
pold Paţac etc. etc. Se arată apoi băncile, societățile de asigurare, băile publice, 
pensionatele particulare, marile restaurante, sanatoriul „Dr. Gerota“. 

XVI. Expoziția (p. 638—640). Acest capitol n-are decit trei pagini, 
trebuia să fie dezvoltat în citeva zeci de pagini, dar a rămas neterminat. 

După informaţiile date de cumnata sa, Dame muncea extraordinar 
de mult, mai totdeauna nu se culca mai devreme de miezul nopţii. În timpul 
tipăririi lucrării a făcut corectura în şpalturi şi în pagini la tot materialul 
care i se dădea pentru verificare, plus munca lui de fiecare zi la redacţia zia- 
rului. Toate acestea l-au istovit, l-au sleit de putere şi a căzut bolnav la pat. 
Trebuia, după cum spunea el, să mai pună la punct și să redacteze incă vreo 
sută de pagini, dar n-a mai avut posibilitatea. Lucrarea a rămas neterminată, 
nu i s-a trecut nici cuprinsul la sfirșit. 

După citeva luni de boală, în primăvara anului 1907 a decedat, iar 
volumul, care trebuia să apară în 1906, a ieșit din tipar după moartea lui, 
pentru care motiv s-a pus, la începutul lucrării portretul lui şi o scurtă pre- 
zentare biografică. 

Editura „Socec“ a dat întreg tirajul legat în pinză, avind la cotor și pe 
coperta din faţă numele autorului şi titlul lucrarii. 


DOMENICO CASELLI, UN PASIONAT PUBLICIST AL 
VECHIULUI BUCUREȘTI 


Fiind prieten cu Mihail Dragomirescu, cu „Nenea Mișu“ cum îi ziceam 
eu, fiind mai mare cu ciţiva ani decit mine, încă din 1933 îl vizitasem deseori 
acasă pe str. Epicol nr. 16. Funcţionar al Primăriei, avea şi calitatea de director 
al Gazetei municipale, „organ săptăminal de informaţie și critică edilitară“, 
care apărea cu regularitate duminica. 

În afară de prima pagină care în bună parte era rezervată unui articol 
referitor la trecutul orașului — cu ilustraţia cuvenită — scris anume pentru 
această gazetă, sau reluat dintr-o lucrare mai veche, ce prezenta diferite aspecte 
pe care generaţia tinără nu le cunoştea, ziarul cuprindea în cele 4—8 pagini 
nenumărate informaţii edilitar-urbanistice, care se puneau în discuţia poli- 
ticienilor de atunci şi în special a edililor care conduceau gospodăria Capitalei 
noastre. 

Îmi făcea plăcere să tviletonez paginile acestui ziar după care făceam 
fişe, în legătură cu problemele ce mă interesau, fiindcă şi eu, incă de tinăr, 
eram un pătimaș iubitor al trecutului acestui oraș, pe care l-am cunoscut 
şi iubit încă din timpul copilăriei. 

În cuprinsul acestui ziar erau și articole de critică, citeodata chiar foarte 
aspra, împotriva celor în al căror sector de activitate orășenească dovedeau 
nepricepere, indolenţă sau chiar afaceri necinstite în dauna statului și a cetă- 
țenilur. 

Se anunțau din timp noile lucrări edilitare ce erau prevazute să se facă, 
lărgirea străzilor sau a pieţelor, noile construcţii, demolările şi prețuirea lor 
şi o serie infinită de probleme care priveau viața oraşului din toate punctele 
de vedere. 

Acolo, acasă la „Nenea Mișu“ — unde era şi redacţia ziarului — l-am 
cunoscut pe ziaristul şi publicistul Domenico Caselli, ale cărui articole despre 
vechiul București, le citeam cu deosebită pasiune. Mai apoi, ca să le am la 
îndemină pe cele care vor apărea, am făcut abonament la ziar. 

Articolele lui D. Caselli imi plăceau mult cu toate că erau scrise într-un 
mod oarecum romanțat, dar autorul nu se îndepărta în cuprinsul și expunerea 
lor de miezul adevărat al documentelor pe care le cerceta. 

Dar să vedem cine a fost Domenico Caselli şi care i-a fost activitatea 
publicistică şi în special cea care se referă la Bucureşti. 

Domenico Caselli s-a născut la 31 octombrie 1875 in Bucureşti. Părinţii 
lui, veniţi din Italia, s-au stabilit aici, lucrind în ramura construcţiilor de 
clădiri. Prin naștere, pe pămintul ţării noastre, Domenico Caselli, cu toate 
că avea nume italian, era român. 

După terminarea cursului primar şi gimnazial, părinţii neavind posi- 
bilitatea să-l întreţină la studii superioare, la vreo facultate oarecare, el s-a 
indreptat spre meşteşugul tipografiei. Astfel, încă din adolescenţă, a intrat 
in serviciul ziarului „Universul“ condus la acea dată de italianul Luigi Cazza- 
villan (1846—1902). De la culegător de litere, a devenit corector, apoi dovedind 
calităţi profesionale a fost numit secretar de redacţie. 


În aceste ultime două îndeletniciri a lucrat mai mult noaptea. Și cu 
toată oboseala şi puţinul somn din timpul zilei, dar inzestrat cu tinereţe, 
ambiţie şi pasiune, el a găsit destul răgaz pentru a cerceta manuscrisele și 
documentele de la Arhivele Statului şi Academia Română şi a citi lucrările 
cu caracter istoric, sau cuprinzătoare de acte vechi, predilecție avind pentru 
scrierile lui V. A. Urechiă, publicate în 12 volume sub titlul „Istoria româ- 
nilor““, apoi ale lui B. P. Hasdeu, Papiu Ilarian, A. D. Xenopol, N. Iorga 
şi Stoica Nicolaescu, care au fost mult mai riguroși în ceea ce priveşte exactitatea 
transcrierii şi interpretării documentare. 

Încă de tinăr, la virsta de 20 ani (1895), Domenico Caselli și-a început 
colaborarea în publicistică; ca redactor la ziarul „Liga ortodoxă“. 


Pasionat iubitor al trecutului nostru sau al altor popoare, Domenico 
Caselli s-a dedicat cercetării şi studiului, publicind foarte numeroase articole 
în ziarele şi revistele timpului. Încă din adolescenţă a căpătat dragoste de 
oraşul în care a trăit — Bucureştii — şi mai tirziu, pină la sfirşitul vieţii, a scris 
multe pagini despre trecutul acestei loealități. A fost un îndrăgostit pătimaș 
al istoriei în general, al trecutului ţării noastre şi în special al orașului Bucu- 
reşti, unde şi-a petrecut intreaga viață. 

Domenico Caselli a colaborat sau a fost redactor la următoarele ziare 
şi reviste: Lipa ortodoxă, Viaţa nouă, Reporterul, Expres, Orientul, Gazeta 
liberală, Românul, Mărgăritarul, Danubiul, România nouă, Vestea, Universul, 
Minerva, Revista de istorie, arheologie şi filologie, Seara, Scena, Secolul, Inde- 
pendentul, Vocea dreptăţii, Actualitatea, Lumea copiilor. 

Articolele privitoare la trecutul oraşului București au fost publicate 
în ziarele: Expres, Gazeta liberală, Românul, Independentul, Universul, Minerva 
şi Gazeta municipală. 

În studiile şi articolele sale, Domenico Caselli s-a ocupat de probleme 
culturale, istorie bisericească, povestiri din vremuri trecute, istoricul diferitelor 
orașe (Huși, Ploiești, Galaţi etc.), industria viermilor de mătase, metrologie, 
problema ţăranilor, domni şi suverani străini, românii din Peninsula Balca- 
nică, necroloage (George O. Gârbea, pictorul P. P. Molda, Maria Istrati-Capşa, 
mama dr. C. I. Istrati) etc. 

A făcut nenumărate traduceri şi prelucrări după scrierile diferiților 
autori străini. 

Din povestirile cu caracter istoric, unele romanţate, amintim urmă- 
toarele: Istoria mitropoliților Ungrovlahiei (1902); Istoria Ierusalimului ; 
Ierusalimul sub David; Fecioara de la Argeș, povestire istorică din vremea 
celor dintii Basarabi (1907); Vorniceasa Mitrea, povestire istorică din vremea 
lui Mihai Viteazul (1909); Fala conusului (idem, 1909); Toderijă părcalab 

ot Galaţi, roman istoric; Eroul de la Călugăreni, roman istoric; Neaga împă- 
răteasa Buzăului [?], roman istoric; Jubitele voievozilor (1913); Istoria oraşului 
Galaţi ; Țara de argint (1913); Crăciunul la diferite popoare (1914); A înfiinţat 
cîndva o împărăție bulgărească ? ; Mormintele domnești de la mănăstirea Curtea 
de Argeș; Tara Moldovei şi neamurile rosianeşti ; Jupani, crai şi țari ai Ser- 
biei; Stăpînirea românilor la Marea Neagră; Biserica Sf. Nicolae Domnesc 
de la Curtea de Argeș, 


Amintim mai jos studiile și articolele despre vechiul București pe care 
le-a publicat în diferite ziare şi reviste între 1905 și 1937 şi mai apoi pe cele- 
lalte publicate în „Gazeta municipală“ între 1933 şi 1937: 

Un alai domnesc în secolul al XVI-lea, în „Expres“, 1905, nr. 66, p. 2; 
Biserica Zlătari, în „Expres“, 1905, nr. 67, p. 2; Bucureştii în timpul sărbă- 
torilor, în „Expres“, 1905, nr. 71; Bucurestii în epoca lui Mihai Vodă, în 
„Expres“, ,1906, nr. 86; Bucureștii pe la începutul anului 1600, în „Expres“, 
1909, nr. 137—138 (iulie); acelaşi articol publicat în „Presa Nouă“, 1909, 
nr. 45—46 (aprilie); Bucureștii cresc și se întind mereu, în „Minerva“, IV 
(1912), nr. 1 318, p. 3; Clădirea legaţiei imperiale a Rusiei a fost dărimată, 
în „Universul“, anul 53, nr. 97, 7 aprilie 1936; Curtea domnească a lui Șerban 
Cantacuzino din Bucureşti, în „Universul“, anul 53, nr. 98, 8 aprilie 1936; 
1 Mai la „Viişoara“ de la Visarion, în „Universul“, anul 53, nr. 119, 2 mai 1936; 
Vechea locuinţă a boierilor Bărcănești, în „Lumea copiilor“, nr. 254; Biserica, 
hanul şi mahalaua Zlătari, în „Gazeta municipală“ nr. 96; Zlătarii pe vremea 
zaverei din 1821, nr. 97; Episcopul rusesc Porfirie Uspenski despre Zlătari, 
nr, 98; Casa lui lenăchiţă Văcărescu din Podul Mogoșoaiei, nr. 99; Pină unde 
se întindea Bucureştii la miazănoapte şi apus, acum un veac, nr. 100, 101, 102; 
Bucureştii pe vremea lui Mustafa Bairactar, nr. 103, 104; Balta de la Gor- 
gani, nr. 127; Grădina breslelor, nr. 131; Primirea primului consul francez 
la Bucureşti la 14 Floreal, anul al 6-lea al Republicii, nr. 142; „Iordanul“ 
la Curtea domnească din Bucuresti, nr. 154; Podul de sus și Uliţa Mare, nr. 167; 
De cine a fost clădită biserica Curtea Veche ?, nr. 176; Biserica Stavropoleos, 
nr. 182; Părintele chir Ioa ichie este ziditorul bisericii Stavropoleos, nr. 183; 
Biserica Stavropoleos pe vremea arhiereului Ioanichie, nr. 184; Bucureştii 
pe vremea prinţului Coburg, nr. 188; Schitul Sf. Ilie din mahalaua Gorga- 
nului, nr. 194; Mahalaua „Livedea Gospod“, nr. 195; Mahalaua i biserica 
Vovidenia Maicii Domnului (Biserica Schitu Măgureanului), nr. 199; Bise- 
rica Popa Tatu şi mahalaua Fintina Boului, nr. 200; Cringul Procopoaiei, 
nr, 201; Casa Procopoaiei, nr. 201; Marghioala Procopie, nr. 203; Cum a 
fost primită în București „dumneaei Madama a dumisale Sinior internun- 
tiu“, nr. 205; Casa Iordache Filipescu din Podul Mogosoaiei, nr. 206; În 
ce chip au luat muscalii Bucureștii la 1769, nr. 221; În jurul Bucureș- 
tilor, nr. 223; Pădurea din Valea Cotrocenilor, nr. 224; Chiogcul lui 
Ipsilanti de la Herăstrău, nr. 232; Dincolo de mahalaua postelnicului 
Firu, nr. 238; Pentru cei ce nu cunosc istoricul Bucurestilor, nr. 238; Maha- 
laua Visarionului, nr. 239; Mahalaua Tirnovului, nr. 241; Bucureştii pe vre- 
mea lui Napoleon Bonaparte, nr. 244; Casa lui Bimbasa Sava din Uliţa Mare 
care merge la Sirbi, nr. 262; Bucureştii pe vremea lui Bimbaşa Sava, nr. 263; 
Casele fraţilor Xenocrat din Uliţa Jitnița, nr. 264; Mahalaua și biserica Olte- 
nilor, nr. 265; Lupta din jurul bisericii Oltenilor, nr. 266; Bucureştii pe vremea 
cind au venit turcii lui Chehaia-bei, nr. 267; Ce s-a întimplat la Cernica pe 
vremea lui Chehaia-bei, nr. 268; Măcelărirea Bucureştilor pe vremea lui Che- 


haia-bei, nr. 269; Bimbașa Sava și căpeteniile sale în Bucureşti, nr. 270; 
Omorirea lui Bimbașa Sava, nr. 271; Bucureștii pe vremea Zaverei, nr. 274; 

Întilnirea lui Ipsilanti cu Tudor la chioşcul lui Mavrogheni, nr. 275; Bucureștii 
pe vremea lui Al. Ipsilanti, nr. 276; Cărţile de afurisenie trimise la București 
de patriarhul Grigore al V-lea al Țarigradului, nr. 277; Ce s-a petrecut 
la Bucureşti după plecarea zavergiilor, nr. 278; Bucureștii pe vremea 
răscoalei fraţilor Cuţui, nr. 279; Tăierea celor trei fraţi Cuţui la Bucu- 
reşti, nr. 280; Coltuc de la Babic, nr. 281; Tirgul Moşilor pe vremea 
lui Bibescu Vodă, nr. 282; Podul de la Radu Vodă, nr. 283; Alaiul luminatului 
hatişerif, nr. 284; Uliţele din Bucureşti la începutul veacului al 19-lea, nr. 285; 
Ce-a văzut un englez la București în 1802, nr. 288; Arsenalul, nr. 289; Ale 
cui erau locurile pe care s-a ridicat Arsenalul din București, nr. 290; Cartea 
patriarhului Ieremia, nr. 291; Puţul Calicilor, nr. 292; Curtea domnească 
ot Mihai Vodă, nr. 293; Primirea lui Robert Ainslie la Curtea domnească, 
nr. 294. 

În vara anului 1935, cu ocazia sărbătoririi „Lunii Bucureștilor“ a publicat 
placheta in follio, foarte frumos tipărită, intitulată „Cum au fost Bucureștii 
odinioară“, 80 pp + 8 planse. În continuarea acestei lucrări pregătea un volum 
de citeva sute de pagini ce urma să se intituleze „Minunate povestiri despre 
Bucureştii de odinioară“. 

Dar una este dorinţa şi alta întimplarea nefericită. Moartea l-a surprins 
în plină activitate în locuinţa sa din str. Carol Davila nr. 98, plină de tablouri, 
gravuri, stampe, icoane și foarte multe clișee pe care intenţiona să le folo- 
sească în noul său volum la care lucra de zor şi cu multă pasiune. Lucrarea 
insă a rămas neterminată, fiindcă vitrega împrejurare a curmat firul vieţii 
autorului. 

Într-o duminică, la mijlocul lunii octombrie 1937, Caselli, la masa de 
prînz alături de cele două fiinţe iubite, soția și fiica se simțea mulțumit și 
fericit şi ca masa să fie bogată a destupat o sticlă de vin vechi. Din nenoro- 
cire însă sticla s-a spart şi cioburile l-au rănit destul de serios la o mină. Mer- 
gina grabnic la vecinul şi vechiul său prieten dr. Ştefănescu, în timp ce acesta 
căuta să-i prindă rana în copci și să-l panseze, a făcut un stop cardiac şi astfel 
s-a stins firul vieţii sale. A fost înmormintat la cimitirul Sf. Vineri. 

Moartea lui a fost regretată de toţi confrații de presă și de foarte mulţi 
cititori care așteptau cu nerăbdare apariţia noilor sale articole. 

Cu această ocazie ziariști și scriitori — printre care amintim pe Adrian 
Maniu, Anghel Pomescu, D. I. Atanasiu, N. N. Matei, Otilia Ghibu-Silviu, 
Barbu Lăzăreanu — au publicat articole in „Universul“, „Curentul“, „Ade- 
vărul“, „Lupta“, „Ordinea“, „Neamul românesc“ în care au subliniat cei 
42 de ani (1895—1937) de neîntreruptă activitate publicistică, precum și 
corectitudinea, caracterul și modestia lui, omul „cu figura deschisă ca și sufle- 
tul, totdeauna gata să-ţi spună o vorbă bună, să facă o faptă bună“. 

Ziaristul Anghel Pomescu, în ziarul „Curentul“ scria printre altele că pe 
Caselli „o viaţă întreagă l-a chinuit dorinţa de a avea cit mai multă vreme 
pentru a se consacra pasiunii sale nedesminţite: studierea trecutului nostru 
istoric“. 

UN BOIER DIN SECOLUL AL XVIII-LEA PEDEPSIT 
PENTRU SPIRITISM 


Datorită unor influenţe străine, care nu ştim cum au ajuns pe la Bucu- 
rești, spiritismul a cuprins în mrejele sale pe boiernașul pitar Perticari, care 
ocupa funcţia de judecător de departament. 

Acesta, după cum spunea V. A. Urechiă 1, a fost primul bucureștean 
cunoscut care „in înţelegere cu duhurile“ s-a ocupat cu spiritismul, căutind 
să tălmăcenscă cele viitoare, dintre care unele se refereau la domnul ţării. 

Alexandru Moruzi, auzind de îndeletnicirea pitarului, care nu-i era 
deloc pe plac, cu toate că nu punea nici un temei pe spusele duhurilor, răs- 
pindite prin gura celui care avea contact cu ele, ca să stirpească o astfel de 
îndeletnicire, la 5 februarie 1794, a dat un pitac oarecum glumeț în formă, ` 
dar destul de aspru în ceea ce privește hotărirea. 

Respectivul pitar, în afară de faptul că era înlăturat din slujbă, a fost 
trimis sub formă de arest la mănăstirea Dealul, unde să fie în stricta supra- 
veghere a egumenului de acolo. 

Documentul fiind foarte interesant îi dăm cuprinsul mai jos pentru 
a se vedea cum domnul, în bătaie de joc, dă o poruncă cit se poate de ustură- 
toare în legătură cu cel vinovat. 

„Fiindcă pitarul Perticari se trudeşte la tălmăcirea de cele viitoare și 
fiindcă aici în București nu-și poate avea odihna de a putea urma lucrarea 
acestei trebi mai cu silinţă, cu isihia ce-i trebuie și fără precurmare, mai virtos 
avind şi treaba judecătoriei, de aceea dar se trimite la mănăstirea Dealului 
ot județul Dimboviţa unde, odihnindu-se, să-şi poată lucra treaba aceasta 
mai bine. 

Deci volnicim pe ... să ridice pe Perticari, să-l ducă la numita mănăs- 
tire, unde să-l facă teslim [să-l predea] la egumenul Deleanul, ca să-l pună 
înlăuntrul mănăstirei, de la carele să aducă adeverinţă cum că l-au primit. 

Și cînd nici acolo nu-și va avea odihna de a-și putea lucra treaba aceasta, 
îl vom trimite la vreunul din ostroavele mărei, unde acolo fiind inconjurat 
de apele mărei, fără de altă supărare va putea lucra treaba aceasta cu toată 
isihia.“ 


O LITRĂ DE AUR PENTRU STRICAREA FECIORIEI 


Întotdeauna, în toate timpurile şi în toate locurile, din antichitate 
şi pină în vremurile noastre s-au intimplat cazuri de „stricarea fecioriei“, 
prin abuz de forţă sau prin cuvinte mincinoase și promisiuni de luare în căsă- 
torie. Cei care au făcut astfel de abuzuri şi nu şi-au respectat cuvintul dat, 


1 V. A. Urechiă, Istoria românilor, vol. V, Bucureşti, 1893, p. 470—471. 

au suferit, după ţară și loc, diferite pedepse, unele chiar foarte grele, mergind 
pină la condamnarea lor la moarte. 

Și la noi în ţară și în București s-au intimplat astfel de cazuri. Documen- 
tele vremii însă au înregistrat prea puţine din cazurile întimplate, indiferent 
dacă ele au fost rezolvate pe calea judecății sau a bunei înţelegeri. 

Un astfel de caz, de la sfirgitul secolului al XVIII-lea, ni-l aminteşte 
documentul din 44 mai 1796. 

Este vorba de femeia Gherghina, care în jalba ce înaintează domnului 
arată că un oarecare Nicolae, sluga domniței Ecaterina, insoțind pe măria sa 
la Văcărești, s-a îmbolnăvit acolo și a fost lăsat în gazdă la ea pînă la însănă- 
toşire. Dar, într-una din zile, în timp ce ea nu se afla acasă, ci la munca 
cîmpului, Nicolae „a încirdoșit pe fiică-mea, şi după puţină vreme aflind și 
apucindu-l, m-a înșelat cu cuvintul că acum la Paşti o va primi pe fata noastră 
de soţie“. Însă sărbătorile Paștelui au trecut şi respectivul se leapădă de pro- 
misiunea făcută. 

Judecătorii, care au cercetat pricina, au căutat să convingă pe Nicolae 
în vîrstă de 19 ani să se căsătorească cu fata care avea 16 ani, dar băiatul 
a refuzat. 

În urma acestei situaţii, judecătorii constatind că Nicolae este sărac 
şi nu poate da o litră de aur pentru stricarea fecioriei, cum prevedea legea, 
propun domnului să hotărască aplicarea celei din urmă pedepse prevăzută 
de pravilă, adică: „să se bată, să se tundă şi să se surghiunească“, ceea ce 
domnul a şi aprobat, fără însă să se menţioneze cu cite toiege să se facă bătaia 
și nici unde va fi dus la închisoare și pe cît timp va fi surghiunit. 


BĂTAIE CU TOIEGE (1794—1831) 


În vechile legiuiri din secolul al XVII-lea, tipărite în vremea voievozilor 
Matei Basarab și Vasile Lupu, pentru anumite fapte rele se prevăd diferite 
pedepse dintre care unele foarte grele: tăierea miinilor pentru falsificatorii 
de bani, bătaia cu toiege, trimiterea la ocnă sau în surghiun la vreo mănăstire 
și chiar pedeapsa capitală. 

Cu toată lipsa documentelor pentru secolele XVII—XVIII, bănuim 
că au fost numeroase cazurile de judecată şi pedepsire, dar pierzându-se cu 
timpul, nu cunoaştem natura lor. 

Ne vom opri numai la cele din epoca fanariotă, de la sfirșitul secolului 
al XVIII-lea, cind poruncile date de domn, în astfel de cazuri, au fost trecute 
în scris în condicile divanului. 

Cazurile de pedepsire amintite mai jos sint: birfeli şi vorbe de ocară 
la adresa mamei, individ care s-a făcut preot fără hirotonisirea cuvenită, 
forțarea unuia de a trece la o altă religie, bătaie cu încercare de asasinare, 
neanunțarea bolnavilor de ciumă, luarea ilegală de bani și bătaie, pire min- 
cinoase etc. 

Astfel, in toamna anului 1794, femeia Zoița înaintează jalbă la domnie 
împotriva mamei sale. Din ordinul domnului Alexandru Moruzi, marele spă- 
tar cercetează pricina la fața locului, în mahalaua respectivă şi constată din 
spusele vecinilor celor două femei că Zoiţa este vinovată, fiind femeie rea 
şi gilcevitoare „ponosluitoare“ atit asupra mamei sale cit și a cumnatei, 


din care cauză mama ei, Hagiica, pătimeşte mult. 

Marele spătar propune ca pentru necinstirea ce Zoiţa a facut-o mamei 
sale, să fie bătută cu 20 toiege la faţa locului, ca „să se părăsească de reaua 
ei purtare“, 

Domnul, binevoitor, la 22 octombrie 1794, ordonă să fie chemată Zoiţa 
şi să i se comunice că pedeapsa care i-a fost hotărită nu i se va aplica deocam- 
dată, dacă renunţă definitiv la reaua comportare faţă de mama sa ?. 


* 


În vremea epidemiei de ciumă, epistaţii mahalalelor, medicii și preoţii 
erau obligaţi să aducă la ema în autorităţilor numele tuturor celor care 
fuseseră atinşi de această cruntă boală, pentru a se lua cele mai grabnice 
măsuri, ferind pe cei sănătoşi de cei ciumaţi. Epistatul din mahalaua Mihai 
Vodă n-a anunţat nici boala nici moartea unui locuitor ciumat din acea ma- 
hala, scuzindu-se, poate, că n-a cunoscut această dispoziţie. 

Domnul, fiind înștiințat de acest lucru, la 27 iulie 1795, poruncește 
spatarului să facă cunoscut tuturor epistaţilor din mahalale că sint obligaţi 
a anunța orice caz de boală, iar acei care nu se vor conforma, indiferent „de 
orice treaptă va fi acela“ 3, se va pedepsi cu 20 toiege şi cu surghiun la mănăs- 
tirea Snagov. Şi, spre a nu avea nici un epistat motiv că n-a cunoscut această 
obligaţie, i se poruncește spătarului să facă c6pii după pitacul domnesc şi să 
se dea fiecăruia în mînă. 


+ 


Unii indivizi, cu de la sine putere, fără nici o pregătire duhovnicească 
şi fără aprobarea și hirotonisirea înaltelor foruri bisericeşti, s-au făcut diaconi 
sau preoţi. 

Un caz foarte interesant, în care se dovedeşte multă îndrăzneală şi şar- 
latanie, este cel arătat de mitropolitul Dosithei in anaforaua sa către domn. 
El spune că, cu citva timp în urmă, s-a prezentat la Mitropolie grămăticul 
Vasile Nuţul cu rugămintea să fie numit diacon. După cercetarea ce i s-a 
făcut, constatindu-se că ştie bine să scrie şi să citească, mitropolitul, în prin- 
cipiu, i-a şi dat cuvenita aprobare, fiind chiar repartizat la cea mai importantă 
biserică din centrul Capitalei, la biserica Curţii domnești, răminînd însă ca în 
slujbă să nu intre decit după ce domnul va da cuvenita aprobare de hirotonisire. 

Vasile Nuţul însă „din îndemnarea vrăjmaşului diavol, a îndrăznit pină 
a nu se hirotonisi“ şi a slujit în citeva rinduri liturghii diaconești. 


Auzind de această faptă, mitropolitul se și gindea să-i dea un canon 
„spre a-şi plinge păcatul pentru nelegiuita faptă ce a făcut“, dar întirziind 
şi el cu punerea în practică a acestei dispoziţii, Vasile Nuţul, în acest timp, 
şi-a ticluit un act fals, ca și cînd ar fi fost dat de mitropolit. În acest act se 
spunea „că este preot şi duhovnic şi că este trimis de noi afară în eparhii ca să 
spovăduiască şi să povăţuiască norodul spre mintuire, schimbindu-și și numele, 
cu care ieșind prin satele de afară, din județul Ilfovului, a și început a face 
cercetare [ca un protopop] pe la biserici: cum și în ce chip se află cele sfinte, 
puind și epatrahir de git, săvirşind şi unele din cele preoțești rinduieli“, de 
pe urma cărora a avut diverse avantaje. 

Auzind despre faptele acestui fals preot, mitropolitul a trimis un om 
într-adins să-l prindă şi aducă la Mitropolie unde „după cercetarea ce i s-a 
făcut, aflind întocmai, după cum ne-am înștiințat, fiindcă el se află cu plete 
şi barbă, ca cel ce avea să intre în orinduiala bisericească (cu care a înșelat 


3 Ibidem, p. 482—483. 
3 Ibidem, vol. VI, p. 749. 

a-l crede norodul de diacon şi de preot), am pus de l-a ras, ca nu cumva scă- 
pînd iarăşi de aici, cu vreo deosebită meșteșugire, să înșele pe creștini. Dar 
pentru ca nu şi de acum înainte să mai îndrăznească și altul ca dinsul a face 
şi a-şi ride de lege şi de cele sfinte, rugăm pe măria ta, ca de se va găsi cu 
cale şi de către măria ta, să i se facă o cuviincioasă certare politicească în 
vederea tuturor, spre pildă şi altora“ 4. 

Prin rezoluţia pusă, la 24 martie 1795, domnul a poruncit marelui spătar 
să ridice pe Vasile Nuţul de la Mitropolie, unde era reţinut, să-l ducă la biserica 
unde a slujit, fără a fi hirotonisit, și acolo, în faţa bisericii, să-l pună la falangă 
unde să fie bătut cu 100 toiege la tălpi, iar după aceea să fie trimis în surghiun 
la mănăstirea Căldărușani unde stareţul „să-l aibă la osindă acolo, de unde 
să nu se sloboadă fără porunca noastră“. 


x 


Acelaşi domn, Alexandru Moruzi, fiind informat că unul, Petre croi- 
torul, vrind să creştineze cu sila pe un copil de evreu, la 4 iulie 1795, dă un 
pitac către marele spătar prin care poruncește ca hăiatul să fie lăsat liber 
„în voia lui“ şi numai dacă va vrea, din proprie inițiativă, să se creştineze 
atunci să se prezinte la mitropolit care „cercetindu-l bisericește va face ceea 
ce se va cădea“ 5 și nimeni din fețele bisericești să nu indrăznească a-l boteza 
fără răvaşul mitropolitului. 

Pe vinovatul Petre croitorul care a pricinuit „înșelăciune“ să-i aplice 
o „certare“ cu 100 toiege la tălpi şi apoi să-l surghiunească peste hotar, în 
Moldova, de unde venise. 


x 


Un alt caz de vinovăţie și cu pedepsire cu bătaie de toiege este cel recla- 
mat de Stan Dimache Dudescu, cum că un arnăut de la Agie, împreună cu 
alți tovarăşi de-ai lui, au vrut să-l omoare. 

Cercetindu-se şi aflindu-se vinovăția arnăutului, care spunea că era 
beat la acea dată, Alexandru Moruzi, la 22 iulie 1795, poate ca o circumstanţă 
atenuantă, a ordonat să fie bătut numai cu 100 toiege, chiar în faţa casei lui 
Stan Dudescu şi apoi, în căruţă cu pază, să fie dus şi întemnițat la ocna Slănic ê. 


* 


Ciţiva ani mai tirziu, aducindu-se la cunoştinţa lui Alexandru Moruzi 
că Mihalache vătaful de pescari s-a făcut vinovat că a luat bani pe nedrept 
de la pescarii care au adus raci în oraș, ba pe unii chiar i-a şi bătut, domnul, 
la 15 ianuarie 1800, dă ordin ca vătaful să fie bătut cu 100 toiege la tălpi, 
iar banii ce i-a luat ilegal de la pescari să fie daţi înapoi îndoit 7. 


* 


Pentru curiozitate şi documentare, cu toate că nu sint fapte care s-au 
intimplat în Bucureşti, dar fiind în directă legătură cu astfel de pedepse, 
amintim şi următoarele cazuri: 

Astfel, la 3 octombrie 1794, marele spătar raportează domnului că un 
slujitor de la căpitănia din comuna Daia (județul Vlaşca), impreună cu Petre 


Ibidem, p. 805—806; ibidem, vol- V, p. 476. 
Ibidem, vol. V, p. 478. 

Ibidem, vol. VI, p. 335. 

Ibidem, vol. VIII, p. 105. 

surugiul de la hătmănie, au fost prinşi furind 15 saci cu făină pe care îi încar- 
caseră în două care să-i ducă „în hasul * Giurgiului“ 8. 

La propunerea marelui spătar, Alexandru Moruzi aprobă și ordonă 
ca cei vinovaţi să fie duşi de căpitanul spătăresc pe la toate căpităniile din 
judeţ unde, la fiecare căpitănie, în faţa tuturor slujitorilor, să li să dea fiecăruia 
cîte 50 toiege la tălpi și apoi să fie trimiși la ocna de la Telega „spre pilda 
tuturor“, 

* 


Într-un alt caz, în urma anaforalei înaintată de caimacamul Craiovei 
N. Hangerliu, fost mare hatman, în legătură cu doi călugări care s-au dovedit 
„piritori, mincinoşi, zavistnici şi tulburători“?, Alexandru Moruzi, la 13 noiem- 
brie 1794, poruncește să fie pedepsiţi bisericeşte, dar și „cu certare de bătaie“, 
fără să precizeze cu cite toiege, rămînind, probabil, această dispoziţie la apre- 
cierea caimacamului **. 
* 


Tot în acel an, la 10 decembrie 1794, călugărul Grigore aducind la cunoș- 
tinţa lui Alexandru Moruzi că serdarul Constantin Cantacuzino, ispravnicul 
orașului Ploiești, a bătut rău, cu 500 toiege la tălpi (fapt nemaiintilnit) pe 
fiul slujitorului Dobrin, domnul îl condamnă să plătească 100 lei treapăd 
(amendă) în folosul mumbașirului care a venit și a cercetat reclamaţia la 
faţa locului. 

Constatind însă că şi slujitorul Dobrin este vinovat, fiindcă „a fost 
pricinuitorul începutului gilcevei cu vorbe de ocară şi cu răspunsuri împotri- 
vitoare, fiind iubitor de gilcevuri și răzvrătitor între ceilalţi, slugitori“ 19, 
poruncește să fie scos din rîndul slujbaşilor şi să fie trecut să plătească dajdie. 
Nu uită să pedepsească și pe călugărul Grigore pe care îl“trimite în surghiun 
la mănăstirea Tirgșor, fiindcă în loc să potolească cearta „ca un obraz biseri- 
cesc“, a fost un aţițător al scandalului. 


* 


Un alt caz curios, dar corespunzător vremii în care s-a. intimplat, este 
faptul că doi cetăţeni au reclamat că ispravnicul judeţului, în mod ilegal, 
a luat bani de la nişte subalterni pentru a le da niște acte. Socotim că recla- 
maţia lor s-a bazat pe adevăr şi realitate, fiindcă altfel nu aveau curajul să se 
jeluiască domnului. Dar, ei nu şi-au adus aminte de zicala populară că „Bună 
ziua am dat, belea mi-am căpătat“ şi nici n-au cunoscut spusa vechiului fabu- 
list Esop, care a zis că: „Dreptatea e pentru lei, nu pentru căţei“ şi au păţit-o. 

Ispravnicul a ştiut cum să procedeze, să iasă cu faţa curată, şi să scoată 
el pe cei doi vinovaţi, că au îndrăznit să facă piră mincinoasă impotriva lui. 

Faptul în sine este următorul: un oarecare Pirvu și cu fiul său Maxim, 
din judeţul Gorj, au înaintat jalbă domnului că Geanoglu clucerul, ispravnicul 
judeţului, a luat 2—3 galbeni de la fiecare slujitor pentru a le da „pecetluiturile 
domneşti“. Ei nevoind să dea au fost înlăturați din slujbă şi trecuţi în cate- 
goria celor care plătesc biruri. Făcîndu-se cercetare prin mumbaşirul trimis 


* has = domeniu funciar al sultanului. 

3 Ibidem, vol. VI, p. 330. 

? Ibidem, p. 29. 

*+ Pentru care motive nu știm, probabil numai bucurindu-se de încrederea domnului, 
ia 10 decembrie 1794, N. Hangerliu își dă demisia din dregătoria căimăcămiei, în locul 
lui fiind numit Alexandru Calfoglu care fusese mare clucer, apreciat de Moruzi ca „boier 
practicos, cercat în slujbele domniei mele de vrednic și credincios și cu bun ipolipsis“ (cf, 
V. A. Urechiă, Istoria românilor, vol. V, p. 301). 

10 Ibidem, vol. V, p. 301. 

şi cerindu-se informaţii și de la caimacam, „ne-au înștiințat cum că jalba 
şi pîra numiţilor cu totul a fost mincinoasă şi nedreaptă arătarea lor. Pentru 
care și de la toţi căpitanii de judeţ, de poteră şi polcovnici de catane și de la 
stegarii lor, precum şi de la locuitorii satului, în care locuiesc mai sus numiții 
doi pirîşi, au venit adeverinţă şi mărturiile lor în scris, cum că de la nici un 
slujitor nu s-au luat nici un ban și minciuni au jeluit acei pirişi“, 

Pentru acest motiv, la 23 iulie 1794, domnul poruncește marelui spătar 
să trimită un zapciu spătăresc în judeţul Gorj şi acolo, în scaunul i isprăvniciei, 
numiții „pirişi“ să fie bătuţi cu 200 toiege la tălpi „ca nişte mincinoşi ce au 
cutezat a face piră nedreaptă domniei mele“ 11. 


* 


În sfirşit, ultimul caz de pedepsire de bătaie cu toiege, ce ne este cunos- 
cut, îl găsim menţionat în timpul generalului Kiseleff. Dr. Alcibiade Taver- 
nier * împreună cu un prieten s-au dus la vinătoare în cuprinsul judeţului 
Ilfov. Au fost însă atacați de o bandă de hoți care, „prin cazne și răniri“, i-au 
jefuit de bani şi lucruri. 

Dintre aceștia unul singur, rănit fiind, a fost prins, Gheorghe Medrea, 
care, conform pravilei, trebuia condamnat la moarte, înainte insă trebuia 
să i se aplice bătaia cu 200 toiege. Dacă în timpul bătăii, învinuitul va spune 
tot adevărul, din momentul acela va fi iertat de restul toiegelor, nu însă şi de 
pedeapsa cea mare ce va urma. 

Alexandru Filipescu, marele logofăt al Dreptăţii, după cercetările și 
judecata făcută, a prezentat generalului Kiseleff, spre confirmare, pedeapsa 
cu moartea 12 pentru Gheorghe Medrea. Generalul Kiseleff insă, i-a comutat 
pedeapsa la 15 ani muncă grea în ocnă. 


MĂCELARII CARE NU VOR SĂ ADUCĂ CARNE LA 
PRĂVĂLIILE LOR SÎNT PEDEPSIŢI CU OCNA 


Constatindu-se că unii măcelari au ridicat nejustificat preţul de vinzare 
al cărnii, sub pretext că vitele s-au scumpit, stăpînirea orașului a fixat nart 
(preţ oficial) peste care nu se putea trece, iar cei care nu-l respectau erau 
pedepsiţi. 

Unii dintre măcelari, nemulțumiți cu un cîştig mai mic, au hotărit să 
nu mai aducă carne în scaunele (măcelăriile) lor, numite aşa fiindcă tăierea 
cărnii se făcea pe un scaun (trunchi de stejar), cum se mai obișnuiește şi astăzi. 
S-au produs nemulțumiri și reclamaţii chiar din partea celorlalți măcelari, 
fapt care a obligat pe marele agă (şeful poliţiei Capitalei) să aducă la cunoş- 
tința domnului această situaţie. 

Astfel, la 17 aprilie 1794, el arată că şapte măcelari, fraţii Pătraşco, 
Şerban Surche şi Ștefan fiul lui Zamfir toți din mahalaua Batişte, Anastase 
Cureman din mahalaua Dichiu, Petre Epure și Dumitru Grăţoiu ambii din 
mahalaua Oţetari, „de la Paşti și pină acum, nicicum n-au vrut ca să aducă 
vită ca să taie pe la scaune... precum au tăiat şi mai dinainte, care fiind împo- 


11 Ibidem, p. 328. 

* Vezi acest volum capitolul Medici de altădată, p. 186. 

1* Arh. St. Buc., Logofeţia Dreptăţii, 17 665 şi 17 700/1833. 

33 V. A. Urechiă, op. cit., vol. VI, București, 1893, p. 803—804. 

trivi poruncilor măriei tale, aduce zăticnire [impiedicare, stinjenire] și celor- 
lalte ce acum taie“. 

Măcelarii ceilalți — arată el — au dat jalbă prin care fac „cerere şi 
rugăciune, ca să se aducă cei nesupușşi, să se pedepsească şi să fie siliți de a 
t a împreună [la fel] cu dinşii“. 

Drept urmare, în aceeași zi, domnul Alexandru Moruzi dă următoarea 
poruncă: 

„Dumneata vel agă, fiindcă într-atitea rînduri s-au dat poruncile dom- 
niei mele straşnice măcelarilor, și li s-au dat hotărîrea domniei mele la toți 
şi de faţă prin cuvint, că au să se pedepsească pînă la moarte, şi după toate 
acestea iarăşi sînt nepăsători, îţi poruncim dară, ca să orînduieşti zapciu să 
prindă pe acești lude şeapte, şi aducîndu-i în pază, să-i faci teslim [predare] 
la puşcărie, de unde poruncim ca să facă carte domniei mele de a să trimite 
la ocnă, de această dată, spre pilda şi învăţătura celorlalți“ 14. 

Ordinul domnului s-a executat şi, pentru multă vreme, măcelarii n-au 
mai avut curajul să nu aducă carne suficientă în prăvăliile lor. 


PRIMA CASĂ CU BALCON DIN BUCUREŞTI 


Pină la începutul secolului al XIX-lea, fiecare cetățean își putea con- 
strui casă după cum voia, nefiind obligat s-o facă la linia uliţei. Nu existau 
norme edilitare după care să se conducă. Din 1804 însă, domnul Constantin 
Ipsilanti a dat poruncă că nimeni nu mai are voie să facă case cu cicmale sau 
cu streșini prea mari care să acopere lumina uliţei și să producă „zăticnire“ 
la trecerea carelor. 

Dar una erau cicmalele și alta balcoanele. Cicmalele (după cuvintul tur- 
cesc cicma, cişma) înseamnă acele zidiri făcute deasupra parterului, ieșite 
în afara construcţiei, care aveau ferestre şi înveliș deosebit de corpul caselor, 
aşa cum se obișnuia în Imperiul otoman şi chiar în Bucureşti la unele clădiri 
şi la hanul mănăstirii Sf. loan, care se afla unde este astăzi palatul C.E.€. 


Aceste cicmale — după cum spune documentul — „întru adevăr pri- 
cinuiesc supărare, fiindcă picătura străşinilor mergind mai aproape de jumă- 
tatea podului uliţei îi face vătămare, vecinul de alăturea pierde vederea casii 
sale despre partea acei cicmale, razele soarelui se popresc de dinsa, cum și 
carăle încearcă zăticnire la trecerea lor“ 15. 

În vara anului 1827, Constantin Bălăceanu fost mare ban își construise 
o casă pe Podul Mogoşoaiei, vecină cu a marelui postelnic Filip Lenș şi ca m 
peste drum de unde începe actuala str. Nicolae Iorga. 


Deasupra camerelor de la parter, scosese trei grinzi în afară, pe care 
voiă să-și facă balcon de unde, la aer curat, voia să privească în stinga şi în 
dreapta uliţei. Vecinii însă, din apropiere, s-au scandalizat și au dat jalbă la 
domnie că respectivul boier nu respectă obşteștile anaforale, care nu îngăduie 
să se mai construiască case cu cicmale, streşini sau tarabe. 

În urma acestor reclamaţii, domnul Grigore Ghica a oprit lucrarea 
pînă la noi dispoziţii şi a dat ordin marilor boieri, în număr de 20, să se adune 
la Curtea domnească să cerceteze vechile orinduieli şi să raporteze cum tre- 
buie să se urmeze. 





14 Ibidem, vol. V, p. 288. 
15 George Potra, Documente privitoare la istoria orașului București, 1821—1848, 
vol. II, București, 1975, p. 290. 

În anaforaua prezentată, boierii arată că au cercetat vechile dispoziţii, 
dar n-au găsit nicăieri că este sau nu voie să se construiască balcoane, menţio- 
nindu-se că nu mai erau îngăduite să se facă doar cicmale, streşini şi tarabe. 

De aceea spun ei: „balconul însemnînd un ce foarte deosebit de cicma 
şi după forma lucrului și după înțelegerea cuvintului, nu numai că nu prici- 
nuiește nici o supărare din cele ce s-au zis mai sus, ci încă, cind va avea căzută 
înălțime incit să nu să zăticnească trecerea carălor, împodobește și înfrumu- 
sețează politiia [oraşul], după cum să văd în cele mai mari și frumoase politii 
ale Evropii, de unde avem cuvintul de balcon, că balconurile nu sint nici cum 
poprite“. 

Deci, după părerea boierilor, persoanele:care au reclamat ori n-au știut 
ce vrea să facă banul Constantin Bălăceanu, sau știind, au crezut că cicmaua 
înseamnă balcon şi balconul cicma. 

În concluzie ei sint de părere că nu trebuie să se oprească construi- 
rea balcoanelor, ba din contra „găsim cu cale să aibă slobozenie atit dumnea- 
lui banul, cit şi oricine măcar de va voi ca să-şi facă balcoanele la linia podului“, 
fiindcă ele impodobesc și înfrumusețează orașul, 

Cei însă care vor face balcoane la stradă sînt obligaţi să le construiască 
la doi stinjeni înălțime de la nivelul uliţei, să aibă jgheaburi la streașină şi 
burlane de tablă sub balcon, ca apa să se scurgă pe caldarim „fără de a supăra 
pă trecători și fără de a fi volnici nimeni să lungească de la străşinile balcoa- 
nelor zgheaburi în lumina podului, a curge apa din ploi asupra trecătorilor, 
cu care pricinuiește supărare, umplind de apă atit pă trecătorii după jos, cit 
şi pă cei ce umblă cu caleșcile“. 

Se admite proprietarilor să-şi facă balcoane chiar mai jos de această 
înălţime, dar acestea nu la stradă, ci înăuntru curţii lor. Acei însă care vor 
face jgheaburi „aruncate din straşina balconului afară ca să curgă apa în lumina 
podului, să le taie şi să le strice, fără de cea mai mică prelungire“. 

Conform acestui nizam [ordin] şi a poruncii domneşti, Constantin Bălă- 
ceanu şi fostul mare clucer Nicolae Trăsnea și-au făcut balcoane la casele lor, 
iar jgheaburile şi burlanele clădirii vornicului Mihail Manu de pe Podul Cali- 
ţii (Calea Rahovei), ce aveau scurgere în stradă „care nu puţină supărare pri- 
cinuiesc la toţi trecătorii dă obşte, umplindu-să dă apă la vremi ploioase“ 16 
au fost stricate, cu atit mai mult că o comisie, anume însărcinată, a constatat 
că respectivul boier încălcase şi o parte din locul uliţei prin parmalicul şi scă- 
rile ce făcuse înaintea clădirii sale. 


UN ANTREPRENOR DE SACALE PENTRU 
ALIMENTAREA CU APĂ A LOCUITORILOR 


După cum am mai spus *, alimentarea cu apă a locuitorilor nu era o 
problemă chiar aşa ușoară. Majoritatea micilor proprietari din mahalale își 
avea fiecare un puț în curte, de unde scotea apa de băut şi de folosință pentru 
treburile casnice și adăpatul vitelor. 

Cea mai mare parte din locuitorii din dreapta şi stinga Dimboviţei se 
alimenta cu apa riului care pe acea vreme nu era murdară, fiindcă pe atunci 
nu exista industrie și nici canalizare prin care deşeurile, reziduurile şi apa mur- 
dară a locuinţelor şi uliţelor să se verse în ea. 


“5 Ibidem, p. 292—295. 
* Vezi vol. I al acestei lucrări, subcapitolul Alimentarea cu apă, p. 234. 

În cele citeva locuri, numite vaduri, sacagiii își umpleau sacalele cu apă 
din rîu și porneau pe ulițele orașului unde o vindeau, în doniţi mici sau mari, 
la un preţ foarte mic, strigind cit îi lua gura: aaapă, oop, sau aapă de băut. 

Sacagiii, oameni săraci, care aveau o saca sau două, trebuiau să plătească 
o mică taxă pentru îndeletnicirea lor și depindeau de Agie și de Spătărie, fiind 
obligaţi să dea concursul în timpul vreunui incendiu. 

De-abia în a doua jumătate a secolului al XVIII-lea s-a făcut un inceput 
de canalizare cu apă potabilă, adusă, prin olane de pămînt ars, din izvoarele 
din jurul Capitalei, de la Creţuleşti şi Crevedia, care se distribuia, în afară de 
Curtea domnească, prin hrisov şi ca o favoare, prin puţinele cișmele numai la 
unele mănăstiri din oraş și la porţile citorva mari boieri. 

La începutul anului 1827, Iancu Pală, fost căpitan de dorobanţi, avind 
o situaţie materială bună şi socotind că ar avea un frumos venit, a cumpărat 
cai, a făcut grajduri şi sacale şi a angajat un număr de oameni care să vindă 
apă pe ulițele orașului. 

Prin jalba înaintată domnului, Iancu Pală a cerut ca pentru cele 30 sacale 
ce le-a făcut pentru vînzarea apei în oraș, să i se acorde privilegiu a nu fi supus 
la nici o dare şi să nu i se facă vreun neajuns de către slujbașşii Apiei, iar el 
cu sacalele şi oamenii lui vor fi gata să sară în ajutor, ziua sau noaptea, la 
orice întimplare de incendiu, fără nici o pretenţie. 

Boierii divanului (Constantin Bălăceanu, Teodor Văcărescu, Scarlat 
Grădişteanu, loan Știrbei, Dumitrache Ralet), discutind și analizind cererea, 
în anaforaua înaintată domnului Grigore Dim. Ghica, la 27 ianuarie, sînt de 
părere că — „de vreme ce jăluitorul pentru chiverniseala hranii vieţii sale au 
făcut aceste sacale, cu care pricinuieşte și folos obștesc, adică pe de o parte 
cu ieftinătatea vinzării apii, iar de pe alta cu legătura ce o face a alerga cu 
aceste sacale cu apă, la întîmplări de iangin [foc, incendiu], noaptea şi ziua, — 
de aceea, ca niște sacale ce sint ale jeluitorului pentru pricina de mai sus, cu 
oameni ai săi şi cu plată de la dinsul la simbria lor și la cheltuiala hrani: 
cailor, iar nu în rindul celorlalte sacale ce sînt supuse la Agie şi la Spătărie, 
cererea ce o face este primită. 


Pentru care, găsim cu cale să să dea luminată întărirea mării tale ca să 
nu să supere sacalile jăluitorului de nici un zabit [paznic] al politii sau de vătafu 
sacagiilor, nici de rindul agiesc, nici de vreun avaet, nici de beilice. 

Atit numai, la ianginuri ce se va întimpla noaptea, să să dea de știre 
la locul unde stau aceste sacale, ca să alerge cu apă acolo unde s-au intimplat 
primejdia de foc. Precum și zioa, asemenea să alerge numitile sacale veriunde 
să va întimpla foc, după legătura ce o dă jăluitorul. 

Iar cînd să va dovedi că i-au făcut de știre şi n-au mers sacalile sale la 
întimplări de foc, atunci să-şi piarză acea priveleghie, răminind hotărirea cea 
desăvirşită a sa da de către măria ta“ 17. 


FABRICĂ DE BERE LA BUCUREȘTI ÎN 1845 


Pină la inceputul secolului al XIX-lea, consumul și fabricarea berii în 
București nu ne este cunoscută documentar, cu toate că această băutură în 
restul ţării și în special în Moldova este cunoscută din vremea lui Alexandru 
cel Bun. 


17 Arh. St. Buc., ms. 118, p. 394—395; I. Cojocaru, Documente privitoare la economia 
Țării Românești, 1800—1850, vol. I, Bucureşti, 1958, p. 380—381. 

În București, primul industriaș străin care a făcut o astfel de întreprin- 
dere a fost Johann neamţul, ce obținuse aprobare de la Comitetul de ocupaţie 
rusească din 1806—1812, care mai apoi, în 1815, a fost întărită printr-un 
privilegiu și de către domnul loan Caragea. 

În vara anului 1825, incetind din viaţă Johann, Andrei Kube, o rudă 
de a sa, care şi el învestise o parte din capital pentru zidirea acestei fabrici, 
afară din oraş, şi înzestrarea ei cu ergaliile * cele trebuincioase, înaintează o 
jalbă domnului Grigore Ghica să se prelungească privilegiul pe numele 
lui, luindu-şi obligaţia ca să dea pe fiecare an „la cutia obștirilor“ cîte 350 
taleri, în loc de 300 taleri cît dăduse înaintașul său. 

Jalba a fost predată de domn marilor boieri ai Divanului să cerceteze 
și să refere. Aceştia, la 25 august 1825, arată domnului că într-adevăr au con- 
statat, din actele ce li s-au prezentat, că Johann neamţul obținuse privilegiul 
şi de la ruși și de la Caragea Vodă ca nimeni altul să nu aibă „slobozenie să 
deschiză asemenea fabrică“, cu atit mai mult că dintre pămintenii ţării „nu 
s-au găsit nimeni cu ştiinţă de acest meşteşug“ 18. 

Ei spun că, cu toate că domnul a mai acordat, cu un an înainte, lui 
loan Gheorghe Crepţul libertatea de a deschide o fabrică în care să producă 
rom, 8pirturi, bere și oţet din vinuri sau „felurimi de pometuri“, dar cu obli- 
gația să nu folosească: griu, orz, mei, porumb „fiind aceste bucate pentru 
hrana norodului“. 

Andrei Kube arată însă că pentru fabricarea berei nu va întrebuința 
decit „bucate proaste și stricate“ şi din acestea nu o cantitate mare ci numai 
aproximativ 60—70 chile ** pe an, „fiindcă mai mult nu pot să se lucreze la 
fabrică, mai vîrtos că această bere o beau numai evropeni“. 

Pentru faptul că Andrei Kube, după cum a'arătat, va folosi numai 
cereale stricate, pentru că măreşte suma dată la cutia obștirilor, pentru că 
fabrica a mai avut privilegiu domnesc, marii boieri sint de părere să se deu 
„luminată întărire la această a noastră plecată anafora ca să aibă voie şi 
slobozenie jăluitorul“ a face bere din cereale stricate și a i se acorda privi- 
legiul cerut. 

După obţinerea privilegiului și continuarea funcţionării fabricii de bere, 
Andrei Kube, în anul următor face jalbă la domnie arătind că cu toate că 
i s-a acordat numai lui privilegiu a face bere aici în București, mai este un 
supus francez, George Krebs (Crepţu) care face bere, fără însă să știe „cu 
ce putere şi volnicie“. Cere ca respectivul fabricant să fie oprit, iar dacă are 
şi el vreun privilegiu să-l prezinte la Logofeţie. Aceasta făcindu-i invitaţie 
în acest scop, piritul Krebs nu s-a prezentat. Drept urmare, Consulatul Fran- 
ței este poftit „să binevoiască a porunci numitului sudit, de a veni în judecată, 
căci neviind, Logofeţia este silită a face arătare mării sale lui Vodă. De care, 
oricum, să aibă Logofeţia răspunsul cinstitului Consulat“ 1°, 


Informaţiile documentare se opresc aici. 


Mai tirziu, gustul pentru noua băutură și consumarea ei a crescut de la 
an la an, fiind baută și de pămiînteni, încit în a doua jumătate a secolului al 
XIX-lea s-au construit în București patru mari fabrici de bere: Oppler, Gib, 
Luther şi Bragadiru, berea devenind pe zi ce trece, o băutură foarte obișnuită 
şi mult mai ieftină decit băuturile spirtoase. 


* ergalii = scule, unelte, instrumente. 

18 Idem, ms. 113, p. 124—125; I. Cojocaru, op. cit., p. 352. 
(i ** chilă = măsură de capacitate pentru cereale = 10 banițe = 500 ocale; ocaua 
„278 kg. 

19 Idem, ms. 98, p. 560—561; I. Cojocaru, op. cit., p. 361. 

AVEREA RĂPOSATULUI MANUC BEI SCOASĂ LA 
VÎNZARE 


În 1831, în ziarul „Curierul rumănesc“ 20, înființat de I. Heliade Rădu- 
lescu, se poate citi un anunţ interesant în legătură cu o parte din averea ră- 
masă de pe urma marelui bogătaş armean Manuc Bei, util la trei mari împărăţii 
din punct de vedere diplomatic, a cărui viață s-a terminat prea devreme și în 
mod stupid. 

Se spune în acel ziar că averea fostului „luminat consilier de stat“ al 
Imperiului țarist este de vinzare şi anume: 

— Hanul ce-i poartă numele „cu fănăria din dos“. 

— Casele „cu toate împrejmuirile lor, cu curte cu tot“ în care a locuit 
Manuc, situate pe Podul Tirgului de Afară (Calea Moșilor), in plasa Galbenă, 
la nr. 2112. 

— O vie de opt pogoane pe Dealul Filaretului. 

— Două vii mari la Dealul Mare din jud. Săcuieni (Prahova). 

Cei care doresc să cumpere vreunul din aceste „acareturi“ se pot adresa 
împuternicitului „vechil“ A. Ohanov care locuiește în Hanul Manuc, camera 29. 


PUȚURI CU MAGNET CONTRA TRĂSNETULUI 


Și la Bucureşti, ca și pretutindeni în ţară și în lumea întreagă, multe 
ploi sint însoţite de descărcări electrice puternice — trăsnete — care au pro- 
vocat şi provoacă incendii, cazuri mortale în oameni și vite. 

Știm cu toţii că acel care a inventat paratrăsnetul (1747), a fost omul 
politic american Benjamin Franklin (1706—1790), dar invenţia lui n-a ajuns 
în ţara noastră decit foarte tirziu, în comparaţie cu alte state din lume. 

Pentru prima dată cînd s-a pus această problemă la Bucureşti, a fost 
în anul 1833. Atunci, la 15 iunie, membrii Sfatului orășenesc, sub președin- 
ţia lui Grigorie Grădişteanu, chibzuiesc că ar fi necesar ca în fiecare sector, 
din cele cinci ale orașului, să se facă un puț cu magnet spre apărarea locuito- 
rilor „dă groasnecul trăsnetului tunet“ — „care aduce dă odată cu spaima 
și primejdie dă viaţă după atitea învederate întimplări dă mai înainte“ 21. 

Se va căuta ca aceste puțuri să fie făcute în aşa fel ca să nu aducă supă- 
rare nici unui proprietar de casă sau loc, iar construirea lor se va face de către 
Blaremberg, inginerul statului, împreună cu arhitectul orașului, care-şi vor 
căuta meşteri pricepuţi pentru această lucrare. 

Spre rezolvarea problemei, Sfatul orășenesc trimite Vorniciei din Lăuntru 
(Ministerului de Interne) o copie după jurnalul încheiat, cerind, dacă se găseşte 
necesar, să se dea grabnică dezlegare spre punere în lucrare. 

Mihail Cornescu, șeful departamentului, cere inginerului Blaremberg 
să facă cuvenita cercetare și să raporteze ministerului. 

La 29 iulie 1833, Blaremberg arată că sint necesare aceste puțuri cu 
magnet spre folosul obştesc, dar cheltuiala ce se va face nu va aduce „răs- 
plătirea cuviincioasă“. 

El este de părere ca mai întîi să se facă în centrul orașului un foişor 
pentru foc (probabil că Turnul Colţei nu era suficient şi nici destul de înalt), 


2 „Curierul rumănesc“, III (1831), nr. 60, 3 septembrie, p. 240. 
21 Arh. St. Buc., Vornicia din Lăuntru, 735/1833. 

fiind de mare necesitate şi mai apoi să se facă în fiecare sector (văpsea) cite 
un foişor şi în virful acestora, fiind loc mai înalt, să se pună magnetul. Atunci, 
acele foișoare vor fi „mult mai dă nădejde și mai sigure pentru buna odihnă 
a orășenilor“. 

Nemaiexistind alte acte în legătură cu această lucrare, credem că s-a 
renunțat la punerea ei în aplicare, rămînînd ca invitaţia atit de utilă să-și 
găsească întrebuințarea mult mai tirziu. 


LOCURI DE RECREAȚIE ȘI PRIMELE OMNIBUZE 
PENTRU PLIMBARE LA BĂNEASA 


În prima jumătate a secolului al XIX-lea, bucureştenii nu cunoșteau 
moda de a se plimba pe ulițele orașului și a privi vitrinele prăvăliilor încăr- 
cate cu diferite mărfuri așa cum vedem şi obișnuim noi în zilele noastre. În 
primul rînd nu erau prăvălii la stradă, ci în interiorul marilor hanuri, măr- 
furile nu se expuneau în vitrine, ci se puteau vedea numai în interior aşezate 
în rafturi. 

După felul cum bucureștenii își petreceau orele libere din timpul zilei 
sau în sărbători, putem împărţi pe locuitorii de atunci în două categorii: 

Prima, şi cea mai numeroasă, își găsea odihnă sau petrecere, în bătătura 
sau grădina casei, mai mică sau mai mare, după starea materială ce avea. 
Sub bolta viței de vie, care arareori lipsea din curte, la o masă mai mult 
lungă decit lată, cu laviţe de scinduri de brad de o parte şi de alta, gospodina 
casei, în timpul călduros al verii, servea, membrilor familiei și musafirilor, 
dulceaţă de vişine, cireşe amare, șerbeturi din floare de salcim sau soc, rahat 
şi cafele, iar bărbaţii, pe lingă aceste delicatese, nu uitau cănuţa cu vin natu- 
ral şi fara amestec cu sifon sub forma şpriţului de azi. Vinurile erau în canti- 
tate aşa de mare și de ieftine că nu se punea problema falsificării lor. 

Alţi mahalagii începeau petrecerea şi scurgerea timpului cu felioare sub- 
tiri de ghiuden piperat și ardeiat bine sau cu castraveciori — tăiaţi în patru, 
pe lung — şi cu ţuică din sticle cufundate în vadra sau cofa cu apă rece, 
scoasă din fundul puţului, ce se afla aproape în fiecare curte. 

Boierimea își petrecea timpul în vizite reciproce cu ocazia sărbătorilor, 
zilelor onomastice sau alte ocazii. În timpul mesei şi al întregii petreceri, 
tarafurile de lăutari ţigani cîntau de zor, din instrumente și din gură. Min- 
oărurile variate și îmbelşugate, ce prisoseau cu mult necesitatea, erau stro- 
pite din plin cu vinuri de soi și cu vechime de ani, care se turnau în pahare 
din sticlele ţinute la orizontală pe nisipul pivniţei şi ale căror dopuri fuse- 
seră bine unse cu smoală, ca să nu pătrundă nici un pic de aer care să 
altereze gustul şi aroma licoarei. 

Vinul de băut nu era pus la gheaţă ca astăzi, răceala pivniţei era sufi- 
cientă ca să aburească paharele sau cănile de lut în care era turnat. 

În anumite ocazii, mai rare, cînd timpul era mai călduros ieșeau la 
marginea oraşului, la covorul de iarbă verde șila umbra pădurii, citeodată și 
la scăldat în lacurile ce se ţineau lanţ de la Mogoșoaia pînă la Băneasa, Tei, 
Dobroeşti, Pantelimon, Pasărea, Cernica etc. 

Locuri publice de plimbat în oraş, în primele trei decenii ale secolului 
al XIX-lea, nu existau. Primul de acest fel — corso — se datoreşte generalului 
Kiseleff care, în perioada 1832—1834, a făcut cele dintii lucrări de urbanis- 
tică şi înfrumusețare a oraşului. 

Acest loc de „preumblare“ cum îi spuneau mahalagiii, sau „promenad 
public“ cum era numit oficial, a fost făcut pe Dealul Mitropoliei *, de unde 
se putea avea o frumoasă „priveală“ asupra oraşului. Lucrările de amenajare 
s-au făcut sub conducerea inginerului Vladimir Blaremberg, rudă cu viitorul 
domn Alexandru Dim. Ghica. 


Vechiul şi îngustul drum care urca spre catedrala Mitropoliei a fost mult 
lărgit și transformat într-un bulevard modern, pietruit, care pornea din apro- 
pierea albiei Dimboviţei pînă în cealaltă parte a dealului spre drumul Fila- 
retului, actuala str. 11 Iunie. 


De-o parte şi de alta s-au plantat castanii aduşi din judeţul Gorj, din 
pădurile Tismanei, ronduri de flori, iar pe margini s-au construit balustrade 
de lemn, de la marginea cărora se putea privi aproape întreaga panoramă a 
oraşului, deoarece locul era înalt iar marea majoritate a caselor erau joase, 
puţine fiind clădirile care aveau un etaj. 


Pentru odihna cetăţenilor s-au făcut peste 50 de bănci de diferite mărimi 
și forme și s-au pus felinare, din loc în loc, pentru iluminare pînă noaptea tir- 
ziu. De asemenea, ca un punct de atracţie, s-a adus din străinătate un ceasor- 
nic solar, care a fost montat pe un soclu de piatră pe partea dreaptă a noului 
bulevard. 


Pentru potolirea zădufului, in zilele călduroase de vară, într-un chioşe 
anume amenajat se serveau băuturi răcoritoare şi cafea; s-a săpat şi un puț 
cu apă bună de băut. 

Un grădinar trebuia să aibă grija plantațiilor și florilor, iar un paznic 
avea în obligaţiile lui buna păstrare a tuturor celor făcute. 

Prin dărimarea unor clădiri de la poalele dealului în partea stingă, 
dîndu-se cuvenita despăgubire proprietarilor, s-a creat un spaţiu măricel, 
unde puteau să stea caii şi caleștile celor care veneau cu echipaje. 


* 


Pentru bucureştenii care nu aveau trăsături, calești sau alte mijloace de 
plimbare la Şosea și cum numărul acestora era din ce în ce mai mare — odată 
cu instalarea fintinilor ţişnitoare (arteziene), a muzicilor militare care delec- 
tau publicul şi înce) erea construirii unui palat ** la Băneasa de către domnul 
Gheorghe Bibescu, în 1847 — un oarecare Solomon Rosenthal, cu aproxima- 
tiv o lună înainte de izbucnirea Revoluţiei de la 1848, aduce la cunoștința 
poliţiei capitalei Bucureşti că „pentru înfrumusețarea [?] moşii Bănesii a prea 
înălțatului şi fericitului nostru domn și pentru înlesnirea persoanelor ce voiesc 
a merge la acea moşie, atit pentru trebuinţele [lor], cit și spre preumblare“, 
cu mare cheltuială a comandat în străinătate două trăsături mari, numite 
omnibus, din care i-a și sosit una, în care încap mai multe persoane. 


Arată că în zilele de sărbătoare progonul, adică taxa de deplasare, pen- 
tru o persoană este de un sfanţ, iar în zilele de lucru „numai şaizeci parale 
bune“ 22. 

Roagă ca acest fapt să fie vestit spre știință cetăţenilor bucureșteni. 
Drept urmare, la 19 mai 1848, şeful poliţiei, prin rezoluţia pusă, a dat dispo- 


* Vezi vol. I al acestei lucrări, capitolul Înfrumuseţarea şi urbanizarea Dealului 
Mitropoliei. 

** Din cauza revoluţiei şi abdicării domnului, palatul a rămas neterminat, iar 
ruinele lui au dăinuit pină după primul război mondial, cînd a fost dărimat. Se afla cam 
pe locul unde este noua gară Băneasa. 


2 Idem, Agia București, 5007/1839, f. 363; I. Cojocaru, op. cit., vol. II, p. 947. 

ziţie, ca prin batere de tobă, această ştire să se anunţe în toate mahalalele 
şi să fie publicată şi în gazeta oficială. 

Se pare că izbucnirea Revoluţiei şi urmările ei a împiedicat circulaţia 
acestor omnibuze spre Băneasa, fiindcă nu mai cunoaștem alte informaţii 
referitoare la ele. 


ACTORI ȘI SALTIMBANCI FRANCEZI LA 
BUCUREȘTI, ÎN 1798 


Spre sfirşitul secolului al XVIII-lea și mai cu seamă la începutul celui 
următor, unii francezi care îşi părăsiseră patria poate din motive politice 
veniseră la noi în ţară, unii ocupîndu-se cu comerţul, iar cei mai mulți ca pro- 
fesori în casele boierilor şi marilor neguțători, pentru tinerele odrasle. Odată 
cu ei au pătruns şi cărţile franceze, devenind la modă, în locul telor grecești 
sau religioase care-şi pierdeau din importanţă. Deci profesorii şi „guvernan- 
tele“ franțuzoaice de prin casele boierești au avut un rol important în intro- 
ducerea limbii şi cărților franceze la noi în ţară. 

În altă ordine de idei, pînă în această vreme, la serbările, nunțile şi 
sindrofiile domnești și boierești veneau de la Constantinopol, sau din alte 
părți, comedianțţi şi pehlivani care îi distrau, făcînd tot felul de giumbușlucuri, 
lupte, scamatorii și exerciții de gimnastică care îi minunau, De aici 
inainte vom constata trupe de actori veniţi mai mult din Occident. 

La 1798, în vremea domnului Constantin Hangerli (nov. 1797 — febr. 
1799), numit în locul lui Alexandru Ipsilanti, poate, după o perigrinare prin 
alte state europene, au venit în țara noastră, la București, o echipă de astfel 
de comedianţi, de data aceasta francezi. 

Probabil dînd o reprezentaţie sau mai multe la Curtea domnească, iar 
domnul fiind mulțumit de reprezentațiile’ lor, la cererea acestora le-a 
aprobat să dea astfel de reprezentații în diferite localităţi din ţară. 

Ca să nu aibă nici o împotrivire sau supărare din partea autorităţilor 
locale, Hangerli, la 29 mai 1798, dă un pitac prin care ordonă tuturor isprav- 
nicilor de judeţe din ţară să fie bine primiţi și să nu li se ia nici un fel de 
dare. 

În pitacul arătat domnul menţionează și numele celor trei comedianţi: 
"Theodor Blesiet, Francisc Bevilach şi Givani (Giovanni) Mueni. În pitac se 
spune apoi că cei trei francezi „avind meșteșug de pehlivenii și comedieni 
făcură rugăciune domniei mele a merge pe la oraşele țărei domniei mele, ca 
să-și facă arătarea meșşteșugului lor, unde vor fi pohtiţi. Pentru care, fiindcă 
li s-a dat voie şi slobozenia aceasta, poruncim dumneavoastră ispravnicilor 
de prin judeţe pe unde vor vrea a veni să fie primiţi şi să nu li se facă vreo 
supărare cu cerere de vreun havaet, nici de către dumneavoastră, nici de către 
zabiţi, cum nici de către zapcii, ci să fie slobozi și în pace ori la care oraș 
vor merge“ 8. 


COMERCIALE 


Narturile reprezintă preţurile fixate, cu care s-au vîndut anumite arti- 
cole? de băcănie și produse alimentare începînd din secolul al XVIII-lea. 


33 V, A. Urechia, op. cit., vol. VII, Bucureşti, 1894, p. 175, 459. 

Pentru curiozitate și documentare redăm mai jos o parte din narturile 24 
din 1793, în vremea domniei lui Alexandru Const. Moruzi, la valoarea banilor 
de atunci, care era cu totul alta decit aceea din zilele noastre. 


lei, bani 
Ananasul cel bun de Țara turcească . SER - 4. OCa — 308 
Ananasul de Țara leșească ,........... pia cdi d TES — 72 
Alunele .........csc.c. se ata id ua oaia a Sea A — 60 
Ghiudenul, pastrama  ,......c cecene îi 1 30 
Zeama de lămiie ........ 39 Oa 3 i mia NERENN 5 — 48 
Zahărul de Veneţia ............ccccec eee 5 3 60 
Zahărul de Țara turcească ............. pausi PERE a 2 90 
Cafea de Yemen ......unnrrunnn urrena iris de ăi 3 60 
Cafea franțuzească ................ EEE ja aia a să 2 30 
Teņibahat poa paparude aaa aaa 5 3 — 
Icre negre tescuite O ......... cei 3 1 60 
Icre negre îndulcite ..........ccnnn ee 5 1 90 
Icre de chefal, în pește ..... RE ei e acad 5 4 — 
Icre de știucă Andie se as daca are dnei AD apa ai de aaa Xe Sl 5 — 90 
Icre de crap sau de cosac..............c.ccc. ps ja — 90 
Caş ÎN saramură see pe peer ma ae scena EETA j — 36 
Gofeturilë ns secara goe tidie iniii dea tacea ataca at la i 3 — 
Caracatița bună .........ccnn eraan ranana A 3 — 
Caracatița de categoria a doua .................. SA 1 30 
Caperele de Veneția ....... iata a ca aa ia Ay 1 — 
Caperele de Misir ...........c ec. Eua adie 1 — 
Stafide negre, mărunte (Cuşzum)  ....,...ccc.. îi 1 30 
Stafide negre, mari  .........ce eee $ — 60 
Candel bun de Veneția ...........eecceeckci e Gr 5 — 
Candel de categoria a doua .........anuosuaasran.a M 3 60 
Cositorul ..... cca M 2 60 
Lâcherda> sa eee ata ia pie siar aia: DAL a e dia i stele eticii îi 3 — 
Măslinele de Rumelia ...........cce ci îi 3 — 
Măslinele de Țarigrad, verzi ..............ccccc... 5 — 90 
Migdalele fără coajă .....aaanaanunaanonansnanana A 2 60 
Migdalele cu coajă O .......c<c ceea N 4 48 
Năutul see era aaa ea me iata dAn N a ae i ast ti s — 48 
Năutul prăjit eee sarea seca are e aaa o ea aaa aa a i — 90 
Orez sasea a Sata Sana san a Baa aa ta ta i ia o Bla aa x — 48 
Piper aaaeeeaa EEEE îi 5 — 
Piatră vinătă ae dee iei a 20 e marte și de aaa ie M 3 60 
Piatră aCi se oana 3 ta ea Cat e a de dal at de | — 60 
Pucioasa «sees see eta sm nara ce stau iure ini d uda 5 3 — 
Plūüta . sarrcress Eri teteme E T s 2 — 
Rahat-locum  .asaasananunsasarraaaranannarrnana S 3 — 
Săpunul taraboul esa zarea da d ae aia a aaa a aaa a 5 1 — 
Săpunul de Creta şi de Izmir .................... ȘI 1 8 
Smochinele în cutie ....uunusacnaanannnnannrnnna Ey — 72 
Stafidele razachje .............ccceeeeeeeeee 3 — 93 
Sardele mari eee a acea oa Dida iat dle Ale au „ trei buc. — 3 
Sardele mici mc cae ta aia ani patru buc. — 3 


+ Ibidem, vol. V, Bucureşti, 1893, p. 347—351. 

Şcrumbiţa cea mare de Dunăre. .................. buc. — 
Şcrumbița cea mică nn esse ata ae aa a aaa două buc. — 
Șcrumbia de Țarigrad  ............ cc. buc. — 
Scrumbia de Țarigrad, cea mică .................. buc. — 
Sacizul oa ere (Bi pi am EE 3 a ta st gr — 
SCOrTIŞOÄTÄ. regiei ete a teen alea RE EEEE Ei gr — 
Tamila crizei ae ae iii e (oi aer gi ataman dle cinci gr — 
Şofranul de Beci ea sista aaeiea acne a ace aa iarasi gr — 
Şofranul de Rumelia ...........ccceeeeee. gr — 
Şerbetul de zahăr, de diferite feluri .............. oca 3 
Halvaua de Ẹdrené.......enessueseeneenrucessses îi 1 
Untdelemn „se eee pace ete eee tea ear sina ua aaa și 1 
Uleiul mceea ea aaa nea ama a PE E 1 
Untul prõäspăt i mea See a ci eu ăi ea i — 
Untul topit see cea ap ot parta dala a eu a delle 5 — 
Mierea e seca sa a ada ae PR E ti E A în — 
Brînza 08001 es et cani adie ea tai ea all acte În da at a a 5 — 
Çaşul proaspăt. a aceea aa dea Botea ee terti a i ir — 
Piinea alþă once oase i ata e arat ma aa dn a e 200gr — 
Şimitul de la simigii ......cccccceeeceeeeeeeeeee 100gr — 
Çovrigii de la simigii,. «ne emaara eee mape epraraa mea are 90 gr — 
Diferite narturi hotărite peniru precupeļi 
lei, 
Șacaua de apă, în centrul orașului ...............- — 
Sacaua de apă, prin mahalale ............ cc... — 
Butul de pastramă de capră .......nnnannananann — 
Bobul üsċat ae taie pot oieri tata ela dac ras yt oca — 
Bobul verde .........c eee DI — 
Găina bătrină .....cnn eee 5 — 
(IND, mais Esi tă atita dia at Ra REEE tal aia s — 
Çurcanul mare a.a oo ie dp el ei a 3 aa 5 — 
Çurcanul MiC oază St tăi oct si aa d na aan aia rai a a — 
Çürċa Mae. cacealma eitearen a a ai d le A — 
urca MICĂ sipres Ea A a e AE E -— 
e anai de mangal, 100 de oca ................ i 1 
(ărbuni ţigăneşti, de lucru .......ccccccecce. 5 — 
[VINEA sis sis E E vatra aa tavi ae a că ra ele IA — 
Mazărea uscată  .......ccmccne eee SA — 
Mazărea verde ..........cncc eee » — 
Mănătireile  ..... mea eee “i — 
Mălaiul de porumb ........ cca ȘI — 
Mălāiūl de Mei serisriccrirsnsesdireercer PI PIN R j — 
Nucile sosete ea et a 40 ice Sea ii a ta ate că suta — 
Qtetul de Aare e ae a a e ări ale edi donată oca — 
Oţetul de mied bun ........cccceenneeneeaaseee a — 
uãle ace pate e ai a ata ia a 9 lan a d ai a Aa au a ata trei buc. — 
Lapte dulce de oi și de vaci ..........cc.ccccc.. oca — 
Morunul proaspăt  .....c<cncn eee 5 — 
Nisetrul proaspăt .....aesenuuunuunnnuunnnuunuenneneo 5 — 
Çega proaspătă ........ccoc eee eee eee a — 


www.dacoromanica.ro 


NAU UUD WUU 


| SN 


eN Q 
Q UNY POPI ODOoW= 


VARIA-CURIOSA 343 


Crapul și somnul proaspăt ........cecceeo. 5 — 24 
Știuca proaspătă .......ccmoc eee SI — 18 
Peştele de heleşteu, de diferite soiuri .............. a — 30 
Peştele de Dimboviţa (mreana, somnul, crapul) .... „ m 60 
Morunul sărat ......c cca B = 45 
Nisetrul sărat „i pe meat ta caca at îi aa a aaa a aa at A - 35 
Somnul, crapul și ştiuca sărată ............cc..... A - 24 
Plătica şi cosacul sărat ..........c....conecaoa... 3 — 9 
Cosacul proaspăt „sec mă Mier insa ue cal a dd A 3 = 6 
Pastrama de vacă, de zalhana .............c.ccc... m — 30 
Prunele uscate la soare O O .......cc cc. = = 12 
Prunele uscate pe lojnice O ........ccccecccc. n = 6 
Păcură curată  .......c ceea S — 24 
Puiul de găină mai mare .........c cec. 5 = 12 
Puii de găină mai mici ......c cecene 3 m 6 
Racii de baltă isccisaciswimeiess eee eee suta 15 
Racii de heleşteu „cana nea e are aaa aa aa aaa suta = 12 
Baii „sie cecen E T dit TT buc. — 21 
Săpunul de țară sue eee ara a n aaa nea aaa na oca = 54 
Säminþa de in pesasi e ce iza d Ennn Est a a biata ni dial i — 6 
Sămínța de cînepă asa ar ea ia i ia dota ca 20 e ta a ” m 4 
Scoicile cele mari „a e deasa atu tnt arc etala Aer cadă suta — 24 
Scoicile cele mici  ......ccne eee Ea = 15 
Fasolea uscaţă saca eco dreinen ea ara aa dae ac i cr oca m 6 
Fasolea verde .......... cca i = 3 
Urda sărată în burduf ......cccncn eee SI — 20 
Urda proaspătă - sate opine aa an ata ag aia e aie de ae aa z — 12 
Lucrul muncitorilor la cîmp şi la alt lucru, pe zi 
La coasa de fin, fără mincare ...........aaaauaua — 48 
Iar cu mincarea stăpînului .....enannsnunnnnn nnn = 42 
La strînsul finului, cu mîncarea stăpinului ........ = 24 
Secerători, cu mîncarea stăpinului ................ r: 36 
Salahorul, toamna see cae me ee aaa aa pe ee a m 33 
lar yaranan e dei atu ducă o E E m 42 
Zidarul de lucru O ........ cecene - 60 
Dulgherul de lucru «sea sas spe arena e mata ae era ara ea ace = 75 
Ucenicul de dulgher sau de zidar ................ -= 36 


În 1824 Iosef Marcus deschide pe strada Lipscani magazinul cu firma 
„La globul verde“. Aici se aduce, pentru prima dată în Bucureşti, mercerie 
din Occident. Fiul său, Isac Marcus, a continuat negoţul tatălui său și a 
introdus vînzarea mărfurilor cu preţ fix, fapt foarte curios pentru vremea 
aceea, dar care a contribuit la marea încredere ce-a oferit-o magazinul clien- 
telei bogate. 


* 
Soare Oprea în 1837 deschide prima cherestegerie pe Podul Tirgului de 
Afară (Calea Mosilor), pe locul închiriat de la biserica Olari, iar în 1841 se 


mută pe strada Sf. Apostoli. În a doua jumătate a secolului al XIX-lea în 
Obor, în apropierea imediată a „Moşilor“, pe Şoseaua Mihai Bravu și în special 

pe strada Cimpu-Moşilor, care se va numi mai apoi strada Cherestegii (între 
Şos. Mihai Bravu şi Şos. Pantelimon) se deschid mai multe depozite mari cu 
tot felul de materiale lemnoase. Aceste depozite și altele din cuprinsul ora- 
șului * au dăinuit pină după cel de al doilea război mondial, întinsul teren ce-l 
aveau a fost ocupat de clădirile ce s-au construit. Chiar peste drum de Gara 
de Nord, la începutul bulevardului I. G. Duca, pe partea stingă, era un mare 
depozit de cherestea pînă prin anul 1947. 

Unul însă din cele mai mari depozite de cherestea şi lemne de foc, 
înfiinţat cam pe la 1880, era al lui E. Lessel de pe Calea Plevnei nr. 193—195, 
pe partea stingă, dincolo de „Malmezon“. 

Depozitul acesta avea mari cantităţi de scinduri de toate mărimile, 
precum și lemne de construcţie de brad, molid, stejar, tufan, anin, fag, frasin 
şi ulm. 

Lemnele de foc de stejar sau fag, de prima calitate, tăiate şi despicate 
se vindeau (în 1882) cu 28 lei mia de kilograme, aduse la domiciliu. Transportul 
lemnelor de foc se făcea cu căruţe mari, acoperite cu o plasă de sirmă, plum- 
buită la locul de deschidere, prin care se garanta exactitatea cantităţii. 


* 


În 1840 pe locul fostului hotel „Metropol“ ce se afla în fața palatului 
regal, în partea stingă, s-a deschis magazinul de încălțăminte de lux pentru 
doamne a lui C. Kunst, care mai tirziu a trecut în succesiunea fiului său, 
I. Kunst, cunoscut de lumea bucureșteană sub numele de „Joji“. Timp de 
citeva zeci de ani a fost magazinul elitei Capitalei. 


* 


Preţurile cu care s-au vindut mărfurile și vitele, în octombrie 1843, la 
oborul Tirgului de Afară 5, adică pe locul din spatele actualului mare magazin 
„Bucur-Obor“, erau următoarele: 

— griu de calitatea a doua, ehila între 50—67 lei; 

— orzul și ovăzul, chila cu 28—30 lei; A 

— mălaiul, suta de oca cu 13—14 lei, iar ocaua cu 12 parale „proaste“; 

— perechea de boi, categoria a doua, cu 215—225 lei. 

* 


Cehoslovacul Carol Paţac (Patzac), venit de la Praga în 1850, deschide 
prima fabrică de mezeluri în București, în grădina „Mimi“. În 1867 și-a in- 
stalat magazinul pentru vinzarea produselor în localul din strada Franceză 
(numită mai apoi Carol şi azi 30 Decembrie), care se afla cam în faţa fostului 
magazin de anticariat condus de priceputul Simion Mihuţă. 

Produsele acestei fabrici, excelente, de bună calitate, se bucurau de 
mare trecere. În afară de țară ele erau cerute și exportate în Elveţia, Germania 
şi Austro-Ungaria. 

* 


Gustav Rietz a deschis în 1850 un magazin de coloniale, conserve, 
delicatese, vinuri străine din cele mai renumite, şampanie, coniacuri, romuri, 
lichioruri, în casele lui Califaru (mahalaua Curtea Veche), pe strada Franceză, 
nr. 60. Emblema magazinului era „La steagul alb“. În 1854 el introduce droj- 





* În 1882 existau 28 depozite de cherestea în Bucureşti, dintre care 8 erau pe 
str. Filantropiei (actualul Bd. 1 Mai); 4 pe str. Cimpu-Moşilor ; cite 2 pe Şos. Mihai Bravu, 
Calea Șerban Vodă, Calea Moșilor ; celelalte pe alte străzi. 

25 „Buletin Gazeta oficială“, 1843, p. 357. 

dia comprimată adusă din Austria, neobișnuită pînă la acea dată în București. 
Magazinul său, trecut mai apoi în conducerea succesorilor, s-a bucurat de 
mare trecere în lumea consumatorilor bucureșteni şi a dăinuit timp de un 
secol. 

* 

În 1852 Johann Milker a înfiinţat primul atelier pentru confecționarea 
articolelor de voiaj, pe Podul Mogoșoaiei, în casele Darvans, pe locul cărora 
s-a construit mai apoi hotelul „Metropol“, peste drum de Palatul domnesc. 
Fiul acestuia, Paul Milker, a continuat acest meșteșug pînă după primul război 
mondial, în clădirea proprietate personală de pe strada Sărindar. 

* 

După Războiul de independenţă, firma „Midinger“ din Viena, deschi- 
sese în București o sucursală unde se vindeau sobe de fontă care, după reclama 
ce li se făcea, erau puțin voluminoase, iar arderea și durata focului se putea 
regla după dorinţă. 

Mai tirziu, spre sfirşitul secolului al XIX-lea, I. Wapner, renumit negu- 
țător german, a adus în Bucureşti mașinile de bucătărie „Gebruder-Raeder“ 
din Darmstadt şi sobele „Godin“ din Bruxelles. De diferite mărimi, unele 
din acestea erau foarte frumoase, cu ornamentaţii nichelate. În aceste sobe 
se puteau arde și lemne, dar, în special, erau alimentate cu cărbuni (lignit și 
brichete). 

Prăvălia, care a durat pînă prin 1935, seafla pe Calea Victoriei în spa- 
tele fostului hotel „Imperial“, colţ cu strada Știrbei Vodă. 


- * 


În 1881 germanul Lehmann, fiul renumitului geolog cu același nume, a 
deschis pe Calea Mașilor, lingă biserica Sf. Gheorghe Vechi, primul atelier 
de dogărie sistematică. bă 

Din acest ateliereau ieșit primele filtre şi rezervoare de mare capacitate, 
cît şi o foarte însemnată cantitate de vase, atit pentru trebuinţele locale, 
cit și pentru exportul spirtului în Egipt, pină la suprimarea primei de export. 


* 


Cu o sută şi ceva de ani în urmă, în afară de marea librărie și casă de 
editură a lui I. V. Socec de pe Calea Victorigi nr. 7, în 1880 s-a deschis o alta 
tot pe Calea Victoriei la nr. 40 de către E. Graeve et comp., în fața Teatrului 
Naţional. 

În reclama ce făcea în presă și în „Călăuzele orașului“ se spune că maga- 
zinul „dispune totdeauna de un mare depozit de opurile cele mai nouă și cele 
mai vechi ale literaturii indigene și străine. Şi se însărcinează cu procurarea 
promptă şi iute a tuturor ziarelor, scrierilor şi cărților anunțate, cu prețurile 
cele mai ieftine“ 26. 

În afară de librărie, magazinul Graeve avea un sector cu obiecte de 
artă şi altul, foarte asortat, cu opere şi note muzicale române şi în special 
străine. De asemenea avea un cabinet de lectură care cuprindea 4 000 volume 
„de cea mai bună şi mai nouă literatură de romane, în limba franceză și ger- 
mană“. 

Pentru împrumutarea cărților trebuia să se plătească un abonament de 
3 lei pe lună, iar ca garanție 10 lei, care se restituiau la expirarea abonamen- 
tului. 


5 Th. Bauer, Călăuza Bucurescilor, Bucureşti, 1882. 

Ca editură, E. Graeve a avut o activitate redusă și cu lucrări uşoare, a 
excelat însă în vinzarea operelor muzicale ale celor mai renumiți compo- 
zitori. 

În locul acestui magazin s-a deschis, înaintea primului război mondial, 
prăvălia lui Jean Feder care, în afară de note şi opere muzicale, avea de 
vinzare piane şi instrumente muzicale confecționate de cele mai renumite 
firme din străinătate. 

În primii ani ai secolului nostru, s-au înfiinţat încă două mari librării şi 
case de editură: „Sfetea“ cu sediul pe Calea Moşilor,.în apropierea Pieței 
Sf. Gheorghe și „Minerva“, transformată mai apoi în „Cartea Românească“, 
societate pe acţiuni, cu sediul pe bulevard între Calea Victoriei şi strada Aca- 
demiei. Această mare firmă a avut o activitate foarte dezvoltată, editind o 
bună parte a operelor celor mai renumiţi scriitori români. 

Clădirea cu şase etaje, cu intrare pe bulevard și pe strada Edgar Quinet, 
cu nenumăratele ei raioane în ceea ce priveşte cartea, scrisul, diferite rechizite 
şi obiecte,a fost distrusă de bombardamentul din 1944. 


* 


Pină în 1885 strada Regală (azi 13 Decembrie) era o fundătură care se 
termina în grădina casei lui Mazar Paşa, adică a lui Lakeman ?, fost ofiţer 
superior în armata turcească, cunoscut în lumea bucureșteană sub numele 
de mai sus. Casa mare boierească, fosta proprietate a boierilor Cornești, pe 
care el o cumpărase de la urmaşi, avea o curte foarte întinsă care ocupa și 
locul pe care s-a construit, mai tirziu, Baia Centrală, distrusă și ea de bom- 
bardamentul german în august 1944. 

În fund, pe partea stingă, se afla într-o clădire spațioasă, mai jós de 
nivelul străzii „Noua tipografie a laboratorilor români“. Firma acestei tipo- 
grafii era pusă pe doi stilpi înalţi şi se vedea tocmai din strada Academiei. 

Această tipografie fusese înființată în 1868 de scriitorul Petre Ispirescu 
(1838—1887), în tovărășie cu Petre Georgian, Constantin Petrescu-Conduratu 
şi alții. După cîțiva ani, Petre Ispirescu s-a despărțit de ceilalți tovarăşi şi a 
deschis o tipografie pe cont propriu cu firma „Tipografia Academiei Române“, 
într-o clădire care forma colțul străzii din dreapta în unirea ei cu strada Aca- 
demiei, unde fusese mai înainte tipografia lui C.A. Rosetti (1816—1885), 
pe locul căreia se află acum hotelul „Union“. 


. * 


În 1887 austriacul Hoffmeyer din Viena înființează pe Şos. Colentina, 
care la acea dată era socotită dincolo de bariera orașului, pe locul unde se 
află şi astăzi, fabrica „Stela“ care producea lumînări de stearină, săpunuri și 
parfumerie. La început într-o formă mai redusă, ea s-a mărit din ce în ce, 
deoarece produsele acestei întreprinderi erau de bună calitate şi foarte cău- 
tate, deci şi beneficiile erau corespunzătoare. 

* 


G. L. Schmidt a construit în 1838 prima mare boiangerie şi spălătorie 
de lux pe strada Izvor, unde s-a aflat pînă după cel deal doilea război mondial. 

După el, au mai fost construite două spălătorii mari: una a lui Falk 
pe strada Sf. Apostoli, iar cealaltă a lui Aftalion pe Calea Moşilor, colţ cu 
B-dul Carol (azi B-dul Republicii). 

Cu timpul, boiangerii și spălătorii mai mici au fost deschise, în număr 
foarte mare, în tot cuprinsul orașului. 


3? Constantin Bacalbașa, Bucureștii de altădată, ed. II-a, Bucureşti, 1935, p. 148. 

ABSTRACT 


Archaeologically researched, sustained by investigation and analysis of old docu- 
ments, by things and facts seen and experienced by the author himself in the longer than 
RO-year timestream of his life, this book — devoted to the history of Bucharest — 
includes, and it could not have been otherwise, oral and written evidence provided by older 
generations of historians, writers, artists, journalists, a.o. 

For long decades now, in modern and contemporary times, the history of Bucharest 
has been the gist of many works and of a host of studies and articles. Books of reference 
covering the subject are mentioned in the Foreword to the present volume. None the less, 
among all solid monographs real standouts deserving special mention are still those signed 
by Q. Ionnescu-Gion and Constantin C. Giurescu, owing to their high scientific standard 
and exquisite artistic layout. 

Undoubtedly, a complete history of Bucharest — to which the present volume 
would like to be a specific contribution — will never be written before all documentary 
sources are published and interpreted and before all mémoirs and testimonies offered by 
Romanians and foreigners, contemporary with this or that event occurred in Bucharest 
along centuries are scrupulously revaluated in order to have the worth and accuracy 
of information corroborated. 

Still aspiring to see such a history of Bucharest written, our work — a symbiotic 
association of historically researched data and personal recollections of a careful eyewitness 
of several decades of Bucharest life — focuses on some of the most variegated but no less 
significant questions and aspects of the Romanian capital city’s material and spiritual 
life. In his attempt to offer his readers a clear image and pertinent analysis of matters 
related to the history of Bucharest, the author arranged both synchronically and diachro- 
nically the available documentary material. 

Social Life in the Last Four Centuries, the most comprehensive chapter of this book, 
was constructed upon a wealth of mainly unpublished yet documents. A journey through 
four centuries, it deals with complex and complementary aspects of socioeconomic and 
political life, examined and presented in their particularly brisk and typical evolution. 
The city’s topographic and population growth triggering its expansion is surveyed in 
objective correlation with the development of crafts and trade, with the changes recorded 
in the whole country’s economic pattern, starting with the late 19th century in particular. 
The paramount role played by estates and other kind of possessions in family life, even if 
such property was gained or lost in one way or another, prompted the author to insist on 
clashing interests cropping up in this field, as well as on the specific ways of fortune- 
making (rather by pillage than by work, often by purchase, by marriage) or of fortune- 
losing (by disinheritance). In reconstructing such a live picture that brings together repre- 
sentatives of all social classes, with their open or hidden interests, with passions and dramas 
affecting sometimes generations on end, the author has resorted to documents which histo- 
rians are usually less interested in: marriage contracts, wills, donation acts. Far from being 
seen throught the reductionist lenseof civil or administrative law, this kind of approach is 
insightful and suggestive of the major aspects of the city’s socioeconomic life to which 
chancellery acts used to make scarce reference. Description of customs and rules regulating 
relations among individuals, between private persons and the judiciary, concerning sales 
and purchases, exchanges of machinery, house- or shop-renting helps the author highlight 
certain specific formulae of authentication and validation of acts covering such deals, as for 
instance the „anathema letters“, which stand out by typology and idiom. 

The chapter Bucharest Vineyards and Winegrowing catches a distinctive feature of 
the town given by princely, monastic or boyard vineyards abounding in both the in-town 
and out-town area. This entailed the appearance and development of specific crafts and 
jobs in wine-growing, storing and trading. Pubs and wine-presses mushroomed in town 

every year in step with Bucharest's growth into a great commercial centre, located at the 
crossroads of trails beaten eastwards and westwards by Romanian and foreign tradesmen. 
This author examines in this context the duties and taxes set and collected by the princely 
authority on possessing a vineyard and wine-selling. 

Town Planning and Redevelopmenţ sheds light on the successful or unsuccessful 
undertakings made by central and local authorities for road-paving, water supply and 
public lighting. Drawing on the memoirs and notes written by the French traveller Legarde 
and his country fellow Raffet, by the British traveller Alexander and the Austrian officer 
Derblich, the author expands on the efforts made during the fourth decade of the 19th cen- 
tury for the modernization and embellishment of the promenade climbing the hill of the 
Metropolitan Church. 

Laying out parks held a top-ranking place in Bucharest's city planning and re- 
development. Parks and public gardens used to be very popular with Bucharesters as a fa- 
vourite place of amusement. The great number of parks downtown Bucharest, but also 
at its outskirts, a genuine green lung of the city, conserved and vitalized to this day, 
comes to explain why Romania's Capital has been dubbed a garden-city. Public Gardens and 
Parks is hoth an unadorned account and an invitation to a charming stroll through the 
entertainment and recreation places in old-time Bucharest. 

At the gates of the city, Tirgul Moșilor, having everything of a Fun Fair, was 
a Romantic fusion of remote traditions and new-born customs, a hotch-potch of typically 
rural amusements and of commercial deals of every kind. Gathering an odd world, made 
up chiefly of poor people, this Fun Fair used to be one of the greatest and most expected 
revelries in town, a space where phantasy, invigorating humour, revived traditions wedded 
happily and got new looks on their encounter with elements of urban civilization. 

Bucharest is high on the list of cities victimized by many disasters. If some were 
due to objective causes like geographical location or period construction habits, others 
accounted for poor knowledge of urban administration going hand in hand more often 
than not with the authorities’ carelessness or with private negligence. Riots and Disasters 
focuses on some social movements of wide contemporary response and with far-reaching 
reverberations in the memory of posterity, as well as on some disasters (fires, earthquakes, 
floods), which repeatedly pai med ie city changing its looks on the one hand, and impo- 
sing a switch in the housing construction regime, in laying out the street-grid, the sewage 
system and in damming the rivers draining the city or surrounding it. 


Old Bucharest Houses shows the author's interest in the durable assets of the cit 
— private or public buildings — less exposed to swift changes. The biography of sic 
buildings offers the readers an opportunity to get closer to the architects’ ideas and realize 
the whole effervescence of constructive efforts, þut, chiefly, to get an intimate knowledge 
of notable political, scientific and cultural trends, of epoch-making and long-resounding 
events, as quite a lot of these houses offered room to fervent political debates, were the 
ideological laboratories where great political decisions were launched, the stage of out- 
standing political, diplomatic and cultural moves. It is an attempt to write a true history 
of some important public and cultural buildings such as the Townhall and the National 
Theatre. 

Mentioned in Bucharest as early as the 17th century, Coffeehouses were, according 
to eastern habits, a place of idle talk, informal conversation, of swapping opinions and 
striking deals. Coffeehouses played also a significant rolein the Capital’s artistic life, their 
names being frequently linked to the emergence of schools and trends, of newspapers and 
magazines quite renowned at the time. Opened almost one century and a half ago, Capşa 
House (coffeehouse, sweetshop, restaurant) drew for decades on end, maybe than any other 
similar place, the pick of Bucharest intelligentsia, gathering around its tables men of 
genius and highfalutin people, notable names and duds, a whole world blessed or cursed 
by the whimsical grace of the Muses. 

How People Used to Travel is an ample survey of transportation means crossing 
feudal and modern Bucharest streets. It is an invitation to an original pageantry, to a unique 
parade of barouches, coupés, calashes, chaises, coach-and-fours, with horse-driven or electric 
trains in its trail. 

Wishing to contemplate Bucharest from every vantage, to show its life and face 
under all lights, the author reserved a special chapter for Educaţion in Old Bucharesţ with 
the focus on the Princely School of Letters, that had educated for more than two cen- 
turies the chancellery writers and copyists, civil servants and private clerks. 

A few pages away, the chapters Prominent Figurgs and Types of Bucharesters and 
Old-Time Physicians shed light on less known aspects of the life and work of historian 
Nicolae Iorga, painter Oscar Obedeanu, newsman Bonifaciu Florescu, poet Artur Enășescu, 
doctor Constantin Estiotu, popular philosopher Cilibi Moise, a.o. The image is rounded 
off by the chapter Man of Letters in Love with the City’s Past, providing succint information 

on the life and work ot such personalities like Iosif Genilie, Alexandru Pelimon, Dimitrie 
Berindei, Dimitrie Papazoglu, Frédéric Dame, Domenico Caselli, whose names are linked 
to studies and works dedicated to the Bucharest of yore. 

The photographers and second-hand bookdealers' communities used to play a pro- 
minent part in their town everywhere but this stands even more true for Bucharest where 
photographers were the devoted chroniclers of its history and second-hand bookdealers 
were untired galvanizers of the Capital's cultural life. Now, 150 years after the discovery 
of photography, calling back to memory the figure of the Transylvanian Carol Popp de 
Szathmari, who left down to us a host of photographic documents on Bucharest's past 
that earned him the name ot the most important and renowned Romanian photographer, 
is an homage paid to a craft which can be proud of its remarkable professional servants. 

Bucharest picturesqueness — faithfully described in charming pages by numerous 
foreign visitors of Romania's Capital — could never fade away, getting fresh reliefs in 
past centuries owing to the „formal events“staged periodically. Welcoming Parades, Enthrone- 
ment Ceremonies or Other Retinues and Parades, Ceremonies and Trains of Attendance to 
Welcome Foreign Visitors to the Princely Court are evocative of the unmistakable flavour 
of such pageantry, which were quite an event in the life of the town, with everything that 
comes with it in passion and vanity, a showcase of full dress, jewellery, carriages, guards and 
attendants, making up a landscape in which eastern and western elements met in a unique 
palette of colour, rhythm, panache and poetry. 

Varia Curiosa closes a batch of minor, but no less interesting facts and aspects 
illustralive of the Bucharesters” life and habits — the part devoted to the Bucharest of 
yore. 

The book contains a comprehensive, older and newer, iconography, in fact a genuine 
pictorial history of Bucharest, making up the city’s visual memory, a highly, valuable 
collection of documents on the evolution of Romania’s Capital. 

RESUME 


Cet ouvrage, consacre à l’histoire de la ville de Bucarest, met à profit non seulement 
les résultats des fouilles archéologiques, l'examen et l'analyse des anciens documents, 
mais aussi toutes choses vues et vécues par l'auteur au cours de ses plus de quatre-vingt 
ans de vie, de même que les témoignages écrits ou communiqués oralement de personnes 
ayant appartenu à des générations antérieures — historiens, écrivains, artistes, journalistes 
et autres. 

Beaucoup d'ouvrages et d'innombrables études et articles furent consacrés au 
cours des décennies et jusqu’à nos jours à l'histoire dela Capitale dela Roumanie. Les plus 
importantes sont cités dans l'introduction du présent ouvrage et, parmi ceux-ci les solides 
monographies signées par G. Ionnescu-Gion et Constantin C. Giurescu, méritent une men- 
tion spéciale pour leur tenue scientifique et pour leur aspect graphique remarquable. 


Une histoire complète de la ville de Bucarest—à laquelle notre ouvrage désirerait 
contribuer par ce qu'il offre de spécifique— ne pourra être réalisée qu'au moment où 
toutes les sources documentaires auront été publiées et interprétées, où tous les souvenirs 
et témoignages, roumains ou étrangers, contemporains de l'un ou l'autre des événements 
ayant jalonné au cours des siècles la vie de cette ville, auront été rassemblés, soumis au 
crible de l'évaluation afin d'en déterminer la valeur informative et le degré de véridicité, 
et seront ainsi susceptibles d'âtre utilisées. 

Aspirant à réaliser celte hisloire complète de la ville de Bucarest, notre ouvrage 
—qui reunit, en un tout organique, les résultats des recherches historiques proprement dites 
et les souvenirs personnels d'un témoin attentif de plusieurs dizaines d'annâes de vie 
bucarestoise — est consacré à quelques questions des plus importantes de la vie maté- 
rielle et spirituelle de la Capitale roumaine, l’auteur s'étant donné pour tâche d'offrir 
au leçteur une image claire et une analyse pertinente de plusieurs aspects caractéristiques 
de l’histoire de Bucarest, organisant, à cet effet, la matériel documentaire dont il dispose 
sur la verticale aussi bien que sur l'horizontale. 


La vie sociale au cours des quatre derniers siècles, le chapitre le plus ample de cet 
ouvrage, fondé sur de nombreux documents, inédits pour la plupart, présente et analyse 
lévolution dynamique spécifique et singulière des aspects complexes et complémentaires 
de la vie bucarestoise, —sociale, économique et politique — au cours de quatre siècles. Les 
composantes topographique et démographique de l'expansion de la ville sont analysées 
dans leur corrélation objective avec le développement des métiers et du commerce, avec 
les modifications enregistrées, le temps aidant, par la structure économique du pays, sur- 
tout à partir de la seconde moilié du X1Xème siècle. Ayant pu constater le rôle essentiel 
joué dans la vie de famille par la propriété foncière de même que par d’autres types de 
possessions, fruits de l'accumulation ou de différentes formes de dépouillement, l’auteur fut 
amené à insister sur les conflits d'intérêts qu’ils engendrèrent, de même que sur les formes 
spécilľiques d'enrichissement — dů parfois au travail, mais plus fréquemment à la spo- 
liation, par suite de mariages ou d'héritages, de ventes-achats etc. — ou de déshéritement. 
La reconstitution d'un tableau aussi vivant — où semblent ressusciter des représentants 
de toutes les classes sociales, avec leurs intérêts ouvertement affirmés ou soigneusement 
dissimulés, les passions ou les drames souvent consommés au cours de plusieurs générations — 
est réalisée à laide de documents souvent négligés par l'historien: contrats de mariage, 
testaments ou actes de donation. Une telle approche — qui ne se limite cependant pas 
aux domaines restreints du droit civil et du droit administratif — permet une connais - 
sance en profondeur d'aspects importants de la vie économique et sociale d'une ville que 
les documents de chancellerie ne reflètent que rarement. La présentation des coutumes 
et des principes qui réglaient les relations entre les citoyens, ou entre les citoyens et les 
institutions juridiques dans le cas des ventes-achats, des échanges de bien, ou des loca- 
tions de logis et de boutiques révèle l'existence de formules spécifiques d'authentification 

et de certification des documents qui consacraient ces transactions, parmi lesquelles les 
„lettres de malédiction“ s'imposent à Pattention tant par leur typologie que par leur lan- 
gage specifique. 

e chapitre Les vignobles et les clos de la ville de Bucarest, révèle une particularité 
de cette cité qui comptait entre ses murs aussi bien que dans ses environs un grand nombre 
de vignes et vignobles princiers, d'église ou seigneuriaux, ce qui eut pour effet de favoriser 
l'existence et le développement des métiers spécifiques rattachés à la production, la con- 
servation et la commercialisation du vin. Les débits de boissons et les chais allèrent 
proliférant à mesure que Bucarest s’affirmait de plus en plus comme un grand centre commer- 
cial, placé au croisement des grandes routes de commerce empruntées par les marchands 
roumains et étrangers et reliant l'Orient à Occident. Les différentes obligations imposés 
par l'autorité princière tant aux possesseurs de vignes, qu’à ceux qui en commercialisaient 
le produit font elles aussi objet Pane minutieuse analyse. 


Les Aspects édilitaires et urbanistes projettent une lumière nouvelle sur les démarches 
entreprises au fil du temps par les autorités centrales et locales pour assurer l'alimen- 
tation en eau de la ville, son éclairage et le pavage de ses rues. Se fondant sur les témoi- 
gnages des Français Lagarde et Raffet, sur ceux de l'Anglais Alexander et de l'Autrichien 
Derblich, l'auteur du présent ouvrage reconstitue les efforts fournis au cours de la quatrième 
décennie du XIXtme siècle afin de moderniser et d'embellir la promenade de la colline ou 
s'élève la Métropolie. 


Dans le context plus général des travaux d'urbanisme de Bucarest, l'amenage- 
ment des jardins publics, lieux d'agrément privilégiés de ses habitants, occupa un rôle 
fort important, et jouit d'une grande popularité. Le grand nombre de jardins et de parcs 
situés au centre même de la ville, de même qu’à ses confins, véritable poumon vert de 
cette cité, encore amplifié et vitalisé par nos contemporains, explique l’attribut de „ville- 
jardin“ accordé à la Capitale roumaine. Parcourant Jardins et parcs, le lecteur entre- 
prend un périple à travers les espaces fleuris du Bucarest de jadis, y respirant le parfum 
authentique de ses charmes d'antan. 


Tenue tous les ans à l'entree de la ville, la Foire des Aieuz (Tirgul Moșilor) fut de 
tout temps un lieu romantique ou les vieilles traditions câtoyaient les coutumes plus 
récentes, où les distractions spécifiquement rurales s'ajoutaient aux transactions commer- 
ciales de tout genre. Monde à part — vers lequel affluaient surtout les catégories de 
gens simples — la Foire des Aieuz fut Pune des grandes fêtes de la ville, toujours sttendue 
avec impatience, un espace de la fantaisie, de Phumour vigoureux, de survie pour ies 
anciennes coutumes, parfois métamorphosées, néanmoins, au contact de la civilisation 
urbaine. 

Peu de villes plus que celle de Bucarest ne furent aussi souvent frappées de 
calamités dues aux facteurs objectifs (emplacement géographique, type des habitations) 
autant qu'aux facteurs subjectifs (expérience édilitaire insuffisante, incurie, négligeance 
des officialités et des habitants). Le chapitre Emeures et calamités évoque des mou- 
vements sociaux qui eurent de puissants échos nou seulement à leur époque mais aussi 
dans celles qui succédèrent, de même que les calamités (incendies, tremblements de 
terre, innondations) qui s'abattirent à plusieurs reprises sur la ville, en modifiant la 
physionomie et déterminant des changements de conception dans la construction de 
habitations, le tracé du réseau de rues, la canalisation et lendiguement des rivières qui 
traversent ou entourent la ville. 


Les Anciennes maisons de Bucarest témoignent de l'intérêt toujours vif de Pauteur 
pour les éléments fixes et stables, moins soumis aux changements rapides, c’est-à-dire 
pour les maisons privées et les bâtiments publics. Leur „biographie“ introduit le lecteur 
non seulement dans l'intimité de la pensée des architectes, et dans le tumulte des efforts 
bâtisseurs, mais aussi et surtout, dans l'intimité de quelques existences politiques, scien- 
tifiques et culturelles remarquables, le projetant au centre d'événements à large écho dans 
leur époque autant que par-delà les années, car beaucoup de ces maisons furent l'arâne 
de débats politiques fervents, le laboratoire où furent conçues de grandes décisions poli- 
tiques, la scène de manifestations politiques, diplomatiques et culturelles exceptionnelles. 
L'auteur retrace aussi l’histoire d'importants édifices publics et culturels, tels que I Hôtel 
de Ville et le Théâtre national. 

Mentionnés à Bucarest dès le XVIIèmesiècle, les Cafés furent, selonla coutume orien- 
tale, un lieu de causerie et de repos où avaient lieu les échanges de vues et des transaction 
commerciales. lls occupèrent également une place de choix dans la vie culturelle et artis- 
tique de la Capitale, la création de plusieurs écoles et courants, la parution de quelques 
journaux et revues célèbres, étant souvent liées au nom de lun ou de Vautre d’entre 
eux. Fondée il y a près d'un siècle et demi, la maison Capşa (café, confiserie, restaurant) 
polarisa, plus peut-être que d’autres établissements similaires, pendant plusieurs dizaines 

d'années, la fleur des intellectuels bucarestois, réunissant autour de ses tables génies et 
velléitaires, consacrés et ratés, tout un monde souffrant ou se réjouissant sous l'aile incon- 
stante des Muses. 

Le chapitre Comment on voyageait autrefois offre un ample aperçu des moyens de 
transport utilisés dans les rues de Bucarest à l’époque féodale et dans les temps modernes, 
faisant assister la lecteur à une parade insolite où se succèdent, en un cortège pittoresque 
non seulement chariots, chars, charrettes, calèches, coupés et fiacres, mais aussi d'autochtones 
butici et rădvane, sans oublier les antiques tramways tirés par des chevaux et leurs desce- 
dents électriques. 

Le chapitre consacré à l’ Enseignement dans l'ancien Bucarest évoque l'École prin- 
cière de calligraphie, où étudièrent pendant plus de deux siècles les scribes et les diacres 
de chancellerie, des Institutions d'Etat et privées, témoignant ainsi du souci constant de 
pi luă de n'oublier aucune des différentes facettes de la vie et de la physionomie de sa 
ville. 

C'est du même souci que relèvent Figures et types de Bucarestois et Médecins de 
jadis ou se trouvent rappelés des aspects moins concus de la vie et de l'activité de l'historien 
Nicolae Iorga, du peintre Oscar Obedenaru, de publiciste Bonifaciu Florescu, du poète 
Artur Enășescu, du médecin Constantin Estiotu, du philosophe populaire Cilibi Moise, 
d'autres encore. Le chapitre suivant: Journalistes amoureuz du passé de leur ville ou sont 
évoqués des personnes telles que Iosif Genilie, Alexandru Pelimon, Dimitrie Berindei, 
Dimitrie Papazoglu, Frederic Dame ou Domenico Caselli, dont le nom se rattache directe- 
ment å lelaboration d’études et d'ouvrages consacrés à l'ancien Bucarest, complète heureu- 
sement les deux autres qui le précèdent. 

Les photographes et les bouquinistes ont toujours joué un rôle important dans la 
ville ou ils exerçaient leur profession. Cette constatation est d'autant plus vraie pour 
Bucarest dont les premiers se constituèrent les chroniqueurs fervents de son histoire et 
les second en ferments passionnés de sa vie spirituelle. Aujourd’hui, 150 années après 
la découverte de la photographie, lévocation du Transylvain Carol Popp de Szathmari, 
qui a laissé d'innombrables documents photographiques du passé de Bucarest, ce qui 
le place au rang des plus célèbres photographes roumains, se constitue en un hommage 
apporté à une profession merveilleusement représentée dans cette ville. 

Le pittoresque de la ville de Bucarest, célébré par de nombreux voyageurs étran- 
gers qui traversèrent la capitale de notre pays au cours du temps, et en témoignèrent dans 
des pages vibrantes du charme de l'authenticité, allait enregistrer périodiquement, au cours 
des siècles passés, des reliefs nouveaux à l’occasion des „manifestations protocolaires“ de 
Pepogque. Cortèges d'accueil du Prince règnant, en l'honneur de son avènement ou à diffé- 
rentes autres occasions et Cortèges, cérémonies et réceptions à la Cour princitre en l'honneur 
de voyageurs étrangers évoque la spécifique roumain de ces fêtes, tout autant d'6vene- 
ments exceptionnels vécus par le capitale, où se consumaient l'orgueil et la vanité des 
grands et des petits et où l'6talage ostentatoire des toilettes, des bijoux, des équipages, 
des gardes et des laquais en livrée composaient un paysage où l'Orient et l'Occident se 
rencontraient en une palette unique de couleur, rythme, faste et poésie. 

C'est avec Varia-curiosa, recueil de petits événements et d'aspects de moindre im- 
portance mais non moins intéressants et illustratifs pour la vie et les habitudes de ses 
habitants, que s'achève la section du livre consacrée à lancien Bucarest. 

Le présent ouvrage est abondamment illustré, utilisánt une iconographie ancienne 
aussi bien que récente et offrant, en fait, une véritable histoire en photos de la ville, sa 
mémoire visuelle pourrait-on dire, constituée de documents d'inestimable valeur pour 
l'évolution de la Capitale roumaine. 

